
CUVINT ÎNAINTE 


Aşa cum am arătat în Nota asupra ediţiei, aflată la începutul pri- 
mului volum din Opere de Ion Ghica, apărut în 1967, aparatura edi- 
ţiei de faţă — studiul introductiv, notele şi comentariile ce însoțesc 
fiecare volum, precum şi alte materiale anexe — trebuie considerată 
caun întreg. În aceeaşi ordine de idei, reamintim că, în genere, comen- 
tariile se referă la aspecte locale din textul autorului, aprecierea cri- 
tică de ansamblu a opiniilor politice, sociale, economice etc. ale 
acestuia făcîndu-se, pentru toate volumele ediţiei, în studiul intro- 
ductiv. 

Pentru transcrierea Convorbirilor economice am folosit ca text de 
bază ultima ediţie antumă, a treia, apărută în 1879 (volumele I şi II) 
şi 1884 (volumul III), la Editura Socec. Această ediţie adună, restruc- 
turează şi completează broşurile tipărite separat sau în grupuri res- 
trînse între 1865 şi 1875 (a se vedea Bibliografia). Ceea ce a numit 
autorul „ediția a doua“ (1869) e un volum care anunţă conformaţia 
definitivă a lucrării, dar nu cuprinde decît prefața și trei părţi, respec- 
tiv: Munca, Creditul, Proprietatea. În cadrul părţii a doua, e inclus şi 
materialul ce va fi separat în ediţia definitivă, devenind partea a treia, 
cu titlul Împrumuturile statului. 

Pregătind ediţia a treia, autorul a revăzut textul, introducind 
modificări destul de numeroase, mai ales în părţile din ediţia a doua. 
Celelalte broșuri, ulterioare acesteia, au fost dafe la tiparcu intervenţii 
neînsemnate. Notînd cu (III) ediţia definitivă, cu (Il)ediţia a doua, 
iată cîteva exemple*: 


* Pagina și rindul sînt cole din ediţia noastră. 

Prefaţă 


(LD) 


p.3, r.4—5: poate da o cunoştinţă 
precisă a raporturilor ce esis- 
tă între oamenii 

p.3, r.9—10: cu cit are mai multă 
ştiinţă, cu atit este mai lumi- 
nat și mai înaintat 

p.3, r.13 —14: intriganţilor și im- 
postorilor ambiţioşi, care sub 
masca de voitori de bine îi 
escită patimile, îi linguşesc 

p.&, r.3—6: la un diapazon atit de 
înalt, încît, pierzind cu ne- 
răbdarea şi orice cumpăt, au 
aruncat cu noroi asupra tutu- 
ror şi au tractat oamenii tre- 
cutului ca vechituri de lepă- 
dat 


a 


(I1) 


poate da o ştiinţă precisă a 
raporturilor ce au oamenii 
Li 
cu cît ar avea mai multă știință, 
cu atit ar fi mai luminat și prin 
urmare mai înaintat 
intriganţilor şi ambiţioşilor im- 
postori care ascunși sub masca de 
voitori de bine îi excită patimile, 
linguşesc 
la un diapazon atit de sus, încît 
pierzînd cu nerăbdarea şi orice 
cumpăt, tractează oamenii și lu- 
crurile ca vechituri de lepădat 


Munca 


p.13, r.i: Încep cu o cestiune 
mare, foarte mare 

p.13, r.6: Încerc a vă vorbi des- 
pre Muncă. 

p.13,r.7—8: Înţelegeţi bine, chiar 
după numărul paginilor ce 
aveţi într-acest capitol 

p.13, r.12—13: Priimiţi dar, dom- 
nii mei, scrierea aceasta ` 

p.13, r.21—24: se descarcă necon- 
tenit la „Tunel“, la „Raşca“ 
şi la grădinile cu lei şi cu 
cerbi care s-au deschis unele 
lingă altele în toate colţurile 
mahalalelor 


Îndrăznesc a incerca să tratez 
aici o chestiune mare,foarte mare, 
am încercat a vă vorbi despre 
Muncă 

Înţelegeţi, chiar după numărul 
paginilor ce aveţi în mînă 


Priimiţi, domnilor, scrierea mea 


se descarcă necontenit la pasagiu, 
la „Rașca“ şi la grădinile cu lei 
paralei şi cu cerbi care s-au des- 
chis prin mahalale 


Creditul 


p.61, r.2: stelele cum să înviîrtesce 
și unde merg 


VIII 


stelele unde merg şi cum să în- 
v îrtesc i 


p.61,r.7—8: în a ne spune inten- 


ţiunile cerului de azi pînă mîine 


să ne spuie de azi pînă mine in- 
tențiunile cerului 


În continuare, transcriem rezultatele confruntării unei pagini din 
Producţiunea, consumaţiunea şi schimbul (1884) cu textul prim din 


Convorbiri literare (1882). 


(Ed. 1884) 

p. 4389, r.2—4: nu era nici bătăios 
la fire, nici limbut la gură 
ca să aspire a juca un rol 
politic, dar avea stomac bun 
şi cerul gurii subţire; era 
om cu gust... la mîncare; 

» T.6: totdauna 
r.8—9: trecea pe sub nas, 
cind le rădica de la masă ca 
să le ducă 

» r. 10: pe coconiţa 

r.10—41: pe coconașu Bibi, 
guri cari 

„ T.14: stăpin în mai multe 

rînduri, dezgustat 

» T.47; a rădicat-o piatră 

cu piatră 

» T.18: sermaia 

„ T.19: trandafir cu must 

» T.24: el îşi zicea adesea: 

p. 439—440, r.25— 1: e văduv, co- 
pii nu are, nici nepoți alții 
decît pe mine. Să zicem o 
întîmplare, o dambla, fereşte 
Doamne, 

p. 440, r.3—6: Aş face şi eu ca 
Ilie, ba aș face ceva mai bine: 
că nu m-aş duce să încep 
tocmai de la barieră, nici 
n-aş alege tocmai Bucureștii, 


» 


kéd 


(C. lit.) 

nu era nici sabios, nici limbut, 
dar avea stomac bun și cerul gurii 
subţire; era om cu gust... la 
mîncare. 


totdeauna 
treceau pe sub nas, cînd le ridica 
de la masă şi le ducea 


pe cuconiţa 
pe cuconaşu Bibi, guri care 


stăpîn în mai multe case, dez- 
gustat 
a ridicat-o din temelie 


sărmea 

trandafir cu must dulce 

el îşi zicea: 

e văduv, nu are copii, nici alţi 
nepoți decît pe mine. Să zicem o 
întîmplare, o dambla, de exem- 
plu, fereşte Doamne! 


Aș face şi eu ca Ilie, ba aş face 
mai bine, că n-aş începe tocmai 
de-afară de oraş, nici 2ş alege 
Bucureştii, 


Nu am extras toate diferențele din părțile respective şi nici de pe 


paginile întregi la care ne-am oprit. Considerăm însă că exemplele 
date sînt suficiente pentru a se vedea în ce constau intervențiile auto- 

xului. În general, aceste intervenţii se reduc la mici adaosuri, schim- 
bări de topică, înlocuiri de forme gramaticale. Ici-colo, descoperim și 
modificări fonetice. Popol devine popor, tradițiunele — tradițiunile, 
tractat — tratat, grădinile — grădinele, muzicile — muzicele etc. Nici 
aceste variante fonetice, nici celelalte modificări nu apar ca necesare 
şi nu îndreptăţesc vreo concluzie în legătură cu evoluţia stilului lui 
Ton Ghica, 

Principiile de transcriere şi rezolvarea cazurilor speciale rămîn și 
pentru Convorbiri economice tot cele enunțate în Nota asupra edi- 
giei în legătură cu Scrisorile către V. Alecsandri. Faptul acesta e cu 
atit mai îndreptăţit cu cît cele două lucrări au văzut lumina tiparului 
la un interval scurt şi, în parte, chiar concomitent. Totodată, termi- 
mologia economică există și în Scrisori către V. Alecsandri. 

Ca o chestiune de amănunt, vom adăuga că nu am făcut îndreptări 
în. tabelele statistice — în care există unele erori — deoarece nu 
putem cunoaşte locul unde, în şirul de cifre, s-a produs greșeala. 


ION ROMAN 


CONVORBIRI ECONOMICE 


a, BIBLIOTECA S 
Sten sacaste WS 


PREFAŢĂ 


(omai literatura poate esprima cu esactitate starea in- 
telectuală Şi Morală a unei epoce, căci ea este forma sub 
care se înregistrează ideile, credințele şi cunoștințele unei 
națiuni; numai ea poate da o cunoștință precisă a rapor- 
turilor ce esistă între oamenii şi lucrurile unui timp cu 
ideile cele adevărate; ea este tezaurul în care se depun cu- 
noștinţele societăţilor omenești, )Cu cît un popor are pre- 
județe mai puţine, cu cît cunoaşte adevăruri mai multe, 
într-un cuvînt, cu cît are mai multă ştiinţă, cu atit este mai 
luminat şi mai înaintat pe calea progresului și a civiliza- 
țiunei.! Un popor coprins de eresuri și de prejudeţe, un 
popor ignorent este totdauna fatalmente espus a deveni 
victima intriganţilor și impostorilor ambiţioși, care sub 
masca de voitori de bine îi escită patimile, îi lingușesc 
tendinţele cele proaste și ajung a-l esploata în folosul in- 
tereselor lor. 

La noi puterea perpetuindu-se mai mult timp în mi- 
nile a cîtorva familii care nu lăsau loc nici tutulor ambi- 
țiunilor, nici tutulor adevăratelor capacităţi, a întărîtat 
invidia şi ura a multora dintr-aceia care nu erau sau nu se 
credeau a fi dintr-acea castă; publicitatea descriind vi- 
țiurile organizațiunei noastre sociale cu colori de multe 
ori esagerate, arătind corupţiunea şi nepăsarea celor mari, 
le-au atribuit toate suferințele poporului și au făcut din 
literatură o armă de destrucţiune. 


În timpii de prefacere în care trăim de cîţiva ani, cu dorinţa 
care ne arde de a trece cit mai în grabă, din starea de înjo- 
sire în care am fost ținuți secoli întregi la înălțimea socie- 
tăților civilizate, a societăților acelora care se bucură de 
sute de ani de o viață proprie şi liberă, viață care le-a per- 
mis să se lupte și să lucreze pentru bunăstarea şi pentru 
gloria lor naţionale, ne face nerăbdători; nerăbdarea ne 
întărită şi ne esaltă pină a ne face să credem că am des- 
coperit secretul prin carek România ar putea să îmbrace 
într-o clipă haină de zină? Entuziasmul patriotic al unora 
s-a urcat, în timpii din urmă, la un diapazon atit de înalt, 
încît, pierzînd cu nerăbdarea şi orice cumpăt, au aruncat 
cu noroi asupra tuturor şi a tractat oamenii și lucrurile 
trecutului ca vechituri de lepădat. Pentru ei toate credin- 
tele, toate obiceiurile, toate tradiţiunile trebuiesc dără- 
mate; bogăţia imaginaţiunei lor i-a dus pînă a se crede 
fiecare espresiunea voinţei poporului, focarul opiniunei 
publice, incarnaţiunea naţiunei; şi nu înţeleg că nu fac 
alt decît a căta să esercite o autoritate despotică, a impune 
publicului idei puţin studiate, puţin potrivite cu starea 
societăţei noastre; nu văd că nu fac decit a rătăci opi- 
uniunea. O luptă de patimi şi de ambiţiuni care de mai 
multe ori propagă numai eroarea devine un amestec de 
patimi, de invective şi de calomnii care rănesc sentimen- 
tele delicate; mai totdauna esageră răul; critică nuca să 
îndrepteze, ci ca să dărime, ca să omoare; laudă nu ca 
să încurajeze sau să răsplătească, ci ca să linguşească. 
Aspiră a duce națiunea ca prin farmec la starea ce ima- 
ginaţiunea lor şi-a creat şi, în neputința materială d-a-și 
realiza visurile, îşi închipuiesc obstacole imaginare, ca 
copiii care, încălicaţi pe bețe, bat scaunele și mesele, cre- 
zînd că ele opresc bidiviul lor de a alerga; se minie pe 
tradiţiuni, pe obiceiuri şi pe oameni, tabără cu condeiul asu- 
pra lor fără milă şi fără generozitate, îi denunţă opiniei și 
vendictei naţionale ca obstacole care îi opresc de-a duce ţara 
la raiul ce ei i-au pregătit; pierd respectul moralei şi al 
raţiunei, se lasă deliriului unei porniri netemperate, de 
idei greşite, de sentimente proaste şi de limbagiu nemăsurat 
şi devin, fără voia lor poate, instrumentul urei şi ambiţi- 
unei acelora care nu văz înălțarea decît în dărămare. 

Departe de aceste lupte, urmaşii noştri, cînd vor ceti 
cîte s-au scris într-aceşti timpi, vor vedea cu mîhnire sără- 
cia de idei și avuţia de patimi care ne sfişie într-un timp 
atit de critic, într-un timp cînd trebuia ca toată inteligenţa 
să aducă contingentul său la o lucrare atît de mare, 
atit de anevoioasă ca renașterea unei națiuni. 

Acei care nu voiesc nici destrugerea, nici conservarea a 
tot ce esistă, fiindcă cred că multe din instituțiunile noastre: 
sunt productul spiritului naţiunei şi că nu se pot distruge: 
fără primejdie, precum credeau că ar fi fost periculos a 
păstra instituțiunile acelea care au servit la apăsarea na- 
țiunei și la împiedicarea progresului, acei oameni au fost 
tractaţi ca inimici ai binelui şi loviți din toate părțile; 
acei care au dorit totdeauna echitatea şi libertatea în ordinul 
social și politic, o societate în care să domnească dreptatea 
cu un guvern respectabil și respectat, nu prin domnia pu- 
terei, ci prin domnia legilor; acei care au respectat pu- 
terea fără a o linguși, care n-au căutat niciodată a o amăgi, 
ci i-au arătat din vreme stincile de care se poate lovi; 
acei care nu cred că printr-o săritură se poate ajunge şi 
întrece națiunile cele mai înaintate; acei care privesc cu 
îngrijire pornirile care au adus loviri de tot felul au fost 
tractaţi de ambiţioși şi de răi români. Acei oameni au 
fost loviți din toate părţile, fiindcă în apreţierea lor despre 
starea spiritelor în ţară cred că nu esistă nici nerăbdare 
de reforme în unele clase, nici împotriviri înverşunate în 
cele alte; nu văd nici tirania, nici anarhia care să poată 
legitima o revoluţiune. Ei vedeau de mult viind acea lovire 
şi au plecat capul înaintea ei, fiindcă știau că poporul este 
totdauna gata a aplauda pe acei care făgăduiesc egalitatea; 
mulțimea se măguleşte lesne de ceea ce place patimilor 
ei cînd nu ştie că numai prin libertate se poate ajunge la 
egalitate, la egalitatea înaintea legelor, singura egalitate 
permisă omului într-această lume; cînd nu ştie că orce altă 
egalitate nu este decit un instrument de apăsare și de in- 
justiţie, care mai curind sau mai tirziu duce la despotism. 

Oricare au fost cauzele, oricare ar fi consecuenţele, o 
revoluţiune mare s-a făcut în România, toate ambiţiunele 
au fost mișcate, toate interesele zguduite. Acum opera de 
destrucțiune este săvirșită, revoluţiunea politică şi socială 
s-a făcut, și începe opera de edificare. Să nu-și facă nimeni 

iluziuni, opera aceasta este mai grea, mai anevoie decit 
aceea a destrugerei. Aci raţiunea şi ştiinţa-şi au rolul lor; 
fără dinsele este disoluţiune și haos; cînd se edifică o so- 
cietate, cuvîntul (6 A3yog) trebuie să fie de la început. Ce 
formă ar fi avut lumea, ce existenţă ar fi avut ea fără cu- 
vintul care era la Dumnezeu? Şi cum s-ar putea constitui 
o societate fără rațiune şi fără cugetare? 

A înşira cuvinte frumoase şi sunătoare nu este a raţiona, 
nu este a răspîndi idei, nu este a lumina; a înjura și a calom- 
nia nu este decit a vina monopolul virtuţii şi al patrio- 
tismului. Spiritul nu se hrăneşte cu vorbe. Nu este destul 
a striga libertate, dreptate, egalitate pe toate tonurile, 
ca să vedem pe aceste zeități ieșind deodată încoifate şi 
împăvăzate; trebuie făcut ceva mai serios, mai demn de 
dinsele, dar şi mai anevoie totodată; trebuie să cătăm a 
pune pe fiecare român în stare să înțeleagă şi să simţă 
respectul ce trebuie să aibă omul către sine și către ceilalţi 
oameni, să-l facem să înțeleagă simţul dreptului şi al da- 
toriei, amorul dreptăţii; aceste condițiuni de căpetenie ale 
libertăţii şi ale egalităţii, condițiuni fără care oriunde ar 
fi ele scrise se pot preface lesne, treptat sau într-o clipă 
în cea mai uricioasă tiranie. Numai cînd vom fi pătrunși 
de aceste condițiuni ale ordinului social, libertatea va putea 
trăi în sufletul nostru. 

Popoarele nu se mai întorc înapoi și trecutul nu mai 
revine, nici suntem dintr-acei care ar dori să-l mai vază, 
chiar de ar mai fi el cu putinţă. Credem în progres, căci 
el este o condițiune a naturei fizice şi morale, căci numai 
el ne poate duce sigur la înălțimea la care ne este permis 
să aspirăm ca societate şi ca naţiune; dar ştim că el nu se 
realizează decît prin ştiinţă. 

De mai mulţi ani societatea noastră se învirteşte într-un 
cerc vițios; un rău mare ne apasă, cătăm cu toţii izvorul 
acelui rău, fiecare îl vedem în deosebite locuri, după punc- 
tul de vedere în care ne punem; îl vedem în Regulament, 
în Convenţiune, în poziţiunea noastră geografică, în lună 
şi în soare; nimeni însă nu a căutat să împlinească lipsele 
ce avem. Oare ignorența, corupțiunea şi eroarea nu au ele 
nici o parte la starea tristă în care ne aflăm? 

Pornind dintr acest punct de vedere, am încercat a 
pune pe hirtie într-un mod simplu unele din cunoștințele 

economice, fără care îmi pare că o societate nu poate pros- 
pera şi progresa în secolul al XIX-lea. Am căutat a in- 
semna pe ici, pe colea ideile eronate care domnesc în multe 
spirite. 

Obligaţi prin natura acestor chestiuni a aborda uneori 
chestiuni care fac obiectul i Ai politice, am căutat a o 
face nu ca politică militantă, Ci a le tracta cu liniște și ma- 
turitate, cum se cuvine a fi tractate chestiunile de filozo- 
fie politică şi socială, daca a ales, poate, forma cea mai ane- 
voie sub care să puteau prezenta; departe de mine preten- 
țiunea de a crede că am ales modul cel mai potrivit cu mij- 
loacele mele; un scriitor mai esperimentat ar fi putut să 
cază în neizbîndă; am făcut-o ca o necesitate; mi s-a pă- 
rut că este singura formă sub care se pot prezenta asemenea 
chestiuni unui public puţin obicinuit încă cu studiul știin- 
elor morale și politice, puţin obicinuit a da o atenţiune 
susținută unei cetiri serioase şi ostenitoare, prin care să 
poată ajunge a înţelege și a învăţa adevărurile netăgăduite 
care rezultă dintr-o serie de raționamente; am crezut că 
orcît de mic ar fi meritul literar al acestii scrieri, ca utili- 
tate însă modul ce am adoptat va fi mai potrivit cu starea 
spiritelor; am preferit mai bine a tracta unele chestiuni 
economice sub forma de convorbiri decît a adopta forma, 
de un tractat sistematic în care să dezvolt una după alta 
capitol cu capitol, în ordinul ştiinţific, chestiunele econo- 
mice. 

Aşteptarea mea n-a fost înşelată, și favoarea cu care au 
fost priimite cele dintii încercări mă încurajează a da o 
nouă edițiunea Convorbirilor economice şi a continua publi- 
cînd din vreme în vreme cîte o mică broșură tratînd ches- 
tiunile care mi s-ar părea că pot avea un interes fie politic, 
fie economic sau social. 

„Nu ar fi fost maibine și mai lesne — îmi zicea un amic— 
să fi scris într-un mod regulat și sistematic un curs de econo- 
mie politică, începînd, cum se face, de la esplicarea zicerilor: 
producţiune, consomațiune, schimb, cerere, ofertă, mergind 
treptat pînă la espunerea combinaţiunilor financiare celor 
mai adinci și mai complicate? Am cîștiga cel puţin din ce- 
tirea broşurelor dumitale învățătura unei ştiinţe.“ 


Nu zic ba! Dar, iubiţi cetitori, nu scrie cineva cum voiește, 
ci din nenorocire scrie cum poate; de ar fi altfel, înţe- 
legeţi bine că nu ar mai exista deosebiri între scriitori; 
ar fi toţi o apă, adică deopotrivă buni în fond şi în formă; 
ar plana toţi ca acvile. Vă rog, dar, fiți toleranţi şi priimiţi 
ceea ce vă pot da; nu cereţi ge la nimeni să se suie mai sus 
decit îi este dat. 

Să vă spui acum, amici cititori, dece nicinu încerc mă- 
car să fac ceea ce-mi cerea amicul de care vă vorbeam şi 
v-o spui curat şi limpede: nu o fac pentru că nu pot; să vă 
spui și pentru ce nu pot: preocupat de interesele morale 
şi materiale ale societăţii noastre, interese care astăzi sunt 
mai grăbitoare şi mai neapărat trebuincioase decit tot- 
dauna, căci sub toate punturile de vedere ele ating prezentul 
şi viitorul nostru național, ating armonia oamenilor între 
dînșii, ating îmbunătăţirea stării fizice, morale şi inte- 
lectuale a tutulor românilor; interese strîns legate cu me- 
tafizica, cu religia, cu politica, cu psihologia, ca ştiinţă 
a patimilor şi a facultăţilor omeneşti, cu dreptul public și 
privat şi cu economia politică; vă întreb dacă sub povara 
unor asemenea preocupaţiuni aş putea descurca ițile? Fac-o 
cine crede că poate, eu nu mă simţ în stare; pana aceea 
este prea grea pentru braţul meu. Vie acela care să scrie 
un cosmos moral şi rațional, şi îl voi citi cu aceeaşi admi- 
rațiune și venerațiune cu care am citit pe Comte şi pe Bu- 
ekle. 

Ca să poată cerceta cineva cestiunele economice şi sociale 
numai sub puntul de vedere al principiilor abstracte, 
să cerceteze fenomenele ce ne prezintă societăţile şi să caute 
legile care prezidă la generaţiunea acestor fenomene, tre- 
buie să aibă spiritul liber; căci este o lucrare de compe- 
tinţa economiştilor de profesiune, a docţilor ştiinţei. Me- 
toda unui om preocupat de necesităţile împrejurărilor, 
de grăbirea timpului, de exigenţile politice dinîntru și 
dinafară, de posibilităţi și de oportunităţi trebuie să difere; 
în asemenea condițiuni, nu poate pune cestiunele în ordinul 
în care ar voi, nu poate urmări o soluţiune toată viaţa lui; 
căci cestiunile nu stau fixe cum stă milioane de secoli o 
stea pe cer. 

De voie, de nevoie, de bine, de rău, am fost om politic, 
om de stat, cum să zice, şi am tras destul timp la ham ca 

să nu fi rămas şi eu cu defectele meseriei. Omul de stat este 
silit să dezlege cestiunile în ordinul în care i să prezintă, 
puse mai totdauna de evenimente, încurcate și învălite 
într-o mie ş-o mie de împrejurări ale timpului, ale locului, 
ale situaţiunei politice, ale opiniunei publice și ale preju- 
diţiilor. Prin urmare, iubiţi cititori, îmi e cu neputinţă 
să mă supun la o învăţătură doctrinală, să mă fac organul 
unei şcoli sau al unei secte științifice, şi priimiţi cu indul- 
genţă ceea ce vă pot da. 


PAR TE A ÎNTIILA 


MUNCA 
1863 


I 

Încep cu o cestiune mare, foarte mare, cea mai mare din! 
toate, o cestiune care primă totul şi care în secolul în care | 
trăim le conduce toate: lucruri şi oameni, popoare şi 
guverne, domni și împărați; cestiune care conţine toată 
filozofia morală şi politică a societăţilor moderne: 

Încerc a vă vorbi despre Muncă. 

Înţelegeţi bine, chiar după nùmărul paginilor ce aveţi 
într-acest capitol, că nu pot pretinde să fi tratat această 
cestiune în întregimea ei; nu am putut să o pui în citeva 
foi, că nu sunt Măzăriche-împărat, care băga o armată 
mare, cu generali cu tot, într-o nucă şi o hrănea cu un gră- 
unte de mei. Priimiţi dar, domnii mei, scrierea aceasta ca 
o întroducere la o carte mare în zece volume, pe care nu 
am să o scriu niciodată, dar care va fitipărită, sunt sigur, 
de voi toţi împreună; căci fiecare veţi găsi în inima mea 
şi în cugetarea voastră miile de pagine care lipsesc aici. 

Unde ne aflăm şi unde mergem? lată întrebarea ce tre- 
buie să-și fi făcut de o mie de ori orce bun român care cu- 
getă cituși de puţin. Numărind grădinele şi plimbările 
pline de lume, auzind muzicele şi lăutarii cari cîntă ziua 
şi noaptea lîngă butoaiele cu bere care se descarcă neconte- 
nit la „Tunel“, la „Raşca“ și la grădinile cu lei şi cu cerbi 
care s-au deschis unele lingă altele în toate colțurile maha- 
lalelor!; măsurînd grosimea coadelor rochiilor care mătură 
praful, gunoiul şi noroiul stradelor; privind strălucirea 
trăsurilor care se leagănă pe şosea; admirind luxul livre- 
lelor şi feţele domnişoarelor care se învirtesc în birje, ne 

putem zice că mergem ca praful şi ca noroiul unde ne duce 
vîntul şi apa. 

De ne vom pune întrebarea: Ce este o naţiune şi care sunt 
elementele din care se compune ea? ne răspundem îndată că 
acele elemente sunt oamenii; dar care oameni? Căci de ar 
fi după numărul sufletelor, chinezii ar fi cea dintii naţiune 
din lume; francezii, germanii și italienii ar veni în a treia 
şi a patra linie; englezii, olandezii, belgii şi sviţerii ar 
fi nişte naţiuni de puţină însemnătate, conduse de acţiunea 
intelectuală şi politică a indienilor și a iaponezilor. Cînd 
ne zicem că elementele ce constituie o naţiune sunt oamenii, 
înţelegem pe oamenii acei care lasă urme în trecerea lor 
pe pămînt, care lasă lucrări de acelea de care se glorifică 
istoria civilizaţiunei; oamenii aceia care, învingători sau 
învinşi, s-au luptat pentru o idee.? Leonidas, Temistocle, 
Homer, Aristide, Arhimede, Demostene, Apelle şi Fidias 
au combătut alături cu Caraisc şi cu Botzari pentru libe- 
rarea Greciei?; ei au hotărit victoria, ei au chemat pe By- 
ron, pe Chateaubriand și pe David d'Angers la Missolongi 
şi la Navarin, ei au dus pe Strafford Canning la Porost; 
Italia a trăit cinci secoli din viaţa lui Dante, lui Rafael 
şi a lui Mihail Angel; ar fi trăit o sută ș-o mie; bazele pe 
care au ridicat ei naționalitatea italiană nu le poate dărăma 
nici o putere; umbra lor a deșteptat pe Victor Emma- 
noel, pe Garibaldi şi pe Cavour și a chemat ţara lor la o 
viaţă nouă; a făcut din Italia dumicată şi împărţită un stat 
mare, puternic şi glorios; Watt și Whitworth au însutit 
în cîțiva ani puterea fizică și materială a ţării lor5; Sha- 
kespeare a format rațiunea și cugetarea englezilor, descriin- 
du-le cu o putere neînţeleasă valurile și cutele inimei 
omeneşti, arătîndu-le consecuințile oribile ale patimilor 
neinfrînate. lată oameni de aceia care constituiesc o naţio- 
nalitate. 

Să ne gîndim puţin împreună ca să vedem, noi, românii, 
ce suntem şi ce am putea fi. 

Noi ne împărțim în două mari categorii: unii care nu știu 
nici măcar a scrie și a citi, plugari cei mai mulți, aşăzaţi 
la ţară, în sate, locuind case de pămînt și de nuiele, mulţi 
încă îngropaţi în bordeie; sau aşezaţi pe marginile orașelor 
şi tirgurilor: dulgheri, zidari, precupeţi, exersînd mese- 

riile cele mai groase şi mai puţin bănoase, locuiesc căscioare 
cufundate în umezeala şi necurăţenia suburbiilor. 

Ceaaltă categorie să compune de oameni care ştiu să scrie 
şi să citească, mai mult sau mai puţin; formează în general 
clasa biurocraţilor, de la secretar de primărie sau notar 
pînă la prezident de consiliu de miniştri, ciocoi vechi și 
noi, boieri mari şi mici, pensionari, funcţionari în activi- 
tate, funcţionari în disponibilitate, chivernisiţi şi para- 
ponisiţi. 

De ciţiva ani începuse a se ridica o clasă nouă și folosi- 
toare agriculturei și comerţului; aceasta era clasa arenda- 
şilor, dar care a fost crud lovită. i 

Am pus băiatul la şcoală însemnează în gura celor mai 
mulți părinţi: l-am scos din rîndul muncitorilor; cînd va fi 
mare, va şedea tolănit pe canapea, va fuma toată ziua ţigară, 
se va plimba ziua şi noaptea în trăsură, picior peste picior, 
şi va scrie pe petițiunile nenorociţilor impricinaţi: „Se va 
face cele de cuviință potrivit legilor în vigoare“; băiatul 
meu va trăi din casa visteriei, adică din munca oamenilor de 
categoria dintii. 

Mai toţi părinţii care trămit copiii lor la școală îi tră- 
mit acolo cu gîndul de a-i face funcţionari; dacă izbutesc 
a-i ţine doi sau trei ani la Paris, cred că le-au asigurat un 
viitor de boier mare. Cînd copiii vin în virstă, părinţii 
aleargă, cer, strigă, se roagă, intrigă pînă ce le procură o 
slujbă sau o speranţă de slujbă; nu se gindesc nicidecum la 
neodihna, la bătaia de inimă și la umilinţele ce le pregătesc; 
nu ştiu ce pine amară le frămîntă, sustrăgîndu-i de la con- 
diţiunea în care s-au născut şi au crescut, de la condiţiunea 
modestă după care mai tîrziu cei mai mulţi au să ofteze greu! 

Părinţi care vă iubiţi copiii, care vă iubiţi patria, daţi 
educaţiune fiilor voştri, daţi-le învăţătură multă şi sănă- 
toasă, fiți mîndri şi ambiţioşi pentru dinșii ; împingeţi-i 
în carierile acelea unde este glorie şi avere de cîştigat: 
împingeţi-i la științe, la litere, la arte, la meşteşuguri, 
la industrie, la agricultură, la comerț; nu-i aruncți în pră- 
pastia cancelariilor; căci acolo nu este nici renume, nici 

` avere; nu este nici liniştea sufletului, nici mulţumirea ini- 
mei; acolo ispita se află necontenit în luptă cu conştiinţa, 
luptă în care cei mai mulţi cad, căci nu au dobindit în 

educaţiunea ce li s-a dat puterea morală trebuincioasă ca 
să iasă învingători. 

Alegerea profesiunei copiilor este mai mult sau mai pu- 
ţin dictată de părinţi, răspundere mare, căci de la dinsa 
atirnă dezvoltarea facultăților, progresul inteliginţei. De 
la această alegere depinde îmbunătăţirea stării materiale 
a omului, considerațiunea de care se va bucura în lume, 
relațiunele în societate, amicii ce-și va face, soţia ce va 
lua; într-un cuvînt, fericirea și independinţa lui. Nu aveţi 
datorie mai sacră, mai grea de implinit decit alegerea carie- 
rei în care voiți să aruncaţi pe copiii voștri. 

Afară de un mic număr, un foarte mic număr de cazuri 
escepţionale pentru tinerii de o dispoziţiune naturală, 
vocaţiune tare, care se manifestă singură, fără voia nimănui, 
care învinge toate împotrivirile şi triumfă în contra tutu- 
lor piedicilor, afară de cazurile de geniu, cazuri foarte pu- 
ţin numeroase, voi părinţii hotăriţi despre soarta copiilor, 
prin alegerea carierei în care îi aruncaţi. Porniţi de iubirea 
ce aveţi pentru dînşii, credeţi că ţintind la funcţiunele sta- 
tului impletiţi copiilor vostri zile de fericire, credeţi că le 
asiguraţi viitorul prin leafă şi prin. pensie; credeţi că ace- 
lea sunt poziţiunile înalte ale societăţii. Dintr-un om care 
ar fi ieşit un cultivator bun, un artist de merit sau un. meş- 
ter însemnat, care să facă onor ţării şi să poată ținea fami- 
lia sa în îndestulare şi da o bună creştere copiilor săi, fa- 
ceți un biet funcționar care d-abia se ține dintr-o zi pină 
într-alta, un cerşetor pe la ușile ministrilor, a rudelor, 
a amicilor şi a favoriţilor oamenilor influenţi; măriţi con- 
curenţa la lefi, împingeţi la sporirea impozitelor şi, fără 
să ştiţi, pregătiţi căderea morală a copiilor vostri și a ţă- 
rei. 

Părinți cu iubire de copii şi de țară, deschideţi ochi şi 
vedeţi că în secolul în care trăim şi în. secolii în care vor 
trăi copiii vostri sunt locuri onorabile în toate profesiunile. 
Astăzi nu mai există altă bază de distincţiune decit in- 
teligența, nu mai poate fi altă linie de demareaţiune in- 
tre oameni decit cea însemnată de către educaţiunea morală 
şi intelectuală a fiecăruia; nu mai există şi nu mai poate 
exista altă distincțiune decit aceea ce-şi trage fiecare prin 
purtarea și prin folosul ce aduce în societate. 

„Pămintul va produce spini şi ciulini, vei mînca pinea 
ta după sudoarea frunței tale, pînă ce te vei întoarce în 
pămînt.“ Sunt cuvintele cu care Creatorul dă omului li- 
bertatea ; cuvintele cu care omul fizic devine om intelec- 
tual, om moral. Munca este dar cea dintii condițiune a 
averei și a libertăţii; dar voim fiecare să ne suim sus pe 
scara socială, este în firea noastră, a oamenilor, să aspirăm 
la o stare bună, să avem ambiţiune, să voim fiecare să avem 
profesiunea cea mai onorată; dar care sunt profesiunele 
onorabile și înalte? Aici e cestiunea! Într-un mod absolut, 
profesiunele nu sunt mai onorabile, mai înalte unele decit 
altele; intr-un mod relatif, însă, putem zice că profesiunea 
cea mai onorabile este, pentru fiecare, aceea pe care suntem 
mai în stare a o îndeplini bine, aceea prin care putem să 
aducem mai mult folos societăţii, familiei și amicilor nos- 
tri. Erorile şi prejudiţiile, care adesea rătăcesc opiniunea, 
ne fac să credem că funcţionarii statului sunt mai sus decit 
bancherii, pe aceştia îi punem mai presus decit pe arendaşi 
şi pe comercianţi, pe care la rindul lor îi considerăm mai 
sus decit pe meșteri şi pe muncitorii de pămînt. Dar oare 
trebuie ca negreșit să judecăm pozițiunea ce voim să ne 
facem după ceea ce crede lumea? Nu este mai drept şi mai 
bine să o judecăm după gradul de inteliginţă ce trebuie să 
aducem la esersarea profesiunei ce luăm și după întinderea 
mijloacelor de care putem dispune ca să o îndeplinim bine 
şi cu demnitate? Ne uităm la strălucirea ce încunjoară 
o profesiune și nu observăm că omul face profesiunea, iar 
nu profesiunea pe om. Omul superior poate rădica şi ilustra 
meseria cea mai modestă, cea mai umilă. Watt nu era decit 
un fierar, şi Brustelone, un timplari Să căutăm mai cu 
deosebire la gravitatea datoriilor ce prescrie profesiunea ce 
voim să dăm copiilor nostri, la importenţa datoriilor ce 
le impune și la mărimea rezultatelor ce vor putea dobindi 
pentru dînşii și pentru ţară; să căutăm să nu-i espunem a 
nu putea duce greutatea sarcinei ce le impunem, ci din cen- 
tra să îngrijim să fie în stare a domina poziţiunea ce le 
facem. Mina lui Dumnezeu conduce și protege geniul; 
să nu ne temem că s-ar putea. vreodată îneca talentul; 
în secolul în care trăim, el se rădică singur din orice adin- 
cime: Peel era un postăvar, Lincoln un tăietor de lemne şi 
Johnson un croitor; modestele lor condițiuni, umilele lor 

la ti opritu-i-au de a se sui -la înălțimea de la care 
erau să ilustreze numele şi ţara lor?% Este insă trist a vedea 
pe cel care fără voia lui Dumnezeu se suie acolo unde nu-l 
cheamă puterile sale intelectuale şi morale; nenorocitul 
nu-şi poate împlini misiunea cu demnitate, se espune 
a fi de ris ŞI devine ruşinea naţiei și a familiei sale. 

Secolul în care trăim este realizarea progresului social 
condus de progresul raționalismului, progres la care au lucrat 
toţi oamenii de valoare, filozofi și eroi. Acest progres îşi 
are sorgintea lui în muncă; de muncă dar voiesc să vor- 
besc astăzi. Vă voi vorbi cum voi putea și cum mi-o veni 
mai bine. 


H 


La 12 aprilie 1866, noaptea, mă îmbarcasem la Mar- 
silia pe „Thabor“, pachebot-postă a Mesageriilor imperiale; 
a doua zi la nouă ore alergasem optzeci de mile în mare, 
clopotul ne chema la dejun și pasagerii ieșau unul cite unul 
din cabine.” Intrind în salon, am găsit pe căpitanul Pou- 
thier, comandantul vaporului, o glorioasă rămăşiţă din nau- 
fragiul „Meduzei“, astăzi trecut din marina de rezbel în 
serviciul companiei, un amic cu care am trăit triste şi ve- 
sele zile în Arhipel$; domnul Dromant, secretar de amba- 
sadă, era între pasageri. Aceşti vechi şi buni amici s-au 
aruncat, în braţele mele și ne-am felicitat de fericita intim- 
plare care ne mai aduna o dată. La pronunţarea numelui 
meu am observat că un tînăr, care se pusese la masă lingă 
mine, şi-a schimbat locul și, de unde era vesel şi vorbitor, 
se făcuse tăcut şi posomorit ca cerul, care se învălea cu 
nori din toate părţile. D-abia sorbisem de două-trei ori 
din catea, cînd vintul care ne lua despre babord se întoarse 
spre apus; îndată începu ruliul şi tengagiul a ne legăna 
în toate părţile; timpul se făcu gros şi rău (gros-mauvais), 
cum zic marinarii; într-un minut, toţi oaspeţii dispărură, 
fiecare se retrăsese în cabina sa. Două zile şi două nopţi 
zăcură pe coaste cu mîna la cap. Comandantul, zi şi noapte 
pe dunetă, cu minele încleştate pe bastingage, ca să nu-l 
arunce vintul în mare, observa mersul corăbiei, care d-abia 
făcea cîte două noduri pe oră; nu permitea comanda locote- 
nentului decît cînd se închidea în cabinet cu harta lui Spratt, 

ca să calculeze puntul. Rămăsesem zilele și serile la prinz 
şi la dejun singur cu amicul meu Dromant; rezemaţi cu 
coatele pe masă, ne sfădeam cîte șase ore pe zi asupra tre- 
bilor lumei în general și ale Europei îndeosebi. 
„Joi seara, furia vintului Nor-O (NO) să tăiese, timpul se 
întorsese Sud-E (SE), navigam tribord; focii, pinzele de 
artimont și de misenă, mari deschise, adăogau o sută de 
cai la puterea aburului; vasul fugea ca o săgeată pe marea 
lucie, cerul se înseninase, luna ieșea mare și roșie din abu- 
rul mării, aruncînd dinaintea noastră o coamă de argint 
care se juca pe valuri de la orizon pînă în stropii de apă 
ce săreau ca milioane de brilianturi din roatele vaporului; 
corabia să suia și se cobora în cadență pe valul lung ce să 
formează totdauna în plină mare după furtună; pasagerii 
însănătoșiţi ieșeau unul cîte unulpepod; iar eu urmam 
cu amicul meu Dromant o conversaţiune începută la masă. 
— Voi, naţiunele cele mici — îmi zicea el — vă plin- 
geţi nencetat de puterile cele mari, cînd că se amestecă 
prea mult în trebile voastre, cînd că nu îngrijesc de viito- 
rul, de interesele și de poziţiunea voastră; nu vă mai intră 
nimeni în voie; nu e mai puţin adevărat însă că noi ne-am 
pus de multe ori în primejdii și cheltuieli, am dat sîngele 
și banii nostri, ca să vă asigurăm existenţa politică, ca să 
vă punem în stare să vă dezvoltați și să contribuiţi și voi 
ca naţiune la opera cea mare a progresului şi a civilizațiunei 
universale. Voi, în loc de a vă pune pe lucru, în loc de a 
organiza o administraţiune simplă şi liberale, de a vă da 
o Justiţie care să asigure onorul şi averea fiecăruia, în loc 
de a vă aplica să vă îmbunătăţiţi agricultura, singura voas- 
tră industrie, în loc de a vă sili să răspîndiţi învățătura 
în deosebitele clase ale societăţii după trebuinţele lor res- 
pective, în loc de a căuta să asiguraţi apărarea teritoriu- 
lui vostru printr-o putere armată, care să nu fie dărăpă- 
nătoare finanţelor, și de a vă da o organizaţiune militară, 
potrivită mijloacelor voastre contribuitive, v-aţi apucat să 
copiaţi cazarmele și pantalonii armatelor celor mari. Imi- 
taţi tot ce esistă în ţările a cărora poziţiune politică și geo- 
grafică nu are nici o asemănare cu a voastră; imitaţi or- 
beşte, cînd pe muscali, cînd pe francezi, cînd pe nemți, 
fără a vă gîndi că acelea sunt niște puteri mari care au am- 
biţiuni și trebuinţe politice de un alt ordin și că la dînsele 

necesitatea de a ataca este, de multe ori, cel puţin atit de 
mare cît şi aceea de a se apăra. Sunteţi ca copiii cei răstă- 
ţaţi, nu știți ce vreţi; după ce aţi cerut unirea pe toate 
tonurile, după ce aţi strigat tot intr-una să vi se recunoas- 
că autonomia ţării, după ce aţi tot cerut o constituţiune 
care să puie puterea executivă sub un control serios, d-abia 
le dobindiţi acestea, şi a doua zi vă puneţi de anulaţi con- 
stituțiunea ce vi s-a dat, proclamaţi alta după cheful vos- 
tru, vă întoarceţi pe alt drum iar la guvernul bunului plac; 
autonomia v-aţi dus de aţi depus-o la picioarele acelor în 
contra ingerenţii şi uzurpaţiunei cărora aţi strigat şi aţi 
protestat; le-aţi cerut să vă hărăzească o chartă nou, sta- 
tutul; seamănă, nu seamănă cu plebiscitul nostru, puţin 
vă pasă?. Românii, cîţi am văzut, şi am văzut mulţime la 
Paris şi la Viena, mi-au vorbit în contra unirei, mi-au spus 
că unirea nu mai este cu putinţă în viitor şi că la cea din- 
tii ocaziune o să căutaţi să aveţi iar două principate cu 
doi șefi. 

— Domnul meu, dacă am tiniit vreodată de ceva, nu 
a fost de nepăsarea şi de neîngrijirea celor tari și puternici; 
din contra, ne-am plias de amestecul vostru în trebile 
noastre. Îmi pare rău că statutul cu care aţi înzestrat ţara 
mea nu mă iartă să-ţi răspund cum aș voi și cum ar trebui 
în ceea ce priveşte transformarea constituțiunei şi întă- 
rirea autonomiei. Înţelegi rezerva în care trebuie să mă ţiu; 
dar cît despre ceea ce ai zis de unire, îţi pot răspunde şi 
îţi pot răspunde victorios; îţi zic dar că românii cu care 
ai avut ocaziune de a vorbi, cînd ţi-au spus că unirea nu mai 
e cu putinţă în viitor şi că ea n-a fost un sentiment naţional, 
ci numai o intrigă politică, judecau lucrurile foarte ușor; 
mărturesc şi eu că aparinţele sunt astăzi în contra unirei. 
Văzindu-ne şi auzindu-ne, orcine poate crede lesne, că ea 
este condamnată sau cel puţin compromisă ; şi cum ar putea 
fi altfel? I se atribuie toate relele și toate nenorocirile cîte 
au năpădit pe ţară ; dar să cercetăm lucrul mai cu dinadinsul, 
să mergem mai adînc, să nu ne oprim numai la suprafaţă, 
să căutăm a descoperi, daca să poată, cauzele care au dat 
naștere ideei unirei. Numai așa putem vedea daca ea a fost 
şi este un capriciu sau o intrigă, daca a fost efectul unei esal- 
tațiuni momentane și trecătoare sau daca este un sentiment 
politic care îşi are cuvintul său de a fi. 

Statele nu sunt decit o grupare de oameni care au între 
dînșii interese politice şi sociale comune, legături care, în 
cele mai multe cazuri, sunt rezultatul identităţii de limbă, 
de obiceiuri, de credinţe, legături între oameni care au ace- 
leași caracteristice fizice şi morale. Popoarele, ca și indivi- 
zii, au fiecare fizionomia lor proprie; portul, caracterul, 
spiritul unui om ne arată mai totdauna națiunea la care apar- 
ține. Colectivităţile au interesele, aspirațiunile, patimile 
şi ambițiunele lor, întocmai ca și indivizii; acele interese 
şi ambiţiuni, fie generale, fie numai ale partidelor, Îşi eser- 
sează adesea acțiunea lor în contra altor societăți, altor 
state, prin fel de fel de mijloace, prin presiuni politice şi de 
multe ori chiar prin puterea armelor. 

— Mă iartă că te întrerup ! Ți-aduci aminte că eu nu eram 
pentru unire decit cu o singură condițiune; voiam unirea 
cu toate consecuenţele ei, căci ca cestiune politică o pot 
înţelege; dar ca principiu social nu mi se părea că putea să 
aibă importență, nu credeam că poate înlesni, nici activa 
dezvoltarea morală a naţiunei, că ea poate fecunda progre- 
sul; într-un cuvint, nu o consideram ca un element civili- 
zator; formarea de grupe mari nu cred să fie ultimul cuvint 
al civilizaţiunei; am crezut totdauna că progresul duce mai 
mult spre formarea de grupe mici decit spre grămezi mari; 
lupta între comună și centralizaţie estepentru mine lupta între 
libertate și despotism. Chiar pe dumneata mi-aduc aminte 
că te-am văzut într-o vreme foarte preocupat de primejdia 
ce vedeai în tendinţele slavilor de a se grupa și a forma o 
unitate mare. 

— Pentru că m-ai văzut preocupat de primejdia în care 
s-ar afla echilibrul european, de aceea mă vei găsi tot- 
dauna în prezent şi în viitor unionist, ca şi în trecut. 
Observă şi vei vedea că, deşi în ordinul fizic şi intelectual 
există între individe deosebiri caracteristice, în ordinul 
moral, însă, toţi oamenii sunt supuși aceloraşi regule, acelo- 
raşi principii comune tutulor societăţilor; principii pe care 
le putem numi primordiale, fără care o societate nu poate 
exista; principii care sunt, ca să zic aşa, niște asiome din 
care decurge dreptul natural şi care nu au trebuinţă nici 
măcar de a fi demonstrate precum probitatea, buna-credinţă 
şi moderaţiunea; ele sunt elementele de căpetenie ale 
moralei private, bazele şi garanţia societăţilor. Cu cit o 

societate este mai civilizată, cu atit acele principii au o 
sancţiune mai tare, mai puternică în moravuri şi în obiceiuri; 
fiecare membru este obligat a se conforma lor. Omul care 
nu-şi păzeşte îndatoririle luate către alţii sau care intre- 
buinţează violenţa în contra dreptului şi în contra raţiunei 
nu are stima și considerațiunea lumei şi, cînd devine primej- 
dios şi vătămător, legile prescriu măsuri în contra lui pentru 
securitatea tutulor; nu este însă tot așa şi cu colectivită- 
tile: între state, între naţiuni, între popoare nu se păzesc 
principiile dreptăţii şi ale echităţii cu o destul de mare scum- 
pătate; pină acum nu se află constituită nici o autoritate 
care să aibă misiunea și puterea de a face să se respecteze 
acele principii de către toţi deopotrivă; istoria popoarelor 
şi a statelor este mai mult o epopee a vitejiilor prin arme 
decit descrierea luptei seculare între bine şi între rău, între 
just și între injust; mai totdauna aplauzele şi admiraţi- 
unea lumei, şi mai cu deosebire a voastră, oameni diplomaţi, 
a fost şi este pentru învingător, numească-se el Washington 
sau Ibraim, Napoleon, Alesandru, Blücher sau Wellington 
puţin vă pasă ! 1° Cind găsiţi o lacrimă de simpatie pentru cel 
învins, o ştergeţi îndată ce se arată. Învingător, Garibaldi 
este un erou, invins, l-aţi fi tractat de facțios, de pertur- 
bator; cauza ar fi fost însă tot aceeași, tot atit de dreaptă, 
tot atit de sîntă! 

— Este adevărat că pină acum dreptul celui mai tare a 
domnit în politică, dar de la rezbelul Crimeii încoace lucru- 
rile s-au schimbat; Turcia, care era un măr de discordie 
între puterile cele mari și care întărita lăcomia Rusiei, s-a 
admis la Tractatul de la Paris în marea familie europeană; 
de acum încolo nimeni nu se mai poate atinge de dinsa fără 
ca toate puterile să fie datoare a veni în ajutorul ei. 

— Dar îmi pare, domnule, că chiar de la 1856 încoaci aş 
putea să-ți aduc mai multe esemple de violare a drepturilor 
prescrise în tractate, de abuzuri de putere şi de uzurpaţiuni 
pe care de ruşine le-aţi acoperit cu nişte cuvinte seci, fără 
înţeles; ziceţi fapt împlinit, pe cînd aţi avut ani întregi 
ca să nu-l lăsaţi să se îndeplinească; proclamaţi principiul 
de neintervenţiune, pe cînd lăsaţi pe alţii să se ducă cu 
sute de mii de oştire, cu puști şi cu tunuri. Arată-mi un sin- 
gur guvern care să voiască sau care să îndrăznească a abdica 

drepturile cîștigate asupra altor state. Îţi aduci aminte o 
corespondenţă care nu are mai mult de trei ani: 

„Mărirea-sa... Stăpinul meu — răspundea un ministru 
la o notă diplomatică — ar crede că se coboară de la înăl- 
țimea la care l-a pus Dumnezeu daca n-ar căuta să transmită 
urmașilor săi imperiul... cel puţin tot atit de mare şi de 
întins cît l-a priimit de la predecesorii săi cind s-a suit pe 
tron...“ 

Şi celalt ministru îi răspundea: „Nu a fost niciodată în 
cugetul... Mărirei-sale... Stăpînului meu a propune o combi- 
naţiune umilitoare pentru un suveran amic. Propuniînd, 
precum a făcut, o renunțare de drepturi asupra... a avut în 
spiritul său largi şi frumoase compensațiuni...“ 

"Iată principiile voastre: principiile care domnesc gi astăzi; 
şi cînd creați cite unul nou, îl numiţi condominium sau 
compossessio şi lăsaţi de se vind provincii cu sute de mii de 
locuitori ca turmele de vite. 

— Orice vei zice, nu este mai puţin un fapt adevărat că 
cotropirile s-au făcut foarte rari în secolul nostru. 

— În adevăr, Englitera ne-a dat un esemplu mare și fru- 
mos prin renunțarea ei la dreptul de protectorat ce avea asu- 
pra Insulilor Ionice, mă închin înaintea unui așa mare fapt 
politic, fenomen frumos, dar care din nenorocire nu s-a văzut 
pînă acum decit la două mii de ani o dată; contest însă ceea 
ce ai zis că cotropirile s-ar fi făcut rari. Niciodată istoria 
nu ne arată mai bogate esemple ca în cei din urmă trei anii! 
Este evident că între morala individuale şi între morala guver- 
nelor mai există şi astăzi o diferință mare; sacrificiul și abne- 
gaţiunea care sunt virtuţi la individe ar fi privite la guverne 
ca o părăsire culpabile a drepturilor ce şi-au însuşit poten- 
taţii care cred că sunt datori a protege și a menţine în viitor, 
ca şi în trecut, tot ce au hrăpit. Care este guvernul european 
a cărui masimă în purtarea sa politică să fie ecuitatea și 
rnoderațiunea şi care este poporul destul de civilizat ca să 
sufere un guvern care ar lua partea dreptăţii în contra intere- 
sului naţiunei în capul căria este pus? Unde este sancţiunea 
în lumea aceasta, în care vedem că tunul stă necontenit gata 
şi cind puterea statelor domină dreptul gintelor? Unde este 
sancţiunea pe lumea cea eternă în care nu esistă societăţi? 
Guvernele cele mai civilizate se tem unele de altele ; englezii, 
guvern şi popol, sunt coprinși de îrancofobie; armează ţăr- 

murile cu cetăţi de fier, lucrează ziua şi noaptea a confec- 
ționa plăci de o palmă de groase şi tunuri care azvirlă la fie- 
care dătătură şapte sute de oca de fier, armează pe toţi cetă- 
ţenii cu puşti „Enfield“ lungi pînă la bătălie. Francezii s-au 
făcut anglotobi, nu știu cum să înarmeze mai curînd coră- 
biile lor şi să arate că sunt puternici; şi unii, și alții găsesc 
că singurul mijloc de a trăi în pace este de a se înarma. Pentru 
aceste două naţiuni, cele mai mari, cele mai puternice şi 
cele mai civilizate din lume, singurul mijloc de a se respecta 
şi de a trăi în pace este de a lefifrică una de alta pînă la 
moarte. În teorie, toate guvernele convin de dreptate, dar 
cînd este vorba să dea un rezultat politicei lor, de mai multe 
ori fac nedreptatea; ţi-aduci aminte de conferințele noastre 
asupra capitulaţiilor? 

— Religia și progresul ne duc spre linişte. Napoleon III 
ne-a spus că imperiul este pacea; tractatele de comerţ cele 
noi şi cheltuielile cele mari ale rezbelelor fac ca pacea să 
devie o necesitate. 

— De aceea temerea de porniri nedrepte este atit de tare, 
încît în societăţile voastre şi în adunările cele mai serioase 
toată conversaţiunea se învirteşte asupra tunurilor celor mai 
puternice şi a plăcilor celor mai rezistente. În adunarea 
învăţaților la Cambridge, amfiteatrul cel mai frecuentat era 
acela în care se discuta puterea de destrugere a tunurilor 
Armstrong, Whitworth și Blakley şi puterea de rezistență a 
plăcilor Neismith şi Dobson; damele, care în toţi timpii 
au fost, sunt şi vor fi barometrul patriotismului, alergau şi 
se îmbulzeau mai cu seamă la acele şedinţe. Din cuvintele 
advocaţilor deosebitelor sisteme mi-a rămas impresiunea că, 
orcît de groasă și de tare ar îi o tablă de fier, se poate fabrica 
un tun și o ghiulea care s-o poată sparge și străbate; şi vice- 
versa, că orcare ar fi puterea unui tun, se poate fabrica o 
placă să i se poată împotrivi; cu alte cuvinte, că mijloacele 
de atac şi de apărare ce-şi poate procura o societate civilizată 
sunt nemărginite. La finitul conferinţelor, prezidentul juriu- 
lui, un clergeman*, reverentul doctor Bewerley, luînd cuvin- 
tul, s-a rostit în modul următor: 

„Pare un paradox că un preot cuvios, a cărui misiune 
trebuie să fie mai cu osebire de a propaga pacea și înirăţirea 

între oameni, să vie să încurajeze prin prezenţa şi partici- 
parea sa o adunare care cercetează și caută mijloacele cele mai 
sigure şi mai repezi de destrucţiune între aceia pe care are 
datoria a-i îmblînzi, aducindu-le cuvintele Mintuitorului: 
«Pace vouă |» Cercetind insă bine, găsim în istoria civilizaţi- 
unei că descoperirile şi perfecţionarea mijloacelor de destruc- 
țiune au fost instrumentul cel mai puternic de pace. Este 
mai bine şi mai cuminte ca superioritatea puterei să fie în 
mina națiunei celei mai luminate, celei mai civilizate, şi a 
nu se lăsa națiunilor barbare. Oare nu am compromite ş şi nu 
am întirzia domnirea păcii pre pămînt daca am lăsa barba- 
rilor superioritatea puterii? Daca lumea este osindită a mai 
vedea lupte între state şi între naţiuni, nu trebuie oare să 
căutăm şi să îngrijim a asigura, cel puțin, victoria gi trium- 
ful luminei asupra întunericului?“ 

— Diavolii de americani, cu descoperirea de tunuri mon- 
struoase, de corăbii blendate, de monitori şi de merimaci, 
ne-a pus la nişte cheltuieli în marină, cu care nu ştiu, zău, 
unde o să ieşim. Dar spune-mi de ce mi le zici toate 
acestea? 

— Ți le zic ca să-ţi aduc aminte că temerea de cotropiri și 
reducerea unor popoare la o stare de inferioritate și de umi- 
lire este incă mare și că impune fiecării naţiuni datoria de a 
căuta să devie mare și puternică, ca să-și poată apăra cu 
succes esistenţa.; fiecare trebuie să poată conta pe sine însuşi, 
iar nu să se lase la îndurarea şi la dreptatea celorlalți. Pe 
noi, românii, instinctul de conservaţiune ne împinge să 
căutăm ane aduna într-un singur snop, ca să ne putem apăra 
naționalitatea, ca să putem înfățișa o rezistență năvălirilor. 
Ideea unirei la noi este apărare, pe cînd ideea unirei la slavi 
este atac şi cotropire; idee cu atit mai primejdioasă cu cit 
muscalii, neam turan, şi-au dat cualitatea de slavi aria; 
şi cu titlul cel vechi de mongoli își însuşesc pe chinezii, pe 
boharaii!? şi pe tătarii, iar cu titlul de slavi absorb pe lehi 
şi pe ruteni. Acum daca suntem bine înţelegi, precum o 
cred, şi daca am precizat bine ideile şi tendinţele care conduc 
politica şi diplomaţia, ne putem pune întrebarea daca româ- 
nii trebuie să fie unioniști, daca fără unire pot exista ca naţi- 
une, daca aspirațiunele gi “tendinţele lor într-aceasta au fost 
o amețeală, un capriciu sau o intrigă, precum ți-au spus-o 
unii dm compatrioții mei; dacă a fost numai o simptomă a 

vreunei boale politice de felul acelor care se ivesc din timp 
în timp în unele societăţi, boale care trec cu suferinţa sau 
cu ambițiunea care le-au născut; sau dacă este o dorință 
firească și legitimă, care își are rațiunea ei de a fi, o dorință 
inerentă stării politice și poziţiunei geografice. 

Istoria românilor ne arată că unirea a fost totdauna țelul 
cel mai dorit al lor; de la descălicătoare și pină astăzi, ea 
a germinat nu numai în spiritul bărbaţilor acelora care au 
îndrăznit a cugeta glorie şi mărire pentru poporul român, 
dar chiar în spiritele acelora care nu s-au suit cu gîndul de- 
cit pînă la conservarea gintei. Ori de cîte ori viitorul a suris 
României, fiii ei nu au lipsit de a aspira către unire. Radu 
Negru şi Dragoș (realități sau legende), trecînd Carpaţii și 
supuind unul cîte unul Iovi, Ilari, Razi și voievozi, burgravi, 
baroni sau domni feodali, au urzit unirea; Ştefan cel Mare a 
încercat-o, Mihai a realizat-o cîtva timp în toată întinderea 
ei. Boierii ţării şi divanurile ad-hoc au cerut-o la 1830 şi la 
185713; toţi publiciștii noștri au propagat-o, și la 1862 toate 
partidele au susținut-o și au impus-o. Unirea este efectul 
luptei seculare în contra cotropirilor, luptă prin care ne-am 
putut conserva naționalitatea; ea este simbolul dorinţei de 
a fi, garanţia cea mai puternică și mai temeinică în contra 
tendinţelor şi ambiţiunilor dinafară. 

Cum vezi, dragă amice, urmărind sentimentul unirei pînă 
la sorgintea lui, fără a ne preocupa de a ști daca sistemul care 
domnește astăzi o întăreşte, o slăbește sau o compromite; 
daca Iaşul părăsit este o primejdie, daca transferarea Curţei 
de casaţiune în fosta capitală a Moldavei, înființarea unui 
intrepozii pe Bahlui cu un port în Iazul-Muscalului sau spori- 
rea cu o mie de lei pe lună la leafa prefectului judeţului şi 
cîteva baluri în saloanele Curţei Vechi sunt niște condițiuni 
sine qua non ale păstrării şi consolidării unirei, mă mărginesc 
a-ţi zice să arunci ochii pe harta lui Viquesnel, şi vei vedea 
pe magiari și pe români prelungindu-se ca un zăgaz de la 
hotarele germanilor pînă în Marea Neagră printre un ocean 
de slavi care se întind de la Urali pînă la Baltica, la Adria- 
tica, la Marea Neagră şi la golful de Enos, popor războinic 
şi cotropitor, care de o mie de ani, de cînd Ruric a aruncat 
ancora în Bosfor, stă cu ochii ţintiți asupra Constantinopolei. 
Românii şi magiarii sunt o întimplare norocită, providen- 
țială în așezarea neamurilor pe suprafaţa Europei, desti- 

naţi, poate, a împiedica realizarea panslavismului şi a deveni 
punctul de sprijin al echilibrului european.* 

Acestea sunt cauzele și împrejurările în care trebuie să 
cauţi sentimentul unirei, iar nu în cheful mai mult sau mai 
puţin stricat al românilor ce ai întilnit. Într-aceste împreju- 
rări o să găseşti cauza care ne va împinge totdauna către 
unire, ori de cîte ori nu vom pierde din vedere datoria ce 
avem de împlinit către ţara noastră. Ştim că avem o misiune 
ca popor şi ca stat, înțelegem că pe cit timp vom fi în voia 
întimplărilor dinafară, geniul nostru naţional nu se poate 
dezvolta; simţim că avem o datorie imperioasă a căuta să ne 
asigurăm fiinţa. A renunța la unire ar fi pentru noi a abdica 
ca naţiune, ar fi a renunţa la speranţele noastre. Acei care 
n-au înţeles-o şi au compromis-o au să dea grea seamă înaintea 
lui Dumnezeu şi a istoriei; unirea este fapta naţiunei române, 
şi nimeni nu și-o poate însuşi. Dumnezeu ne-a dat-o, vom 
şti a o conserva, şi vai de acela care ar îndrăzni să se atingă 
de dînsa. 

— Cunose demult aceste idei, am auzit zece ani pledindu-se 
cauza unirei pe acest ton; nu este însă mai puţin adevărat 
că nu aţi făcut nimic pentru a o consolida. În sistemul de a vă 
garanta și a apăra teritoriul vostru, atit de espus de toate 
părțile, în loc de a lua pildă de la naţiunile care au organizat 
puteri de apărare, în loc de a adopta un sistem ca acela al 
organizaţiunei de voluntari al englezilor, aţi copiat sistemul 
costisitor al francezilor, sistem foarte bun şi foarte potrivit 
trebuinţelor, aspiraţiunelor şi mijloacelor unei naţiuni 
mari şi bogate, dar care nu poate cuveni unei ţări ca a voas- 
tră. Ambiţiunea de domnie, care există la voi într-o mul- 
time de aspiranţi, poate foarte bine să aducă separatismul 
la cea dintii ocaziune. 


* În ceea ce privește opiniile de politică externă ale scriito- 
rului, suspiciunea faţă de tendinţele acaparatoare ale aşa numitu- 
lui pan-slavism nu surprinde. Încă dinainte și din timpul revolu- 
tiei de la 1843, în broşurile sale franceze de propagandă politică, 
apoi în fascicula anonimă din 1877, în sfîrşit, în unele dintre scri- 
sori, Ion Ghica s-a arătat mereu îngrijorat de ţelurile expansioniste 
ale ţarismului, căruia i-a opus o fidelitate inacceptabilă față de 
Imperiul otoman. La vremea potrivită, istoria şi-a spus cuvintul, 
România şi-a cucerit independenţa pe cîmpul de luptă, iar scriito- 
rul n-a întîrziat să elogieze eroismul ostașilor români în războiul 
contra opresorilor otomani, pe care el nu-l dorise. 

— Ambiţiunea la domnie, de care vorbeşti, este cuvintul 
favorit al acelor care trăiese din nenorocirile zilei, este o 
zicere demnă de a fi aşezată alături cu spectrul roșu, este ca 
gogoriţa născocită de doici ca să facă pe copii să tacă de frică. 
Află de la mine că, oricare ar fi acele ambiţiuni proaste şi 
nebune de care ai auzit vorbindu-se, dacă esistă sau daca s-ar 
deştepta vreodată în spiritul cuiva, ele vor îi silite să tacă 
şi să se ascunză înaintea necesităţii naţionale care ne impune 
la toţi sacra datorie de a căuta şi de a găsi mijlocul cel mai 
nimerit care să poată consolida statul român. Europa, care 
a înţeles că înfiinţarea unui stat nou la gurile Dunării este 
o trebuinţă politică, va înţelege la timp cererea românilor 
de a se da acelui stat confirmarea ce-i lipseşte, consacrarea 
ce nu s-a putut da la 1856, la 1858 şi la 1861. 

Clopotul ne chemă la ceai; cînd mă dedeam jos pe scară, 
călătorul care fugise de mine căută ocaziunea a se apropia, 
îmi adresă cuvintul în româneşte, cerîndu-mi voia a-mi 
stringe mîna; cunoștințele serioase şi variate ale tînărului 
acestuia, plin de modestie, mînţinerea lui cuviincioasă şi 
fizionomia simpatică i-au cîştigat în puţine zile amiciţia 
mea; era fiul unui arendaș din Romanați; tatăl său, ajuns 
prin esploataţiuni de moşii la o avere însemnată, a avut 
ambiția a da fiului său o educațiune şi o învățătură bine 
înţeleasă. Mi-a vorbit de frumoasele și modestele sale pro- 
jecte, am aflat că de opt ani studia în Paris, că era doctor în 
litere din Sorbona, studii către care fusese impins de o putere 
mai presus decît dorinţa părinţilor săi, care îi prescriseseră 
studiul dreptului. Am aflat că dorinţa de a avea o esistenţă 
liberă și independentă l-au determinat a petrece trei ani în 
şcoala de agricultură practică de la Grignon, cu gînd dea 
putea întrebuința în exploataţiuni de pămînt un capital de 
două mii de galbeni, ce-i lăsase un unchi al său; ca astfel, 
asigurindu-și prin muncă o vieţuire onestă şi independinte 
la ţară, să poată da orele de seară, de vreme rea şi de iarnă, 
studiilor sale favorite. Aflarea lui pe Mediterană avea de 
scop să profite de întoarcerea în țară, ca să viziteze patria 
lui Virgil şi Oraţiu, a lui Omer şi Aristot. Acest mod dea 
combina lucrurile și viața la care aspira mi-a dat o idee 
bună şi simpatică de sentimentele tînărului, şi iată-ne legaţi 
de o amiciţie întemeiată pe stimă şi pe identitate de idei și de 
simţiri. Ne-am coborit împreună la Civita-Vecchia şi la 

Neapoli, la Pireu, la Rod şi la Dardanele; am vizitat Roma, 
Atena şi Asia Mică. Silit a mă opri citeva zile la Constanti- 
nopol, ne-am despărțit făgăduindu-ne a ne vedea adesea în 
țară şi a ne scrie. 

Cînd coboram la Kiustenge’4, ca să iau drumul de fier către 


Cernavoda, un om de la poştie îmi dete scrisoarea următoare: 
II 


Bucureşti, 15 august 1866 


Scumpe amice, 

Puține ore după despărțirea noastră la Constantinopol, 
intram în Dunăre prin gura de la Sulina. La douăzeci de 
mile depărtare vedeam focul cel roşu al farului din capul 
molului, care să prelungeşte două kilometri în mare, făcut 
ca să minţie iuţeala apei în putere de a impinge nisipul şi a 
nu-l lăsa să potmolească intrarea riului şi să nu mai împiedice 
ca mai înainte navigaţiunea; mai aproape de intrare apare 
focul cel albastru al farului din stinga, care arată portul 
Sulina. Vasurile pot acum intra în Dunăre noaptea, ca şi 
ziua, sigure de a găsi ajutorul remorcorilor în contra vintu- 
rilor despre pămînt. Pe întinderea riului nu să mai vede 
tristul spectacol al catartelor de sute de corăbii înecate în 
nisipurile Dunării. 

Ce lucrare măreață și folositoare săvirșită de Comisiunea 
europeană în aşa de puţini ani, cite vieţe trase din ghearele 
morţii, cîte averi scăpate din pieire! Ce înlesnire pentru 
navigator! A — îmi ziceam — daca toată ţara se va fi trans- 
format ca intrarea în Dunăre, naționalitatea noastră este 
asigurată și statul român intemeiat! Inima-mi bătea de 
bucurie, de mindrie şi de nerăbdare la vederea frumosului şi 
maiestuosului fluviu,martur al luptelor şi al vitejiilor părin- 
ţilor nostri, roșit de atitea ori cu sîngele vrăşmașilor care au 
cutezat să calce pămintul românesc, riul care odinioară prin 
trei guri arunca în mare leşurile cotropitorilor. Am petrecut 
toată noaptea pe pod, privind cum vaporul se învirtea prin 
cotiturile fluviului; alerga ca o nălucă, lăsînd după dinsul o 
lungă urmă de fum, care se juca și pierea pe o cîmpie galbenă- 
aurită ca o mare de grîu, mișcată de boarea lină a nopţii. 
Dimineaţa, la razele zorilor, iluziunile pieriseră, griul bogat 


să pretăcuse în trestie ușoară și mîndria dedese locul umilin- 

ței la gindirea că nu am fost chemaţi nici măcar a pune 
obolul nostru alături cu milioanele vărsate de puterile 
europeane într-o lucrare făcută pe pămîntul românilor. 

După citeva ore de monotonă navigaţiune, am ajuns în 
portul în care voiam să dezbare; am alergat îndată să pui 
piciorul pe pămîntul iubit, de care fusesem despărțit opt ani 
întregi; dar două baionete încrucişate îmi strigară: „ Îndărăt, 
nu e slobod!“ Cum, cele dintii cuvinte care îmi vin după 
tărîmul patriei sunt negaţiunea libertăţii?! Îndată ce se 
priponi opritoarea de mal, o mulțime de chepiuri de toate 
coloarele,care mai de care cu mai multe şireturi de fir alb, 
galben, mai gros, mai subţire, mai lat, mai îngust, se arun- 
“cară unul peste altul pe vapor; acvile, şerpi, ancore, ghindă, 
frunză de stejar şi de laur pe cusături şi pe nasturi. Dintre 
toţi chipiliii, acel care a atras mai cu deosebire băgarea mea 
de seamă fu unul cusut pe căciulă, pe guler, pe mănici şi pe 
pantaloni; blond, înalt, frumos, cu mustaţa și cu ochiul 
îndrăzneţ ; răzămat într-o sabie de cavaler al credinţei, dete 
într-o clipă o mie de ordine; semăna un general pe cîmpul 
de război în minutul cînd se decide soarta unui imperiu. 
Unuia îi porunci să nu lase pe nimeni să dezbarce pînă mai 
întîi nu-şi va da pașaportul în mîna poliţiei, ca să se asigure 
autoritatea că în ţara aceasta nu intră decît persoane cinstite 
şi că printre pasageri nu era nici un om din cei daţi peste 
graniţă pentru fapte rele; altuia îi ordonă să libereze pe tină- 
rul Nicoli fiindcă s-a înţeles cu păgubașul; unui altuia îi 
recomandă să vire bine mîna pînă în fundul lăzilor pasage- 
rilor. Celelalte ordine erau secrete, căci le da șoptind la ure- 
che. Văzind atiţia soldaţi, dorobanţi, grăniceri, atita lux 
de cusături la săbii şi pe căciuli, am crezut că pe vapor mă 
aflasem, fără să ştiu, în societatea vreunui fecior de împărat 
incognito sau a vreunui conspirator mare, căruia se făcea 
priimirea cuvenită rangului și poziţiunei sale; în urmă am 
aflat însă că această frumoasă reprezentațiune se dă totda- 
una cînd vine vaporul din sus sau din jos, adică de patru ori 
pe săptămînă. 

După împlinirea tutulor formalităţilor prescrise de legile 
în vigoare și de regulamentele sanitare, polițienești, vamale, 
accizale şi altele, mi s-au descrucișat puştile și am putut 
dezbarca. Am petrecut mai toată ziua alergînd pîn noroi de 
la vamă la căpitania portului și de la poliţie la vamă ; mi-am 

împodobit pasportul gratis cu mai multe peceţi decît putu- 
sem aduna în călătoriile mele de opt ani în Europa şi în Asia; 
vameşul mi-a examinat cu cea mai adîncă conștiință tot ce 
aveam în geamantan, în sac și în cutii; căuta negreşit ceva; 
dar fiind om discret, n-a voit să-mi spuie ce se silea să gă- 
sească!5. 

Ostenit, zdrobit de emoţiunile neplăcute ce simţisem la tot 
pasul ce făceam de cînd intrasem în ţară, pe la patru ore, 
umilit și mîhnit, m-am aruncat în fundul diligenţei; la bari- 
eră, nouă vizită şi nouă pecetie pe pașport; în fine, iată-ne 
pe şosea, alergînd cum trebuie să alerge o diligenţă. Începu- 
sem să aromez, cînd simţii că umbletul trăsurei, din lin 
şi repede, se făcu zdruncinat şi hăţiit ; pe tot minutul, roatele 
da în cîte un făgaş şi ne loveam în capete unii cu alţii. Şo- 
seaua nefiind de umblat, apucasem peste cîmp prin arături; 
peste trei ore de zguduire neplăcută, eram iar pe şosea, şi 
caii da în treapăd, cind din somn mi s-a părut că se sfirșeşte 
pămîntul; trăsura dedese într-o podişcă ruptă. Atunci puse- 
răm cu toţii umerii, şi după o oră de muncă și de opinteli, 
muncă în care conductorul și surugiul dederă mari dovezi 
de ştiinţă mecanică, am izbutit a scoate în fine'diligenţa 
dintre podeli; dar ce folos? Osia şi arcurile de dinainte erau 
rupte; conductorul fluieră de trei ori, înjurind pe dracu; 
după aceea se uită la noi zimbind, ca un om obicinuit cu 
asemenea întîmplări, și ne zise: „Domnii mei, drumul drept 
înainte, și în două ore ajungeţi la poștie“. Nu era mult de 
gindit, mă hotării îndată; un alt voiajor o luă cu mine pe 
jos pîn noroi, şi pe la unul după miezul nopţii ni s-a dat la 
poșştie o căruţă dezvălită, care ne-a dus ca vintul pină-n 
Bucureşti; o ploaie fină şirece mă străbătuse pînă la os. 
Temîndu-mă să nu cauzez o emoţiune prea tare bătrinului 
meu tată, depeșasem îndată ce am dezbarcat, ca să mă aș- 
tepte de prinz; mă căiam de acea precauţiune, gindindu-mă 
la neodihna ce am pricinuit părinţilor mei, credeam că tele- 
grama i-o fi ţinut toată noaptea în așteptare și bănuieli, 
norocire însă că telegrama a sosit numai peste trei zile, şi 
cînd am ajuns la poartă, toată lumea dormea acasă, fără cea 
mai mică idee depre venirea mea în ţară. 

A, domnule! Trei zile de emoţiuni plăcute, trei zile de 
fericire! Ce mulţumire pe tată-meu, cită bucurie pe mu- 

mă-mea ! Mă stringeau în braţe deo sută de ori pe zi, chemin- 
du-mă „dragul mamii“, „procopsitul tatii“, „doctoraşul 
nostru!“... De cîte ori eram dezmierdat cu acest titlu, trecea 
un nour peste fericirea mea, era un glas care lovea într-o 
conștiință vinovată; nu esplicasem niciodată bătrinilor 
deosebirea ce există între doctoratul ce dobindisem şi între 
acel ce doreau ei: mă credeau doctor în drept. 


A patra zi, duminică, sunt astăzi trei săptămîni, tată-_ 


ineu, întorcîndu-se de la biserică, intră în camera mea ; uita- 
sem să mă scol din pat; de cu seara îmi căzuse în mînă seri- 
sorile lui Iunius, și mărturisesc că totdauna am fost răpit 
de citirea acelei scrieri pînă a uita mîncare şi somn ; compa- 
rațiunea ce face cineva, cetindu-l, între starea de atunci a 
Engliterei cu acea de astăzi arată învederat că o ţară poate 
ieşi din orice mizerie, din orice corupţiune, din situaţiunea 
cea mai proastă, cea mai ticăloasă cînd are într-însa elemente 
de vitalitate; speranţă dar, oameni români, și la lucru! 
Tată-meu se puse lingă mine, tuşi de trei ori şi începu pe 
an ton grav: 

— Ei, băiete! acum ne-am veselit îndestul de buna ta 
întoarcere în sînul familiei, este timpul să ne gindim niţel 
şi la poziţiunea ta, la viitorul tău. Ştii că vărul Tudorache 
de la Cuibu cu Barză, unchiu-to, este tare şi mare; dar eu te 
sfătuiesc, fătul meu, să fii modest în pretenţiunile tale, să 
nu ceri să tesui deodată în capul bucatelor, ci să începimaide 
jos, că e mai sănătos. De m-ai asculta pe mine, eu aş zice să 
te mulţumeşti deocamdată, pentru o lună, două, cu postul 
de procurore lao curte de apel din București și cu o catedră 
de profesor la Facultatea de drept; pe urmă, Dumnezeu e 
bun! Văzind și făcînd! 

— Eu, tată, nu am ambiţiunea de a intra în slujbele sta- 
. tului; gindul meu este a trăi la ţară, să iau o moșie în arendă 
şi să mă pui pe studiu. 

— Ce! să te faci arendaș? Vino-ţi în fire! D-aia te-am tri- 
mis eu la Paris, d-aia am cheltuit o grămadă de bani de te-am 
învăţat carte? Şi ce vrea să zică, mă rog, să te pui pe învă- 
ătură? Nu ătii destulă carte, nu eşti doctor? 

Bătrinul se făcuse roșu, mustaţa-i să zbirlise, trinti ușa 
şi ieşi afară. 

Seara, la masă, tată-meu era trist, faţa stricată, părea că 
zece ani trecuseră peste capul lui într-o singură zi, n-a pus 
nimic în gură, mumă-mea avea ochii roşii, părea că plinsese. 
Nu înţelegeam ce se petrecea. La sfirșitul prinzului, soră- 
mea, trecînd pe lingă mine, îmi zise s-o aştept în grădină. 
În cîteva minute luase dispoziţiile necesarii pentru prinzul 
slugilor, pusese sub cheie lucrurile de păstrat şi alerga să 
mă găsească. Eram singuri în grădină, şezurăm pe o laviţă. 

— Ştii că tata a fost astăzi la nenea Tudorache? I-a cerut 
să te facă procuror la curte, și unchiu i-a răspuns că nu se 
poate fiindeă nu cunoşti legile; tata s-a supărat, de ce să 
îndrăznească să-i zică că un doctor nu știe legile? I-a zis vorbe 
groase. „Lasă pe mine, vere — îi zicea cu binele nenea Tudo- 
che — le dreg eu toate, nu te mîhni; o să caut să-i fac o 
pozițiune bună şi plăcută, o să înfiinţez într-adins pentru: 
dinsul o catedră de logică la un colegiu, numai să ai niţică 
răbdare, căci deocamdată o asemenea învățătură ar aduce 
perturbațiune, ar strica capetele și ar împedica mersul siste- 
mului meu; mai tîrziu vom vedea; tu știi că eu sunt liberal, 
ieşit din plebă, fiu al poporului şi al talentului meu, urăsc: 
aristocrații şi o să fac tot ce voi putea pentru fii-to; adio, 
vere!“ Tata, minios, i-a zis să-i fie rușine obrazului să se 
gîndească a face pe nepotu-său dascăl de şcoală; a ieşit stri-: 
gind: „Auzi de ce ne muncim și ne cheltuim noi, părinții!“ 
S-a întors trist și bolnav; mama a plins toată ziua. 

Am lăsat pe soră-mea în grădină şi am alergat sus să mă 
esplic cu părinţii mei, să le cad la genunche, să le spui de 
ce n-am putut împlini dorința lor de a studia dreptul, 
să-i fac să înţeleagă tendințele și speranțele mele, să-i con~ 
solez arătîndu-le cît de mare şi de frumoasă este ambiţiu- 
nea mea; dar cînd am intrat în casă, am găsit pe bietul 
tată-meu în așternut, prins de friguri, mumă-mea ocupată. 
a-i încălzi cărămizi şi a fierbe ceaiuri; la această vedere, 
m-am luat cu minele de păr. Cum? eu, care trebuia să. 
fiu bucuria și consolaţiunea bătrineţelor părinților mei, să 
deviu pentru ei un obiect de întristare şi de boală, să fiu 
un scandal în familia mea?! Am alergat plingînd în fundul 
grădinii, am simţit că mi se mlădie picioarele, că mi se 
aprinde capul, că se învirteşte pămîntul cu mine, am căzut, 
jos pe iarbă, ameţit, fără cunoștință; atunci mi-a venit o 

stare plăcută, liniștită, dragele mele preocupaţiuni mi-au 
apărut ca o consolaţiune, părea că aveam sub ochii mei un 
volum al lui Herodote, frumoasa ediţiune a lui Lowrinson, 
şi că citeam descrierea ce face acest autor despre puterea 
credinței dacilor în hemurirea sufletului; îmi părea că sunt 
în mine două fiinţe: una care zăcea abătută, suferindă, 
slabă, în vreme ce ceaaltă se înălța pe aripile cugetării; 
studia, raționa şi se lupta pentru triumful binelui, al drep- 
tului, al frumosului şi al adevărului, fără de a se preocupa 
de starea bolnavă a celuialt eu. Pe urmă se făcea că navi- 
gam într-o barcă care se învirti cu mine de o mie 
de ori dasupra unui talaz şi mă aruncă cu valul în mij- 
locul ruinelor unui oraș; se făcea că dintre două dealuri rădi- 
cate în amfiteatru dinaintea mea ieșea şerpuind o apă, pe 
malurile căria albeau mulțime de pietre sfărimate; d-a 
dreapta se suia în sus, ca două piramide, vîrturile unui mun- 
te; am recunoscut Samsun- -daghu (Micali), odată martur 
atitor lupte uriaşe, odinioară centrul celei mai strălucite şi 
mai frumoase civilizațiuni din lume, peste care a trecut 
pustierea barbarilor, fără măcar de a se opri acoloi6. Astăzi 
soarele, rădicîndu-se între coarnele acelui munte, nu mai lumi- 
nează flota biruitoare a grecilor, nici capetele de operă ale lui 
Praxitel] şi ale lui Scopas; văile lui nu mai răsună de cuvin- 
tele învățaţilor; Biast”? și Tales au trecut; singura rămă- 
şiţă a atiîtor mărimi este un zid de piatră, in ocolul căruia 
un păstor îşi adună seara oile de frica ciacalilor. Această 
urmă de zidire a fost odată Panionium, templu mare şi pu- 
ternic,de unde ieșea voinţa la care se supunea toată lumea 
civilizată, atunci cind între deputaţii care se adunau și se 
chibzuiau acolo era iubire, unire şi virtute; astăzi acea ruină 
mărturisește trecătorilor "de nenorocirile ce cad pe capul 
acelora care se dezbină și se corump. Vedeam, pe albastrul 
transparent al cerului, muntele suindu-se neîncetat, cu cît 
mă apropiam mai mult de poalele lui. Ce frumuseţe de peisa- 
giu, ce mulțime de colori şi de tonuri care schimba tabloul 
pe tot minutul, după înălțimea soarelui, după albastrul ceru- 
lui, după vint, după temperatură şi după timp! Vederea 
lui are pentru călător ceva solemn şi fioros, fie pe mare, fie 
pe uscat; prevestitor de mintuire sau de pieire. Corăbierii 
de la cincizeci de mile se îndreptează ziua şi „noaptea după 
pozițiunea coarnelor muntelui; viind despre miazăzi și puind 

capul corăbiei spre virfurile împreunate, intră în canal; 
viind de la apus și alergind drept între virfuri, intră în port 
sigur. Astfel, acest munte cu două capete şi cu două feţe este 
un far de speranță bătuţilor de vijălii de la Chios pînă la 
Cos. Nu este o familie în Arhipel care să nu-i datorească 
viaţa unuia dintre ai săi, precum nu este o familie care să nu 
plingă un tată, un soţ, un frate sau un fiu înghiţit de rafa- 
lele ce aruncă el pe o mie de guri asupra trecătorilor pe mare; 
marinarul bătrîn nu trece dinaintea lui decit în picioare sub 
verge, cu mîna pe îrînghii, gata a strînge într-o clipă toate 
pînzele, cînd o vale îi aruncă suflarea ei. Ciţi nenorociţi 
sunt prada tigrilor şi ai piraţilor care se ascund și se adăpo- 
stese în nenumăratele lui încreţituri. 

La poalele muntelui am cunoscut golful Spilia, acolo 
unde am dezbarcat împreună cînd ne-am dus la Milet, acolo 
unde a pierit cea după urmă armată a lui Xerxes în bătălia 
navală dată tot într-o zi cu bătălia de la Platea; zi mare şi 
frumoasă pentru libertate. „Limba oamenilor nu va mai fi 
în lanţuri, poporul dezrobit va răsufla liber gindirea sa, căci 
jugul puterei s-a zdrobit“, zice Eschil; aci, Sahturii a dat 
foc celui dintii brulot agăţat de vaselul lui Kara-Ali şi a pus 
cea dintii piatră a independenţii Grecieil!8. 

Riul galben ce să arăta din distanţă în distanță pintre 
papura verde pe o cîmpie şi mai verde, curgea ca un șarpe ai 
căruia solzi la tot clipătul îmi arunca scîntei de soare. În 
fundul tabloului vedeam de jur împrejur poeticii munţi Mi- 
mas, Solmissus și Corissus, pîntre care trece neîncetat riul ce 
izvoraşte din munții Lidiei şi curge lăsînd pe malul său sting 
ruinele unui oraș gigantic. Pe poarta orașului despre răsărit 
citeam scrise în litere de piatră EDEZION KAY ZIPOZ*; la 
dreapta, pădurea de cipariși,Ortigia,în care locuia zeița vină- 
toriei, Aprtuis "Oprima**; împrejurul meu se întindea o 
cîmpie acoperită de coloane de marmură sparte şi răsturnate, 
de capiteluri sfărămate, de bucăţi de statui decapitate și fără 
braţe, de piedestale de basreliefe, de inscripţiuni; părea o 
cîmpie acoperită de oasele înălbite a luptei uriaşilor: cada- 
verul unui oraș, cum zice Ciceron. Pe zidurile turnului cavale- 
rilor de Rod vedeam bucăţi de marmură pe care a trecut dalta 

* (Riîul) Kaistros al efescenilor. 
** Artemis din Ortigia. 


lui Praxitel şi penelul lui Appel; pe poartă, trei basrelieie: 
pe unul o obadă de roată, o ureche de cal ş-un picior de om, 
negreşit Hector tirit de carul lui Ahil; pe un alt basrelief, o 
lună între un șarpe ș-un arc, sculptură alegorică, Hecate 
iriformis: Proserpina în iad, lună pe cer şi Diană pe păminti!?. 
Culcat p-aceste ruine, marture a tutulor evenimentelor care 
au prefăcut, faţa lumei celei vechi, vedeam trecînd dinaintea 
mea, unul după altul, pe Medon și pe Cirus ca cotropitori, 
pe Lisandru și pe Agesilas ca mîntuitori; pe Alexandru co- 
prins de admiraţiune; vedeam pe Scipion și pe Anibal plim- 
bindu-se prieteneşte şi discutind împreună meritele lor de 
căpitani?0; veneau în urmă Pavel și loan, propagind legea 
dui Christos și aşezind bazele societăţii regenerate prin religie, 
prin familie și prin proprietate. Scitii, Mahomet şi Timur 
Leng treceau pustiind. Din ruinele gimnaziului auzeam ieşind 
glasul demoniacului. După un virf de movilă în jos vedeam 
ca într-un crater toate marmurile,coloanele, cornicile, arhi- 
travele și boltele Odeonului, unele peste altele, şi în vale, 
deoparte, vestitul teatru al efesiilor şi stadiul, pe celălalt 
deal, la temniţa lui Pavel, în locul unde a fost Templul 
Dianei, una din minunile civilizaţiunei eline. Se făcea că 
mă coboram pe o scară rezemată de zid, cu o luminare și cu 
un ghem de sfoară în mină, intram printr-o mie de cotituri ale 
subteranului, strecurindu-mă pintre bolte, cînd în picioare, 
cînd d-a buşile, mă luptam cu miile de lilieci care zburau 
speriaţi, ieşind ca dintr-un roi de prin crăpăturile labirin- 
tului. Templul Dianei, zidit la început de străbunele noastre 
amazoane, s-a prefăcut mai pe urmă de cetăţenii Efesului drept 
recunoştinţă pentru minunele și pentru protecția ce o aveau 
de la zeiţa, şi a devenit astfel monumentul descris de Pliniu, 
rădicat pe 127 de coloane de cite 69 de picioare de înalte, 
ars de vestitul Erostrat?! în noaptea cind zeiţa se dusese să 
moşească pe Olimpiada. Alexandru, spre recunoștință de 
ajutorul ce dobindise la nașterea lui, a cerut să restaureze 
: templul mai frumos și mai strălucit decît fusese pînă anu ar- 
de; dar burghezii orașului, știind din multe exempluri că cu 
eroii este mai bine ca libertatea să nu aibă nici în clin, nici 
în mînică, au refuzat, zicînd că nu se cuvine ca un zeu tinăr 
să rădice templu unei zeițe. Nici o rămășiță de viaţă nu pă- 
trunde de întristare ca ruinele unui vechi oraș; îmi părea că 
văd sculindu-se din catacombe umbrele şi faptele eroilor, 

artistilor şi filozofilor carii au ilustrat treizeci de secoli de 
mărire. 

În marginea vechiului oraș, pe o movilă, se rădica geamia 
Aghiasuluc, alteraţiune a numelui Aghios theologos, odinioară 
biserică creştină zidită de credincioși în memoria acelui ce 
scria despre biserica Efesului, una din cele șapte biserici 
ale creştinătăţii: „Aducă- -8i aminte de strălucirea din care a 
căzut, pocăiască-se și întoarcă-se la faptele cele dintii, căci. 
de nu, peste puţin se va stinge făclia care luminează în- 
tr-însa...* Astăzi lumina , precum a prezis-o apocalipticul, s-a 
stins, și întunericul este adinc.?? Căutam să găsesc pe cre-. 
dincioşi, cînd auzii bubuitul tunului, sîngele curgea; un 
țipăt, şi m-am trezit. pia 

Cind m-am pomenit, eram în aşternut, doctorul Mayer 
îmi număra pulsaţiunile, la capul meu sta mumă- mea, îmi 
încălzea rufe de primenit, eram într-un lac de transpera- 
țiune, tată-meu, pe canapea, vorbea cu doctorul Mayer. 
„Boala face criză !“ sunt cele dintii cuvinte ce am auzit din 
lumea aceasta. 

Eram de o slăbiciune nespusă; nu puteam nici să mă în- 
torc, zăceam de zece zile. Începusem a mă întrema, umblam 
prin casă; tată-meu, văzindu-mă scăpat din primejdie, 
într-o zi mă luă în braţe, mă sărută pe frunte, zicindu-mi: 

— Fătul meu, eu n-am voit să te mîhnese; dar mi-a fost 
peste putinţă să- ţi ascund întristarea mea cînd am aflat că 
nu ești doftor în drept; am văzut deodată toate visurile, toate 
speranțele mele nimicnicite; mi s-a părut că cade cerul. pe. 
mine. Hei, spune-mi acum la ce- ţi foloseşte toată învățătura, 
toată pricopseala ta; pentru ce te-ai muncit ani întregi zi 
şi noaptea cu capul pe carte, la ce ne-am cheltuit noi? Cum 
de nu ai înţeles că daca n-ai învăţat legile este ca cum n-ai 
fi învăţat nimic ; doctoratul în drept este tò măv*, el este pinea 
şi cuțitul ; şi de nu ţi-aş fi scris-o de o mie de ori, nu mi-ar: 
fi necaz ! Doctorii în drept astăzi fac şi desfac legile şi regu- 
lamentele cum le place şi cum le vine; ei dau dreptatea cui 
vor şi cum le place. Şi cînd mă gîndesc că nu era vreo treabă 
mare, vreun lucru anevoie! Cum de ai putut să nu înveți 
doctoratul? Ş-apoi de ce să mă amăgeşti, ba încă să-mi tri- 
miţi și o teză latinească cu numele tău tipărit pe scoarță? 


* Totul. 

Orcine a citit-o mi-a lăudat-o, mi s-a spus că este o critică 
comparativă asupra spiritului municipal la romani și la 
saxoni; bătrinul tău profesor Hill mi-a zis că este scrisă 
într-o limbă foarte curată și elegantă; cum a săltat inima 
mea de bucurie cînd am auzit că la o masă mare, între învă- 
ţaţii care o încunjurau, a fost vorbă despre meritul scrierii 
tale şi că o persoană înaltă ar fi lăudat-o zicînd că conţine 
apreţiațiuni juste şi folositoare; şi acum să paţ eu ruşine 
crezîndu-te doctor! Parcă te vedeam pledind la tribunale şi 
la curți, te vedeam îmbrăcat în haină neagră de casimir, cu 
cauc de catifea în cap, te auzeam umplind bolțile sălilor cu 
puternicul și frumosul tău glas, te visam eiștigind toate 
pricinile drepte şi nedrepte, te vedeam trecînd în trei ani 
din treaptă în treaptă: procuror, judecător de curte, prezi- 
dent, membru la Înalta curte de justiţie ; te vedeam profesor, 
deputat, senator, consilier de stat, ministru, prezident al 
consiliului cu zece mii de lei pe lună; vedeam mumele fete- 
lor de boier mare alergind după tine, cu zestrele de mii de 
lire în mînă, să te prinză ginere; te vedeam cu casă zugrăvită 
pe dinîntru și pe dinafară, aşternută cu stofe de mătase de 
un deget de groase, cu mobile de stejar săpat, de mahon şi 
de palisandru! Te vedeam răsturnat picior peste picior în 
trăsură de Paris, cu cai de Cluj, cu vizitiu şi cu fecior muieți 
în fir şi cu cocarde la pălărie. Acum adio toate aceste visuri 
frumoase, toate aceste speranţe! Adio toate aceste fericiri! 
Cit era văru Tudorache tare și mare, tot mai aveam niţică 
miîngiiere, îmi făgăduise să te facă cîrmuitor, acum s-a dus 
şi asta. Şi cînd mă gîndesc că nu era mare lucru să fi învăţat 
doctoratul în drept! 

— Tată, să nu crezi că te-am înșelat, sunt doctor; dar sunt 
doctor în litere şi filozofie. Știința este mare și întinsă, se 
împarte în mai multe ramuri: teologie, filozofie, drept, ştiinţe 
matematice, fizice şi naturale, medicină etc. Un om nu 
le poate coprinde pe toate! Trebuie să se mărginească în 
studiul unui ram. 

— Ce mai procopseală, ai ales pin-ai cules, te-ai făcut 
filozof! Ai mai văzut filozof procopsit? La ce folosește, mă 
rog, literatura?... 

— 'Taică, învăţăturile clasice au şi ele o misiune mare în 
societate, au un rol de jucat, şi poate cel mai important: nu 
avem încă o singură carte de logică, de morală şi de psiholo- 

gie; nu avem încă o istorie; limba, care este baza fondamen- 
tală a naţionalității noastre, nu este încă bine fisată; nu 
avem pînă acum nici gramatică bună, nici dicţionar; fiecare 
scrim cum voim; cîţi scriitori, atitea ortografii... 

— Ar fi fost mult mai bine şi pentru familia ta să fi în- 
văţat dreptul. Cînd mă gîndesc că era mult mai lesne pentru 
tine a învăţa legile şi a te face om, mor de necaz. 

— Dorinţa mea este să pui banii ce mi-a lăsat unchiu-meu 
Costache într-o arendă de moşie; cunosc munca pămîntului; 
cu o metodă de cultură mai perfecționată și o contabilitate 
regulată, pot în ciţiva ani să-mi dau mijloacele unui trai 
îndestulat de toate. 

— Să nu te mai auz vorbind de munca pămîntului. Auzi, 
să muncești zece ani ca un cine ca să cîştigi ceea ce ai fi putut 
să iei într-un an șezînd pe jăţ de catifea, lucrind o oră sau 
două pe zi cu condeiu! Apoi să nu riză şi curcile de noi! Să 
nu-mi vorbeşti de arendășie: vărul Tudorache are să fie iar 
puternic peste o lună, două; atunci să apucăm o prefectură. 
Să iei Teleormanul, că e mai mare şi mai bogat, sau Iașii, 
că e mai considerat, a fost scaun domnesc. 

De aci o discuţiune necontenită, care a ţinut tot timpul 
convalescenţii mele; am discutat asupra guvernului, asupra 
instituţiunilor, asupra proprietăţii, asupra oamenilor şi a 
lucrurilor. Ce curios amestec de idei radicale, de idei revo- 
luţionare, alături cu eresurile și cu credinţele cele mai rugi- 
nite şi mai înapoietel Ce idei greşite şi contradictorii! 

Al tău amic, 
DUMITRU 

Sunt citeva zile, primarul comunei îmi trimite să subscriu 
o recipisă de priimirea unei scrisori: cer scrisoarea, mi se răs- 
punde că deocamdată să subscriu recipisa; eu pretind și măn- 
ţin că mai întîi trebuie să mi se dea pachetul ş-apoi să zic că 
l-am priimit; mi se zice că nu se poate și că trebuie să mă 
supui ordinilor guvernului. Credeam intti la o eroare din 
partea primarului sau la o uitare din partea espeditorului; 
dar în discuțiune primarul se miînie şi-mi declară că el este 
dator să urmeze după pov“ ile > are de la mai-marii săi şi, 

arătindu-mi ordinul subpretecturei, îmi strigă cu ton porun- 
citor: „Iscăleşte, domnule!“ 

Atunci iau ordinul din mîna secretarului şi citesc: 

„Domnule primar, 

Veţi primi în original adevărata recipisă de trădare şi 
să-mi raportați că aţi apreciat cazul urgent. îndată ce va veni 
numitul proprietar teritorial la zisa localitate, şi cu acest 
mod de procedare să nu se desnaturalisească adevăratul pro- 
cediu ce urmează să aprețuiţi; caz cel mai urgent după refe- 
rarea ce se va face, cu atît mai mult că cestiunea să fie intre- 
prinsă de domnia- ta în fiinţa numitului, căci afacerile pos- 
tale și de orce altă natură sunt de atribuţiile domniei-voas- 
tre, ca agent administrativ, şi nu poate fi tolerat nimeni a 
se sustrage și îngădui în circonstanţii. 

Aşadar, nu îngădui a priimi nici un raport întru aceasta, 
considerînd, domnule primar, să mănţineţi autoritatea să 
nu se pricinuiască vătămare şi paguba de litigiu, vă invit să 
luaţi subt a voastră răspundere și dare de seamă toate măsu- 
rile necesarii, spre a nu se îngădui vreo abatere, ci a obliga 
pe numitul să se conformeze întocmai cu iscălitura şi, după 
aceea, recipisa astfel investită cu iscălitura sus-numitului 
să se trămiţă cancelariii, ca în urmă să se poată trămite în 
trădarea și suscitata scrisoare a dumnealui pomenitului.“ 

Acest ordin scris, subscris şi sigilat era limpede și simplu; 
am admirat stilul şi procedura dintr-însul și pe cît mi-a fost 
cu putință, m-am conformat cu prescripțiunile lui; am sub- 
scris recipisa. În adevăr, trei săptămîni după aceea, prin 
într-adins curier, mi se trămitea următoarea epistolă: 


vV 
Bucureşti, 28 august 1860 


Scumpe amice, 

Mi-am reciştigat sănătatea, umblu pe jos şi călare și mă- 
ninc orce-mi place. Tată-meu persistă din ce în ce mai mult 
a mă decide să intru în slujba statului. Luni am fost impreună 
la moşie la Rădăcineni, el iubește ţara și munca cîmpu- 
lui; vederea plugurilor trăgind ogoare și a griului rumen și 
frumos, care curgea ca o fintină din mașina „Clayton“ îl 
întinerise şi l-a făcut să dea cu totul o altă ascultare argu- 
mentelor mele, m-a lăsat să vorbesc fără a se supăra. Am 

profitat de împrejurare ca să-i vorbesc despre plăcerile şi 
fericirile vieţii cimpeneşti; bătrinul, ascultindu-mă, avea 
lacrimile în ochi şi, uitîndu-se la magazia în care se căra 
griul, a început să-mi zică oftînd: 

— Anterţ am făcut de zece ori atita griu, am cîștigat șase 
mii de galbeni; an am avut de cinci ori atita, griul era pălit 
şi ud, d-abia mi-am scos arenzile, dobinda banilor și cheltu- 
ielile; estimp am plătit zece mii de galbeni numai ciștiuri, 
şi nu scot nici trei mii; socoteală făcută, păgubesc douăspre- 
zece mii de galbeni; pierd mai toată averea mea, averea 
muncită, dobindită cu sudoare, cu alergături şi cu necazuri, 
bani adunaţi para cu para; cu toate acestea, de aș avea un 
capital, l-aş băga iar în muncă, aş lua moșii cu arendă, aş 
cumpăra maşini, aş aduce argaţi din Banat sau din Tran- 
silvania, aş munci pămîntul, şi sunt sigur că în doi-trei ani 
aș face starea mea la loc. De n-ar fi să mărit estimp pe soră-ta, 
aş pune trei mii de galbeni, cît mi-a mai rămas, aș lua o 
moșie de o mie de galbeni pe an şi pe celelalte două mii le-aș 
băga în lucru, şi sunt sigur că i-aș scoate cu folos. Au fost 
vremi cînd eu m-am putut face şi prefect, şi prezident de 
tribunal; dar niciodată n-am voit să-mi sacrific libertatea 
şi să intru în gura lumei, mi-a plăcut mai bine munca, ş-apoi 
neinvăţat şi neinţelegind nimic d-ale administraţiei sau de 
ale judecăților, era să riză lumea de mine; d-aceea am voit 
să te învăţ carte, ca să nu ai trebuință să munceşti ca mine. 

— Dar cum poţi crede, tată, că oamenii cei învăţaţi nu au 
trebuință să muncească? Fără muncă omul nu este nimic în 
lume; fără muncă omul nu-şi poate mulţumi nici trebuinţele 
instinctive, nici pe cele sociale. Dreptul de a trăi trage după 
sine datoria de a munci. 

— Ce înţelegi cu munca? Eu nu văd de ce un om învă- 
țat să aibă trebuinţă să lucreze; el citește, scrie, porun- 
ceşte și primeşte leafă de la vistierie. 

— Mai întii că toţi oamenii, cîţi ştiu carte, nu pot fi 
in serviciul statului, căci atunci nici un fel de contribu- 
țiunenu ar ajunge să plătească pe iîmpiegaţi; fiecare om 
în societate este dator să muncească, adică să facă o lucrare 
folositoare, să producă după puterile și mijloacele sale. Un 
muncitor de pămint sapă un pogon de porumb, printr-această 
lucrare înlesneșşte dezvoltarea plantei, care printr-aceasta 
poate da rod; iată o lucrare folositoare, o lucrare materială ; 

un poet scrie o poezie prin care înalță gindirea, impodobeşte 
spiritul, face pe oameni mai buni decît erau; iată un alt fel 
de lucrare folositoare, o lucrare intelectuală ; lucrul dobindit 
să numește product; munca aplicată asupra materiei dă 
producturi materiale, aplicată asupra spiritului dă produc- 
tele intelectuale și morale; munca este origina orişicării 
producţiuni; agenţii naturali și capitalul sunt instrumentele 
producţiunei. 

Omul care nu are capital se pune în serviciul acelui care 
are, munceşte pe simbrie şi produce; sau se împrumută de 
la acel care are capitalul de care are trebuinţă, îi plătește 
chirie sau dobindă; sau se întovărășeşte cu acel ce posedă 
capitalul şi împarte productele, țiind seama de valoarele 
muncei și ale capitalului. Să ne închipuim doi oameni: unul 
muncitor plugar și cellalt proprietar de pămînt, adică capi- 
talist; unul nu poate fără altul; din trei lucruri unul: sau 
cel dintii se va învoi să lucreze în folosul celui d-al doilea, 
priimind plată pe zi sau pe an; sau va lua cu chirie loc de 
muncă de la cel de al doilea; sau se va învoi a lucra pămîntul 
împărțind productul după o proporţiune determinată. Cind 
un muncitor este totdodată şi capitalist, se poate folosi deo- 
dată de amîndouă puterile lui producătoare. 

Productul muncei și al capitalului se poate mări după 
puterea inteligenţii și a activităţii noastre. În general, un 
om poate produce mai mult decit ceea ce este de neapărată 
trebuință la menţinerea vieţei lui şi la întimpinarea tre- 
buinţelor celor mai neapărate și poate pune pe toată ziua la 
o parte o fracțiune mai mult sau mai puţin mare din produc- 
iunea sa; acele părți adunate una peste alta şi păstrate for- 
mează peste cîtva timp o avere, un capital; de exemplu, sunt 
salahor, muncesc pe trei lei pe zi, dintr-acel cîştig fac eco- 
nomie şi pe tot anul pui la o parte 250 de lei, sume care prin 
dobinzi compuse îmi dau în zece ani un capital de 5.000 lei, 
cu care îmi măresc producțiunea; căci deosebit, de cei trei 
lei pe zi ce pot dobiîndi prin muncă, mai produc încă un leu 
şi jumătate prin capitalul ce mi-am format. 

Păstrarea sau economia este izvorul cel mai puternic al 
averii, prin urmare al buneistări și al înaintărilor în civili- 
zațiune. Pentru a putea păstra, trebuie cineva să- -şi poată 
mărgini trebuințele și să se ferească cît va putea de acelea 
care sunt factice şi provin numai din năravuri rele și dintr-o 

educaţiune neîngrijită ; trebuinţe pe care le poate părăsi fără 
de a aduce vătămare nici trupului, nici sufletului. 

Slugerul Angheluţă, vecinul nostru, îngrijitorul averei 
lăsate de repauzata sărdăreasă Ancuţa pentru faceri de bine, 
venise să vază pe tată-meu şi asculta cu nemulțumire şi cu 
mirare conversațiunea noastră; pierzind răbdarea, el se 
sculă şi-mi zise, uitindu-se posomorit la mine: 

— Dar spune-mi, mă rog, boierule, de ce vrei să îmbă- 
trineşti aşteptind pină ce vei aduna para cu para, cinci or 
zece mii de lei, și să nu cauţi să te rădici deodată, ca să ai 
vreme să-ţi faci chefurile şi gusturile pînă ești tînăr? Eu, 
care sunt om de optzeci de ani şi am văzut și am petrecut 
multe, te pot asigura că în orce slujbă a statului îţi vine în 
doi-trei ani o împrejurare, o sferă care te pune în picioare 
pentru toată viața, daca eşti vrednic. Un om cuminte şi cu 
cap trebuie să caute să găsească mijlocul cel mai bun și mai 
repede de a se îmbogăţi. Suntem oameni, nu suntem furnici. 

— Negreşit că omul cu minte şi cu judecată trebuie să caute 
mijloace de a produce cît mai mult şi cu mai puţină oste- 
neală ; trebuinţa şi rațiunea îl povăţuiesc şi îl conduc întru 
aceasta; de aceea şi vedem că meseriile cele mai căutate 
sunt acelea prin care se poate cîştiga mai mult, acelea care 
sunt mai bine plătite şi a căror eserciţiu cere mai puţină 
trudă; munca este mărginită în putere și în timp; cu cît o 
meserie este mai grea și mai puţin producătoare, cu atit 
acel ce o esersează se află într-o poziţiune mai puţin avanta- 
gioasă ; unii chiar d-abia pot întimpina prin munca lor tre- 
buinţele cele mai neapărate ale vieţei; aceasta însă nu dă 
dreptul nimunui de a alerga la mijloace netrebnice sau ne- 
morale de a face o avere, precum este averea ce zici că poate 
aduce sfera dumitale; un impiegat al statului nu poate avea 
alt venit legiuit decit leafa sa. Daca a fost o vreme cînd munca 
era foarte grea, şi oamenii nu se supunea ei decit cu sila, 
astăzi însă ea este onorată de toţi. La cei vechi măcinatul 
făinei, de esemplu, și estragerea untuluidelemn, pentru tre- 
buinţa consomaţiunei unei familii, necesita munca osteni- 
toare a unui om; asemenea meserii erau atit de ostenitoare 
şi de puţin demne, încit au dat naştere apăsării omului asu- 
pra omului; în timpul lui Platon nu se putea înţelege că 
poate fi un stat de cetăţeni liberi fără de a admite și esistenţa 

de oameni de o condiţiune inferioară, oameni supuşi la 
lucrările groase şi ostenitoare, robi sau iloţi. Aristot zicea 
că daca foarfecile şi suvelniţa ar putea să umble singure, nu 
ar mai fi trebuinţă de robi. 

Slugerul se întoarse spre răsărit, îşi făcu trei cruci și începu 
a zice: 

— Slavă Domnului că nu mi-a venit și mie în gind să 
trimit pe fiul meu Pavlache la Paris! Totdauna am zis că 
tinerii care învaţă carte multă se întorc cu capetele stricate. 
Să vei să fii rob ca iloţii lui Platon în loc să cauţi să te faci 
boier mare ! Ştii ce-a zis Aristotel, şi vei să te pui pe muncă 
şi să laşi pe proști şi pe neinvăţaţi să fie în capul trebilor: 
deputaţi, senatori, miniștri; să învirtească calemurile Şi 
țara, și dumneata să te duci să întorci moara de făină şi să 
tragi de coarnele plugului? 

— De la Platon pînă astăzi au trecut douăzeci şi doi de 
secoli, în care lumea și lucrurile s-au schimbat. Atunci munca 
era robie, şi robia unora era condiţiunea indispensabilă a 
libertăţii altora; atunci Jefferson Davis?2 ar fi putut zice 
cu drept, ca politicii greci, că „robia era paladiul libertăţii“ ; 
iar în secolul în care trăim noi munca este condițiunea liber- 
tăţii. Astăzi orcine se simte sau voiește să fie om trebuie să 
lucreze, să producă. Omul pe care averea creată de dinsul 
sau rămasă de la părinţi îl pune în condiţiunea de a putea 
subsista fără de a munci cu puterea braţelor lucrează cu 
puterea inteligenţii; daca nu sapă şi nu bate cu ciocanul, 
se dă la oaltă muncă: dirige cu cunoștințele sale o industrie, 
se dă la studiul ştiinţelor, filozofiei, literilor; se face chi- 
mist, mecanic sau magistrat. 

— Orcite mi-ai zice, băiete, nu m-ăi face pe mine, calem- 
giu vechi, să cred că învăţătura este muncă; fierul bate fie- 
rul, vezi că printr-această osteneală face potcoave, cuie sau 
trăsură, iar de la oameni procopsiţi ce vezi? 

— Dar gîndește-te niţel, arhon sluger — îi zice tată-meu — 
că toate artele, toate meșteșugurile au ieșit din ştiinţă, 
adică de la oamenii cei învăţaţi; ei au pătruns secretele na- 
turei, ei au făcut descoperirile cele mari care au schimbat 
faţa lumei, ei au născocit vapoarele care umblă pe girle și 
pe mări, drumurile-de-fier, telegrafurile; uită-te la mașina 
aceea care bate griul cite şurupuri, cîte roţi, pare că nu e 
făcută de mînă de om. 

— Nu zic ba! Ştiu că neamţu e cu dracu; dar noi nu sun- 
tem nemți, noi suntem nobili de la Traian impăratul, stră- 
bunii nostri nu munceau, și cu toate astea au stăpinit lumea 
întreagă; dacă ne trebuie maşini, putem să le cumpărăm 
de la neamurile care ştiu meşteșugurile acestea; de ce să ne 
ostenim, mă rog?! 

— Pentru că din timpul lui Traian pînă acum condiţiunele 
sociale s-au prefăcut cu totul şi pentru că numai naţiunile 
compuse de oameni producători pot esista astăzi; munca nu 
mai este ceea ce era mai nainte; descoperirile în ştiinţe, 
înaintările în industrie și întroducerea maşinelor în toate 
lucrările au făcut și fac munca mai uşoară. Orcine a urmărit 
prefacerile în lucrările unei fabricațiuni numai de treizeci 
de ani încoaci poate judeca şi preţui înlesnirile şi ajutorul 
ce progresul în arte şi meşteşuguri au adus omului muncitor; 
cu cîtă greutate şi cu cîtă primejdie se fierbea mai nainte un 
fus de fier, cu cîtă muncă se făcea un gurup sau o piuliţă, cu 
cită sudoare se netezea o tablă de fier; acum, mulțumită 
strungului mecanic, omul nu are decit să supravegheze por- 
nirea şi oprirea mașinei care singură taie, ciopleşte, stră- 
punge, rindeşte şi scobește o bucată de oţel, cit de groasă 
şi cît de mare, cu mai multă înlesnire şi preciziune decit se 
făcea altădată cu o bucată de plumb sau de lemn; lucrăm 
fierul cu înlesnirea cu care se lucra odinioară ceara. Astăzi, 
într-o fabrică bine organizată fiecare lucrător are, în mașina 
ce dirige, un ilot care munceşte pentru dinsul, un rob: mai 
puternic decît Samson, el lucrează mult şi bine fără de a se 
osteni, fără de a cirti, fără de a se văita, fără de a căuta vreo- 
odată să spargă lanţurile în care le ţine stăpinul său. Englezii 
şi-au creat o putere de mai mult de 100 de milioane de cai 
de abur, care lucrează, zi şi noaptea, vara şi iarna, pepămint, 
sub pămînt, pe mare şi sub mare, cit ar lucra 500 de milioane 
de oameni; vine de fiecare englez mic și mare, tînăr şi bă- 
trin cîte 50 de iloți, adică unul este de două sute de ori mai 
puternic, mai bogat şi mai liber decit fericitul cetățean al 
lui Platon. În ţările civilizate, lucrătorul ajunge încet-încet 
a nu mai fi întrebuințat ca putere; funcțiunea puterei a 
rămas pe seama mașinelor, a automatului; omul ş-a rezervat 
partea cea bună, acțiunea inteligenţii, lucrarea spiritului. 
Uneltele de care se slujeau croitorii, dulgherii, timplarii și 
fierarii, acul, barda, tesla, herîstriul, dalta, cleștele și cio- 

canul s-au prefăcut în mașini ingenioase, care lucrează cum 
se zice că lucrau titanii odinioară. Oricine a vizitat cea din 
urmă espoziţiune universală? a putut vedea curiozitatea și 
plăcerea cu care publicul cerceta maşinele; în salele unde 
erau ele espuse, îimbulzeala era totdauna atît de mare, încît 
circulațiunea era oprită, şi această curiozitate se manifesta 
fiindcă în maşini omul laborios şi sărac vede surizindu-i 
averea şi libertatea; muncitorul care lucrează în umezeală 
se bucură cînd vede o mașină care în cinci minute coase o 
cizmă de iuftul cel mai gros, căci i să deschide speranţa de 
a vedea acele cizme ieftinîndu-se pînă a le putea cumpăra și el 
şi scăpa de necuviinţa şi de boalele ce-i aducea udeliștea la 
picioare; tinăra lucrătoare priveşte cu plăcere războaiele 
mecanice care ţes, iute ca fulgerul, stofele cele mai frumoase; 
vede acea stofă ieftinindu-se pînă a putea şi ea să se îmbrace 
cu dinsa. La fabrica de la Enfield, perfecțiunea mașinelor 
introduse de căpitanul Minis este atit de mare, încit scoate 
sute de carabine pe zi, cele mai bune și mai perfecte arme, 
fără să fie, putem zice, atinse de mînă de om.?5 

— Aşa poate să fie în ţările pe unde ai umblat; dar la noi 
lucrurile sunt altfel; fierarii bat din ciocane cu aminduoă 
minile și dulgherii trag la rendea pînă le ies ochii din cap. 

— Maşinele se întroduc pretutindeni; slavă Domnului, au 
început, domnule sluger, a se întroduce şi lanoi; avem astăzi 
în România peste o sută de locomobile care lucrează ca 
48.000 de cai; avem o mulţime de bătătoare de porumb, de 
treierătoare, secerătoare, cositoare; s-au introdus o mulțime 
de mori cu abur, care ne-ar permite să ne mîntuim orcind 
vom voi de înecurile capitalei și să facem girlele navigabile; 
numele lui Shutelworth, Rampson, Mac-Cormic ete. sunt 
cunoscute de plugarii nostri ca nume de făcători de bine ai 
omenirei. Peste puţini ani, cîmpiile noastre vor fi arate, 
semănate, cosite şi treierate cu puterea aburului, şi lucrăto- 
rul plugar va conduce cu inteligenţa lui maşinele, aceşti robi 
legitimi ai omului, precum conduce astăzi caii sau boii. 
Atunci producerea va spori, veniturile noastre se vor îndoi 
şi înzeci, vom putea plăti cu înlesnire dările directe și indi- 
recte către stat, vom putea da o mai bună educaţiune şi o 
învăţătură mai întinsă copiilor nostri. Acei care sunt siliţi 
să muncească zi şi noapte pentru dobîndirea celor mai ne- 
apărat trebuincioase ale vieței vor putea consacra o parte din 

timpul lor la plăcerile spiritului şi la înmulţirea cunoştin- 
ţelor; atunci ignoranţa, care este una din atribuţiunile sără- 
ciei, va dispare. 

— Cum! vrei să întroduci mașşinele în ţara asta? Dar nu 
știu eu că în Țara Nemţească este calicie, că acolo oamenii 
nu au ce mînca din pricina lor? mașşinele nu folosesc decit 
numai pe nemți şi pe bancheri. l 

— În adevăr, domnule sluger, sunt publicisti care la 
început s-au îngrijat de dezvoltarea ce vedeau că ia industria 
pe toată ziua, şi erau speriați de sporirea producțiunei; ve- 
deau într-această sporire o tendinţă către materialism, cre- 
deau că întroducerea mașinelor poate să aducă mizerie și că 
aceste instrumente de lucru aveau să răpească pinea munci- 
torilor, credeau că pot deveni o sorginte de pauperism. Am 
văzut chiar eu chirigii răsculindu-se în contra drumurilor-de- 
fier, am văzut matrozi rădicind lopeţile și spărgind roatele 
vapoarelor; dar timpul şi faptele au venit și au dat o dez- 
minţire formală acestor greşeli şi a dovedit că mașinele şi 
invenţiunele, departe de a smulge pinea muncitorilor care 
trăiau dintr-o industrie la care se aplica acea mașină, din 
contra, a sporit şi a înlesnit munca; nu numai atît, dar a 
creat mijloace de vieţuire la o mulțime de alţi oameni; Mi- 
chel Chevalier, Thiers şi toți publiciștii cei mai însemnați 
ne arată și ne dovedesc, în modul cel mai pipăit, cum dez- 
voltarea industriei și introducerea mașinelor a folosit mai 
mult pe clasele lucrătoare şi sărace decit pe bogaţi; ei ne 
dovedesc că maşinele au sporit salariul și că pe de altă parte 
au scăzut dividendul capitalului, dobînda banilor băgaţi în 
industrie; două binefaceri deodată pentru lucrător. Pe de o 
parte, a înlesnit munca, și, pe de alta, i-a dat mijloace de 
a-şi îndestula cu aceeaşi osteneală mai multe trebuințe. Cu 
cît spiritul omenesc înaintează, cu atît scade proporţiunea 
ostenelei ce un om trebuie să puie pentru dobindirea şi mul- 
ţumirea unei trebuinţe a vieţei, şi cu atit, din contra, munca 
puterilor naturei se măreşte. Maşinele ne dau mijloacele să 
ne folosim de puterile vitelor şi ale naturei; boul, calul, 
aburul, apa, electricitatea, magnetismul ete. înlocuiesc 
astăzi puterea braţelor; noi punem aceste puteri de ne fac 
lucrările cele ostenitoare și care ne supuneau robiei, rămiind 
nouă, oamenilor, lucrările care cer înţelegere mai multă și 
putere mai puţină. Lucrarea pămîntului era una din cele 

mai ostenitoare atunci cind nu se cunoștea plugul şi loco- 
mobila, atunci cînd se ara cu sapa și se bătea griul cu beldia. 
Statisticile ne arată că mașinile au făcut ceva şi mai mult: 
au moralizat şi au luminat pe lucrători, rădicîndu-le sarci- 
nele cele ostenitoare, au înlăturat cauzele de boală şi de mi- 
zerie, le-au lungit viaţa cu zece ani aproape, le-au dat mij- 
loace de a se lumina, de a aspira la o viaţă mai înalţă; au 
desființat o mulțime de prejudeţe şi de viţiuri, căci lucră- 
torii nu mai ies seara din sălile de lucru zdrobiţi de ostenea- 
lă, posomoriţi și coprinși de trebuinţa d-a amorţi trupul prin 
băuturi tari, ci ies odihniţi şi veseli, în stare de a petrece 
serile şi duminicile luminîndu-se şi "'dobindind cunoştinţe 
folositoare. Este bine constatat că în ţările unde s-au întro- 
dus maşinele crimele s-au împuţinat, beţia devine din zi în 
zi un viţiu mai rar şi moravurile se îmbunătăţesc.2 

— Toate acestea pot fi aşa, dar de ce să vei să fii cu cei 
de jos, şi nu cu cei de sus, căci, orcum, cei mari şi puternici 
au o mulţime de drepturi şi de privilegiuri. 

= Tată, drepturi şi privilegiuri nu mai există astăzi în 
nici o societate crestină. Este un secol aproape de cind în 
mai toate societăţile europene erau mari deosebiri intre 
oameni; nu erau toţi supuși la aceleași pedepse pentru ace- 
leaşi vini, fieșicine nu putea să ajungă la trebile statului, 
orcare ar fi fost inteligenţa, ştiinţa şi vitejia sa. În cele mai 
multe părţi ale Europei, uzurpaţiunea prin putere crease o 
mulțime de drepturi, de privilegiuri şi de monopoluri, pe 
care în ţara noastră nici nu le-am cunoscut; unii se năşteau 
stăpinii altor oameni supuşi toată viaţa lor voinţei și capri- 
ciului stăpiînilor, nu putea nimeni să mănînce altă pine decît 
aceea făcută cu făină măcinată la moara stăpinului său şi 
ieșită din cuptorul lui, nu putea gusta altă carne decit de la 
măcelăria stăpinului, nu putea bea alt vin, alt rachiu decît 
dintr-acel de la circiuma stăpinului, şi le plătea cel mai 
puţin cu preţ îndoit. Ca să poată cineva esersa o meserie, 
un meșteşug, o industrie, trebuia să treacă printr-o mulțime 
de formalităţi și de încercări prescrise de regimul corpora- 
ţiunilor cu numiri de metrise şi iurande. Unii, cei mai bogaţi, 
erau scutiţi de dări, alţii, cei mai săraci, erau împovărați 
cu prea multe: dări către cler, dări către nobili ş.c.1.27; revo- 
luțiunea de la 1789 a dărămat în Franţa toate aceste privi- 
legiuri şi le-a zguduit în toată Europa atit de tare, încit în 

mai puţin de o jumătate de secol au căzut una cite una; în 
locul lor s-a proclamat principiul cel adevărat al dreptăţii 
care trebuie să domnească, princip sfint, netăgăduit: egali- 
tatea între oameni, egalitatea dinaintea legilor, singura ega- 
litate posibilă în lumea aceasta, singura egalitate ce o pot 
da legile şi instituţiunile. 

— Eu, să-ţi spui drept, sunt şi arm fost un arendaș, şi nu 
pot să sufăr să văd oameni umblind cu nasul în sus; de aceea 
voi egalitatea absolută, să nu mai fie nimeni nici mai boier, 
nici mai bogat, nici mai favățat decit mine; am urit totda- 
na pe boieri, d-aceea te-am dat la carte, voi să fii boier 
mare şi bogat şi să iei fată de boier bogat. 

— Egalitatea absolută nu este cu putinţă; s-au găsit 
mulţi oameni învăţaţi, filozofi care au crezut că egalitatea 
poate esista şi înaintea averilor. Nu este îndoială că ea este 
posibilă şi că ea poate esista ş-înaintea averilor; însă ar 
esista numai o secundă, un minut, o zi, o lună. De s-ar pro- 
clama de o putere, prin impunerea unei facțiuni, prin voința 
majorității sau chiar prin unanimitatea unei națiuni, de 
s-ar declara într-o zi că nimic nu este al nimului și că toate 
sunt ale tutulor; împinși să zicem de un stînt foc patriotic, 
să venim fiecare să depunem tot ce avem, mult-puţin, pe 
altarul patriei, primind drept schimb părticica egală ce ni 
s-ar cuveni; dar acea egalitate ar putea ea să se perpetue, 
să dureze? Ea are să se altereze chiar în cel dintii moment 
daca mai întîi nu s-ar fi realizat o mulțime de alte egalităţi: 
egalitatea inteligenţilor, a cunoștințelor, a activităţilor, a 
puterilor muschilor, a capacităţii, a stomacului, a gustului, 
a pătimilor, a caprițiilor, a sănătății, a caracterului ete., 
ete., egalități care sunt în contra naturei omului. Şi ce alt 
s-ar "cîştiga cu egalitatea averilor decît a face pe cei bogaţi 
săraci, fără de a face pe săraci mai puţin săraci decit sunt 
astăzi? Statisticele bine ţinute ne arată că în ţările cele mai 
bogate precum sunt Englitera şi Statele Unite ale Americei 
numărul oamenilor bogaţi, a căror poziţiune poate escita 
invidia, este de unul la zece mii; în Franța, este unul la 
patruzeci de mii; daca ţara noastră ar fi ca Franța, am putea 

calcula 20 sau 30 de familii avute. Ce rezultat, ce folos ar da 
celoralţi împărţirea unei averi mari între patruzeci de mii 
de familii, cu cît acea parte ar putea ea să ajute o familie 
săracă? 

— Bine, nu zic că dărimarea averilor boierilor de la sluger 
în sus ar folosi pe cei săraci; dar de ce să fie ei bogaţi, ce 
folos adus ei în societate? sunt numai o năpastie pe ţară, 
trăiesc şi se hrănesc din sudoarea şi din munca săracului, 
care lucrează, zi și noapte, ca să-l ţie; sunt ca plantele pa- 
razite, trăiesc cu sucul care ar hrăni oameni producători. 

— Am auzit mulţi oameni a căror tendinţe sunt de a stirpi 
pe bogat din societate, a-l dezrădăcina ca p-un ghimpe supă- 
rător şi vătămător, şi s-au propus pentru aceasta o mulţime 
de mijloace: impozite directe, dări pe orce consumă, cerînd 
şi căutînd a-i supune bunei voinţi a săracului, precum acesta 
1-a fost supus lor în alţi timpi, a căuta tot felul de mijloace 
ca să-l facă să se ducă, să-și ia lumea-n cap, prin fel de fel 
de persecuţiuni, arătind săracului că el este cauza ticăloșiei 
în care se află, invitînd a-i dărima casa, a-i insulta familia, 
a-i ataca proprietatea, denunţindu-l pe toate colţurile stra- 
delor că el este cauza ticăloșşiei şi cerînd privilegiuri mulți- 
mei în paguba bogaţilor. Ideile acestea care se răspindesc în 
toată libertatea nu au nici măcar meritul invenţiunei sau 
al noutăţii; impozitele mari pe obiectele de lus, impozitele 
progresive, exempțiunea de dări asupra obiectelor produse 
şi consumate de mulțime, impozitele mari pe case, pe moşii, 
pe obiectele de lus și pe orce are şi consumă bogatul au fost 
. propuse şi realizate şi în alte țări devinătorii depopularitate, 
or de cîte ori au crezut că puterea este în mîna mulțimei și 
or de cîte ori au crezut că nu a sosit timpul a o oprima d-a 
dreptul și pe față; raţiunea însă şi esperienţa au dovedit că 
asemenea măsuri, în loc de a lovi în bogaţi, s-a întors în 
contra săracilor, căci opresc mişcarea industriei şi a comer- 
tului, rădică la o mulțime de muncitori mijloacele de trai. 

— Dar nu ai răspuns la întrebarea mea, la ce slujește, la 
ce e bun bogatul, ce folos aduce acest om în societate? 

— Ştiinţa raţională ne răspunde îndată că bogatul este un 
consumator mare, cu atit mai mare cu cit este mai avut; și 
este ştiut că consumaţia alimentează industria, industria 
hrăneşte şi îmbogățește și pe săraci și pe bogaţi, adică na- 
țiunea întreagă; bogăția poporului face statul puternic. 
Bogatul, prin avansuri de bani, înfiinţează întreprinderi, 
acele intreprinderi cer muncă de oameni, sporirea de muncă 
scumpește salariul, adică plata zilei de muncă a unui lucră- 
tor, şi iată cum bogatul, prin ceea ce are şi prin dorinţa de a 

se face şi mai bogat, face ca săracul să devie mai puţin sărac, 
să cîştige mai mult decit cîştiga mai nainte, şi pe mulţi să- 
raci îi face chiar bogaţi. Un bogat cumpără o mașină, lucra- 
rea mașinei are trebuință de un mașinist; un sărac, care 
cîştiga trei sau patru lei pe zi, găseşte în întreprinderea 
acelui bogat mijlocul de a cîştiga 15 lei pe zi; bogaţii ca de 
Rider, Brassey, de Lahante, Salamanca etc., puind mai 
mulţi deodată banii lor împreună, fac drumurile-de-fier în 
ţările lor şi, după ce le fac acolo, caută să vie să le facă și la 
noi, uade au să deschidă mult lucru pentru compatrioţii şi 
pentru fabricile din ţările lor; lucrări din care au să se folo- 
sească o mulțime de oameni din ţările de unde sunt acei 
bogaţi. 

Bogatul, cind se numeşte Mecene, Seneca, Medicis sau 
Humboldt, face onoare secolului în care a trăit. Cînd se 
numeşte Basarab, Albu, Văcăresc, Cîndesc, Brincovean, 
Obedean, Cimpinean, Ionașcu sau Ghica, dau statului 50 de 
milioane de lei pe tot anul în danii pioase pentru hrana 
inimei şi a spiritului, pentru salvarea sufletului. „În ţara 
dumneavoastră e bine, zicea la 1850 un bun bulgar din Uzun- 
giova, unui român călător, fiindcă aveți clopote şi boieri.“ 
Cuvînt scurt, dar coprinzător, plin de înaltă învăţătură. 
„Aveţi clopote“ voia să zică: „aveţi libertate“, căci pe vremea 
aceea clopotul la bulgar era emblema libertăţii, celei dintii 
libertăţi, a libertăţii religioase, a libertăţii de conştiinţă; 
el nu se putea aduna cu rudele și cu amicii săi în biserică ca 
să audă cuvintul Mintuitorului decît în întuneric şi în tă- 
cere, ca să nu supere vederea și auzul stăpînilor săi. „Aveţi 
boieri“ voia să zică: „aveţi bogați“, aveţi libertatea de a pose- 
da; el nu putea să adune avere, nu avea dreptul d-a avea 
pămînt, nu-i era iertat d-a fi bogat; era condemnat de trista 
soartă a fi toată viaţa lui egalul tutulor bulgarilor, adică de 
a fi totdauna cu toţii deopotrivă de săraci. Cînd unul se 
rădica prin inteligenţa, activitatea și știința sa ceva mai sus 
de ceilalţi, nivela stăpînului, cuțitul gealatului erau gata, 
venea de scurta, tăia ceea ce trecea peste capul celorlalţi şi-l 
făcea cetăţean egal cu toţi ceilalţi. Acel nivelator, fie el ture 
sau creştin, împărat, rege sau domn, patrie, națiune sau 
omenirea întreagă, daţi-mi voie să-l numesc despot, tiran, 
inimic al libertăţii și al omului, persecutor al binelui, obsta- 
col al perfectibilităţii. 

— Poate că în ţările în care ai trăit şi pe unde aiumblat 
să fie așa, bogatul să aducă folos, cum zici, dar la noi bogaţii 
ce fac alta decît lus și corupţiune? 

— La toate naţiunele au fost momente de rătăcire; corup- 
ţiunea este o stare de ameţeală cum sunt momentele de be- 
ție; dar nu este starea normală a românului; să nu uităm că 
învățătura şi caritatea, aceste facle ale creştinismului, au 
fost alimentate şi întreţinute de bogaţii noștri. Daca nu ar 
esista acel venit de 50 de milioane, daca acei bogaţi care 
credem că nu sunt buni de nimic, în loc de a consacra averile 
adunate de ei la acte de binefacere şi la luminarea poporului, 
le-ar fi cheltuit în deșertăciuni şi în petreceri, statul nu era 
să fie silit, ca să poată întimpina trebuinţele acelea, să caute 
a lua din punga românilor bogaţi şi săraci cîte 60 de lei de 
familie pe an, una cu alta? adică, că afară de ceea ce plătesc 
astăzi, era să-i supuie și la o altă dare de 60 de lei pe an 
de cap de bărbat, fie cu nume de capitaţie, fie de impozit 
personai, cum îi zicem acum. 

— Dar, băiete, nu mai trăim în timpii oligarhiei, ca să 
poată pune guvernul capitaţiuni nouă, dimpotrivă, căutăm 
a desființa gi pe cele care există, voim impozite pe bogaţi, 
pe proprietatea fonciară cea mare, care poate să plătească 
statului pe an pină la trei sute de milioane de lei, precum 
ne-a dovedit-o un mare publicist al nostru. 

— Publicistul dumitale poate fi cit de mare şi de meşter, 
dar nu poate face ca proprietatea fonciară care, cu a statului 
împreună, da chiar înaintea ordonanţei rurale un venit de 
200 pină la 300 de milioane, să poată plăti un impozit de 
200 de milioane; deosebit de această eroare materială, este 
şi o mare greşeală de ştiinţă financiară. Este destul să aibă 
cineva noțiunile cele mai elementare de ştiinţă financiară sau 
un dram de judecată, ca să vază că orunde şi orcum s-ar 
pune un impozit, el este ca scaietele, se agaţă, se lipește, se 
identifică cu obiectul pe care s-a pus, loveşte pe orcine se 
atinge de dinsul, şi in urmă de toate se pune pe punga consu- 
matorului din care iese, ca să despăgubească pe toţi acei 
care l-a plătit fiscului, judecînd puţin, să poate vedea că la 
noi, din toate impozitele, acel care lovește mai tare pe sărac 
şi pe mulțime este impozitul fonciar. Care alt impozit poate 
scumpi mai lesne și mai bine pîinea, carnea, ouăle, laptele, 
poamele şi vinul decit impozitul fonciar? Şi cred că acei ce 

se împodobesc cu numele de amici ai poporului nu cugetă a-l 
aduce în starea dea nu mai avea trebuință de aceste producte: 

Între bogat și sărac esistă o legătură strinsă, căci unul 
este munca şi celalt capitalul, și cînd săracul suferă sau nu 
voiește să lucreze, bogatul sufere, căci capitalul pierde din 
valoarea lui, rămîind în nelucrare ; asemenea, cînd capitalul 
scade, munca sufere; lucrarea regulată şi activă a acestor 
două instrumente de producțiune, munca și capitalul, înfiin- 
țează creditul. Nu crezi că săracului îi vine bine cu acele 50 
de milioane pe an ce i-a lăsat bogatul pe tot anul? Mai întîi 
pentru că, după cum ziceam, este scutit de a plăti fiecare pe 
tot anul cîte 60 de lei, şi că la nenorocire, cînd este bolnav, 
cînd sufere și nu are cu ce plăti redobîndirea sănătăţei, i să 
dă dintr-acei bani zece, o sută, o mie, zece mii de lei după 
trebuinţă, în hrană, încălzire, rute, băi, doctorii, moaşe, 
doici, medicamente, casă şi căutare; îi sunt de folos acele 
danii fiindcă, daca nu are cu ce creşte şi învăţa copiii, i să 
dă zece, o sută, o mie de galbeni pentru creșterea şi învăţă- 
tura lor în ţară şi afară din ţară; eu chiar sunt dator în parte 
creşterea şi învățătura bunătății sufletului unui arhipăstor 
care a consacrat averea sa luminării tinerimei ; recunoştinţa 
ce port memoriei acelui bun mitropolit Dosithei va fi totda- 
una vie în inima mea cît voi trăi.?8 Acele danii ale bogaţilor 
nu sunt ele un bine pentru săraci cînd merg de aud cuvintele 
lui Dumnezeu în miile de templuri rădicate credinţei ŞI 
înzestrate de cei bogaţi, cînd nu au cu ce să se caute și găsesc 
un spital înzestrat cu toate mijloacele științei medicale, 
cînd nu au cu ce plăti învățătura copiilor lor şi li se dă gratis 
învăţători oamenii cei mai cu ştiinţă? Este în adevăr trist 
a vedea că, de la o vreme încoati, veniturile acestea s-au 
confundat cu veniturile statului, provenite din contribuţiu- 
nile celor vii, fără de a ţinea în seamă, de să întrebuințează 
pentru jandarmi sau pentru preoţi, pentru poliţia secretă 
sau pentru şcoli, sub cuvînt că acele averi sunt prea mari și 
că națiunea nu are trebuinţă de școli, spitaluri şi biserici de 
50 de milioane pe an, pare că caritatea și luminarea oame- 
nilor poate avea vreodată margini în întinderea și dezvol- 
tarea lor. Numai corupţiunea are limite, căci aduce descom- 
punere și moarte, iar dezvoltarea spiritului și a inimei este 
fără mărgini ca sufletul. 

— Toate ca toate, dar bogatul nu poate avea patriotism, 
de aceea şi vedem că toate daniile lor le-au pus la dispozi- 
țiunea călugărilor streini; au dat a patra parte din averea 
teritorială a ţării pe minile grecilor şi a rezultat dintr-acea- 
sta un rău mai mare decît binele ce au voit să facă. 

— Despre acest păcat, suiletele lor se pot odihni în pace, 
căci seama au să 0 dea acei care, prin faptele şi cuvintele 
lor, au zguduit încrederea şi au pus îndoială în inimile testa- 
torilor despre respectul ce ar avea guvernul după moarte-le 
pentru voinţa lor. Pe vremile acelea esista tendinţa din par- 
tea domnilor de a supune toate la voinţa lor şi de a se ames- 
teca în toate, tendința vătămătoare progresului şi libertății; 
de aceea orcine voia să fundeze o instituţiune de binefacere 
căuta o garanţie în contra abuzului puterii şi, crezind că o 
găsește în supravegherea oamenilor acelora care trăiesc 
acolo unde a trăit şi a suferit Mintuitorul, puneau obolul 
consacrat luminării sufletelor sub scutul unei puteri morale, 
singura care mai putea rădica atunci un glas virtuos şi curat 
în contra acelora care s-ar fi atins fără drept de acele averi. 
Chiar în zilele noastre, acelaşi sentiment de temere a dictat 
asemenea precauţiuni unor testatori de aşezăminte de bine- 
facere; am auzit vorbindu-se de un testament în care acel 
care voieşte să unească numele său cu o facere de bine a pus 
averea, care înzestrează stabilimentul ce voiește să fondeze, 
sub apărarea unui suveran strein, a cărui protecţiune este 
astăzi la modă, precum a fost odinioară a patriarhilor greci 
şi a monăştirilor Muntelui Sinai şi Muntelui Athos, Aseme- 
nea precauțiuni sunt acum de prisos, fiindcă în secolul 
în care trăim eroarele şi abuzurile se tocese iute şi nu pot 
dura. 

Bogatul, cînd nu face el însuși binele, ca Humboldt și ca 
Lowrinson, contribuie a forma acel public pentru care lu- 
crează artistul şi învățatul. Pentru bogat lucrează arhitectul, 
pictorul şi sculptorul, el adună frumuseţile vechi şi moderne 
ale artei şi ale meşteşugurilor, el imbogăţeşte galeriile şi colec- 
țiunele, întreprinde călătorii ca Dimidot, ca Barth, ca prin- 
cipele Napoleon şi ca Braniski3%, o mulțime de întreprinderi 
care aduc cel mai mare folos societăţilor nu se pot face decit 
cu bani; a trebuit să fie oameni bogaţi ca să se poată face 
corăbii şi aduce navigaţiunea şi comerțul in starea în care 
le vedem la naţiunile cele civilizate; a trebuit oameni bo- 

gati ca să întreprinză rădicarea de fabrici, esploataţia de 
mine, drumuri-de-fier ete. Cele mai multe din lucrările gi 
din industriile de astăzi nu ar fi esistat daca nu ar fi fost 
bogatul. 

Bogaţii sunt capitaliştii, şi producțiunea ştii că are tre- 
buință de două elemente ca să nască şi să trăiască: de mun- 
citori și de capitalişti. Asociaţiunea acestor două puteri 
constituie bogăţiile naţionale, de aceea gi capitalul, ca gi 
munca trebuiesc considerate şi respectate. 

Consideraţiunea ce o societate dă bogaţilor, departe de a 
fi o lipsă de demnitate, este, din contra, un semn de civili- 
zaţiune şi de omagiu către muncă şi economie, care sunt gene- 
ratorii capitalului. În statele civilizate, oamenii caută să 
tragă şi să fiseze pe bogaţi; la noi, din contra, în loc de a le 
face viaţa plăcută, îi persecutăm, îi invidiem, îi huiduim şi 
le facem traiul nesuferit, incit acei care au dobindit avere 
fug din ţară şi caută a trăi aiurea; sute de mii de galbeni 
care s-ar îi vărsat în ţară şi s-ar fi împărţit între lucrătorii, 
între arhitecţii, pictorii şi comercianții nostri, bani care ar 
fi însutleţit artele și comerțul, se duc afară, producind acolo 
efectele lor binefăcătoare. 

— Orcite-mi vei spune, zise slugerul, eu mărturisesc păca- 
tul, nu pot suferi să văd pe altul mai sus decit mine ; voi ega- 
litate, s-a isprăvit! 

— Acest senliment, domnul meu, nu este rezultatul raţiu- 
nei; căci dreapta judecată nn ne poate povățui să voim un 
lucru care nu este nici just, nici folositor şi care ne este cu 
totul vătămător; numai invidia, un sentiment prost, ieşit, 
din orbirea patimilor celor mai rele, la oamenii care nu au 
avut; fericirea de a se lumina prin educaţiune şi învăţătură, 
numai invidia, zic, ne poate duce a dori altora o stare din 
care, departe de a trage vreun folos, rezultă chiar pentru noi 
vătămare şi dirăpănare. Ín societate toți avem trebuinţă de 
lucruri produse de alţii, pe care trebuie să le cumpărăm ; ca să 
putem cumpăra, trebuie să vindem; dar cui vindem? negre- 
şit, acelora care au cu ce cumpăra. Vezi dar că cu cit ceialţi 
sunt mai bogați, cu atit putem vinde mai mult şi cu atit ne 
putem folosi mai mult de dinşii. Ca oameni,interesul nostru 
este ca cei cu care trăim să fie mai avuţi; ca naţiune, suntem 
interesați ca națiunele celealte să fie cit mai bogate. 
Un sentiment de inimicie putea exista odinioară în contra 

unei aristocrații privilegiate, care poseda pămîntul fără a 
plăti nici o dare către stat, fără a da nici dajdie, nici mili- 
tari; avind singură toate slujbele civile cele mai însemnate 

şi gradurile cele înalte in armată; dar astăzi nu mai sunt, 
privilegiuri, suntem toţi egali inaintea legii ş şi înaintea drep- 
turilor politice! toţi plătim impozite în proporțiune cu 
averea şi cu consumaţiunea; în posturile cele mai inalte 
vedem oameni ieşiţi din clasele și din condițiunile cele mai 
modeste şi cele mai umile. În loc dea ne invidia unii pe alţii, 
ar fi mai folositor şi mai raţional să ne legăm cu toţii în contra 
nedreptăţii şi în contra corupțiunei, care ne apasă ş şi ne love- 
şte pe toţi deodată şi pe fiecare d-a rîndul; să ne luminăm. 
şi să inţelegem că din înfrățire şi iubire intre oameni rezultă 
fericirea fiecăruia. Lege mare şi frumoasă a filozofiei morale 
şi care dovedește mai bine decit orşice înţelepțiunea lui 
Dumnezeu. 

— După cum văd eu, dumneata tăgăduieşti egalitatea, 
nu eşti democrat. 

— Într-un mod imediat și absolut negreşit o Lăgăduiesc; În- 
trucât priveşte însă îndestularea trebuințelor legitime, putem 
zice că distanţa ce exista între condiţiunile sociale a scăzut 
mult şi tot scade pe toată ziua prin dezvoltarea artelor şi a 
ştiinţelor, prin întroducerea mașinilor şi prin răspindirea 
învăţăture!; progresul nivelează. Astăzi se miră cineva cînd 
vede un lucrător francez, englez sau german. Aparinţa lui 
esterioară respiră un aer de bunăstare, îl vezi sănătos, curat 
şi bine îmbrăcat; intrînd în vorbă cu dinsul, găseşti cuno- 
ştinţe în litere şi în economie politică; inegalitatea care 
exista acum douăzeci de ani între tinerii ieşiţi din colegiuri 
şi între lucrătorii muncitori nu mai este astăzi aşa de mare; 
condiţiunele intelectuale s-au apropiat foarte mult; căci o 
mulțime de lucrători petrec acum orele lor de repaos la adu- 
nări de citiri şi la cursuri de seară, făcute într-adins de oa- 
menii cei mai eminenţi pentru luminarea claselor laborioase. 
Progresul luminilor între aceste clase şi întroducerea magi- 
nilor au rezolvat o mulţime de cestiuni sociale care cu ciîţi- 
va ani în urmă înspăimintau statele, cestiuni întru rezol- 
varea cărora s-au încercat în zadar cei mai mari oameni de 
stat ai Europei. 

Munca şi industria sunt singurul] mijloc de a păși spre egali- 
tate; nu spre egalitatea aceea care ar îi o negaţiune a perfecti- 

bilităţii şi a geniului; dar spredispariţiunea inegalităților 
umilitoare pentru neamul omenesc; numai munca şi industria 
pot mări averile gi apropia condițiunele, micşorind deose- 
birile dintre oameni, suind pe cei de jos fără de a cobori pe 
cei de sus. În loc de a căuta să desființăm și să zdrobim pe 
bogaţi, să căutăm a ne folosi de capitalurile lor ca să dăm 
culturei pămînturile acoperite de mărăcini şi de lacuri, ca să 
încuragiem înfiinţarea de asociaţiuni agricole, să inființăm 
credite agricole, mijloace de comunicaţiuni, drumuri-de- 
fier, şosele, canale; să facem riurile noastre navigabile, să 
esploatăm minele şi să lăţim relațiunile noastre comerciale; 
să răspîndim cunoştinţele agricole. În loc de a ne abandona 
la imaginaţiunea noastră alterată prin vicisitudinile şi neno- 
rocirile prin care trecem, dind chestiunelor sociale soluţiuni 
noi, să căutăm a ne folosi mai bine de preceptele adevărate 
şi mâîntuitoare ale scriitorilor ca J.B. Say, Rossi, Thiers, 
Guizot , Blanqui, Laboulaye ete., să căutăm a răspiîndi și a 
populariza ideiie acestor oameni care s-au luptat şi au dără- 
mat prin ştiinţa lor ereziile secolilor trecuți; să lucrăm ca să 
producem şi să imbogăţim țara?. 

— Ţara noastră o să fie totdauna săracă fiindcă nu are 
nici mine de aur sau de argint, nici fabrici. 

— Şcoala balanței comerțului au trecut cu toate conse- 
cinţile ei”, Orce om învăţat ride cind aude astăzi zicîndu-se că 
a avea aur şi argint este singura bogăţie şi că ar fi o sără- 
cie de a lăsa să iasă acele metale dintr-o țară; că un stat ar îi 
cu atit mai bogat cu cît ar priimi mai mult aur şi cu cit ar 
lăsa să iasă mai puțin. Este ştiut că iresul acesta a făcut mai 
mulţi secoli sărăcia şi căderea bogatei Spanie şi că Englitera 
niciodată nu se crede că a beneficiat mai mult decit în anii 
în care esporta mai mult aur şi argint. California şi Australia 
ar fi de zece ori mai bogată dacă ar putea să scoată afară de 
zece or: mai mult aur şi argint; nimeni nu mai crede că nu- 
mai munca pămîntului creşte bogăția ; nu este englez, francez, 
german sau italian care să nu ştie că munca omului, pretă- 
cind materia şi făcîndu-o folositoare, îi dă o valoare mai mare 
decit ceea ce avea înainte de a fi lucrată; cel mai simplu om 
din țările civilizate ştie că o piele de treizeci de lei se trans- 
formă prin lucrarea tăbăcirei şi curelăriei într-o pereche de 
hamuri de o mie de lei,industria manuftacturială şi lucrarea 
omului a înfiinţat o valoare socială de 970 lei; fiecare știe 

că din aramă şi oţel de zece parale se poate face un hrono- 
metru de 9.000 de lei şi că într-acel obiect 8.999 lei sunt o 
avere creată de către munca ceasornicarului. 

Daca în Baragan, unde pămintul astăzi nu face decit trei 
sau patru galbeni pogonul, s-ar deschide citeva puțuri arte- 
ziâne sau s-ar aduce apă din Mostişte prin maşini hidraulice 
şi s-ar adăpa acel cimp, al cărui strat vegetal este aproape de 
un stinjăn, şi că printr-un sistem bine înţeles de drene s-ar 
asigura recolta în contra secetei, astfel ca pămîntul acela să 
producă cit produce acel din Mostişte, și dacă pogonul ar 
dobindi printi-aceasta o valoare de 20 galbeni în loc de 3 sau 
4 galbeni, ace! spor de 16 galbeni la valoarea fiecărui pogon, 
acele 30 sau 40 de milioane de lei care s-ar adăoga la valoarea 
actuală a Baraganului nu ar fi o bogăţie creată de om? 
Fertilitatea de astăzi a landelor Girondei, neproducătoare 
acum 20 de ani, bogatele şi frumoasele livezi artificiale din 
Olanda, făcute pe nisipul mării, închis, spălat, înduleit şi 
îngrăşat prin munca olandezului, grădinile din Cornwallia, 
plăntate pe stîncă de granit, grădini în care cresc astăzi 
[rucLele şi legumele cele mai frumoase după fața pămîntului, 
nu sunt ele toate acestea bogății înființate de munca omului? 
Şcoala fizioeraților a trecut, ca şi balanţa comerţului, ca a 
socialiștilor şi a comuniști lors,  Adevăratele principii care 
au făcut, avuţia Engliterei şi care au făcut şi fac astăzi pe a 
Franţei şi pe a Germaniei este munca liberă, concurența, 
asociaţiunele și instituțiunile de credit. 

În următoarea mea epistolă îţi voi vorbi de discuţiunile 
ce am avut cu cîţiva din vecinii arendaşi, foarte inteligenţi, 
asupra asociaţiunei. 

Al tău. amic, 
DUMITRU 


ne. ntre. tt a anr ~À 


PARTEA A DOUA 


CREDITUL 
1864 


n sm ereziei e a, 


Un amic al meu cam cioban, cam plugar, care noaptea 
întreabă stelele cum să învîrtesc şi unde merg şi dimineața 
cercetează vinturile şi norii ce au de gind să facă peste zi și 
peste săptămină, om care nu este în stare să ne spuie ca repau- 
zatul Mathieu de la Drâme zilele de ploaie, de soare, de 
frig și de cald ale anilor viitori!, dar care poate ţine piept 
cu amiralul Figeroy în a ne spune intenţiunile cerului de azi 
pînă mîine; om prost cum să zice, adică neînvăat în şcoală, 
care nici nu scrie, nici nu citeşte, dar care în realitate ştie 
mai multe decit mulţi doepi, fiindcă cugetă şi raţionează. 
Simplu în obiceiurile lui, trăieşte din spinarea oilor şi din 
grăsimea pămintului, poartă opinci, zeghie şi căciulă de oaie. 
Om fără eresuri şi fără prejudețe,care nu crede nici în iele, 
nici in rusalii, lucrează marţile şi joile după Paști. Cind vine 
în Bucureşti, trage la mine ca acasă la dinsul, fără să ţie în 
seamă cele ce i să cintă despre ura și despre gelozia ce trebuie 
să esiste între el şi mine. Suntem amici din copilărie, şi 
nici revoluţiunea de la 1848, nici Convenţiunea de la Balta- 
Liman, nici Convenţiunea ie la 1855, nici plebiscitul, nici 
dispoziţiunea rurale de la 1864 nu au putut altera sentimen- 
tele de afecţiune reciprocă dintre noi. 

Alaltăieri, ieșind din casă pe la amiazi, l-am găsit în poar- 
tă; admira pasul măreț cu care foncţionarii se duc pe la 
ministerile respective, înecînd praful stradelor în fumul 
ţigaretei. Să luă cu mine pînă în strada Doamnei. În dreptul 

caselor lui maior Mişa îl lăsai şi intrai la cantorul d-lui Pou- 
may ; peste dauă minute eram iarăși lingă el. 

— Nu l-ai găsit acasă, se vede îmi zise. 

„— Ba acasă, Maneo, dar nu am putut cumpăra, îmi cere 
prea scump. 

Şi intrai alături, la cantorul d-lor Halfon şi fiii. Două 
vorbe, și eram iarăşi lîngă amicul meu. 

— Scump şi aici; prea scump, îi zisei. 

În Piaţa St. George iar îl lăsai și mă urcai la Banca oto- 
mană ; peste zece minute mă coboram țiind în mînă o hirtie 
galbenă: 

— Am găsit ş-am cumpărat. 

-— Dar ce-ai cumpărat? 

— Am cumpărat un credit, am cumpărat bani casă-i 
trimit la Londra. 

— Cum ai cumpărat bani? Banii nu să cumpără. Or ai 
vindut, griu?! 

— Ba nu, i-am cumpărat tot cu bani! 

Ciobanul sc uită la mine ca un om care crede că n-a auzit, 
bine. Știind cu cine am a face, mă gindii că nu am să scap cu 
una, cu două de curiozitatea lui Manea și mă hotării a-i dez- 
volta şi a-i esplica întreaga teorie a creditului, a-i face un 
mic curs asupra schimbului, asupra băncelor, poliţelor, bile- 
telor la ordine, cecurilor, conesementelor sau warantelor ete. 
Deşi aceasta a fost o conversaţie între doi oameni simpli şi 
despre lucruri pe care toţi le știm, am crezut insă că poate ar 
fi bine să o scrim pentru unii din bărbaţii noștri care scriu şi 
vorbesc despre finanţe şi a căror scrise şi zise, citindu-le şi 
auzindu-le, lasă bănuiala că dumnealor ar crede că după o 
oaie s-ar putea tunde mai multă lină decit creşte într-un an, 
că un om poate bea și mînca mai mult decît îi este venitul și 
că statul poate fi bogat şi puternic cînd indivizii care il com- 
pun sunt săraci şi slabi. 

Iată acea conversaţiune peripatetică?: 

— Prăvăliile în care am intrat, dragă Maneo, sunt prăvălii 
de bani. Marfa ce se află într-însele sunt banii. Acolo se vinde 
şi se cumpără bani. Magazia să numeşte bancă și negustorul 
dintr-însa, bancher. Zicem zărai, întocmai precum zicem 
bogasier, "marchitan, lipscan etc. Treaba ce mi-am făcut cu 
acel din Piaţa St. George este că peste zece zile aveam să 
plătesc la Londra opt sute de galbeni fabricantului de Ia care 

am luat mașina de treierat pe care ai văzut-o lucrind astă- 
vară la moşie. Am cumpărat-o cu credit, pe datorie, adică cu 
făgăduiala că peste un an să-i dau banii; acum, peste zece 
zile, se împlineşte sorocul, și am cumpărat hirtia aceasta ca 
s-o trimit fabricantului chiar astăzi prin poştie. EI, îndată 
ce va înfăţişa-o la un bancher, anume către care scrie, va 
priimi opt sute de galbeni. Dar o să-mi zici poate că de ce 
nu m-am dus cu banii drept la poştie in loc de a alerga la 
bancher. Trebuie să-ţi spui că chiar de aș fi avut bani bătuţi, 

tot nu i-aș fi trimis prin poştie; ar fi trebuit să facgrop, 
gropul să-l pecetluiesc cu o mulţime de peceţi, să fac decla- 
rații şi multe alte formalităţi; şi după toate acestea să plă- 
tese şi 1/:%, adică patru galbeni, ca să mi-l ducă pină la 
Londra; în vreme ce la bancher nu am plătit nimic, şi iată 
cum: el, avind necontenite daraveri cu bancherii din Londra, 
are ordine să plătească aici mai mulţi bani în socoteala lor, 

bani ce acei bancheri au priimit acolo de la mai mulţi negu- 
stori care Lrimit sau scriu să le cumpere d-aici grine sau să- 
mâînţă de gindaci: şi cărora le-au dat poliţe ca să li se numere 
banii în București, ca cu acei bani să plătească proprieta- 
rilor sau plugarilor de la carc iau acele producte. Pe de altă 
parte, bancherul de aici trage poliţe asupra corespondenţilor 
săi de acolo pentru banii ce el priimeșşte de la negustorii de 
aici, care au să plătească la Londra manufacturile ce aduc de 
acolo. Aceste hirtii, aceste polite să numesc schimb. Daca nu 
ar îi schimbul între două pieţe, între două tirguri, cum am 
zice, ar îi trebuit ca bancherii de acolo să trimiţă bani aici 
prin poştie, ceea ce ar fi pricinuit mari cheltuieli de transport, 
de cel puţin cite o jumătate de galben de fiecare sută. Ban- 
cherul la care am fost, avind multe plăţi de făcut aici în soco- 
teala celor de la Londra, a lost foarte bucuros să-i dau opt 
sute de galbeni ca să-i plătească la Londra pentru mine cui 
voi voi eu; l-am scutit de plata de patru galbeni la poştă; a 
cumpărat banii mei, cu hirtia ce vezi în mîna mea. Din par- 
te-mi, dind banii bancherului în loc de a-i trimite prin poştie, 
am scutit și eu o cheltuială de alţi patru galbeni; cu modul 
acesta treaba să face tot aşa de bine, şi scutim şi.unul, şi 
altul cîte patru galbeni, adică peste tot o economie de opt 
galbeni. Să nu crezi însă că poţi găsi totdeuna asemenea 
hirtii la bancheri fără plată; aceasta atirnă de la starea 
schimbului. Schimbul cu Londra să poate face fără plată, 

au pair, al pari, pe tocmai, cum să zice, cînd se cere acolo tot 
atiți bani de la București ciți să cer și aici de la Londra; 
însă cînd acolo se cere d-aici mai mulţi bani, bancherul poate 
să fie silit a-ţi plăti şi un agio, un bas pentru bani, cînd aici 
se cer mai mulți bani de acolo. Preţul schimbului între două 
pieţe se regulează în toate zilele, întocmai ca preţul oricăria 
mărfi. 

Dar să-ți spui una; nu aveam in pungă bani bătuți nici 
măcar un sfanț; în loc de bani, am dat bancherului două 
polite de la arendaşi cărora le-am bătut griul cu mașina 
mea, una de trei sute și cealaltă de cinci sute de galbeni; 
am vîndut bancherului: acele două poliţe platnice la 4 septem- 
brie viitor. Mi le-a scontat, cum se zice, le-a priimit 
drept bani, scăzindu-mi din sumele scrise în ele dobinda pe 
trei luni, de azi pină la 1 septembrie, termen la care acei 
arendași au să plătească poliţile lor. Ei le vor plăti atunci 
bancherului, iar nu mie; căci acum el este proprietarul ace- 
lor poliţe pe care le-a cumpărat de la mine cu această hirtie. 

Mă găteam să continuu, cînd fui întrerupt de auditorul 
meu: 

— Ştii că-mi plăcu mie morișca asta ! După cum am înţeles, 
banca este o bună treabă. Dumneata ai luat o sculă care face 
opt sute de galbeni fără să scoţi o para din pungă; căci văd 
că ai plătit-o cu banii arendașilor la care ai închiriat-o astă- 
vară de ş-au bătut griu; şi atit banii dumitale, cit şi banii 
fabricantului s-au plătit de bancher fără vorbă, fără necaz. 
Ştii că este bun lucru ! De ce nu se fac toate trebile aşa? Să 
găsesc şi eu să iau oi pe datorie şi să le plătesc cu banii ce voi 
prinde pe miei, pe lapte şi pe lină. 

— Întrebi de ce nu se fac toate trebile aşa! Pentru că, 
dragă Maneo, în ţară la noi nu este credit?. Acolo unde este 
credit astfel se fac cele mai multe treburi. Şi cu cît este ere- 
ditul mai mare, cu atit se fac treburi mai muHe şi mai mari, 
și cu cit se fac treburi mai multe, cu atît bogăţia fiecăruia 
în particular și a ţării în general creşte și sporește. Creditul 
înzeceşte și însuteşte bogăţia, îmboldind pe fiecare la muncă; 
căci, de vom lua seama bine, creditul nu este decit o făgă- 
duială, o obligaţiune, o iîndatorire de a lucra, de a produce. 
Sunt proprietar, am pămînt, dar n-am cu ce-l lucra; mă duc la 
un bancher care are încredere în făgăduiala şi în vrednicia 
mea, îmi dă credit, mă împrumută; cu banii aceia cumpăr 

sămînţă, pluguri, inchiriez oameni, fac grîu, porumb, rapiţă, 
tutun, lină, lapte, carne ete., le vind la negustori pe bani, 
pe zapise, pe polițe; acei bani sau acele poliţe le dau banche- 
rului şi mă plătesc de datorie. lau alţi bani şi încep iar roata, 
morişca, cum zici tu. 

Negustorii care îmi cumpără griul imi dau un cîştig şi-mi 
plătesc cu poliţe pe care eu le priimesc drept bani, fiindcă ştiu 
că o să le plătească la vreme. Acele polite, acele hirtii sunt 
credite. Negustorii care au luat griu de la mine îl dau și ei 
mai în urmă la brutari cu un preţ mai mare, cu cîştig; bru- 
tarii, în loc de bani plătesc şi ei tot cu polițe pe care le pri- 
imesc negustorii, încredințaţi fiind că vor fi plătiţi la timp. 


'Brutarii cu griul fac făină, măcinatul îl plătesc tot cu hirtii; 


cu făina fac pine şi 0 vind pe un preţ mai mare la muşterii, 
pe parale şi de multe ori pe credit. Iată, cum vezi, o mulţime 
de credite care se ţin lanţ unele de altele şi care toate 
decurg de la un singur izvor. Muşterii plătind la termen 
brutarilor, aceştia pot plăti cu csactitate morarilor şi negu- 
storilor, şi aceştia proprietarălui. lată un şir de operaţiuni, 
de speculaţiuni: fiecare a inființat credite noi realizînd toate 
cîştiguri, fără de a fi trebuinţă să scoată bani la maidan la 
toate lucrările. 

D-l Grant sau d-l Waller aduce o maşină de treierat, de 
secerat sau o moară de la fabrica lui Rampson sau a lui 
Clayton ; acel fabricant le-o dă pe credit cu poliţă de trei, de 
şase luni sau de un an, hirtie care se negociază pe piaţa 
Londrei, se vinde și se cumpără, trece din mînă în mină, 
ca orice marfă, Stan, proprietar sau arendaş, cumpără acea 
mașină, acea moară de la Grant sau de la Waller, cu condi- 
țiunea de a i-o plăti peste trei, gase luni sau un an, adică pe 
credit. Hirtia, poliţa lui Stan trece la Waller, din mină în 
mină constituie o nouă valoare, o nouă proprietate. Stan 
macină făină şi mălai lui Petre, lui Pavel, Ion, Gheorghe, 
Dumitru etc., cu tocmeală că gi ei să-i plătească peste un an. 
Tată alte credite, alte valori, circulînd şi ele în sfera lor. La 
termen, Petre, Pavel, Vlad, Ion, Gheorghe, Dumitru etc. 
plătesc lui Stan, Stan plăteşte lui Waller, care și acesta 
plăteşte fabricantului Rampson sau Clayton la Londra. În 
intervalul acesta însă de un an au circulat niște valori mult 
mai mari decît valoarea morii, nişte valori poate de zece ori 

mai mari, care toate au servit a înlesni înfiinţarea a multor 
altor bogății. 

Aceasta este teoria creditului redus la cea mai simplă a lui 
espresiune. 

Acum înţelegi bine că creditul, fiind dreptul la o plată 
în viitor, o datorie cu soroc, trage după dinsul îndatorirea 
de a produce, de a înființa bogăţie, de a munci. 

— Am înţeles atiia, că sistemul creditului face că un 
sat care ar avea zece mii de lei naht să facă cit un sat care 
ar avea o sută de mii de lei. 

— Ai văzut cum să nasc creditele şi cum trec din mină 
în mînă prin sconturi; se cumpără și se vind ; sunt o proprie- 
tate ca toate proprietăţile; ai văzut cum acea valoare, acel 
credit cumpărat de mine de la bancher pe bani sau pe niște 
obiecte care erau ale mele îl pot trece la altul, îl pot vinde 
întocmai ca p-o marfă. 

Proprietatea fiind un drept care rezide în persoană, iar 
nu în obiect, precum zic cu mult cuvint jurisconsulții, 
este lesne de înțeles, este învederat că o persoană poate 
poseda un drept la un lucru care esistă, precum poate poseda 
acel drept de proprietate asupra unui lucru care nu există 
încă, dar care va esista la un timp determinat, Fiecare 
dintr-aceste două drepturi este o proprietate, și suma lor 
constituie averea totală a persoanei. Să-ţi dau o pildă: 
merg la o fabrică de pluguri, găsesc zece pluguri, dar îmi 
trebuiesc douăzeci, iau pe acele zece şi plătesc douăzeci 
de pluguri pe făgăduiala sau îndatorirea din partea fabri- 
cantului că într-o lună îmi va face şi-mi va da şi pe ce- 
lelalte zece; nu este învederat că averea mea este de două- 
zeci de pluguri, deși astăzi nu am în fiinţă decît numai 
zece, iar celelalte zece nu vor exista decit peste o lună? 
Acel credit nu este el o făgăduială, o îndatorire din partea 
lui de a lucra, de a face pentru mine zece pluguri intr-o 
lună? 

Banii, fiind o marfă ca toate mărfurile, trebuie să fie 
şi ei supuşi la variaţiuni de preţuri, la suire şi la scădere, 
după raportul ce există între cereri şi oferte, dupe căutare, 
cum se zice. Cu cit cu o sumă de bani cumperi mai multă 
marfă, cu atit preţul banilor este mai mare, sunt mai scumpi, 
şi cu cît cu acea sumă cumperi mai puțină marfă, cu atit 
preţul banilor este mai mic, sunt mai ieftini. Preţul bani- 

lor să suie cu cît prețul mărfii scade, şi valoarea banilor 
către a mărfurilor scade în proporțiunea cu care se suie 
preţul lor. Acest adevăr s-a formulat de un economist mare 
astfel: Valoarea banilor variază în rațiune inversă cu preţul 
mărfurilor. 

Creditul, fiind şi el o marfă, este supus asemenea la 
toate regulile mărfurilor; prin urmare, după regula de mai 
sus putem zice tot cu acel învăţat că prețul creditului scade 
cind valoarea banilor să suie şi se suie cind valoarea banilor 
scade, 

Banii, ca o marfă trebuinţoasă, un instrument folositor 
care face slujbe, să închiriază, se dau cu dobindă, cum am 
zice. O sută de galbeni socotiți cu chiria lor, cu dobinda 
lor pe un an, fac mai mult decit o sută de galbeni sau, îm- 
tr-alte cuvinte, preţul unei datorii sau unui credit a o sută 
de galbeni, de exemplu, platnici peste un termen oarecare 
trebuie să fie mai mie decit cifra datoriei. Deosebirea între 
preţul datoriei şi cifra acelei datorii să numeşte scont. 
Ai un zapis de o sută de galbeni de la Anton, pe care el nu 
este dator să ţi-l plătească decit peste gase iuni; acel în- 
scris astăzi nu face o sută de galbeni, pentru că nu are să 
ajungă la acea valoare decit peste şase luni. De vei găsi 
pe cineva să ţi-l cumpere acum îndată, acel om nu-ți va 
da pe dinsul o sută de galbeni, ci-ţi va da mai puţin, va 
socoti chiria banilor ce-ţi dă pină la sorocul biletului. 
Această operaţiune să numeşte a sconta zapisul; cînd pentru 
o poliţă de o sută de galbeni, platnică peste un an, să dă 
numai nouăzeci de galbeni, scontul este de zece la sută. 
Cu cit să suie valoarea banilor, cu atit să suie şi scontul, 
Putem dar zice că valoarea banilor variază în rațiune inversă 
cu prețul creditelor şi în rațiune directă cu scontul. 

— Mi-ai zis de nu mă-nşel că o marfă, trecînd dintr-o 
mînă într-alta, înființează un credit, o avere nouă, că 
înmulțind acele prefirări din negustor în negustor, sporim 
bogăţia ca bulgările de zăpadă care creşte rostogoiindu-se; 
dar oare, înmulțind prea mult acele treceri de la unul la 
altul fără măsură, nu ne punem în primejdie a da peste un 
om care să nu să ţie de vorbă, şi atunci să facă să cază toţi 
negustorii unii peste alţii, ca cărțile cu care să joacă 
copiii şi se răstoarnă una pe alta? Fă-mă să înţeleg care 

este marginea pină unde să poate întinde creditul fără 
primejdie. 

— Ți-am spus că creditul este dreptul la o plată într-o 
zi hotărită. Valoarea creditului este plata la timp, valoarea 
hirtiei atirnă numai şi numai de la siguranţa că va fi plă- 
tită la scadență. Daca nu so ţine făgăduiala, adică daca 
creditul nu se poate plăti, valoarea lui s-a pierdut întocmai 
ca un ban care se dovedeşte calp, dintr-acel minut nu mai 
umblă şi să pricinuieşte pagubă pentru cel care îl are în 
mină. Înţelegi bine că probabilitățile de plată bine cal- ' 
culate ne dau măsura şi ne arată marginile mai strimte 
sau mai largi pînă la care se poate întinde creditul. Ai ob- 
servat prea bine că la fiecare trecare a aceloraşi mărfuri 
dintr-o mină într-alta să naşte un credit nou, un instrument 
de producere. De va trece prin douăzeci de mini, să vor 
înființa douăzeci de credite, care toate să anulează cu plata 
a unui singur dintr-acele credite, plătindu-le ea pe toate 
unul după altul. Astfel, dar, nu se poate determina într-un 
mod absolut, proporţiunea între bani şi credite; acea pro- 
porţiune depinde de la iuţeala circulațiunei banilor, adică 
de la numărul tracerilor mărfurilor dintr-o mînă într-alta; 
atirnă de la activitatea, de la probitatea, de la inte- 
ligenţa oamenilor gi de la ştiinţa lor comercială; depinde 
de la încrederea în guvern gi în stabilitatea legilor, de la 
executarea lor cu stricteţă şi de la o mulţime de alte im- 
pregiurări, Se asigură că în Englitera valoarea creditelor 
care circulă întrece de zece ori valoarea mărfurilor ce repre- 
zintă. Crizele comerciale vin mai cu deosebire din calcule 
greşite asupra transferurilor, treceritor din mînă-n mină, 
din neținerea în seamă a împregiurărilor și din neaplica- 
rea legilor. Ai auzit negreşit vorbindu-se de criza comercială 
de la 1859; acea catastrofă a venit mai cu deosebire din- 
tr-un calcul greşit a doi bancheri îndrăzneţi din Bucureşti, 
care au voit să se îmbogăţească prea deodată, Ei, văzind 
înlesnirea cu care s-au petrecut mărfurile și ciştigurile 
realizate în cei din urmă ani, în care cerealile fuseseră foarte 
căutate şi ajunseseră la preţuri foarte mari, şi crezind că 
cererea de manufacturi va merge tot crescind, au crezut să 
ge folosească de creditul ce aveau în Europa şi au împins 
pe negustori a aduce mărfuri multe, deschizindu-le cre- 
dite mari, ba încă, crezind că numărul prăvăliilor nu era 

destul de mare, au scos calfe după la negustori, le-a deschis 
magazii în. Bucureşti şi în provincie, le-a dat credite şi i-a 
pornit la Londra, la Paris, la Lipsca şi la Viena; au umplut 
toate prăvăliile pină în tavan cu mărfuri care trebuiau 
plătite în streinătate în cel mult șase luni. Cererea a fost 
departe de a corespunde cu îmbulzeala mărfurilor, spe- 
ranțele nu s-au realizat, manufacturile nu s-au putut trece 
cu îndestulă iuțeală de ia toptangii la negustori şi de la 
aceștia la muşterii. Vînzările din care nădăjduia fiecare 
să-şi plătească poliţile nu s-au făcut, valoarea creditelor a 
scăzut. Negustorii nu au putut plăti toptangiilor, aceștia 
nu au avut cu ce plăti bancherilor, şi astfel nici ei nu şi-au 
putut ţine îndatoririle către coresporidenţii lor în streină- 
tate şi i-am văzut căzînd în trei-patru luni unii peste alţii, 
ca şi cărţile de care vorheai adineaori. Falimentele cu sutele 
pe săptămînă, spaima în toale tranzacţiunile, sărăcia pretu- 
tindeni şi creditul pieţii Bucureştilor compromis în Europa 
pentru mult timp. 

Ai văzut cu cîtă înlesnire bancherul mi-a scontat poli- 
tile arendaşilor. Cind pe piaţă sunt multe poliţe de aren- 
daşi, cînd ele au iscălituri bune, cînd recolta merge bine 
şi bucatele se cer ia schele, atunci acele polite se scontează 
lesne; dar cînd, din contra, se află prea multe de acele 
poliţe date afară, cind anul nu se arată bun şi cînd buca- 
tele nu prea se caută la schele, atunci bancherii nu prea 
îndrăznesc a sconta asemenea hirtii sau că cer un scont 
prea mare; efectele ce scot băncile, adică hirtiile de felul 
ăstia ce am în mînă, devin mai rari, mai cumpătate. Emi- 
siunile se contractă, să string, cum se zice în limbagiul finan- 
ciar, Atunci negustorii nu pot ţine mărfurile ca să aştepte 
preţuri bune, sunt siliţi să vinză cu orice preţ şi chiar în 
pagubă, ca să poată plăti poliţele lor. Astfel], contracțiunea 
emisiunilor sau suirea scontului trage după dinsa scăderea 
prețului mărfurilor. 

Scăderea preţurilor coincidind mai totdeauna cu con- 
tracţiunea emisiunelor, mulţi cred că acea scădere provine 
din lipsa de bani. Aceasta este o eroare; ea provine din- 
tr-un esces de marfă adusă în tirg, ceea ce pricinuiește tm- 
bulzeala şi suirea scontului. În Englitera mai cu deosebire, 
scontul să suie de multe ori, precum s-a întimplat anul 
trecut, nu din lipsă de bani, dar ca să modereze o produc- 

ţiune prea mare; ca să oprească un prea mare număr de 
tranzacţiune şi să previe ọ criză, suie scontul ca o măsură 
de asigurare, cum ai văzut că se face la mașină cînd să 
grămădește prea mult abur, să deschide capacu de lasă să 
iasă aburu, ca să nu plesnească cazanul. 

Ţi-am arătat cum circulă creditile, cum se întind şi 
cum se pune friu la o prea mare activitate, cind acea iu- 
ţeală poate să aducă primejdii. Să nu crezi însă că în cele- 
lalte ţări toate creditele circulă; cele mai multe stau și 
rămîn închise în condicele negustorilor. Creditele numai 
atunci devin active şi circulă cînd să mobilizează, cînd se 
transformă în efecte de comerț, în poliţe, bilete la ordin 
ete. şi trec din mină-n mină. La noi toate datoriile stau 
moarte; nu este nici un folos a le transforma în bilete; 
nimeni nu ar priimi acele hirtii în comerţ, fiindcă creditul 
este într-o stare cu totul neînsemnătoare. Acolo însă unde 
creditul este mare, precum în Englitera, foarte puține cre- 
dite rămîn neactive. Creditul care circulă mai mult aici 
este ceea ce se numeşte în Franţa bilete de complezenţă şi 
în Englitera accomodation bill, un credit rău văzut pe aiu- 
rea, fiindcă nu este acoperit, nu este întemeiat pe nici o 
tranzacţiune comercială adevărată, reală, şi care, prin 
urmare, poate da loc la o mulțime de abuzuri. Iată cum se 
naşte acest credit: un om are trebuință de bani, scoate o 
poliţă, găseşte doi sau trei amici complezenţi care bine- 
voiesc a i-ọ gira, se duce la un bancher sau la un particu- 
lar şi ia bani pe dinsa. Acei care dau bani pe asemenea 
efecte o fac mai mult de lăcomia unui scont mare; acesta 
este comerțul cel mai obicinuit între cheltuitori şi cămătari. 
Ar fi însă o greșeală a condamna într-un mod absolut ase- 
menea credite. Acolo unde oamenii sunt muncitori şi oneşti, 
aceste credite înființează bogăţie, fac o poliţă, o girează 
un amic sau doi, iau bani; banii îi întrebuinţează în spe- 
cule sau în industrie, realizează ciştiguri, şi cu acele bene- 
ficiuri plătesc polița ete. 

Fiindcă ești plugar, voi să-ţi vorbesc despre un credit 
foarte întrebuințat într-o ţară depărtată, care are mare 
asemănare cu a noastră, ţară de ciobani şi de plugari, în 
Scoţia. Acest credit de care voiesc să-ți vorbesc poartă 
numele de sistem scoţian. Englezii îl numesc cash credit 
(credit pe bani bătuţi), dar în realitate nu este decit un 

accomodation bill. lată cum se practică acest credit: un 
om are o bucată de pămînt sterp, nisipos sau băltos, dar 
care pămînt, cu muncă și cu cheltuială, s-ar face roditor. 
Într-acea ţară s-au înființat o mulţime de bănci; treaba 
acestor bănci este de a da bani cu împrumut oamenilor 
cunosculi de cinstiți şi muncitori; dar, în loc de a-i îm- 
prumuta cuebani bătuți, le dau hirtii de cite o liră una; 
acele hirtii însă au darul că orcînd voeşti le poţi schimba 
la acea bancă pe bani bătuţi. Dar fiindcă toată lumea a 
ajuns să știe că acele bilete or monedă este totuna, ele um- 
blă din mină-n mină, întocmai ca banii, și așa toţi 
negustorii, toţi fabricanţii, toţi lucrătorii, toată lumea le prii- 
meşte drept bani. Băncile acestea, avind încredere în hărnicia 
gi în onoarea locuitorilor agricultori ai ţărei, îi împrumută 
cu de acele hirtii: cu acei bani, oamenii să pun pe muncă, şi pă- 
mintul sterp, nisipurile şi ralăștinile în doi-trei ani se prefac 
în livezi şi în cimpii roditoare. Productele dobindite se 
vind, şi cu beneficiul ce dobindesc cultivatorii după din- 
sele își plătesc datoria către bancă. Încrederea ce inspiră 
acele bănci a ajuns atît de mare, încit orce bancă priimeșşte 
cu cea mai mare înlesnire hirţiile acelor bănci. Ele impru- 
mută de la 100 pină la 1.000 lire cu garanţia cel puţin a 
două persoane; gatanţii au dreptul a priveghea împreună 
cu banca lucrările cultivatorului, a-i cerceta socotelile 
şi a-l opri cînd vede că face întreprinderi nesocotite. 

S-a dovedit printr-o anchetă a Parlamentului că una din- 
tr-aceste bănci cu 1.000 lire a făcut daraveri de 50.000 de 
lire pe săptămînă; o altă bancă cu 500 de lire a făcut intr- 
un an lucrări agricole de 70.000 de lire. Mai niciodată, 
sau foarte rar, se pierde ceva din banii imprumutati; o 
bancă care în timp de 21 de ani a făcut treburi de 90 de 
milioane nu a pierdut decît numai 200 de lire de la o ìm- 
prumutare, şi totalul pierderilor ei nu a fost mai mare 
de 1.200 lire. 

Creditul acestor bănci este la dispoziţiunea tutulor, a săra- 
cilor, ca şi a bogaţilor; este pentru tineri un capital pe care 
îl găsesc orcind voiesc să muncească; acest credit le per- 
mite să sc suie cit de sus îi iartă activitatea şi înțelepțiunea 
lor. Se găsesc milionari care nu au avut la început alt ca- 
pital decit creditul acestor bănci. 

Deosebit de aceste foloase, o mulțime de lucrări publice, 
canaluri, poduri etc. s-a făcut cu creditul acestor bănci. 

Sistemul de credit şi o educaţiune naţionale bine înţe- 
leasă au smuls Scoţia din întunericul barbariei şi au rădi- 
cat-o la strălucirea ei de astăzi. 

— Toate cîte mi-ai spus despre credit sunt foarte bune, 
fără îndoială, dar mărturisesc că nimie nu misa făcut mat 
mare întipărire, nimie nu mi-a plăcut ca sistemul scoțian ; 
nimic nu cred că ar putea aduce ma: mult folos in ţara 
noastră ca înființarea unui asemenea credit. Eu simţ că 
m-aş îmbogăţi numai în zece ani, şi cînd s-ar îmbogăţi 
mai mulți români, zău că nu cred că ar fi rău pentru țară, 
ar mai însufleţi; simt eu că România s-ar face mai mare 
şi mai puternică. Tot aduci maşini dup-acolo, nu s-ar putea 
oare să aduci şi o bancă d-acelea? 

— Te-am întrebat mai deunăzi de ce nu ţii oile în luncă 
şi mi-ai răspuns, daca-mi aduc bine aminte, că de vreo 
douăzeci de ani, de cînd cu vărsările Dimboviţei la Con- 
teşti, apa zace cu lunile acolo şi că, din pricina umezelei şi 
a ierburilor rele, oile capătă gălbează. Acele instituţiuni 
de credit sunt ca oile dumitale, prosperă acolo unde este 
aerul bun, unde nu cresc buruieni rele, şi nu pot trăi, nici 
prospera decît numai acolo unde domneşte dreptatea şi 
libertatea; aceste două elemente sunt ceea ce este pentru 
oi aerul bun şi apa curată. Pe cit tara noastră va fi cum 
este, numai instituțiunile de camătă pot prospera. „Liber- 
tatea — a zis Michel Chevalier — place creditului, fiindcă 
o priveşte, şi cu drept cuvînt, ca o garanţie a ordinei, o 
consideră ca amică a siguranţei generale şi individuale, 
protectricea drepturilor tutulor și ale fiecăruia.“ 

Ți-am zis că prăvălia în care am cumpărat biletul acesta 
să numeşte bancă, dar de vreme ce am apucat să-ți vorbesc 
de comerţul banilor, încai să o fac pe deplin. Trebuie să 
ştii că sunt fel de fel de bănci, precum sunt fel de fel de pră- 
vălii care să numesc tot fierării; dar în unele găseşti numai 
fier nelucrat, şine sau drugi, într-altele se vinde broaşte, 
balamale, lacăte, şurupuri și lanţuri, într-altele ciocane, 
nicovale, topoare, cleşti, dălţi, tesle, rindele, cazmale ete., 
într-altele puşti, pistoale şi săbii etc., fiecare fierărie îşi 
are specialitatea sa; asemenea şi băncile, fiecare îşi are felul 
său de operaţiuni, şi de ai băgat bine de seamă la cite am 


72 


zis, negreşii. că ai observat deosebirea ce există între dara- 
verea ce am făcut dind bancherului poliţile arendașilor 
şi luînd pe dinsele o hirtie cu care o să mi se plătească acei 
bani la Londra, şi între operaţiile băncilor din Scoţia care 
dau bani cu împrumut lucrătorilor de pămint: cea dintii 
se numeste bancă de scont, bancă de schimb, cealaltă se 
numește bancă rurală. Dar deosebit de aceste operaţiuni, 
mai sunt multe altele, dintre care unile foarte insemnate, 
şi voiesc a ţi le spune. 

La început operațiunile băncilor erau foarte simple, 
erau ceea ce se numeau sau să numesc şi astăzi zaraflic, 
schimb, adică schimbau monedele unele într-altele. În 
oraşele ca Veneţia, Hamburg, Constantinopole, unde se 
făcea comerţ, cu fel de fel de ţări şi cu fel de fel de bani, 
într-o ţară ca a noastră, unde, neexistind o monedă naţio- 
nală, toate monedele din lume au curs, fără măcar de multe 
ori de a se cunoaște valoarea lor întrinsecă, zarafii la tre- 
buinţă dau o monedă în schimb pentru alta, rezervîndu-şi 
un folos de la această operaţiune. Argintarii, fiind mai în 
stare a cunoaşte adevărata valoare a deosebitelor monede, 
au fost cei dintii care au întreprins speculaţiunea schim- 
bului monedelor sau zarafltcul; mai tirziu, cursul mone- 
delor începind a se regula și vinzările dintr-o ţară cu alta 
începînd a se face cu poliţe, comerţul schimbului de bani 
a început a pierde din importenţa sa, şi argintarii din Engli- 
tera au inceput a priimi în păstrare bani, precum fac astăzi 
casele de depozite şi consemnațiuni, dînd depuitorilor un 
folos, o dobindă, şi ei, argintarii, realizau un folos mai 
mare, scontind bilete de comerţ. Biletele date de argintari 
erau platnice la purtător şi treceau dintr-o mină într-alta 
prin giruri. Încet-încet, au îndrăznit să covirşească în 
bileturi sumele depuse în lăzile lor, şi unii s-au dus pînă a 
emite bilete de o sumă de cinci ori mai mare decit numera- 
rul ce aveau în depozit. Văzind cîștiguriie ce realizau acei 
ce făceau această speculă, cîțiva capitalisti, profitind de 
trebuința ce avea guvernul englez de bani pentru sus- 
ținerea rezbelului cu Franţa la 1679, s-au asociat şi-au oferit 
un împrumut de 1.200.000 lire cu 81/,%, cu condiţiunea 
de a li se recunoaște lor dreptul exclusif de a emite bilete 
de bancă pe sconturi de o sumă egală cu cea împrumutată. 
Astfel, asociaţiunea acelor capitalişti, deosebit de dobinda 

81/,% ce priimeau dela guvern pentru banii lor, se mai 
foloseau, încă p-atit poate, de la sconturi; şi dobinda ce 
realizau era în adevăr o dobindă de cel puţin 161/,%; 
aceasta a fost origina Bănci: Engliterii, al cării drept de 
emitere de bilete n-a mai fost limitat în urmă. Astfel s-a 
monopolizat dreptul de a emite bilete de bancă, bilete plat- 
nice la purtător. 

Acest exemplu s-a imitat foarte mult, şi asemenea bănci 
s-au format mai în toate țările, cu dreptul de monopoi de 
emitere de bilete platnice a pista la purtător. Acum în 
urmă, un asemenea drept s-a cerut gi de Ja guvernul nostru 
de d. Perei. 

Concesionarii de asemenea bănci au ştiut totdauna să 
profite de trebuința guvernelor d-a se împrumuta şi au 
dobindit monopolul de emitere de bilete, Ele se numesc 
bănci de scont şi de circulaţiune. Operațiunile lor consistă 
în a sconta poliţe şi alte efecte de comerț şi a le plăti cu 
bilete de bancă, bilete care, avind îndatorirea de a se pre- 
face în bani băluţi orcînd s-ar cerc, inspiră încredere și 
umblă mult timp din mină-n mînă, întocmai ca bani, lără 
de a veni la bancă să ceară afi schimbate în bani. Într-a- 
cea vreme termenul biletelor scontate soseste, şi banca 
încăsuieşte banii cu care poate face faţă la cererile de plată 
a biletelor emise. 

Aceste bănci trebuie insă să lucreze cu băgare de seamă, 
să nu stonteze decit bilete sigure şi să nu emită o prea mare 
cătime de hirtie în comparațiune cu banii ce are în casă, 
căci la un caz de criză să poate intimpla ca, creditele căzind, 
posesorii de bilete de bancă să alerge grămadă, cerînd schirn- 
barea biletelor în metalic, cum s-a intimplat în Franţa la 
1848. Guvernele, ca să evite crize de asemenea natură, 
mărginesc biletele emise să nu treacă peste trei sau patru 
ori suma banilor. Banca Franţei, cu un capital de 90 de 
milioane, a ajuns a emite în unele împrejurări bilete de 
bancă pînă la suma de 800 de milioane. 

Băncile acestea trag un folos însemnat, de la monopolul 
de emitere de bilete. Să ne închipuim o bancă cu un capi- 
tal de un milion de galbeni, avind facultatea de a emite 
bilete pentru trei milioane de galbeni, scontul fiind să 
zicem numai de 6%; banca realizează cu capitalul de un 
milion de galbeni un venit anual de 180.000 galbeni, 


74 


adică 18%. Cei mai însemnați economiști sunt astăzi in 
contra privilegiurilor acestora. În Statele Unite ale Ameri- 
cii emiterea de bilete platnice la purtător este liberă, şi 
o mulțime de bănci şi de case de comerţ fac speculaţiunea 
de scont cu biletele lor. Această libertate a devenit în unele 
împregiurări un izvor de abuz şi a putut face mari necu- 
viinţe şi aduce mari pagube; dar, ca orce libertate, a adus 
foloase mult mai mari decît neajunsurile ce au pricinuit; 
pagubile sunt nesimţitoare pe lingă serviciile ce au făcut 
industriei şi comerţului. Emiterea liberă a biletelor plat- 
nice la purtător a făcut a se realiza pină la un punt visul 
unor socialişti: desființarea dobinzei, coborind-o uneori 
pină la 1% pe an. 

În Englitera, cu tot monopolul dat băncii de a emite 
numai ea bilete platnice la purtător, bancherii şi negus- 
torii au găsit mijlocul de a face să devie acel monopol cu 
totul iluzoriu ; atit este de adevărat că legile gi instituţiu- 
nile, ca să se poată păzi, trebuie să fie întemeiate pe adevă- 
ratele trebuinţe ale societăţii şi să tie conforme cu spiritul 
şi cu tendinţele naţiunei. Comercianţii și bancherii englezi 
au schimbat astăzi forma tranzacţiunilor de bani, a cum- 
părării! și a vînzării biletelor; în loc de a sconta de la unii 
la alţii poliţele cu bilete platnice la purtător, ei au adoptat 
sistemul de a înscrie poliţa în condică, la creditul clien- 
tului, şi a-i da în loc de bilete platnice la purtător o con- 
dicuță cu modele tipărite, numite cecuri (cheques), care 
sunt în realitate poliţe asupra bancherului, platnice or 
în ce moment cui i le înfăţişează. Traenţii de cecuri tree 
într-însele numele celui dintii purtător şi după aceea cir- 
<ulă intocmai ca biletele de bancă. Cecurile sunt, precum 
vedem, bilete la ordin, trase asupra unui bancher şi plat- 
nice la întiia înfăţişare purtătorului, sunt bilete la ordin 
al căror termen de plată este sosit, precum şi bile- 
tele la ordin devin cecuri în ziua cînd a sosit scadenţa lor. 

Lucrarea bancherilor este de a cumpăra datorii cu făgă- 
duieli de plată. Făgăduielile de plată să pot face sub două 
forme: sau printr-o făgăduială scrisă, sau prin sume în- 
scrise în contul clientului, sume asupra cărora el poate trage 
cecuri care şi acelea sunt platnice la purtător. Singura deo- 
sebire, după cum vezi, intre biletele de bancă şi cecuri 
este că cecurile să girează, în vreme ce biletele de bancă 

trec de la unul la altul fără gir; fiindcă plata cecurilor nu 
este obligătoare pentru bancher, precum este a biletelor de 
bancă pentru Banca Engliterei sau pentru Banca Franţii. 

Ţi-am vorbit aşa de întins asupra cecurilor, fiindcă ele 
sunt de o mare înlesnire în comerț, fiindcă întrebuinţarea. 
lor se întroduce şi în alte ţări. În Franţa, Consiliul de stat 
are în studiu o lege privitoare la aceste efecte de comerț, 
care s-au introdus foarte mult în daraveri. 

În Londra sunt zile în care să fac treburi de 40 şi 50 de 
milioane de lire, și trebuia o sumă de aproape 3 milioane 
de lire numai pentru plata poliţilor şi a biletelor la ordin 
scăzute pe toată ziua. Englezii au găsit un mijloc foarte 
ingenios de a economisa o mare parte dintr-aceşti bani. 
Să ne inchipuim că azi scade o poliţă a lui Gheorghe de 
1.000 de lire la mîna lui Nicolae, că tot astăzi scade o altă 
poliţă a lui Nicolae de 1.100 de lire la mîna lui Costache 
şi cade şi o poliţă de 1.200 de lirea lui Costache la Gheorghe; 
pentru plata acestor poliţe ar trebui un cfectif de 3.300 de 
lire, în vreme ce, dacă aceste trei persoane s-ar afla impreună, 
s-ar plăti unii de alţii numai cu 200 de lire ce ar lua Gheor- 
ghe de la ceilalţi doi, plătindu-i fiecare cite 100 de lire. 
Englezii au instituit la Londra o casă de răfuire, de lichi- 
dare sau, mai bine zicînd de limpezire, numită Ciearing 
house. Mai toți bancherii şi comercianții cei mari au acolo 
un agent al lor, căruia îi trămit toate efectele de comerț 
în ziua scadenții. Acei agenți se adună şi răfuiesc deosebi- 
tele poliţi şi bilete, plătind pentru fiecare numai deosebirea: 
valoarei efectelor dintre dînșii. Această instituțiune atit 
de folositoare a fost imitată şi în alte orage. 

De vreo cițiva ani s-a format în Europa, în Englitera. 
mai cu deosebire, companii de împrumut. Scopul lor cel 
mai de căpetenie este de a imprumuta întreprinderilor 
industriale acelora care merită a fi susținute; asemenea 
companii sunt mai cu osebire, în Franța, Compania credi- 
tului industrial şi comercial, şi în Englitera, International 
lang credit company. 

Cele mai însemnate bănci, precum Creditul mobiliar, 
London et Winsminster bank, Union et London joint stock, 
Banca otomană, Creditul industrial, London et County 
bank şi o mulţime de alte instituţiuni de credit fac şi ele 
acum avansuri de bani întreprinderilor industriale. Ar ft 

de un mare interes a-ţi spune ce mari esploataţiuni şi între- 
prinderi a deschis creditul internațional în Austria şi ce 
sporire de valoare a dat pămîntului şi întreprinderilor 
agricole. 

Sistemul acesta de credit industrial născut în Englitera, 
patria ideilor economice, este poate tot ce s-a făcut ma: 
însemnat pînă acum în economia financiară. 

Legea numită Limited liability, care mărginește răspun- 
derea acţionarilor la sumele vărsate, a rădicat orce temere 
Şi a deschis un cimp fără margini participaţiunei fiecăruia 
particular în operaţiuni financiare. Astăzi toate economiile 
intră în companii financiare care, bine conduse, dau fo- 
loase însemnate; un profesor, un medic, un inginer parti- 
«cipează prin economiile lui la întreprinderi mari și reali- 
zează beneficiuri însemnate fără de a-şi da cea mai mică 
-osteneală. 

Un oraş voieşie să se lumineze cu gaz; se formează o 
societate cu un capital neinsemnat; interesații de a vedea 
oraşul acela bine luminat, adică toţi locuitorii acelui oraș, 
ajută formarea companiei subscriind ca acţionari şi totdeo- 
dată se abonează ca consumatori; astiel, mai tot aceleaşi 
persoane, fiind şi consumatori şi acționari, beneficiurile 
realizate de la ei ca consumatori se reintorc iarăşi în pun- 
gile lor ca acționari. 

Aceasta se poate face pentru orașele cele mari cu pinea, 
cu carnea, cu iluminarea şi cu o mulţime de alte obiecte 
ca să fie abondente, de bună calitate şi en preţul cel mai 
-cuviineios. lată socialismul către care merg societăţile 
civilizate, asociațiuni libere, iar nu asociațiune impusă 
de iegi, dictată de pătimi şi de capricii care nu pot duce 
decît la sărăcie şi la despotism. 

Un alt fel de bănci, de care vei fi auzit vorbindu-se foarte 
mult, sunt băncile hipotecare. Lucrarea lor este de a împru- 
muta bani cu ipotecă de proprietate nemişcătoare; dator- 
nicul nu plătește niciodată suma împrumutată, ci o desface 
cu încetul, plătind pe tot anul deosebit de dobindă și o 
mică parte din capete. Suma ce se plătește pe tot anul să 
numește anuitate; ea să compune din două părţi, o parte 
este dobinda şi cealaltă se numește amorțire sau amorti- 
zațiune, destinată a stinge datoria într-un număr de ani 
oarecare. Daca pentru o datorie ipotecară de 10.000 gal- 

beni se plătește pe an o anuitate de 800 galbeni, adică 8%, 
şi daca dobinda este 6%, ceilalți 2% sunt pentru stm- 
gerea datoriei, pentru amortizare; şi fiindcă pe baza 6%, 
cu o amortizație de 2%, un capital se stinge în aproape 23 
de ani, după calculile de dobindă la dobindă, proprie- 
tatea ipotecată, plătind regulat pe tot anul cite 800 de gal- 
beni, 23 de ani d-a rindul pentru datoria de 10.000 galbeni, 
peste acel termen de 23 de ani rămîne proprietatea liberală 
și destăcută de datoria contractală. 

Aceste bănci, ca să fie bine asigurate, imprumută sume 
mult mai mici "decit valoarea obiectului ipolecat, şi caleu- 
late astfel ca venitul moşiei să plătească lesne şi cu prisos 
anuitatea contractată, la caz cind proprietarul împrumu- 
tat nu ar fi exact cu răspunderea anuităţilor la termenii 
hotăriți, 

Acele bănci, ca toate băncile, nu împrumută bani, ci 
emit bilete numite bonuri ipotecare, lettres de gage sau Pfand- 
briefe, care hirtii, fiind asigurale capete şi dobînzi în valoa- 
rea și în venitul lotajităţii moșiilor ipotecale, să pot nego- 
tia. Sunt capitaluri care preferă a fi asigurate și stabilite 
pe ani indelungați, fără de a avea grija să caute intrebuin- 
tare în toate zilele; mulți capilalişti preferă mai bine o 
dobindă modestă şi sigură decit un procent mare, dar care 
le-ar pricinui alergături, bătaie de cap şi grijă. 

Aceste bănci s-au format intii în Prusia, prin asociațiune 
între proprietarii dalori; ei s-au întovărăşit între dingili, 
s-au asociat şi au pus moşiile ipotecă, făcîndu-se solidari 
unii pentru alții, au emis bonuri ipotecare, care, fiind asi- 
gurate, capital şi dobindă, în valoarea moșiilor gi în veni- 
tul lor, au ajuns a se negocia lesne,’ 

— După cum văz, Loate băncile scot numai hirtie, iar 
nu bani. 

— Observaţiunea este foarte adevărată, de aceea şi se 
numesc instituţiuni de credit; fie bănci de scont și de circu- 
laţiune, fie bănci rurale, industriale, ipotecare, generale 
sau particulare, ele sunt toate bănci de emisiune, adică 
emit hirtie, fac comerţ, de credit; căci, după cum ai văzut, 
creditul este o marfă ca toate mărfurile, un instrument. 
de lucru. Toate băncile se țin strins legate unele de altele, 
ca niște mădulari ai aceluiaşi corp a sistemului comercial 
şi industrial, şi linia care le desparte pe unele de altele este 

anevoie de însemnat; se poate zice că baza operațiunilor 
tutulor este de a priimi valori materiale şi de a da credit, 
Acelea care priimese bani îi întrebuinţează cu folos, și cu- 
acel folos pot face faţă la obligațiunile ce iau către depui- 
torii acelor bani, dau bilete de bancă sau cecuri. Banca Engli- 
terei nu plăteşte niciodată dobindă la banii ce i se încre- 
dinţează. Din toate operaţiunile, sconturile sunt cele mai 
importante, excedentele le dau cu imprumulare la samsarii 
băncilor, la curtier: sau la bank brokers, care sunt mtjloci- 
tori între bănci şi celelalte stabilimente; curtierii veghează 
și execută scadențele, implinirile şi plasamentele acelor 
sume, ca să nu le pricinviască nici "pierderi de capitaluri, 
nici să rămiie în nelucrare. 

— Din cite mi-ai zis, înţeleg că sunt două feluri de cre- 
dite: unele întemeiate pe încrederea în onoarea și activi- 
tatea persoanei, precum este acela al scontului biletelor 
etc., şi altul întemeiat pe valoarea lucrurilor cu care împru- 
mutatul răspunde, precum este creditul ipotecar; mai tnte- 
leg că, cu instituţiuni bune decredit, o ţară are trebuinlă 
de puţini buni, că bogăţia nu stă în aur, nici în argint, ci în 
industrie, în comerț, în înlesnirile de a produce mult şi de 
a asigura daraverile. Astfel, o ţară poate avea bani puţini 

a fi foarte bogată, în vreme ce alla poate avea bani mulţi 
şi să fie foarte săracă în comparaţie cu aceea care are bani 
mai puţini. 


PARTEA A TREIA 


ÎMPRUMUTURILE STATULUI 


Apa se retrăsese, noroiul se prefăcuse în praf, era ora de 
amiazi; lăsasem muncitorii să se odihnească, cînd auzii o 
trăsură intrind în curte; întore capul, şi văd o droşcă fru- 
moasă trasă de palru cai negri bine hrăniţi, duși de un suru- 
giu cu poturi şi tuzluci şi cu panglici tricolore la pălărie. 
Înaintea trăsurei: alergau doi dorobanţi călări, cu carabi- 
nele în sus la oblinc, un alt dorobanţ trepăda din toată 
puterea calului la scara dreaptă şi un al patrulea, pe capră, 
ținea puşca în sus. Ajunşi la ușa casei, un tinăr se dezlipi 
alene de perniie trăsurii, se cobori şi după ce se întinse căs- 
cînd dete citeva ordine dorobanţilor ce-l întovărăşea. Pe 
unul îl trimise să-i aducă pe primar, pe altul după percep- 
tor, pe cel mai ager îl însărcină să meargă din casă în casă, 
să vază dacă la toate ţărancile au înviat sămânţa. Era un sub- 
prefect sub a cărui: bună şi demnă pază patruzeci de comune 
au fericirea a trăi! 

D-abia schimbasem salutările de rigoare, şi vizitatorul 
începu a-mi vorbi de devotamentul său către guvern, de 
exactitudinea cu care aduce la îndeplinire ordinile onor 
minister; de odihna şi de interesele ce sacrifică pentru 
binele ţărei, de greutatea serviciului, de recrutaţie, de înec, 
de Radu Anghel, de prinderea lui Mihai Bonea, de moartea 
lui Codiţioiul şi de trebuinţa absolută şi urgentă dea se 
spori numărul împiegaţilor subprefecturilor cu cel puţin 
zece scriitori, ajutoare, șefi de masă şi şefi de serviciu, ca 
să aibă şi aceste autorități o cancelarie respectabilă. După 

acestea îmi cită vreo două sute de numiri, permutări și 
înaintări în administraţiune şi în magistratură, adăogind 
ca un post-scriptum, oftind: 

— Eu însă am rămas şi de astă dată tot subprefect! 
Zice cineva nedreptate, dar mai nedreptate decit la mine 
s-a mai văzut vreodată pe lume?! De doisprezece ani ser- 
vese statului, toţi nătărăii mi-au trecut inainte. Vărul meu 
0..., cu care sunt de o seamă și cu care am fost în școală, 
dac-a avut noroc, vezi unde a ajuns, jar eu am rămas de 
ris, tot subprefect. Noroc gi iar noroc! E bine să aibă cineva 
noroc. 

— Dar cum! Poziţiunea oamenilor în serviciul statului 
să fie ea oare la discreţiunea norocului, a întimplărilor 
oarbe?! Nu crezi că foncţionarii înalți, că miniştrii, depu- 
taţii, senatorii și toţi reprezentanţii şi foncţionarii trebuie 
să fie oameni eminenţi prin talentele şi ştiinţa lor, oameni 
încercaţi în trebile statului şi cunoscuţi în lumea politică? 

— Apoi să-ţi spui, daca este vorba de ştiinţă, cine poate 
să ştie mai multe decit mine? În 12 ani de serviciu, din care 
patru ca subprefect, voi fi învăţat şi eu ceva! Am fost sub- 
prefect în patru plăşi, şi un om care cunoaște patru plăşi 
ca acelea la care am fost eu se poate lăuda că cunoaște toată 
ţara de la Dunăre pină la Carpaţi. La schelă am fost, la 
cimp am fost, la podgorie am fost, la plai am fost; le ştiu 
toate — gi bune, şi rele. De cunoscut, sunt foarte cunoscut 
Şi în ţară, şi afară din țară. Am avut a face cu toţi generalii 
ruşi de la mic pînă la mare; pe Paskievitz l-am dus pînă-n 
bătaia tunului Silistrii; la Calafat, cît p-aci să puie Sken- 
der-pașa mina pe mine cu proviantul a zece mii de mus- 
cali cu tot. Cind a venit turcii, am fost cel dintii trimis pe 
marginea Dunării pentru zaherele; am fost nelipsit de lingă 
Ahmet-paşa; Omer-paşa îmi făgăduise să-mi trimiță şi 
cavalerie; pe generalul Coronini m-am dus tocmai la gra- 
niță de l-am adus în țară; pe principele Albert de Prusia 
l-am plimbat pe munţi d-a împuşcat capre şi urși”. Cine 
poate să fie mai cunoscut decit mine! 

— Toate aceste merite îți constituie poate drepturi netă- 
găduite la recunoştinţa cetăţenilor dumitale şi mai ales 
la o pensie bogată, poate şi la o recompensă națională de 
cel puţin 5.000 de lei pe lună. Dumneata aspiri la posturile 
cele mai eminente ale ţării, eu admir şi aprob ambiţiunea 

la un tinăr. Doreşii să fii ministru, aspiraţiune frumoasă 
şi demnă; îți urez această fericire, căci ştiu că nu te gin- 
deşti la binele ce ai putea face dintr-acestă înaltă pozi- 
Viune amicilor şi rudelor dumitale, nici lu leafa de 8.000 
de lei pe lună, ci te gindeşti, sunt sigur, la serviciele ce ai 
putea aduce patriei dumitale, la binele ce ţi-ai putea face 
şi la numele ce ţi-ai cîştiga în istorie. 

— Negreşit că pentru cinste mai mult, şi numai pentru 
cinste, îmi zise el îngimiindu-se şi aprinzind o ţigaretă. 

— Fără îndoială, te-ai gindit şi ai meditat asupra tot 
ce este de făcut în ţară şi despre tot ce-i trebuie ca să ajungă. 
a fi un stat mare şi puternic; te-ai gîndit la lucrurile cu: 
care ai să începi.. 

— Dară, domnule, m-am gindit! Mai întii de toate: 
autoritatea guvernului; trebuie să-l ştie toţi de frică, să 
nu indrăznească nimeni să iasă din vorba şi din porunca 
lui, să nu stea hiîrtiile cu lunile prin cancelarii, nelucrate, 
cum am găsit eu la unele subprefecturi; la toate petiţiu- 
nile trebuie să se puie îndată priimirea şi o rezoluţiune, 
ca să se facă lucrarea la timpul cuviinţos. 

— Ştiu şi eu că o societate are trebuinţă de autoritate; 
nu poate exista decil prin domnirea puterei sau prin dom- 
nirea, legilor, a legilor bazate pe rațiune şi pe dreptate; 
cînd o societate este lipsită citva timp măcar de asemenea 
legi, consecinţa naturală este că să găseşte curind o voinţă 
individuală care pune mina pe putere. Cred dar că datoria 
unui bun ministru este nu de a inspira frica, ci mai cu deo- 
sebire a căuta și a găsi legile cele adevărate, ca să supuie 
lor toate voinţele individuale şi astfel să oprească tendin- 
tele particulare care ar voi să supuie societatea la voința 
lor. Cred că datoria unui bun ministru este să caute şi să 
găsească mijloacele prin care locuitorii să devie mai avuţi; 
căci de vom merge de la simplu la compus: statul fiind 
compus de judeţe, județele de plăşi, plăşile de comune şi 
acestea de familii, de vom lua cea după urmă unitate colec- 
tivă, comuna, vedem că cu cit familile ce locuiesc o comună 
sunt mai bogate, cu atit comuna este mai în stare dea 
avea școli bune pentru dezvoltarea morală şi intelectuală a 
tinerimei, pentru formarea gustului şi îndreptarea mora- 
vurilor locuitorilor, instituţiuni de binefacere, strade cu- 
rate, bine pavate şi luminate, apă curată şi abondentă și 

toate instituțiunile şi lucrările care constituie civiliza- 
țiunea şi buna stare a societăților moderne. Cu cît comu- 
nele care compun o plasă vor fi mai înstărite, cu atit acea 
plasă sau ocol va avea mai multe mijloace pentru înfiin- 
area de lucrări pentru care se cere cooperațiunea mai mul- 
tor comune, pentru şcoli de un ordin mai înalt, spitaluri, 
drumuri vicinale, serviciu postal ete. Mai multe plăși 
bogate tormind un județ, acel judeţ va fi mai în stare dea 
păşi pe calea civilizaţiunei decit un judeţ compus de plăşi 
în care se găsesc comune sărace; va avea oameni luminați 
şi în stare de a chibzui, a cerceta și a înființa instituţiuni 
de credit potrivite trebuinţelor colective; cu cit judeţele 
sunt ma! în bună stare, cu atit statul este mai tare, mai 
puternic. Nu crezi, domnule, că de am cerceta aceea ce se 
cuvine la o casă, la o familie, am putea ajunge să ştim pină 
la un punt aceea ce ar fi de folos să facem pentru prosperi- 
tatea statului? 

— Negreşit, şi eu sunt de această părere. 

— Un stăpin de casă, un tată de familie, un intendent sau 
un epitrop nu are el ca cea dintii datorie, ca, îndată ce ia 
direcţiunea casei, să caute mijloacele de a spori veniturile 
şi de a micşora sau chiar de a suprima cheltuielile cele de 
prisos şi netrebuincioase? Tot aşa îmi pare că ar trebui să 
facă şi un guvern pentru ceea ce privește pe stat. Un om 
care are pretenţiunea de a îi la cirmă, de a guverna, trebuie 
mai intii să cunoască toate veniturile și toate izvoarele 
de bogăţie, atit pe acele care esistă, cit şi pe acele care s-ar 
putea înființa; să cunoască toate cheltuielile şi să ştie 
care dintr-insele sunt trebuinciouse şi care nefolositoare 
şi de prisos, ca veniturile să le sporească şi cheltuielile să 
le reducă. Dumneata, care ai nobila pretenţiune de a cir- 
mui ţara, ia spune-mi, te rog, tare sunt veniturile ce crezi 
că se pot spori, care sunt acelea care împiedică dezvoltarea 
producțiunei şi care, prin urmare, opresc îmbogățirea, 
şi, în fine, spune-mi care sunt cheltuielile acelea care crezi 
că s-ar putea reduce sau suprima fără de a jicni serviciul, 
adică garanţia ce este dator guvernul respectului persoa- 
nei și proprietăţii cetățenilor, 

— Le ştiam, zău, ca pe Tatăl nostru; dar de cind s-au 
orinduit casieri pe la toate plăzile, nu le mai ştiu bine, că 
s-au mai schimbat, adică s-au adăugat şi unele, şi altele 

după trebuinţă. Dar ce folos să le ştim, domnule? ! Suntem 
încă departe de ceea ce trebuie să tim în privința impozite- 
lor; impozitele se pot adăuga încă mult. Românii plătesc 
puţin, foarte puţin; d-l ministru, cînd îi ziceam eu că oa- 
menii cam tinjesc despre dări, îmi spunea că putem pune 
încă de patru ori atitea impozite cite averi avem astăzi; 
că în Franţa vine cite 700 lei de familie, una peste alta, 
în vreme ce la noi ne ajunge cite 150 de lei, d-abia a cincea 
parte din cit. plăteşte francezul. Vezi cit mai avem ca să 
ajungem la perfecțiunea naţiunilor civilizate! 

— Nu sunt la îndoială că atita plătesc francezii, şi că 
englezii şi americanii plătesc și mai mult, dar nu gîndeşti 
dumneata că este mai lesne uneori a lua 1.000 de galbeni 
de la unii oameni decit 1.000 de parale de la alţii? Și aceas- 
ta numai şi numai fiindcă unii au şi, prin urmare, pot da 
cu înlesnire mia de galbeni, şi ceilalți nu au şi nu pot da 
mia de parale; de aceea îmi pare că ministrul care ar voi 
să mărească mijloacele statului ar trebui să îngrijească 
a mări mai întîi venitul fiecăruia român, 

— Dar cum vrei dumneata, domnule, să aduci pe fiecare 
la minister, să-l întrebi cum fi merg trebile, ce capital şi ce 
venit are, cât cheltuieşte şi să-i dai un plan de cultură şi 
un buget de venituri şi cheltuieli cu ordine către subpretecţi 
şi prefecţi d-a îngriji şi de a supraveghea stricta executare 
a prescripţiunilor ministrului? 

— Aceasta ar fi într-adevăr peste putinţă, şi noroc că nu 
se poate, căci cunosc miniștri care ar încerca s-o facă; dar 
oare crezi că un ministru care ar vedea piedicile ce intim- 
pină unele industrii, obstacolile care împuţinează produc- 
iunea, un ministru care ar vedea încuragiările de care ar 
avea trebuință unele industrii, ca să nască sau ca să se 
dezvolte, un ministru care ar căuta și ar găsi leacul cu care 
să poată tămădui suferinţele și stagnațiunea comerțului, 
nu crezi că ar putea face mult bine, gi că acestea ar fi nişte 
măsuri care ar spori venitul fiecăruia şi, prin umare, ar 
îmbogăţi națiunea şi statul? Apoi nu ţi se pare că un minis- 
tru care, fără a ţine seamă de cheltuielile de producţie ale 
unui obiect, ale porumbului sau ale tutunului, de esemplu, 
fără a tine seamă de prețurile acelui product în țară şi 
afară din ţară, ar veni și le-ar lovi cu impozite pe pàraint 
şi pe braţe, cu impozite de esport şi cu accize, dări din care 

unele ar scumpi ziua de muncă, altele ar sui chiria instru- 
mentelor de producţiune, celelalte ar micşora prețul pro- 
ductului, şi toate împreună, împuţinind beneficiul pro- 
ducătorului, l-ar reduce atit de mult, încit nimeni n-ar 
mai găsi un folos a produce porumb sau tutun; nu ţi să 
pare că ace! ministru printr-o măsură greșită ar păgubi ţara 
cu mai multe milioane venit? 

— D-apoi astea le ştiu eu toate, știu unde îl doare pe 
fiecare; în român pină n-ai da cu biciu, nu faci treabă, eu 
să ţi-o spui dumitale. Dă-mi mie puterea în mînă, și dacă 
într-un an nu ţi-oi îndoi producțiunea ţării, să nu-mi zici 
pe nume; ordine strașnice pe la toate comunele să are de 
două şi de trei ori pe cît ara mai înainte, fără a căuta al cui 
este pămintul, ai cui sunt boii, al cui este plugul, a cui 
este sămința, ale cui sunt braţele; o dată arătura făcută, 
pămîntul semănat, fii sigur că românul face ce face, şi nu 
lasă bucatele pe cimp, cît de multe ar fi, ar secera toată 
noaptea şi toată iarna de n-ar avea lumea unde să le puie, 
impărțeala s-ar face pe urmă lesne între oameni, după ana- 
logie. 

— Să mă ierţi, domnule, dar eu nu cred că sistemul acesta 
să fie prea nimerit; deşi nu sunt decît un plugar, dar bunul- 
simţ, calculul şi instinctul interesului îmi zice să nu fac 
decit arături care îmi pot aduce un oarecare cîştig; şi iată 
cum proced în socotelele mele: pui de o parte toate cheltuie- 
lile de producţiune, de transport, impozite, vamă, magazii, 
împiegaţi, dobinzi și stricăciuni, și de cealaltă parte pui 
productul ce pot dobindi şi prețul cu care pot vinde; 
m-apuc a produce numai atunci cind cifra din urmă covirşeşte 
îndestul suma celorlalte condeie; şi cu cît această diferință, 
adică folosul, este mai mare, cu atit caut a produce 
mai mult; fac ce fac, şi găsesc braţe, cărăuşi, magazii, 
fără a chema în ajutorul meu dorobanţi, nici portărei. Cu 
cit produciul se vinde mai cu preţ şi cu cît producțiunea 
mă costă mai puțin, cu atit fac lucru mai mult, de două, 
de trei și de zece ori cînd îmi vine la socoteală. Dar cînd 
m-ar sili cineva să pui porumb sau tutun, cînd ştiu că o 
să ies în pagubă, fac ce fac, gi scap de asemenea pacoste 
sau că-mi iau lumea în cap, ochi de fiară, cum fac germanii 
şi anglo-saxonii, care împopulează America şi Oceania, 
cum au făcut de multe ori românii în timpii domnilor fana- 

rioți cînd treceau Dunărea dincolo şi așteptau vremi mai 
bune, legi şi regule cu care să poată trăi în ţară. 

— O, Doamne! dar gindești dumneata că un ministru 
are trebuinţă a se gindi la asemenea nimicuri şi mărunți- 
şuri? ! Acestea sunt lucruri de şefi de serviciuri. Un minis- 
tru are alte lucruri în capul lui, are lucruri mari; are să 
caute cum să economisească ambițiile puterilor statului, 
cum are să ţie echilibrul, adică să se puie cînd într-o cum- 
pănă, cînd într-alta, să puie pe fiecare la locul lui, ca să nu 
fie parapone; să nu dea nas nimului, să facă să-l știe 
toţi de frică; să nu aducă pe nimeni ia deznădăjduire despre 
un post sau despre o judecată, să aibă spioni în toate păr- 
tile, ca să ştie ce se zice şi ce se petrece, ce se face şi ce se 
urzeşte în contra lui, ca să poată întîmpina lucrurile și să 
se ție la putere; acestea sunt cestiunile cele mari şi anevoie 
cu care are a se lupta un ministru zi şi noapte. Un om cu- 
minte le poate potrivi toate; dar pentru bani este mai ane- 
voie, că nu prea sunt, și pe tot anul vedeam rămăşiţe de 
împlinit din impozite şi din venituri, oamenii nu prea au 
bani, cu toate că s-au găsit şi la acestea leacu: mai cu eredi- 
tele suplimentare şi extraordinare, cu împrumuturile, cu 
datoria flotantă, mai cu casa de depozite, se economisește 
şi cestiunea banilor. Iar cît de a să micşora cheltuielile, 
cum zici, nu mă unesc cu dumneata; să mă ierți, nu sunt 
de această părere; știința dumitale este cam veche, tom- 
bateră, cum am zice. Astăzi este cunoscut de toți învățații, 
de toţi politicii că un stat este cu atit mai bogat cu cit 
este mai înecat în datorii. De nu s-ar fi inventat adevărul 
acesta, ar fi vai de noi, pentru că cheltuielile noastre sunt 
atita de trebuincioase şi neapărate, încit nu putem micşora 
mai pe nici una; căci unele sunt sacre şi celelalte irebuin- 
cioase; nu ai de unde scădea, daca voim să fim o naţiune 
tare înăuntru şi respectată în afară. Cum o să micşorezi 
lefile amploaiaţilor? Scumpetea traiului şi lusul care este 
acum n-a mai fost de cind lumea; un biet amploaiat d-abia 
se ţine de azi pină mîine; rămîne să facem ceva economii 
de la lucrările publice, ceea ce s-a şi făcut, fiindcă s-a dove- 
dit că este mai de folos să se dea la companii ca să le facă 
fără bani, cu capitalurile lor, primind de la tezaurul nostru 
numai o anuitate. Ai auzit dumneata vorbindu-se de acest 
sistem ingenios, o descoperire financiară cu totul nouă. 

Eu mor de necaz cind aud pe unii zicînd că să se împuţi- 
neze numărul împiegaţilor şi să se reducă tratamentele; 
o zic asta, domnule, numai de pizmă! Ministruf care ar 
îndrăzni să facă o asemenea faptă ar fi un ministru fără 
inimă, fără cuget, un ministru criminal, nici iadul nu l-ar 
înghiţi. Ce ne-ar mai rămînea nouă, ăstora care ne jărt- 
îim din copilărie pentru serviciul statului? ! 

— Ai atins, domnule, două cestiuni mari, două răni 
ale celor mai multe state moderne. Lăsînd deocamdată la 
o parte ceea ce priveşte sistemul biurocratic, care, deose- 
bit de inconvenientul de a împovăra tezaurul fără măsură, 
are încă şi un alt inconvenient mai mare, acela de a tinde 
la un guvern despotic, singura formă cu care să poate im- 
păca şi sub care poate trăi şi prospera; dar fiindcă ai vor- 
bit de anuităţi, dă-mi voie a-ţi spune ceea ce cred eu des- 
pre datoria publică, despre foloasele şi despre consecinţele 
ei bune şi rele. 

Cum să credem că ceea ce ar ruina o familie, o companie 
comercială sau industrială ar putea să îmbogăţească și să 
nu dărapene un stat, căci legile morale şi sociale sunt ace- 
jeaşi pentru indivizi, pentru familii, pentru colectivităţi, 
ca şi pentru state? 

Ne putem întreba dacă a se împrumuta cineva este un 

bine sau un rău, daca este lucru folositor sau dărăpănător. 
Este şi una, şi alta, după întrebuințarea banilor împrumu- 
„taţi. Un împrumut poate deveni un izvor de bogăţie pen- 
itru un individ sau pentru un stat, precum poate deveni 
0 cauză de dificultăţi, de neplăceri şi de ruină. „Fericiţi 
acei ce ştiu să se împrumute“ — este o veche zicătoare 
economică. 

Un particular se împrumută, cu acei bani cumpără oi, 
închiriază pămînt; face lapte, lină, carne, piei sau griu; 
îşi creează astfel un venit din care plătește pe tot anul do- 
binda banilor împrumutaţi şi încă şi o parte din capete, 
şi după cîțiva ani de muncă, de osteneală şi de grijă îi 
rămîne vitele cîştig, libere de datorie. Iată o datorie folo- 
sitoare lui și societăţii, bani întrebuinţați într-un mod re- 
producător, o împrumutare care a creat o bogăţie nouă. 
Un alt individ contractă şi el o datorie, dar cu banii luaţi 
cu împrumut cumpără mobile frumoase, trăsuri poleite, 
cai, hamuri, livrele cu fir, dă baluri, mese, trăieşte în lux 

şi în molătate; risipește în plimbări, în plăceri şi în destă- 
täri; obiectele cumpărale dispar împreună cu banii chel- 
tuiți, fără de a lăsa urmă, fără de a fi creat mijloace de a 
plăti dobinda şi capetele împrumutate. Acest împrumut, 
departe de a îmbogăți pe împrumutat, îi lasă sarcina unei 
dobinzi care îi micșorează sau îi consumă venitul ce avea 
şi care îl obligă, mai curînd sau mai tirziu, la înstreinarea 
unei părți a averei sale pentru desfacerea datoriei. lată un 
împrumut care sărăceşte și dărapănă. Un stat se imprumută 


“un milion, o sută de milioane, un miliard, cu acei bani 


face cum a făcut guvernul Belgiei, face canaluri şi drumuri- 
de-fier; acele canaluri, acele drumuri dau un divident cu 
care plăteşte datoria într-un timp mai mult sau mai puțin 
lung, sau chiar, daca uneori acea datorie absoarbe un pro- 


'cent mai mare decit dividentul produs de lucrarea făcută, 


acea lucrare însă este menită a mări producţiunea şi a spori 
tranzacţiunile prin înlesnirea şi ieltinătatea transportu- 
rilor, împrejurări care au de consecință a mări într-un mod 
indirect veniturile statului cu mult mai mult decit defici- 
tul ce sufere de la lucrarea făcută. Un stat se împrumută 
ca să scape de o obligațiune dreaptă sau nedreaptă pusă 
de streini asupra ţărei, sau ca să scape o parte a teritoriu- 
lui de pretenţiunile sau din ghearele streinilor; din folosul 
ce trage de la pămintul liberat, valorindu-l într-un mod 
inteligent şi bine chibzuit, stinge încet-încet datoria. Iată 
împrumuturi bine înţelese, împrumuturi reproducătoare, 
care îmbogăţesc statele şi le rădică în consideraţiunea şi în 
respectul lumei. Fericite statele care ştiu a face asemenea 
datorii | 

Să ne închipuim acum un stat care să împrumută şi care, 
în loc de a face lucrări care să sporească producțiunea şi bo- 
găția naţionale, în loc de a libera pămîntul ţării, ar între- 
buința banii împrumutaţi în cheltuieli nefolositoare; îi 
cheltuiește în acoperire de dificituri pricinuite în toţi anii 
de o rea administraţiune a finanțelor, în plată de lefi la im- 
piegaţi netrebuințoşi, în plăţi de serviciuri iluzorii și de 
prisos, în cheltuieli nesocotite de uniforme bogate şi de ma- 
terial prost şi netrebuinţos, în voiajuri și vizite şi in misiuni 
fără scop; asemenea imprumuturi nu pot avea alt rezultat 
decit a împovăra pe tot anul pe contribuitori cu dări care 
nu le aduce nici un folos. Asemenea împrumuturi sunt dără- 

pănătoare, împiedică şi opresc progresul, apasă nu numai 
generațiunea de astăzi, dar înăbuşeşte chiar dezvoltarea gene- 
raţiunelor viitoare. 

— Ai dreptate, domnule; dar daca guvernul găseşte că 
este de trebuinţă, cine altul decit el poate să judece ma: bine 

“despre trebuința şi folosul unui împrumut? 

— Guvernul, negreşit; dar un guvern luminat, onest şi 
adevărat amic al contribuitorilor va judeca bine despre con- 
secințele bune ale unui împrumut, despre oportunitate şi 
despre condițiuni. Dar un guvern nu are și nici nu poate avea 
aceste calităţi și aceste virtuţi decit numai atunci cînd oa- 
menii sunt lurainaţi şi în stare de a înţelege drepturile, dato- 
riile şi interesele lor. 

Datoria cea dintii a unui guvern patriot şi luminat este 
economia finanțelor. Economia este un izvor de prosperitate, 
de libertate și de independinţă. Aceasta este un adevăr atit 
pentru individe, cit și pentru colectivităţi, pentru popoare şi 
pentru state; economia unită cu munca face averea privată 
şi publică. „Puterea ţării — zice d-l Thiers în cel din urmă 
al său cuvînt asupra finanţelor — este aşezată pe două teme- 
lii principale: finanţele şi puterea armată; voiesc a le păstra 
neatinse şi pe una, şi pe alta; dar finanţele mai cu deosebire 
deşteaptă preocupaţiunile mele, căci la neajungerea oștirilor 
se poate suplini uneori prin grăbnicie, în vreme ce este peste 
putinţă a improviza mijloace cînd s-au compromis finanţele.“ 

Cind un guvern nu ştie să cumpănească cheltuielile după 
venituri, este obligat sau să vinză din averea statului dome- 
nuri, sau trebuie să alerge la împrumuturi; mijloace care 
toate se reduc, dacă băgăm bine de seamă, tot la sporire de 
impozite; şi în adevăr, de va alerga la vinzarea domenurilor, 
ele dau statului un venit, acel venit nemaiputind figura în 
buget, golul ce lasă trebuie acoperit cu adaos la impozite; 
de va avea recurs la imprumuturi, împrumutul fie cu amor- 
tizaţie, fie consolidat, anuitatea sau renta figurează în buget 
la coloana cheltuielilor, şi cere a fi acoperit în coloana veni- 
turilor prin sporire de impozite. Orcum ne vom întoarce, tot 
sporire de impozite. 

Împrumuturile dau mijloace guvernelor nesocotite a chel- 
tui veniturile viitorului, depărtează capitalurile de la agri- 
cultură şi rădică ţării mijloacele de esploataţiune şi de im- 
bunătăţire, scumpesc dobinda banilor şi măresc impozitele; 

mărirea impozitelor sărăceşte pe contribuabili şi măreşte 
cheltuielile de producţiune ; mărirea cheltuielilor de produc- 
iune scumpeşte productele, scumpetea producteior împu- 
ținează consumaţiunea ; şi așa, cînd ele nu sunt întrebuințate 
intr-un mod reproducător, cînd nu înființează izvoare noi 
de îmbogăţire, devin un obstacol pentru producțiune gi 
pentru consomaţie, devin, prin urmare, un izvor de sărăcie- 
şi de mizerie. 

= Toți economiştii vechi și moderni, toţi oamenii mari de 
stat, Sully, Vauban, Boisguillebert, Quesnay, Colbert, Hume, 
Say, Ricardo, Forez-Estrada, Mac-Culloch, Mac-Leod, Glad- 
stone, s-au pronunțat în modul cel mai categoric în contra 
îimprumuturilor.? Chiar pentru cazurile de rezbei, d-l Glad- 
stone zicea în Parlamentul Angliei la 1855 că sistemul împru- 
muturilor pune pe o naţiune în pozițiune de anu şti ce face; 
a arătat cum consecinţele împrumuturilor apasă o naţiune 
un timp nemărginit. „Este drept — zicea el — să cunoaștem 
foloasele ce căutăm; şi, precum să cuvine să facă fiinţele 
cugetătoare, trebuie să luăm sarcina asupra noastră, iar să 
nu o dăm moștenire urmașilor“. 

Împrumuturile nu pot fi admise decit în două cazuri: 
pentru respingerea unei invaziuni streine şi pentru facerea 
de lucrări reproducătoare care să sporească venitul statului, 
mărind producţiunea ţării. 

Un guvern care nu ştie să chibzuiască şi să cumpănească 
intrebuinţarea banilor contribuitorilor şi aleargă la împru- 
muturi pentru acoperirea deficitelor încurcă finanțele şi 
compromite viitorul, întocmai precum un tată de familie 
complezent compromite viitorul copiilor săi cind nu ştie să 
reziste la cererile lor şi cheltuieşte mai mult decit îi este 
venitul. 

— Poate că ar fi cum zici dumneata daca statele s-ar îm- 
prumuta ca particularii, plătind pe tot anul cite 12% şi 18%, 
şi capetele să rămiie tot capete; dar ele să împrumutăcu 
dobindă cumpătată ; cu 7, cu 9% cel mult pe an, desface în 
citva timp prin metoda de anuităţi dobinzile și capetele; 
nici nu simt cum s-a stins datoria. 

— Crezi dumneata că bancherii și capitaliştii care fac 
acele împrumuturi nu-și fac socotelile astfel ca să ajungă a 
realiza beneficiuri însemnate fără ca lumea cea multă să 
strige prea tare? Ce ar zice publicul daca ar şti că guvernul 

englez sau francez se împrumută cu 6%, sau 7%, sau daca un 
guvern ca al nostru s-ar împrumuta cu 11%, sau cu 12%? Nu 
crezi că sistemul de a emite mai jos de pari (au dessous du 
pair) cu 50, 60 sau 78 în loc de 100, că sistemul de 2, de 3 
sau 4%, comision, că anuităţile, că primele etc. nu cocoloşeşte 
adevărul, încît foarte puţini oameni să poată înţelege şi afla 
cît costă în realitate un împrumut, iar cealaltă lume să 
crează că să plăteşte o dobindă cu 3, cu 4 sau 5%, mai puţin 
decit să plăteşte în realitate? 

Să ne inchipuim că statul, pentru repularea plăţilor man- 
datelor, ar contracta o datorie de la d-l X..., o datorie de 
400.000 de lire sterl. pe baza de 6%, condiţiune la care s-ar 
mai adăoga vreo citeva alte clauze: 

1 Să se dea împrumutătorului un comision de 4%. 

2 Banii să se numere la tezaur de la 1 pînă la 30 aprilie, 
ceea ce echivalează cu numărarea la 15 aprilie a sumei totale. 

3 Că plăţile să se facă imprumutătorului pînă la finele 
anului după tabela următoare: 


1 La 4 iulie Capete 20.000 lire 
2 La 15 , 10.000, 
3 La 1 august 10.000 
4 La 15 , 10.000 , 
5 La 1 septembre 10.000 , 
6 La i5 , 10.000 ,, 
7 La 4 octombre 10.000 
8 La 45 , 10.000 
9 La 1 noiembre 4.000 
10 La 15 , 3.000 
14 La t decembre 2.000 
12 La 45 , 500, 
13 La 3l ,, 500 


Total...100.000 lire 


Guvernul, după această tabelă, ar avea să plătească do- 
bindă 2.029 lire şi comision 1.325 de lire. 

De ne vom închipui că, din neînţelegeri şi nelămuriri în 
contract, să se fi plătit 97.000 lire în loc de 100 de mii, care 
bani să se fi numărat la Londra, de unde să se fi adus cu o 
cheltuială de 1.000 de lire, deosebit de intirzierea încăsuirei, 
care, în loc d-a se face în cursul lunei lui aprilie, a putut 

Amerikana, 


intirzia cu o lună sau și cu două, şi să fi suit costul banilor 
pină la 18 şi 20%. 

— Negreșit că de s-ar împrumuta cu asemenea condițiuni, 
ar fi precura zici dumneata ; dar un guvern nu se împrumută 
pe 260 de zile, ca particularii; statele contractă împrumu- 
turile lor pe timp îndelungat, pe douăzeci sau pe treizeci de 
ani. Ş-apoi, sistemul de care vorbeşti este un sistem cu totul 
deosebit, nu are a face cu acela al anuităţilor. 

— Datoria este datorie şi orcum trebuie plătită. Un îm- 
prumut se compune din două operaţiuni: una este banii 
primiți de împrumutat şi cealaltă banii numărați împru- 
mutătorului la epoca sau la epocełe prescrise; fii sigur că 
nimeni nu împrumută pe un guvern fără dea calcula, şi d-a 
calcula bine, foarte bine, astfel ca să se folosească cu ceva 
mai mult decit cu dobinda ordinară; caută şi găseşte com- 
binaţiuni prin care ajunge a ocoli legea care condamnă şi 
pedepseşte de camătă o dobindă care în Occident ar trece 
peste 5% şi la noi peste 10%. 

Să luăm un esemplu de împrumut cu anuitate și să-l ur- 
mărim în toate consecinţele lui. Să ne închipuim că guvernul 
ar contracta cu d-l Stern pentru un împrumut de 718.548 
lire sterl. preţuite la 48.142.676 lei, adică pe 67 lei lira, nu- 
mărătoarea făcîndu-se la termenele următoare: 

1 16.000 lire la 25 august 1864 

2 45.418 lire la 25 septembre 1864 

3 84.000 lire la 31 octombre 1864 

4 574.420 lire la 24 decembre 1864. 

Obligindu-se împrumutătorul a-l lua asupra lui ferm cu 
88%, ceea ce însemnează că orcare ar fi preţul cu care s-ar 
negocia obligaţiunele pe pieţile Europei, fie mai sus, fie 
mai jos de pari, guvernul să priimească tot 88 de lire pentru 
100 de lire cu care se dă dator. 

Împrumutul să se plătească de guvern printr-o anuitate 
de 9%, din care 7 dobindă şi 2 amortizaţie, începînd plata 
anuităţii de la 1 septembre 1864, din şase în şase luni; iar 
amortizaţia capitalului, după regulile dobinzilor compuse, 
să se calculeze ca cum anuitatea ar începe numai de la 1 
ianuarie 1865, 

Calculul ne spune că numărarea deosebitelor sume, la 
termenii însemnați mai sus, echivalează cu vărsarea sumei 
întregi la 10 decembre 1864. 

Să ne mai inchipuim că în contract la art.4, 7, 10, 14, 
16 ete. mai sunt multe alte clauze, precum: 41. să se dea îm- 
prumutătorului o sumă de 24.605 lire pentru rizicurile ce 
poate avea alteraţiunea schimbului monedei, cauzată de 
cererea unei sume așa de însemnate; 2. un comision de 5%, 
calculat pe suma curată de 718.548 lire, adică 35.927 lire; 
3. să i se mai dea o sumă fixă de 47.000 lire pentru a se însăr- 
cina cu scontul. 4. 12% asupra anuităţii sau 512 lire pentru 
serviciul dobînzelor gi amortizaţiei. 5. 1 sau 2% pentru dife- 
renţa între scontul de mijloc al Băncii Engliterei şi scontul 
obicinuit la noi asupra sumelor încasate pe toată luna din 
venitul vămilor pentru asigurarea plăţii anuității, sau 1.107 
lire pe an, de vom socoti 5% scontul meziu al Băncii Engli- 
terei şi 10%, scontul pe piaţa Bucureşti. 

Aceste două sume din urmă urcă anuitatea |la 84.049 lire 
în loc de 82.440. 

După clauzele de mai sus putem calcula: cit ar priimi în 
realitate guvernul din suma de 916.000 lire sterling, cu care 
se dă dator, şi cît ar plăti guvernul de la 1 septembre 1864 
pină la 20 martie 1887, dind pe fiecare an cite 34.049 de lire, 

Calculul ne arată: 1. că suma efectivă de 48.142.676 lei 
priimită de guvern cu dobindă compusă formează in 22 de 
ani și 88 de zile, pînă la 29 martie 1887, o valoare de 221 de 
milioane; 2. că guvernul, plătind pe tot anul 84.049 lire 
cite 6814 lei, după cursul oficial, sau 5.757.356 lei, sumă care 
cu dobindă compusă calculată de la 1 septembre 1864 pînă 
la 29 martie 1887, în 22 de ani şi 212 zile, grămădeşte o va- 
loare de 296.000.000 lei, adică că împrumutătorul are un 
folos de 75 de milioane de lei; sau, vorbind un limbagiu mai 
înțeles la noi, că guvernul ar plăţi 10% pe an dobindă și 2% 
amortizație, sau o anuitate de 12%, iar nu de 9%, cum s-ar 
părea crede la întiia auzire. 

— Văd şi eu că acest mod de împrumut este mai oneros 
decit împrumuturile obicinuite la noi; dar sunt încredinţat 
că vei conveni cel puţin că sistemul anuităţilor este avanta- 
gios pentru lucrări publice. Nu ar îi bine daca s-ar găsio 
companie care să ne facă cu banii ei, în trei sau patru ani, 
trei sau patru sute de kilometri de şosea cu poduri, apeduce, 
case de cantonişti şi puțuri, plătindu-i capitalul întrebuin- 
tat cu anuitate? 

— Cred ca şi dumneata că este permis a se împrumuta 
pentru a face drumuri; dar între feluritele moduri, sisteme 
şi metode de împrumuturi numai aritmetica ne poate spune 
care este cel mai avantapios şi care este cel mai oneros; numai 
calculul ne poate arăta daca condiţiunele propuse fac dobîn- 
zile mai urcate sau mai scăzute decit cele obicinuite, daca 
sunt avantagioase sau oneroase. 

Ca să precizăm bine, să luăm un esemplu: să ne inchipuim 
că este a se face o şosea de 363 de kilometri și că să prezintă 
d-nii M... şi D..., care se obligă a o dapata în patru ani, cu 
condițiunea de a li se plăti şaisprezece ani d-a rindul cite 
2.264.247 de franci pe an. 

lată ce ne spune calculul: guvernul plăteşte companiei pe 
an cîte 5.198 franci de kilometru. Anuitate care, calculată 
pe baza de 9%, înfiinţează, Ja finitul anului al şaisprezece- 
lea, suma de 191.133 franci, valoare care cu paisprezece ani 
îndărăt, epocă la care se poate raporta vărsarea sumei chel- 
tuită treptat în cursul celor patru ani ai duratei lucrărilor, 
reprezintă un capital de 45.000 franci. 

Calculile acestea ne arată că fiecare kilometru costă pe 
guvern 5.198 metru curent sau 8 3/, galbeni stinjenul. 

Daca, dupa cunoștințele ce ne putem procura despre costul 
adevărat al unui stinjen, întemeiate pe ştiinţe sigure, pe 
lucrări de asemenea natură săvirşite, am afla că un stînjen 
de gosea costă pină la 8%], galbeni, este adevărat că propu- 
nerea companiei este bună pentru stat; precum ar fi oneroasă 
de s-ar dovedi că costă mai puţin, şi cu atit mai oneroasă 
cu cit diferinţa ar fi mai mare. De vom admite că pînă acum 
costul şoselelor să fi fost de 122 de lei stinjenul curent sau 
23 de franci metru, guvernul, priimind propunerea, ar plăti 
şoseaua de două ori şi jumătate cit face; s-ar îndatora a plăti 
18.868.728 franci o lucrare care nu face decit 8.349.000 franci, 
adică ar plăti 10.519.728 franci pe dasupra. Dar să admitem 
însă că termenul de patru ani să merite a fi ţinut în seamă 
şi că este o bună chibzuire a cheltui ceva mai mult ca să avem 
şosele cit mai curind şi să priimim cifra de 150 de lei stin- 
jenul în loc de 122, să dăm un beneficiu de 23%, peste acela 
de 10%, acordat pînă acum peste devizuri, adică să dăm com- 
paniei un beneficiu de 33%, tot este învederat că asemenea 
propunere ar încărca statul cu suma de 8.623.128 franci, 
sumă care ar absorbi pe tot anul o anuitate de 1.030.655 

franci sau 2.732.498 lei, pentru plată dobinzei şi amortiza- 
ţiei. 

Prin asemenea combinațiuni, speculaţia găsește mijlocul 
de a realiza beneficiuri peste cuviinţă. 

Sistemul anuităţilor, foarte lăudat în Europa, mai cu 
seamă in Englitera, de lordul Walpole şi de lordul Stanhope, 
este astăzi lepădat de staturile care au oameni cu cunoștințe 
financiare.+ Tezaurul englez încă din anul 1829 a renunțat 
d-a mai avea casă de amortizaţie. În Franţa, casa de amor- 
tizaţie, care ar fi trebuit să stingă aproape trei miliarde şi 
jumătate din datoria sa, d-abia a plătit un miliard şi jumă- 
tate, iar ceilalți bani s-au întrebuințat de guvern adăogindu- 
se datoria cu aproape cinci miliarde. Această casă este con- 
damnată şi are să fie desfiinţată în Franţa, precum a fost in 
Englitera. Hamilton şi Ricardo au dovedit că sistemul anui- 
tăţilor ascunde adevărul, acoperă camăta, apasă bugetul 
şi inlesneşte mijloacele de a compromite viitorul.’ 

— Dumneata pari că ai de scop a-mi dovedi că toate siste- 
mele de imprumut sunt oneroase. De ar fi așa, cum de să 
împrumută pe aceste baze guvernele luminate ale Occiden- 

tului, unde negreșit nu lipsesc nici Rusoştințele financiare, 
nici oameni de stat? 

— Cred că de la inceput m-am pronunțat într-un mod 
destul de categoric în contra tutulor imprumuturilor; dar, 
de cind lumea, să știe că între două rele trebuie să aleagă 
cineva pe cel mai mic. Dacă voieşti să vorbeşti despre tm- 
prumutările Franței, Angliei şi ale Germaniei, trebuie să 
ştii că guvernele acelor ţări s-au oprit la sistemul de datorie 
consolidată, asttel numită pentru că statul nu să obligă a 
plăti capetele niciodată ; statul ia către imprumutători înda- 

“torirea de a le plăti numai o rentă, adică o dobindă. Se acordă 
guvernului o sumă anuală în buget pentru serviciul rentei 
de atita la sută nominal; să ne închipuim că acea sumă anu- 
ală să fie de zece milioane şi renta de 5% ; împrumutul se 
emite pe pieţele Europei pe rizicul şi pericolul tezaurului, 
pină la acoperirea lui. Se negociază al pari, mai sus, sau mai 
jos de pari, după preţul banilor; să zicem că să negociază pe 
11,43, adică pentru obligațiunea de 100 de franci pe 5 franci 
rentă, tezaurul priimeşte efectii 71 franci şi 43 centime, sau 
că renta de 10.000.000 a realizat suma de 142.860.000 franci, 
“în realitate statul plăteşte dobindă 7%, iar nu 5%. Aceste 

rente se suie şi se coboară în toate zilele la burse după starea 
pieţei, după cererea și oferta banilor. Daca banii nu găsesc 
în mdustrie şi în comerţ o întrebuințare mai bună de 7%, 
capitaliştii aleargă de cumpără rente, și cu cit se aruncă mai 
mult pe aceste efecte, cu atit rentele să vind mai scump, mai 
cu cîştig pentru acei ce le au; iar daca în industrie şi în co- 
mert banii găsesc o întrebuințare mai avantagioasă decit 
7%, atunci acei care au rente caută a le desface, a le vinde, 
ca să poată întrebuința banii în speculaţiuni care dau mai 
mult venit, dobindă mai mare; renta atunci scade; dar ceea 
ce înriurează mai mult asupra rentelor este încrederea în 
guvern, în stabilitate și in pace. 

Renta de 5%, foarte obicinuită în Franţa pînă la anul 
1844, a variat între 45 şi 126 franci. La 1814, după întoar- 
cerea lui Napoleon I de la Elba, renta a căzut la 45 fr., şi 
la 1844, cînd s-a isprăvit cestiunea Egipetului şi nu începuse 
încă aceea a măritişurilor spaniole, renta s-a suit pină la 
126 franci, cu alte cuvinte, dobinda banilor îimprumutaţi a 
variat între 4% şi 17%. 

Franţa și Anglia, care au una o datorie pentru care plăteşte 
500 de milioane franci rentă și cealaltă 700 de milioane 
franci, au acele datorii cu deosebite rente: au pe 5, pe AA ; 
pe 4, pe 31 şi pe 3%. Aceste rente se prefac unele într- altele, 
să face ceea ce s-a numit conversiunea rentei. Calculul a 
dovedit că sunt împrejurări în care un guvern se poate i 
convertind o rentă mai mare într-alta mai mică, lăsînd, 
înțelege, acelor ce nu s-ar învoi cu aceasta facultatea” să 
ceară și să-și priimească capitalul. Să ne închipuim că banii 
sunt în piață mai ieftini decit dobinda nominală, prin ur- 
mare suire, și că renta de 5% să vinde pe 125 de franci; cerul] 
politie fiind senin, industria şi comerţul în stare normală 
și toate probabilitățile de a dura această stare a rentei. 
Această suire dovedeşte că se pot găsi bani cu dobindă mai 
mică ; să ne inchipuim acum că guvernul ajunge la asigurarea 
că poate să-i aibă cu 4% ; guvernul, profitind de imprejurare, 
declară conversiunea rentei din 5% în 4%. Care o să fie 
poziţiunea detentorilor de rente? Calculind, o să găsească 
că le vine mai bine la socoteală a priimi 4 în loc de 5 decit 
a-şi trage banii, căci nu sunt siguri că o să găsească a-i da 
nici cu 4%; daca unii dintr-i -înșii ar reclama valoarea nomi- 
nală, guvernul le poate plăti lesne, emiţind rente pe baza de 

4%. Guvernul francez la 1852 a convertit renta 5% în 412% 
şi a redus în buget suma destinată la eserciţiul rentei cu 
17.500.000 iranci, ceea ce înfățișează un capital de 390 de 
milioane; este ca cum ar fi stins din datorie 390.000.000 
franci. 

— Cu toate că mă înclin totdauna înaintea înţelepţunei 
guvernelor de care îmi vorbeşti, dar nu văd cum cu sistemul 
de datorie consolidată şi cu acela de conversiuni de rente să 
plăteşte o dobindă mai scăzută decit acea obicinuită şi cu 
care poate găsi orce om, după consideraţiuneaş i creditul de 
care se bucură. 

— Cum ai putut crede că guvernele se împrumută cu mult 
mai ieftin decit particularii, cum ţi-ai închipuit că un om 
care ar avea 1,000 de ifranci de dat cu dobindă o să alerge 
să-i dea la stat cu 8%, şi cu 9%, cînd găseşte a-i da cu toată 
siguranţa pe 10%, şi pe 11%? În general, trebuie să ştii că 
banii nu au inimă ; nu sunt supuşi decit la regulile calculului, 
Este ştiut că renta s-a suit la Bursa Parisului în ziua cind 
a sosit ştirea nenorocirei de la Waterloo; banii s-au înveselit 
de o nonorocire naţională ; acea cădere era să aibă de rezultat 
încetarea rezbelului. 

Sunt guverne care au crezut că ar fi găsit mijloc de a se 
împrumuta ieftin şi chiar fără dobindă; împrumuturile 
forsate, alterațiunea monedei, moneda de hirtie, privilegiui- 
rile de jocuri de noroc, de loterii etc. s-au dovedit că sunt 
niște avantage iluzorii şi vătămătore pentru stat și pentru 
public, o spoliaţiune şi o jăfuire ; toţi ştim în ce desconsidera- 
ţiune şi încurcătură s-au aflat finanțele Turciei din cauza 
alteraţiunei monedei şi cît a suferit Franța din pricina asig- 
națiilor. 

Un mod de imprumutare întrebuințat de cele mai multe 
guverne, dar care nu poate avea o prea mare întindere, este 
aceia al împrumuturilor ascunse; el consistă în a lua de la 
tezaur banii depozitelor şi al cauţiunilor. Aceste împrumu- 
turi sunt năpăstuitoare pentru acei ai cărora sunt banii pen- 
tru că de cele mai multe ori li să plăteşte un procent mai mie 
decit acel obicinuit. 

Pentru a asigura funcţionarea regulată a exerciţiilor buge- 
telor în contra întirzierilor de încasare a veniturilor staturi- 
lor şi a impozitelor, guvernele întrebuinţează datoria flotantă, 
datorie cu termeni prin emiteri de bonuri de tezaur. 

Orcare ar îi modul imprumuturilor, fie consolidate, fie 
flotante, ele sunt împovărătoare pentru contribuabili. Sin- 
gurul sistem financiar bun este echilibrarea bugetelor prin 
venituri şi prin impozite. 

— Bine! Aşa poate să fie cind finanţele sunt regulate, dar 
cînd s-ar incurca, cum se pot regula altfel decit prin împru- 
muturi? 

— Mijloacele de a descurca şi a regula finanțele sunt pu- 
ține şi foarte simple; le știm toți şi nu sunt, nici nu se pot 
găsi altele, oricite ar voi să ne zică unii și alţii. 

Cel mai dintii și mai de căpetenie din toate este mărginirea 
cheltuielilor; el are de consecinţă naturală întrebuinţarea 
prisosului veniturilor asupra cheltuielilor în stingerea da- 
toriei. Oricare ar fi modul întrebuințat pentru desfacerea 
unei datorii, toate sunt bune cînd nu să contractează [alte 
datorii. 

Cind termenii plăţii nu sunt obligatorii] pentru stat, 
precum este cazul consolidărilor, reducţiunea dobinzei prin 
conversiunea rentei este un bun mijloc. 

Daca statul are domenuri, vinzarea acelor proprietăţi sau 
a unei părţi dintr-însele poate fi o bună chibzuire. Este mai 
avantagios a se plăti datoria și a se scăpa de o rană care 
roade. 

În fine, un mijloc de a regula finanţele este sporirea veni- 
turilor, 

— Eu am zis totdauna că avem mare trebuinţă a mări 
impozitele, 

— Să mă ierţi, domnule; dar sunt silit să te las, trebuie 
să mă duc să văd cum pun porumbul, să nu mi-l puie prea 
rar. Cind îmi vei mai face onorul a mai veni pe aici, vom 
urma împreună convorbirea noastră. Voi căuta atunci a-ţi 
espune cum înţeleg eu sporirea veniturilor şi reducţiunea 
cheltuielilor. Deocamdată, dă-mi voie a-ţi mai zice încă o 
„dată că sporirea impozitelor, departe de a mări veniturile, 
de cele mai multe ori le reduce, căci scumpeşte producţiunea, 
şi scumpirea producţiunei suie preţurile, şi prin urmare 
scade consomaţiunea productelor ţării înîntru şi afară.” 

La revedere, domnule! Dorobanţi: împliniseră misiunele 
lor, surugiul plesni din bici de patru ori, caii porniră pe fugă 
şi trăsura dispăru într-un nor de praf. 

PARTEAA PATRA 


PROPRIETATEA 
1865 


Numărasem patru sute douăzeci şi opt de galbeni ingine- 
rului care binevoise a măsura şi a delimita foştilor mei. clă- 
caşi șase mii pogoane de pămînt din moşia mea, pămint bun, 
pămint ales, fără mărăeini, fără prund şi fără contestaţiune; 
cedat în virtutea legii sau a ordonanţei de la 14 august 1864 
pe preţ de șapte sute douăzeci de mii de lei, platnici în termen 
de cincisprezece ani. Alergasem la Tirgovişte ca să dobindese 
vidimarea bonului meu provizoriu. După trei zile de aştep- 
tare şi de alergături de la un caneelarist la altul, ieşeam tri- 
umfător din biuroul comitetului permanent cu hirtia în buzu- 
nar. Eram dinaintea turnului Chindiei, orologiul arăta două 
ore, aveam tot timpul să mă-ntore pină-n noapte acasă, de- 
pirtare de două poștii; dar gindindu-mă mai bine şi ţiind 
sami de o jumitate de oră pentru pregătire, de patru ore 
de drum, de şanţuri, de făgașuri și de un cer fără stele, am 
ajuns la eoncluziunea că, pentru respectul oaselor mele în 
general şi a trăsurei în particular, prudența şi instinctul 
de conservaţiune îmi comanda să amin întoarcerea mea pe 
a doua zi. 

Forma normandă a turnului cu ferestre gotice şi balcoane 
florentine prezintă ochiului un ce bizar şi neînțeles ; dar ruina 
genoveză pe care să rădică acest turn deşteaptă suvenirea 
trecutului. Acolo era poarta curţei celei vechi. Ruinele pala- 
tului domnesc sunt atit de măreţe, incit nu am putut nicio- 
dată intra în acele ziduri fără să fiu coprins de un sentiment 

de veneraţiune pentru umbrele eroilor, cărora le suntem 
datori gloria şi existenţa noastră națională. 

De cînd am început a ceti în cartea trecutului, am găsit 
totdauna o nespusă mulţumire şi o adevărată consolare a 
mă rătăci prin ruinele Tirgoviștei. Or de cîte ori m-am întors 
în ţară, am alergat îndată într-acest oraş, am alergat ca un 
pelerin coprins de respect și de veneraţiune să mă închin 
locurilor sacre ale istoriei noastre. Tirgoviştea este pentru 
mine un tablou sinoptic al vieţei patriei noastre. Nu am putut 
vedea niciodată turnurile bisericei vechi fără să-mi apară 
umbra lui Mircea cel Bătrin, întinzîndu-şi braţele sale uri- 
age de la Seret pină la Porţile de Fier. Pe aceitimpi de luptă 
neîncetată, aşezarea capitalei la gura munţilor nu era o ces- 
tiune de peisaj, de comerţ sau de aer curat; era o cestiune 
de apărare națională, o cestiune de strategie. În timpi de 
năvăliri necontenite, unde s-ar fi putut pune mai bine capi- 
tala țărei? O poziţiune din care un căpitan ager să poată avea 
ochiul pe toată ţara și ajunge în contra năvălirilor cu repe- 
junea fulgerului la gurile Oltului, la Jiu, la Argeș şi la Ialo- 
miţa, pentru respingerea inimicului care voia să ne cucerea- 
scă. Niciodată suvenirea acestui erou nu s-a deșteptat mai 
vie în spiritul meu ca în anii din urmă. După cinci secoli, 
cînd Europa a voit să întărească un stat român la gurile Dună- 
rei, nu a găsit o temelie mai tare decit tractatele lui Mircea 
şi a lui Bogdan; pe acea piatră s-a rădicat un edificiu politic 
nou, care să va întări din zi în zi prin înţelepciunea și prin 
patriotismul românilor. Viitorul naţionalității române este 
mare, de aceea el deşteaptă gelozii şi rivalități mari. 

Tirgoviştea este pentru români o suvenire de mărire, de 
umilinţă, de veselie şi de durere. De cite ori pămîntul pe care 
stau aceste ruine nu s-a adăpat cu sirigele generos al străbu- 
nilor nostri, vărsat vitejeşte pentru apărarea ţării în contra 
năvălirilor streine şi pentru apărarea libertăţilor publice în 
contra încercărilor culpabile şi imprudente de despotism 
și tiranie ale unora din domnii nostri! Dar care naționali- 
tate și care libertate s-a cimentat altfel decit prin luptă și 
prin singe?! Tirgoviştea a văzut în zidurile ei de două ori pe 
Ştefan cel Mare, o dată pribeag, cerind de la Radu ajutor în 
contra lui Aaron, şi altă dată încercînd a uni principatele 
sub un singur sceptru?. 

Pe malul sting al Ialomiței să rădică Monastirea Dealul, 
acest mausoleu al unuia din cei mai puternici domni ai româ- 
nilor, monument frumos şi măreț prin arhitectura şi pozi- 
țiunea lui, monument care ne aduce aminte cît era de mare 
strășnicia în moravuri şi cit era de puternică credinţa reli- 
gioasă a cleruluiromân, cît de pioşi erau domnii dup- atunci’, 
Ce timpi de credință şi 'de virtute ! Cum aţi trecut voi, atiţia 
domni care aţi rădicat pe pămintul nostru capete d-operă de 
arhitectură, domni care treceaţi în viaţa eternă fără a lăsa 
în urma voastră altă avere decit un nume strălucit şi exem- 
ple de virtuţi mari. Glorioase umbre, cît ne este de dragă 
memoria voastră ! 

Printre ruinele acestui oraş să aude încă după trei secoli 
vocea lui Mircea aranjind căpitanii şi pornind spre Seret 
strigind: „Moldovenii ne sunt fraţi, trebuie să-i ajutăm la 
nevoie, soarta lor este a noastră, cind vor pieri ei noi nu mai 
suntem |“4 Și astăzi încă simţim sub picioarele noastre 
șanțurile peste care au trecut triumtători românii a trei prin- 
cipate cu Mihai, cu Ştefan şi cu Bathori, dind fără cruțare 
singele lor pentru a scăpa capitala României de crudul Aali. 
Biruitori sau biruiţi, românii pot fi mindri de luptele ce au 
susținut; şi vechile lor capitale vor străluci etern ca niște 
monumente pe care să află înscrise frumoasele, precum și 
tristele zile alenaţiunei române; zile strălucite pentru că 
ne-am luptat cu vitejie, triste pentru că, împărțiți şi dez- 
binaţi, am fost siliți să priimim condițiuni aspre şi să zăcem 
mai mulți secoli în amorțire. 

De la Mircea pină la Vladimirescu nu este un singur nume 
ilustru care să nu fie scris cu singe pe pămîntul Tirgoviştei. 
Acolo este leagănul luptelor și al sacrificiilor patriotice. 
Toate gloriile noastre militare au trecut pe acest pămint și 
au lăsat urme singeroase într-acest oraș. Vă salut, umbre 
ilustre care aţi combătut şi aţi murit pe cimpuri de "bătălii, 
victorioși ca Mihai sau victime a invidiei şi a trădării ca 
Vladimirescu | Numai acei care ştiu a să bate și a muri pentru 
apărarea țării pot avea patrie, numai acei care ştiu a se bate 
şi a muri pentru apărarea instituțiunilor țării pot avea 
dreptate şi libertate. 

Biserica Stelea, zidită de Vasile-vodă al Moldovei, stă şi 
astăzi în picioare, monument sfint de înfrățire şi de unire. 
Acolo odihnesc corpurile decapitate a doisprezece boieri, 

martiri ai apărării libertăţii în contra tendinţelor de cru- 
zime ale lui Vlad5. 

Să întunecase, nu mai puteam ceti inscripţiunile, începuse 
o bură de ploaie rece şi fui silit a lua drumul spre casă. 
Intrai la otelul lui Petrică Braşoveanu ; norocul m-a dus să 
prinzesc alături cu un membru de consiliu. Să nu vă miraţi, 
mă rog, de o asemenea întîmplare fericită, căci în secolul de 
lumini în care trăim fiecare român este maimult sau mai 
puţin consilier de ceva. Vecinul meu de masă îmi lăuda cu 
multă căldură virtuțile și meritele ministerului compus de 
bărbați care au ştiut, printr-o trăsură de condei, să puie capăt 
intrigilor şi ambiţiunei coalițiunei pe care o califica cu 
emfaz de coaliţiune monstruoasă, dovedindu-mi cu multă 
înlesnire la vorbă că umbla să piardă ţara. Vorbea de două 
ore pe această teză fără întrerupţiune; ascultam dormitină 
și aşteptam cu nerăbdare o pauză a limbutului său rechizi- 
toriu în contra claselor celor de sus, ca să mă pot retrage în 
camera mea din otel, cînd amabilul meu comesean, uitin- 
du-se la ceasornic, strigă: „Opt ore!“ Şi-mi propuse să mă 
prezinte la doamna Brioleanu, damă la modă, unde să strin- 
gea seara toată nobilimea şi funcţionărimea vechei capi- 
tale a Țării Românești; acceptai amabila propunere, şi-n 
cîteva minute îmbrăcasem o toaletă cuviincioasă şi mă închi- 
nam respectuos înaintea celei mai elegante dame de provin- 
cie. O rochie de atlas verde, cu crăngi galbene, întinsă pe un 
malacof din cele mai umflate, lăsa în urmă-i o coadă de trei 
coţi, un ciupag de două degite, agăţat cu două panglicuţe 
de umerii goli şi graşi; o bertă de şantili de bumbac neagră 
încadra sînul umflat al damei; la cap împodobită cu două 
oca de păr legat în cordele de catifea roşie cu stelişoare de 
aur, cu moţuri de hurmuz şi cu ciucuri de fir. Dacă pe de o 
parte iși arăta prea mult frumuseţea braţelor, a pieptului 
şi a spinării, pe de alta îşi ascundea obrazul sub o tencuială 
groasă de prafuri albe, roşii şi vinete; nu-i lipsea nici pielea 
de liliac pe sprincene, nici risticu la coada ochiului şi sub 
gene, toate chichițile dresului, sulimanului, machilajului 
ş-ale repicagiului îi erau cunoscute şi familiare. 

În mijlocul unui salon mare, între două odăi bogat mobi- 
Jate cu stofă de brocatelă de mătase, luminate cu sperman- 
țetă, în candelabre şi în girandole, să întindea o masă 
lungă, rătunjită oblu la capete, acoperită cu postav verde, 

prins pe margini în cuie de alamă; în toate colţurile came- 
rilor, cite o mescioară de wist cu lumănări în sfeşnice şi cu 
toate instrumentele necesarii, de fiecare cîte două perechi 
de cărți, patru condeie de credă în hirtie verde poleită și 
periuţe cu coada de bun-lemn de Fernanbuc”. 

La masa cea mare, cîţiva tineri, doi ofiţeri şi patru dame 
stau cu ochii ţintiţi la cărţile ce cădeau în cadență între degi- 
tele subţiri şi esperimentate ale unui înalt foncţionar al 
judeţului; un morman de napoleoni să adunase dinaintea 
norocosului bancher; trei băieţi ș-o fetiță să uitau cu jind 
cum trecea norocul capricios, înveselind şi mihnind cind 
pe unii, cind pe alții; păreau că-și zic: „Nous entrerons dans 
ta carrière quand nos aînés ne seront plus“*. 

La trei mese de wist, doisprezece foncţionari petreceau 
noaptea dind cărţi la fel;în camera din dreapta, pe o sofa 
turcească cu două paturi, împrejurul unei mese rotunde, 
pline de viriuri de țigarete şi de chibrituri arse, în mijlocul 
unui nor de fum, auzii vorbă ; conversaţiunea părea vie; mă 
apropiai. 

— Nu mai e de trăit, soro ! zicea o cocoană bătrină cu sprin- 
cenile făcute. S-a mai auzit pinea zece gologani? Nu mai 
le este teamă de Dumnezeu. 

— Fă ca mine, cocoană Saitico, răspundea madame 
Economescu, damă matură, dar încă în pretenţii de frumu- 
sefe, măritată în a treia cununie cu domnul Economescu, 
fost grămătio la un egumen grec. Eu cumpăr grîu de la obor 
şi fac pine în casă, îmi vine pe trei gologani ocaua,; despre 
carne, trăiesc cu păsări; curcanii sunt acum foarte grași. 
Ce să fac? 

La apropierea mea de cerc, tînărul Oftescu, aspirant de 
subpretectură, întrerupse într-un mod; aspru casnica conver- 
sațiune: 

— Da' dă-te încolo, că te-ai făcut de nesuferit, leliţă 
Anico, nu mai vorbești decit de găini și de zarzavaturi! 
Ba că una e scumpă, ba că alta nu să găseşte; dar pe cine ai 
mai văzut să moară de foame în Tirgovişte? Vei să fim tot 
barbari cum eram, te ţii de boieri, de reacţionari, ai? | Asta 
nu să mai poate, am intrat într-o eră de libertate şi de egali- 
tate, şi este ştiut că aceste binefaceri ţin scump; ne-a spus-o 


+ Vom face acezaşi carieră cînd cei mai virstaici nu vor mai fi. 

curat ministru în Cameră. Şi întorcindu-se către mine: Ce 
mai veste, domnule, prin capitală? Veniţi de la Bucureşti, 
ce fac împărații, ce mai zice Napoleon III? Era vorba să se 
schimbe ministerul; ce, iar a rămas? | Dar n-o s-o ducă mult, 
pentru că ne trebuie astăzi un minister patriot; trebuie o 
mînă de fier care să ştie să dea satisfacţiune aspiraţiunelor 
naționale. 

— Dacă să dea Dumnezeu să se mai schimbe, că destul de 
cînd tot unii... Pină cind, frate, tot ăştia? Să se mai chiver- 
nisească şi alţii, să ne mai vie şi nouă rindul! Credeţi-mă, 
cinstit vă spui, nu mai am ce da la cuhnie, zicea domnul 
Paraponisescu. De s-o face coconu Tache Țuică, apoi sunt 
sigur că de astă dată mă face prezident. Ce om bun ! omul lui 
Dumnezeu; ce fericire şi ce belșug în ţară cind era ministru; 
adevărat om de stat; ploua şi ningea la vreme, să făcea griu 
şi porumb de n-aveai unde-l pune ; de cite ori mă vedea, îmi 
vorbea, mă întreba: „Ce faci, berbantule? Am aflat citeva 
coţcării d-ale tale! Vezi, fereşti-te să nute afle presa.. 
Dumnezeu să-i dea sănătate! Mi-aduc aminte cînd m-a 
făcut judecător, nu aveam para frîntă. Îi vorbise văruliMiha- 
lache și dodată m-am pomenit că mă cheamă şi-mi zice: 
„Manolache, vremea este critică, timpul faptelor a sosit; 
avem trebuință de oameni devotați, de oameni care să nu 
asculte de unii și de alţii; ştiu că ești om independinte și 
inteliginte; te fac judecător. Sunt acolo la voi două pricini 
la care mă interesez, vezi cînd o fi să se înfăţișeze, să vii să-ţi 
dau instrucțiuni“. 

Domnul Zamfir Toroipan, boier de tară, podgorean hrănit 
cu muncă și cu rachiu de prune, lepădă ţigara din gură, 
tuși de trei ori şi începu cu un glas gros şi răgușit: 

— Eu văd că şi cu schimbare și fără schimbare tot mai 
spre rău mergem; nu mai avem nici biserică, nici familie, 
birurile să tot sporesc și datoriei publice nu-i mai dai de 
căpătii: două sute de baniţe de galbeni, o claie de aur, cum 
zicea văru Toma, şi tot creşte nencetat cu sutele de milioane 
pe tot anul; reforme peste reforme, îmbunătăţiri peste îmbu- 
nătăţiri, organizări peste organizări, şi cînd colo ce vezi 
„alta decit dorobanţi şi vătășei alergind cu limba scoasă, 
; bătind şi închizind pe bieţii creştini ca să scoată bani; bani și 
iar si gina și cînd cauţi nu găseşti niciodată o lescaie în vistie- 

; parc-ar fi o bute spartă; n-a mai lăsat para nici de să- 

 mință în punga românului, incolo nimic; nici securitate, 
nici dreptate, nici drumuri; mai nainte guvernul tot te mai 
ajuta cînd aveai cite un păs; acum, daca te duci să te jălu- 
ieşti de vreo datorie, de vreo călcare, nici nu vrea să te 
asculte, îţi zice că are alegeri, că catihisește pe primari, că 
face bugetele comunale și mii de mii de cuvinte fără înţeles. 

Domnul Mislescu îndoise bancu și, văzînd că vintul noro- 
cului începuse a bate spre puntători, părăsise postavul verde 
şi venea către cercul nostru, sunînd buzunarele şi cintind: 
„La donna è mobile“... 

— Ştiu eu — strigă înfuriat domnul Fanaridis, fost magi- 
strat — la cine faci aluzie cu cintecul dumitale; asta a fost 
o calomnie şi o voi dovedi-o înaintea justiţiei, lada s-a găsit, 
spartă în pădure. 

— Spartă, dar goală; banii şi documentele nicăiri, zise 
un glas de la spatele meu. 

— Da'degeaba te-ai supărat, domnule Fanaridis, cintecul 
dumnealui este o arie de la operă, întrerupse tinărul Flutu- 
rescu , diletant, fost casierde plasă...... Qual piuma-a vento“ ** 

Cîntind cu un glas de tenor sfogatto, şi în două sărituri de 
polcă, să opri dinaintea mea zicînd: 

— Vă aud criticind guvernul, aveţi dreptate, și eu zic; dar 
ştiţi de unde vin toate relele? Ele vin de la desfiinţarea casie- 
riilor de plasă, totul este că unii scapă fără a plăti impozitul 
personal; iar apoi despre cele dinafară stăm bine, avem pe 
Franţa și pe Italia cu noi, Turcul a ajuns de tremură de frică 
cînd aude că ne armăm, Englitera moare de necaz că nu are 
ce-și face capului, ce să facă! că a apucat de şi-a băgat toate 
capitalurile în țara noastră cu podurile de fier?. Muscalul să 
uită şi tace, că nu mai are nici o putere de cind am băgat pe 
călugării greci într-o coajă de rac. Acum, dac-ar avea Camera 
minte să reinființeze și casieriile de plasă, ar merge lucrurile 
găitan. Şi îmi intinse două hirtii, zicindu-mi: Iscăleşte şi 
dumneata adresa aceasta de admiraţiune şi de recunoștință 
naţională către guvern şi prenumără-te în lista de subscrip- 
țiune cu vreo zece-douăzeci de galbeni, ca să-i oferim un 
pistol, o puşcă ş-un tun. 


* Femeia e schimbătoare... 
** „Ca fulgu-n vînt. 

— Eu, domnule, nu simt entuziasmul dumitale, nu înţeleg 
patriotismul tot într-un fel cu dumneata. 

— Chestiune de apreciaţiune, zise locotenentul Spadon, 
ofiţer în retragere din cauză de sănătate compromisă în ser- 
viciul statului. 

— Aşa să trăieşti, domnule, iscăleşte, adăogă cu un glas 
armonios și blind cocoana Zinca Limbuţeasea, damă tinără, 
frumoasă şi răsfăţată în adoraţiunile tinerimei celei mai po- 
leite a județului, Îi trebuie să ducă și el săracu măcar o sută 
de iscălituri de admiraţiune și vro mie de galbeni pe lista de 
subseripțiune, doar de i-or da un post; e păcat, sărmanul! 
Uite, am iscălit toţi! 

— "Argumentele acestea recomandă foarte mult simţibili- 
tatea sufletului şi bunătatea inimei, virtuţi care să răstring 
plăcut în azurul tfrumoşilor dumitale ochi plini de compă- 
timire; dar cu toată dorinţa ce am de a face ceva care să mă 
înalțe în spiritul unei dame aşa de plăcută, nu pot iscăli 
hîrtiile ce mi să prezintă, fiindcă a mulţumi unui guvern, 
cînd nu merită, este de un rău cetăţean”. 

— Da” de vor veni streinii în ţară, cu ce să ne împotrivim, 
domnule, cu pumnu? strigă indignat locotenentul Spadon. 
Aci este o chestiune foarte mare de apreciaţiune şi de patrio- 
tism. 

— Nu, domnule, patria să apără cu puşti şi cu tunuri; 
dar fiţi bine încredințat că acele din subseripţiunea dumnea- 
voastră nu fac nici cit un ciomag. Românii vor pune înaintea 
streinului piepturile lor cînd vor fi împinși de patriotismul 
acela care să dobîndește prin puritatea sentimentelor, prin- 
tr-o viaţă plină de moralitate și de virtute, iar nu prin cura- 
giul care emană din înjosire, din lingușire şi din corupţiune, 
căci acela nu poate face decît numai sclavi; şi numai oamenii 
liberi îşi pot apăra patria. 

— Să poftească, mă rog, streinul! strigă un gros foncţi- 
onar de la o masă de cărți. Cer numai trei luni de la Dum- 
nezeu, pină voi vedea fonderia isprăvită. Mine mă duc pînă-n 
ziuă să iscălesc contractul cu zidarii. 

— Dar nu ştii că nu poţi să inchei contract pină n-o vota 
Camera fondurile necesarii? întrerupse un tînăr cu barba 
ascuțită. Deosebit de aceasta, trebuie licitaţie; sunt şi eu 
concurent, ca unul ce sunt arhitect, 

— Nu trebuie nici votul Camerii, nici licitaţie; chesti- 
unea fiind urgentă, cade în categoria articolului trei al statu- 
tului de la Canligea, şi prin urmare nu are trebuinţă nici de 
votul Camerilor, nici de licitaţie ! ripostă partenerului grosul 
funcţionar, azvirlind o carte şi cerînd atu. 

— Ca mine te văd și pe tine, vere Costache, cu palat în 
lacul Icoanei!, zise cocoana Zinca, suflind un nor de fum pe 
nas. 

— Da” cu ce o să faci fonderia, domnule? întrebă domnul 
Toroipan. Aud că în visterie fluierä vintul. 

— Chestiune de apreciaţiune — întrerupse locotenentul 
Spadon — pentru trebuințe atît de naţionale și de patriotice 
să găsesc totdauna bani; Napoleon să trăiască, ne dă cît om 
vrea; fonderia nu poate să rămiie jos, ea este temelia naţic- 
nalităţii noastre; pentru arsenale, cazarmii, fonderii şi graj- 
duri, nu este român care să nu-şi dea şi cămașa după el. 

— Dar de unde să mai dea, rere!? întrebă Toroipan, că 
nu mai are. Plătim impozite fel de fel, fonciar, persorai, 

: judeţean, comunal, impozite directe şi indirecte pe sare, pe 
vin, pe rachiu, pe tutun, pe zahăr, pe orce pui mîna, pe orce 
bei, pe orce măniînci, pe orce îmbraci; d-o cădea fii-meo la 
sorţi, trebuie să mai dau ș-acolo cinci mii de lei ca să-l scap 
de miliție; mai pune şi subscripţiile pentru tot felul de fapte 
patriotice, şi bacşigurile pe la oamenii stăpinirei, cîrd ai 
vreo trebuinţă, şi fă socoteala de vezi ce-ţi rămîne. De unde 
să tot dăm, că nu mai avem; să mă tot străfuiască cu tot 
felul de hirtii, n-o să mai pot da şi n-o să mai poată lua. De 
cînd au venit o grămadă de procopsiţi după la Paris, ne-au 
stricat rostul, ne-au adus în ţară sărăcia, nepăsarea de Dum- 
nezeu, ruina proprietăţii, ne-au rădicat respectul familiei 
şi ne-au stricat posturile; toate relele ne vin de la cărţile 
cele multe, de ła dezvoltarea ideilor. Unde avem noi putere 
să ţinem o grămadă de lucruri: progres, libertate, civiliza- 
țiune? Astea or fi bune pe la împărăţiile care sunt bogate, 
dar nu la noi, or să ne aducă în sapă de lemn! 

— Poate că multe din relele noastre ne vin de la unele re- 
forme precipitate şi rău studiate, aduse de oamenii vechi 
sau de oamenii noi; dar greșești cind le atribui civilizaţiunei, 
învăţăturei gi ideilor liberale. Un om. cu cit este mai învă- 
țat, cu atit înţelege şi cunoaște mai bine mărimea lui Dum- 
nezeu ; acei care au făcut cele mai mari şi mai frumoase des- 

coperiri în ştiinţe au fost oameni religioși, plini de credinţă 
şi de iubire câtre Dumnezeu; de aceea i-a şi luminat, le-a 
rădicat spiritul şi i-a făcut să strălucească în lume ca nişte 
făclii în mijlocul intunericului. Învățătura nu depărtează 
pe om de la creatorul său, din contra, îl apropie de dinsul 
şi-l întărește. Cu cit un om ştie mai mult, cu cît cugetă mai 
bine, cu atit este mai în stare de a cunoaşte și a înțelege pu- 
terea şi înțelepciunea lui; cu cit o trăi mai mult în mijlocul 
unei naţiuni civilizate şi s-o identifica mai bine cu mora- 
vurile și cu obiceiurile unui popor luminat, cu atit va şti a 
păzi mai bine religia lui şi a respecta pe a celorlalţi, cu atit 
va şti a iubi familia şi a-i aprecia fericirile, cu atit va gti a 
apăra mai bine proprietatea sa şi a nu s-atinge de a celorlalţi, 
cu atit va deveni un ami: mai călduros al dreptăţii și un 
inimic mai neimpăcat al corupţiunei. 

Aci fui furios întrerupt de asprul Toroipan: 

— Ce-mi spui dumneata, domnule? Dar n-am văzut eu un 
om învăţat, un doctor în legi, un adevărat procopsit cu o 
diplomă tocmai atit de mare, scrisă cu fel de fel de litere pe 
piele de dobitoc, un doctor mare care mi-a susținut ziua-n 
amiaza mare că în drept nu există nici familie, nici proprie- 
tate, că acestea toate sunt numai nişte iscodiri ale popilor 
ş-ale boierilor, că sunt nişte iresuri şi că peste puţin legiui- 
torii o să le scoaţă din cărţi. Zicea în vileag că religia lui 
Christos o să treacă ca a elinilor și ca a romanilor. 

— Acela, domnule, nu era doctor în drept; cum vrei dum- 
ngata ca un om care a studiat legile să nu crează mai mult 
şi mai tare chiar și decit noi în ştiinţa dreptului? Codurile 
sunt stilpii edificiului social; adevărații legişţi o cred și ca 
oameni învăţaţi, şi ca oameni de profesiune; şi ştii că tot 
omul îşi iubeşte şi-şi laudă meseria, orctt de modestă ar fi, 
ba încă îi atribuie un merit și mai mare decit i să cuvine. 
Ce ar rămiînea ştiinţa dreptului dacă s-ar scoate din cărţile 
de legi religia, familia şi proprietatea? Ia dumneata toate 
legile, condica civilă, condica penală, toate legile de la Moise 
şi pină-n ziua de astăzi, deschide-le orunde vei voi, citeşte-le 
din scoarță pină-n scoarță, capitol cu capitol, articol cu 
articot, și nu vei păsi un singur rînd, un singur cuvint care 
să nu aibă drept scop unul dintr-aceste trei principii: religia, 
familia şi proprietatea. În adevăr, s-au găsit în toţi secolii 

oameni care s-au încercat a ataca aceste fondamente ale 
societăţilor civilizate; dar acei oameni nu au ieşit din rin- 
durile legiştilor şi nici putea fi dintre camenii crescuţi și 
hrăniți cu studiul legilor şi al dreptului; căci legiştii nici 
. nu pot măcar înţelege o societate lipsită de aceste baze. 
Ştiinţa dreptului ar fi desfiinţată şi anulată îndată ce ar 
cădea unul dintr-aceşti stilpi. Fu bine încredințat, domnule, 
că acela care ţi-a zis că în drept nu esistă nici familie, nici 
proprietate nu era un doctor în drept, diploma lui era luată 
cu înşelătorie, jurisconsulții să leapădă de dinsul şi-i contestă 
titlul ce-şi dă. 

Tinărul Vintilă, fiul repauzatulu: Moisescu din tirgul 
Herţa, român neaoş, profesor, patriot. călduros şi democrat, 
se aruncă ca un șoim în conversațiune, tăindu-mi vorba: 

— Onoraţi domni şi onorate doamne! Eruditul doctor 
menţionat de venerabilul domnul Toroipan nu a fost bine 
înţeles de amicul nostru, deşi dumnealui este demn de toată 
stima și veneraţiunea noastră, ca unul ce este fiu al poporu- 
lui, moşnean şi mazil. Acel bărbat mare, cind a fulgerat și 
a tunat ca nemuritorul Joe în contra religiunei, a proprietăţii 
şi a familiei, a proces cu multă logică, cu răciune și patrio- 
tism ; el înţelege pre om așa precum ar fi trebuit să fie, iar 
nu pe omul ce vedem; vorbea de omul cel adevărat, homo 
naturae*, cum zice Aristoteles, iar nu de cel alterat pe care 
Plinius-Junior îl distinge prin definăciunea de homo socia- 
bilis**. Este oare dubităciune că degrădăciunele ce vedem 
în ţara noastră mult iubită nu vin din legislăciunele de- 
spotico-aristocratice sub care a gemut eroicul popul român, ci 
dintr-o religiune care fiind greco-izrailită nu poate fia noastră, 
căci nu a fost a străbunilor noștri romani? Eu vă fac dechia- 
răciunea că asupra acestor materii de un ordin înalt mi-am 
convineciunele mele, formate prin observăciune şi sperimen- 
tăciune; iată verum cursum rerum*** ! Să vi le spui eu: în 
şcoală la mine vin copii buni zdraveni d-acasă de la părinţi, 
sani corpore et spirito**** , un am zice, şi acolo, prin comu- 
nicăciune şi conlaminăciune, mă pomenesc cu ei stricaţi; 


* Omul naivrii 

*+ Omul sociabil, 

*+* Adevăratul mers al lucrurilor. 
»a*x Bănătoşi la trup şi la suflet. 

de aceea zic şi eu cu filozoful: ergo socialitas pernitiosissima 
est*. Şi conchid că trebuie să ne înturnăm la omul na- 
turei împreună cu sapientul doctor pentru desfiinţarea reli- 
giunei, familiei şi a proprietăţii, care sunt nişte instituciuni 
feodale care nu pot conveni unei societăți june şi democratice 
ca iubita noastră patrie România. Acum să venim şi să cer- 
cetăm prin răciune care este metoda care ar avea mai multă 
eficăciune pentru abolăeiunea acestor trei rele şi pentru 
stabilirea noilor relăciuni între oameni, și găsesc că logica 
îmi zice că trebuie să ne facem naturali, adică să recunoaş- 
tem de bune şi onorabile toate imperecherile între mali şi 
femele şi a pune tot pe o linie de drepturi pe toţi născuţii 
de orce sex, fie din cununie sau din flori, din adulter sau din 
incest; să rădicăm un azil mare, unde să dăm o educăciune 
democratică şi naturală tutulor copiilor fără distinetăciune, 
ascunzindu-le chipul şi numele părinţilor şi înzestrindu-i la 
timp din casa statului. Eu mă trag din nemuritorul Vintilă- 
vodă, precum o dovedeşte, că două şi cu două fac patru, 
numele meu şi inelul ce port în deget; dar susțin această 
opinie rostro et unguibus** fiindcă sunt patriot adevărat şi 
democrat; fac cu plăcere sacrificăciune de strălucita mea 
origină pe altarul patriei." 

— Democrația şi patriotismul nu au nimica a face, dom- 
nule, cu ideile subversive şi eronate ale doctorului de care 
ne vorbea adineaori domnul 'Toroipan. Este adevărat că în 
societățile moderne mai sunt încă multe rele şi suferințe, dar 
reformele și îmbunătățirile aduse pe toată ziua în regimul 
politic şi social, după mature chibzuiri, treptat şi la vreme 
le fac să dispară una cite una; progresul şi civilizaţiunea au 
de scop îndreptarea relelor şi îmbunătăţirea societăţilor 
omenești, iar nu desființarea lor şi întoarcerea la omul săl- 
batic sau la omul naturei. Ideea de natură absolut bună a 
omului a fost propagată cu mult talent de unii din filozofii 
secolului trecut; dar a pretinde într-un mod absolut că tot 
răul din lume nu provine decit din starea socială este a blas- 
fema în contra creatorului; a pretinde că în starea de natură 
ar esista o mai mare cătime de bine moral decit în starea de 
civilizațiune este a nega înţelepţiunea lui Dumnezeu, care 


* Daci caza cs este social este foarte păpubitor. 
** Cu dinţii și ca uazhiile, 

a făcut pe om sociabil; a susţine asemenea teorii este a nega 
cea mai frumoasă din toate legile ordinului universal, „legea 
perfectibilităţii. 

Părintele Pahomie, care isprăvise paralele în pichet, veni 
in mijlocul nostru şi luă parte la conversațiune: 

— De ce susții, domnule, că Dumnezeu a făcut pe om să 
trăiască în societate? Dar noi, călugării, nu suntem oameni? 
Şi trăim cum dă Domnul, prin chinovii și prin mînăstiri. 

— Mai întîi că prezența sfinţiei-tale între noi este o pro- 
testare vie în contra încercărilor de o viaţă izolată ; deosebit 
de aceasta, viaţa monastică astfel după cum să practică în 
monastiri şi în chinovii nu este o viaţă de izolare; dar chiar 
de vei vorbi de călugării cei pusnici, tot obiecţiunea sfinţiei- 
tale nu se aplică la cazul de care vorbim, fiindcă sihastrii 
aceia care au trăit o viaţă de izolare completă s-au depărtat 
de lume și ș-au impus-o ca o privaţiune, ca un sacrificiu făcut, 
jui Dumnezeu de mulțumirile dintr-această lume, ca să 
dobindească fericiri mai mari, mai înalte şi nentrerupte în 
lumea cea eternă. Vieţile sfinţilor ne arată cîtă virtute a 
trebuit să fie într-acei oameni ca să poată rezista privaţiune- 
lor ce-şi impuneau şi tentaţiunei de a se întoarce în lume, 
Statistica închisorilor celulare, arătindu-ne mulţimea cazu- 
rilor de alienaţiune mentală, ne dovedeşte cît este de ane- 
voie omului a trăi fără a comunica cu alţii cînd nu este sus- 
ţinut de o idee mai presus de gindirile ordinare. Aristot zicea 
că „omul, ca să nu aibă trebuinţă de societate, trebuie să fie 
vită sau zeu“. 

Omul, o fiinţă de un ordin mai înalt decit toate cele ce 
esistă pe faţa pămintului, trebuia neapărat să fie sociabil, 
fiindcă numai în contactul cu alţi oameni își poate mulțumi 
aspirațiunele sufletului şi ale intelectului, căci numai în 
starea socială poate găsi sprijinul necesariu la împlinirea 
trebuințelor și a dorințelor sale; numai în viața socială, în 
unirea a mai multor interese intr-unul şi acelaşi scop poate 
găsi puterea de a învinge piedicile și greutăţile ce întimpină 
din partea naturei şi a prejudițielor; numai în viața socială 
să poate lumina şi perfecționa. Prin schimbul ideilor sale cu 
acelea ale altor oameni își măreşte cercul cunoştinţelor; pu- 
terea fiecăruia să adaogă și să înmulțește cu puterile de ace- 
eaşi natură ale celorlalţi și dobindește astfel ceea ce putem 
numi lucrarea spiritului omenesc. Industria şi meşșteșugurile, 

artele, ştiinţele şi literatura, aceste mari şi frumoase producte 
ale inteligenţei care suie pe om atit de sus în ordinul mo- 
ral şi intelectual, sunt monumentele nedestructibile rădi- 
cate de lucrarea colectivă a spiritului şi a puterei omeneşti, 
adică a seciabilităţii. La lucrările secolilor trecuţi vin de 
să adaogă descoperiri de adevăruri noi, peste care secolii 
următori adaogă altele, şi astfel omenirea să suie treptat pe 
toată ziua către periectibilitate, imbunătăţindu-şi necon- 
tenit starea materială, intelectuală şi morală. Buffon zicea 
că omul ţine puterea sa de la societate, dinsa i-a perfecţionat 
raţiunea, i-a exersat spiritul şi i-a înmulţit puterile. 

— Pot dovedi prin antropologie, osteologie, miologie, 
psihologie, filologie și etnologie că ideile dumitale sunt ero- 
nate; eu, Vintilă, o zic ş-o repet: omul naște bun şi să strică 
în societate, o știu din observăciunile făcute în şcoală la 
mine, sunt os de domn; demonstrăciunea v-am făcut-o prin 
numele meu şi prin inelul ce port în deget; dar îmi place a 
spune adevărul, căci sunt democrat, liberal, amic al po- 
porului, om onest şi patriot. 

— Taci, dascăle ! Nu vezi că nu ai dreptate? strigă cocoana 
Zinca, lepădind ţigara şi lăsînd un grup de dame unde să dis- 
cuta toaletele care erau să figureze duminecă la balul prefectu- 
ui. Ce, am mai fi buni daca nu am avea cite o sintrofie, tea- 
truri, baluri şi plimbări, nu ni s-ar uri să şedem singuri ca 
cucii? Tot ne-aduci de exemplu copiii din școala dumitale, că 
e ş-a sculă; să strică, vezi bine, dacă-i laşi toată ziua singuri 
de capu lor şi alergi cu limba scoasă după mese și soarele; 
îţi lipseşte vreun bal? Te ţii de rochile damelor; gindeşti că 
te fac haz. Cum te scoli, o pleci la vizite. Eu îţi spui curat: 
o să-mi iau băiatu; nu-nvaţă nimic; bunătat! de copil s-a 
făcut un dezmetic de cînd l-am trimis la dumneata. leri, 
soro, daca i-am zis că să nu mai zugrăvească pe pereţi şi pe 
uluci cu cărbune şi cu cridă fel de fel de ocări şi i-am zis să 
lase slugile în pace, să mai citească, să mai scrie, n-a ridicat 
mina la mine? Mi-a zis că vrea să fie liber, iar nu sclav; alal- 
tăieri mi-a fost mai mare ruşinea, l-a-ntrebat naşă-so, văru 
Alecu, ce-nvaţă, şi el i-a răspuns că citeşte cartea cu trei 
dumnezei ; Alecu i-a cerut să vază cartea, crezind că este mi- 
tologie, cînd colo era catihis. lată cum îi învaţă dumnealui 
religia; mai bine îl dau la dascălu neamţ, că să vezi pe băie- 

țelul leliţii Săftichii, de şase luni de cînd urmează la dinsul, 
ţi-e drag să-l auzi. 

— Aci este o cestiune de apreciaţiune, zise domnul Spadon. 
Eu cred că omul naște absolut bun şi că totul depinde de la 
educaţiune ; eu am zis-o asta de cînd eram în şcoala militară. 

— Omul nu naşte nici așa de bun cit cred unii, nici de tot 
rău precum o zic alţii. Cînd observă cineva bine pe copii, 
descoperă în ei o mulţime de instincte rele, care toate să pot 
combate şi dezrădăcina printr-o îngrijire continuă și persis- 
tentă, printr-o educaţiune bine înțeleasă. Adevărul este că, 
deşi omul naște cu acele instincte rele, dar conţine în sine 
simțiri care, dezvoltindu-se prin educaţiune şi prin relaţiu- 
nile sale cu ceilalţi oameni, îi dau puterea de a combate dis- 
pozițiunile cele rele; într-un cuvint, omul nu trebuie să se 
crează din naştere nici prea bun, nici prea rău. „S'ilse vante 
— zice Pascal — je Pabaisse, s'il s'abaisse, je le vante.“* 
Omul naşte cu dispoziţiuni şi bune şi rele, şi, în fine, devine 
ceea ce-l face societatea. Numai prin educațiune să pot com- 
bate instinctele cele rele, numai ea le poate combate şi poate 
face să nască în om dispozițiuni bune, şi viceversa. Educa- 
țiunea trebuie să ţintească a face pe om folositor lui şi soție- 
tății, numai ea îl poate face să înţeleagă că, pentru foloasele 
ce găseşte în conviețuirea cu alţi oameni, sacrifică multe 
din voinţele sale, confundă în parte interesul individual în 
interesul general, contractă datorii care îi creează drepturi 
la simpalia, la afecțiunea și la ajutorul celorlalți oameni. 

La aceste cuvinte, domnul Jăpcănescu, vechi zapeiu din 
timpul lui Caragea, devenit democrat înfocat şi procuror, 
se sculă violent de la o partidă de écarté și întrerupse cu un 
ton de indignaţiune: 

— Ce! lar am început a vorbi de drepturi şi de datorii? 
Domnule, nu mai vrem nici privilegiuri, nici sclavie, ne-am 
săturat de aristocrație ! Voim egalitate și libertate, domnule ! 
Pentru asta ne-am sculat la patruzeci și opt; le voim pentru 
că ele sunt baza societăţii române, a patriei lui Mihai şi lui 
Ștefan. Ce să face, mă rog, libertatea individuală de vom 
admite drepturi şi datorii? Așa unde mergem? 

— Nici drepturile nu sunt privilegiuri, nici datoriile nu 
sunt sclavie; dreptul este justiția ce să cuvine fiecăruia; el 


* Dacă se laudă, îl umilesc, dacă se umileşte, îl laud. 

rămine toldauna curat şi frumos, orcare ar fi legile şi insti- 
tuţiunile ; datoria este ceea ce trebuie să facem ca drepturile 
noastre să fie mai tari și mai bine păzite; ea este o obliga- 
țiune primordială a naturei omeneşti. Corelaţiunea între 
drepturi și datorii este așa de strinsă, încît, de ar voi cineva 
să le despartă, ar distruge deodată toate principiile de ra- 
țiune, de ordine și de echitate. O societate nu să poate consi- 
dera cu intrată pe calea progresului, a civilizațiunei şi a li- 
bertăţii decît numai atunci cînd oamenii care o compun au 
ajuns a înțelege sințenia datoriilor; numai atunci drepturile 
civile și politice devin consecinţa implinirei datoriilor; iar 
daca fiecare nu să gindeşte decit la drepturi, uitind datoriile 
care sunt sorgintea lor, acele drepturi devin iluzorii și rămin 
la discrețiunea celui ce va voi să le spulbere. 

— Dumneata vorbeşti de societăţi şi ai dreptate; dar aceste 
teorii nu să aplică la o națiune suverană şi la un stat liber 
ca al nostru, răspunse cu gravitate un judecător, urmînd cu 
condeiu de cridà cifrele după masă şi proclamînd roberul de 
șapte. 

— Societatea este o zicere colectivă, conține intr-însa 
ideea de mai multe individe fără distincţiune de timp, de 
localitate, de seminţie şi de număr; adunarea a mai multor 
familii care au interese morale şi materiale comune formează 
o populaţiune; cînd acea aglomerațiune a dobindit prin 
limbă, prin religie, prin obiceiuri și prin aspiraţiuni un ca- 
racter propriu şi determinat, trece la starea de popor; popoa- 
rele, prin dezvoltarea literaturei, prin tradiţiuni istorice, 
prin creaţiunea de instituțiuni şi prin apărarea unui teri- 
toriu propriu, ocupât de dînșii, dobindesc dreptul la o viaţă 
proprie, într-un teritoriu determinat şi bine apărat, consti- 
tuie o naţiune gi formează un stat. Ideea de societate, fie 
populațiune sau stat, coprinde într-însa ideea de guvern şi 
de legi care determină drepturile și datoriile fiecăruia și al 
tutulor. O naţiune este un compus de asemănări şi de inte- 
rese strins legate între dinsele, o asociaţiune de oameni civi- 
lizaţi, cu un teritoriu determinat, denumit și apărat de cetă- 
teni uniţi prin identitatea naturei lor fizice și morale, prin 
lucrările prin care o generațiune înzestrează generaţiunile 
următoare; o asociaţiune de oameni uniţi prin tradițiuni de 
gindiri, de sentimente, de moravuri și 'de aspirațiuni. Qa- 
menii, ca să compuie o societate serioasă, trebuie să aibă 

mai multe punturi de asemănare între dinşii. Statul este 
concentrațiunea voințelor şi dorințelor unei asociaţiuni mari 
de oameni ocupind o țară a lor, supuşi aceloraşi legi, avind 
acelaşi guvern, sau este o adunare a mai multor state care, 
prin obligaţiuni mutuale, concură la siguranţa şi la inde- 
pendența lor. 

Cu cit observarea datoriilor, respectul dreptului şi identi- 
tatea aspirațiunelor string mai tare legăturile sociale între 
membrii unei societăţi, cu atit ei caută a se apropia unii de 
alţii, a le conserva şi a le apăra în contra oricării încercări 
de a se atinge de dinsele, în contra orcărui atac dinintru sau 
dinafară. Cu cit acele legături au produs mai mult rod, cu 
cit istoria unei națiuni este mai bogată în fapte mari şi fru- 
moase, cu atit credinţa şi solidaritatea între membrii ei este 
mai asigurată. Puterea şi gloria naţională creşte cu dezvol- 
tarea unui popor, și dezvoltarea poporului să face atunci 
cînd voinţa lui merge în acord cu raţiunea națională. Tre- 
buinţa de dezvoltare a făcut că fiecare naţiune şi-a creat o 
aptitudine proprie după geniul său; toţi recunoaștem italie- 
nilor o aptitudine artistică mai mare decit a celorlalte naţi- 
uni; cine poate tăgădui gintei anglo-saxone o activitate mai 
mare în muncă şi un spirit de asociaţiune şi de organizațiune 
care o lace a fi admiraţiunea societăţilor moderne? Deose- 
birile între aptitudinile şi tendinţele naţiunelor este pro- 
ductul naturei lor fizice şi morale, al climei, al formaţiunei 
geologice a pămintului în care locuiesc, al obiceiurilor, al 
moravurilor, al limbei, al religiunei, al guvernului şi al 
intereselor, intr-un cuvint, al geniului național. Aceste deo- 
sebiri ajung a îi uneori atit de însemnate, incit le fac a se 
crede incompatibile între dinsele, nasc rivalități şi gelozii, 
împiedică prin toate mijloacele dezvoltarea unele altora, să 
vatămă, să sfișie și caută a se destruge între dinsele. Vorbim, 
să înțelege, de starea de astăzi, căci mineştiinţa şiciviliza- 
țiunea, relaţiunele politice, interesele internaționale şi sta- 
bilitatea pot dărima acele inimicii, precum în alți timpi 
neştiința și prejudiţele le-au putut crea. Peste puţin va veni 
ziua cind fiecare va înțelege că fericirea sa proprie este strîns 
legată şi dependinte de fericirile celorlalți şi că interesul 
individual bine înţeles este acela care ne îndeamnă a face 
tot ce putem, ca ceilalți indivizi sau națiuni să devie cit să 
poate mai avuţi şi mai fericiţi. 

— Nu zic, şi aceasta poate fi o chestiune de apreciaţiune 
— răsări locotenentul — dar ceea ce susţine o naţiune este 
armata, de aceea un stat trebuie să aibă mulți soldaţi, căci 
altfel o iau celelalte puteri în picioare. 

— O naţiune trebuie să fie totdauna gata a-şi apăra teri- 
toriul, dar nu trebuie să sacrifice tot la întreţinerea de oştiri 
permanente, care o ostenesc şi o ruină. Societăţile, ca și 
indivizii nasc, trăiesc, mor sau se transformă; fie mare, fie 
mică, orice naţiune își are epoca sa de mărime şi de deca- 
denţă, de prosperitate şi de nenorociri, să rădică şi să men- 
tine nu prin arme, ci prin virtutea membrilor săi, şi cade 
prin patimile care o corump şi o demoralizează. Oştirile și 
fortărețele le pot apăra numai atunci în contra inimicului 
dinafară cînd în naţiune se află virtuțile care îi dau viaţă; 
dar în contra inimicului dinîntru, care este mult mai puter- 
nic şi mai teribil, nimic nu o poate apăra. Acest inimic este 
corupţiunea, care mai totdauna să manifestă prin discordie, 
duşman sub a căruia loviri au căzut statele cele mai puter- 
nice. Este de însemnat că naţiunele să corump tocmai atunci 
cînd par a Îi mai tari prin arme. 

— Noi avem un singur rău în ţară la noi, şi el ne vine de 
la boieri, ambiţiunea, zise domnul Secătureanu, tînăr de 
şaptesprezece ani, elev din clasa a patra și impiegat la can- 
celaria prefecturei. 

— D-apoi lasă că le-a tăiat din unghişoară ministrul 
nostru! Ce om de stat! strigă domnul Calemgioglu, vechi 
scriitor ła judecătorie şi care aştepta prin telegraf numirea 
sa de grefier. 

— Cit o sta ministru, întrerupse cocoana Zinca rizind; 
că d-o cădea de la putere, iar te auz înjurîndu-l şi aruncînd 
cu noroi în viaţa lui ca an, cînd ziceai tot dumneata, nene 
Iordache, că era prost, nenvăţat, corupt, desfrănat şi vîndut 
streinului. P-atunci dai laudă lui Dumnezeu că s-a făcut 
ministru omul cel mai onest şi mai căpabil din toată ţara, 
g-apoi, tot dumneata, cînd s-a făcut din nou ministru, ai 
venit în fuga mare la lelița Anica, unde eram cu toţi adunaţi, 
de ne-ai citit telegrama vesel că iar a venit la putere omul 
cel mare al ţărei, proclamîndu-l mai meşter decit pe Blon- 
din!?, mai învăţat decit Metternich şi mai dibaci decit Nes- 
selrod ; da” lasă, că te ştim, îţi schimbi ideile cu ministerile. 

— Ce să facă bietul creştin? Este om cu familie grea, 
zise locotenentul oftind. Eu apreciez poziţiunea sa, ea nu 
vine din ambiţiune, ci vine din trebuinţe. 

— Primum vivere, deinde philosophare*, zise domnul Vin- 
tilă. Eu, care sunt plin de abnegăciune pînă a sacrifica nobila 
mea origină pe altarul principiilor, iubesc pe ministrul nos- 
tru de astăzi, pe omul nostru cel mare, fiindcă este un om 
plin de patimă; şi în politică trebuie cineva să fie impins 
de ură în contra boierilor ca să poată servi patria. 

— Ura nu este o patimă bună, şi dacă ea poate mulţumi 
uneori pe un individ, însă nu poate da roade folositoare socie- 
tăţilor omenești. 

— Dar să poate să [ie o societate fără patimi, zise oftind 
cu glas mare doamna Economescu, damă de trei cununii. 
Ce ne imbătrineşte şi ne ofticează pe noi, damele? 

— Natura omenească este înclinată spre patimi, este ade- 
vărat, şi va trece mult timp pînă ce educaţiunea va izbuti 
a le dezrădăcina; să poate zice că în secolul nostru nu există 
om fără patimi; dar creştinismul, religiunea noastră, ne dă 
mari esemple de bunătate, de caritate şi de abnegaţiune; 
mersul progresului şi al civilizaţiunei este a îmbunătăți inima 
şi a purifica spiritul, a ne apropia de omul acela cum îl 
voiește fondatorul religiei noastre. 

Patimile sunt simţiri care lucrează cu tărie asupra inimei, 
o coprind şi o string; ele, lăsate în voia lor, corump sufletul 
şi rătăcesc spiritul; inima cea mai lină are într-însa germeni 
de patimi. Educaţiunea şi împrejurările în care trăim pot 
preveni dezvoltarea lor, puterea raţiunei poate să le mărgi- 
nească lucrarea; poate chiar să le esploateze în folosul ome- 
nirei, dindu-le o direcţiune bine chibzuită, precum pot de- 
veni vătămătoare cind vor fi lăsate în voia lor. Rațiunea 
trebuie să fie destul de puternică ca să le poată modera şi 
învinge, căci ele lucrează asupra sufletului, uneori chiar în 
contra voinţei noastre, şi îi dau o activitate violentă, precum 
dau inteliginţei o putere mai presus decit cea obicinuită. 

— Ai dreptate, domnule — adăogă tinărul şcolar — este 
mai ales o patimă care, precum am zis-o mai adineaori, îm- 
piedică orce progres, ambițiunea, domnule, ea are să ne piardă. 


* Mai întii să trăieşti, apoi să filozotezi. 

— Mă iartă, domnule, daca îndrăznesc să fiu într-această 
privință de o părere cu totul contrarie; căci eu, departe de a 
considera ambiţiunea ca o patimă vătămătoare, pe care să 
caut a o izgoni din societatea noastră, o consider ca p-un 
tovarăş nedespărțit al progresului şi al faptelor mari; de am 
o părere de rău, este că n-o intilnesc mai des la români; ea 
ar contribui la mărirea şi la inaintarea României. Ambiţiu- 
nea rădică societăţile, căci acei ce o au caută a se deosebi 
de ceilalţi oameni prin muncă, prin istețime sau prin vite- 
jie. Laurii lui Miltiad, care tulburau somnul lui Temistocle, 
au scăpat Atena. O naţiune de oameni fără ambiţiune este o 
naţiune moartă. Societatea şi guvernul trebuie să caute a 
dirige ambiţiunea oamenilor, a-i deschide drumul, a-i crea 
cercuri întinse, în care să se poată exercita şi deveni folosi- 
toare, iar nu să caute a o stinge’, 

Moraliştii care au studiat patimile omenești le-au impăr- 
tit în mai multe categorii; au deosebit mai intii patimile 
intelectuale, precum sunt iubirea adevărului, a virtuţei şi 
a gloriei, între care să poate număra și ambiţiunea. Aceste 
patimi, departe de a trebui combătnte, societatea, o repet, 
trebuie să le încurajeze, căci ele sunt mai totdauna triumful 
sufletului asupra poftelor, triumful spiritului asupra mate- 
riei; lor le suntem datori toate descoperirile în ştiinţe și în 
arte; ele sunt tovarășul nedespărțit al geniului. Ambiţiunea 
nu este altceva decit dorința de a se deosebi de ceilalţi oa- 
meni, de a fi lăudat şi admirat; ea împinge pe om la fapte 
mari, i! sileşte a face serviciuri pentru care societatea să-l 
onoreze şi să-i fie recunoscătoare. 

O altă categorie de patimi sunt patimile senzuale: lăco- 
mia, molăţiunea, Qesfrănarea şi altele; acestea sunt domi- 
națiunea materiei asupra spiritului. Mai totdauna există în 
om o luptă între spirit și materie, între rațiune şi poftele 
corpului; cind biruie spiritul, patimile îşi pierd caracterul 
lor cel răufăcător şi pernicios; cînd, din contra, biruiesc pof- 
tele, atunci ele [ac să tacă raţiunea, supun sufletul, 1l corump. 

Afară de aceste patimi, acelea care au ocupat mai mult și 

mai scrios pe moralisti sunt acele pe care le-au numit patimi 
mixte, fiindcă ele nasc mai cu deosebire din relaţiunele ce 
viața socială creează între oameni şi din raporturile dintre 
sexuri; ele rezultă din îndoita noastră natură şi au o mai 
mare influință asupra societăţilor. Fiindcă s-a vorbit aici 

de patimi primejdioase țării noastre, voiesc să vă vorbesc 
şi eu de patima aceea care mi se pare mie cea mai pernicioasă 
și mai vătămătoare din toate; acea patimă este invidia sau 
pizmuirea a orce vedem bun la alții. 

Omul invidios devine rău fiindcă să crede năpăstuit de 
Dumnezeu şi de oameni; inima şi sufletul său să strică pină 
a dori fără de trebuință. orce avere a altuia şi a uri pe toţi 
acei care au ceva; este condamnat a nu să mulțumi vreodată 
nici cu ceea ce are, nici cu ceea ce este, ci rivneşte necontenit 
la alţii. Invidia este patima care roade mai mult sufletul 
în care a intrat; ea este mai neîmpăcată decit ura, este sor- 
gintea celor mai mari rele, ea naşte vrajba şi ura. Invidiosul 
își exersează acţiunea sa mai cu deosebire asupra oamenilor 
de oarecare valoare. Arma cea mai obicinuită cu care să 
servă este calomnia; pizmuieşte de preferinţă pe cel ce i-a 
putut face bine, pentru că recunoştinţa fiind unul din senti- 
mentele cele mai plăcute unui suflet curat şi bun, este supă- 
rătoare şi nesuferită sufletului stricat şi turmentat al invi- 
diosului, în inima căruia s-au stins toate facultăţile cele 
nobile, toate sentimentele cele frumoase, toate simțirile cele 
plăcute. Nimic nu corumpe pe om ca această nenorocită 
patimă. Omul corupt prin invidie consideră datoriile către 
Dumnezeu, către societate şi către el însuşi ca o ,himeră; 
toate lucrurile le raportează la mulțumirea patimilor sale, 
şi ajunge a crede că singurul adevărat bine pe pămint este 
mulţumirea patimilor sale celor rele; pierzind conștiința 
binelui, se asociază cu acei ce crede că pot contribui la mul- 
ţumirea plăcerilor sale. 

Un tinăr elegant şi parfumat, venit de curind de la Paris, 
unde studiase doi ani literatura și care ciîștigase în stos, de- 
bută în conversaţiune băgind banii cu zgomot în buzunar: 

— Filozofia dumitale este cam veche, mon cher; astăzi 
lucrurile sunt mult mai simple; lumea cea nouă să imparte 
acum numai în două categorii: în proşti şi in dibaci; aceşti 
din urmă trăiesc bine fiindcă trăiese din spinarea celorlalți 
care sunt mai numeroşi ; trăiesc din munca săracilor, întoc- 
mai precum trăiau odinioară nobilii din munca mojicilor; 
este lesne a fi prost, dar este anevoie a fi dibaci; pe proşti 
noi îi numim mitocani, opincă, onorabili cetăţeni sau public 
independinte și inteliginte; pe ceilalţi îi numim, după tm- 
prejurări şi după timp, boieri, ciocoi, ciocoi vechi sau ciocoi 

noi, patrioți, partid liberal, roşii, albi. Francezii, care sunt 
mai înaintați în civilizațiune, pe cei mulţi îi numesc gogo 
sau acţionari“, pe ceilalţi îi numesc les habiles**. Ce s-ar 
mai alege de proști daca nu ar fi cei dibaci ca să-i conducă? 
ar da în gropi, ş-ar sparge capetele; nu este dar drept să plă- 
tească serviciile ce le aduc cei dibaci? 

— Morala dumitale își va avea poate într-o zi împărăția 
2i, dar atunci Scriptura ne zice că va veni vremea d-apoi; 
în lumea de astăzi, însă, glorie Domnului! dibacii sau inte- 
ligenţii dumitale nu prea au sfîrşit bun. Chiar acei pe care 
îi fericim pentru traiul lor cel bogat din spinarea altora pe- 
trec în neodihnă şi mor mizerabil; pe câți am văzut trăind 
şi murind în ticăloşie fiindcă nu au voit să fie în rindul celor 
ce numeşti d-ta proşti. Credinţele ce ai asupra omenirei sunt 
greşite; cu toate acestea, apărarea unor asemenea idei într-o 
societate atit de tinără nu este mai puţin un semn rău, un 
semn de boală morală, fiindcă denotă în cei ce le au o dorință 
nestinsă de mulţumiri și de plăceri, şi cînd acele plăceri sunt 
dorite cu orce preţ, ele pot duce pînă la uitarea datoriilor, 
pînă la improbitate, la înşelăciune și la crimă ; şi ştii că cea 
mai sigură manifestare a corupțiunei este nepaza datoriilor 
şi neruşinarea; cînd omul a ajuns acolo, urăşte binele și 
merge pină a simți o adevărată mulțumire in persecuțiuni 
şi în cruzimi. Cind o societate este în decadență, asemenea 
idei i ies la lumină şi iau dezvoltare ; dar să înădușă și dispar 
cind societatea este tinără, plină de viitor şi condusă de un 
spirit de virtute şi de devotament. „Cînd convulsiunele poli- 
tice turbură un stat, care este deja în fierbere prin viciuri și 
depravaţiuni — zice Wyte Melville — spuma morală, ca prin- 
tr-o lege a naturei, iese dasupra; caracterele cele mai fără 
principii, cele mai dispuse a urma instinctele lor de hrăpire 
şi de spediente ajung la un fel de renume, ajung la poziţi- 
uni înalte, de puţină durată în adevăr, nesigure și defăimate, 
dar joacă un rol însemnat. Sub guvernele cele rele nu este 
decit un singur mijloc de a căpăta favoare: acest mijloc este 
de a incerca să egaleze brutalitatea guvernanţilor, ale căror 
case devin receptacole de inichităţi şi detrindăvie.“ 


* Mai exact, gogo s-ar traduce prin „posescr de capital, lesne de 
înşelat“. 
** Cei iscusiţi, 

O societate astfel după cum o doreşti sau ţi-o închipuieşti 
dumneata este o societate căzută și fără rațiune de a fi; ajunsă 
într-o asemenea stare, ea trebuie să se ridice prin virtute, 
daca a mai rămas în popor; trebuie să se transtormeze sau 
să piară. 

Corupțiunea este cu atit mai primejdioasă fiindcă este 
contagioasă, răspindește imprejurul ei o atmosferă in care 
delicateţa simțurilor să strică și gustul să depravează. Daca 
o societate căzută sau aproape de a cădea să mai poate rădica 
şi renaşte la viaţă, acesti miracol nu să poate opera decit prin 
virtutea femeilor; legenda secolilor pe dinsa ne-o arată zdro- 
bind capul şarpelui ; iar cind și dinsa ajunge a zace adormită 
în lux şi în voluptate, viciul umblă cu capul rădicat şi trium- 
fätor pentru că ştie că nu are cine să-l zdrobească. Spiritul 
sfint găseşte virtutea prin care se naşte un salvator. 

„Ceea ce niciun om nu îndrăznea să facă a făcut-o o femeie, 
zice Eugénie Pelletan’. Ea a ascultat glasul inimei sale şi, 
sub porunca ei, a scris actul de acuzaţiune în contra planta- 
torilor negrieri. America a auzit reclamarea patetică a Har- 
rietei Stowe, s-a coborit în cugetul său şi i-a fost ruşine de 
sine; după citva timp, prezidenţia lui Lincoln ieşea din co- 
liba lui oncle Tom. 

Omul este îndrăzneţ la foc, dar este slab dinaintea opre- 
siunei ; daca ea persistă, el simte trebuința de a să închina 
biruitorului. Femeia, din contra, are darul martirului, ea 
din naștere poartă în fundul inimei sale o curăţenie care se 
revoltă în contra succesului; vede într-însul un fel de desfri- 
nare şi o lovire asupra conştiinţei; mai bine moare decit să 
trăiască în pace cu dinsul.“ 

— Da’ cu femeile o să faci treabă? zise domnul Fanaridi. 
Ele după lege sunt făcute să caute de casă sub autoritatea 
bărbatului, să-i asculte şi să se teamă de dinsul; să vă spun 
eu de unde vine corupțiunea la noi; vine din lipsa legilor, 
ne lipsesc o grămadă de articole; nu mai departe decit ieri 
am dezvinovăţit la tribunal un hoţ prins asupra faptului şi 
l-am achitat fiindcă nu am găsit articol special în lege. 

— Corupţiunea, domnul meu, vine din patimile cele rele, 
și patimile nu să pot înfrina prin legi, ci numai prin învăţă- 
tura religioasă şi filozofică şi prin educaţiune. Cu cit o socie- 
tate este mai civilizată, cu atit patimile pierd puterea lor 
asupra sufletului, cu cît educaţiunea unui popol este mai 

îngrijită şi învățătura mai răspindită, cu atit spiritul să, 
luminează şi raţiunea să întărește şi devin mai tari în contra 
patimilor; statistica ne confirmă această teorie prin tot felul 
de observaţiuni; este constatat şi dovedit într-un mod netă- 
găduit că mizeria și crimele să impuţinează cu cit luminele 
să răspindesc mai mult. Educaţiunea mărește inima şi mic- 
şorează patimile, ne obicinuieşte a vedea și a găsi mulțumi- 
rea noastră in fapte bune, ne formează gustul şi ne învaţă a 
admira şi a iubi binele şi frumosul; învăţătura ne dă armele 
cu care ne putem lupta contra patimilor. Învățătura 
religiei, a filozofiei și a ştiinţelor ne arată datoriile noastre 
către Dumnezeu şi către oameni, ne arată adevărurile in care 
trebuie să credem; învăţătura istoriei ne arată exemplele 
ce trebuie să urmăm ca să perpeluăm virtutea şi ca să ne 
facem demni de stima, de recunoştinţa şi de admiraţiunea 
urmașilor noştri; învăţătura literaturei şi a frumoaselor arte 
ne înalţă spiritul către sublim și frumos, îl curăţă de cuge- 
tări proaste; învăţătura profesională ne dă mijloace de a ne 
procura prin muncă un trai onorabil nouă gi familielor noas- 
tre. Exemplele cele bune date de părinţi şi de vecini ne obici- 
nuiesc a călca pe calea de la care nu ne putem abate fără 
de a compromite încrederea, stima și consideraţiunea de 
care voim să ne bucurăm. Fără aceste elemente ale educați- 
unei, nu avem nici mijloace de a cunoaşte drumul pe care 
trebuie să mergem, nici putem dobindi tăria de a invinge 
instinctele brutale ale trupului, nu găsim mijloace de a ne 
procura o existenţă onestă şi răminem supuşi la cele mai rele 
din toate patimele, la invidie şi la ură, patimi care învrăj- 
besc societatea, o dezbină, o sfişie şi o pune la dispoziţiunea 
inimicului, care voiește să o piarză. 

— Apoi cînd ar fi toţi ca dumnealui de procopsiţi — zise 
Sălbătăcescu, arăţind la tînărul căruia îi surisese norocul în 
lansquenet — ferice de biata țară ! Ce-ţi ziceam eu, domnule? 
Mai fă şcoli, mai strigaţi să facem şcoli! 

— Toţi cer instrucțiunea publică, şi o cer pentru toţi obli- 
gatorie şi gratuită; o cer cu drept cuvint tocmai pentru că 
trebuie să fim destul de luminaţi şi înarmaţi cu puterea ra- 
ţiunei ca, oricînd să ivesc idei greșite şi subversive ca acelea 
pe care le propagă tinărul nostru literat, să le poată combate 
gi; respinge. Instrucţiunea publică este o instituţiune foarte 
delicată, ea trebuie regulată şi organizată astfel ca să nu 

facă oameni stricați; să ne ferim mai cu deosebire de a tn- 
mulţi numărul tinerilor semidocţi, plini de fumuri, care, 
neputind îi folositori, devin primejdioși, buni de a răsturna 
şi de a dărăma, dar incapabili de a edifica. Instrucţiunea 
publică bine înţeleasă trebuie să aibă de scop a îimplinta în 
inima tinerilor sentimentul de justiţie, de frica lui Dumnezeu 
şi de implinirea datoriilor către sine și către semenii săi, a 
rădica demnitatea și spiritul şi a-l face demn şi capabili pen- 
tru cariera ce voiește să îmbrățișeze. Modele de o bună orga- 
nizare a învăţăturei publice primare să găsesc astăzi în 
mai multe ţări; voi cita mai cu deosebire Statele Unite, 
Scoţia si Saxonia; acolo tot copilul de la cinci pînă la cinci- 
sprezeci ani învaţă a ceti, a scri, a calcula şi a desina; îşi 
formează inima şi raţiunea prin învățătura religioasă şi 
morală; cunoştinţele de geografie, de istorie, de geometrie, 
de mecanică, de agricultură, de istorie naturală şi de higienă 
îl fac apt la viaţa practică; îşi exersează corpul prin gimnas- 
tică şi prin cîntare. În şeoalele americane tinerii să formează 
la viaţa publică, familiarizindu-se cu chestiunele importante 
ale ţărei şi exercitindu-se a vorbi în public. În şcoală, în 
biserică, în adunări, sărbătorile şi serile de iarnă li se vor- 
beşte necontenit de morală şi de politică; nu ca să-i facă 
nesupuşi, ci ca să-i obicinuiască din copilărie a respecta 
constituțiunea şi a iubi libertatea. 

„Omului îi trebuie o predare perpetuă — zice d. Labou- 
laye -- creştinul şi muncitorul are trebuinţă de o predare 
continuă. lată marele servicii ce aduc bisericile, jurnalele, 
bibliotecile populare, cursurile şi adunările publice și acele 
mii de asociaţiuni care în ţările libere ţin în deşteptare reli- 
gia, știința şi opiniunea. Astfel, o asociaţiune devine o liber- 
tate socială, şi libertatea devine cu atit mai prețioasă cu cit 
combate nencetat neștiinţa şi patimile cele rele, duce lumina 
pină în locurile cele mai mizerabile, în locurile acelea unde 
să dospeşte invidia» şi ura şi năbuşaste revoluţiunele chiar 
in vatra lor.“ 

— Vina este toată a boierilor, care nu lasă pe domnitor 
să facă cum ştie el că este mai bine pentru ţară, zise domnul 
Oftescu, aruncind pe masă o pereche de cărți cu care făcuse 
pacienţă, ca să vază daca să reînființează casieriele de plasă. 
Pe cît va fi o aristocrație fie de naştere, fie de bani sau chiar 
de merit, nu să îndreptează lucrurile. Acum ştiu că o să 

fim toţi deopotrivă. Un lucru bun ar fi de făcut, să ne oblige 
guvernul să ne îmbrăcăm ţărăneşte; ar fi şi mai ieftin, și 
mai frumos ; ar lipsi modele care ne corump şi ne ruinează. 

— Mai îrumos, da! Fracul şi pălăria nu au nimic teatral, 
dar mai ieftin nu ! Costumul ţărancelor noastre dă mare cîmp 
luxului de stofe şi de podoabe pe piept, pe cap şi la briu; 
modele, cind s-ar mărgini la îmbrăcăminte, nu ar fi atit, de 
ruinătoare cît crezi; ele sunt un mijloc puternic de propa- 
gandă bună sau rea; cînd se agaţă de moravuri, de modul 
de a trăi, au o putere foarte mare, căci pornesc totdauna 
de la clasele cele de sus, pe care cei mici şi săraci ţin drept 
onor a le imita; fiecare voieşte a minca, a bea, a se plimba 
ca cei mari şi ca cei avuţi; le imitează echipagele, livrelele şi 
chiar viciurile. Ceea ce este numai un obicei rău sau un ca- 
priciu la clasele avute devine de multe ori viciu la clasele de 
jos; patimile şi poftele lor sunt mai vii şi mai arzătoare. 
Ceea ce este o dărăpănare a averei pentru unii devine cauză 
de prevaricațiuni şi prădăciuni pentru ceilalţi; luxul toa- 
letelor, echipagelor și mobililor devine de multe ori cauza 
de dezonoare a familiei. Dar precum moda este un instrument, 
de corupţiune, asemenea poate deveni și un mijloc puternic 
de moralizare. Clasele care dau tonul în societate, clasele pe 
care le imitează celelalte, de ce să nu caute ca bunul ton să 
fie a purta toalete simple şi de bun-gust? În loc de toalete 
grele şi scumpe, să caute a petrece o viață modestă şi plăcută 
în familie, o viaţă laborioasă şi onestă, în loc de a fi moda 
să trăiască numai Ja vizite, la plimbări, la teatruri, la gră- 
dini publice şi la baluri, neaflind nicăiri mulţumirea după 
care oftează şi aşteptind” totdauna cu nerăbdare finitul pe- 
trecerei, ca să-şi scoată necazul pe slugi şi pe copii. De ce în 
loc de a fi de modă pentru o damă a fi cochetă şi a avea ado- 
ratori să nu fie la modă a fi o soţie virtuoasă, mumă îngri- 
jitoare pentru moralitatea și învăţătura copiilor? Damele 
române ar trebui să-şi puie ambițiunea a fi un model de im- 
bunătăţire morală a societăţii noastre, o glorie care prețuieşie 
negreşit ceva mai mult decit admirarea și omagiile minci- 
noase ale tinerei fără ocupaţiune. 

Familia este baza societăţii şi femeia este stilpul familiei; 
de la modul dar cu care să fac căsătoriile depinde în mare parte 
moralitatea şi fericirea societăţilor. La noi însoțirile la oraşe, 
ca şi la ţară se fac prin zestre, foarte puţine prin afecţiune; 

de cele mai multe ori un tînăr, neștiind cum să-şi îndrepteze 
ranele făcute averei sale, caută o zestre; acest. mod pune de 
la început pe bărbat într-o stare de inferioritate în ochii fe- 
meei, fără ca această inferioritate să o rădice pe dînsa în 
opinia sa proprie, căci nu poate să atribuie preferința ce i 
s-a dat nici meritelor intelectuale, nici calităţilor morale, 
fiindcă ştie că acea preferință s-a dat averei; ; pe de altă parte, 
certitudinea la unii de a găsi orişicind o zestre neaccesibilă 
creditorilor face pe tineri nepăsători pentru averea rămasă 
de la părinţi. O răsipesc contractind obiceiuri de lux şi de 
nelucrare, prin urmare aduce în familie un element stricat. 
Pune pe bărbat într-o poziţiune umilitoare dinaintea femeei 
dintr-a! căreia avut are să trăiască, rămine la discreţiunea 
capricielor şi a exigenților ei, exigenţe care cresc cu diferinţa 
contingentului adus de fiecare la susţinerea sarcinelor fa- 
miliei. Căsătoriile din amor sunt fondate de cele mai multe 
ori pe un sentiment trecător şi care de multe ori nu este decit 
efectul imaginaţiunei și al iluziunelor care cad una cite una 
cînd acei care se admirau fără a se cunoaşte se deşteaptă și 
văd că realitatea nu seamănă cu ceea ce visaseră unul potmi 
altul. 

— Apoi asta este gi discutăciunea mea cu domnişoara 
Zinca; nu-i zic totdauna că familia nu este în natură? Orcum 
ne vom întoarce, vedem că matrimoniul nu poate dura; 
onorata doamnă mi-a făcut descherăciunea că este pentru 
consortium omnis pitae* gi nu voiește să admită divorsul. Ați 
înţeles acum, doamnă, că eu am dreptate şi ştiţi că în cestiune 
de familie nu pot fi bănuit de partimonăciune ca unul ce 
sunt viță de domn, după cum v-aţi convins cu toţii. Cînd 
vorbesc dar pentru. abolăciunea familiei, vorbesc în contra 
intereselor mele; dar ce să fac daca ardoarea patriotică mă 
consumă şi dacă sunt democrat şi doresc binele năciunei 
mele? intrerupse d. Vintilă. 

— lertaţi-mă, domnule, dar am fost întrerupt, căci de 
m-aţi fi lăsat să isprăvesc, v-ași fi spus ce este o căsătorie 
care înfăţişează toate garanţiile. Este aceea care naște din 
amicie și din stimă, acea afecțiune care crește necontenit 
cu întărirea acelor sentimente care formează legături neal- 


* Căsătorie pe toată viața. 

terabile între doi tineri destinaţii a convieţui; pe stimă şi pe 
amicie să poată stabili căsătoria şi fonda adevărata famile. 

— Pentru familie, de !calea-valea, zice domnul Fluturescu, 
tot mai sunt nişte consideraţiuni, copii, afecţiuni, inte- 
rese; dar pentru proprietate ce poate zice cineva! Cu drept 
este ca unii să aibă cu prisos și alţii să se uite cu jind la bunu- 
rile lumei, unti să piară de foame şi alţii să bea și să banche- 
tuiască? Trebuia în condica asta nouă să o fi desființat cu 
totul; cînd faci reforme, încai să le faci cum să cade. 

— Îţi vine lesne, vezi bine, să vorbeşti așa, fiindcă ţi-ai 
vîndut moşioara care ţi-a rămas de la tată-tău, ai vindut şi 
casa ce ţi-a lăsat biată leliţa Smaranda şi le-ai tocat toate 
colea la masa aia ; așteaptă acum să le vindem şi noi, g-atunci 
bucuros, zise cocoana Zinca cu un glas de soprano. 

— Pentru proprietate sunt, domnule, cuvinte tot atit de 
puternice ca şi pentru susţinerea familiei; căci vei binevoi 
să convii că omul diferă de vită prin cugetare, şi, ca fiinţă 
eugetătoare, trebuia negreșit ca într-o zi, mai curind sau 
mai tîrziu, să dobîndească conștiința spațiului şi a timpului, 
prin urmare a trecutului şi a viitorului, a cunoaşte pe unul 
şi a se preocupa de cellalt, într-un cuvint, să devie prevăză- 
tor. Pe de altă parte, el fiind un compus de puteri fizice, 
morale şi intelectuale, puteri care trebuiesc menținute și 
dezvoltate, puteri care să ostenesc prin muncă şi să sporesc 
prin consomaţiune, el a fost îmboldit la muncă prin perspec- 
tiva mulţumirilor ce are să dobindească după urma produc- 
tului ostenelilor sale. Aceasta să poate numi raţiunea activi- 
tăţii omului. 

Cu cit trebuinţele omului s-au făcut mai numeroase și mai 
variate, cu atit el a trebuit să devie mai păstrător, mai pre- 
văzător. Trebuinţele sunt îndemnul muncei şi al meșteşugu- 
rilor. Suprimă trebuinţele, adică consumaţiunea, şi ai supri- 
mat totodată şi munca, și producțiunea ; omul, nemaiavind 
interesul de a dobîndi, nu mai simte trebuința de a munci; 
cine ar mai voi să producă daca nu ar avea certitudinea că 
nu va veni altul să consume ceea ce a produs el? cine s-ar 
mai osteni daca productul nu ar deveni proprietatea absolută 
a aceluia ce l-a dobindit prin munca și osteneala sa? Daca 
persoana şi facultăţile omului nu se pot tăgădui ca proprie- 
tate a sa, cum să poate tăgădui proprietatea productului pu- 
terilor şi a facultăților lui? Aşadar, cred că vezi, domnule, 

că proprietatea este o consecinţă inevitabilă a naturei fizice 
şi intelectuale a omului. 

— Ai dreptate! eu totdauna am zis-o şi o repet şi astăzi: 
trebuia de la început să nu se recunoască proprietatea; tre- 
buia toţi să fie datori să muncească deopotrivă şi să se folo- 
sească cu toţii deopotrivă de bunurile lumet, şi ar fi mers 
treaba bine, adăogă domnul Vintilă. 

— Aci este o eroare: dumneata crezi că societatea a insti- 
tuit proprietatea; dar nu te gindeşti că ar fi mai drept a zice 
că proprietatea a format societăţile, ca să o poată apăra. 
Proprietatea emană de la un instinct natural, de la acela 
care să deşteaptă în fiecare şi îi spune că este stăpin pe per- 
soana sa. A suprima dreptul de proprietate al omului asupra 
productului muncei sale este a opri creațiunea acelor pro- 
ducte; a lua o parte dintr-acele producte este a descuraja pe 
om de a se osteni altădată pentru dobindirea lor; este a opri 
activitatea, slăbind mobilul care îl împinge la lucru; a să 
atinge de proprietatea internă, a îndatora o fiinţă activă şi 
liberă de a intreprinde o lucrare ce n-ar întreprinde de sineși 
sau a-l împiedica de la un ram al mijloacelor sale de produc- 
tiune, a întoarce, prin urmare, facultăţile de la destinaţiunea 
lor naturală este a micșora puterea productivă a omului; 
şi orce atingere a proprietăţii interioare sau exterioare este 
contrară utilității şi justiţiei. Suprimă proprietatea, şi ai 
suprimat de bună seamă munca şi producţiunea, ai suprimat 
îndemnul descoperirilor, ai suprimat progresul şi ai redus 
pe om la starea de troglodit, mîncind orce poate găsi, orce 
poate apuca, orce poate hrăpi; stare în care nu mai are tre- 
buinţă nici de casă, nici de sat, nici de oraş, nici de stat, 
Fără proprietate, nu putem vedea alt decît mizerie și bar- 
barie. Proprietatea imboldește munca. 

Tînărul literat mă întrerupse cu argumentul următor, 
debitat pe un ton doctoral: 

— Zici că satisfacerea trebuinţelor este origina proprietă- 
ţii şi că, prin urmare, este un drept al omului, un drept na- 
tural, bazat pe trebuinţe adevărate; așa fiind, mi să pare 
evident că nu să poate aplica decit la ceea ce este product 
al muncei; cum dar omu] s-a făcut stăpin pe pămint care nu 
este, nu o poți tăgădui, un product al muncei sale ? Chiar 
după Scriptură, el este făcut de Dumnezeu, el este un obiect 
asupra căruia omul nu a putut avea nici o acţiune; nimeni, 

prin urmare, nu şi-l poate apropria nici în totul, nici în 
parte, nimeni nu poate avea asupra lui un drept. mai mare 
decit ceilalți; el trebuie să fie la dispoziţiunea fiecăruia. 

— Domnul mi-a luat argumentul din gură, zise nobilul 
profesor, şi argumentind astfel dau dovezi de abnegăciune și 
patriotism; căci trăgîndu-mă din luminatul Vintilă-vodă, 
precum este dovedit, aș putea să revendice drepturi de pro- 
prietate pe moșia Slănicu, cu cetate gi cu ocne cu tot. 

— Argumentul dumneavoastră ar fi netăgăduit daca pă- 
mintul ar produce fără muncă și în abondenţă roadele lui, 
dacă n-ar îi acoperit de mărăcini şi de ciulini, dacă el ar da 
griul, porumbul, prunile şi strugurii, fructele şi legumele 
fără de a fi fost mai întii curăţit de mărăcini și de burieni, 
îngrăşat, arat, semănat, grăpat, plivit şi muncit, daca po- 
mii, ca să dea fructul lor, nu ar avea trebuință să fie sădiți, 
răsădiţi, altoiţi, săpaţi, îngrijiţi, curăţiţi, udaţi în toate 
zilele, ani întregi, cu sudoarea frunței omului, ca după timp 
indelungat să înceapă a da roade şi să răsplătească pe mun- 
citor de ostenelile şi de cheltuelile ce a făcut mai mulţi ani 
d-a rîndul, fără alt folos decit speranţa de a culege mai tirziu, 
peste patru, cinci sau zece ani, rodul ostenelilor sale. 

Cine ar voi să curețe un pămînt de buturugi, de pietre sau 
de nisip, să-l amendeze, să-l îngrașe, să-l dreneze daca nu 
ar avea asigurarea că după toate cheltuielile şi ostenelile el, 
numai el va avea dreptul de a-l ara și d-a-l semăna? Cine ar 
semăna dacă nu ar avea dreptul d-a recolta? Cine ar sădi 
duzi, pruni, peri, meri dacă nu i s-ar garanta dreptul de a 
să folosi de roadele acelor sădiri? 

La începutul lumei, negreşit. oamenii, fiind puţini la nu- 
măr, aveau și trebuinţe foarte mărginite; pămîntul dintre 
Marea Caspică și Golful Persic le da fără muncă şi cu prisos 
roade și plante plăcute, şi nu era trebuinţă de proprietate, 
nu să certa nimeni pentru o banană, pentru o nucă de coco 
sau pentru o foaie de viță; intr-acele locuri chiar astăzi poţi 
întilni dervişi şi ezizi frumoşi, groşi şi nalţi, care trăiesc ca 
păsările cerului, fără casă, fără altă îmbrăcăminte decit o 
piele de căprioară; oameni care nici nu seamănă, nici nu 
recoltează; dar mai tirziu, oamenii inmulţindu-se, s-au în- 
mulțit şi trebuinţele prin dobindirea cunoştinţelor; atunci 
pămintul nu le mai putea da cu îndestulare fără muncă cele 
trebuincioase, pămîntul acela nu i-a mai încăput şi a tre- 

buit să caute aiurea; s-au dus de au locuit şi alte păminturi, 
înfiinţind pretutindeni proprietatea. Supus prin legea natu- 
rei lui fizice a-şi perpetua neamul, omul a trebuit să caute 
a întîmpina și trebuinţele copiilor; aceștia, mărindu-se, au 
unit munca lor cu aceea a părinţilor şi mai tirziu au trebuit 
să dea bătrinilor ajutorul ce primiseră de la dinșii în timpul 
slăbiciunei copilăriei lor. Aceste ajutoare mutuale impuse 
de legea naturei, bazate pe adevărate trebuinţe, au confun- 
dat munca părinţilor cu a copiilor şi au creat dreptul de ere- 
ditate, consecință fatală, dar inevitabilă a naturei fizice şi 
morale a omului. 

Proprietatea pămîntului este atit de inerenţă naturei 
omului, încît este de însemnat că, din toate proprietăţile, 
la nici una nu ţine el ca la proprietatea de pămînt; nu iu- 
beşte nici o avere cum iubeşte casa în care s-a născut, arbo- 
rele la umbra căruia a copilărit. Proprietatea pămintului 
este cea mai sacră din toate, căci ea, unind familia prin in- 
terese și prin sentimente, dezvoltă într-însa toate virtuțile 
domestice, care devin mai in urmă izvorul virtuţilor sociale. 
Omul care nu are amorul familiei și al proprietăţii nu va 
avea niciodată amorul patriei. 

Aplecarea omului de a poseda pămînt o găsim la toate 
neamurile, şi o găsim cu atît mai dezvoltată cu cit un neam 
este mai civilizat. După cum vezi, domnule, nu poți lovi 
proprietatea fără de a lovi şi a dobori familia, precum nu 
poţi lovi familia fără de a lovi societatea. De cînd lumea nu 
a existat societate civilizată fără familie, fără proprietate 
sau fără ereditate. Indivizii se folosesc gi se bucură de bunu- 
rile ce au dobindit, şi acele ce le rămîn la sfirşitul vieţei le 
transmit moștenitorilor, iată proprietatea privată. Secolii 
grămădese rezultatele lucrărilor tutulor oamenilor şi consti- 
tuie capitalul, avuţia naţională ; nu este o zi în viaţa popoa- 
relor civilizate care să nu adauge o bogăţie nouă la capitalul 
social, la averea naţională. Cu cît proprietatea va îi mai 
garantată, cu cit legile o apără mai bine, cu atit acea socie- 
tate este mai bogată, cu atit înaintează mai repede, cu atit 
devine mai puternică. Toţi călătorii au constatat starea de 
mizerie şi de camătă care există în țările unde proprietatea 
nu este bine asigurată; acolo lucrarea pămintulu: este pără- 
sită, acolo să află cimpiile cele mai sterpe; dacă citeodată 
să pripăşeşte cite un capitalist, el stă cu averea în geaman- 

tan, gata pe fugă; cată să o aibă în ce poate îi mai lesne de 
rădieat, în diamanturi şi argintărie, ca să le poată lesne 
ascunde, îşi face casa cit poate mai proastă, ca să nu poată 
deștepta bănuiala şi excita invidia. În timpul confiscațiune- 
lor şi pină în timpii din urmă casele evreilor şi ale armenilor 
în Turcia erau văpsite în negru pe dinafară, ca să nu bată la 
ochi. Camăta este singura speculă în asemenea țări. Bogăția 
și creditul nasc cu proprietatea. 

Negaţiunea proprietăţii este negaţiunea principiilor fon- 
damentale ale moralei, căci daca nimeni nu ar avea drept 
pe nimic, adică daca nu ar poseda nici un obiect al său, nu 
este a zice că are drept pe tot ce există, și prin urmare că 
puterea materială şi dibăcia pot să-și impartă tot ce există 
daca s-ar mai găsi ceva pe lume? Și atunci unde rămîne pro- 
bitatea? Daca s-ar putea realiza utopia de o comunitate 
universală sau numai de comunități naționale, s-ar rădica 
omului cu totul dorinţa de a îmbunătăţi şi d-a înirumuseța 
pămîntul, s-ar stinge concurența, emulațiunea şi geniul 
descoperirilor, am ajunge prin nivelarea averilor, a pozi- 
ţiunelor și poate chiar a inteligenţelor la cel mai jos grad al 
scării sociale, adică la desfiinţarea industriei, a artelor, a 
comerţului, a științelor, şi omenirea ar trece de la starea 
civilizațiunei la a barbariei. În ordinul economic, adică al 
bogăției publice şi private, am ajunge la mizerie. De unde 
astăzi avem în societate săraci şi bogaţi, am fi toţi o apă, 
cum să zice, toți deopotrivă săraci. Sărăcia, care tinde 
a- dispare cu progresul descoperirilor în științe și în arte 
şi cu îmbunătățirea instituţiunelor, s-ar lăţi ca vălul nop- 
vii și ar copleşi omenirea întreagă, coborînd-o la cea mai 
ticăloasă stare. 

Dreptul de proprietate este principiul care a creat socie- 
tățile libere și civilizate; fără proprietate nu poate exista 
o asociaţiune politică. 

— Eu știu atita, că daca nu s-o desfiinţa proprietatea, 
nu mai ajungem niciodată la egalitate, mormăi tinărul 
Fluturescu. 

— În adevăr, desființarea proprietăţii ne-ar da egalita- 
tea ; dar ne-ar da acea egalitate pe care am putea-o numi ega- 
litatea de jos, ne-ar da barbaria, iar nu egalitatea la care 
trebuie să aspirăm, egalitatea de sus; căci la aceea nu să 
poate ajunge decit numai prin înaintarea în arte, în ştiinţe 

şi industrie; numai ea poate dărima privilegiul, numai ea 
poate afranca omul din toate lanţurile nevoilor şi rădica 
societatea. În cit priveşte pămîntul, este constatat că nu- 
mai proprietatea îi poate da valoarea, numai ea îl poate 
curăţi de mărăcini şi de pietre, numai ea poate usca mlaş- 
tinele şi pune pămîntul în stare de a deveni producător. 
Acel care s-ar îndoi despre acest adevăr n-are decit să cer- 
ceteze starea pămîntului în părţile Asiei, unde el este liber 
şi fără stăpin, precum îl vei dumneata; pămîntul cel mai 
roditor din lume care rămîne în toţi anii neproducător; dar 
ca să nu te duci așa departe, comparează unde vrei pămin- 
tul rămas comunal cu acela care a trecut în stare de pro- 
prietate privată. Un exemplu vrednic de însemnat este 
ceea ce s-a observat în landele departamentului Girondei 
din Franţa: 300.000 hectare de un pămînt neroditor, un 
strat de humus ca de un deget de gros așezat peste un pă- 
mint cleios, acoperit iarna cu apă şi vara uscat, ars de soa- 
re; acum vro doisprezece ani venitul ce da acest pămînt 
nu era nici de un milion, să socotea pe 3 franci venitul 
unui hectar care să vindea pe 100 de franci; astăzi jumătate 
dintr-acest. pămînt, cît era proprietate particulară, s-a pus 
în esploatare după sistemul de drenaj al domnului Chaber- 
lant, şi producerea lui s-a suit la 100 de franci de hectar, 
adică de la 450.000 la 15 milioane de franci, iar cealaltă 
parte ca la 150.000 de hectare, care este proprietatea comu- 
nelor, a rămas în starea cea dinţii, neputindu-se folosi de 
descoperirea învățatului inginer. 

-— Acolo sunt astfel de oameni, proprietarii sunt buni 
ŞI generoși, dar nu ca la noi boierii, răi, hrăpitori, care tră- 
iesc ca părăsiţi din sudoarea creștinului, zise domnu! Jăp- 
cănescu. 

— Nu am nimica de zis, domnule, pentru apărarea ace- 
lora din proprietarii ciocoi, boieri sau nepuțători care, 
profitind de simplitatea şi neştiința ţăranilor, sau care, 
sprijiniți şi favorizați de o administrațiune arbitrară și de 
o justiţie părtinitoare, au putut supune pe cei slabi şi lua 
de la clăcași cîtuşi de puţin peste ceea ce legea le acorda. 
Înșelătorul şi prevaricatorul merită critica şi osînda oame- 
nilor oneşti la orice categorie și la orice condiţiune ar apar- 
ține el. 

— Ei! d-apoi claca nu era robie? întrerupse domnul Of- 
tescu, reincepind pasienţa care nu vrea să iasă. 

— Claca nu era proprietate, nici proprietatea nu era 
claca; pot zice încă că dacă ea era foarte vătămătoare pro- 
prietarului, în folosul căruia se părea instituită, şi mal cu 
deosebire era în paguba generală a producţiunei ţării; dar 
dacă vom cerceta cu condeiul în mînă și cu aritmetica în 
cap ce speculație au făcut acei care au devenit proprietari 
de moșii în țară la noi, ne putem convinge lesne că nu au 
hrăpit de la nimeni, nu au dezbrăcat pe nimeni, nu au fu- 
rat nimănui nimic şi că nu merită a fi traciaţi cu severita- 
tea cu care îi tractezi dumneata, 

— Pămiînturile este ştiut că au fost ale ţăranilor, boierii 
le-au luat de la ei. Sunt hrisoave domnești care o dovedesc 
aceasta tot așa de limpede precum v-am dovedit şi eu că 
mă trag din Vintilă-vodă. 

— Nu există asemenea hrisoave şi nici nu pot exista. La 
noi, ca în toate ţările, pămînturile cucerite s-au împărțit 
la învingători. România n-a putut fi toată ocupată și im- 
părţită colonilor lui Traian; o mare parte a rămas pămint 
fără stăpîn sau al statului, și încă chiar dintre românii im- 
proprietăriți, mulți părăsind mai tirziu ţara şi fugind de 
năvălirile turcilor şi ale tătarilor, precum au făcut Matei 
Vitejescu, Vlad Socol, Toma Dorobănţeseu, Lupu Săbăuț, 
Oprişan Soldăţescu și alții, părăsind Clocociocu sau Clivu, 
pămînturile lor rămase fără proprietar au devenit ale sta- 
tului impreună cu altele, şi domnii după vremi le-au dă- 
ruit slujbaşilor credinţoşi şi ostașilor viteji, individual sau 
în devălmășie, 

„Am hărăzit loc sterp din pustie din hotarul Cimpiii Stă- 
neștilor ca să le fie lor şi urmașilor ocină şi moșie de veci.. 
Astfel s-a dat moșii odivoilor, dorobanţilor, roșiorilor, ver- 
zişorilor. Acestea au devenit moşii moşneneşti sau 'răză- 
seşti, proprietatea mică, de multe ori în devălmăşie sau 
indiviză. Daniile pe la căpitani şi pe la mănăstiri au for- 
mat în România proprietatea cea mare, la care a venit de 
s-a adăogat necontenit, precum se va adăoga și d-aci încolo 
impreunarea de părticele mici pe un singur cap, prin moş- 
tenire, căsătorii şi cumpărători. Păminturile acestea sunt 
ele alodiale, beneficiale, tributare sau feodale, sau sunt de 
curată, bună şi adevărată proprietate, moşie, ocină trecută 

de la unii la alţii prin moştenire, zestre, danii sau cumpără- 
tori cu bani buni cite ughiu, talere şi parale atitea funia, 
ocaua sau dramu? 

La noi proprietatea a fost curat română. 

Domnii războinici ea Mihai şi ca Bogdan, la întoarcerea 
lor din Ungaria şi din Polonia, au încercat a introduce și 
în ţara noastră proprietatea feodală, proprietate vendă ca 
o putere militară, precum întroduseră turcii spahilicurile 
în multe părţi ale Imperiului otoman; dar o asemenea ims- 
tituţiune, fiind contrarie spiritului românesc, n-a putut 
lua rădăcină în ţară. 

„Numai îndrăzneala unora din stăpinii moșiilor a putut 
a-i vinde (este vorba de vecini), a-i da de zestre, şi nu sunt 
volnici stăpinii satelor, cînd vinde moşia, să vinză oame- 
nii, ci, ca niște săteni ai satelor, în sat să rămilie, făcînd ei 
slujba cu nart 24 de zile şi dijmă să dea...“ zice hrisovul de 
la 1749. Mai tirziu obligaţiunele puse de turci asupra dom- 
nilor fanarioți pentru aprovizionarea fortărețelor Dunării 
au adus amestecul autorităţii în niște tranzacţiuni care tre- 
buia să rămiie totdauna libere şi, ca să nu fie nici o piedică 
pentru lucrarea pămîntului, s-au arogat dreptul a otări pre- 
turi, a pune narturi, precum vedem în hrisoavele lui Cali- 
mac și lui Moruz și în legile lui ipsilant şi Caragea, narturi 
pe care mai în urmă regulamentele organice de la 1831 și 
firmanele de la 1852 le-au consacrat, Împuind unei părți 
obligaţiunea de a ceda o bucată de pămint determinată și 
celeilalte obligațiunea de a da un număr de zile clată și 
dijmă. Acesta este pactul numit în lege relațiuni reciproce 
dintre proprietari şi săteni, legătură silnică și obligatorie, 
care nu trebuie şi nu poate să existe în starea de civiliza- 
ţiune şi de libertate. 

În România, populaţiunea s-a format prin colonizaţie, 
iar nu prin concuistă, prin urmare s-a format aici, ca şi la 
romani, la greci şi fenici, privată, iar nu comună sau a sta- 
tului, ca în Asia; „the Walachians are surounded by, but not 
mixted with the barbarians“(românii sunt înconjurați, iar 
nu amestecați cu barbari), zice Gibbon, şi drept zicea adu- 
narea boierilor Moldovei la 1817: „că Dragoș a găsit ţara 
împărţită în proprietăţi particolare şi că proprietăţi par- 
ticolare erau numai locurile din pustie, nimeni nu posedă 
braniştile domnești şi locurile tirgurilor“. Acest domn, ca 

şi Radu Negru, nevenind ca cotropitor, a trebuit să respec- 
teze proprietăţile, şi așa a și făcut; cind a voit mai în urmă 
să facă danii la mănăstiri, a cumpărat. moşii cu bani, precum 
a făcut şi Alexandru cel Bun. 

Cercetind bine, te poți încredința că afară de moşiile de 
mină moartă, celelalte mai toate au trecut in cei din urmă 
treizeci de ani prin trei sau patru mini; așadar, chiar de am 
putea admite pentru un moment că origina proprietăţii de 
pămînt să fi fost o spoliaţiune de către cei dintii proprie- 
tari sau că să se fi cumpărat cu bani rău dobindiţi sau cig- 
tigaţi prin fraudă, abuzuri, violenţii, prevaricațiuni, con- 
cuziuni şi confiscaţiuni, cine poate fi în drept în secolul al 
XIX-lea să vie să puie mîna, după o prescripţiune de secoli, 
pe o avere cumpărată pe bună-credinţă, cu bani munciţi 
şi bine ciștigaţi? Nu ar fi aceasta o lovire a principiului ga- 
cru al proprietăţii, astfel] după cum este regulat in condica 
noastră civilă nouă și veche, ca şi în toate condicile civile 
ale Europei?! Ca să ne înţelegem mai bine, să luăm de exem- 
plu un onest neguțător, croitor, cojocar sau zaraf, carele pe 
la anul 1827, după ce a ciştigat prin industria sa, a putut 
pune la o parte un capital de donă mii de galbeni, bani bine 
dobiîndiţi, nu prin hrăpire, nu prin huzmeturi sau chiverni- 
seli, nu ca boier san ca ciocoi, ca grifon sau ca crontan, ci 
prin muncă, prin industrie, prin comerţ şi prin economie, 
Să ne inchipuim. acum că acel negustor, om de gust sau de 
speculă, să fi băgat acea economie de două mii de galbeni 
în cumpărătoarea unei moșii, nici scumpă sărată, cum să 
zice, nici ieftină chilipir, ci după preţurile curente, pe pre- 
ţurile obicinuite pe atunci pe 5% venit curat; şi iată-l pro- 
prietar al unei moşii de 100 galbeni venit din arendă. Iau, 
cum vezi, epoca cea mai favorabilă; căci îndată după acel 
timp moşiile au început a se sui, urmind o progresiune cres- 
cătoare pînă la anul 1857, indoindu-se veniturile din zece 
în zece ani. Astfel că acea moșie, cumpărată la 1827 cu mo- 
desta sumă de două mii de galbeni, a ajuns treptat să dea 
peste treizeci de ani un venit anual de opt sute de galbeni. 

— Cum vei dumneata, domnule, să ia 40% pe an de la 
banii ce i-a băgat în moșie și să nu facă nici un sacrificiu 
pentru patrie! strigă cu indignaţie locotenentul Spadon; 
este o apreciere dreaptă că moşiile s-au suit foarte mult, 
ştiu că acelor care au apucat de au cumpărat moșii acum 

treizeci sau patruzeci de ani le-a pus Dumnezeu mina în 
cap. . 

d Tot aşa are să fie peste treizeci sau patruzeci de ani 
pentru acei care cumpără moşii astăzi. Dar să vedem acum 
daca în adevăr le-a pus Dumnezeu mîna în cap, şi pentru 
aceasta să urmărim puțin și să analizăm strălucita speculă 
ce a făcut fericitul nostru negustor care, la 1827, şi-a lăsat 
meseria şi s-a făcut proprietar de moşie, ajuns astăzi a avea 
un venit de opt sute de galbeni. 

Lăsind cu totul la o parte consideraţiunele daca ar fi fost 
sau nu lesne pe atunci a găsi banilor o întrebuințare care 
să-i dea 20 și 25%, pe an cu garanţie bună, amanet de scule, 
de șaluri sau de argintărie, vom zice ca un lucru cunoscut de 
toţi ş şi netăgăduit de nimeni că putea desigur găsi a lua 10% 
împrumutindu-i pe bună, sigură și întiia hipotecă de case 
sau de moșie, hipotecă şi dobindă recunoscute și întărite de 
toate autorităţile legale ale ţării, fără a se teme de gurile 
rele, nici de urmărirea vreunui procuror, căci 10% a fost 
dobinda legală şi este și astăzi chiar dobinda cea mai scă- 
zută în ţară; încă şi mai mult, acel care ia numai această 
dobindă nu numai că nu trece de cămătar, dar este consi- 
derat ca un făcător de bine, un împrumutător milostiv, 
omul lui Dumnezeu. Toate zapisile de imprumuturi cite am 
văzut după acei an purtau dobindă de 7 şi 71/, la pungă 
pe lună, adică 16 4/,% şi 18% pe an. 

Calculind dar acele două mii de galbeni pe 100%, noul 
nostru proprietar, care da moşia lui în arendă cu o sută de 
galbeni, păgubea cite 100 de galbeni pe tot anul, căci de ii 
da cu dobindă, de la două mii de galbeni ar fi luat două 
sute, iar nu o sută, cît ia de la moșie; deficitul acesta cal- 
culat negustoreşte pe baza de 10% îi tace pină la anul 1837 o 
pagubă de 1.589 de galbeni și face că această moșie îl costă, 
la 1837, nu 2.000 de galbeni, ci 3.589 de galbeni. 

— Şi de este pagubă, ea este insă neinsemnată pe lingă 
sporirea ce a avut; acea moşie face astăzi peste zece-două- 
sprezece mii de galbeni, zise domnul Socotescu, fost rapor- 
tor statistic. 

— Ca să putem vorbi cu temei, daţi-mi voie să calculăm 
pină în căpătii. Ziceam dar că la 1837 moşia costa pe spe- 
culantul nostru 3.589 de galbeni, un capital care, pus la 
dobindă, i-ar fi adus un venit de 359 de galbeni pe an, în 

vreme ce moșia, cu toate că i s-a îndoit venitul, nu-i adu- 
cea decit 200 de galbeni; așa, de la 1837 pînă la anul 1847, 
păgubeşte. pe tot anul cite 159 de galbeni, ceea ce în zece 
ani Îi mai suie paguba la alți 2.530 de galbeni, şi atunci 
moşia cumpărată cu douăzeci de ani înainte pe 2.000 de 
galbeni îl costa 6.119 galbeni, sau 612 galbeni pe an, cînd 
îndoindu-se iar venitul din cit era și urcindu-se la 400 de 
galbeni pe an, îi pricinuiește un deficit de 212 galbeni pe 
an, care deficit să grămădesc pină la 1857 într-o sumă de 
3.378 de galbeni şi face de-l costă moşia 9.497; atunci ve- 
nitu] moşiei iar s-a suit şi a ajuns a fi de 800 de galbeni; 
deficitul calculat pină la punerea în lucrare a legei rurale 
la 1865 face 2.130 de galbeni şi suie costul moşiei la 11.200 
de galbeni. Daca la acest cost vom mai adăoga impozitul 
fonciar calculat de la 1852 pină la 1865 după legile şi dis- 
poziţiunele după vremi, o sumă de cel puţin 400 de galbeni, 
moșia cumpărată la 1827 pe 2.000 de galbeni îl costă pe fe- 
ricitul nostru amic peste 11.600 de galbeni, adică 1.160 de 
galbeni pe an, şi el nu ia decit 760 “de galbeni, scăzindu-i 
impozitul fonciar; adică că plătește 400 de galbeni pe tot 
anul onorul şi fericirea d-a se întitula proprietar. Şi obser- 
vaţi, mă rog, că am nimerit un proprietar rar, cum nu se 
găseşte la o mie unul; am nimerit un proprietar färă gustul 
zidirilor de case, de biserici, de magazii, de hanuri, fără pa- 
tima grădinăriei, a florilor, a poamelor şi a legumelor, in- 
firmitāți si slăbiciuni strîns legate de cualitatea de proprie- 
tar de pămînt, capricii și trebuințe care ar fi costat pe altul 
cel putin trei sau patru mii galbeni; apoi am mai nimerit, 
şi alt noroe la proprietarul nostru, noroc mare şi rar în ţara 
noastr: închipuiţi-vă că nimeni din vecini, nici mirean, 
nici călugăr, nu s-a încercat a-i știrbi moșia şi nu l-a obli- 
gat a scoate ingineri hotarnici, a plăti avocaţi, a alerga zece 
ani cu poștia şi cu birje pe la 'tribunalurile de judeţe, pe la 
curtile de apel, pe la Ministeriele de Interne, de Justiție, 
de Culte și de Esterne, a căra judecători, cercetători şi pre- 
țuitori pe la fața locului, şi după toate astea să piarză și o 
parte din moşi>, daca nu şi toată, cu drept sau fără drept, 
plătind daune, speze şi interese; oare dumneavoastră, dom- 
nilor, şi mai cu deosebire dumneata, domnule Fanaridi, nu 
credeţi că în fericita noastră ţară acestea să nu intre în s0- 

coteală, pentru o moşie ca aceea despre care este vorba, cu 
două sau trei mii de galbeni cel puţin? 

— Ba şi mai mult, zice cocoana Zinca; întreabă-mă pe 
mine, să-ți spui eu cit m-a ținut judecata cu hagi Hristea; 
căzuse năpastie pe mine din chiar senin, să-mi ia moşia şi 
mai multe nu! nu era să rămii săracă din pricina lui Drep- 
teanu, care pusese pizmă pe mine?! 

— Vedeţi dar, domnilor, că daca am voi să le punem pe 
toate la condei, am găsi că acea moșie a costat pe negusto- 
rul nostru peste 20.000 de galbeni; dar noi să ne ținem de 
cifra noastră cea modestă şi netăgăduită de 11.600 de gal- 
beni, cu venit de 800 de galbeni, şi să căutăm a găsi ce va- 
loare avea ieri înaintea legii rurale şi ce venit are astăzi. 

De vom cerceta vinzărite de proprietăţi rurale făcute la 
secţia III, în cei din urmă trei ani, găsim că s-au vindut ter- 
men de mijloc pe baza de 8%, adică că moșia amicului nos- 
tru valora 10.000 galbeni, adică cu 1.600 de galbeni mai pu- 
ţin decit îl costă, şi de aci vezi că acela căruia ziceţi că i-a 
pus Dumnezeu mina-n cap i-a pus-o nu ca să-i dea, ci ca 
să-i ia 1,600 de galbeni, şi că negustorul, devenind proprie- 
tar, a făcut o speculă proastă, greşită; nu pentru că să fi 
avut vreo nenorocire sau vreo neizbîndă, dar liindeă astfel 
este la noi specula de cumpărători de moşie. 

— Dar daca ar fi fost cumpărătoarea de moșii o speculă 
aşa de proastă, cum atiția comercianţi inteligenți, cu atita 
aritmetică în cap, cari au devenit milionari speculind un 
mic capital în grine, piei, lină, vite, manufacturi, coloni- 
ale, au cumpărat moşii și tot cumpără nencetat? întreabă 
domnul Fluturescu. 

— Pentru că există în om o dorinţă neînvinsă de a poseda 
pămînt; această slăbiciune este omenească, o găsim la toate 
națiunele, și ţi-aș putea aduce exemple o mulţime de ne- 
gustori care trăgeau din capitalurile lor un venit bun de 
15 şi 20%, care se suiau necontenit pe scara bogăției și care 
s-au ruinat cind au băgat acele capitaluri în cumpărători 
de moşii, pentru că nu au putut găsi în noua lor speculă de- 
cit un venit de 3 şi de 4%, siliți fiind a face avansuri pen- 
tru clădiri de magazii, de hanuri etc. 

Ceea ce am zis pentru un negustor care a cumpărat moşie 
la 1827 o putem repeta pentru toţi acei care au devenit pro- 
prietari la anul de la Hristos 1800, la 1700 sau la 1600 şi în 

orice timp de cind ţara este ţară. Moşiile Văcăreștilor, Stur- 
dzeştilor, Filipeştilor, Bălăcenilor, Balşeștilor, Ghiculeş- 
tilor, Bibeştilor, Butculeştilor nu au altă origină decit 
aceea a moşielor negustorilor. Fost-au ele averi feodale co- 
tropite de la vreun neam învins, sau au fost, ca toate cele- 
laite, părți dintr-o moşie mare împărţită între mai mulţi 
frați, sau cumpărători după la proprietari mici, părticele 
împreunate; moşii, funii, ocale, litre şi dramuri, proprie- 
tăţi dumicate din generaţiune in generaţiune; căci aşa tre- 
buia să fie într-o ţară unde majoratul n-a existat niciodată. 
Odivoi sau roșiori împărțind moşia indiviză şi mai tîrziu 
vinzînd loturile lor, care, unindu-să într-un singur trup asu- 
pra aceluiaşi cumpărător, asupra unui Năsturel sau unui 
Bărcănescu, au format proprietatea cea mare, compusă mai 
totdauna din mai multe proprietăţi mici; precum, pe d-altă 
parte, multe proprietăţi mici provin din împărţirea unei 
proprietăţi mari — lege a naturei tranzacţiunelor libere şi 
în contra căria orce restricţiune este fără efect şi nu poate 
dura. 

— D-acum încolo nu mai poate fi aşa, fiindcă guvernul, 
printr-o prevedere adevărat părintească, a luat măsuri a 
nu să putea vinde loturile pe care s-au improprietărit tä- 
ranii foşti clăcași, zise locotenentele Spadon. 

— Lege care să va eluda sau să va desființa de acei în 
favoarea cărora să crede că s-a făcut restricţiunea; fiindcă 
ea este atentatorie proprietăţii şi liberilor tranzacţiuni, 
contrarie regulilor şi legilor naturale. 

— Aşa! dar dup-acuma au început: a vinde, strigă co- 
coana Zinca. La mine la moşie tot pămintul cit am cedat. 
locuitorilor l-au luat zece săteni, iar ceilalţi au rămas fără 
pămint; zic că nu pot plăti fonciera, 

— Moșiile erau pe nimica într-o vreme şi tot nu le-au pu- 
tut ţinea; moşia de zestre Mămăligeni a mamii Marghioliţii, 
mătușa tată-mio, adăogă moș Dincă Pirvulescu, boier bä- 
trin care nu iscălise DA în plebiscit, i-a dat-o mă-sa drept 
o pereche de cercei, şi mai era încă o moşie a răposatei le- 
lei Sandi, sor’ cu mama Marghioliţii, care aceea a fost dată 
drept o butcă de Viena, astăzi sunt moşii de cîte două mii 
de galbeni venit pe an. 

— Acei care au cumpărat în secolul XV-lea, XVI- lea sau 
al XVII-lea un moș, o funie sau o litră de moşie cu ughi și 

bani roşii, moşie mare de mai multe mii de pogoane, moşie 
care nu a costat poate nici o sută de lei şi care dă astăzi ve- 
nit de mii de galbeni, acei care au Iat-o pe o pereche de 
cercei sau pe o butcă au făcut poate o speculă tot aşa de 
proastă ca a negustorului nostru cu moşia cumpărată la 
1827 pe 2.000 de galbeni; acei 100 de lei, valoarea cerceilor 
sau a butcii, de atunci pînă acuma ar face poate mai mult 
decît moșia daca am calcula la cit s-ar sui valoarele acelor 
bani prin capitalizări acumulate după dobinzile după vremi 
şi daca am compara acele cifre cu valoarea şi cu veniturile 
capitalizate ale acelor moşii. Ca să ne putem pronunța asu- 
pra adevăratei lor valori de atunci trebuie să luăm și să cal- 
culăm prețurile butcii și a cerceilor de atunci, să le capita- 
Jizăm şi să le comparăm cu valoarea de astăzi a moşiei, adă- 
ogindu-i i veniturile succesive, astfel cum am făcut-o pentru 
moșia cumpărată de negustorul nostru la 1827. 

Aţi văzut cred destul de lămurit ce fel de hrăpitori au 
fost pînă la 1865 acei ce posedau moșii în România; nu vor- 
besc, o mai repet, de hrăpitorii aceia care, profitînd de po- 
ziţiunele ce ocupau sau care întrebuinţau mijloace viclene 
ca să hrăpească moșiele de la moşneni sau de la săraci. Dum- 
neavoastră, în loc de a striga şi a stiematiza pe cei hrăpitori 
şi jacăși, aţi luat un ton patriotic de a striga în contra pro- 
prietarilor mari și mici. 

Am vorbit pînă aci numai de valoarea moşiii pînă la in- 
ceputul lui 1865, dar să vedem şi ce să mai întimplă cu spe- 
culațiunea negustorului nostru la punerea în lucrare a ke- 
gei rurale; vă rog să-mi dați puţintică atenţiune. 

La moşiile cele locuite să socotea aproape cite un locuitor 
plugar la 25 de pogoane și 10 galbeni pe an de locuitor ve- 
nitul curat al proprietarului inaintea desființării clăcii; 
astfel, o moşie de 800 de galbeni venit avea pe dinsa ter- 
men de mijloc 80 de locuitori şi o întindere de 2.000 de pogoa- 
ne. Acest pămînt trebuie să- 1 împărţim în patru categorii: 

O parte, pămînt bun și curat, 

A doua parte, pămînt de cualitate bună, dar acoperit cu 
mărăcini, avind trebuinţă de o cheltuială de 3 sau 4 galbeni 
de pogon ca să fie pus în cultură. 

O a triea parte, pămînt de cualitate inferioară, care chiar 
de s-ar curăți ar valora pogonul 2 şi 3 galbeni mai puțin 
decit cel de eualităţile cele două dinţii. Şi în fine: 

O altă a patra parte, nisipuri, ripe şi prund, despre care 
la noi nu să gindește nimeni încă a le cultiva şi care nu să 
pot preţui mai mult de un galben pogonul. 

Aşa fiind, pe moșia negustorului nostru, care înaintea 
legii rurale valora, precum am văzut, 10.000 de galbeni pe 
tirg cu bună tocmeală avem: 1. 500 de pogoane a căror va- 
loare este de 5.000 galbeni; 2. 500 de pogoane a căror va- 
loare este de 6 galbeni pogonul sau 3.000 de galbeni; 3. 500 
de pogoane cu valoare de 3 galbeni sau 1.500 galbeni; 4. 
celelalte 500 de pogoane care nu valorează decit 500 de gal- 
beni. 

Peste tot, 10.000 de galbeni. 

La 1864 să publică ordonanţă și obligă pe negustor a 
ceda: 

1, La 27 de clăcaşi fruntaşi, 297 de pogoane. 

2. La 27 de clăcași mijlocași, 210 pogoane şi 9 prăjini. 

3. La 26 de codaşi, 118 pogoane și 6 prăjini. 

4. 30 de pogoane şi 960 de stinjini pătrați pentru case, 
curți, grădini, strade, pieţi şi cimitiruri. 

5. 34 de pogoane pentru preoți. 

6. 2 pogoane pentru casa comunală, biserică, şcoală etc. 
şi 

7. alte 7 pogoane pentru drumul cel mare. 

Peste tot, 699 de pogoane și 474 stinjeni pătraţi. 

Să ne inchipuim că şi aci amicul nostru să fi avut noroc 
şi că să fi împăcat pe foștii săi clăcași să priimească pămînt 
din cele trei categorii dintii porțiuni egale, adică: 

233 de pogoane de cualitatea intiia, a căror valoare 2.330 
de galbeni. 

233 de pogoane de pămînt de cualitatea a doua, valoare 
1.398 de galbeni şi 

234 de pogoane de cualitatea a treia, valoare 702 galbeni 
şi că a cedat astfel, fără contestaţie, fără superarbitri, 
fără consiliu permanent şi fără consiliu de stat, 700 de po- 
goane, cilră rotundă, a căror valoare era de 4.430 de gal- 
beni, la care, mai adăogind şi 700 de stanţihi sau 50 de gal- 
beni plata inginerului: 4.480 de galbeni. 

Pentru acest pămint, guvernul i-a dat proprietarului nos- 
tru un bon rural de 83.299 de lei şi 10 parale sau 2.644 1/, 
de galbeni, a căror valoare reală este de 1.851 de galbeni, 
socotit pe 70%, cum să negociază bonurile rurale, ceea ce 

vine a zice că s-a păgubit cu 2.629 de galbeni sau că s-a plă- 
tit numai 41%, din valoarea ce s-a luat, 

De vom adăoga această pagubă la aceea de 1.000 de gal- 
beni ce aveam încă la începutul anului 1865, găsim că to- 
talul pagubei este de 4.229 de galbeni. Daca ar fi fost de 
peste Milcov, unde s-a dat fruntaşului 15 pogoane şi 19 pră- 
jini, mijlocaşului 11 pogoane şi 41/, prăjini, şi codaşului 
7 pogoane şi o prăjină, şi unde falcia care valora 20 de gal- 
beni s-a plătit pe 7 1/, galbeni nominal sau 5 1/, în reali- 
tate, adică pe preţu de 26%, paguba ce ar fi încercat de la 
stat ar fi fost mult mai mare, fiindcă ar fi dat 911 pogoane 
de valoare de 5.776 de galbeni pe 1.851 de galbeni, pagubă 
de 3.325, care, cu 1.600 dintii, fac 4,925 de galbeni. 

lată, domnule, cum proprietarul a supt singele și sudoa- 
rea creștinului plugar, făcînd o speculă care de la aprilie 
1827 şi pină la 23 aprilie 1865 să soldează cu un deficit de 
4.229 pină la 4.925 de galbeni, din care mai mult de două 
părţi din trei in numele binelui general şi a fericirei fiecă- 
ruia în special, adică pentru patrie. 

— Dar cu socoteli d-astea poți să ajungi şi la cifre mai 
mari, întrerupse domnul locotenent Spadon; acestea suni 
numai niște apreciaţiuni de aritmetică, ştiinţă respecta- 
bilă, nu zic, dar cine numără foile dintr-o plăcintă ! Ş-apoi, 
dă-mi voie să-ţi spui că dumneata, după cum văz, n-ai În- 
teles spiritul legii. Dacă faci calculul întemeindu-te pe 
valoarea pămintului, aşa vine, nu mai încape îndoială; dar 
principiul adoptat de legiuitor este altul: el a voit să răs- 
cumpere claca și celelalte dări, iar nu pămîntul; citește, 
mă rog, art. 23, 

— Bine ar fi să calculăm totdauna şi să nu avem nicio- 
dată încredere în oameni fără socoteală. Cit despre ceea ce 
zici, domnule locotenent, de despăgubirea proprietarului 
pentru dările clăcaşilor, trebuie să-ţi spui că ştiinţa econo- 
mică ne arată şi ne dovedeşte că există o corelaţiune între 
valorile muncei și între capitaluri, valori care să cumpă- 
nese singure, să echilibrează, cum să zice, orcare ar fi legile, 
ordonanţele şi narturile ce li s-ar impune. Dacă acest prin- 
cipiu este adevărat, precum nu mă îndoiesc, şi daca econo- 
mia politică este o ştiinţă, apoi fii sigur că, calculind va- 
ioarea muncei, nu putem ajunge la alt rezultat. Şi ca să nu 

vă rămiie nici o bănuială, să facem calculul şi pe baza care 
zici dumneata. 

După Regulamentul revizuit şi modificat prin firmanul 
din 1852, proprietarul avea să ia pentru pămintul ce era 
obligat a da locuitorilor clăcași: 

1. 22 de zile pe an in trei deosebiți timpi, primăvara, 
vara și toamna, muncă prescrisă şi determinată minuţios 
de lege şi de firman; de exemplu, un clăcaș cu patru boi 
trebuia să muncească într-o zi 16 prăjini de arătură; daca 
ai cultivat vreodată pămint cu bună plată, trebuie să ştii 
că arătura să plăteşte cel puţin 7 sfanțihi pogonul sau 

101/, lei pentru 16 prăjini. De voim să tăiem preţul zilei pe 
altă muncă, găsim tot într-acea lege, în Regulament, că 
pentru un fruntaș munca a cinci zile în cărătură să socotea 
căratul a 1.000 de oca la o distanţă de 30.000 de stinjăni sau 
trei poştii, ca de la Bucureşti la Olteniţă; ştii negreşit că 
pentru căratul unei chile de bucate dusă la această distanță 
să plătește pe ieftin 24 de lei de chilă sau 60 de lei pentru 
mia de oca, ceea ce ne dă 12 lei ziua. Şi orcare din lucrările 
prescrise de Regulament vei voi să iei, fie săpat, fie secerat, 
fie cosit, tot la 10 1/, lei şi la 12 lei ajungi, sau (1 lei ter- 
men de mijloc, sau la 242 de lei valoarea a 22 de zile de clacă 
ale fruntașului. 

Trecind la valoarea dijmei, una din zece de la cele trei 
pogoane de arătură griu sau porumb, una din cinci de la 
alte trei pogoane de fineață, avem cel puţin 120 de oca de 
griu sau de porumb şi 420 de oca de fin, din care griul soco- 
tit cel puţin pe 70 de lei chila face 22 de lei și finu pe 60 
de lei caru de măsură face 32 de lei. Peste tot claca gi dijma, 
296 de iei pe an sau 7.992 de lei pentru 27 de fruntași, 

De vom evalua ziua clăcașului mijlocaş tot pe prescrip- 
ţiunile Regulamentului, o găsim de 6 lei cel puţin sau 132 
de lei pentru 22 de zile, la care, adăogind 44 de lei dijma din 
trei pogoane de arătură şi din 45 de prăjini de lineaţă, ne dă 
176 de lei pe an sau 4.752 de lei pentru 27 de clăcași mijlocași. 

Asemenea, găsim pentru clăcaşul de clasa a treia 31/, 
lei ziua sau 77 lei pentru clacă şi 29 de lei din dijma a trei 
pogoane de arătură și a finului, sau 106 lei pe an, adică 
2.756 de lei pentru 26 de clăcași fără vite de muncă. 

Peste tot 15.400 de lei pe an, sau un capital de 154.000 
de lei sau 4.831 de galbeni, cu 401 galbeni mai mult decit 

am găsit după calculul dintii, ceea ce-ţi dovedeşte că din 
cauza estinderei repezi a agriculturei, la noi munca să suise 
într-o progresiune mai repede decit valoarea pămîntului; 
de acolo vine şi scăderea repede a valoarei muncei în anul 
acesta, după cum s-a constatat pretutindeni. 

După cum vezi, domnule locotenent, aceste calcule să 
controlează unul pe altul şi să confirmă unul printr-altul, 
întocmai ca două operaţiuni aritmetice. 

— Să-ţi spui drept, domnule, că eu pe dumneata te cre- 
deam liberal, zise oftind părintele Pahomie, dar acum m-am 
convins şi eu că ai idei ruginite; dar nu vezi că în America, 
de e Americă, şi tot ş-acolo s-au dezrobit robii; şi vei ca 
noi, care suntem creştini civilizaţi şi tocmai în centrul Bu- 
ropei, să voim să ţinem pe bietul sătean rob înhămat la 
plug? 

— Asupra acestui punt sunt multe de zis; în ceea ce pri- 
veşte însă împroprietărirea, fostului clăcaş, vă pot încre- 
dința, părinte, că sunt mai vechi partizan al acestei idei 
nu peniru că am putut crede vreodată că se poate lua ceva, 
cît de puţin, de la cineva şi a se da la altul; dar pentru că 
vedeam în Regulament și în firmanul de la 1852, în pres- 
cripțiunele întitulate datorii reciproce un drept exersat de 
foştii clăcași asupra unei părți din pămîntul proprietarului, 
precum şi pentru proprietar un drept asupra muncei pluga- 
rului. După legea din 1831, precum şi după firmanul din 
1852, nici proprietarul, nici munca nu erau libere in toată 
accepțiunea cuvîntului; legea le robise pe amindouă. Am 
fost totdauna pentru recunoaşterea fostului clăcaş ca pro- 
prietar pe partea de pămint ce-i acorda Regulamentul fi- 
indcă vedeam într-această măsură desființarea a două robii, 
a robiei muncei şi a robiei pămîntului, fiindcă vedeam intr-a- 
ceastă măsură întemeierea dreptului de proprietate pe 
bazele pe care ea se află așezată în Occident, pentru că ve- 
deam într-insa singurul remediu de a indrepta lovirile aduse 
proprietăţii şi libertății omului de pravila lui Caragea, 
de condica lui Calimah, de Regulament şi de firmanul de 
la 1852. Am fost totdauna pentru împroprietărirea țăranu- 
lui clăcaş, pentru că aceasta fiind o cestiune care interesa 
marea parte a românilor, pe 400.000 de familii plugari, 
oameni puţin luminaţi, putea să facă să pericliteze liber- 
tăţile noastre, pentru că putea să aducă o perturbaţiune 

mare. Aceasta însă nu m-a făcut, să consider pe acei care nu 
cugetau ca mine ca răi români; toate convicțiunele sunt res- 
pectabile cind sunt adînc împlintate în spirit. 

Am fost pentru împroprietărirea țăranilor fiindcă claca 
era o cauză de dezarmonie şi de luptă în clasele societăţii 
române, luptă care trebuia să înceteze fiindcă trebuia să 
înceteze devăimăşia, care nu poate exista şi nu trebuie să 
existe în starea de civilizațiune. Devălmășia este un in- 
ceput sau o urmă a comunismului; mărturese însă că n-am 
cugetat niciodată ca să poată lua cuiva cel mai mic lucru, 
cea mai mică valoare, fie chiar în numele patriei şi al bine- 
lui general, fără dreaptă şi deplină despăgubire. Acest prin- 
cipiu de despăgubire este consacrat chiar în convenția noas- 
tră de la 1858 şi în dreptul omului de la 1789, izvor în care 
am botezat. proclamațiunea noastră de la 1848 şi unde şi 
Convenţiunea a luat principiile de drept ce se coprind în- 
tr-însa. Acei care ar voi să găsească exemple de contrariu 
in cele ce s-au făcut în Prusia, în Austria, în Polonia şi 
Domnul mai ştie unde comit o eroare gravă; nu au studiat 
serios nici ceea ce a existat, nici ceea ce s-a făcut. Nicăiri 
la popoarele creştine, pină astăzi cel puţin, nu s-a atacat 
proprietatea; și cînd s-au ivit idei de asemenea tendinţe, 
ele au fost reprobate. Nu cunosc un asemenea exemplu nici 
măcar la romani în timpul luptelor asupra legei agrare; 
este o mare eroare istorică a crede că acea lege privea îm- 
părțirea altor păminturi decit a celor luate de la vrăjmaşi. 

— Dar, domnule, această lege are să sporească venitu- 
rile proprietarilor deposedaţi ! zise domnul Oftescu. O știu 
desigur, am auzit-o chiar din gura domnului ministru. Cele 
ce să zic în contra acestei legi sunt numai niște scornituri, 
şi ştii de unde vin? Vin de la coaliținnea monstruoasă. Oa- 
menii s-au pus pe muncă. 

— la lasă, domnule, întrerupse cocoana Zinca, dar la 
Mămăligeni, la leliţa Anica, n-am văzut eu că n-au arat 
nici o palmă de loc? O să moară la toamnă lumea de foame; 
dup-acum s-a scumpit bucatele, vai de om, i-a lăsat-o aren- 
dașui ; pierde sărmana muiere, cu o grămadă de copii, peste 
500 de galbeni; anul ăsta s-alege cu cei 260 de galbeni ce 
o să ia de la casa de lichidaţie. 

— Negreşit că veniturile moșiilor au să sporească mereu 
şi d-acum încolo, precum au sporit și pînă acum; dar aceasta 


150 


yonabnos; "N gang 
(IDAOYEH BAV 124275) 1587 EL IONI) [pod 


XVIII-lea 


E ~ 
2 = 
2 3 
E, 3 
[ 
3 5 
3 z3 
E 8 
3 _ 8 
= 32 
i = 
3 Te 
32 
> Q 
=! 23 f 
z n i 
D = 
eri a 
ZA T 
3 TE 
$ m È 
E Fe 
3 a 3 
n 
ra na] 
2 Sa 
= = 
3 = 
a Zi 3 
En = 3 
ai Pt 
a -2 
Fei goa 
a 25 
z Eo 
(a 
3 
ea 


E aa E 
Be pipe DDR 


(UoȚ0)-nosaueŢ p p JOI Satitai ut Di4o]sţ UI) 
puey no soajpodoaawyg torreer 


nu va fi o consecinţă a acestei legi. Efectul ei are să fie cîtva 
timp să împiedice acea progresie. O Jege bună trebuia să 
aducă îmbunătăţirea foștilor clăcași fără a nedreptăți pe 
proprietari; trebuia să mărească producţia țării, iar nu s-o 
oprească, cum are s-o facă doi şi trei ani; dar nu este ces- 
tiunea de o să fie sau nu folositoare sau păgubitoare proprie- 
tarilor. Este invederat că s-a făcut o nedreptate, şi o nedrep- 
tate mare unei clase a societății române? Ea este mărturi- 
sită chiar de acei în favoarea cărora s-a făcut; căci nimeni 
nu cunoaște mai bine decit fostul clăcaş valoarea dijmei şi 
a celor 22 de zile de muncă ce da proprietarului; nimeni 
nu cunoaşte mai bine decit ei cît costă pe proprietar moşia 
cumpărată acum și ciţiva ani. Răul cel mare en îl văz într-a- 
ceastă conştiinţă generală despre nedreptatea făcută, rău 
mult mai mare decit paguba de 200 de milioane pricinuită 
proprietarilor şi de 380 de milioane statului. Românul de 
la cel dintii pas în viaţa publică învaţă a crede că guvernul, 
cînd vrea, poate face o nedreptate; învaţă a crede că să poate 
face o lege prin care să se ia de la unii ca să se dea la alții; 
am obicinuit pe o clasă a societăţii române, clasă nume- 
roasă şi incultă, a crede că pentru îmbunătăţirea stării ei 
este în drept a lua de la altă clasă 200 de milioane şi a im- 
pune tutulor celorlalte clase o contribuţiune de aproape 
opt milioane pe an sau de 380 de milioane în 15 ani. Se poate 
foarte bine ca mai tîrziu paguba ce au suferit proprietarii 
să-i facă mai muncitori şi mai cu îngrijire de interesele lor; 

dar aceasta nu face ca legea rurală de Ja 1864, care impune 
foştilor clăcaşi de a lua pămînt vrind-nevrind, plătind ceea 
ce unii nu pot plăti şi care obligă pe proprietari a ceda pă- 
mintul lor cu preţ mai scăzut decit pe jumătate, să nu aducă 
mari perturbațiuni; cînd nu era trebuinţă de a păgubi nici 
pe particulari, nici pe stat. 

— Dar de ce zici că au să plătească celelalte clase? intre- 
rupse locotenentul, de vreme ce ştim toți că proprietarii au 
să fie plătiţi din casa de lichidație şi că acea casă se formează 
numai cu contribuţiunea foştilor clăcași? 

— Cum crezi dumneata, domnule, că să poate plăti pro- 
prietarului 152 de lei şi 14 parale şi, cu amortizarea de 3%, 
198 de lei și 34 parale de fruntaş, {14 lei și 34 de parale sau 
148 de lei cu amortizarea de mijlocaş şi 81 de lei şi 24 de 
parale, cu amortizarea 106 lei pentru codaş, cînd aceste trei 

categorii plătesc cei dintii 133 de lei, cei de al treilea 71 
de lei și 20 de parale? Cine crezi că are să plătească sumele 
de 65, de 48 şi de 35 de lei? Nu vezi că acele sume care însu- 
mează peste 600 de milioane şi care provin din contribuţi- 
unea foştilor clăcași după moșiile statului, sume care intra 
în casa statului şi care uşura cu opt milioane pe contribua- 
bili? 

— Trebuia să se facă ceva pentru bietul popor, că destul a 
suferit! zise domnul Jăpcănescu. 

— Negreşit că trebuia să se facă ceva; şi mult mai mult 
decit s-a făcut; trebuia mai întîi să se taie jafurile şi abu- 
zarile; trebuia să i să facă dreptate, iară nu să se facă să 
crează mulţimea că o clasă de oameni i-a fost vrăjmaşă; nu 
a o face să crează că o societate să poate așeza pe puterea 
numărului, să-i corumpă astfel inima și rațiunea; căci a- 
ceasta ar fi a-i compromite existența. O societate, ca să 
aibă vitalitate, trebuie să ştie că dreptul trebuie să vie de 
la rațiune, care ea este independenţă de număr; trebuie să 
ştie că dreptatea este a tutulor. O societate care poate im- 
pila şi năpăstui o clasă, fie cît de mică, cît de puţin nume- 
roasă, nu este o societate civilizată. 

Împroprietărirea care trebuia să fie un drept s-a impus 
foştilor clăcași ca o obligaţiune, şi proprietarii s-au depăr- 
tat de la dreptul natural al tot omului de a putea concura 
şi el cu ceilalţi cetăţeni la cumpărări de păminturi din cele 
date foştilor clăcași, cînd vreunul din ei ar voi să vînză de 
silă sau de bunăvoie. 

— Trebuia să se facă ceva în contra boierilor, prea sc 
făcuseră tari; nu-ţi aduci aminte de coaliţiunea monstru- 
oasă şi de Camera oligarhică? nu mai erau de suferit | zise 
părintele Pahomie. 

— Aşa crezi şi așa te fac să crezi acei care propagă erca- 
rea în locul adevărului şi eresurile în locul ştiinţei! Dar de 
ce nu te gindeşti că a tracta astăzi pe proprietari de iniruici 
ai ţării şi a striga în contra lor ca esploatatori de săraci este 
a năpăstui o clasă de oameni producători şi necesarii socie- 
tăţii române?! 

— Dar ei nu fac nici o producciune; fac numai consumă- 
ciune; nu sunt pentru năciune; sunt boieri şi ciocoi, zise 
domnul Vintilă ; şi eu sunt de neam mare, că sunt viţă de 
domn, dar sunt adevărat năciunalist. 

— Uiţi, domnule, că de la Convenţiune încoaci nu mai 
există în România alt soi de oameni decit numai cetăţeni 
liberi, dintre care unii proprietari, alții comersanţi, alţii 
meseriaşi, preoți, impiegaţi publici, profesori, autori, plu- 
gari ete., care toţi au aceleași drepturi la protecțiunea le- 
gilor. A striga şi a cere, precum faceţi, dărămarea vreuneia 
dintr-aceste categorii sau condițiuni 'de oameni este de un 
rău român; un asemenea sistem ne duce a căuta să vătă- 
măm, să apăsăm și să nedreptăţim astăzi pe proprietari, 
mine pe bancheri, poimine pe neguțători, mai pe urmă pe 
fabricanți, pe preoţi, pe profesori şi pe orcine nu poartă 
ițari şi sueman ; și astfel, din apăsare în apăsare, să ajun- 
gem la o strivire generală, care nu poate aduce alt rezultat 
decit strivirea societății noastre. 

Recunoașterea fostului clăcaş de proprietar pe pămintul 
ce poseda este o binefacere, o dreptate, o măsură civiliză- 
toare şi îmbogăţitoare; dar indemnizarea proprietarului cu 
41% şi cu 26%, din valoarea reală ce a cedat este o nedrep- 
tate exersată asupra unei clase a societăţii; şi în secolul al 
XIX-lea o năpăstuire nu este iertată nici chiar în contra 
acelora ce ar fi meritat-o. O lege trebuie să fie totdauna 
consecinţă trebuinţelor şi a intereselor naționale bine stu- 
diate, apreciate nu după aspirațiunele unui partid, nu după 
exigențe individuale, nici după patimi politice; căci acele 
aspirațiuni şi acele patimi sunt totdauna în contradicţiune 
și incompatibile cu interesele şi cu trebuinţele ţării. 

— După apreciaţiunea mea găsesc că trebuia o soluţiune, 
zise domnul Spadon, şi vezi prea bine că nu să putea pune 
asupra bieţilor plugari o îndatorire de plată mai mare; nici 
p-asta nw o pot plăti. Să-ţi spuie domnul casier, 

— În lumea asta nu trebuiesc făcute decît lucruri care 
sunt cu putinţă, și nu văd ce trebuinţă era a se lua pămint 
de la proprietari fără voia lor; statul şi biserica avea o des- 
tulă întindere de pămînt și împrăștiat astfel pe suprafața 
României, încît prea puţine sunt localităţile unde să nu 
se găsească prinprejur două, trei și patru moşii de ale sta- 
tului. Această întîmplare norocită ne da un mijloc comod 
și avantagios de a împroprietări pe toţi locuitorii clăcași, 
ciți ar fi cerut; şi ar fi devenit proprietari fără a lua nimic 
de la nimeni; fără a obliga pe nimeni să facă ceea ce nu voia 
şi nu putea să facă, şi a-l sili să treacă Dunărea şi Prutu, 

precum au făcut-o mulţi ca să scape de drepturile ce li se 
impunea. 

— Cum de nu s-a gindit nimeni la ast mijloc şi n-a făcut 
un project în sensul ăsta?! zise domnul Toroipan. 

— Au fost oameni cari s-au gindit, dar fiindcă era o idee 
naturală și, prin urmare, simplă, oamenii noștri de stat 
chemaţi a se pronunţa nu au găsit-o demnă de geniul lor. 
Acel project era întemeiat pe principiul că statul să fie o- 
bligat în timp de cîţiva ani, de 10 sau de 20 de ani, să ce- 
deze din moșiile sale tutulor foștilor clăeaşi din România, 
care vor cere, loturi de pămînt de la 5 pină la 15 pogoane, 
pe preţul de 7, 12 şi 15 galbeni pogonul, după localități şi 
după calităţile pămîntului, cu obligațiune din partea cum- 
părătorilor să stingă datoria, plătind o anuitate de 7% pe 
an, din care 5 dobindă și 2 amortizare; iar pentru ciţi din 
clăcaşii după moşii particulare ar fi putut să se învoiască 
cu proprietarii lor pentru cumpărătoarea de un lot de în- 
tinderile de mai sus şi n-ar fi putut să plătească printr-o 
particulară înţelegere între ei, statul să fi luat asupră-i da- 
toria, plătind proprietarului în bonuri, statul îndemnizin- 
du-se la rindul său de la acherori prin plata de 7%, asupra 
valoarei contractate cu proprietarul pentru curmpărătoarea 
pămîntului. Într-acea lege, comuna ar fi fost declarată li- 
beră, obligindu-se proprietarul a ceda cîte două pogoane 
de familie pentru casă, grădină și islaz, cu indemnizare de 
2 galbeni pogonul platnici în timp de patru ani fără dobindă, 

lată cum ar îi fost redijat acel project”: 


LIBERAREA MUNCITORILOR AGRICULTORI $I A PROPRIE- 
TĂȚII PĂMÎNTULUI& 
Secţiunea I 
Domeniile statului 
Art. 1. Tot locuitorul clăcaș aşezat pe moșiile statului 
are dreptul a răscumpăra pămîntul ce lucra pină la maxi- 
mum de 15 pogoane. | 
Art. 2, Acest drept nu-l va putea exersa locuitorul clă- 
caș decit în timp de 15 ani, contind de la promulgarea lIe- 
gii. 


* Projectul de lege trimis de ministru Comisiunei centrale în anul 
1859 (n.a.). 

Art. 3. Calitatea pămîntului se va socoti de trei mini, 
cea dintii de valoare de la 12 pină la 15 galbeni pogonul, 
cea d-al doilea de valoare de la 9 pînă la 12 galbeni şi cea 
d-al treilea de la 5 pină la 8 galbeni pogonul. 

Art. 4, Ministerul Finanţelor, după ce mai intti va deter- 
mina clasa pămîntului, va dezbate cu clăcaşii care vorcere 
împroprietărirea preţul pămintului în marginile prescrise 
la art. 3. 

Art. 5. Daca într-o lună după cea dintii cerere părţile nu 
se vor învoi prin bună tocmeală, vor numi fiecare cite un 
arbitru; aceştia vor fi obligaţi să dea otărirea lor, adică să 
termine preţul pogoanelor în marginile prescrierilor de la 
art. 3 şi în termen de o lună; iar neinvoindu-se și acestia, 
se va numi îndată de tribunalul judeţului un supraarbitru, 
carele, în timp de o lună cel mult, va da hatărirea sa, ho- 
tărire care nu va putea fi decit încuviințarea unuia din pre- 
ţurile propuse de cei dintii doi arbitri. 

Art, 6. Foncţiunea de arbitru va fi grătuită şi nimeni 
nu o va putea refuza. 

Art. 7. La înfățișarea actului de învoială sau a sentinţei 
arbitrale, Ministerul Finanţelor va libera fostului clăcaș 
act de proprietate pe numărul pogoanelor învoite; în acel 
act se va specifica măsura în lungime şi în lăţime a pămîn- 
tului, precum şi poziţiunea locului, şi ministerul va rămi- 
nea cu drept de hipotecă, cumpărătorul obligat fiind a 
plăti pe tot anul o anuitate de 7%, asupra valoarei contrac- 
tate şi însemnată în act. Acea anuitate de 7%, coprinde 5%, 
dobindă şi 2% amortizare platnică pînă la stingerea dato- 
riei, numărul anilor calculat după tabelele de amortizare. 
lar după stingerea datoriei, dreptul de hipotecă va înceta. 

Art, 8. Perceperea acelor anuități se va face de către co- 
mună în douăsprezece părţi, şi totdauna de la 15 pînă la 
finitul fiecăria luni. 

Art. 9. Fiecare cumpărător este liber a plăti și mai mult 
de 7%, pe an sau și chiar suma totală a datoriei contractate, 
scăzindu-se după regulile calculului de amortizare. 

Art. 10, Nici un locuitor nu va putea vinde partea sa de 
pămînt cumpărat în virtutea acestei legi pînă ce mai întii 
nu se va plăti întreaga datorie contractată către stat. 

Art. 11. Banii încasaţi la casierie din plăţile de 7%, de 
la cumpărători se vor împărţi în două părţi: 1. 5% dobinda 

va intra în bugetul anual la venituri și se va afecta la tre- 
buinţele statului; 2. iar amortizarea 2% se va capitaliza 
şi se va întrebuința după legi speciale pentru a creea veni- 
turi statului. 


Secţiunea I 
Domeniile particolare 


Art, 12. În timp de cinci ani, fiecare locuitor clăcaş să 
poate învoi prin bună şi liberă tocmeală cu proprietarul 
pe pămîntul căruia a dat clacă, orcum vor socoti și vor crede 
mai bine şi mai folositor pentru cedarea de păminturi, 
loturi de 5, 10 sau 15 pogoane. 

Art. 13. După espirarea acelor cinci ani, orce obligaţiune 
reciprocă după legea clăcii încetează, şi locuitorii clăcaşi 
care nu se vor fi învoit cu proprietarii pentru cedarea de 
pămînt, precum şi proprietarii rămîn cu totul liberi unii 
despre alţii, şi orce tranzacţiune, închiriere, cedare sau orce 
altă alcătuire se va face cu bună și liberă învoială, fără nici o 
îndatorire pusă de lege nici asupra unuia, nici asupra alteia. 

Art. 144. Proprietarii şi clăcaşii care să vor învoi între 
dinşii în termenul de 5 ani prescris la art. 12 să vor înfățișa 
la Ministerul de Finanţe, aducînd contract legalizat de au- 
torităţile administrative de pacinică stăpînire a acelor lo- 
curi; şi daca contractarea va fi făcută în limitele prescrise 
la art. 3, guvernul va plăti îndată proprietarului 25% din 
preţul stipulat în contract, iar pentru ceaaltă parte îi va 
da obligaţiuni de tezaur, aducind dobindă 5% platnice 
prin tragere la sorţi în termenul rezultat după calculul pen- 
tru amortizare cu 2%, pe an, şi statul va lua hipotecă pe 
pămîntul cumpărat de clăcaș, avind acesta a-i plăti cite 
7%, pe an pe suma contractată cu proprietarul. 

Art. 15. Acele dintii plăţi anuale ale locuitorilor cumpără- 
tori, atit de la stat, cît şi de la particulari, vor servi la stin- 
gerea obligaţiunelor hipotecare liberate proprietarilor par- 
ticulari. 

Art. 16. După espirarea termenului de cinci ani fixat 
rin art. 12, locuitorii clăcași care nu se vor fi putut înţe- 
ege cu proprietarii pămîntului in limitele prescrise la art. 

3 vor fi în drept a cere şi a priimi pămint pe moșiile statu- 
lui în condițiunele impuse pentru locuitorii statului la art. 
1 pînă la 12 şi tot într-aceleași termene. 

Secţiunea ill 
Liberarea şi formarea comunei 


Art. 17. Pe moşiile statului, precum şi pe cele particu- 
lare să va da comunei cite 2 pogoane de familie. 

Art. 18. Fixarea pămîntului care va forma raza comunei, 
coprinzind într-un singur ocol satul, grădinele şi islazul, 
să va otări de proprietar în înțelegere cu locuitorii, iar la 
caz de contestaţiune să va hotări de consiliul judeţean, 
după ce mai întîi să va pronunţa și consiliul comunal. 

Art. 19. Despăgubirea proprietarului pentru acele pă- 
mînturi va fi de 2 galbeni pogonul, şi plata să va face în 
timp de patru ani, plătind fiecare familie cite un galben pe 
an, adică o jumătate de galben de pogon. 

Art. 20. Alegerea acestor locuri să va face consultindu-se 
salubritatea și poziţiunea despre apă şi alte înlesniri pentru 
oameni şi pentru vite; preferindu-se, pe cît se poate, locu- 
rile pe care se află așăzate satele la promulgarea acestii legi. 

Art. 21. Acolo unde pe aceeaşi moşie să află mai multe 
cătune, să vor aduna cit să va putea casele la un loc. 

Art. 22. Măsurile de mai sus vor îi îndatoritoare atit pen- 
tru proprietari, cît şi pentru toţi locuitorii care vor voi să 
rămiie în comună, fie clăcași sau nu, de vor fi cumpărat 
pămînt de muncă sau nu. 

Art, 23. Dintr-acele două pogoane prescrise la art. 17 să 
va da îndată fiecărui locuitor cîte o parte de 400 de stinjini 
- cuadraţi, 10 stînjeni faţă la drum şi 40 de stinjeni adincime, 
pentru casă, curte şi grădină, iar ceilalți 1.540 de stinjeni 
cuadraţi de fiecare familie să vor socoti proprietate comu- 
nală, avînd fiecare locuitor, pînă la desăvirşita plată a pă- 
mîntului, dreptul de a paşte pe pămîntul comunal, fără plată, 
o vacă şi doi boi, iar după espirarea acelui termen va plăti 
fiecare casei comunale chiria locului ce va voi să închirieze 
după preţurile hotărite de consiliul comunal în fiecare an 
la 1 genarie. 

— Aci este o cestiune de apreciere, zise domnul Spadon; 
dar să zicem că ar fi fost mai bine așa cum ai chibzuit dum- 
neata; dar acum lucrul este făcut; ce, doar, ai vrea să reve- 
nim asupra legei rurale? 

— Nu, să ferească Dumnezeu! Cind într-o societate să 
iveşte o cestiune dintr-acelea care pot aduce perturbaţiuni 

şi deveni o armă la dispoziţiunea despotismului sau a dema- 
gogiei, ea trebuie rezolvată, şi, o dată rezolvată, bine sau 
rău, în nici într-un caz nu trebuie a să mai reveni asupra gi. 

— Am eu un prieten la Galaţi, un capitalist mare, om 
procopsit, face speculi şi a cîştigat mulţi bani din păcură; 
el mi-a spus, zise domnul Toroipan, că numai o bancă fon- 
ciară ne poate scăpa, şi ştiu că el a şi dat comision să-i aducă 
una de la Londra; n-ai decit să te duci la bancă, intri înăun- 
tru, şi ea îndată îţi plăteşte toată datoria; asta ne-ar trebui 
nouă. 

— În adevăr, băncile fonciare sunt o înstituţiune foarte 
bună şi foarte folositoare cind anuitatea ce să plăteşte poate 
fi acoperită cu oparte din venitul moșiii hipotecate; dar 
cînd ea absoarbe tot venitul şi-l şi covirşaște, te îneci din 
ce în ce mai adine în datorie. Să ne inchipuim că ai o moşie 
de 1.000 de galbeni venit, a cării valoare este 15.000 de gal- 
beni, şi că ești dator pe dinsa 8.000 de galbeni; dacă te vei 
imprumuta acei bani de la bancă cu 8 sau 10% dobindă și 
cu 4, 3 sau 2 amortizaţie, vei da băncii tot venitul; dar cel 
puţin, după ciţiva ani, dacă ai şi altceva ca să trăieşti, re- 
dobîndeşti moşia; dar dacă iți negociază obligaţiunele cu 
un scăzămint care face anuitatea să devie de 13 sau 14%, 
atunci trebuie să te mai împrumuţi o sută, două sau trei de 
galbeni pe an, şi datoria va crește în loc de a scădea. Băncile 
fonciare nu dau bani, ele dau numai hirtie lettres de gage sau 
Pfandbriefe, care poartă o anuitate de 5, 6, 7 sau 8% ; acele 
titluri sunt garantate în totalitatea moșiilor hipotecate; s 
negociază pe piețe sau la bursă, ca toate valoarele ; acei care 
au bani de dat cu dobindă le cumpără: cu scont sau cu agio, 
mai şus sau mai jos de valoarea lor nominală, după starea 
pieţei. Dar observați că astăzi mai avem și alte hirtii tot așa 
de bine garantate cît ar putea fi şi obligaţiunele băncii fon- 
ciare. Aceste valori sunt bonurile rurale de o valoare ca de 
300.000.000 cu dobindă de 10% şi 3% amortizaţie și care 
să negociază cu 60 și cu 65%, adică o dobindă de mai mult 
de 15% şi 414%, amortizaţie. 

Care este capitalistul acela atit de fără știință care să gă- 
sească tot într-un tirg hirtii care dau 8 sau 9% şi alte hirtii 
tot. atît de sigure care dau 15%, şi să prefere pe cele dintii? 
După aceasta te poţi convinge că bonurile rurale astfel pre- 
cum sunt astăzi au lovit pentru mult timp creditul fonciar 

şi că a făcut imposibilă înființarea de o asemenea bancă pe 
cit timp nu să va lichida plata acestor bonuri, sau nu se vor 
sui la pari, sau nu să vor converti, precum imi propun a v-o 
espune în altă ocaziune, conversiune pe care eu cred că gu- 
vernul va fi silit a o face pentru cauze pe care nu se cuvine 
a vi le spune astăzi. 

Ora să făcuse douăsprezece; copiii, după ce au privit la 
stos şi au jucat loton şi domino, adormiseră unul pe sofa, 
cheilalți doi pe o canapea; cocoana Zinca trebuia să se 
scoale pînă în ziuă, să meargă să-și îngroape via; mă in- 
chinai respectuos societăţii, și d. Vintilă avu amabilitatea 
să mă întovărăşească ă pînă la otel, ca să mă apere de cîni, 
care toţi îl cunosc de om bun, fiindcă îl văd toată noaptea 
pe ulite, propagind egalitatea, libertatea, naționalitatea şi 
amorul patriei. 


PARTEA A CINCEA 


INDUSTRIA 
1870 ` 


a 

Într-o societate bine echilibrată, deosebitele ramuri ale 
organismului său constructiv trebuie să foncţioneze împreună. 
Precum în ordinul fiziologic un corp nu poate fi sănătos 
daca toate organele nu-și împlinesc foncţiunile lor, conform 
regulilor naturei fizice a omului, şi precum o rea circulaţiune 
a singelui, o digestiune slabă sau o respirațiune defectuoasă 
aduc boală şi chiar incetarea vieţei, asemenea și în ordinul 
social, literatura, filozofia, politica, științele, artele, co- 
merţul şi industria trebuie deopotrivă cultivate; nici una 
nu trebuie lăsate în părăsire. Activitatea intelectuală şi 
fizică a unei naţiuni trebuie să fie bine repărtită: una nu 
poate absorbi pe cealaltă fără ca acea societate să nu se re- 
simţă, mai curind sau mai tirziu, în consideraţiunea, în 
puterea şi chiar în existenţa sa. 

/ Citind ceea ce se tipăreşte şi ascultind cele ce se zic în 
public şi în particular, nu putem să nu convenim că la noi 
politica absoarbe toată inteligenţa, că spiritele sunt esclusiv 
pornite către politică; d-abia ieşiţi din școală, tinerii îşi 
ascut puţin limba şi condeiul, le moaie în puţină fiere şi o 
iau la fuga în arena politică pro sau contra guvernului, după 
cum vine mai bine la socoteală. Jurnalistica, politica mili- 
tantă, limbuţia tribunei şi biurocraţia par singurile cariere 
demne de un român, singurul tărim în care crește gloria, 
considerațiunea, stima şi averea. De vom excepta un foarte 
mic număr de învăţaţi și de artisti cari fac onoare ţării, 
putem zice că filozofia, ştiinţele şi artele sunt foarte puţin 

cultivate, iar comerțul şi industria sunt lăsate nemților și 
ovreilor; și noi, în loc să căutăm a-i întrece în muncă, a-i 
învinge prin iscusința şi activitatea noastră, stăm cu minele 
în sin și ne bocim că ne copleșese străinii, uitindu-ne înspăi- 
mintaţi cum periclitează naționalitatea noastră precum peri- 
clita viaţa lui Petru, înainte de a răsuna glasul Mintuitorului 
care îl îndemna să dea din mîni.* 

A fost un timp cind trebuia mare îndrăzneală şi abnega- 
ţiune unui român ca să vorbească de naţio alitate şi liber- 
tate; îi trebuia să renunţe la bunavoințg guvernului, să 
încheie pact cu persecuţiunele de tot felul cu exilul și cu 
proscripțiunea, să se hotărască a duce o viaţă mizeră, de 
multe ori a-şi compromite chiar afecţiunele și solicitudinea 
familiei. Ca să vorbească sau să scrie cineva despre drepturile 
românilor, despre viitorul și aspiraţiunele lor, să pomenească 
de desființarea robiei, de împroprietărirea clăcaşilor, de 
aboliţiunea protectoratului, de redobiîndirea autonomiei, de 
unire; să critice distribuţiunea justiţiei, mersul administra- 
ţiunii, să se atingă de moralitatea vreunui puternic al zilii, 
de concusionari sau de prevaricatori, îi trebuia să se ducă 
peste țări şi peste mări, să dea scrierile lui altuia sau să-şi 
ascunză numele; căci altfel se espunea a [i trămis să se pocă- 
iască în vreo temniţă sau cel puţin în vreo monăstire. Am 
apucat acei timpi grei pe cînd Cimpineanu, Mitică Filipescu, 
Nicolae Bălcescu își ispășeau asemenea păcate la Plumbuita, 
la Snagov, la Mărgineni și la Telega, topindu-şi sănătatea, 
viaţa şi averea.! Acea generaţiune şi-a împlinit misiunea ei. 


* Ion Ghica a fost un statornic apărător al liber-schimbismului, 
Pozitivă în anii dinainte de Unire, cind a şi formulat-o pentru 
prima dată, deoarece atunci viza înlăturarea unor piedici serioase 
din calea constituirii statului naţional român, teza liberului schimb 
devenise necorespunzătoare într-o perioadă cînd se impunea sprijini- 
rea industriei autohtone, între altele și prin măsuri protecţioniste. 
Într-o anume privinţă, autorul Convorbirilar economice acceptă to- 
tuşi, deşi nu în termeni, protecţionismul, transplantindu-l pe tări- 
mul etnic şi dindu-i o aplicare ce ne obligă la rezerve si precizări 
speciale. Exprimind teama burgheziei românești că ar putea fi con- 
curată în dezvoltarea ei de elemente alogene, el se ridică de repetate 
ori împotriva pătrunderii în ţară şi în economiea acestor elemente, 
îndeosebi a evreilor, dar nu numai a lor. 

În anii de-a lungul cărora Ghica şi-a redactat scrierea, o chestiune 

Graţie impulsiunei dată de oamenii acelei epoce, ţara a do- 
bindit ceea ce are astăzi; dar generaţiunea care să rădică 
nu are şi dinsa o misiune de implinit? Misiune mai grea 
poate, mai anevoie, care cere şi mai mult talent, şi mai 
multă învățătură, mai multă osteneală şi mai multă abne- 
gaţiune; nu incumbă ei datoria de a conserva și consolida 
ceea ce s-a dobindit? Să facă ca românii să fie o națiune sti- 
mată și respectată prin acţiunea ei intelectuală şi industrială, 
respectată și de guvernul ei, și de puterile străine; să nu 
aibă a se teme nici de tendinţele absolutiste dinintru, nici 
de speranţele de cotropire dinafară ; să facă așa ca în Homâ- 
nia domnirea legilor şi a cun ştinţelor să fie complectă, ca 
știința şi adevărul să ia oeul mineiunei eresurilor și preju- 
decăţilor ! Să nu ne facem iliziuni, ci să știm că nu ne este 
iertat nouă să rămînem nici în urma sirbilor, nici a bulga- 


mult dezbătută în presă şi în parlament a fost acordarea de drepturi 
cetăţeneşti evreilor, prin modificarea articolului 7 din constituție (a se 
vedea în Notele şi comentariile prezentului volum nota 8 la Partea a 
șaptea. Trei ani în România), În atmosfera aprinsă a acelor dezbateri, 
şovinismul și-a găsit un cimp prielnic de afirmare, ecouri pătrunzind 
şi în serisul lui on Ghica. Pentru o justă și mai nuanţată definire a 
atitudinii acestuia, cititorul își va reaminti, desigur, conv n- 
gerea omului de stiință că nu există rase superioare si rase infe- 
rioare: „Menţinînd unitatea neamului [omenesc], Jcpădăm printr-o 
consecuenţă necesarie trista distincţiune de seminție superioară 
și de seminţie inferioară... Toți oamenii sunt făcuţi pentru liberta- 
te“ (Omul fizic şi intelectual). De asemenea va fi reținut, din seri- 
soarea Libertatea, afirmaţia „cel care muncește, produce, serie, tra- 
duce, ridică o fabrică, o casă de comerţ..., fie el creştin, ma- 
homedan sau izraelit... este bun român, fiindcă prin faptele sale 
contribuie la înaintarea şi dezvoltarea României“. Fraza, datînd 
din 1881, pune într-o lumină clară şi diversele pasaje din Con- 
vorbiri economice. În discuția imaginară cu popa Stan din Pipăraţi, 
scriitorul nu acceptă măsurile de mină forte cerute guvernului de către 
clericul care face comerţ cu băuturi spirtoase, şi, totuși ostil, ca şi 
personajul, elementului alogen, afirmă că soluţia „DU 0 putem găsi 
si nu o vom găsi-o decit în activitatea noastră, in aplicarea românilor 
la arte, la meşteşuguri și la comerţ“, Ghica, împiărtășind teama de 
concurenţa străină, face din ea un argument în plus în pledoaria sa 
pentru îndrumarea tinerilor români către profesiunile productive, 
Este semnificativ faptul că, în 1866, una dintre legile aduse de el, 
ca prim-ministru, în discuţia Camerei privea admiterea sirăinilor în 
serviciile publice, în lipsa unor specialiști români. Convorbirile eco- 
nomice nu neagă actul ministrului, ci îl completează prin cerința ca 
românii înşişi să se specializeze în diverse domenii. 

rilor, nici a ungurilor; pozițiunea noastră geografică este 
astfel că fatalmente trebuie sau să fim în capul civilizaţiunii 
Orientului sau să pierim. Să nu ne bizuim pe drepturi și pe 
legi scrise; ele vor exista numai pe hirtie, pe cit timp româ- 
nul nu-şi va oţeli brațul şi inima în sudoarea productivă a 
ostenelei, care dă şi curajul, şi mizloacele de a apăra şi a 
menţine drepturile. În van ne vom aduna în colegii electo- 
rale pe cît timp trebuinţele, interesele, temerile şi speran- 
ţele ne leagă de bunăvoința guvernului; deliberările și de- 
ciziunile Parlamentului nu vor avea efect decit atunci cînd 
respectarea legilor va fi săpată mai adînc în înimele noastre 
decit în constituţiune; atunci și numai atunci oamenii care 
cugetă drept şi care nu sunt mâînjiţi de boala reacţiunii, oa- 
menii cari doresc cu sinceritate progresul și libertatea vor 
putea fi apreciaţi de națiune, căci atunci poporul se va de- 
părta de aceia cari caută a-i smulge libertăţile, de aceia cari 
în libertate nu văd decit anarhie și nu caută ordinea și sta- 
bilitatea decit în despotism; atunci românii grupaţi sub 
drapelul constituțiunei vor apăra, cu preţul vieței lor, prin- 
ciplile de legalitate, de moralitate şi de justiţie. Cind văd 
alegerile parlamentelor făcute cu bita, deputaţi şi senatori 
votind cu înima zdrobită ceea ce nu ar voi să dea, legile 
nesocotite şi constituțiunea neţinută în seamă, îmi aduc 
aminte de cuvintele comitelui de Carlysle, fost lord Morpeth, 
amicul naționalităților, inamicul neîmpăcat al cuceritorilor 
şi al apăsătorilor. Comitele, susținind înaintea cavalerului 
Benzi necesitatea de a se da românilor o constituţiune libe- 
rală, bazată pe o reprezenta iune oațională întinsă, adăoga: 
„Domnule comisar, nu trebuie să-ți scape din vedere o im- 
prejurare ; eu, deși nu cunosc Principatele, dar după rela- 
ţiunile statistice ale lui Senior şi după obiectele ce am văzut 
trămise la espoziţiunea de la Paris, comerțul acolo trebuie 
să fie foarte puţin dezvoltat și industria cu totul în părăsire; 
şi pe cît timp va fi această lipsă, nu puteţi conta pe eficaci- 
tatea puterii interne a națiunei pentru apărarea dispoziţiu- 
nilor constituționale, destinate a fi un control şi a pune un 
friu guvernului, cînd acesta ar încerca a le înlătura“?. 

Să nu ne inchipuim că aforismele: nici o constituțiune nu 
rezultă dintr-o deliberațiune; drepturile popoarelor nu sunt 
niciodată scrise; cu cît e seris mai mult, cu atit instituțiunea 
este mai slabă; nici o naţiune nu-și poate da libertatea daca 

n-o are —-sunt numai nişte cugetări fără temei şi că ele nu 


au origina lor în observaţiunea faptelor şi în consecinţele şi 


rezultatele ce au produs deosebitele revoluțiuni. 

Preumblindu-ne pe stradele oraşelor noastre şi văzind mai 
toate magaziile şi prăvăliile pline numai de mărfuri străine 
şi ocupate numai de meşteri străini, ţiind pe seama 
noastră, a românilor, numai circiumele, ca în timpii lui 
Herodot, care pe locuitorii acestor țări îi numea xarthowş 
(circiumari) au putem a nu fi coprinși de întristare şi de 
temere pentru viitorul nostru, şi să nu ne întrebăm daca 
suntem noi o națiune civilizată. Ştiu că, zicînd aceste cu- 
vinte, scandalizez multe inimi curate şi generoase ; stiu că 
cele ce am de zis au să rădice în contra mea condeie agere şi 
limbi de foc ; dar fost-am eu vreodată vinător de popularitate 
sau de favoruri, lingușitor al puterii de sus sau de jos, ca să 
mă dau inapoi dinaintea adevărului și a convincțiunei? Eu 
ştiu cum trăiesc și morfacei cari nu cruță nici cutezarea şi 
nerușinarea apăsătorilo , nici nepăsarea şi moliciunea apă- 
saţilor. Daca linguşitorii regilor sunt un dar funest al mîniei 
cereşti, cum se pot califica lingușitorii poporului? A lăsa 
pe români să crează că sunt ceea ce nu sunt şi a le ascunde 
neajunsurile. este o crimă de les-patrie, este a-i corumpe și 
a-i adormi în neactivitate, ca să se deștepte în lanţurile 
acelora cari lucrează la cucerirea lor. 

O naţiune fără industrie nu poate fi considerată ca civi- 
lizată ; fiinţa unei societăţi este supusă astăzi acestei condi- 
țiuni, este acel „fo be or not to be“* al lui Shakespeare. 

Viînătoria foncțiunelor publice şi părăsirea industriei sunt 
pieirea ţării acestia, sunt inamici: primejdioşi ai românilor, 
sunt aliaţii cei puternici ai despotismului şi ai ebraismului. 
Numai munca şi ştiinţa ne pot salva! 

Datoria cea mai sacră a cugetătorilor, ziariştilor, publicişti- 
lor, oamenilor de stat politici sau diplomaţi este de a arăta 
naţiunei calea care poate s-o ducă la prosperitate și la fericire, 
calea pe care poate să înlăture pericolile care o ameninţă. 

Nimic nu poate servi mai bine la apreţiarea şi la măsura 
stării unui popor ca literatura; căci ea este forma sub care 
se espune și se înregistrează cunoştinţele şi starea morală şi 
intelectuală a unei națiuni. „Scrierile — zice Buckle — sunt 


* A îl sau a nufi, 

tezaurul inteligenţei, literatura ne dă cunoștința raporturilor 
ce au lucrurile cu ideile, adică a cunoștinței legilor fizice și 
mintale ale unui popor într-un timp determinat. O litera- 
tură în care nu s-ar coprinde decit idei greşite ar încărca pe 
adepții săi de prejudecăți în loc de a le imprăștia; și un 
popor, cu cît are prejudecăți mai puţine şi cu cit cunoaşte 
adevăruri mai multe, cu atit este mai luminat, cu atit are 
mai multă ştiinţă, cu atit este mai înaintat pe calea progre- 
sului și a civilizațiunii“, 

Cind generaţiunile viitoare vor căuta în voluminoasele 
tipăriri ale acestor ani să găsească care u fost starea de civi- 
lizaţiune a societății noastre la finele secolului al XIX-lea, 
trebuie să convenim că afară de înregistrarea faptelor poli- 
tice şi de o luptă crincenă între partide, şi pot zice mai mult 
între persoane, o sete nestinsă de putere împinsă pină la 
aberaţiune ; puţine, foarte puţine urme se vor afla care să 
denote o cugetare serioasă, care să dovedească că această 
turburată societate a fost împinsă către studiele acele cari 
prin aplicaţiunea lor la arte şi la meşteşuguri fac gloria, 
bogăţia şi puterea națiunilor care joacă un rol în istoria 
civilizaţiunii. A zice. numai că voim să fim o societate de- 
mocratică, dar totodată a onora şi suferi oţiozitatea, este o 
contradicțiune; democrația nu este compatibilă decit cu 
manca; numai în societăţile aristocratice se poate tolera 
trindăvia ; căci cel care voiește să trăiască din munca altora 
este un adept, unjpartizan natural al privilegiului. Numai 
munca a dezrobii] societăţile de sub jugul feodalismului; 
numai o societate de oameni muncitori poate fi o societate 
democratică, oricare ar fi numele ce ar purta forma guver- 
nului ei; precum o societate în care trindăvia găsește miz- 
loace de trai nu este in fapt decit o societate aristocratică, 
oricît s-ar întitula de democratică. 

A combate setea de foncţiuni ale statului, oţiozitatea, 
prejudecățile industriale şi comerciale, a deştepta în spiritul 
şi în înima românilor dorinţa de. a se lupta prin inteligenţa 
şi munca lor cu neamurile cari sunt în fruntea civilizațiunii 
este astăzi datoria cea mai sacră a publicistului român. 


II 
Vorbisem cu popa Stan de la Pipăraţi [să ne intilnim la 
birt la Găbran, ca să tăiem tirgul a trei buţi de spirt ce-i 

trebuia pentru consomaţiunea stabilimentului ce are în sat. 
Estimp a închiriat şi circiuma proprietarului, a făcut apalt 
vinzarea băuturilor şi-i trebuie marfă mai multă. Ceasorni- 
cile la noi nu prea se potrivesc, fiecare regulează p-al său 
după opiniunile sale politice, şi iată-mă espus să aștept di- 
naintea unui tacîm parfumat cu esbuquet de săpun prost și 
slănină rîncedă. Noroc că localul nu e de natură a îmboldi 
foamea muşteriilor. 

La o mescioară alăturea, doi bătrîni se delectau între ți- 
garete şi cafea, dind din vreme în vreme cite un păhăruţ de 
coniac pe git. 

— "Ţi-ai adus îlăcăul dinăuntru, chir Dobre, zicea cel din 
stinga. O fi procopsit nevoie mare; am auzit c-a luat dofto- 
ratul, o fi de vreo douăzeci de ani; l-ai pus în slujbă? 

— Să-l vezi, s-a făcut un vlajan cît mine de mare; mi-a 
făgăduit nepotu Vasilache c-o să zică ministrului să-l facă 
procuror, că de! nu poate să-l facă mai mult deocamdată; e 
cam crud; să înceapă de jos; l-am scris şi la clubul cel mare, 
unde sunt tot feciori de oameni, numai că cheltuiala e cam 
mare, căci acolo au fel de fel de gusturi; ce să fac? Să apuce 
şi el să intre în lume, cum zice şi nepotă-meu Vasilache, 
i-am luat un apartament la „Grand Hôtel“. 

— Da’ de ce să nu-l ţii la dumneata la Jupuiţi pină-i vei 
găsi o treabă, ca să nu bată pietrile haimana? 

— Vai de mine, cumetre, să se prostească copilul la țară 
după ce am cheltuit o grămadă de bani cu dinsul!? Să şează 
în București, să se frece cu .oamenii, că de! de procopsit, 
procopsit e; dar nu e practisit; ştii: Aha ză možyuaxra xal BA 
ra fpăuuaza*, cum zice nenea Pană ; uite-te dumneata la coco- 
nu Lascarache, la coconu Hristache, la lencuşor şi la Nicuşor, 
gindeşti că ştiu carte? Și învirtesc lumea pe degite; că sunt 
practisiţi ! Judeţul la noi nu-l duce văru Iancu și cu nepotu 
Iordache? A putut vreun guvern fără dinşii? Ne trag pe toţi 
de nas; ce vor ei, aia se face. 

— Ia spune-mi, ce face nepotă-to Unghişoară? Nu l-am 
mai văzut de nu se ţine minte. 

— l-a fost rău de tot, a avut noroc c-a căzut ministeru, 
că drept în ocnă se ducea; a alergat nevasta lui, săraca, vai 
de ea, mai cu rugăţiuni pe la boieri, mai cu acatiste pe la 


* Una sint afacerile şi alta-i învățătura. 

biserici, a dat Dumnezeu că tocmai cînd îl arestuise a căzut 
şi ministerul; apoi are şi nişte prietini tot unu și unu; au 
sărit cu toţii ca nişte zmei şi l-au scos din belea; mîncase 
niște bani d-ai visteriii. 

— Îmi pare bine, săracul, c-a scăpat, om cu familie grea, 
o grămadă de copii, dar biată nevastă, bunătat” de femeie ! 
Da? de ce să fi căzut ministerul, frate? 

— Ce, nu ştii? Vrea să dea pe vodă jos. Bine că i-a prins 
de veste, că ne duceam pe copcă. 

— Şi nu i-a făcut nimenea nimica? 

— Ce să-i facă, că nu l-a putut prinde; daca punea mîna 
pe dinsul, apoi atita îi era. 

— Cum nu l-a putut prinde? L-am intilnit şi ieri pe pod. 
O, îl ştie şi guvernu, că am un fin, pe Terinte lăcătuşu, cela, 
ştii, care deschisese prăvălie lingă casele dumitale de la 
Popa Rusu, s-a băgat la poliție, d-ăştia, cum le zice? oa- 
meni de ordine, cite o carboavă pe zi; treaba lui e să-l urmă- 
rească şi să ducă raport: unde merge, ce zice, ce face, ce 
gindeşte. Ce pate bietul creştin, că umblă mult, vai de om! 
Pune-ţi în gind că într-o zi, după ce s-a plimbat toată ziua 
mai pin tirg, mai pe la obor, pe la niște fabrici tocma lîngă 
bariera Herestreului, s-a dus d-a mîncat la grădină la „Gui- 
chard“, apoi seara să te ţii, Terinte; de la capu Podului Mo- 
goşoaii la Sfîntu Visarion, d-acolo pin Batişte a războit-o 
tocma-n Tabaci; cînd a ajuns în piaţă la Radu-Vodă, bietu 
finu Terinte a căzut p-o laviţă; într-o clipă l-a și pierdut din 
ochi, apoi umblă toată noaptea să-l găsească ; tocmai despre 
ziuă l-a zărit ieșind dintr-o casă în dosul bisericii nemţeşti, 
unde s-adună ei noaptea de vorbesc. Umblă iute, nevoie 
mare. 

-— O fi avind botforţi. 

— Aş, nu! Ja, cizme d-astea ca ale noastre, ghetre. 

— Ș-a fost în Tabaci? Auzi diavolu! Și fină-to n-a pus 
mina pe dinsul? Cind zic eu că avem un guvern de mămăligă ! 
Apoi mai dovadă decit asta? Să meargă în Tabaci! Ce să le 
faci daca nu vor să-l dea de gol proeleţii ăia de copii cu care 
se înţelesese să facă revoluțiune ! Trebuie să știi că în toate 
e amestecat, N-a băgat o bombă cit capul de mare în luleaua 
lui coconu Iancu Manu, de nici pin-acuma nu se ştie cum s-a 
făcut așa caraghioslic! Dar în complotul lui Bontilă nu era 
amestecat, şi cine i-a putut da de căpătii? S-a pus atunci 

văru Iordache cu capul şi nu i-a putut veni de hac! Și crezi 
că nu era pe Dealu Mitropoliei, cînd cu omorul lui Catargiu? 
L-a sculat procurorul noaptea din somn; s-a închis amindoi 
în casă; ce i-a zis, ce i-a făcut, că i-a dat drumul. Uite, nu 
se face nimic fără ştirea lui: pe Englitera o are în buzunar, 
sultanul nu iese din vorba lui să-l pici cu ceară, pe Rusia 
valvirtej o aduce; pe Franţa, pe Italia şi pe Austria ia, așa, 
le joacă; cind cu Beust, cind cu Andrassy; atita noroc că 
Bismarck nu-l are la nazar, mai ales de cînd a cunoscut care 
sunt oamenii cei buni care îşi iubesc ţara şi sunt devotați 
tronului. De vrea el, gîndești că nu oprea războiul de an, 
cînd s-a prădădit o grămadă de lume; are să dea seamă grea 
dinaintea lui Dumnezeu! Atita singe vărsat ş-atiția bani 
cheltuiţi. 

— O fi, nene Dobre, și cum zici dumneata, dar apoi şi 
guvernul prea s-a făcut de tot. Ba că ăla așa, ba că ăialalt 
altmintirea, pare-am fi în vremea Inchiziţiii; ştii dumneata 
că bănuielile astea poate să bage în capul oamenilor lucruri 
care nici nu le trecea prin minte?! O mulțime de spioni cu 
urechea la uşile şi la ferestrele caselor şi birturilor, ascultind 
ŞI pindind ziua şi noaptea să apuce vreo vorbă sau să ghi- 
cească un semn; inventind comploturi, spuind minciuni și 
urzind intrigi ca să ia carboava ; denunțind ca o crimă orce 
sentiment de demnitate şi de independinţă, declarindu-te 
revoluționar, anarhist, petrolist îndată ce nu ești eiocoiu 
unui ministru sau unui favorit a! zilei, care iau asupră- le 
monopolul patriotismului, al ordinei și al stabilităţii, şi 
mai ales al dinastismului; ceea ce nu opreşte ca oamenii cei 
buni, credincioși și devotați de astăzi să fie trataţi mine la 
rindul lor de răsturnători, de socialişti şi de inamici ai tro- 
nului, şi piceversa. Şi în vîrtejul acestor intrigi nemernice, 
scîrboase și neruşinate care corump sufletul, degradă şi înă- 
huşeaşte cugetarea, se lasă curs liber venalităţii impiegaţilor 
care merge lant, mină în mină cu corupţiunea guvernamen- 
tală, sporește din ce în ce mai mult o biurocraţie numeroasă, 
apăsătoare şi hrăpitoare, care trăieşte pe spinarea popula- 
ţiunei muncitoare precum trăieşte o armată de invaziune 
într-o ţară cucerită; face ca o lume întreagă, arendaşi, ne- 
gustori, meseriaşi, năpustesc comerţul și industria, le lasă 
pe mina nemților ş-a ovreilor, şi ei aleargă cu limba scoasă 
după posturi. Prin sate nu mai vezi decit perceptori şi vătă- 

'şei, care mai iau cite douăzeci şi treizeci la sută peste ceea 


ce este scris în lege şi în roluri. În armată nu se mai caută 
apărători ai patriii contra străinului, ci oameni devotați, 
instrumente ale ministrului ; credinţiosul de astăzi este mine 
bănuit ; nu se cere de la ofiţer alt merit decit să fie un instru- 
ment de opresiune în contra poporului, ca să-l poată ţinea 
cu orce preț, în tăcere şi în nemișcarea morţii dac-ar îndrăzni 
să strige: „Destul cu opresiunea, cu imoralitatea, cu preva- 


„ricaţiunea, cu calomnia, cu intriga și cu minciuna!“ sau 


dac-ar Voi să ceară să beneficieze de bunurile și de garanţiile 
constituţiunii ce i s-a jurat. Ce să-ţi spui, nene Dobre, mie 
îmi pare că un guvern lucrind cum lucrează guvernul nostru 
îşi pierde timpul; căci nimic nu poate omul, fie cit de mare, 

în contra ideilor celor adevărate, în contra legilor superioare 
cari conduc destinele omenești. Nu e bine ca guvernul să se 
bizuie numai pe puterea armată şi să caute să ridice un edi- 
ficiu social întemeiat pe intrigă și pe minciună. Tot mută pe 
ofiţeri de colo pină colo; tot ia comenzile de la unii şi le dă 
la alţii; parcă-n zilele noastre militarul mai poate să nu 
aibă idei şi convicţiuni, mai poate fi despărțit de naţiune; 

parcă mai poate fi ceea ce era mercenarul arnăut și sviţer. 

Dacă le spui adevărul, se supără. Puternicilor nu le place 
să le arate cineva urmările ce pot să aibă faptele lor cînd nu 
sunt bazate pe dreptate și pe rațiune; și cînd vorbele ies 
adevărate, răul ce le vine îl atribuie acelor care i-a prevenit, 

iar niciodată legilor ordinului moral pe care nu au voit să-l 
ție în seamă. 

Conversaţiunea urma pe tonul acesta, cînd glasul interlo- 
cutorilor fu acoperit de iertăciunile popii Stan, care de la 
uşă începu a zice: 

— Să mă ierţi, zău, domnule, poate te-am făcut să aștepți, 
da’ uite, nu e vina mea, la ceasornicul meu tocma cinci Şi 
jumătate; ce să-i fac, umblă îndărăt, o să-l pui şi eu după 
biserica nemţească. 

Chelner ! dă-mi un pahar de rachiu și unul de rom, o ciorbă 
de găluști, o sticlă de vin de Drăgăşani ŞI un rasol ciolan. 

Viu tocmai de la jupin Gherasi, mi-a dat un anason cum 
n-am mai băut; am încercat pe la toți rachierii, nimeni în 
Bucureşti nu are aşa lucru; d-apoi ș-un galben vadra! N-a 
vrut să mi-l lase nici o para mai jos. Era să iau ş-un butoi 
de jamaică ; ce băutură dumnezeiască ! Voi să am tot marfă 

bună în prăvălie; cînd o scoate muşteriu paraua din pungă, 
să zică: halal să-i fie! 

— Pe ctt vinzi vadra de rachiu la cîrciumă? 

— Rachiu de la jupîn Gherasi întrebi? Ala nu se vinde cu 
ocaua, e după cum iese la pahar; daca ai în prăvălie un băiat 
dăștept, vrednic, meşter la turnat, îți scoate şi treizeci de 
pahare dintr-o oca; daca brodeşti veun prost, nu-ţi iese nici 
douăzeci și cinci; vine pe șase pînă la șapte lei ocaua; basa- 
macu e căzut de tot, c-a ieșit ţuica ; șaizeci de parale, doi lei 
ocaua cel mult. 

— Bun cîştig, iei anasonu p-un galben și-l dai pe şaizeci 
şi cinci de lei. Spirtul meu de șaisprezece lei vadra îl dai 
basamacu pe treizeci și cinci de lei vadra, îţi rămîne mai 
“mult decit sută la sută, 

— Aşa e, da” nu pui cheltuielile; mai căratu, mai risipa; 
dar accizurile şi bacşişurile mai pe ici, pe colo... 

— Da’ şi dumneata nu pui încăreatul la socoteală trei 
cincizeci, în loc de două, cînd creștinu nu mai ştie număra. 

— Ferească Dumnezeu! Păcat astfel de lucru; dar ce să 
zic, câștigul ar fi cum ar fi, d-apoi nu sunt parale; de la tre- 
cători ce mai poţi rupe, că e drum mare, dar de la oamenii 
din sat iei ce poţi, mai cite o baniţă, două de griu, mai cu 
orz, mai cu cite o povară; ce să facem! Ne ajutăm ăla cu ăla 
cum putem. De la Apostol, că-l ştii, n-aveam să iau peste 
două sute optzeci şi doi de lei și jumătate? Apoi mi-a dat 
vro para? Mă purta cu vorba dintr-o zi într-alta; d-abia l-am 
făcut să-mi dea douăsprezece baniţe de porumb, mi-a dus 
un stinjen de lemne la chir Ivancea la Bucureşti și m-am 
învoit să-mi facă la vară un pogon de griu ş-unul de porumb 
de istov , mi-a mai dat, ce e drept, ş-o gloabă de minz; decit 
să mă stric cu omu, mai bine aşa, treacă de la mine. 

— Nu, că nu te-ai încărcat la socoteală: douăsprezece 
baniţe de porumb sunt şaizeci de lei. Căratu stinjenului la 
Bucureşti, pe puţin trei galbeni. Lucrul pogonului de griu 
şi pogonului de porumb o sută cincizeci de lei. Pune şi vreo 
trei-patru galbeni mînzul, face peste patru sute de lei, în 
loc de două sute optzeci și doi. 

— Ș-apoi ce, mult e? Dar dobinda banilor unde o pui, 
cite două parale la leu pe lună, dar că trebuie s-aştept pină 
încolo la toamnă ca să-mi scot paralele?! 

— Şi pe şaizeci la sută d-ăi socoli dobinda, tot mai trece 
de la Apostol. 

— S-a scumpit banii de tot; o grămadă de cheltuieli; de 
unde să le scoţi? Dumneata nu ştii că vine vremea de pierzi 
de la unii și capetele; mai deunăzi n-a murit Muşat? mi-era 
dator cinci sute de lei, a lăsat o biată babă bolnavă, a năpus- 
tit şi casă şi tot, s-a dus la niște rude tocmai pe Neajlov în 
sus. Ia-i daca poţi ! 

— Sistemul de speculă ce ai adoptat păgubește pe muş- 
teriu fără d-a îmbogăţi pe negustor, este un sistem de camătă 
care, storcind pe muncitor de tot fructul ostenelilor lui, 
seacă izvoarele producțiunei, lei în adevăr şi o mie la sută 
de la unii, dar de multe ori împreună cu câștigu pierdeţi și 
capetele; sărăcind pe sătean precum faceţi, secaţi izvoarele 
de la care vă puteţi folosi. Semănaţi cu lacomul din fabulă, 
care a spintecat găina cu ouăle de aur; ai fi mai folosit să 
iei pe tot anul o parte mică din ceea ce câștigă un bogat decit 
să iei tot ce are un sărac. Cu cît populaţiunea în mizlocul 
căreia te negustoreşti e mai înstărită, cu atit te poţi îmbo- 
găţi mai mult şi mai curind; şi lucru e lesne de înțeles, căci 
cu cit muşteriul e mai bogat, cu atit consumă mai mult, cu 
atit debitul negustorului e mai mare, cu atit și beneficiul 
mai însemnat și mai sigur; ești mai folosit să invirteşti ca- 
pitalul de trei şi de patru ori într-un an eu zece şi cu cinci- 
sprezece la sută decit să-l intorci o dată, fie şi cu patruzeci 
ori cincizeci la sută: un cîştig pe care nu poţi conta nici ca 
valoare efeclivă, nici ca o valoare pe care să o poţi încasa 
la timp determinat, ca să-ţi poţi menţine creditul; o marfă 
nu se poate desface lesne decit pe un preţ cuviinţos; cind se 
ține mai scumpă decit valoarea ei cea adevărată, nu găseşti 
mușterii, se strică în prăvălie sau se dă pe datorie pe la oameni 
cari mulți nu o mai plătesc, căci acei cu dare de mină găsesc 
totdauna mizloace d-a și-o procura d-aiurea, iși fac provizie 
pe la tirguri. Cămătarii, precum şi negustorii lacomi la 
cîştig nu pot avea a face decit cu răi de plată, cu risipitori, 
cu jucători de cărţi şi cu inșelători cari iau marfă pe datorie 
sau se împrumută cu bani pe poliţe de valori nominale in- 
treite și împătrite, polițe şi datorii cari mai niciodată nu se 
plătesc la termen, cari de multe ori nu se plătesc nicidecum 
şi cari mai adesea se cfituiesc ca falimentele cu douăzeci și 
cu douăzeci și cinci la sută. Speculantul lacom pe lîngă miile 

ce voia să ciștige pierde şi suta ce scoate din pungă; dar ceea 
ce nu cîştigă niciodată acest soi de negustor este stima, con- 
sideraţiunea și creditul pietii, care este capitalul cel mai 
temeinic al unui comerciant: nu poate dobîndi credit, pentru 
că efectele ce are în portofoliu nu au nici o certitudine, nici 
măcar probabilitate de a fi soldate la scadenţă. Comercianţii 
și bancherii care lucrează cu procente cuviințoase cîștigă 
şi prin capitalul lor propriu, şi prin creditul de care se bucură 
și care creşte pe toată ziua cu esactitatea ce aduc în opera- 
ţiunile şi în plăţile lor; banul, ca și munca, ca orice marfă, 
îşi are o valoare determinată prin împrejurările timpului în 
care ne aflăm ; a trece peste limitele beneficiului la care are 
drept capitalul, a căuta să se tragă dintr-o speculație mai 
mult decit se cuvine ca dobindă a banilor angajaţi, ca chel- 
tuieli făcute, ca retribuţiune a ostenelelor depuse şi a rizicu- 
lui, este a realiza un beneficiu nelicit, care nu poate să nu 
fie vătămător acelui ce crede că se poate îmbogăţi prin ase- 
menea mizloace, căci nimeni nu se poate îmbogăţi decit 
prin muncă şi prin economie. Și oricine ar crede că mai sunt 
şi alte mizloace de îmbogăţire se înșeală foarte; germenele 
pagubei se află ascuns în mizlocul cîștigului ilicit, intocmai 
ca viermele rozător în fructul stricat; adevăratul şi singurul 
efect al speculaţiunilor lacome nu este altui decit a sărăci 
poporui și prin urmare a-l] menţine în ignorenţă, căci ignorența 
este fructul sărăciei, precum sărăcia este partea claselor 
ignorente; progresul este în muncă și sămînţa progresului 
este învăţătura; daca progresul intelectual sporeşte bogăţia 
popoarelor, nu este mai puţin adevărat că cunoştinţele nu 
pot începe pînă nu se grămădește mai întîi o cătime oarecare 
de bogăţie; fără bogăţie nu poate fi răgaz și fără răgaz nu 
este cunoștință. „Ignorenţa cea mare — zice Buckle — este 
fructul sărăciei celei mari. Arabii, popor ignorent și sărac 
în ţara lor, au devenit un popor vrednic de admirare în ţările 
cucerite de ei: în Persia, în Lahor şi în Spania.“ Omul nu 
poate căuta îndestularea trebuinţelor morale decît după ce 
şi-a căpătuit necesităţile trebuitoare la conservaţiunea şi 
întreținerea vieţei; de aceea orice măsură care face viaţa 
materială mai grea nu poate să nu aducă vătămare vieţei 
morale a naţiunelor. Au fost publicişti cari au pretins că 
sentimentele cele mari, abnegaţiunea, devotamentul și tot 
ce este nobil şi frumos în ordinul moral nu se găseşte decit 


175 


numai în clasele cele sărace şi că viţiul este atributul claselor 
bogate; această credinţă este în contradicţiune și cu datele 
statistice, care dovedesc contrariul, precum şi cu dreapta 
judecată ; căci atunci concluziunea ar fi de a menţine socie- 
tatea în mizerie, pentru a-i conserva virtuțile, şi guvernul 
cel mai spoliator, care ar sărăci poporul, ar fi acela care ar 
conveni mai bine. 

— Ceea ce ne strică pe noi, domnule, sunt tirgurile pe la 
sate, bilciurile, mărgelarii şi ovreii. la să fie un guvern colea 
cum ştiu eu, o mînă de fier, să le taie de unghişoară, să des- 
ființeze tirgurile, pe ăi crai cu tolba în spinare să mi-i bage 
în miliţie, pe ovrei să-i dea peste graniţă, şi ai vedea dum- 
neata cum fiecare ar trăi cu ai lui, în satul unde locuieşte, 
unde a trăit tată-so și mă-sa, iar nu să se ducă să-și bea munca 
pe la unu și pe la altu; să vie nişte venetici, niște calici să 
stringă paralele oamenilor! Daca le zici astea vreunuia din 
deputaţi, numai ce-i auzi cu libertatea comerțului, cu des- 
fiinţarea monopolurilor şi cu economia politică. Şi eu voi 
economie politică, că nu sunt un prost, să nu-mi placă şi mie 
civilizaţiunea, şi eu imi iubesc ţara, dar voi o economie politi- 
că naţională, o economie politică românească, care să lase pe 
bietul creștin să trăiască în patria lui fără nemți și fără ovrei. 

— O ştiinţă nu poate fi românească, precum nu poate fi 
nici englezească. În ordinul politic şi social, această econo- 
mie politică îşi are legile ei nestrămutate și bine dovedite, 
precum în ordinul natural astronomia, himia, mecanica îşi 
au pe ale lor. Ceea ce este adevărat la Paris, la Peking și 
New York nu poate să nu fie adevărat la Petersburg, la Bu- 
cureşti și la Londra. Precum nici un corp nu se poate sustrage 
acţiunei gravitațiunei:, asemenea nici o societate nu se poate 
sustrage de la legile schimbului; precum un om nu poate 
cere a fi supus la alte reguli ale respirațiunei și ale digestiu- 
nei decit acelea dovedite de ştiinţă, asemenea o societate 
nu poate urma alte regule de producţiune şi de consomaţiune 
decit pe acele dovedite de ştiinţă, fără de a se espune la cele 
mai mari inconveniente. „Newton, de cind cunoscuse legea 
gravitaţiunei, nu mai pronunța numele lui Dumnezeu fără 
de a-şi descoperi capul; cu cit inteligența este mai presus 
decit materia, zice Bastiat, cu atit lumea socială este mai 
presus de lumea fizică, căci mecanica cerească este supusă 
unor legi despre care nu are conștiință. Este un mai mult 

cuvint de a admira și a ne închina dinaintea înţelepciunei 
eterne cînd vedem mecanismul social în. care trăiește cuge- 
tarea universală, mens agitat molem*, care prezintă şi feno- 
menul straordinar că fiecare element este o fiinţă animată, 
cugetătoare, înzestrată cu acea energie miraculoasă a acestui 
principiu de toată moralitatea, de toată demnitatea, de tot 
progresul, atribuit esclusiv numai omului, libertatea “4 

Nu trebuie, nici nu putem să ne sustragem legilor ştiinţei; 
orcum Yom face, orcum ne vom întoarce, suntem fatalmente 
supuși lor, A încerca să le înlăturăm este a ne da pradă mi- 
zeriei, străinilor şi ovreilor. 

— Da, c-am şi devenit; eu mai deunăzi ara fost silit să dau 
zece galbeni geremea unui ovrei ca să scap de dinsul; m-am 
pomenit dodată cu lumea droaie la oblon la moș Mercore, 
cind colo, ce să vezi? Un butoi de basamac, cîrciumă întreagă | 
ş-un ovrei cu ciubucu în gură şedea ascuns după sobă; 
am ghicit îndată al cui era rachiu; m-am dus la primar; ce 
e drept, l-a chemat îndată pe jidov la cancelarie, dar ce să-i 
facă | c-o ţinea una şi bună cu „nu ştiu, n-am văzut“. Dac-am 
văzut ş-am văzut, l-am luat eu la o parte şi am început: 

— Ia ascultă, jupîne, rachiul este al dumitale? — Al meu, 

vezi bine. — Apoi nu ştii că n-ai voie să ai cîrciumă? — 
Dovedește. — Apoi nu spuseși singur că rachiul e al dumi- 
tale? — O spusei dumitale, pentru că ştiu că eşti om de 
omenie, dar nu spui nici la primar, nici la privighetor. — 
N-ai putea, jupine, să te duci în altă parte să-ţi vinzi marfa? 
-— Cit dai?“ Cu una, cu alta, m-am învoit cu dinsul pe zece 
galbeni să se ducă. A doua zi în zori de ziuă ș-a pus butoiul 
în car cu toate ouăle, cu găini, giste, lină, zdrenţe, oase ce 
strinsese şi s-a dus p-aci încolo. Iaca ce guvern avem! Dar 
alta: acum vro cinci săptămîni n-a venit un ovrei ziua na- 
miaza mare cu un gosgogea butoi de bere într-un cărucior, 
vindea cu tinicheaua în mizlocul satului, în drum; pînă pe 
seară l-a vindut tot cu cîte o jumătate de ban tinicheaua, 
mai mult spumă decit băutură, a adunat toţi gologanii de la 
bietele neveste. Unde era un guvern ştrașnic, să mi-l ia la 
bătăi, să-i dea cep butoiului, să vezi mai venea altădată să 
facă pagubă creștinilor? Dac-am spus primarului, a început 
să dea din umeri, mi-a zis că-i e frică de procuror. 


* Mintea mişcă din loc stîncs, 

— Dar nu crezi că ar fi fost mai lesne și mai bine, cind ai 
văzut că oamenilor a început să le placă berea, să fi luat şi 
dumneata un butoi în prăvălie şi să vinzi berea mai ieftin 
decit ovreiu? Nu crezi că daca ai da rachiu cu un preţ mai 
potrivit, acel jupin Moise nu era să nu-și mai găsească soco- 
teala aducind rachiu şi să mai dea şi lui moş Mercore un 
galben, doi, ca să-l acopere cu numele lui? 

— Da’ degeaba, domnule, orice-i face, nu poți scăpa de 
ei, că își găsesc altă treabă, ştiu fel de fel de marafeturi ; pe 
unu nu l-am adus chiar eu în căruţa mea tocmai de la Alesan- 
dria de ne-a dres învelitoarea bisericei, curgea pe toate păr- 
tile, se strica zugrăveala?! Numai într-un chip ne scăpăm 
de ei: gonindu-i pe toți din ţară. 

—Eu sunt de părere că, gonindu-i, nu ciștigi nimica, 
căci m-aș teme să nu te duci după ei tocmai pe la Rusciuc 
şi pe la Odesa, ca să-i aduci în ţară, cum te-ai dus la Alesan- 
dria după tinichigiu ca să-ți învălească biserica, și să-ţi 
spui ceva și mai mult: cred că cu cît i-am goni, cu atit ar 
veni mai mulți. Mai intti că nu-i priimesc nici museali, 
nici turcii, nici austriacii; de oprit d-a intra am văzut că 
de treizeci de ani, de cind era Mihai Sturza domn, s-au 
incercat fel de fel de mizloace, şi nici unul n-a avut eficaci- 
tate; cu cît oprirea a fost mai strașnică, cu atit au intrat 
mai mulţi. Dar iată că-mi vine în gind o doctorie care mi 
se pare mie mai bună și mai sigură, atit pentru a face ca 
să no mai vie alții, cit şi pentru a face pe mulți din acei 
cari sunt astăzi în ţară să se ducă singuri. 

Să ne închipuim, de pildă, că la Giurgiu şi la satele dup- 
împrejur de Pipăraţi s-ar fi găsit un român tinichigiu mai 
meșter, mai conştiincios la lucru și mai ieftin, sunt sigur 
că nici nu te-ai fi gindit la ovreisă-l aduci de la Alesandria. 
În lumea industrială, ca şi în lumea fizică, un loc nu poate 
sta gol; natura are oroare de gol, cum zic fizicii. Cind se 
ivește o trebuinţă, ea are să fie împlinită fără dar și poate; 
daca în localitatea unde se ivește acea trebuință nu se va 
găsi omul care s-o satisfacă, are să vie altul din vecinătate, 
din străinătate, de peste munţi şi de peste ape; are să se 
afle în lume că este trebuință de cutare meșteșug sau mese- 
rie, şi au să vie oameni din depărtare. Iată toată cestiunea 
ovreilor la noi, ca şi în Ungaria şi în Polonia şi în Buco- 
vina. Espresiunea plină de înaltă învăţătură a românului 

lac să fie, broaște multe este foarte adevărată. Lacul este 
trebuinţa, iar broaştele sunt oamenii cari găsesc hrană din- 
tr-acea trebuinţă. Daca într-o ţară se va arăta un pămint 
roditor, un filon de mineral, o albie de cărbune, o cuali- 
tate bună de lemn, o plantă folositoare, şi daca oamenii 
din localitate nu se vor grăbi a se folosi de acea bogăţie, 
să fii sigur că vor veni de aiurea și vor esploata-o, și acel 
pămînt, acel metal nu vor sta mult timp neproducătoare. 
Aceasta este istoria ţărei noastre și a tutulor ţărilor de la 
începutul lumei. Fertilitatea văiei Dunării a deșteptat 
tentațiunea romanilor, cari au vărsat in Dacia esceden- 
tele populaţiunei latine. Kâăleseri, după ce face o descrip- 
țiune încintătoare despre frumuseţea și bogăţia pămintu- 
lui “Transilvaniei, adaogă: „Acum mai miră-te că într-acest 
grinar de abondenţă, unde Dumnezeu însuși a întins o 
masă bogată, s-au intilnit atitea neamuri venite din Europa 
şi din Asia“?. Putem fi siguri că fără avantagele cele mari 
ce au găsit capitalurile și braţele din Occident pe văile 
Mississippiului şi Orenocului, România ar fi astăzi şi mai 
mult cercetată de populaţiunele grămădite în Occident. Noi, 
nesocotind regulile cele adevărate ale ştiinţei, blestemăm 
concurenţa şi liberul schimb şi credem că, gonind pe ovrei 
şi pe străini, scăpăm de rău; credem că ar fi în puterea 
cuiva de a sustrage o societate omenească de la regulile 
morale cari o conduc; în loc de a căuta cauza răului pînă 
la obirşia lui, ne frămintăm mintea în combinări politice 
şi lăsăm străinilor şi ovreilor partea cea bună, meseriile. 
În loc să căutăm să punem mîna pe profesiunele cari îi fac 
să vie în țară, în loc să ne facem timplari, tapiţeri, croi- 
tori, cizmari, curtieri, tinichigii, geamgii, văpsitori, zarafi, 
bancheri, maşinişti, ceasornieari, sculptori, noi nesocotim 
meșteşugurile cari dau avere și independenţă și alergăm 
după acele şaptezeci de mii de posturi la dispoziţiunea că- 
rora s-a pus o sută douăzeci de milioane pe an, luate din 
sudoarea muncitorului nostru de pămînt. Bunastare, îmbo- 
găţirea și viaţa liniştită şi cugetătoare o lăsăm străinilor 
cari sunt în ţară şi încă, cu prisosinţă, pentru alţi cinci 
mii de ovrei, trei mii de unguri şi două mii de nemți cari 
mai rămin pe tot anul în țară din mișcarea populaţiunei 
străine. 

Să-ţi spui cum un amic al meu a gonit pe ovreii care se 
aflau în satul său, fără vot al Camerei, fără decret domnesc, 
fără primar, fără dorobanţ și fără protest din partea consuli- 
lor? Un ovrei avea ciîrciumă; vindea seump rachiu prost, 
jumătate apă, dres cu ardei și cu vitriol; vindea vin oțeţit 
dres cu stubeţ şi cu spirt, şi-l vindea scump; vindea stambă 
şi basmale putrede şi le vindea scump. Vasilică al meu a 
luat şi el ocasă în sat, a lipit-o bine, a îmbrăcat pereţii fru- 
mos cu rafturi şi cu hirtie de cite un sfanz sulu; a făcut 
astfel] un local curat și vesel, pe cînd al ovreiului era urit şi 
necurat; a adus vin bun și nepretăcut, rachiu tare fără vitriol, 
a adus tot marfă bună; vindea toate cu cite douăzeci şi trei- 
zeci la sută mai ieftin decit ovreiul, s-intr-o dimineaţă 
jupînu şi-a pus ce-i mai rămăsese în car ș-a plecat p-aci in- 
colo. Negreşit că s-o îi dus în alt sat; dar să ne închipuim 
c-ar fi găsit pretutindeni cite un Vasilică; te-ntreb daca 
ovreiul nu era să treacă graniţa. Mai era tot acolo ș-un alt 
ovrei care cumpăra piei, le argăsea şi cu trei croitori, tot 
ovrei, făcea cojoace. Vasilică a cumpărat oi, a adus trei 
cojocari români de la Focşani, cari croiesc şi cos cojoace, 
şi două fete care le impodobese cu mătăsuri şi cu petliţe 
roşii, verzi, albastre, le face mai frumoase și le vinde pe ju- 
mătate preţ de cum le vindea ovreiu, şi i-a tăiat apa de la 
moară; jupinu, văzînd că nu se mai învirtește roata, a ple- 
cat într-o dimineaţă cu toată fabrica; s-a dus negreşit în alt 
sat, unde n-a găsit un Vasilică. Un alt ovrei cumpăra toată 
lina din sat, o da la femei de o torcea şi o țesea, făcea pos- 
tav de ţară. Vasilică al meu i-a luat toate torcătoarele și 
toate țesătoarele, plătindu-le mai bine și în bani, iar nu pe 
mariă stricată ca ovreiu ; ovreiul, neputind ţine concurenţa, 
și-a strîns mult-puţin ce avea şi s-a dus, gi astăzi nu se po- 
meneşte ovrei în sat Ja Vasilică. 

(o naţiune, ca şi un individ, nu este stimată şi apreţiată 

ecit după cătimea de utilitate ce poate aduce. La noi, daca 
vei observa bine, te vei convinge că în tot timpul numai o 
clasă de oameni a deșteptat totdauna simpatiele şi dinintru, 
şi dinafară; această clasă a fost şi este clasa muncitorilor 
de pămînt, fiindcă numai ei au urmat calea trasă umani- 
tăţii de mina provedinţei: d-a se hrăni din sudoarea frunţei, 

— Aşa este cum zici dumneata despre negustorii şi meş- 
teri? ăştia mici, dar ce faci cu cei mari, cari vin cu mili- 


180 


oanele de galbeni și iau concesiile de drumuri-de-fier, impo- 
zitul băuturilor, monopolul tutunului, şi ca mine vor lua 
vămile şi ocnele, ca să jefuiască comerţul țării. 

-~ — Vă ziceam adinpeaori că, de cite ori într-un loc se simte 
o trebuinţă, fie ea chiar pornită dintr-un capriciu sau din- 
tr-un eres, acea trebuinţă are să fie îndeplinită. La noi, 
de mai mulţi ani, se simţea imperios trebuinta de drumuri- 
de-fier; s-au găsit oameni cari au și scris, au și strigat: 
„Aideţi, fraţi, cu toţii să facem noi acele drumuri, bucă- 
ţică cu bucăţică, să ne asociem, să punem fiecare ce vom 
putea, să ipotecăm moşiile noastre, să ne împrumutăm, 
precum fac şi acei cari iau concesiunile!“ Acei oameni n-au 
fost înţeleşi, n-au fost ascultați; am zăbovit, am neglijat 
lucrul, ne-am mîncat între noi și am lăsat cîştigurile ovre- 
ilor, nemților, colcarilor, Strussbergilor, Bleichrâderilor şi 
Staat-Bahnelor, de care Dumnezeu ştie cum și cind vom 
scăpa. 

— Dar că se zice c-o s-aducă coloni nemţeşti ca în Ardeal! 
Atunci s-a hotărit ! 

— Cind or începe să vie colonii germane, jla noi n-are 
să fie ca în Ardeal; la noi va îi destul zece sau cincispre- 
zece ani ca toată ţara, de la munte pînă la Dunăre şi pînă 
la Prut, să fie presărată de nemți. 

Cestiunea cea mai importantă în ţara noastră, şi de care 
nimeni nu ţine nici o seamă, este densitatea populaj unei. Pe o 
întindere de unsprezece milioane de hectare sau douăzeci 
şi patru de milioane de pogoane avem numai patru mili- 
oane sau patru milioane şi jumătate de suflete, treizeci de 
pogoane de pămint de familie; densitatea cea mai slabă din 
Europa; un gol pe care noi nu facem nimic pentru ca să-l 
umplem prin noi înșine; stăm fără cea mai mică îngrijire 
pentru salubritatea orașelor şi a satelor, fără nici o măsură 
igienică serioasă; mortalitatea la ţară şi prin mahalale este 
ceva îngrozitor, și în multe locuri întrece numărul celor 
născuţi, încît populaţiunea, în loc de a creşte, scade. Cerce- 
taţi actele stării civile ale coloarei de negru din Bucureşti, 
de esemptu, citiţi raportul primarului de Galați, şi veţi 
vedea consecințele deplorabile ce puteți trage dintr-acele 
cifre. lacă cum se esprimă principele Moruz către Ministe- 
rul Dinintru în anu! 1870: 

„Partea de jos a orașului (este vorba de Galaţi) este în 
tot timpul un adevărat focar de infeeţiune, miasmele dele- 
tere răspindese şi întreţin tot felul de boale; locuitorii se 
ofilesc în mizlocul mlaştinelor de apă impuţită şi stătă- 
toare şi par osindiţi decrepitudinei şi unei morţi premature.“ 

De vom arunca ochii pe cifrele stărei civile ce înscrie 
acel primar în raportul său, jalea e mare; găsim că în anul 
1867 numărul celor morți au întrecut, pe al celor născuţi 
cu 220 de suflete; şi în anul 1870, cu 942; în termin de 
'patru ani, numărul morților a fost cu 1.238 de suflete mai 
„mare decit al color născuţi, ceea ce vine a zice că popu- 
lațiunea Galaţului, care astăzi este de optzeci de mii de su- 
flete, s-ar reduce la mai puţin de jumătate în timp de o 
sută cincizeci de ani, daca nu s-ar recruta cu populaţiunea 
dinafară. Şase luni ale anului, mai toate satele de la Dunăre 
pînă la poalele munţilor sunt înecate în noroi și în mocirle; 
case umede şi deschise ploii și vintului, copii bolnavi şi 
femeile lăhuze cu picioarele goale pină-n genuchi în noroi 
şi în zăpadă, bătrini şi copii rău îmbrăcaţi, intraţi în iarnă 
slăbiţi de friguri şi de lingoare, rău hrăniţi şi fără putere 
de a rezista la cea mai mică răceală, la cea mai ușoară epi- 
demie, care îndată se preface în tifus, iată ce poţi vedea 
pe la ţară. Anemia a devenit idiosincrazisul femeielor și 
copiilor români, epidemiele cele mai mortale, tifusul, văr- 
satul, angina dilterică, nu lipsesc niciodată; cînd una, cînd 
altele rădica generaţiuni întregi. Hrana este cit se poate mai 
puţin substanţială, consomaţiunea cărnei d-abia se suie la 
noi la șaisprezece dramuri pe zi, şi la ţară nu trece de șapte 
dramuri pe zi! În Occident, în țările care se află în condi- 
țiunele noastre climaterice, consomaţiunea cărnei este in- 
zecită, şi fiecare locuitor, atit ia ţară, cit şi la oraş, consumă 
cel puţin o jumătate de oca de pîine pe zi; în oraşele cele 
mari, ca Londra, Paris, Berlin, Viena, consomaţiunea de 
mizloc a unui om pe zi este: 

200 dramuri pine și cartofi 
carne, pește, brînză 
vin, rachiu, bere 

40 3 zahar, cafea, ceai, lapte 

Cu o vieţuire proastă, fără îngrijire şi fără precauţiuni 
higienice și cu o hrană atit de slabă, populațiunea, daca 
nu scade, dar nu poate creşte, rămine staţionară, precum 

se vede la noi. Recensămintul cel dintii, care s-a făcut la 
1832, a dat o populaţiune de trei milioane şi jumătate; 
această populaţiune, într-o ţară roditoare ca a noastră, tre- 
buia să fi ajuns astăzi la opt sau la nouă milioane; dar ce 
vedem? Recensămintul mai scrupulos din 1860 a dat 4.090.275 
de suflete, cu toată imigraţiunea venită în ţară în timp de 
treizeci de ani; șisă nu credem că cifra acestor imigranţi nu 
merită a fi ţinută în seamă ; ea se suie pe tot anul la 20.000 de 
suflete, din care 10.000 români din Banat, Transilvania, 
Bucovina şi Basarabia, 5.000 izraeliţi, 3.000 unguri şi 2.000 
germani, vărsămint care trebuie să fi sporit populațiunea 
noastră cu cel puţin patru sau cinci sute de mii de suflete, 

Nu ştiu de unde d. Frunzescu a luat ţifra de 4.500.000 su- 
flete ce ne zice că ar fi dat recensămîntul din 1860, căci 
iată ce rezultă din compilarea ţitrelor publicate de Marțian 
in analile statisticef: 

Dincoaci de Milcov: 


suflete agricultori . ........-... 2.125.742 

profesiuni liberale .............. 270.779 

APtIZANI ha uiae e Dai ea Rae 127.955 

comercianți acre o sea aaa an oaie 96.560 

OTel eener an De CEPE oare Cat 5.312 
2.626.348 

Dincolo de Milcov: 

agricultori, ces oracee a i aia a 1.120.958 

populaţiunea oraşelor. ,........ 218.102 

OVIGL sedea lata ta das stă 124.864 
1.463.927 


Suilete 4.090.275 

Admit însă că, de la 1860 pină astăzi, populaţiunea să 
fi sporit cu o jumătate de milion și să se fi suit la patru mi- 
lione șase sute de mii, iar nu la cinci milioane şi jumătate, 
cum crede d. Frunzescu; dar acest spor îl datorim cu to- 
tul imigraţilor veniţi şi rămași în ţară, în cari izraeliţii 
trebuie să fi contribuit cu 60.000 de suflete; căci cred că 
populaţiunea ovreiască, aflătoare în România, se suie astăzi 
la 180.000 pină la 200.000 de suflete. Să citim puţin cele 
ce ne zice doctorul Obedenaru în iolositoarea sa broşură inti- 
tulată Des fièvres des marais*: „Debilitatea obicinuită con- 

stituie fondul fizicului și moralului la omul din popor în 
ţările băltăcoase; ca să zic așa, constituţiunea indivizilor 
este totdauna slabă, starea sănătăţii lor este o stare de boală. 
Ceea ce se observă la majoritatea ţăranilor campaniei Ro- 
mei, femeile, copiii şi o parte din bărbați au faţa galbenă, 
caracteristică cunoscută de pictori și de medici sub numele 
de față malarică; au puţină putere musculară, sunt de o 
lene rară; dar de o lene pentru care nu merită, nenorociţii, 
nici o imputare, fiindcă este rezultatul înveninărei mias- 
matice... Ca să terminăm cu debilitatea miasmatică, vom 
mai adăoga că ţăranul român datorează debilitatea sa la 
alimentaţiunea sa neîndestulătoare. Mămăliga, laptele fără 
unt, laptele bătut și legumele sunt o hrană foarte puţin 
reparatorie. Şi a zice că acesta este regimul de dulce. Cît des- 
pre post, este tot ce este mai de jale; varză acră şi fasole 
sau linte; linte, fasole şi varză acră! Cu un astfel de regim, 
tot ar putea fi cineva sănătos într-o localitate sănătoasă 
în tot înţelesul cuvîntului: şi daca nu ar avea a face nici o 
muncă ostenitoare.“ Şi mai departe zice: „Cind se preumblă 
cineva prin satele de prin cîmpiile cari se întind între Dunăre 
şi Carpaţi şi vede mii de copii slăbănogi, deşiraţi, cu față 
searbădă, ochiul lîngezind, pielea obrazului subțiată, încre- 
țită şi scălămbăiată, nu se poate opri de a-i ticăi și de a fi 
coprins de milă! Daca pe urmă afli că în fiecare familie 
au fost încă atiţi copii morţi, sau mai mulţi morţi decit 
sunt vii, nu te mai poţi mira de a vedea aceste cîmpii în- 
tinse atit de puţin locuite...“ 

Unde sunt măsurile luate pentru însănătoşarea locurilor 
insalubre, scurgerea lacurilor, unde este solicitudinea cle- 
rului înalt pentru a face să dispară prejudecăţele de posturi - 
în timp cînd natura omului şi condițiunile climaterice în 
cari trăim nu sufere o asemenea hrană, o hrană care nu 
aduce nici o vătămare locuitorilor săraci, din locurile unde 
sfinții părinţi au legiuit posturile nu numai cu scop reli- 
gios, dar sunt şi potrivite cu cuviințele higienice? Dar la 
noi este fatală, slăbește și stirpeşte populațiunea. Progre- 
siunea creșterii gintelor dinprejur fiind de 0,45 pină la 
1% pe an, substituirea și dispariţiunea românilor nu este 
decit o cestiune de timp. Mai mulţi publicişti, între cari 
laboriosul și mult regretatul Marțian, au constatat că de 

vreo douăzeci de ani rapiditatea cu care escedentul popu- 
laţiunei germane se devărsa peste Atlantica scade din an în 
an, luînd o direcţiune alta, o scurgere spre Nord şi spre 
Orient, spre Bohemia, Galiţia şi Ungaria, împingind pe 
ruteni şi pe unguri în Transilvania, în Bucovina şi în Banat, 
şi aceştia la rîndul! lor împing pe românii din Bucovina, din 
Transilvania şi din Banat în România. Registrele noastre 
statistice ne dau peste zece mii de români din cei veniţi 
din Austria ca rămaşi la noi pe tot anul; întocmai precum 
apele Dunărei, Dnistrului şi Donului, umflind Marea Nea- 
gră, o Bileşte să se scurgă în Mediteranca prin Bosfor şi 
Dardanele, al cărei preaplin, suindu-i şi ei nivelul, o obligă 
să se deverse în ocean prin Gibraltar. Nu sunt încă o sută 
de ani de cînd Bucovina a trecut sub dominaţiunea Austriei; 
atunci populaţiunea ei, mai toată curat română, era de 
trei sute cincizeci de mii de suflete; astăzi românii numără 
acolo, după doctorul Ficker, decit 175.679 de suflete, şi 
populaţiunea rutenă care d-abia se arăta la 1780 astăzi 
balanţează elementul român; pe dinşii îi împing lehii din 
Galiţia, cari şi ei sunt împinși la rindul lor de germani. 

Populațiunea română în toată Austro-Ungaria a scăzut 
astăzi la 2.695.453 de suflete. 

143.776 în Cisleitania şi confine 
175.679 în Bucovina 

1.471.676 în Ungaria 

1.104.322 în Transilvania, unde Degerando, acum două- 
zeci și cinci de ani, la 1847, număra 1.179.793 suflete; o 
scădere de 75.471 de suflete într-un sfert de secol, pe cînd 
celelate neamuri din acel imperiu au sporit într-un mod 
însemnat, din 29.313.586, cit erau la 18185; afară de români, 
la 1857 ajunsese țifra de 35.159.403, un spor de 13%, în 
patruzeci de ani, în vreme ce populaţiunea română, din cauza 
emigrațiunelor peste Carpaţi în România, a scăzut în două- 
zeci şi cinci de ani cu aproape 7%. Mai toţi rindaşii, mai 
toţi vizitiii, servitori, bărbaţi și femei în Bucureşti, în 
oraşe şi chiar pe la ţară sunt ungureni, adică români din 
Ardeal. Şi să nu credem că această emigraţiune mihnește 
pe unguri; ei ar da mult să vază Transilvania golită de ro- 
mâni, Sibenbirgu (şapte cetăţi) este puterea cea mai temei- 
nică a Ungariei, iar românii cari locuiesc acolo sunt o slă- 
biciune pentru madjari; este întocmai ca o fortereţă tare, 

neexpumnabilă, cu o garnizoană asupra căreia nu pot conta. 

— Ce putem face noi în contra atitor împărați mari şi 
puternici | 

— Cu cit suntem mai năpăstuiţi şi mai persecutați, cu 
cît condiţiunile climaterice sunt mai grele şi cu cît. neamu- 
rile cari ne înconjoară stau să ne înghiţă, cu atit datoria 
noastră de a lupta bărbătește şi cu sălbătăcia elementelor, 
şi cu răutatea oamenilor este mai mare și mai sacră. Să ne 
luptăm cum se luptă olandezii în contra năvălirilor măreł, 
care caută necontenit să-i cufunde, şi în contra umezelei, 
pe care o supun şi o prefac în canaluri folositoare şi în livezi 
roditoare; cum se lupta belgianii în contra încercărilor 
de cotropire a guvernelor vecine. Datoria cea mai de căpe- 


“tenie a guvernului și a consiliilor judeţene şi comunale ar 
' fi să se ocupe serios cu salubritatea şi cu higiena, căci făcînd 


să dispară cazurile prea numeroase de boale și de moarte, 
întărind puterea și sănătatea locuitorilor, vom spori pu- 


 terile productive. Strămoșii nostri au lăsat averi însemnate 


„pentru căutarea și îngrijirea sănătăţei românilor, şi ei își 


consumă energia și puterea respirind un aer mefitie de 
mlaștini palustre, pier victima frigurilor și lîngoarei, 
sîngele lor se corumpe și neamul degenerează prin mulți- 
mea boalelor sifilitice mai răspîndite şi mai necăutate decit 
erau acum şi doi secoli în Spania și în Franța; măsurile ce 
se iau citeodată în contra epidemiilor şi în contra vărsatu- 
lui sunt numai niște cauze de cheltuieli, fără alt rezultat 
decit inocularea corupţiunei oraşelor și în comunele rurale. 
Singura și adevărata solicitudine a oamenilor stăpinirei, 
cum își zic ei, nu este alta decit împlinirea dărilor gi reco- 
mandarea și susținerea candidaților la Cameră, la Senat şi 
la consiliile comunale şi judeţene, preocupaţi esclusiv cum 
să nu scape ţara din ghearele concesionarilor. 

Cestiunea populaţiunei la noi este mai importantă decit 
putem crede; este mai serioasă şi mai periculoasă decit ori- 
unde, fiindcă ea se complică cu îmigraţiunea ebreilor, a 
căror înmulțire disproporţionată nu este numai 0 plagă 
morală și higienică, prin lipsa de bună- -credință ce mulți 
dintr-înşii aduc în tranzaoţiunele lor bănești și prin necu- 
răţenia în care trăiesc, dar este şi o cestiune politică, pentru 
că izraeliţii, cari se coboară necontenit de la Nord, ajung 
în România nemţiţi; sunt precursorii germanismului, a unei 

cuceriri mute, deznaționalizătoare, căria ei îi pregătesc 
tărimul. Şi orcit vom căuta soluțiunea cestiunei ebreilor 
la graniţă, la munte, pe Dunăre sau pe Prut, în voturile 
Camerilor şi în circularele guvernului, în lună şi în soare, 
nu o putem găsi și nu vom găsi-o decit în activitatea noas- 
tră, în aplicarea românilor la arte, la meşteşuguri şi la co- 
mert, în lupta şi învingerea insalubrităţii şi a epidemiilor; 
căci în industrie şi în comerț vom găsi mizloacele care depăr- 
tează boalele şi înlătură degenerarea rasei, care sporesc 
populaţiunea. În sporirea populaţiunei vom găsi mizloacele 
cari dezvoltă industria şi comerţul. 

Purtăm haine, așadar ne trebuieşte pinză, postav, mătă- 
sării, piei, croitori, pălărieri şi cizmari; avem trebuinţă 
de case, de mobile, de trăsuri, de hamuri; orce am zice, 
nu putem fără arhitecţi, zidari, dulgheri, timplari, lăcătuşi, 
tinichegii, geamgii, tapeţieri, caretaşi şi curelari; de nu-i 
vom găsi între not, îi vom căuta aiurea; vom avea recurs 
la străini, la nemți, la ovrei, la cine vom apuca; și de nu 
vor veni ei singuri la noi, ne vom duce noi după dinșii 
să-i căutăm, să-i găsim și să-i aducem, plătindu-le încă şi 
cheltuiala drumului, precum te-ai dus dumneata la Alesan- 
dria d-ai adus pe ovreiul care ţi-a dres învelitoarea biseri- 
cei de la Pipăraţi. Maşinele agricole au deschis trebuinţa 
de opt sau nouă sute de mașiniști; daca nu-i găsim în ţară 
și printre români, să ştii de la mine că o să luăm şi nemți, 
şi ovrei, și francezi, şi englezi, pe orcine ne-o ieşi înainte; 
o să ne ducem să-i căutăm în străinătate şi o să-i aducem. 
Dumneata, care îmi vorbeşti, am auzit că ţi-ai făcut o moară 
de măcinat cu vapor la Pipăraţi. la spune-mi, n-ai maşinist? 

— Am şi maşinist și fochisit, i-am adus tocmai de la 
Baziaș; am plătit șaisprezece galbeni numai la vaporul 
după Dunăre; nu ştie nici unul, nici altul o vorbă româ- 
nească; am început să le cam rup ungureşte cu dingili, ce 
să fac? Le dau douăzeci şi cinci de galbeni pe lună. 

— Vezi dar c-a învăţa pe copiii nostri meşteşuguri, a-i 
îndemna la studiul ştiinţelor practice şi a-i băga în comerţ, 
în loc de a-i arunca asupra bugetelor ca pe niște locuste, a 
insista prin voturile noastre ca guvernul să ne dea pace, 
să lase la o parte influinţele electorale, intrigile, minciunele, 
născocirile şi ealomniile și să se ocupe de trebuinţele cele 
adevărate ale poporului, supraveghind cu scumpătate îm- 

plinirea datoriilor preoţilor şi a învăţătorilor pentru ca 
biserica şi şcoala să nu fie numai un nume, Îngrijirea salu- 
brităţii satelor şi oraşelor şi a stării higienice a locuitorilor 
ar fi mizlocul cel adevărat şi eficace de a pune o stavilă 
imigraţiunelor ovreilor şi nemților; căci ceea ce-i atrag la 
noi este înmulţirea trebuințelor și lipsa oamenilor pentru 
îndeplinirea lor; ceea ce le oferă mizloace de trai și de îmbo- 
găţire este industria şi comerțul, stări sociale părăsite şi 
nesocotite de noi. Cînd vor găsi meseriile împlinite de noi 
şi cînd nu vor mai afla înlesnirea de a trăi şi d-a se îmbogăţi, 
poţi [i sigur că nu numai că nu vor mai veni, dar că și mulți 
din cei cari sunt astăzi se vor duce acolo unde vor putea 
găsi ceea ce găsesc astăzi la noi. 

— Apoi, după cum înțeleg, dumneata ai vrea să ne fa- 
cem tinichigii, geamgii şi fierari! procopseală ! 1... 

Ora fiind înaintată, am plecat lăsînd pe interlocutorul 
meu a desgusta în pace cel dupe urmă pahar de rum. 

Am petrecut cealaltă parte a serii cugetind la compati- 
bilitatea care poate fi între datoriile de preot și meseria 
de cîrciumar; mă gindeam cum un om interesat a face pe 
fiul său sufletesc să bea cit mai mult vin şi mai ales rachiu 
îl poate face să înţeleagă că băutura este un viciu care slă- 
beşte mintea, corumpe sufletul şi topește neamul. 


TII 


A doua zi foarte de dimineaţă bătea la uşa camerei mele 
de la banul lui Simeon un tinăr frumos și elegant; chipul 
lui nu-mi era necunoscut; întrebindu-l de objectul une: 
vizite atit de matinale, îmi răspunse: 

— Eu, domnule, m-am intimplat să mă găsesc aseară la 
birt la Găbran şi am urmat toată conversațiunea ce ai avut 
cu tovarăşul dumitale de masă; mărturisesc că cele ce am 
auzit m-au pus pe ginduri și mi-au scornit niște idei asupra 
cărora aş voi să am şi lămuriri, şi părerea dumitale. Nu 
ştiu de ce să mă apuc. 

— Înţeleg, ai ajuns la răspîntia vieţei şi nu știi pe care 
cărare s-o iei; sfatul meu este simplu, îl dau cu plăcere orică- 
rui voiește să-l ia, îl dau cu fericire oricărui voiește să-i 
urmeze. “Îi zic: apucă pe drumul muncii; lucrează, ca să 
trăieşti într-un mod modest viaţa ce-ţi va permita "munca 

şi cîștigul onest; caută ca în toate zilele să pui ceva cit de 
puţin doparte, ca să-ți imbunătăţești din zi în zi traiul, 
sporind ciştigul din muncă cu venitul din capitalul econo- 
misit şi ca să te poţi susține la bătrineţe, cînd nu vei mai 
putea munci. 

— Eu sunt fiul lui Sava Cizmaru, m-a pus de mic la meș- 
teşug și mergeam și la școală; după ce a murit tata, mama 
a măritat surorile mele; pe una a dat-o după un subprefect 
şi pe cealaltă după un grefier, căci ne-a rămas de la bietul 
tată-meu avere bunicică, iar pe mine n-a mai vrut să mă mai 
lase la meşteşug; m-a dat în pension la colegiu. În toți 
anii am luat premii, că eram obicinuit cu munca, la esa- 
mene ieșeam tot cu eminență. După ce am trecut clasele, 
m-am dus la ministru, să-mi dea și mie o slujbă; m-a tot 
purtat cu vorba trei ani; c-o să mă puie mine; totcă nu e 
post vacant; şi văd pe toată ziua numiri în Monitor, și eu, 
tot pe dinafară; mi s-a urit să tot ure la scări. Dac-aș ști 
că este cum ziceai dumneata aseară, mai că m-as apuca de 
cizmărie; că, uite, nu mi-e ruşine; într-un an de zile, daca 
aş lucra cu două-trei calfe cari ştiu eu, niște băieţi cari 
au învăţat la noi, şi cu maşinele cari am văzut c-a ieşit 
acuma, îmi pui capu c-aș face cizme întocmai ca acele care 
am văzut la fereastră la Brand, în uliţa Lipscanilor; numai 
dacă aş gti că un meseriaș este şi el folositor ţării lui şi că 
industria este o parte integrantă și esenţială a progresului; 
pentru că tot ce doresc este să văd patria mea civilizată, 

— Cind te voi vedea, tinere, dinaintea unei mașini, 
ducind toată săptămina o viaţă laborioasă şi duminicile 
petrecindu-le în ascultarea serviciului divin, în citirea 
unui ziar instructiv, în distracţiuni cari desfătează sufle- 
tul, fără a corumpe inima și spiritul, nici vătăma sănătatea, 
ascultind la vreun teatru o dramă sau o comedie morală 
sau asistind la o conferință asupra unui subiect literar sau 
ştiinţific, voi fi plin de speranță pentru viitorul români- 
lor, voi fi mindru de adeptul ce am tăcut, și orele petrecute 
aseară la Găbran vor conta între cele mai bine întrebuin- 

ate. 

i Dar fiindcă te văd preocupat de dorința de a face să fie 
şi România o țară civilizată, nu voi intr-această privire să 
rămiie cea mai mică neințelegere asupra cuvintelor: om 
civilizat, popor civilizat, oraș civilizat, țară civilizată, ce 

auzim pe tot minutul şi asupra cărora am observat de multe 
ori un fel de confuziune despre sensul ce fiecare le dă; de 
aceea voi să-ţi spui cît voi putea mai limpede ce înţeleg 
eu cu zicerea civilizațiune. 

Să ne întrebăm puţin: de ce se cuvine a numi pe englezi, 
pe francezi, pe italiani şi pe germani popoare civilizate, şi 
cu ce cuvint se refuză acâst titlu hordelor unor părţi ale 
Asiei, ale Africei şi pieilor roşii din sudul Americei? De 
ce Londra, Parisul, Berlinul, Viena, Petersburgul, Roma, 
Florenţa, Neapoli sunt oraşe mai civilizate decit Bol- 
gradu, București şi Constantinopole; de ce olandezul este 
mai civilizat decit tătarul, şi danezul mai civilizat, decit 
bulgarul? Lăsînd la o parte orice consideraţiune filologică 
şi ţiind în seamă numai înțelesul curat practic, vulgar cum 
am zice, iată ce observăm: 

Cind într-un popor găsim oameni oneşti, afectuoşi, bine- 
voitori, îndatoritori, oameni cari trăiesc în bună înţelegere 
între dinşii, cari au simțul moral al binelui şi al dreptului, 
oameni fără viciuri, învăţaţi, muncitori, cari trăiesc cu 
îndestulare din productul ostenelei lor, procuriîndu-şi toate 
trebuinţele vieţei materiale, mulţumirile spiritului și ale 
înimei; cînd în mijlocul lor găsim securitate şi garanţie 
pentru avere, pentru onoare şi pentru viaţă, respect pentru 
dreptul fiecăruia, zicem că acel popoi este civilizat. 

Cînd, din contra, găsim oameni cu cari trebuie să fim 
necontenit atenţi, ca să nu devenim victima relei lor cre- 
dinţe; în mijlocul cărora trebuie să stăm armaţi în contra 
hoţilor, oameni cari nu fac nici o distineţiune între omul 
muncitor şi cel trindav, între omul onest şi între hrăpitor; 
oameni cu prejudecăţi și superstițiuni şi netolerenţi, cari 
nu respectă convicțiunile și credinţele altora, cari, în loe 
de a protege, persecută, în loc de a iubi, urăsc, în loc de 
a voi binele unul altuia, se pizmuiesc între dînșii, se per- 
secută unii pe alţii; zicem că acel popol nu este civilizat. 

Cînd într-un oraș sau într-o țară găsim trai bun şi plăcut, 
case curate, bine aerate, frumos mobilate, împodobite, 
strade curate, luminate, bine pavate, drumuri pe cari se 
pot transporta oamenii şi măriurile de la un loc Ja altul 
cu înlesnire şi ieftin, cînd găsim în abondenţă toate tre- 
buincioasele vieţei materiale, morale și intelectuale, zicem 
că acea ţară, acel oraş sunt civilizate. 

Cind, din contră, vedem bordeie, case rău zidite și umede, 
mahalale întregi înecate în baltace, în noroi şi-n gunoi, 
unde se respiră un aer mefitic, unde nu poate trăi cineva 
fără pericolul sănătăţii şi al vieţei, unde nu poate călători 
decit înconjurat. de păzitori armaţi, unde nu se poate trans- 
porta nici om, nici lucruri de la un loc la altul decit încet, 
scump şi anevoie, zicem că acel orâş, acea țară nu sunt 
civilizate, că sunt locuri barbare. 

Să analizăm puțin aceste idei şi să căutăm să ajungem, 
daca se poate, la o concluziune, la o formulă ştiinţitică. 

Să cercetăm mai întii cum şi ce fel oamenii pot deveni 
muncitori, oneşti, afectuoşi, binevoitori, îndatoritori şi 
drepţi; prin ce mijloace se pot opri de a fi hrăpitori, inge- 
lători, invidioşi, intriganţi, leneşi și nedrepţi? 

Să ne închipuim un popor lăsat instinctelor celor rele şi 
să-l comparăm cu un alt popor la care omul din frageda sa 
copilărie, necontenit şi pretutindeni, la şcoală, la biserică, 
în familie, în adunări, în atelier, în prăvălie, la teatru, 
la preîmblare, la petreceri, pretutindeni învaţă a cunoaşte 
şi a practica preceptele moralei evangelice, unde prin edu- 
caţiune, prin studii şi prin esemple, se obiciniuesc și se 
identifică cu ideile salutarii de a iubi pe aproapele său ca 
pe sine însuși, de a nu face altuia ceea ce lui nu i-ar plăcea 
să i se facă şi de a face oricui ceea ce ar voi să-i facă lui 
altul; unde fiecare se obicinuieşte a respecta libertatea 
tutulor; putem zice a priori că cel dintii trebuie să fie un 
popor rău și barbar, iar celalt, un popor bun și blind. Sta- 
tistica vine şi confirmă prin cifre aceste previziuni şi le 
transformă în adevăr netăgăduit prin înregistrarea faptelor 
ce se petrec; ne arată că acolo unde învăţătura moralei şi a 
Evangeliei este mai răspîndită, crimele sunt mai puţin 
numeroase şi că cle scad cu cît un popor devine mai luminat 
şi mai avut, şi putem zice cu certitudine că unul din ele- 
mentele indispensabile pentru civilizațiunea unui popor 
este ca legile moralei evangelice şi filozofice să fic cunos- 
cute şi aplicate şi că un popor este cu atît mai civilizat în 
privinţa morală cu cît acele legi dobindesc o mai mare 
sancțiune motală şi o aplicaţiune mai întinsă, 

Daca partea morală constituie baza civilizaţiunei socie- 
tăților, ea însă nu este întregul edificiu, ea nu este toată 
civilizaţiunea, și s-a putut vedea în istorie popoare foarte 

înaintate în comparaţiune cu altele întru ceea ce priveşte 
la cualitățile sufletului și moravurilor, dar cari în alte 
privinţe să fie mai inapoiete, precum putem zice pentru 
multe horde ale societăţii arabe. Dar să trecem acum și să 
cercetăm cum şi ce fel, într-o ţară, se poate dobindi o viaţă 
lesne şi plăcută, drumuri bune, orașe frumoase şi curate, 
petreceri şi mulțumiri care hrănesc spiritul și-l inalţă, 
formează raţiunea şi gustul frumosului și al binelui. O 
ţară, ca să ajungă la aceste rezultate, trebuie neapărat ca 
oamenii ce o locuiesc să fi muncit cu trupul şi cu spiritul 
ca să afle, să cunoască și să aplice legile și preceptele ştiin- 
telor, să fi profitat în lucrările lor de toate descoperirile 
în arte şi în meşteşuguri, să fi lucrat ca să producă şi să fi 
păstrat escendentul producţiunei lor, ca să-şi crească mij- 
loacele de a esecuta acele lucrări. Nu-şi poate închipui ci- 
neva ce cunoştinţă de legile gi de preceptele ştiinţelor eco- 
nomice, himice, industriale şi higienice trebuiesc pentru a 
crea şi a întreține un port, un canal, o stradă, scurgerea 
apelor în orașe, aerarea caselor, distribuţiunea apei şi a 
luminei, comunicaţiunele prin strade de fier, prin şosele, 
prin rîuri navigabili, hale curate, spitaluri sănătoase, 
cazărmi, săli de teatruri bine aerate, încălzite, luminate 
şi acustice | Toată ştiinţa în arte și în mecanică, toate 
cunoştinţele inginerești au trebuit să concure în localul 
espozițiunei universale din 1867, ca să se dea acelui palat 
minunat prennoirea regulată a aerului trebuincios, circu- 
larea apei, a gazului și a aburului necesariu; au trebuit 
combinaţiuni ingenioase şi invenţiuni de mașini noi pen- 
tru înlăturarea mirosului exalat de numeroasele bucătării 
grămădite într-acel local.” Cită ştiinţă, cîtă putere și ce 
capital întrebuințat la facerea canalului de Suez, a dru- 
mului-de-fier metropolitan care străbate Londra pe sub 
strade şi case dintr-o margine la alta i oraşului, cîtă muncă 
şi cîtă îndeminare la străpungerea muntelui Cenis, cîtă 
ştiinţă la inginerii cari s+ ocupă a găsi cum să facă un drum- 
de-fier peste Canalul Minecei (La Manche), ca să unească 
Englitera cu Franța! 

Putem dar zice că o ţară este civilizată cînd legile știin- 
ţelor, a artelor şi a meșteșug rilor sunt aplicate şi că o ţară 
este cu atit mai civilizată cu cit acele legi găsesc o aplica- 
ţiune mai mare şi mai întinsă. 

La apărarea teritoriului, pentru sicuritatea locuitorilor 
şi pentru prevenirea faptelor celor rele, trebuie să concure 
legile naturale, legile pozitive, cunoştinţele de politică, 
de diplomaţie, de artă militară şi de strategie, o mulţime 
de industrii pentru confecționarea maşinelor şi materia- 
lurilor de rezbel; pentru împodobirea oraşelor cu grădini, 
cu monumente, cu gliptoteci, cu pinacoteci, cu muzeuri, 
trebuie să concure legile și cunoștințele de istorie, de arhi- 
tectură, de sculptură, de pictură și de istorie etc., etc. 

Se poate dar zice într-o singură formulă că: civilizațiunea 
este foncționarea activă şi complectă a legilor şi a cunoștințe- 
lor omeneşti, religioase, morale, fizice, industriale şi estetice. 

Această aplicațiune nu se poate face dintr-un moment 
într-altul; ea cere lucrarea timpului, o acţiune constantă, 
o muncă neîntreruptă a tutulor; muncă prin care moravu- 
rile devin din ce în ce mai blinde, mai plăcute, mai tole- 
rente; prin care adevărul gonește prejudecățile, ştiinţa 
ia locul eresurilor; prin care raporturile și relațiunile oame- 
nilor între dinşii se înmulţesc, ura şi invidia cedează locul 
lor iubirei şi toleranţei. Fructul cuceririlor unei genera- 
țiuni, trecînd moștenire generaţiunilor următoare, se 
perpetue și se dezvoltă din generaţie în generaţie, din an 
în an, din zi în zi. 

Într-acest mers al omenirei, de multe ori practica a pre- 
cedat. descoperirea legilor ştiinţei care conduc acele feno- 
mene, precum adesea cunoștința legilor fizicei, himiei și 
ale mecanicei au fost fecunde în aplicaţiunile lor la arte 
şi la industrie; dar şi într-un caz, și în celalt nu putem zice 
că n-a concurs ştiinţa la dezvoltarea şi îmbunătăţirea socie- 
tăţilor omeneşti şi că toate ramurile ei n-au conlucrat ea 
acea dezvoltare să se poată face în toate părţile care con- 
stituie bunastare şi fericirea omului. 

Deși cultura sentimentelor virtuţei, literatura şi îrumoa- 
sele arte par a fi distincte de meşteşuguri, de meseriile 
industriale, de agricultură şi de comerţ, care sunt sorgin- 
tele propriu-zise ale bogăției materiale ale unui popor, 
dar nu este mai puţin adevărat că există o acţiune a unora 
asupra celorlalte; unele naţiuni au devenit libere şi morale 
fiindcă erau avute, şi altele au devenit avute pentru că 
principiile de moralitate şi de libertate au împins pe mem- 
brii lor a munci și a păstra. Este netăgăduit că credinţele 

politice şi religioase ale unui popol au o mare înrăurire 
asupra avuţiei, precum şi avuţia are la rindul ei influenţă 
neînlăturabilă asupra relaţiunilor sociale cari modifică şi 
îindreptează la rîndul lor legile şi credinţele. 

Progresul sau zborul civilizațiunei poate începe de la un 
căpătiîi sau de la altul, sau de la mai multe puncturi deo- 
dată; destul ca ţinta să fie întinderea aplicării legilor şi 
cunoştinţelor omenești. Droz zice că „cele două mijloace de 
a înainta civilizaţiunea sunt de a propaga morala şi indus- 
tria, căci printr-insele obiceiurile devin mai binevoitoare 
şi averea mai generală“?. 

După definițiunea la care ne-a condus raţionamentele 
prin care am trecut, definițiune simplă și care ne dă o idee 
lămurită despre sensul zicerei, observăm că zicerea civili- 
zaţiune nu este o espresiune absolută a unei idei, a unei 
stări sociale; nu este o cuantitate fixă, constantă şi inva- 
riabilă, ponderată şi mărginită; ci este o espresiune rela- 
tivă şi variabilă, un raport, o cuantitate mai mare sau mai 
mică, după starea lucrurilor, a ţărilor, a popoarelor sau a 
orașelor ce comparăm; este ca dinsul fără margini, ca și 
perlectibilitatea; este mersul necontenit şi neintrerupt 
spre perfecţiune, de care no putem apropia fără de a o putea 
ajunge vreodată și pe care Guizot o esprima prin cuvintele: 
„Civilizaţiunea este iuţeala progresului“. 

De vom compara între ele două ţări civilizate, se pot 
înfățișa mai multe cazuri: put>m foarte bine găsi că una 
să fie mai înaintată decit cealaltă în unele privinţe şi mai 
înapoiată într-altele; precum se poate foarte bine ca un 
popor să fie mai puţin înaintat decit altul în partea morală 
şi intelectuală și să posede oraşe mai frumoase, mai bine 
ținute, mai bine păzite decit ale celuialt, într-un cuvint, 
o viaţă materială mai îngrijită; precum asemenea se poate 
ca în mijlocul unui popor plin de moralitate şi de virtute 
să existd pină la un punct lipsă de trai confortabil; dar 
acestea Sunt niște anomalii, niște întimplări destinate 
a dispare în curînd prin forţa lucrurilor, pentru că marea 
dezvoltare a culturei unei părţi constitutive a civilizaţiu- 
nei trebuie să dştepte pe celelalte şi să împingă la dezvol- 
tarea lor. S-au găsit moralisti cari au crezut, precum zł- 
ceam aseară, ci o prea mare dezvoltare a civilizaţiunii 
materiale depărtează pe om de natură şi că dezvoltarea 

artelor şi a meșteşugurilor corump în loc de a moraliza; 
în privinţa aceasta, astăzi nu mai există temeri, nici indo- 
ială. „Deşi mulţumirile ce ne procură civilizaţiunea cea 
mare ne depărtează de natură, dar luminele și bunul-gust 
ale aceleiaşi civilizaţiuni ne intoarce către dinsa“ , zice 
L.aeretellelo. 

Strins legate între dinsele, ramurele ştiinţei omeneşti nu 
pot lucra asupra unei societăți unele fără altele. Stiinfa 
este una, cum zic astăzi învățații. Este evident că un om 
nu poate fi pătruns de datoriile sale morale către dinsul 
şi către semenii săi daca nu este muncitor, producător și 
păstrător; nu poate fi producător, fără ştiinţă, fără de a găsi 
în inteliginţa sa mijloacele de a îmbunătăţi soarta sa, tără 
de o judecată sănătoasă, prin care se poate deosebi adevărul 
_din eroare şi prejudecăţi, ca să poată înlătura obstacoli cari 
se împotrivesc progresului, 

Instituţiunele politice, stabilimentele de educaţiune şi 
de învăţătură, biseryca, casele de binefacere, muzeele, fin- 
tinele, halele, pieţele, teatrele, grădinile, salubritatea, 
înfrumusețarea oraşelor, înlesnirea comunicaţiunelor sunt 
productul acțiunei simţirilor morale asupra trebuinţelor 
fizice ale societăților moderne; o dezvoltare esclusiv morală, 
lipsită de orce aplicațiune la natura fizică, lipsită de mij- 
loaceļe ce ne dau industria şi cunoştinţele mecanice, ar 
avea[de rezultat o exaltare a spiritului, care s-ar rezolva 
prințr-o scădere a raţiunei, printr-o aprindere a imagina- 
ţiunei, care ar duce pină la stravaganţe, ceea ce vedem 
la unele secte religioase ale Orientului, mai cu seamă la 
dervişi. Asemenea, și o dezvoltare csclusiv materială, daca ar 
putea exista, ar duce drept la o scădere fatală a simţurilor 
înimei, la egoismul cel mai absolut; şi orcit de mare ar 
deveni acea dezvoltare materială a unui popor, ea, de nu 
va fi susținută de credinţele morale și religioase, l-ar pune 
pe tot minutul în pericolul de a cădea, de a pieri chiar; 
o dezvoltare disproporţionată între aceşti doi factori ai 
societăţilor, o covirşire prea mare a unuia asupra celui- 
lalt este un pericol. Aceasta este istoria înălțărei și 
decadenţei societăţilor antice, căzute de multe ori dintr-o 
stare de mărire și de strălucire într-o stare de umilire şi de 
înjosire, cînd a sacrificat o parte celeialte; necunoaşterea 
progresului în una sau într-alta nu poate să nu aducă zdrun- 

cinare şi cădere, precum necunoașterea moralei creștinești 
a adus decadenţa Romei și necunoașterea ştiinţei filozofice 
a ads căderea arabilor. Un popor trebuie să fie neîntre- 
rupt la înălțimea cunoștințelor din epoca în care trăiește. 
Un popor care ar răminea staționar în cunoştinţele sale ar 
fi un popor al căruia viitor este compromis; existenţa lui 
s-ar periclita în tot momentul, întocmai ca reputaţiunea 
de învăţat a unui om care nu ar urma progresul descope- 
ririlor şi ideilor umanităţei. Arhimede şi Euclide, de s-ar 
deştepta astăzi numai cu cunoştinţele din timpul lor, cunoș- 
tinţe care i-au făcut nemuritori, ar fi niște ignorenți în 
comparațiune cu cei mai modeşti elevi ieşiţi din ştudiile 
gimnaziale. Un popor care nu are oameni de stiință, ameni 
cari să se identifice cu respectarea şi cu propagarealprecep- 
telor ştiinţei morale şi politice, care nesocotește artele şi 
meşieșugurile nu poate fi decit un popor necivilizat; se 
conduce de eresuri şi de prejudecăţi; este espus în tot 
minutul a deveni victima lingușirei, a pasiunei şi a instine- 
telor celor rele, de care numai absolutismul şi demagogia 
pot profita. 

— Înţeleg că trebuie să stimăm ştiinţa şi oamenii cari o 
practică, dar apoi cizmăria esté ca o ştiinţă? Ea este o 
meserie, şi de! nu-mi cam vine să iîmbrăţişez o poziţiune 
astfel ca mumă-mei, surorilor şi cumnaţilor mei, cari sunt 
funcţionari, boieri cum am zice, să le fie ruşine de mine. 

— O meserie este totdauna aplicaţiunea științei; ştiinţa 
teoretică fără aplicarea la meserii nu ar avea o adevărată 
utilitate socială, precum matematicile abstracte nu valo- 
xează decit prin "aplicarea lor la mărimile de întindere, la 
astronomie, la geodezie, la arhitectură, la mecanică, la 
mineralogie. La confecţionarea unei cizme a trebuit să 
concurgă o mulțime de cunoștințe, as putea zice mai toate 
științele, mai toţi învățații; fiecare ştiinţă a trebuit să 
aducă contingentul său la perfecționarea acestui meşteșug, 
ca şi la toate celelalte; e destul să enumer că pentru a do- 
bindi o cualitate bună de piele, a trebuit cunoștințele cele 
mai întinse de agricultură păstorală pentru alegerea soiu- 
rilor, creşterea, căutarea gi întroţinerea animalelor, după 
localitatea şi după cum voim să avem piele de talpă, de 
carimb, de căpută, de căptușeală, de încălțăminte subţire 
sau groasă ; pentru argăsit, chimiștii cei mai mari ai Euro- 

pei au trebuit să caute şi să găsească instrumente și mașine 
complicate şi ingenicase cu care sc servă luerătorii cizmari. 
Daca te vei gindi un moment, vei ştii să-ţi răspunzi dac: 
trebuie mai multă osteneală a inteligenţei și mai multă 
dexteritate a minei pentru a face un ordin către primar, 
de a satisface reclamaţiunea unui proprietar sau arendaş 
decit de a face o cizmă sau un pantof. Ai făcut bine, ai 
făcut cuminte de ai urmat la liceu; pronunţă cu respect şi 
cu recunoștință numele taică-tău, care nu a uitat a-ţi da 
cultura intelectuală ce ai; şi să nu-ţi fie ruşine de o meserie 
care i-a permis să trăiască o viaţă onorabilă, să dea copiilor 
săi educațiune și să le lase o avere învidiată de subprefect, 
de grafier şi de bărbaţii surorilor dumitale. Să nu crezi 
că fierarul Krupp ŞI pușcaşul Dreise au contribuit la gloria 
militară a Prusiei mai puţin decit Bismarck şi Moltke; 
generaţiunile viitoare vor putea uita şi pe diplomat şi pe 
strategist, precum a uitat numele multor împărați, minis- 
iri şi generali vitezi, dar lumea nu va uita niciodată pe 
inventatori, precum n-am uitat noi peste şaplesprezece 
secoli pe Arhimede, care prin geniul său a desfiinţat flota 
care amerința patria lui. 

— Nu crede dumneata că mi-e ruşine de meșteșugul meu, 
dar uite, în vremea tată-meu, erau puţini cizmari în ţară, 
dar acum au venit o grămadă de nemți şi de ovrei cari fac 
cizme şi pantofi, și nu venea nici atitea cizme gata de la 
Paris şi de la Viena. Înainte vreme era bine că nu se făcea 
cizmar cine vrea; trebuia mai întii să fie primit de braslă, 
să fie înscris la stărostie, şi numai dacă era loc i se da voie 
să deschiză prăvălie. Ar fi bine ca guvernul să nu lase să 
intre în ţară nici meşteri, nici calfe, şi cînd ar veni marfă 
gata, s-o facă controbonţ la graniță; lurniturile de cizme, 
de curelărie să se dea la români, iar nu la nemți, la francezi 
și la ovrei; s-ar învăţa streinii minte, și ai vedea cum 
ne-am face și noi nu numai cizmari, dar şi ceasornicari, şi 
mașiniști, şi fierari, şi de toate; dar cind ştii că vine neamţu 
şi ovreiu şi-ţi ia pinea de la gură, nu-ţi mai vine să te 
apuci de nimic. Eu, de exemplu, uite, mine m-aș apuca 
de cizmărie, aș lăsa şi slujbă și tot, că mi s-a urit; uite, 
îmi crapă obrazul de ruşine, eu, om zdravăn în toată 
firea şi în toată puterea, să plec în toate zilele cum mă scol, 
ca milogii, să mă căciulesc şi să mă bocesc pe la ministrii şi 

pe la ciocoii lor, cari mă poartă eu vorba; ba unu mi-a 
luat şi parale; şi pentru ce? Ca să mă văz la bătrîneţe ca 
într-o oglindă în „paraponisitul chivernisit“ sau în „bai- 
mana oficial, trecător prin Monitor“ al lui Alecsandri!?. 

— Vorbeşti de meserii întocmai precum vorbea de co- 
mert dulcele meu amic d-aseară; în adevăr, acum zece- 
douăzeci de ani erau mai puţini cizmari decit astăzi, dar 
daca vei întreba pe bătrîni, îţi vor spune că atunci gi popu- 
laţiunea Bucureştiului nu întrecea şaizeci sau șaptezeci de 
mii de locuitori, în vreme ce astăzi d. Frunzescu de la 
biuroul statistic ne spune că sunt două sute şaizeci de mii; 
dar să priimim această cifră numai pe jumătate, vezi că 
populațiunea aproape s-a îndoit din cit era; bătrinii îţi 
vor mai spune că mai că nu se găseau cizme gata, în vreme 
ce acum sunt o mulțime de prăvălii pline cu cizme de Viena 
şi de Paris, ceea ce dovedeşte că consomaţiunea încălţă- 
mintelor s-a mărit şi că mai este loc în Bucureşti şi în pro- 
vincii pentru mulți cizmari încă. Apoi daca s-ar da un pri- 
vilegiu sau un monopol pentru zece, douăzeci sau o sută 
de cizmari, ca numai ei să facă și să vinză încălțăminte, 
ce cuvint ar mai fi, mă rog, ca un asemenea bine să nu se 
facă și croitorilor pentru haine, şi pălărierului pentru pă- 
lării, şi timplarului pentru mobile? 

— Eu nu zic să nu se dea la toate brasiele, la toate 
meseriile drepturi, cum a fost şi este şi în alte ţări. 

— Dar nu ţii în seamă că consecința unei asemenea 
măsuri ar fi ca în loc de a plăti surtucul şi pantalonii ce 
porți cu zece galbeni, cum îi plăteşti astăzi, le-ai plăti cu 
doisprezece, cu cincisprezece şi cu douăzeci; că în locde a 
plăti cizmele şi pălăria cîte un galben și jumătate, le-ai 
plăti poate cite doi și trei, și daca peste impozitele de astăzi, 
care sunt destul de grele, am fi siliţi să mai plătim cu toţii 
fiecare cîte patru şi cinci sute de lei pe an în folosul acelora 
cari ar voi să trăiască şi să se îmbogăţească, obligind pe 
toți să le plătească cîte o contribuţiune sau mai bine cite 
o geremea, ar fi a sărăci pe toţi fără de a îmbogăţi nici 
chiar măcar pe fabricanţii români cari, printr-acest, mijloc, 
nu ar crea niciodată o industrie naţională. Este dovedit că 
protecționismul, prohibiţiunile și monopolurile, deşi au 
putut citeodată îmbogăți pe unii meseriaşi, dar ele nu au 
favorizat niciodată industria, şi totdauna a păgubit pe 

consumator. Apărătorii sistemului protecţionist, detrac- 
torii libertăţii industriale și comerciale, inimicii liberului 
schimb strigă că concurenţa nu profită decit consumatoru- 
lui; uită, zicînd acestea, că consumatorul ești dumneata, 
el, eu, toată lumea și că a opri liberul schimb și concurenţa 
este a impune pe toată lumea şi a omori comerţul şi indus- 
tria. 

Eu cred că la noi nici concurența obiectelor fabricate în 
străinătate, nici concurenţa meșterilor străini şi ovrei nu ne 
poate opri de a ne aplica la meserii, pentru că avem o mul- 
time de esemple de cizmari, de croitori, pălărieri, fierari, 
tapiţeri, modiste, legători de cărţi, cari nu numai că se 
susțin foarte bine cu toată concurența ce li se face, dar pros- 
peră, cumpără case şi moșii și tot vin nencetat; n-avem de- 
cît să cercetăm cari sunt proprietarii de astăzi ai caselor 
celor mari şi frumoase din stradele cele mai principale din 
capitală. 

Sunt industrii cari, cu un capital modest şi cu lucrători 
de acei ce am putea găsi lesne la noi, nu numai s-ar putea 
fabrica îndestul, ca să satisfacem consomaţiunea dinintru 
a ţării, dar chiar s-ar putea produce pentru esportaţiune; 
astfel sunt fabricarea postavurilor groase, a pieilor, a 
stearinei, a cordajelor, a pislelor şi o mulţime de altele. 

Daca voiţi voi, tinerii, să aveţi o patrie română, pune- 
ți-vă pe industrie, deveniți producători; lucraţi împreună; 
în loc de a conta să ciștigați cu efecte, cu împrumuturi 
d-ale statului şi cu agiotagiu, asociaţi capitalul vostru cu 
munca, deschideţi prăvălii, înfiinţaţi ateliere, formaţi o 
casă de credit industrial, la care acei cari voiesc să mun- 
cească să poată găsi avansuri cu care să-şi poată procura 
mașşinele și instrumentele de lucru cu un procent drept şi 
cuviineios; pentru întreprinderile cele mari, să căutăm 
soluțiunea în asociaţiuni, interesind la beneficii atit capi- 
talul, cît şi munca. Cind generozitatea şi iubirea de omenire 
ne împinge a contribui pentru vreun institut de educaţiune, 
pentru copii sărmani, să căutăm a nu arunca acele fiinţe 
în virtejul vieţei, dindu-le gusturi și aspiraţiuni pe care 
cei mai mulţi n-o să le poată realiza, să nu azvirlim tineri 
şi tinere în braţele neprevăzutului fără să cunoască căpă- 
tiiul de la care pot să apuce viaţa; ci să căutăm a da socie- 
tății oameni cari să-i dea conducători de mașini, artizani 

esperţi în meseriile acelea cari cer cunoștințe mai întinse 
ŞI un aprantisagiu mai lung; îngrijitoare 'de copii, cusătoa- 
re meștere, iar nu aspiranți de foncţiuni şi de copişti de 
cancelarie; să nu mai înmulțim numărul înspăimintătoi 
deja de aspiranţi şi aspirante, de coconi şi de coconiţe,. 
Dumnezeu a vrut de s-au realizat multe din dorinţele româ- 
nilor, trebuie acum și dumneavoastră, generaţiunea care 
se rădică, să vă daţi o misiune, să o cunoaşteţi şi s-o urmă- 
riți cu stăruinţă. Cea dintii datorie este a căuta a nu fi 
o sarcină pentru singurul producător român, pentru plu- 
gar; să nu căutaţi ca greutatea statului să crească cu numă- 
rul tinerilor cari ies din şcoale, ci, din contra, fiecare inte- 
ligenţă să fie o bogăţie nouă dobindită ţării; fiecare să pro- 
ducă cel puţin cît consumă el şi familia lui; luminindu-ne, 
lepădind ignorenţa și prejudecățile, ruşinindu- -ne de incapa- 
citate gi de trindăvie şi mindrindu-ne cu orce muncă, cu 
orce meserie, se poate da o existenţă onorabilă şi indestu- 
lătoare. Numai astfel puteţi opri frumoasa noastră ţară 
de a deveni prada ovreilor și a traficului străin; altfel, 
vom dispare dinaintea germanului, precum dispare autoc- 
tonul Americei dinaintea activului yankee, mai repede 
decit dinaintea cruzilor tovarăşi ai lui Fernand Cortes.13 

Lumea aparţine libertăţii şi activităţii. 

— Aş crede că ai dreptate daca nu aș vedea că este o idee 
generală în ţară la noi, un fel de credinţă că nu putem pros- 
pera în industrie şi în comerţ pe cît timp guvernul nu va 
lua măsuri în contra mesterilor nemți şi ovrei şi în contra 
mărfurilor străine.. N-ai văzut colo pe Podul Tirgului 
d-Aiară și pe lingă Doamna Bălașa o grămadă de prăvălii 
pline de îete de ovrei cu cite o mașină de cusut? Cum vrei 
să se mai hrănească fetele de român? 

— Este trist a spune că şi acum doi-trei ani, cînd nu 
existau acele ateliere, nu găseai românce cusătoare, şi 
daca ovreicele s-au apucat de această industrie și au în- 
ființat acele stabilimente, este pentru că se căuta cusătura 
Şi nu se găseau cusătoare. Cit pentru ideea generală de care 
vorbeşti, trebuie să știi că multe erori în lume ajung atit 
de puternice, încit ele persistă chiar cînd omul vede lim- 
pede ca lumina zilei că a se supune ei este o pagubă; tre- 
buie un oarecare curagiu, o putere de caracter ca să rupă 
cineva cu erorile şi cu prejudecățile, cu obiceiurile şi cu 

ceea ce putem numi inerția; aceste rezistențe trebuiesc 
combătute cu stăruinţă de acei cari judecă şi cari sunt lumi- 
naţi prin studiu şi prin esperienţă; a trebuit timp chiar 
lui Galileu și lui Columb ca să facă pe oameni să vază şi 
să convină că pămîntul se învirteşte şi că exista şi un alt 
continent mare peste ocean, cu toate că ei dovedeau teore- 
mele lor prin știința aceea la ale cărei demonstrări nu este 
nimica de replicat. 

Pretutindeni și totdauna dorinţa acelui care are ceva de 
vinzare este de a vinde din acel obiect numai el, şi altul 
nu; căci este natural a crede că ar vinde mai cu preţ și 
chiar pe cît ar voi să ia. Asemenea și dorinţa acelui care 
cumpără este de a găsi mai multe prăvălii cu marfa ce 
caută, ca să poată alege pe cea mai bună şi mai ieftină. 
Prin natura lui, omul este egoist; fiecare caută mai mult 
la binele său individual decit la ceea ce convine celorlalți. 
Cea mai mare abnegaţiune ce i-a putut cere Dumnezeu este 
de a iubi pe aproapele său ca pe sine însuşi. A pretinde să 
treacă peste această limită, ar fi a-i cere sacrificii mai pre- 
sus de natura și de puterile celor mai mulţi; tendința mora- 
tei sociale nu poate fi alta decit d-a lumina gi d-a face pe 
om să se suie la gradul intelectual acela unde fiecare să 
înțeleagă şi să simţă că omul nu poate găsi binele său per- 
sonal decit în ceea ce poate fi folositor celorlalți și că pros- 
peritatea unei societăţi nu începe a se manifesta decit 
atunci cînd se dezvoltă concordanța cuviinței individuale 
cu binele general. 

Ştiinţa economică nu face alta decit a cerceta, a cunoaşte 
și a propaga legile cari pot impinge societățile către acel 
rezultat şi a combate erorile şi prejudeţile cari împiedică 
popoarele în dezvoltarea şi îmbogățirea lor; se luptă în 
contra instituţiunilor acelora cari direct sau indirect supun 
pe unii a îmbogăţi pe alții cu paguba tutulor. Ea este o 
ştiinţă care nu cere omului nici sacrificii, nici abnegațiune; 
tot ce-i cere este o chibzuire luminată şi liberă asupra inte- 
reselor sale. Combate privilegiurile şi monopolurile; dar 
nu pretinde de la nimeni să nu profite de inteligența şi de 
știința sa, ba chiar de împrejurări, ca să realizeze bene- 
ficii şi să-şi sporească bunăstarea individuală. Un îngriji- 
tor de copii într-un pension, Lyne, are norocita idee de 
a combina citeva ţevi de fier pe care le ridică într-o clipă 

după cum vrea; le face să serve ca semnale pe drumurile- 
de-fier, instrument folositor şi comod, product al inte- 
ligenţii sale; vinde aceste instrumente pe preţul care-i 
convine mai bine, cîştigă de zece, de douăzeci de ori cit, 
îl costă fabricarea şi realiză prin aceasta beneliciuri in- 
semnate; dar fiindcă altul nu știe a face acest instrument, 
care nici n-ar fi existat fără dinsul, îşi face un monopol 
legitim şi devine avut. El nu a luat nimic de la nimeni, 
nu supune pe nimeni la o dare silită. 

Un neguţător se întimplă să aibă magaziile sale pline 
de bumbăcării plătite la fabrică pe preţul din anul 1860, 
de exemplu pe un galben topul de madapolan, vine deodată 
rezbelul în Statele Unite ale Americei, prețul bumbăcări- 
ilor se suic pretutindeni; marfa toptangiului nostru din 
Bucureşti se suie în fiecare zi ca în toată Europa, fiindcă 
nu mai vine materia întiitoare, și regile Bumbac, cum zie 
englezii, inchide deodată fabricile din Manchester. Negus- 
torul nostru, profitind de o împrejurare nenorocită, își 
vinde maria cu prețurile peste măsură de mari şi se îna- 
vuţeşte în cîteva luni, realizînd beneficiuri de 250 şi de 
300%. În acest caz a fost de fapt un fel de monopol, un pri- 
vilegiu, s-a îmbogăţit din prevederea sa, poate chiar din- 
tr-o întîmplare independintă de voinţa sa, dintr-o eroare 
de corespondenţă sau din lăcomia fabricantului care i-a 
trimis marfă mai multă decit ceruse; adevărul însă este 
că el n-a supus pe nimeni la o dare silită, forțată, căci orcit 
de liber era fiecare să caute sau să aducă acele stofe, nu 
ar fi putut să și le procure nici mai teltine, nici de o cua- 
litate mai bună. | 

Un impiegat dintr-o casă de bancă din Viena este trimis 
să ducă nişte bani principelui Metternich; făcînd antica- 
meră, pină să îsprăvească acel ministru convorbirea sa cu 
ambasadorele Engliterei, surprinde secretul blocului con- 
tinental indreptat în contra Franţei; aleargă la cantor și 
comandă tutulor corespondenţilor casei să cumpere pe 
seama lui individuală tot bumbacul disponibil din Egipt; 
poliţele de plată sosesc înspăimiîntătoare; dar totodată și 
prețul bumbacului se suie, şi impiegatul inferior al casei 
realiză o avere colosală. Acesta era român din Macedonia 
şi a lăsat un nume istoric în finanţe. 

Cu cit un obiect este mai căutat, cu cît comerţul sau fa- 
bricaţiunea lui va fi mai restrinsă, cu atit acei ce-l speculă 
şi-l fabrică pot realiza beneficii mai mari; de aci vine că 
comerciantului, fabricantului sau meșterului nu le place a 
vedea pe altul vinzind sau fabricind aceeași marfă; şi 
poţi să fii încredinţat că chiar de nu ar fi fost ovrei acela 
care adusese rachiu la Pipăraţi, tot n-ar fi plăcut popii de 
teri seară; de ar îi fost român şi chiar rudă cu dinsul, tot 
ar fi căutat să-l depărteze. Precum cîrciumarului şi băca- 
nului nu le place a vedea că se deschide o altă circiumă 
sau băcănie în vecinătate, asemenea şi cizmarul sau croi- 
torul se zbirlește şi se intristează cînd vine în satul, în 
mahalaua sau în oraşul său un alt cizmar sau un alt croi- 
tor. Voi zice şi mai mult: chiar oamenii cari esersează pro- 
fesiuni liberale, cari'au trebuit să dobindească o educa- 
iune mai îngrijită şi să facă studii mai întinse, medici, 
avocaţi, profesori, nu văd cu plăcere venirea unui coleg 
în profesiunea lor, mai cu seamă cînd îi descopere vreo 
superioritate, 

Cu cit o națiune este mai înapoiată, cu atit tendința 
către privilegiu şi monopol este mai tare; fiecare ar voi 
să-l dobindească pentru sine singur de s-ar putea, sau cel 
puţin să-l mărginească la un mic număr de oameni cu cari 
să se poată înţelege; se preocupă foarte puţin că beneficiul 
ce ar realiza printr- acel drept ar fi în paguba și detri- 
mentul consomatorilor pe care îi supune la o dare nedreaptă 
gi-i obligă a se servi de o martă de cualitate mai proastă 
decit accea ce s-ar putea procura. 

Cu cit rațiunea este mai puţin formată, cu cît o socie- 
tate este mai înapoiată în ideile de dreptate, de egalitate şi 
de libertate şi cu cit cunoştinţele economice sunt mai puțin 
răspindite, cu atit tendinţele către protecţionism, prohi- 
biţiuni, monopol şi privilegiuri sunt mai pronunţate, şi 
trebuie să convenim că d-abia de puţini ani încoa ştiinţa 
economică a inceput a se cobori de la înălţimea catedrelor 
facultăților şi a scrierilor voluminoase la un nivel la care 
să se poată adipa şi mulţimea. Chiar în societățile cele 
mai culte se găsesc incă tendinţe către acel egoism rău 
înțeles; prejudecățile şi eroarea sunt atit de înrădăcinate, 
incit, deşi se face uneori un pas înainte, tot vedem citeodată 
un regras, o Întoarcere către un trecut condamnat; aşa, de 

exemplu, pe la începutul secolului, desfiinţindu-se corpo- 
rațiunele în unele părţi ale Germaniei, în Hessa, Hanovra, 
Oldenburg, mai în urmă guvernele au fost silite a le retn- 
fiinţa; atit numai că, o dată ce s-a făcut lumina, deşi ar 
mai veni întunericul, el nu va putea dăinui; în acele locuri 
nu au trecut mulți ani după acea reacțiune, şi iarăşi s-au 
desfiinţat, şi astă dată pentru totdauna. În acele părţi ale 
Europei civilizate, prejudeţul a fost și este încă atit de tare, 
încît mai lesne s-au putut ataca şi dobori drepturile feodale 
ale baronilor decit a se atinge de organizațiunea corpora- 
ţiunilor; dar ideile își fac loc pretutindeni, rezistența nu 
le mai poate ţine piept, şi vedem acele privilegiuri ale cor- 
poraţiunilor căzind și desfiinţindu-se mai pretutindeni 
prin ceea ce se numeşte forța lucrurilor, și în multe locuri 
fără ca guvernul și legiuitorul să îi luat cea mai mică mă- 
sură; au căzut şi cad prin răspîndirea luminelor economice 
printre clasele industriale și comerciale. Se face în privinţa 
liberului schimb, a liberei navigaţiuni, a suprimării vămi- 
lor şi a libertăţii industriale ceea ce economiștii englezi au 
numit 0 revoluțiune mută; se împlineşte profeția lui Adam 
Smith prin progresul zilnic ce se face în artele mecanice 
şi himice, prin aplicarea aburului la fabricaţiuni, prin 
descoperirile şi aplicaţiunile cari au dat naştere acelor 
ateliere colosale, ca nişte oraşe, unde se mișcă, cu preci- 
ziunea unui orologiu, mii de lucrători de zi şi de noapte; 
unde puterea omului se însuteşte prin întrebuințarea maşi- 
nelor și unde transformările materiei se fac într-o clipă 
mai lesne, mai bine și mai ieftin decit se făcea înainte prin 
dibăcia omului, care nu se dobindea decit după o viaţă 
întreagă de exercițiu. Drumurile-de-fier şi navigațiunea 
cu vapor au apropiat distanțele şi au înlesnit relaţiunile 
într-atit, încît legi de o plată de vamă mare, prohibiţiuni 
şi monopoluri nu numai că nu se mai pot suleri, dar nici 
nu mai pot fı păzite cu eficacitate. 

Cu toate acestea, prejudecățile sunt atit de îmbătrinite, 
încit trebuie încă luptă mare, scrieri însemnate ca să le 
risipească. În Franţa, unde instituţiunea corporaţiunilor 
s-a desființat în urma unei revoluțiunicare avea dreptul 
omului de punct de plecare, se mai găsesc și astăzi tendințe 
protecționiste nu numai în clasele puţin culte, dar chiar 
printre oamenii a căror inteligenţă mișcă şi domină mul- 

ţimea. Acele idei însă nu sunt crezute adevărate; cei mai 
mulţi se servă de dinsele ca de un mijloc de popularitate 
sau sunt o pornire interesată personal; astfel am văzut că, 
cu toată evidenţa cifrelor, s-a atacat cu violenţă ideile 
economice cari au suit producţiunea Franței la cifra de 
douăzeci și trei de miliarde de îranei pe an și a dus comerţul 
la opt miliarde, cifre pe care cel mai optimist n-ar fi în- 
drăznit să le pronunţe cu zece ani înainte, cînd s-a încheiat 
tractatul de comerţ cu Englitera, tractat în contra cărui a 
strigat şi strigă şi astăzi unii. Ceea ce s-a petrecut în zilele 
din urmă în Parlamentul Franţei cu impozitul de 167 de 
milioane asupra materiilor întăitoare cu drept de draw- 
back este totodată un studiu de cel mai mare interes și o 
dovadă de progresul ce au făcut ideile economice. 

În ţările unde corporaţiunile au fost ridicate odinioară 
la inălțimea unei instituțiuni fondamentale, înfiinţarea 
ior a fost dictată de necesităţi mai mult politice, cari într-a- 
cei timpi n-au putut aduce piedici nici comerțului, nici 
industriei ; ele s-au impus de sine, şi guvernele nu au făcut 
decit a recunoaşte şi a regula drepturile gi protecţiunea ce 
dobindiseră de fapt; le găsim în Europa încă din secolul 
al VII-lea sub numire de confratriae și de gueldoniae; 
ca toate instituţiunile vechi, ele ş-au avut rațiunea lor 
de a fi. 

În Franţa, Ludovic IX, organizind şi armînd burghezia, 
s-a creat o armată în contra baronilor în faţa cărora nu se 
simțea destul de tare; prin înființarea corporaţiunilor, el 
a izbutit a emancipa oraşele de puterea feodală. Ludovic 
XIV, cind a instituit meseriile Parisului (les métiers de 
Paris], a făcut-o cu scop de a garanta pe locuitori în contra 
fraudelor şi de a scăpa de o mulţime de cazuri litigioase, 
anevoie de judecat. Intr-un timp cînd organizaţiunea jus- 
tiției și condica civilă aveau o mulţime de lipsuri, scăpa de 
dînsele supuindu-le hotăririi arbitrilor. Elisabetha Engli- 
terei, cînd a dat Statutul calfelor (Companions statut), 
supuind pe oricine voia să devie meseriaş la cel puţin şapte 
ani de învăţătură la un meşter bine cunoscut, obligindu-l 
a li priimit şi recunoscut maistru în arte (master of arts) 
ca să-şi poată exersa meseria, a fost preocupată de preţul 
atit de scăzut al salariului, încît fiind insuficient pentru 

hrana lucrătorilor, se impovăra din zi în zi mai mult impo- 
zitul pentru întreţinerea săracilor (poor tar). 

În Europa Occidentală corporațiunile cu decanii, cu 
capitularii, cu consulii, cu scabinii lor contrabalanțau pu- 
terea aristocrației feodale şi pregăteau poporul la institu- 
țiunile liberale de astăzi, procurau lucrătorilor un salariu 
indestulător, conserva reputațiunea productelor, perpe- 
tua secretele fabricațiunilor gi garanta pe consomatori în 
contra fraudei, într-un timp cînd statele erau în lupte și 
turburări continue, şi drumurile, nesigure de jătuitori 
puternici; pe cînd distanţa ce parcurăm astăzi într-o oră 
era 0 călătorie imposibilă trei părţi ale anului, şi mările, 
pline de pirați şi de corsari. 

La noi, pe de o parte puţina concentrare a populaţiunei 
prin Lirguri, gusturile modeste la care era obligată o aris- 
tocrație a cării avere consta în păminturi întinse, dar fără 
cultivatori şi fără drepturi feodale asupra acelor puţini 
locuitori ce aveau şi care, la cea mai mică nedreptate, tre- 
ceau Dunărea și obligau pe domni a impune boierilor 
concesiuni, ca să-i înduplece a se întoarce în ţară; pe de 
altă parte, sărăcia și lipsa de trebuinţe în clasele de jos 
făceau traiul inlesnicios şi nu a silit pe români a deveni 
prea laborioşi; prin urmare, a ţinut salariul meserielor 
prea suit în comparaţiune cu preţul obiectelor de hrană, 
nepermițind industrielor producătoare de obiecte de lux 
a se dezvolta ca în ţările acelea unde, populațiunea fiind 
mai deasă, pămîntul mai puţin roditor şi clasele de jos 
lipsite de acest instrument de producţiune, au dat indus- 
triei mai multe mijloace de a se dezvolta și un avint mai 
mare. De aceea la noi numai meseriile primitive şi acele 
ale căror producte nu se putea aduce din depărtare, bru- 
tăria, măcelăria, lumînărăria, căvătia, eroitoria, tabacăria, 
bărbieria, zidăria şi dulgheria, au putut prospera pină la 
un oarecare punt, atunci cînd greutăţile comunicaţiilor 
nu iertau obiectelor grele și acelora a căror valoare crește 
foarte puţin prin fabricaţiune a lupta cu costul transpor- 
tului; chiar astăzi, cînd oraşele au început a fi locuite, 
salariul este urcat cu deosebire ; un lucrător puțin meşter, 
care nu a făcut un studiu serios în meșteșugul său, un dul- 
gher, un zidar ordinar, de exemplu, care nu ştie nici să 
citească un desemn, nici să execute un plan, cîştigă cinci- 

şase franci pe zi, pe cind cel mai bun dulgher, zidarul cel 
mai dibaci și laborios, meșteri cărora le-a trebuit mai 
mulţi ani de şcoală și de învăţătură, care ştiu să desineze, 
să calculeze şi să execute orce plan, care lucrează într-o 
zi de două ori cît al nostru, nu cîștigă la Berlin, la Viena 
sau la Paris decit trei sau patru franci pe zi; atît scumpetea 
salariului, cît şi neaplicarea lucrătorilor nostri a deveni 
meşteri buni face că, pe de o parte, fabricarea costă mai 
scump și, pe de alta, atrage lucrători străini în ţara noas- 
trä. 

Aceste împregiurări se reduc toate la raportul ce esistă 
intre brațe și întinderea pămîntului unei ţări, între ferti- 
litatea pămîntului nostru în comparaţiune cu fertilitatea 
pămîntului celorlalte ţări; într-un cuvint, cestiunea de 
salariu, cum zice Ricardo, a făcut că în arte şi în meşteșu- 
guri să răminem mai înapoi decit toate națiunele Occiden- 
tului şi chiar decit, vecinii nostri din Orient, cu tot avanta- 
giul ce ne dă ieftinătatea materialelor primitive. 

Meşterii noştri, în loc să caute cauza răului și neputința 
lor în nedibăcia lucrătorilor, în lipsa sculelor și în ignoranţa 
mijloacelor mecanice, în scumpetea salariului și în micele 
capitaluri ce întrebuințează, au atribuit mal totdeauna 
răul concurenţei dinafară şi lucrătorilor străini cari vin 
în ţară. Cancelariile noastre posedă o mulțime de petiţiuni 
individuale şi colective ale comercianților şi industria- 
şilor, cari mai toate se reduc la cereri de privilegiuri şi de 
monopoluri. În 1842, cind guvernul a cerut a cunoaşte 
păsurile orăşanilor bucureşteni, toate corporațiunile au 
înfățișat cîte un memorand. Ideile ce predomina în acele 
espuneri erau dictate de un singur şi același spirit: tingui- 
rile asupra lipsei de credit, în contra dobinzilor celor mari 
erau urmate de citeva jeremiade în contra obiectelor fabricate, 
aduse din străinătate, croitorii pentru hainele gata, cavafii 
pentru cizme și pantofi, işlicarii pentru şepei şi pălării; 
cu un cuvînt, toți cereau de la guvern prohibiţiuni și pro- 
tecţionism prin impuneri vamale și prin limitarea acelora 
ce voiesc a exersa o meserie şi, mai cu deosebire, avansuri 
de bani cn dobindă mică. Acum cîțiva ani, tabacii pretin- 
deau a se opri străinii nemți și ovrei de a mai lucra piei. 
Asemenea idei trezite și greşite domnesc şi astăzi încă în 
spiritul burgheziei noastre. De ce cînd meșterii străini, 

francezi, nemți, unguri şi ovrei, pot să reziste şi se ţin în 
contra concurenţei ce le fac fabricatele aduse din străină- 
tate, noi, românii, să nu o putem face? De ce să nu cău- 
tăm să ne pertecţionăm în meşteşuguri și să nu căutăm a 
ne pune în stare de a îndeplini tot așa de bine, daca nu 
şi mai bine decit nemţii şi ovreii, meseriile de timplari, 
tapiţeri, croitori, cizmari, curelari, caretaşi? A lua cea 
mai mică măsură în contra meseriaşilor străini, fără de a 
ne pune noi a face mai bine decit ei, ar fi a lucra în favoarea 
industriei străine; ar fi a face ceva care ar semăna pină la 
un punct cu greşeala în care a căzut Franţa cu revocarea 
edictului de la Nantes. Singura măsură eficace ar fi să cău- 
tăm să facem tot așa de bine sau să-i şi întrecem; şi în loc 
<a copiii poporului să caute a fi zapcii şi logofeţi, mai bine 
să se facă meşteri buni, ca să poată trăi producind ceva, 
iar nu să consume numai munca altora. 

Într-un timp cînd oricine are dreptul să aspire la trebile 
publice, nu se poate ca ideile eronate și greşite a unei 
mari părţi a burgheziei să nu străbată pină în palatul moni- 
cipal. Cind a fost vorba de a să crea venituri capitalei, 
trebuit să vedem tendința de a supune la dări accizale 
obiectele chiar cele mai trebuințioase, precum îmbrăcă- 
mintea şi încălțămiîntea, lemnele 'de foc, cafeaua, vinul... 

Nimic mai legitim decit a se spori veniturile "capitalei 
noastre, mai ales daca acele venituri ar avea o intrebuin- 
tare bună, precum ar fi stirpirea necurăţenielor gi a mocir- 
delor, impuţinarea cauzelor de boale și micşorarea ţifrei 
mortalităţii; dar să se impuie cît de greu băuturile vătă- 
mătoare sănătăţii, localurile coruptoare moravurilor, lu- 
xul acela care este dărăpănător averilor fără de a aduce 
folos nici esteticei, nici bunelor moravuri, nici industriei; 
dar nu cred că este bine a se taxa consumaţiunea pîinii, 
a cărnii, a zaharului, a cafelei, a laptelui, a imbrăcãmin- 
telor, a varului, a cărămidei, a cherestelei, a fierului, 
luminei şi a lemnului ; asemenea dări nu pot nici dezvolta, 
nici crea producțiune și industrie; asemenea măsuri nu 
pot face alt decit a stavili progresul şi civilizaţiunea. 

Mulţi din publiciștii-noştri au criticat şi critică princi- 
piul concurenței, denunţindu- l ca vătămător claselor mun- 
citoare, fără insă a se pronunța pentru vreo altă şcoală şi 
fără a ţine poate în seamă că şcoala lui Adam Smith. aceea 

a liberului shimb, nu esclude asociaţiunea |lucrătorilor 
şi participarea lor la beneticiele producţiunei. Acei publi- 
ciști s-au mărginit mai mult a imita declamările celorlalte 
şcoale în contra concurenței, conlundînd-o cu neomenoasa 
exploatare a muncei de către capital, precum se face foarte 
adesea. Eu cred că acei publicişti, în loc de a lumina bur- 
ghezia noastră și a deștepta emulaţiunea lucrătorului ro- 
mân, pun talentul lor în serviciul unor idei greşite şi com- 
bat un rău care nu există şi care nu va exista încă mult timp 
în ţara noastră; ajung la nişte concluziuni pe care ştiinţa 
nu le poate admite; că oriunde nu este concurenţă, este 
monopol, şi monopolul, sub orice formă s-ar ascunde, este 
o tasă asupra acelora cari muncesc, o tasă în profitul 
trindăviei şi a rapacităţii. 

În loc de a arăta claselor noastre muncitoare că răul cel 
mai mare le vine din inferioritatea în care se află, în com- 
paraţiune cu meşterii naţiunilor cari le fac concurenţă, 
şi din poziția staționară în care au rămas, în loc, zic, de a 
arăta cavatului român că încălțămintele ce fabrică astăzi 
sunt întocmai ca acele ce fabrica acum cincizeci de ani; 
în vreme ce cizmarul din Occident a ajuns a îi aproape un 
artist prin bunul-gust, prin comoditatea încălțămintei şi 
prin soliditatea la care a adus lucrul ce-i iese din mină; 
în loc de a arăta olarului şi dogarului că este ruşine a fa- 
brica oale, străchini și doniţe ca acele ce trămit la Tirgul 
Moșilor, pe cînd aceste meserii produc în alte părţi, chiar 
vecine cu noi, obiecte ce admirăm ca artă, obiecte cari au 
făcut cunoscute lumei întregi numele lui Palissy, lui Brog- 
nard 14 şi a o sută de artisti şi de învăţaţi; în loc de a în- 
demna pe lucrătorii noştri să imite pe lucrătorii celorlalte 
națiuni culte cari ştiu să citească, să scrie, să calcule, să 
desemneze; care, cînd lucrează, nu pierd din ochi desem- 
nul şi nu lasă din mină cumpăna și măsura; în loc să-l 
povățuiască a se asocia mai mulți, a pune un capital și a 
se supune direcțiunii celui mai meșter dintre dînşii, să-şi 
procure uneltele perfecționate de care se slujesc lucrătorii 
de aceeași meserie în alte părţi, să deschiză atelicre mai 
mari, să se mulțumească cu un cistig moderat, realizing 
ciîștigul cel mare prin cuantitatea de producţiune; în loc 
de a le arăta că protecțiunea ce doresc ar fi un titlu de inca- 
pacitate ce li s-ar da, o protecţiune a lenevirei menită a ne 

ţine într-o stare de inferioritate eternă, li se spune că răul 
de care sufere industria română vine de la concurenţa stră- 
inilor şi de la libera intrare a obiectelor fabricate în stră- 
inătate şi denunţă preceptul economic laissez faire, laissez 
passer (lasă să facă, lasă să treacă) ca un pericol naţional. 
Chiar așa de ar fi, ce remediu s-ar putea întrebuința în 
contra unui asemenea rău? A denunța unui paţient o boală 
incurabilă este a-l despera şi a-l face să ducă o viaţă de 
mort-viu, în vreme ce leacul esistă în energia românului: 
lucrător. „Acei cari cred — zice Stuart Mill — că este bine 
dovedit că relațiunile întemeiate pe protecțiune pot sub- 
zista dovedesc că cunosc foarte puţin natura omenească.“ 
A se servi cu argumentul că măsurile protectoare ale lui 
Ludovic XIV, ale Elisabethei Engiiterei, ale lui Frederic 
II şi ale impăratului Iosif a fost un ce bun este a recunoaște 
şi împrejurările timpului de atunci, şi progresul ce au 
făcut societăţile în dezvoltarea trebuinţelor, prin dezvol- 
tarea ideilor și prin înlesnirea relaţiunilor, și a nu ţine 
în seamă nici chiar posibilitatea lucrului. Nu se mai poate 
tolera nicăiri a se da guvernului mijloacele şi puterea de a 
vinde poporului toleranța de a se hrăni prin munca sa şi 
d-a pune la mezat îmbogățirea unora prin monopoluri şi 
privilegiuri. 

Visul unor comercianţi şi industriaşi la noi, ca şi în multe 
părţi, ar fi ca corporaţiunile să formeze asociațiuni obligate, 
ca nimeni în viitor să nu poată deschide stabilimente de 
comerţ, sau de industrie pînă nu vor obţine voia stărostiei, 
adică a celor interesaţi; a se folosi, cu alte cuvinte, numai 
ei de beneficiile acelei meserii ; ca ucenicii și calfele să nu poată 
părăsi pe un meşter pină la terminile prescrise, ca nimeni 
să nu treacă dintr-o meserie într-alta, ca meşterii să judece 
şi să hotărască toate prigonirile dintre meşteri şi calfe, ca 
ei să reguleze tocmelile dintre dinșii; iar iarmaroacele, 
biîlciurile, brutăriile, măcelăriile să fie supuse la niște pres- 
<ripţiuni sub care şi concurenţa, şi îndestularea, şi libertatea 
să dispară cu totul; într-un cuvint, ideile ce ai auzit că sus- 
ţinea interlocutorul meu d-aseară, principiile acelea, cu- 
noscute odinioară sub numirea de maftrises et jurandes, in- 
stituţiune care în Europa a avut de scop a clasa meseriile, 

a le înregimenta și de a opune burghezia oraşelor, ca o putere 
organizată, în contra domnilor feodali, dar care mai în urmă. 
au devenii la rîndul lor un instrument de apăsare asupra 
poporului, puind pe lucrători, pe ucenici şi pe calfe la dis- 
creţiunea meșterilor și a starostilor, a dat loc la mii de ne- 
dreptăţi și abuzuri, oprind de a lucra pe acei cari voiau să 
exerseze o meserie daca nu erau mai intii admiși în corpo- 
raţiunea respectivă, admitere plină de piedici, de greutăţi şi 
de cheltuieli, ţiind sub dependinţa unei autorităţi, care era. 
totodată și parte interesată, și judecător, pe mai toţi Iucră- 
torii oraşelor, astfel încît meseriile şi chiar orașele deveni- 
seră proprietatea corporaţiunilor. Corporaţiunile deveni- 
seră prejudiciabile, mai ales consumatorilor cari plăteau 
prin preţul arbitrar al obiectelor de tot felul şi timpul 
pierdut în ucenicie, şi cheltuielile de recepțiune, darurile 
şi peșcheşurile date de bieții lucrători meșterilor pentru 
a-i imblinzi la esamenele de admitere şi la liberarea ates- 
tatului. 

O caliă, bun lucrător, cinstit, muncitor, daca era sărac, 
n-avea viitor, pentru că era totdauna depărtat de la dreptul 
de a lucra pe seama lui. Lucrătorii cari făceau vreo inven- 
țiune sau vreo perfecționare în fabricaţiuni erau persecu- 
taţi. Apăsarea esersată de corporaţiuni devenise atit de 
mare, incit de pe la începutul secolului trecut se rădicau ne- 
mulţumiri în contra acestei instituţiuni care strivea viaţa și 
libertatea, mai cu deosebire a săracilor, supuindu-i la cite 
cinci și şase ani de ucenicie şi la alți atiţia ani de călărie. . 
În Franţa, încă din timpul lui Turgot, s-a încercat dezrobi- 
rea industriei şi a comerțului de sub tirania meșterilor şi 
de piedicile ce aduceau corporațiunile dezvoltării prosperi- 
tăţii publice şi private; acest mare om de stat a încercat 
aceasta fără a izbuti, dar sămința aruncată a adus fructe, 
ş1 acea instituţiune antiliberală şi tiranică a trebuit să 
cază dinaintea proclamării libertăţii şi egalităţii. În unele 
părti ale Germaniei, unde se mai păstrează, ele sunt combă- 
tute de cei mai distingi economiști, ca Fisehen Mayer Jacob, 
care consideră corporaţiunile ca atentatorii libertăţii indi- 
viduale şi dezvoltării facultăților fizice şi morale; le consi- 
deră ca supărătoare tranzacțiunilor şi ca o instituțiune care 
lasă orașele în esploatare unor companii interesate. 

Cind știința condamnă o instituţiune, ea, deși mai poate 
dăinui citva timp, dar este lovită de moarte, şi căderea ei 
este numai o cestiune de timp. 

Astăzi pretutindeni corporaţiunile obligate dau locul lor 
asociaţiunilor libere, în cari lucrătorii intră şi ies cum vor, 
supuindu-se numai la paza regulamentelor stabilite în sta- 
tutele ce-şi fac acele societăţi după trebuinţele și tendin- 
tele lor. În orașele cele noi ale Engliterei, cari sunt, putem 
zice, cele mai comerciale și mai industriale din lume, pre- 
cum Liverpolu, Manchesteru etc., unde instituțiunea cor- 
poraţiunilor n-a esistat niciodată, societatea numită Arts 
Society (Societatea artelor), dinaintea căria lucrătorii cari 
voiesc să aibă un titlu de capacitate dau esamen și aduc 
dovezi de ceea ce știu şi pot face, se supun de bunăvoie, 
neobligaţi de nimeni a o face, pentru că atestatul de maes- 
tru ce li se dă de acea societate îi recomandă şi fabricanţilor 
cari au trebuinţă de lucrători, și muşteriilor cari caută lucră- 
tor bun. Aceasta însă nu dă nici un drept, nici nu rădică 
nimănui dintr-acei cari nu ar avea acest titlu dreptul de a 
fabrica sau de a vinde cum vor putea. Este numai ca o 
recomandaţiune din partea unor oameni cunoscuţi, 

Este constatat şi probat astăzi că progresul în arte, în 
meserii şi în comerţ datează mai cu deosebire de la căderea 
tiraniei corporaţiunilor. Singurul argument al partizanilor 
acelui sistem, argument pe care îl cred ei că ar fi neînvins, 
este că daca toţi lucrătorii unui oraș fac parte din corpora- 
iuni, aceasta echivalează cu un privilegiu general dat tutu- 
lor, şi că astfel nu esistă pagubă pentru nimeni; pentru că, 
deşi croitorul este supus la un fel de dajdie, cum am zice 
la o geremea, cizmarului, pălărierului, timplarului, fieraru- 
lui, plătind 10,20,30,40 sau 50% mai mult decit adevărata 
valoare a obiectelor ce cumpără de la ei, dar acel croitor 
găsește o compensare, fiindcă este despăgubit la rindul 
său prin obligațiunea pusă asupra cizmarului, pălărierului 
şi celorlalți meșteri de a-i plăti şi ei la rindul lor hainele 
mai scump decit valoarea lor, într-o proporțiune echiva- 
lentă; și că astfel din daraverile deosebiților meseriași din- 
tr-un oraş nu este pagubă pentru nici unul din ei, La aceasta 
li s-ar răspunde lesne căci daca un privilegiu nu aduce nici 
cîştig, nici pagubă acelor ce-l au la ce servă el? Şi atunci, 

care este scopul unei organizaţiuni și instituţiuni compli- 
cată şi costisitoare? Dar chiar de s-ar putea admite ca un 
ce raţional ca locuitorii unui oraş să ja unii de la alţii fără, 
nici un rezultat de cîştig sau pagubă pentru nimeni, ar tre- 
bui să se poată dovedi că toţi locuitorii orașului sunt încor- 
porați cu aceleaşi drepturi, ceea ce nu este, nici nu poatefi, 
căci baza acelei instituţiuni este admiterea în meserii numar 
a unora şi oprirea altora; căci priimirea nu se dobindeşte 
decît numai daca convine intereselor corporânilor în drept 
de a admite sau de a respinge pe membrii cari se prezintă ; 
dar şi cînd locuitorii orașelor ar îi toți membri ai corpo- 
raţiunilor ŞI ar avea dreptul de a se impune unii pe alții, 
nu se poate tăgădui că beneficiile realizate de dînșii nu ar 
fi în detrimentul locuitorilor comunelor rurale cari, în rea- 
litate, devin tributare corporaţiunilor din orașe. 

Știința și rațiunea nu admit decit buna înţelegere între 
oameni de aceeaşi meserie, adunări în cari să se discute 
interesele industriei, îmbunătățirile ce se pot aduce fabri- 
cării și vinzării, ingrij irea stării lucrătorilor şi a salariului, 
adunări în cari să se chibzuiască asupra nevoilor acelor bă- 
trîni şi neputincioşi, văduvelor şi orfanilor; să cerceteze 
introducerea maşinelor celor bune şi uneltelor gi procederi- 
lor chimice, despre sistemele indicate de ştiinţa mecanică 
şi despre îmbunătățirile și perfecţionările ce trebuiesc aduse, 
ca să poată rivaliza şi lupta cu ceea ce se face în altă ţară- 
Prin dibăcia şi superioritatea lucrătorilor, prin pertecţio- 
narea metodelor şi bunelor maşini, fabricantul Klein din 
Viena a ajuns a da materiilor ce întrebuințează o valoare 
de cinci, de şase sute de ori mai mare decit ce avea la intra- 
rea lor în atelierile sale; întrece cu mult esemplele cunos- 
cute în orologerie şi resorturile cele fine. Un croitor cu două- 
trei calfe nu se poate lupta cu un atelier de croitorie cu 
maşine de tot felul perfexionate şi cu mulțime de lucrători. 

Noi avem mai multe industrii de un mare viitor, dar cari 
sunt foarte înapoiate, au rămas în starea in care erau cînd: 
s-au introdus întiiaşi dată acum și ciţiva secoli, şi cari, 
străine de progresele ce a făcut acea industrie în alte țări, 
dispar una cîte una. Poate că pentru unele guvernul ar putea, 
şi ar trebui să facă ceva ca să poată lua un avint, dind sub- 
venții sau un avans de bani, pină vor ajunge a se susține sin- 

gure și concura cu străinul; dar ne-ar plăcea mai bine a 
vedea acel avint dat de asociațiunea industrială, am dori 
- înființarea de un credit industrial. Dar concesiunile de furni- 
turi ale statului, date fără concurenţă, suirea de vamă asupra 
obiectelor ce voim să vedem fabricindu-se în ţară ar fi 
fatale nu numai pentru consumator, dar chiar pentru acele 
industrii, căci nicăiri industria nu a putut prospera prin 
asemenea mijloace.iă 

Patriotismul bine înțeles ar fi a ne lupta cu străinii în 
activitate, în învăţătură şi în aplicare la lucru; a-i egala 
şi întrece în arte, în meșteșuguri şi în ştiinţă. 

Atenţiunea tinărului meu interlocutor fu trasă către fereas- 
tră de un urlet ce semăna cu acela de o orgă stricată; peste 
drum, fata lui chir Stoian plăpomarul, o damă cu un coc 
de două oca în cap, cu o toaletă scoasă din cutie, cu fioncuri 
de panglice cu colorile naţionale, umilată pe toate păr- 
ile ca o giscă grecească, zdrăngănea din elavir o nopturnă. 
Sărmane Dâhler! Unde erai să auzi cum ostentaţiunea îşi 
face ris de una din producțiunile tale cele mai delicate şi 
mai colorate; unde era sărmana principesa Belgiojoso, acea 
femeie poetică, a cărei inimă vibra ca o harpă, a cărei in- 
treagă persoană era o armonie, care ţi-a strins mina cu ochii 
înecaţi în lacrămi de bucurie cînd i-ai adus acea frumoasă 
floare a sufletului tău de artist ca omagiu pentru ziua naşte- 
rei ei?! O lume de suvenire a trecut prin mintea mea; îmi 
părea că o aud strigind indignată: profanatione [15 

Un om cu fir alb la chepiu, negreşit impiegat superior al 
siguranței bătăușşilor, azvirlea din stradă ochi dulci domni- 
şoarei Plapomărescu şi totodată trăgea cu urechea sub fe- 
reastra mea, ca să afle secretul conspiraţiunei ce se urzea 
în odaie la mine. 

Sunt de atunci mai mulţi ani; trecind mai deunăzi prin 
strada Viitorul , m-am oprit dinaintea unei prăvălii, admi- 
rind o pereche de cizme de vinătoare foarte bine lucrate; pe o 
tablă dasupra era seris: Filozofesecu, CIZMAR român; in- 
tr-o cameră spațioasă şi curată, tinărul meu cu alţi doi bä- 
ieți dirigea lucrarea ingenioasă a trei mașini de cusut piele; 
am aflat de la dinsul că acei tineri erau doi amici ai lui 
din copilărie, ucenici ai tatălui său, că mumă-sa, doamna 
Eliza Savinescu, cu ajutorul fiică-sei celei mai mici, nevasta 

grafierului, izbutise a scoate un decret de ajutor de subpre- 
fectură ; dar că tinărul, stăruind în ideea sa de a se apuca 
de meseria repauzatului Sava, ajunsese treaba lamari nefn- 
țelegeri şi chiar la judecată pentru moștenirea ce-i venea 
de la tată-său, judecată care nu s-a putut curma decit prin 
angajamentul luat de băiat de a nu pune pe tabla prăvăliei 
numele ce purta cocoana Eliza, care nici ea, nici fetele ei 
nu vor nici să-l vadă, nici să auză de dinsul. "Un om de or- 
dine veghea ziua și noaptea asupra prăvăliei, căutînd cu 
stăruință iţele complotului, Nu este lucru curat, își zicea 
guvernul, ca un român cu condei să coasă la cizme!... 

În mijlocul Bucureștilor chiar la spatele palatului dom- 
nesc, doi paşi din Piaţa teatrului şi de strada cea mai bine 
pavată, cea mai luminată şi mai udată a capitalei, se află o 
cotină în care merg de se varsă toate apele curate şi necu- 
rate de pe muchia dealului de la biserica Măgureanu! pînă 
la Sărindar. Citeva sălcii, cîțiva plopi ieşiţi din pămînt 
prin propria lor inițiativă au luptat sute de ani în contra insa- 
lubrităţii, sorbind, din toată puterea bogatelor lor frunze, 
miasmele şi ozonul ce exală acel baltac iebrigen. 

Provincialii, cînd aud vorbindu-se de grădina Cișmegiu- 
lui, s-aşteptă a găsi acolo fîntini ca în Piaţa Navona, un fel 
de Frascati sau de Tivoli, cel puţin un mic Versailles. De- 
cepţiune ! Deși nu trebuie să trecem cu vederea mica insulă 
de la capul aleii, un adevărat Pafos mobilat cu laviţe de 
lemn, pe care dimineaţa și seara merg de se răslaţă citeva 
ondine, driade și amadriade văduve, măritate şi fete mari, 
cu coc şi despletite, cu rochii care tîrăsc de trei coţi prin 
praf sau care d-abia le acopere genuchii, dar toate deopo- 
trivă libere și independente ; deși un fel de Neptun s-a încer- 
cat odinioară să rădice asupra lor furca sa de dominaţiune, 
ele însă au găsit că prea îi era barba albă și l-au respins cu 
indignaţiune; acum căzutul zeu, devenit omul de piatră, 
stă rezemat într-o rînă de stilpul unei porţi in strada Sculp- 
turei, privind cu duioșie la trăsurile care se luptă cu valurile 
zăruncinate ale pavagiului. 

Într-acea insulă înfloriţă nu se poate zice că nu s-a mani- 
festat arta idraulică: din mijlocul unui maldăr de buruieni 
țișnește cit colo un fir de apă, ca dintr-un pușşcoci, de mai 
răcoreşte puţin inimile înfocate.? 

Vestitul grădinar Mayer şi-a pus toată arta şi știința ca 
să transformeze mocirla într-o grădină incintătoare. A strins 
apele într-un eleșteu de o formă graţioasă, a rădicat cit a 
putut malurile lacului, le-a întărit cu brazdă; a plantat in 
dreapta şi în stinga, a profitat de toate tuvlele şi de toate 
eclopotniţele, ca din orce punt, din orce răspintie a grădinei 
privitorul să aibă dinaintea ochilor o vedere plăcută. Grupe 
de arbori, peluze verzi, partere smălţate cu florile cele mai 
delicate şi mai rari aşezate în buchete armonioase; orincotro 
te întorci, poţi să admiri peisajuri demne de penelul lui 
Claude Lorrain şi al lui Poussin. Nu se poate vedea o gră- 
dină mai bine desemnată, N-a depins însă de talentul ace- 
lui regretat artist să depărteze și umezeala cu miasmele, 
cu frigurile paludeene, cu nevralgiile şi cu reumatismurile ; 
i-ar fi trebuit ingineri idrografi ca să reguleze curgerea 
Dîmboviţii de la Şanţuri pînă la Argeş; să-i rădice malurile, 
să le întărească cu cheiuri de la Morile Vlădichii pînă la 
Vitan; ar fi trebuit baragiuri, stăvilare, nomolitori, tăietori, 
vane şi ecluze la Ilfov, la Sabar şi la Argeş: ar fi trebuit o 
mie ș-o sută de lucruri pe care numai membrii primăriei 
şi ministrul lucrărilor publice le poate şti.î 

Pe malurile acelui lac, pe iarbă verde, la lumina lunei şi 
la umbra sălciilor pletoase se desfătau cu pelin și cu Ak, 
puiule, mor! berbanţii de odinioară; acolo beizadelele din 
Fanar uitau frumuseţile Bosforului, legănindu-se voluptuos 
în luntre cu dv £vrov rporos* și cu waperpa the, 
acolo frumoasa Argira dezmierda cu manele şi cu pesrefuri 
pe Gavanazoglu şi pe Chehaia-bei: acum fiu! Afroditei a 
zburat cu aţa ca puiul din cîntec; în loc de Ak, nuriţe, 
cale bună şi de Inima mea multe are, tobele şi trimbiţele 
pompierilor formează gustul diletanţilor, sunindu-le la 
urechi Cîntecul gîştii și Cizmele întitului de carabinieri al lui 
Offenbach. Luna, lăutarii şi stihurile nu mai au trecere, o 
toaletă de la madame Briol, un rural sau un domanial sunt 


* De ar fi chip. 
** Tolbă, săgeți. 

astăzi argumentele de modă ale amorului. Galateelor noas- 
tre le place mai bine urechile lui Midas decît dalta lui Pigma- 
tion. În secolul în care trăim este de prost-gust a fi gelos, 
Menelas se împacă cu o primărie, Cupidon s-a făcut măgă- 
dău mare, cîntă „lrunză verde aurită“ şi aleargă după o ca- 
sierie de judeţ. 

„Ceci tuera cela“*, a zis Victor Hugo. Proza a gonit poe- 
zia din grădina Cismegiului; Monitorul, Românul şi Presa 
au dat afară pe Anacreon, pe Erotocrit şi pe Anton Pann. 
Acum citeva căzături, calemgii, zapcii, logofeți, condicari 
şi sameşi halea și paia cu pensii, paraponisiţi, parigorisiţi 
și apelpsiţi, cîțiva capanhii, madegii şi otcupeii cu cîţiva 
tineri gheşeltari şi coţeari ţin acolo ședințe in permanenţă ; 
judecă de dimineața pină seara pe domni şi pe împărați şi 
pun ţara la cale. Conversaţiun:le lor sunt esclusiv politice, 
consacrate nurmnai patriei, patrioţilor şi patriotismului; dis- 
cuţiunile literare, filozofice şi artistice sunt cu totul prohi- 
bite. 

După citeva feligene de catea, după citeva halbe, cînd 
paraponul se sparge în fumul ţigaretei și cînd gazul berei 
s-a suit la creieri, atunci s-auzi planuri politice, financiare 
şi administrative, organizațiuni şi consideraţiuni, pensii 
și recompense ! 

— Deh! bune sunt astea, zicea cu un accent puțin româă- 
nese un mare demnitar al ţării, un anatolit tiriachiu, vechi 
capanliu. Nu le era destul că ne înjură cum le vine la con- 
dei, că ne-a luat caftanele şi ne-a pus la bir ca pe mojici; 
acum, după alelalte toate, le-a abătut să ne ia şi mica indus- 
trie ce ne rămăsese; aţi auzit că vor să facă bancă fonciară, 
ca să scază dobinda banilor? Atunci ce ne facem noi ăştia 
care avem două-trei parale? Eu, care vă vorbesc, de la zece 
mii de galbeni iau cu polițe, cu samarlic, mai cu una, cu 
alta, două mii de galbeni pe an, acum să mă reducă la șase 
sute, apoi dreptate e asta? Și cum o să-i opreşti, e-au băgat 
în capul proştilor de proprietari că e bine să se asocieze, să 
răspunză unul pentru altul şi să formeze un Credit fonciar?. 
inainte vreme tot aveai cui să te plingi, le venea cite o 
notă de la generalul consulat, cîte un firman de la Poartă, 
îi mai surghiunea pe la cite o monăstire, pe la Mărgineni, 


* Aceasta o va ucide pe aceca. 

la Plumbuita, la Snagov, le băga minţile în cap, le mai 
tăia nasu; iar acum te uiţi în cer şi în pămînt, ne-a lăsat și 
împărați şi toţi, nu mai au liberalii frică de nimic. Cind le 
ziceam boierilor noştri c-o să vie o vreme să plingem binele 
de la muscali pe petic de postav verde! 

— Are dreptate căminaru, zicea medelniceru lordache, 
om cu dare de mină, fost sameş, cu casă în strada Lumi- 
nată. Am auzit că creditul ăsta tonciaru are să aducă o gră- 
madă de bani streini în ţară. Ce or să facă, frate, cu atit 
amar de aur? Da’ de le-or abate nemților şi ovreilor să plece, 
n-or să-şi rădice capitalurile, ş-atunci ce ne facem? Cu ce o 
să plătească guvernul bieţilor creştini cari și-au jărtvit viaţa 
şi tinereţea slujind patriei? 

— Lasă, nene Iordache, nu te mai teme, că nu se duc nici 
nemţii, nici ovreii din ţară, Nu sunt eu toată ziua cu ei, 
nu-i aud ce vorbesc între dinşii? întrerupse un tinăr gheșel- 
tar, tovarăş cu jupîn Moise la concesiunea cataramelor şi a 
tocurilor de macava, un protejat al ministrului, nepot al 
cuviosului protopop Ciomagovici. 

— De s-or duce nemţii, atunci să mai vezi criză; ş-astea 
toate din pricina perturbatorilor ş-a anarhiștilor, că nu se 
mai astimpără cu drăciile. Pe toată ziua nu auzi decit con- 
spirațiuni şi revoluțiuni. Ími spunea aseară un om al poli- 
tiei secrete că și săptămîna trecută, dacă nu prindea el de 
veste, iar se făcea pozna; noroc că i s-a pus la dispoziţie 
fonduri de a putut întimpina răul. Era să se proclame repu- 
blica şi la Fefelei. N-avem stabilitate, domnilor, nouă ne 
trebuie un guvern tare, o mină de fier, ordine şi străşnicie. 
Unde în Europa să vezi astfel de iucruri! Acolo toţi ascultă 
de poliţie ca de Dumnezeu. Miniştrii noștri sunt oameni cu 
cap, n-avem ce zice, procopsiți de n-au cum mai fi, harnici, 
plini de probitate, de dreptate și de patriotism; dar ce să 
le faci? Le lipseşte energia ! Ştiţi dumneavoastră că tot mai 
sunt ş-acum alegători care votează cum vor, ziariști cari 
scriu ce le vine în cap şi magistrați cari judecă cum cred ei? 
Ar trebui să-i mai stringă niţel în chingi. Poliţia n-are des- 
tule mijloace; prin casele anarhiştilor se zic fel de fel de 
vorbe. Să mi-i dea mie pe mină, numai în trei săptămîni să 
le viu de hac! 

— Văz că ştii multe, domnule. Nu poți să-mi spui și 
mie ce sunt anarhiştii ăştia și antidinasticii de care tot 

sud vorbind, ce vor, ce cer ei, frate? întrebă clucerul Toma, 
bătrin curios, care de zece ani urmează cu stăruinţă ca audi- 
tor convorbirile din Cişmegiu, cu speranța că doar d-o înțeleg 
politica guvernului și jocul partidelor. 

Tinărul către care se adresa bătrinul boier era Guliţă 
Dololan, un strănepot al principelui Zamfir din neamul 
Porfirogeniţilort, numele lui figurase dimineaţa în Moni- 
tor sub rubrica Am ordonat şi ordonăm, am numit şi numim, 
scrie frantozeşte ca cocoana Chiriţa şi dobîndise înaintare 
in cariera diplomatică. La întrebarea ce i se puse, se umflă 
în pene, se uită cu coada ochiului la pangtica de la chiotoa- 
rea jachetei, îşi drese mănușile cele verzi în degite şi o luă 
pe un ton doctoral: 

— Lucru, pe cit la întiia vedere pare complex şi dificil, 
pe atit este simplu şi lesne de înţeles cînd îl supunem la 
metoda analitică a spiritului şi îl trecem prin laboratoriul 
cunoştinţelor morale, politice şi literare cu care suntem adă- 
pati noi ăştia care facem parte din corpul diplomatic. Dar 
ca să înțelegeţi mai bine şirul raţionamentelor prin care 
am să vă fac să treceţi, trebuie mai întîi de toate să vă spui 
că zicerea anarhist însemnează om prost, vine de la elineşte 
zvev (fără) şi aexă (cap), de unde apoi s-a format cuvin- 
tul compus anarhist. Tendinţele acestor oameni sunt să 
puie mina pe grădina de la Șapte Nuci, căci ştiu că d-acolo 
emană puterea noastră; dar să trăiască bita, săraca! cit 
pm ţinea-o în mînă, nu n-e teamă. Să poltească la alegeri 

“dacă-i ţin meşii! Cit pentru porecla de antidinastic, ea este o 
spresiune şi mai nouă; ne ocupăm acum la Ministerul Tre- 
bilor Dinafară cu un project de lege prin care să-i preci- 
zăm înţelesul, să-i dăm un fel de definițiune, pentru că, 
înţelegi bine, domnule clucer, o idee, cît de populară, de 
iubită şi de sacră ar fi, nu poate să aibă acceaşi însemnătate 
şi aceeaşi valoare la Londra, la Pekin și la Bucureşti, căci 
ar fi o monotonie în idei; am ajunge vrind-nevrind la o 
concluziune constantă şi permanentă între cauze și efecte; 
în vreme ce noi nu trebuie să ne împironim inima şi spiri- 
tul nici în opiniuni politice, nici în credinţe morale, ci să 
fim totdauna gata a ne schimba principiile după împrejurări; 
altfel, vă întreb, unde ar fi progresul? Astăzi, de exemplu, 
concluziunea tutulor considerantelor noastre trebuie să tindă 

la simplificarea şi unificarea administrativă, financiară, 
strategică şi diplomatică ; politica noastră pe apă şi pe us- 
vai trebuie să se razeme toată pe concesiuni. Puțin bine cre- 
daţi că ne-a făcut în ochii lumei civilizate domnul Godil- 
int? şi doctorul Strussberg? Am auzit cu urechile mele din 
gura curților europene că daca nu erau capitalurile acestor 
domni angajate în ţară, noi eram pierduţi. 

— Aţi citit Algemeina*? intrebă profesorul Romulus-Pom- 
pillus-Tulius-Trajanus Taurus, roman din Alba-lulia, doc- 
tor în filozofie şi iură; eu incă nu cred că Rusia are să sa 
impace numai cu Moldova și e-o să lase giturile carpatiane 
in minele ungurului, să sufere pe Austriacu în România 
ca acasă la el! Împăratul își aprinde paie in cap, Prusia, 
luată de glorie şi de izbinzi, împinge orbește înainte, îi 
trebuie Sundu si Belturiles, precum muscalului îi trebuie 
Bosforul și Dardanelele. Vezi, aci e tot secretul, cheia diplo- 
matilei. Daca Bismarck a pus mina pe drumurile noastre fe- 
rate şi le-a dat lui Andrassy, a făcut-o cu scop; știe că Rusia 
nici moartă nu lasă liniile de apărare şi de atac în minele 
rivalului ei secular. lar guvernul nostru, cind a prefăcut obli- 
saţiunile Strussberg în acțiuni şi le-a arunca! în spinarea 
nemților, a ştiut ce face. Cancelariul a profitat de lăcomia 
hunică a lui Andrassy, l-a lăsat să ia concesiunea Bleichro- 
der ca să-i plesnească în mină ca o bombă, ş-acu îl joacă 
tontoroiu. Politică cu cărţi măsluite, domnule, cîștigă din 
toate părţile: per viam ferratam**, cum ziceau strămoșii 
noştri romanii, are pozitivitatea conflictului austro-rus cu 
averi însemnate pentru principi coțcari, Şi per piam liqui- 
dam*** cîştigă trecerea provinciilor baltice în minele Hohen- 
zollernilor. Dar geaba, că nu se stinge focul Veste, care arde 
de două mii de ani pe malurile Îstrului. Mă rezum și zic: 
Prusia şi Austro-Ungaria de o parte, Franţa şi Rusia de 
cealaltă. Afară numai daca nu ne-om pomeni cu o alianță 
pruso-rusă. lată ce ne rezervă viitorul. 

— Le ştiu toate, ilustre domnule Taure, pericolul este 
mare! strigă oftînd tinărul diplomat, puindu-şi sticla în 


* Allgemeine Zeitung. 
** Pe calea ferată. 
x Pa calea de apă, 

ochi și aruncîndu-și încă o căutătură la panglica de la chio- 
toarea jachetei şi la mînuşile cele verzi; viitorul este intu- 
necos! Stau toată noaptea şi mă întreb unde este omul care 
să conjure primejdia. Eu din parte-mi mi-am făcut datoria, 
am arătat ministrului situaţiunea politică a Europei ș-a 
Asiei, i-am dat un plan complect de politică şi de strategie, 
ba am făcut şi mai mult: i-am oferit să mă trimită pe mine 
la Petersburg, să vorbesc eu cu Gortceakoff şi cu Shuvaloi, 
căci uite, vezi? Petersburgul, Berlinul și cu Viena formează 
triunghiul nostru strategic; capul de pod este Spreea, intre 
Neva şi Dunăre; Prusia prinsă între două ape, ce poate să 
facă Germania? Nu o să he silită să capituleze, să ceară con- 
ferinţe, să vie la un protocol? Ş-atunci nu e așa că printr-o 
trăsătură de condei scăpăm de anarhiști şi de antidinustici? 
Ni se dă și nouă un guvern patriarcal. Eu, care am citit toate 
depeșile oficiale, oficioase, confidenţiale și secrete, care am 
vorbit cu topi împărații şi cu toţi miniștrii din lume, vă pot 
spune cu mîna pe inimă şi în cunoștință de cauză că miniștrii 
noştri sunt fruntea diplomaţiei. Cind te uiţi la dinşii, ţi se 
par oameni simpli, crezi că iau lucrurile tot pe dos; d-apoi 
vezi, asta e meșteşupul. În politică totul e să nu te priceapă 
împărații. Cuvintul diplomaţie vine de la èira (pieziș) și 
de la Burădyw (cocoloșese)”. Cum credeţi c-a apucat-o ca să 
ne scape de juridicţiunea consulară? Pe d-o parte, a deschis 
chestiunea cu ocazia consulului grecesc de la Brăila, iar pe 
de alta, îndată ce s-a deschis Camera, a declarat curat și 
limpede că legile noastre ocrotese numai pe tilhari. Acum 
Europa știe că ne poale trimite toți coţearii și gheşeltarii 
ei în loc de a-itrimite la Botany-Bay, la Nouka-Hiva sau la 
Caiena!€; destul să se ferească să nu lase să ne vie vreun om 
de ispravă, şi nu mai are trebuință nici de consoli, nici de 
juridicţiunea lor. Miniştrii noştri au planuri mari, domnule! 
Dar nu vor să le dea pe față. Mai întti de toate trebuie să 
curețe ţara de anarhiști şi de antidinastici, să-i puie la cale, 
să-i regularisească, să nu mai tot auzim vorbindu-se de con- 
stituliune, de libertatea presei, de juriu, de alegeri libere, 
de legalitate, de dreptate şi de cite alea toate. Bapă-le bine 
de seamă, și vei vedea că ei urmează pas cu pas politica lui 
Frederic cel Mare; a pornit-o de la educaţiunea poporului, 
rădică spiritul şi inima românilor prin predarea moralei 

politice și religioase la cazarma de la Sfinţii Apostoli, unde 
Manafu, Scrotiţă, Vină de Bou, Falcă de Măgar, cuviosul 
popa Matache şi alţi ilustri profesori predică ziua și noaptea 
( iomagologia comparată ; pe de altă parte, exaltă patriotis- 
mul armatei, curățind-o de ofiţerii cari au antidinastismul 
d-a crede că misiunea cea mai sacră a militarului ar îi a 
apăra țara în contra invaziunei streinului. După ce o isprăvi 
eu anarhiştii, după ce o regularisi pe antidinastici, o tace 
educaţiunea poporului, o disciplina oștirea, o învăţa-o să 
tragă bine în carne vie de TOMÂN, 5-0 desface de căile ferate 
de comunicațiune interioare, concedindu- le sireinilor, cel 
puțin pe patruzeci sau pe cincizeci de ani, ş-o arunca în 
spinarea statelor vecine căile de joncțiune, atunci se unește 
întîi cu Francezu în contra Austro-Ungarului; îi zboară din 
mină Banatu, Transilvania şi Bucovina; apoi se uneşte cu 
DNeamţu în contra Muscalului, îi şterge şi partea ce i-a mai 
rămas din Basarabia; se aliază apoi cu Sirbu și cu Bulgaru 
în contra Turcului, se declară rigat, ia Macedonia şi Delta, 
ba poale și Dobrogea. Tocmai acum am nimerit oameni care 
ne trebuie, bărbaţi zdraveni, tot unul şi unul, oameni de 
bronz, metal curat. Deocamdată trebuie să luăm lucrurile 
eu binișorul, să nu ne priceapă puterile garante, să căutăm 
să menţinem pacea pină ne-or veni puştile din America. 
S-au și speduit de azi-dimineaţă instrucțiuni telegrafice 
tutulor agenţilor noştri de pe lingă curţile streine, ca să 
intervie orunde s-ar ivi vro neînțelegere între împărați, 
caveat consules*, ca să nu se turbure pacea. Acum domnul 
Shuvaloi să mai puie mina pe Chiva daca poate. 

Bătrînul boier Toma, confundat în ascultare şi uimit de 
esplicaţiunele lămurite ale tînărului diplomat, își scutură 
binișor ciubucu şi-o apucă spre Gorgani. Nici de astă dată 
nu înţelesese ce sunt anarhiștii, ce vor antidinasticii de care 
să tot aude vorbind, cum oamenii ordinei apără constitu- 
ţiunea, legile și tronul, care e jocul partidelor şi politica 
guvernului. De la o vreme încoa, începuse a bănui că acele 
planuri adinci, acele combinaţiuni ingenioase de care se 
tot vorbeşte din cind în cînd pe la zile mari nu sunt decit un 
moft, 


* Conşulii să ia seana. 


226 - 


II 


Libertatea de rațiune este absolută în Cișmigeu. Acolo 
nici spiritul are proptele, nici gura streajă ; acei care dimi- 
neaţă au suit scările ministrilor fără de a dobindi vreun decret, 
fie cît de mititel, critică, înjură și bleastemă; de multe ori 
tree cu limba şi peste capetele ministrilor. Poliţia le ştie, 
căci acolo, ca şi pe aiurea are amici oficiali și oficioşi, cunos- 
cuți şi necunoscuţi, amovibili și inamovibili; are relaţiuni 
chiar printre paraponisiţi şi apelpisiţi, amici publici şi 
privaţi, cu care comunică verbal şi prin scris, cu nart şi fără 
nart, cu toptanu sau cu mărunțeaua; oameni de toată treapta, 
chiar preoţi cuvioşi şi învăţători procopsiți. Poziţiunea 
de spion este astăzi onorată, dă dreptul d-a se intitula amic 
al ordinei şi al dinastiei, a aspira la pensii şi la recompense. 
Noi însă nu ne permitem a raporta toate cite se zic acolo. 

Ideologii din grădina Cişmegiului se impart mai cu deose- 
bire în două categorii: ruginiţi, care ca toţi bătrinii găsesc 
că tot ce a fost era bun şi frumos şi că nenorocirile ne vin, 
cum se zicea la 1848, de la bonjuriști, de la pantalonari și 
de la franţozie, într-un cuvint, de la răspindirea ideilor. oi- 
tează cînd îşi aduc aminte de Regulament, deşi cei mai 
mulţi dintr- înșii l-au întovărăşit la Filaret, cintindu-i veci- 
nica pomenire. Se miră de tot ce e nou, precum se mira banu 
Istrate cum Bonaparte ajunsese boier mare fără ca vreun 
domn să-l fi îmbrăcat cu caftan. 

Clasa cealaltă, pe care am putea-o numi a spoiților, devine 
din zi în zi mai numeroasă ; se compune mai cu deosebire de 
galanţii trotuarului şi de acei care au petrecut ciţiva ani la 
„Mabil“ și la „Sper“, în societatea contesei Rose-Pompon 
şi a baronului Chicard, cum zice Millo, de oamenii care în 
literatură cunose toate scrierile lui Frederic Soulié şi ale 
lui Gaboriaul!, care vorbesc cu volubilitate de toate știm- 
tele, precum ar vorbi un ministru de rezbel de arta militară, 
de pușca Remington și de tunul Krupp. Ei găsesc că tot ce 
era bătrînesc e de lepădat, că mielul la frigare, ciulamaua şi 
ostropelu supără la sănătate, că vinul de Drăgăşani şi de 
Odobeşti este oțet gol, daca nu se vinde în butilie cu hirtie 
poleită scrisă „Feslauer“ sau „Vieux-Mâcon“. 

Cei dintii sunt mai statornici în credinţele lor, buni ro- 
mâni, deși cei mai mulți au fost mehmandari la zaherele și 


227 


cinovnici de provianturi. Ceilalţi îşi schimbă credinţele poli- 
tice după cum le vine; sunt oameni cu tabiet; le plăcea gare- 
ciu cînd erau musealii în țară, se închinau la belșugul bur- 
cesc, la pilaf și la baclava în zilele lui Omer-pașa ; cînd cu 
nemții, cereau pe la birturi numai șniţel și warme Würste*; 
în vremea influenţii franceze, nimic nu era mai frumos 
în ochii lor ca pantalonul roșu și nimic mai gustos decit 
fasolea lui Godiilot; acum se innebunesc după concesiuni 
d la Strussberg, zbiară că sunt oameni de ordine şi dinastici. 

Şi unii, şi alții vorbese mult, dar raționează puţin; cînd 
nu sunt în slujbă, ziua le pare un an, iar cînd sunt, trag 
țigară și cască de dimineața pină seara, așteptind sfirsitul 
lunii cu mandatul; cintă cu foc: „Treci, zi, treci, noapte, 
apropie-te, leafă“. Severi cu ceilalţi, sunt foarte indulgenţi 
cu ei înşii; critică mai totdauna, pe cind faptele lor se 
potrivesc foarte puţin cu vorbele; le pare că lumea se uită 
la ceea ce zic, iar nu la ceea ce fac. 

Obicinuiţii grădinei Cișmegiului se ocupă mai ales cu 
partea oficială a Monitorului: numirile în foncţiuni și lista 
pensionarilor. Cei mai mulți, slujbaşi din tată în fiu, crescuţi 
de mititei cu stipendii; plimbaţi pe stradele Parisului cu 
banii Eforiei școalelor, trăiesc mai toți ca în sînul lui Abra- 
ham din buget, deși cîţiva dintr-înşii duc o viaţă cam zdrun- 
cinată, cînd cu leafă, cînd fără leafă, mutaţi, strămutați, 
permutaţi și prea mutaţi ca vestitul Haimana; alţii, iar, 
hrăniţi ani întregi cu praful şoselei, petrec aspirind la cite 
o diurnă de la vreo văduvă matură și bogată. 

Dacă unul are zece copii, fie legitimi, fie din flori, dores- 
te, stăruieşte, voiește ca de mici să fie toți bursieri şi la 
douăzeci de ani, cu carte sau fără carte, să învirtească țigareta 
într-o cancelarie. Vai de ministrul care i-ar lăsa vreun odor 
pe dinafară. De la Mamorniţa pină la Virciorova nu vei găsi 
un singur ascendent, descendent sau colateral, rudă de mina 
dreaptă sau de mina stingă a vreunui ministru, al cocoanei 
sau al coconiţii dumnealui, al vătatului sau al doicii, care 
să nu fie in pine daca nu în statul general al vreunui minister, 
dar măcar ia un comitet permanent sau deputat. Trebuie să 
recunoaștem că ei sunt ţara, daca nu cea reală, dar cel puţin 

cea aparentă. Numărul lor creşte pe toată ziua şi puterea lor 
se măreşte. 

Simţul moral al oamenilor care conduc astăzi trebile la 
noi este atit de înecat într-o mie ş-o sută de consideraţiuni, 
de influențe și de impuneri dinintru şi dinafară, încît nu se 
mai poate şti daca el n-a dispărut cu totul, Aceşti oameni 
fără legături altele decit nişte interese individuale şi străine 
pe care se cred datori a le cruța nu mai pot ţine seamă nici 
de păsurile, nici de aspiraţiunile ţării. Sprijinul lor cel mai 
puternic este în oamenii fără principii și fără credinţe, în 
oamenii care sunt totdauna gata a servi orce guvern, precum 
au servit toate regimele condamnate şi lepădate de națiune. 
Pe calea pe care au apucat sunt siliţi a-și recruta amicii și 
partizanii printre oamenii care au pierdut conştiinţa binelui 
şi care nu au alt merit decit acela al cinismului politic, 
care pun la dispozițiunea regimului ce susțin convicţiuni 
de porunceală și sunt dispuşi în orice moment a călca legile 
în picioare. Pe acești susţiitori îi proclamă oameni de 
ordine, dinastici şi devotați tronului, parcă devotamentul ar 
fi o însuşire altă decit conştiinţa binelui. Ei ş-au alienat 
într-atita afecțiunea poporului, încît nu mai pot conta decit. 
pe cavalerii bitei recrutaţi prin mahalale în sarcina bugetu- 
lui și în detrimentul siguranţei publice, pe oameni pierduţi 
de reputațiune şi ruinaţi prin desirinare şi prin joc. 

Fraza favorită a partidului este că ne trebuie un guvern 
tare şi temut, nu vorbesc decit. de respectul autorităţii și 
de menţinerea ordinei; auzindu-i şi citindu-i, ar crede cineva 
că poporul stă in arme pe strade. Setea de autoritate i-a 
făcut. să arete lumei națiunea română ca un compus de per- 
turbatori de meserie, o țară minată de conspiraţiuni, un 
volcan gata a face sploziune, a răsturna Balcanii și Carpaţii 
ş-a nu lăsa în Europa piatră peste piatră. Astfel au cîștigat 
sprijin în puterile străine care cred pacea Europei compro- 
misă fără oameni care declară România incapabile de a se 
guverna cu instituțiunile ce și-a dat. 

Sub pretestul că previn nu se ştie ce catastrofă şi că salvă 
patria de nu se ştie ce pericol dinintru şi dinafară, s-a format 
sub auspiciile guvernului un fel de farmasonie, o adevărată 
camoră, care a împărţit influența pe județe, au făcut din 
județe şi din plăși niște adevărate spahilicuri, pe care le 
sploatează în favorul lor. Noii noştri derebegi, avind la 

dispoziţiunea lor autorităţile administrative, judiciare și 
chiar pe cele militare, distribuie protecţiunea și favorurile 
după convenienţele lor electorale ş1 se încearcă a da națiuneir 
o direcțiune politică prin distribuţiuni de posturi, prin spri- 
jinire de interese. Cînd un om ş-a mîncat averea părintească 
în destătări, s-a ruinat în jocuri de cărți și în desirinări, a 
compromis averea copiilor ș-a nevestii, a stors pînă în fund 
creditul rudelor şi amicilor, şi cînd este incapabil de a-şi 
procura prin muncă și activitate o viaţă modestă şi onora- 
bile, incapabil de o purtare prin care să facă să i se uite gre- 
şalele și abaterile trecute, nu are decit să se ducă să se în- 
chine puternicului partid, ca să 1 se dea pe mină o admini- 
straţiune bănoasă, cu care să-şi poată continua viata de 
corupțiune şi de trindăvie. Transiugiul mai ales este binevenit 
în partid, destul să aibă garanția vreunui puternic al com- 
paniei, ca să fie botezat cu numele de om al ordinei şi dina- 
stic. Nu se întreabă nici capacitate, nici probitate, nici 
ştiinţă ; neofitul înjură pe vechii lui amici, pe oamenii care 
nu plac partidului. Îl proclamă lepădat de Satana ŞI dignus 
intrare*, a noua zi i se pune la dispoziţiune un prefect ş-un 
primar cu cîteva bite și deus ex machina iese curat deputat 
sau senator din conştiinţa vreunei urne electorale, iar după 
cîteva probe de devotament poate să aspire la o pozițiune 
înaltă, orcare ar fi trecutul şi petele de pe fruntea lui. 

În jargonul partidului, om de ordine nu mai însemnează om 
supus legilor, iubitor de linişte şi de dreptate, om muncitor 
şi producător, ci este o lozincă ca să se ştie că este un soldat 
devotat cu condeiul, cu limba şi cu ciomagul partidului 
ciocoiesc, gata a injura, a calomnia g-a bate pe orcine nu se 
închină sistemului preconizat, pe orcine ar îndrăzni să nu 
voteze pentru candidaţii camorii, pe orcine ar încerca să 
ridice glasul în contra sploatării organizate de partidul sub 
care se ascunde astăzi vechiul fanariotism, crezînd că poate 
lumea nu l-o recunoaşte sub această nouă mască. 

Precum neruşinatul şi mișelul este îmbrățișat şi onorat 
cind înjură și calomniază, asemenea cetățeanul prob și 
liniștit, magistratul demn, care prin ştiinţă şi onorabilitate 
și-a făcut un nume venerat, este expus a fi lovit i în esistența 
și în viitorul său, daca este tare în principiile şi credinţele 

lui, daca nu-și pune conștiința în serviciul patimilor şi ure- 
lor oamenilor de la putere. Ofiţeri învăţaţi, stimaţi și 
iubiţi de camarazii lor, cunoscuți în toată armata pentru 
curagiul, cunoştinţele şi capacitatea lor, sunt bănuiţi, loviți 
şi siliţi de intrigă şi de calomnie a-și sfărăma cariera. Spionii 
inventează conspirațiuni, societăţi secrete şi republici, pro- 
clamă şefi pe oamenii pe care guvernul voiește să-i piarză; 
o fluierătură la teatru, o gilceavă pe uliţă este tratată de 
tentativă de revoltă, de tendință de răsturnări, condusă 
de intrigele acelora care nu se închină partidului care are 
astăzi puterea în mină. 

Un guvern fără control, un senat binevoitor şi supus, un 
consiliu de stat ascultător, suprimarea juriului, sugrumarea 
presei, concedarea la străini a tutulor lucrărilor publice și a 
veniturilor statului şi pe dasupra aducerea de coloni germani, 
iată in rezumat aspirațiunile partidului zis al ordinei. 
Apostolii acestor reforme cred că națiunea română nu este 
decit o adunătură de proști, care nu ştiu nici ce le trebuie, 
nici ce li se cuvine. Răbdarea şi tăcerea ce-şi impune națiunea 
ei le iau drept semne de aprobare și cred că pot călca legile, 
lovi instituţiunile, spori dările fără cumpăt, a se erige in 
arbitri ai cugetării și ai conştiinţei. Se incearcă a obicinui 
poporul să trăiască numai de la mila şi îndurarea autorităţii 
şi a partidului de la putere; şi daca intimpină cîte o greutate, 
cite o împotrivire la realizarea frumoaselor projecte ce şi-au 
format, se consolă de insucces, atribuindu-l intrigilor oame- 
nilor pe care se fălesc a-i da în laturi, a-i pune la cale şi a-i 
regularisi. 

Sub direcțiunea acestui partid s-a inaugurat o şcoală 
nouă, de tineri fără credințe, fără tendințe şi fără aspira- 
ţiuni altele decit satisfacerea vanităţii și a mulţumirilor 
celor proaste; în care ideea de trai şi de ostentațiune îneacă 
dorinţa de a observa, de a studia și de a se lumina. Lipsiţi 
de principiile ce dobindește omul prin puterea raţiunei, 
cînd ea nu este năbușită de prejudeţe gi de corupțiune, ei 
nu sunt în stare d-a se identifica cu ideile mari şi generoase; 
ciocoiaşi care cred că se pot juca d-a boierii; tineri îmbă- 
triniţi fără timp, spirite slăbite prin trăndăvia și nepăsarea 
în care trăiesc; incapabili de a se rădica la idei generale prin 
percepţiunea faptelor. Fără principii şi fără credinţe, nu pot 
nici interpreta, nici clasa cele ce se petrec în jurul lor; luaţi 

de virtejul plăcerilor celor proaste, coprinşi de selea nestinsă 
a petrecerilor și incapabili de a dezvolta activitatea prin 
care să-și poată procura într-un mod legitim mijloacele de a 
le satisface, caută să le găsească în gheșeituri ovreieşti sau 
în lingușiri şi ajung printr-un mod sau printr-altul a fi între- 
ţinuţi direct sau indirect din muncea contribuabililor. Ace- 
ştia sunt mai cu seamă oamenii noi care se decoră cu numele 
pompos de partid conservator, de dinastici și de sprijinitori 
ai tronului; ei, care n-au conservat, nu conservă şi nu vor 
conserva niciodată nimic; conservatori! ei, care trăiesc din 
mila bugetului și din sploatarea județelor ce li s-au dat în 
parte, din favorul abuzurilor autorizate de amicii lor de la 
putere. Apărători ai onorului, ai familiii şi ai proprietăţii! 
ei, care le pun la discreţiunea intrigii şi a nedreptăţii; ei, 
care sunt susținuți de oamenii care practică spionagiul şi 
calomnia; pentru care familia este o promiscuitate şi impu- 
denţa o fală ; ei, care patronează nerușinarea, minciuna, pa- 
tima şi violenţa și persecută pe oamenii oneșşti care nu se 
închină lor!! 

Trecem în adevăr printr-o epocă de sterilitate; ar părea că 
aspiraţiunile cu care s-a hrănit generaţiunea cea bătrină n-a 
avut nici un efect asupra celor tineri. Puterea căzută în 
minele oamenilor hrăniţi cu ideile din timpul! domnilor fa- 
narioţi, care, în revoluţiunile ce s-au succedat de cincizeci de 
ani, n-au văzut decit schimbări de domni, iar nicidecum mer- 
sul omenirei și triumful ideilor; în minele oamenilor care au 
combătut totdauna orce progres şi care în urmă s-au raliat 
la orce instituţiuni noi, fără de a le adopta; vinători de 
slujbe, s-au lipit de toate guvernele linguşindu-le; au priimit 
Regulamentul rusesc, programul revoluțiunei din 1848, 
Convenţiunea de la Paris, îndoita alegere din 1859, Unirea, 
proclamarea principelui străin şi constituţiunea din 1866 cu 
îndoială și totdauna cu speranţa d-a se întoarce la trecut; 
s-au raliat la toate şi la toţi, ca să poată sploata prezentul şi 
compromite viitorul; după ce au provocat, totdauna, prin 
neiegiuirile și exacţiunile lor, nemulțumiri şi agitaţiuni, au 
căutat a atribui defectelor instituţiunilor toate întimplările 
urzite şi aduse prin intrigile şi purtarea lor. Astăzi, acest, 
partid are un program, o profesiune de credinţă; voinţele 
lui sunt esprimate în petițiunea din 1871; și crede că retn- 
vierea boierismului este incă cu putinţăi?. 

Boierismul, în trecut, a fost o instituţiune puternică, a 
avut o semnificare; a fost o tărie în ţară, pentru că el era 
mai luminat şi mai patriot decit clasele de jos, era totdauna 
cel dintii pe cimpul de rezbel şi în arena politică pentru apă- 
rarea ţării şi a drepturilor ei; a domnit prin vitejia și inteli- 
genţa lui, a fost capul, inima şi braţul naţiunei; cînd insă 
s-a pierdut una cite una virtuțile care îi da acea superiori- 
tate, indată ce s-a făcut. instrumentul străinului, şi-a pierdut 
acţiunea, şi cu pierderea puterei morale a trebuit să cază, 
căci nu se mai bucura de stima și de consideraţiunea naţi. 
unei. A mai crede astăzi că se poate rădica pe umerii a doi- 
trei vorbitori fără convictiune şi fără rațiune, care sploa- 
tează favoarea de care se bucură, care, uitindu-și originea, 
pun talentul lor în serviciul reacțiunei și a opresiunei, este 
o aheraţiune. 

Succesul aparinte a orbit într-atit pe oamenii acestui 
partid, încît nu văd că ciocoii și bătăușii, bandele şi bandiții 
cu care se serv au să se întoarcă mine în contra lor și că ura 
şi invidia înveterată, ce există într-aceste clase în contra 
boierilor, are să-i facă să serve cu pasiune partidele care ar 
voi să uzeze mine de represalii și de răzbunări. Nu simt că 
sub spuma ce regimul de astăzi a scos la lumină este un popor 
pațient şi inteliginte care, prin răbdarea şi tăcerea lui, dove- 
deşte că are simţul fiinţei sale și instinctul de conservaţiune ; 
nu văd că se rădică o tinerime plină de viaţă şi de speranţă, 
care va voi ca România să trăiască şi ca spiritul modern să-şi 
ia avintul; că se rădică o tinerime care nu va putea suferi 
nici reîntoarcerea la trecut, nici domnirea corupțiunei, inca- 
pacitâţii şi a ignorenţii. Un popor care a gustat egalitatea 
şi libertatea nu mai poate tolera restaurarea privilegiului și 
claselor. 

Văzind cineva partidul boieresc la lucru, ar crede că 
activitatea şi îndrăzneala ce aduce în acţiunele sale ar fi 
un semn de energie şi de vitalitate; dar, observîndu-l mai 
bine, se poate dezamăgi, căci vede că acea acţiune nu este 
nici rezultatul credințelor, nici consecința antecedentelor, 
ci este numai o emanaţiune a unei impulsiuni străine ţării, 
consecință a angajamentelor luate cu uşurinţă şi pentru a 
căror realizare contează mai mult pe susținerea dinafară 
decit pe propriile lor mijloace. Un sprijin pe care îl datorează 
spectrului ce au înfățișat Europei, ca un potop gata a ineca 

în peirol oameni și lucruri, a trece Dunărea, Carpaţii şi 
Dniestru, ca să puie Europa în foc și în singe. 

Pentru partidul de la putere, ordinea este imobilitatea, 
el nu vede pacea și liniștea decit în tăcerea morții; gloria ce 
ambiţionează este aplaudele linguşitorilor și binecuvintărilo 
ciocoilor; ştiinţa lui guvernamentală constă în violinţă şi în 
stipendierea crailor de cafenea, precum a regelui Bomba sta 
în subsidiele date lazaronilor; uită că violenţa n-a produs 
niciodată decit opresiune și mizerie şi că, dacă acest sistem 
a putut întări uneori tirania, niciodată însă n-a putut formna 
o naţiune. 

În cercetarea binelui, în lupta pentru progres, guvernul 
nostru nu vede decit conspirațiuni şi conjuraţiuni, uită că 

omul este perfectibil și că este menit să aspire necontenit la o 
situaţiune mai bună, că modul de existenţă care se apropie 
mai mult de țelul suprem este acela care realiză mai bine 
ideea ce trebuie să ne facem despre ordine. 

Ordinea este productul libertăţii sub deosebitele ei aspecte, 
precum armonia este productul vibraţiunilor sub deosebi- 
tele lor raporturi. Ordinea în societate nu poate fi dobindită 
decît prin aplicarea legilor justiţiii care cer a se da fiecăruia 
ceea ce este al său. „Omul exislă pentru că cugetă“, a zis 
Descartes; dar cugetă fiindcă este liber, și este liber fiindcă 
este inteliginte. Fără libertate, inteligența nu ar avea nici 
măcar rațiune de a fi. Socielăţile primitive negau în adevăr 
libertatea; dar făceau aceasta fiindcă cle nu recunoșteau 
inteligență decit unui singur om sau unei singure caste, 
unui patriarh, unui faraon, unui dalahilama, sau unor magi; 
dar acelora le recunoșteau o libertate cu atît mai mare şi mai 
întinsă cu cit erau consideraţi ca singurele fiinţe inteliginte. 

Viaţa fizică și intelectuală este mişcarea continuă internă 
şi esternă a omului, cu toate pasiunile de care el este împins, 
patimi bune și patimi rele, cu toate avantagele și inconve- 
niențele traiului. Ar îi o nesocotință, ar fi absurd chiar a 
pretinde şi a voi ca pasiunile să nu aibă şi inconvenienţele 
lor. Cantu, după ce ne arată cit de frumoasă este viaţa popoa- 
relor, apoi ne spune că ea este şi foarte anevoie de regulat. 
„De aceea — zice el — domnii au găsit că era mai comod a o 
stinge, precum au făcut în republicele ilaliane; atunci agi- 
taţiunile au încetat, dar totodată cu încetarea libertăţii a 
venit pacea adusă de oamenii aceia care semănaseră ura, 0 

pace care a adus cu dinsa despopularea Italiei, sărăcia, in- 
josirea şi moartea politică,“ 

Cu cît o societate este mai înaintată pe calea civilizaţiunei, 
cu atit ea suferă mai puţin dominaţiunea de orice natură; 
cu cît o societăte se perfecționează, cu atit acţiunea guvernu- 
lui slăbeşte, astfel că se poate foarte bine zice că puterea 
guvernamentală merge descrescînd cu cit spiritul naţional 
progresează în dezvoltarea sa; şi puterea guvernamentală 
devine cu atit mai slabă cu cit încearcă mai mult a deveni 
absolută. 


HI 


— Ce zici, vere Enache? întrebă d. Bursuc, colonel de 
ostafcă. Camera o să voteze modificările senatului la legea 
noastră? 

— Atit le-ar mai lipsi, s-apoi să poltească să ne mai ceară 
voturi, cultuc de la Babic 13 Da’ cum o să-mi reducă dreptul 
meu, omule?! Tocmai mie, care mi-am pierdut tinerețea in 
serviciul spătăriii; d-abia am ieşit cu două mli de lei; ş-acum 
o să mi-i facă o mie cinci sute?! Toate ca toate, dar vezi, 
numai asta nu se poate. Facă constituțiuni cîte-or polti, 
lovituri de stat cum le-or plăcea, nu m-amestec; dar de pen- 
sii să nu s-atingă, că mă fac Dunăre. 

— Sunt sigur c-o să treacă, eu îmi am semnele mele pe cer. 
Am fost azi-dimineaţă la ministru şi i-am spus verde în ochi 
că trecem cu toţii la roşii; să nu se joace cu pensionarii... 
El m-a priimit cît se poate de politicos și mi-a zis: „Las pe 
mine, vere Ştefanache, c-avem şi noi oleacă de obraz; ne-ai 
ajutat în alegeri şi la toate ale noastre, am contractarisit că- 
tre dumneavoastră o datorie, ştim că sunteţi cu toţii oameni 
de ordine și dinastiei, ne-am angajarisit şi trebuie să ne ți- 
nem de vorbă. D-oi vedea ş-oi vedea că incerc discolii, să 
ştiţi că fac chestiune ministerială, consultarisesc ţara şi las 
de vin roşii la putere, atunci or vedea ei pe dracul“ 

— Da” nu-l mai crede, nene, întrerupse Petrache al cu- 
coanii Catinchii. Ce-mi vorbeşte dumnealui de recunoștință 
și de parolă! Întreabă-mă pe mine, care i-am fost fecior în 
casă zece ani de zile, care l-am păscut dă-i ştiu şi dinţii din 
gură. Cind eram subprefect, m-am pus cu pieptu ș şi cu sufletu 
pentru dumnealui, alege-i deputat pe cine mi-a zis, ba fă-i 

parc artificial cale d-o poştie cînd a trecut guvernu prin 
plasă pe la mine, ba scoate-i satele cu fete cu flori şi cu stea- 
guri; am plătit din pungă de la mine douăzeci de spinzuraţi 
de i-am băgat pintre oameni: „Gura, mă!“ de nu lăsa pe 
bieţii creștini nici să răsufle, într-o „Ura“ i-a dus, de s-auzea 
şi peste hotare. D-altele n-oi şti, dar d-astea sunt bun, că 
le-am învățat atiţia mari de ani cît am fost pe lingă directoru 
teatrului. După atitea slujbe ce i-am tăcut, știi cum s-a pur- 
tat ministru dumitale cu mine? Întii mi-a mulţumit nu nu- 
mai prin grai, dar și prin seris, am hirtia vorniciii și adrese 
de mulțumire cu peceţii de la 25 de comune. După ce s-a 
isprăvit alegerile și n-a mai avut trebuință de mine, m-a 
scos, pentru că s-a jăluit un deputat că nu i-am trecut șo- 
seaua judeţeană pe la cîreiumă pe la dînsul, şi m-a lăsat pe 
dinafară ca p-un caraghios; acum mă ţine cu azi, cu mine, 
şi nu e zi de la Dumnezeu să nu citesc în Monitor cîte două- 
zeci-treizeci de numiri. O să mă facă să trec la roşii. 

— Da’ cum o să ne taie din pensii, domnule? Ce, glumeşti? ! 
Nu sunt banii noștri, nu ne-a reţinut tot mereu cîte două 
parale la leu? Ce s-a făcut banii? Fa să le ia cineva socoteala ! 
Nu cumva le cerem să dea din pungă de la ei? Ş-apoi nu sunt 
și ei cei mai mulţi pensionari? Păcat să ne mănince dreptul 
nostru! La votarea bugetelor se tocrmesc ca la tirg, nu lasă 
pe ministri să facă cum ştiu ei. Mai săptămîna trecută mă 
rugasem de ministru să creeze un post pentru păcătosul ăla 
de nepotu-meo Costăchel, şi-mi zicea: „Aş face-o, vere To- 
deriță, dar iar strigă blastematele celea de gazete. Ar fi 
bani, căci bugetul nostru s-ar putea sui și la trei sute de mi- 
lioane daca m-ar lăsa pe mine să pui impozite colea cum 
ştiu eu.“ Auzi, să caute să facă economii tocma de la noi, 
care am slujit domnia şi-n vremea muscalilor, şi cînd cu 
Regulamentul, şi-n timpul turcilor, şi-n vremea nemților, 
şi sub Convenţiune, și sub Statut, şi-n zilele albilor, s-ale 
roşilor, De la zaveră și pină astăzi, cînd ne-am dat noi în 
laturi? În loc să fi votat zece-douăzeci de milioane ca să se 
împartă între vechii slujbaşi, ei caută să ne taie şi din cât 
avem; dar să le fie cinste să poată pensionarii reprezenta 
țara cu demnitate şi înîntru şi în streinătate, să dea prinzuri, 
să dea baluri, să se arăte și la Homburg gi la Baden-Bad și 
la espoziții. Numai ce auzi pe calicii ăia din opoziţie că 
impozitele sunt grele, că țara a îngenuncheat sub povara ze- 

cimitor adiționale, că agricultura sufere, că producțiunea 
merge lot îndărât de citva timp, că industria a pierit cu 
totul şi că n-a mai rămas nici un comerciant în porturile 
noastre. Dar cînd cauţi bine, românul nu plătește pîn-acurna 
nici pe jumătate cit se plăteşte în ţările civilizate. Daca 
nu au bani în visterie, să puie impozite, da’ nu să mă reducă 
pe mine cu 30 şi cu 40%. 

— De dumneata nu e nimica, nu-ţi pasă, căci ai două mii 
cinci sute de lei pe lună, are gi cocoana Măndica, sora dumi- 
tale, două mii, cu ai fratelui dumitale Niculache o mie 
cinci sute ş-ai cumnatei Anichii o mie fac optzeci şi patru 
de mii de lei pe an intr-o singură familie, o moșie într eagă, 
ba d-ale mari încă, are de unde să-ţi scază. E râu de cei ca 
d-alde mine, căci merge pe patru luni de cînd bat din buze, 
sperind cu azi, cu mine cu să-mi dea o biată prefectură, 

— Cind am ieşit eu la pensie, domnule, două mii cinci 
sute de lei era treabă, că era pinea douăzeci de parale, car- 
nea o jumătate de sfant ocaua, ocaua de tutun un galben, 
tutun bun, nu așa; nu plăteam. zece mii de lei chirie; apoi 
unde pui toaletele, voiajele, băile şi cîte şi mai cîte? Bine 
zicea Toderiță, daca nu au bani, să puie impozite. Ce e mai 
lesne?! La cit credeți că se suie dările unui om pe cap steab? 
D-ai pune şi tutunu, și licenţa beuturilor, şi timbrul, şi tot 
nu ajungi Ía şaptesprezece lei noi pe an, nici şapte galbeni 
de familie. Ei, ştiţi cit se plătește în ţările cu care ne tot 
scot dumnealor ochii, cînd e ada de egalitate, de libertate 
şi de cite secături toate? P-acolo contribuțiunile se suie pînă 
la optzeci de iranci pe an, treizeci şi trei şi treizeci şi patru 
de galbeni de familie. Vezi, astea nu ni le spun gazetele dum- 

nealor ! 

Ideea de sporire de lefuri şi de adăogiri de impiegați este 
foarte răspîndită în lumea noastră biurocratică. Cind con- 
sideră cineva totalitatea veniturilor statului român în ra- 
port cu întinderea pămintului şi cu fertilitatea lui, poate 
crede că impozitele s-ar putea îndoi ş-intrei, dar în lumea 
aceasta nu există nici cuantitate mare, nici cuantitate mică, 
mărimile sunt numai niște raporturi, niște relaţiuni, şi 
ştim că este mai lesne unuia a plăti un milion decit altuia 
a da un leu. 

Străinii, cînd vin la noi în ţară și străbat vara cimpiile 
aurite de lanurile de griu care se întind în tot lungul Ro- 

mâniei între Dunăre şi poalele Carpaţilor, se sperie de bogă- 
ţia ţării. lată cum calcula Edgeworth, nepotul vestitului 
Richard Lowellit, un englez cu care m-am găsit vara trecută 
in tren, de la Brăila pină la Ploieşti. „Bogată ţară |! îmi zicea 
el, uitindu-se cum se juca vintul cu umbra norilor peste 
spicurile pîrguite. Ai o idee, domnule, de numărul hectare- 
lor semănate?“ Cind îi spusei că după cele din urmă notiţii 
ale biuroului statistic avem de la douăsprezece pînă la trei- 
sprezece milioane de pogoane (ca la șase milioane şi jumă- 
tate de hectare) semânate cu deosebite seminţe, închise ochii, 
mişcă din buze şi esclamă: „Face peste cinci miliarde de 
franci numai venitul agricol! De vom pune şi alte două 
miliarde producţiunea industriale, venitul brut al ţării se 
suie la şapte miliarde. În adevăr, bogată ţară!“ 

Străinul, în cualitatea sa de agricultor englez, calcula pe 
40 de hectolitri (6 chile) de hectar (3 chile pe pogon) și pe 
20 de franci preţul unui hectolitru (133 lei noi chila); dar 
care nu-i fu mirarea cînd îi spusei că producţiunea noastră 
agricolă nu trece peste 400 de milioane de franci pe an, că 
starea înapoiată a agriculturei și lipsa de mijloace de a face 
avansurile trebuincioase pămîntului nu ne permite să con- 
tăm în termen de mijloc decit pe 2 chile de hectar (Î chilă 
de pogon) şi că ţiind seamă de inferioritatea cualităţilor 
productelor noastre, preţul de mijloc nu se poate socoti decit, 
pe 1015 franci hectolitru (72 de lei noi, 6 galbeni chila); cît 
pentru producţiunea industriale, mirarea lui fu şi mai mare 
cînd află că ea nu se suie nici la 50 de milioane de franci pe 
an. Realitatea cifrelor reducea într-un mod prea simţitor 
aprețierile sale și-l punea dinaintea unei bogății de şaispre- 
zece ori mai mică decit crezuse. Nu este însă mai puţin ade- 
vărat că o cumpănire a finanţelor statului și o bună direc- 
iune dată agriculturei și industriei ar putea în puţini ani 
să ne apropie de ţifra englezului, fără de a avea trebuință 
de coloni germani.li Este dovedit astăzi, în agricultură, că 
abundența producţiunii depinde mai mult de perfecționarea 
culturei și de capital decit de numărul braţelor. Producţiu- 
nea cea mai mare coincidă cu o populațiune agricolă puţin 
numeroasă. În tabela următoare, în care am însemnat ra- 
portul dintre populaţiunea agricolă cu populaţiunea totală, 

în deosebitele state ale Europei, cu producțiunea în griu a 
unui hectar, cu capetele de vite pe mia de locuitori şi cu 
întinderea pămîntului, putem vedea că producţiunea cea 
mai mare corespunde pe de o parte cu proporțiunea cea mai 
mică în populațiunea agricolă şi de cealaltă cu abondența 
de vite. Deşi numărul de vite la mia de locuitori este mai 
mare la noi decit aiurea în Europa, dar acea cifră, 2,222 de 
capete sau mai mult de două vite de locuitor sunt mai mult 
vite mici; căci din 10 milioane de capete, numai 3 milioane 
sunt vite mari. Astăzi, ca şi în timpul romanilor, cea mai 
bună agricultură este bene pascere*, şi după dinsa vine aceea 
ce romanii numeau mediocriter pascere** gi în al treilea rind 
sistemul ce ei numeau male pascere” **. 


Raportul popu- | Producpiunea Capete ge vi E TE EE 
Numele statelorte fi aoii aeitole de mijat A weai petrece deoe | Pe 100 de > 
totală %, litri de griu ctitori hectare 
Anglia 12 40,8 515 478 
Austria Cislei- 
tană p 309 
Austria Trans- — — | 
leitană 118 305 
Bavaria 65 14,8 803 511 
Belgia 51 19,3 402 660 
Danemarca 59 — 1.202 89 
Franța 51 14,6 . 494 346 
| Holanda 16 23 492 539 
Ttalia T7 — 291 249 
Xordvegia -— 15,3 T60 4L 
Portugalia bo — BIG 161 
Prusia 45 19,8 540 369 
România 62 f 2,222 4i 
Rusia 85 —- 693 86 
Saxonia 25 20,6 345 561 
Spania, — — 367 113 
Svedia 62 18,5 650 62 
Sviţera, — 10 500 303 
Würtemberg 45 31,3 685 617 


5% ##* A paşte bine, a paşte mediocru, a paşte rău (cu sensul 
de o bună, mediocră sau rea creştere a vitelor]. 

IV 


Vorbind de călătoria învățatului și sperimentatului Edge- 
worth, îmi adusei aminte de douăzeci şi patru de ore petre- 
cute fără voia noastră în Buzău, unde ajungind pe la Îl di- 
mineața, pe cind călătorii, grămădiţi în bufet, se grăbeau 
mai iute să dejuneze, pînă a nu chema clopotul să-şi urmeze 
călătoria, un impiegat cu șapcă roșie în cap, numai fir şi c-o 
barbă la fel, scortat de doi zăvozi demni de a purta de zgardă 
medalii de la cele mai renumite espoziţiuui de soiuri, se 
opri dinaintea noastră cu minele in buzunar, şi cu un ton 
de comandament pronunţă o sentință în limba lui; apăsind 
mai cu seamă asupra numelor doctor Strussberg, Staatsbahn, 
Bleichrâder, ordin pe care un binevoitor ni l-a esplicat zicin- 
du-ne că baronul Windischgraeiz, așa mi se pare că se chema, 
de nu mă înşei, împiegatul superior al companiei, aceea însă 
de care sunt sigur că era baron și că purta un nume războinic, 
ne poftea să mergem la „Hotelul de Moldavia“, să aşteptăm 
trenul care avea să treacă a doua zi, cu balast spre Ploieşti; 
circulațiunea era întreruptă din cauză că Bleichrăder prelă- 
cea lucrările terminate de doctorul Strussberg.!” O birjă din 
cele mai sprintene ne-a dus într-o clipă la hotelul recoman- 
dat, unde ni s-a dat un salon cu vedere pe piaţă; o odaie 
răscoaplă de arșiţa soarelui de iunie și partumată cu exala- 
iunile unui canal, o atmosferă puţin compatibilă cu tre- 
buinţele plămînilor. Ca să putem respira, a trebuii să ieşim 
pe strade, luîndu-le d-a lungul in toată întinderea oraşului; 
am admirat primăria, judicătoria, gimnaziul, cazarma pom- 
pierilor şi alte stabilimente publice, toate, bine spoite cu un 
var foarte alb, fac efect; am vizitat podul de fier de peste apa 
Buzăului, o adevărată binefacere; pe seară ne-am oprit di- 
naintea Episcopiei; biserică, seminar și palat, zidiri măreţe 
şi frumoase, rădicate cu multă osteneală şi cu mare cheltu- 
ială de virtuosul prelat Chesarie, astăzi pornite spre dără- 
pănare şi promiţind a deveni și ele în curind o majestuoasă 
ruină. 

Întorcindu-ne la hotel, d-abia ne-am putut strecura prin- 
tre mulțimea care năvălea în grădină. Un vals de Strauss, 
impodobit cu fel de fel de variante, ieşea dintr-o vioară aju- 
tată de un nai și două cobze. Un taraf de lăutari aduși intr-a- 
dins de la Lipia aduna genteria Buzăului în grădina „Hote- 

lului de Moldavia“, unde se string seara împiegaţii adminis- 
irativi, judecătoreşti, comunali, departamentali şi militari 
cu damele şi cu progeniturile dumnealor, mari şi mici, fete 
şi băieţi; sub o şandrama rezervată nobilimei se delecta mai 
cu deosebire prefectul, prima figură, încunjurat de preşi- 
denţi de toată mîna, de primarii capitalei şi a numeroaselor 
tirguşoare ale judeţului; mese rotunde în toate părţile, ci- 
teva luminări în băşici de sticlă, cu toate comodităţile con- 
sumaţiunei de bere, de warme Wuirste şi de tutun, un ade- 
vărat „Raşca“. Într-un colţ al grădinii, d-abia am putut găsi 
şi noi două scaune la o masă, unde alţi doi consumatori de o 
aparinţă rustică stau pe ginduri, nitindu-se unul la altul. 
Cel mai tînăr întrerupse tăcerea: 

— Ce-ai făcut, chir Dobre, cu polița de la jupin Moise 
zaraful? 

— Ce să fac? l-am desfăcut-o ieri, i-am dat porumbu pe 
trei galbeni chila, știu că peste cîteva zile ovreiul are să-l 
vinză cu cinci, mă ţin banii lui 80%; speranţa toată îmi era 
în rapiţă ; în aprilie, cind m-am împrumutat, era o frumu- 
seţe, dar mi-a stricat-o ploile; dintr-o sută de pogoane m-am 
ales cu douăzeci şi cinei de chile, cu care mi-am plătit fon- 
ciera, că sta dorobanţii pe capul meu ca arhangelul Gabriil. 
Acum m-am răfuit, proprietaru a priimit rezilierea contrac- 
tului; dau slavă Domnului c-am rămas sărac, dar curat. 

— Ştii tu o veste bună? Ţi-am găsit un loc la Făinari, Tontu 
caută un epistat, dă toate cheltuielile de întreţinere gi 
cinci la sută din venitul curat al moșiei. 

— Îţi mulţumesc, nene Dobre, dar nu pot, c-am găsit să 
intru la regia asta noua a tutunurilor; îmi dau cinci sute de 
lei şi să zice că mai poate să-mi vie încă vreo mie, două de 
lei pe lună.16 

— Daca nu vrei tu, spune lui Gheorghiţă să se ducă el la 
Tontu; eu nu știu unde să-l găsesc. 

— Așa! nu mai încerca degeaba; Gheorghiţă nu se mai 
bagă epistat, acum umblă să se facă poliţai; are trei voturi 
ale Jui la colegiul al doilea, unde are să fie alegere de deputat 
peste trei săptămîni. Ş-apoi el s-a priceput și bine, nene: că 
s-a dus astă-primăvară la judecătorul de pace cuo listă de 
rămăşiţe, cum a vrut, de la locuitorii de la Fripţi, unde a 
fost arendaș acum vreo doisprezece ani; subprefectul a făcut 
foștilor clăcaşi chemări după regulă; ţăranii, neștiind nici 

carte, nici lege, nu s-a dus la înfățișere, și s-a dat sentință 
in lipsă, hotărîrea s-a trimis la primărie. ca s-o comunice 
osindiților la plată; oamenii, nestiind nici carte, nici lege, 
n-au contestat-o şi a rămas definitivă. Gheorghiţă al nostru 
i-a pus binişor formula executorie, a adus portărelu și a 
umflat trei mii de galbeni; o fi mai dat pe ici, pe colea vreo 
şapte-opt sute, că se sculaseră sătenii cu ciomegile şi a fost 
silit s-aducă o ceată de dorobanţi, a bătut pe bieţii oameni, 
vai de ei; le-a vindut vite, producte, ce a găsit; tot i-a ră- 
mas vreo două mii de galbeni. Stă bine acum. 

— Ce, popa Marin a vindut caii cei vineţi care-i cumpä- 
rase de la mine? Ce mai călușei! l-am văzut la calească la 
un ciocoi cu dorobanţi pe capră, tocma-n Argeş. 

— Cum! n-ai auzit că i s-a furat din cogar? Le-a dat în 
urmă încolo pe la Talpa, în Vlașca, s-a dus după ei pină la 
obor; a cheltuit bietu popa o grămadă de bani, hoţii s-au 
dovedit, dar ce folos, c-au scăpat din arest; pe unu l-au găsit 
mort pe malul Neajlovului; a rămas popa și cu caii luaţi, şi 
cu banii cheltuiţi, şi cu alergăturile. Dar că era să intre și 
în puşcărie; îl trăsese un hoţ de geambaș în judecată ca ca- 
lomniator, îi cerea zece mii de lei, pentru că zicea că i-a 
atacat cinstea; l-a scăpat cumătru-său Pătlăgică; ştii, Pă- 
tlăgică, care ţinea moşia Episcopiei de Magi noi. 

Z. Da’ cum să nu-l Liu pe Pătlăgică? ! L-am intilnit astă- 
iarnă în București; s-a lăsat de agricultură, fii-so a ieşit o 
secătură mare, după ce s-a muncit bietu om cu dînsul de l-a 
inut cu fel de fel de dascăli, l-a trimis la Paris opt ani, tot 
prin şcoli bune; un leneș, n- a-nvăţat nimic, i-a mincat o gră- 
madă de bani, poliţe peste polite a plătit tată- 30, de s-a spe- 
tit; noroc cu unchi- s0, care e ministru, a creat un post in- 
tradins pentru el; acum băiatu are opt sute de lei noi pe lună, 
şade în București, se plimbă toată ziua în birjă, mănîncă 
în toate nopţile la „Hugues“ cu feciorii de boieri; iese două- 
trei zile pe lună afară prin judeţ, un fel de inspectorat; tînăr 
stricat. 

— Ştii cine a ajuns bine, nene? Băiatu Chirii; vezi, ala 
noroc ! s-a intimplat de două ori tot pe unde s-a făcut revoluţi- 
uni; s-a arătat cu energie și devotament, a bătut pe revolu- 
ționari de i-a topit în arest, d-atunti l-a luat ministru la 
nazar, şi acum nu poate fără el. Chirii i-a cumpărat casa 
pentru consiliul județean, i-a dat pe vără-so avocat în pri- 

cina cu Nedelcu, care vota cu opoziţia, judecătorilor le-a 
fost frică să nu-i dea dreptate; că-i scotea avocatul Chirii 
din slujbă ; i-a luat omului mai bine de cinci sute de pogoane 
chiar pe bună dreptate; a dat nepotului ministrului vreo 
mie de galbeni, dar apoi a luat o moşie întreagă. Te-i mira 
de n-ăi vedea pe îii-so mine-poimine prefect. E şi vrednic 
diavolu ! Ştii dumneata că de nu era el, s-alegea astă-iarnă 
candidatul opoziţiei? t... 

Era miezul nopții cînd am părăsit grădina, camera mea 
era un adevărat cuptor. Soarele bătuse toată ziua; cum am 
stins luminarea, au năpădit pe mine o spuză de autohtoni 
îlămînzi; am fost silit să mă scol. Căutind o carte, ca să mi 
se pară noaptea mai scurtă, n-am găsit în sac decit un alma- 
nah de Gotha şi un anuar de statistică. 

După ce am admirat toate portretele principilor şi prin- 
cipeselor înaintați în rang; după ce am procitit relaţiunile 
de rudenie a tutulor prințişorilor înscrişi în arhontologia 
nemţească, ca nu cumva să cad vreodată în păcatul de ari- 
man de a zice de vreunul că l-am văzut cu chef pe uliţă, de 
git cu vreo cocotă, sau bătind roşia și neagra la vreo rolină 
și să mă văd înhăţat de procuror în numele condicii penale 
projectate, am trecut la cifre, şi iată rezultatul studiului de 
o noapte de vară petrecută cu ploşniţele şi puricii buzoienilor. 


. y 


Comparind intre dinsele deosebitele state ale Europei sub 
punctul de vedere al populațiunilor, al veniturilor şi al däri- 
lor, am ajuns la nişte rezultate care mi se par de oarecare 
importanță; căci pe cită vreme cele mai multe cercetări 
morale erau subordinate unor hipoteze teologice sau meta- 
fizice, investigaţiunile proveneau numai din inducţiuni; 
astăzi însă ele se bazează pe observaţiuni, pe adunarea fap- 
telor, pe tabelele statistice; de aceea am crezut că cifrele ce 
am adunat nu pot fi fără interes pentru noi. Așa, de exemplu, 
în Anglia, unde populaţiunea este de 35.904. 000 de suflete, 
producțiunea agricolă este prețuită drept 4.114 milioane 
franci, şi producţiunea industrială, drept 18.300 milioane: 
peste tot aproape douăzeci şi două de miliarde şi jumătate, 
vine câte 700 de franci venitul anual de mijloc al unui englez. 
Bugetul acelui stat fiind de 1.800 de milioane, darea medie 

către stat este, prin urmare, de 50 franci de om sau de 714%, 
asupra venitului. 

De luam Rusia, acolo venitul socotit pe cap steab este de 
160 de franci, şi darea către stat de 15, vine 94/4% din venit. 

In Franţa, unde venitul unui om este de 600 de franci pe 
an, iar dările ajunse la 86 fe. 26 c. sau 14,40% din venit, din 
cauza năprasnicei indemnităţi de rezbel care a suit bugetul 
la suma îngrozitoare de 3.157 milioane. 

În Prusia, cu un venit individual meziu de 455 fr., impo- 
zitul se suie la 19,24 fr. sau 4/,%, din venit. 

În Austria, plata către stat este 15 franci de om, iar venitul 
mediu este de 375 de franci, adică ca să plăteşti 4% din venit, 

Cercetind să găsesc cari sunt şi la noi cifrele corespunză- 
toare cu cele citate mai sus, iată ce aflu (cine mă găseşte 
greşit să o spuie). După notițiile oficiale, publicate pină 
astăzi, producţiunea noastră agricolă se suie la 404 milioane , - 
de franci, iar cea industrială d-abia ajunge la 40 de milioane, 
sau 100 de franci de om; cît pentru venitul ugetar, el este 
calculat pe 86.904.777 franci pentru anul 1873) sumă la care, 


. „de vom adăoga 8 milioane venitul din licenţiile băuturilor 


şi ca la 8 milioane cheltuielile de percepțiune ale regiei tutu- 
nului, în care se coprinde dobinda banilor plătiţi statului 
şi beneficiile companiei concesionarilor, face peste tot 
102.904.777 fr. De vom scădea d-aci 21 VA milioane, venitul 
bunurilor statului, şi pe acel ce tragem de la sarea esportată, 
rămîn ca la 8114 milioane franci încasaţi din contribuţiunile 
directe şi indirecte de tot felul* sau 18,10 fr. de cap de ro- 
mân. Aceasta fără a ținea seamă de cheltuielile bugetare 
care pentru acel an figurează cu 89.002.109 îr., ceea ce în- 
semnează că în anul următor o să avem, afară de împrumutul 
de 10 milioane cu bonuri de tezaur, deja votat, şi de alte 
vreo 18 milioane ce ni se spune că sevor mai adăoga la noua 
datorie flotantă, ca s-o aducă la finitul anului la 3l de mi- 


* 87 milioane bugetul anului 1874 veniturile 


8 3 venitul din impozitul licenţiilor băuturilor 
8 P cheltuielile de percepțiuni şi beneficiile regiei 
tutunului 
103 „ totalul, din care scăzind 
21 lj  „ venitul bunurilor statului, rămin 
81 14, „ luatedela contribuabili, sau 18 3/,o fr. de om fn.a.) 


lioane, cu alte cuvinte, că la anul viitor o să avem, vrind- 
nevrind, un adaos de impozite de 3 sau 4 milioane, și va sui 
bugetul anului 1875 la cifra de 95 pînă la suta de milioane, 
aceasta închipuindu-ne că nu vom conceda nici pod peste 
Dunăre, nici joncţiuni, nici cumpărători de arme, nici spo- 
riri de lefuri, nici concentrări de armată, nici creaţiuni de 
noi misiuni, nici... 

În tabela următoare am trecut cifrele privitoare la veni- 
turi, bugete, contribuțiuni și populaţiuni, în deosebitele 
state ale Europei, luate din statisticile oficiale cele mai re- 
cente. 


f - Mediu ve- ia im- aportu 
Numele statelor Populația Bugetul nitului “is ae Einar 
sufiet cap către venit 
| Me opk i cra franci | franci la sutii 
Anglia 31,817 1.808 698 51,31 7,49 
Austria 35,904 1.069 375 15 4 
Beigia 5,024 178 35 
Franța 36,470 3.147 600 86,26 | 14,40 
Grecia 1,458 31 22,15 
Prusia 24,040 640 455 19,24 4,23 
România 4,500 100 100 18,10 18,10 
Rusia 82,160 1.830 160 14,91 9,26 
Statele Unite 38,650 2.847 13,66 
Sviţera 2,510 48 18,62 


În coloana a IV-a a acestei tabele, la venituri, noi figu- 
răm cei mai din urmă, cu ţifra cea mai mică; suntem cei 
mai săraci, un venit mediu de 100 de franci pe an de suflet de 
om, de șapte ori mai jos decit englezul, aproape pe sfert din 
cit este venitul locuitorului din Austria şi mai puţin de două 
ori din trei părţi din cit este venitul unui rus; în coloana 
din urmă, însă, într-aceea a raportului impozitului către 
venit, suntem cei dintii; nicăiri nu se plătește statului 18%; 
noi plătim 184/9% din venit; plătim îndoit cit englezul, 
de patru ori cit prusianul şi austriacul, aproape de două ori 
cit plătește rusul. 

În ordinul mărimilor, am mai zis-o, nu există decit rapor- 
turi, nici ţifrele bugetului, nici buletinul perceptorilor nu 

ne poate spune într-un mod precis daca o ţară este mai im- 
povărată cu impozite decit alta; o asemenea măsură nu o 
putem dobîndi decit prin corelațiunea ce există între venitul 
„naţional și sarcinile impuse de buget. Cifra de 181/,9%, 
: care reprezintă acest raport, este adevărata espresiune ă sar- 
' cinei care apasă pe contribuabilul român. Această propor- 
țiune, trebuie să convenim, este exorbitantă, chiar de vom 
voi să uităm sau să negăm relele obiceiuri ale unor împiegați 
care asupresc pe locuitorii agricoli mai ales, pe muncitorii 
: de pămînt. Aceştia, şi din cauza ocupațiunilor, şi din cauza 
ignorenţii de legi şi lipsei de mijloace, nu pot şi nu știu ur- 
mări abuzurile de tot felul ce se exersează asupra lor; nu 
ştiu şi nu pot nici reclama, nici dobîndi justiţie şi indreptare 
în contra vexaţiunilor şi năpăstuirilor ce li se fac. 

Greutatea dărilor, iată cheia stării de înapoicre în care 
„se află agricultura; iată cauza ruinării proprietarilor cari 
s-au ocupat cu sploatarea moșiilor; iată ce ne esplică mizeria 
ţăranului, a fostului ctăcaş mai cu seamă, care, afară de 
dările către stat, către judeţ și către comună, mai plăteşte, 
şi are să mai plătească încă şapte ani, anuitatea răscumpă- 
rării pămîntului, Totalul dărilor unui fost clăcaş, de vom 
socoti şi pe cele judeţene şi comunale, se suie la 32 de franci 
sau 8614 de lei vechi de om, sau 13 galbeni de familie, ceva 
mai mult de 32% din venitul anual. 

Starea muncitorului de pămint, a clasei celei mai produ- 
cătoare şi cea mai interesantă a ţărei este în adevăr vrednică 
de jale!... 

De vom lua de normă suma de 500 de franci venitul anual 
al unei familii de plugar şi vom căuta să găsim ce-i rămîne 
pentru întreținerea casei dintr-un an pină într-altul, după 
ce a plătit deosebitele dări la care este supus românul, putem 
înțelege lesne pentru ce muncitorii noştri sunt fără putere 
şi bolnăvicioşi, pentru ce mortalitatea este atit de mare 
între dînşii, pentru ce populaţiunea nu creşte. Muncă oste- 
nitoare, mincare proastă și puţin hrănitoare, lipsă de încăl- 
ţăminte, imbrăcăminte uşoară, așternut neodihnitor, adă- 
post rău, apă stătută și înverzită în mijlocul satelor, tifosul 
şi lingoarea, vărsatul, angina difterică şi frigurile in per- 
manență, şi vara şi iarna, fac ca fomeile să devină din ce în 
ce mai anemice şi mai clorotice, copiii — limfatici, slabi și 
bolnăvicioși. Permanenţa executorilor împlinirii dărilor 

: fiscale le ia banii înainte de a apuca să intre în pungă, încit 
nu-i rămine plugarului cel mai mic capital pentru avansuri, 
de trei luni măcar, pămîntului, acestei mume hrănitoare, care 
nu ne dă cu generozitate decit cînd îl adăpăm cu sudoare și 
cu aur. Acestea sunt atitea cauze care fac ca cultura agricolă 
să fie la noi mai înapoiată decit în Rumelia și în Anatolia, 
ca pămîntul nostru să producă cualităţile de griu cele mai 
proaste din lume; și nu vom putea ieşi dintr-această stare 
decit numai rărind-o cu dările şi contenind cu abuzurile şi 
cu vexaţiunile. 

Cercetind cum se soldează dările unui fost clăcaș, le putem 
rezuma în mod modest astfel: 


L[e:] noi 
a. Impozitul personal ...... SR. 
b. Dările comunale şi judeţene aia paie 16 
e. Dările vamale și gabela sării........ 9 
d. Impozitul tutunului caen Zita ata 4 
e. Impozitul băuturilor şi licenţa...... 8 
f. Timbru şi inregistrarea A 3 
g. Anuitatea răscumpărării pămintului 37 
Total sieas 95 Igei} noi. 


fără a ţine in seamă că într-o familie sunt de multă ori cîte 
doi şi trei contribuabili, fără a trece în socoteală calul şi 
îmbrăcămintea călăraşului pentru părinţii tinerilor pe care 
soarta îi desemnează a servi în armata activă, cheltuieli 
care sporesc tifra de mai sus cu 20 sau cu 30 de Ln. pe an, 
fără a ţine în seamă, precum am mai zis-o, partea ce trebuie 
să facem vesațiunilor, storsiunilor, prevaricaţiunilor, abu- 
zurilor şi mituirilor împiegaţilor comunali, administrativi şi 
militari, care se oferă să le scape băieţii de serviciul actif 
al armatei, să-i declare nevolnici, să nu-i ia la şosele şi la 
manifestaţiuni în vremea muncii, să nu-i trimită la procuror 
cînd fac cite o gilceavă la circiumă şi cite şi mai cite, fără a 
ține în seamă plaga furtului de cai, în contra căreia nu se 
ia nici o măsură serioasă şi care a ajuns a fi o contribuţiune 
din cele mai serioase şi mai simţitoare pentru plugar. Daca 
biuroul nostru statistic ar putea să înregistreze cu scumpă- 
tate aceste cauze de cheltuieli și de dări estralegale, s-ar 
putea convinge fiecare că ele nu apasă cu mai puţin de20 
sau de 30 l.n. de fiecare cămin; şi putem zice cu certitudine 
că dările anuale ale unei familii de plugar, fost clăcaș, se 


247 
17 — Ion Ghica — Opere, vol. II 


suie astăzi cel puţin la 150 de l.n. pe an, 300 de l.n. de suflet; 
rămîne dar 350 de lei noi pentru întreţinerea pe un ana 
unei familii întregi, hrană, casă, îmbrăcăminte, biserică, 
boale şi toate celelalte trebuințe ale vieţei. 

Întrebăm pe orcine daca o existenţă cît de modestă este 
posibilă în asemenea condițiuni. Şi daca mai trebuie să ne 
mirăm cînd vedem toate epidemiile încuibindu-se în ciasa 
muncitorilor de pămînt, dijmuind și secerind generaţiuni 
întregi una după alta, cînd vedem mizeria satelor, cînd vedem 
proletariatul luînd naştere şi crescînd repede prin părăsirea 
pămintului pe care s-a împroprietărit fostul clăcaș. 

Orcine a avut ocaziune să viziteze la intervaluri de zece 
sau douăzeci de ani orașele din Europa: Londra, Liverpool, 
Paris, Marsilia, Viena sau Pesta, fie şi chiar orășele ca 
Bryton, ca Vichy şi ca Ischl, nu se poate să nu fi fost uimit 
de prefacerile ce au luat acele localităţi, cu toate flagelile 
care au trecut peste mai multe dintr-însele, incendii, inon- 
daţiuni, bombardări şi rezbeluri civile; ele nu numai că 
n-au scăzut, dar populaţiunea lor s-a îndoit şi s-a întreit; 
s-au ridicat templuri măreţe în toate părțile, palaturi, 
muzee, teatruri și monumente, cap d-opere de arhitectură, 
de sculptură şi de pictură, grădini și parcuri; s-au lărgit, 
s-au canalizat, s-au pavat şi s-au luminat stradele; s-a îm- 
bunătăţit Starea higienică și bunul trai al locuitorilor în 
toate ramurile vieţei; pretutindeni dezvoltarea materiale 
alături cu acea intelectuală; sănătate și lungire în viaţa 
medie a locuitorilor cu cel puţin zece ani. 

Luaţi orce port, fie din Europa, din America sau din Asia 
— Bresta, Hamburgu, Liverpoolu, New York, Odesa, 
Smirna sau Alexandria — și cunoașteţi-l, daca puteţi, în 
prefacerile, în îmbunătățirile şi în înfrumusețările ce au 
priimit în intervalul celor douăzeci san treizeci de ani din 
urmă; comparaţi-le progresul cu ceea ce aţi putut vedea în 
Giurgiu, Oltenița, Călărași, Brăila, Galaţi sau Ismail; 
găsiţi, daca puteţi, în porturile noastre o îmbunătăţire pe 
care să o puteți preţui în conştiinţă măcar o sută de mii de lei. 

Cind vedem o ţară atit de frumoasă, aşa de bine înzestrată 
de natură, cu un pămînt din cele mai roditoare din lume, 
cu anotimpuri care se succed așa de potrivit cu felul lucrări- 
lor cîmpului, cu o fruntarie plutitoare de aproape o mie cinci 
sute de kilometri în tot lungul țării, cu girle fertilizătoare 

în toate judeţele, avantagiuri care în privința materială, 
cel puţin, trebuia să-i dea o superioritate reală asupra tutulor 
țărilor Europei; și să vedem că suntem, din contră, poporul 
col mai sărac! În capitală, o aparinţă de prosperitate la baluri, 
la teatru și pe trotuar; un lus de rău-gust, neruşinarea şi 
corupțiunea moravurilor, alături cu o mizerie neagră şi vizi- 
bilă ca întunericul lui Milton. În loc de conferinţe instruc- 
tive pentru lucrători, de societăţi muzicale, de adunări eco- 
nomice pentru meseriași, lanţ, circiumă de cîrciumă, gră- 
dini cu cîrnaţi, complecturi și berării. Cînd priveşte cineva 
mai ales la ticăloșia satelor, nu se poate opri de a nu se mihni 
pină in adîncul sufletului şi de a se convinge că trebuie să 
ne ferim de guvernele care sărăcesc națiunea, Risipirea 
banilor publici este pentru stat flagelul cel mai durabil, 
Tacit zice că „tezaurul secat prin prodigalitate nu se umple 
decit prin crimă“, La noi se umple cu rănile ce lasă biciul 
jandarmului pe spinarea săracului, prin secarea ochilor de 
iuțeala fumului de băligar la care e supus contribuabilul 
şi cu zilele trase din viaţa și din sănătatea muncitorului, 
cu împuţinarea și, de nu se vor lua măsuri serioase, cu dis- 
parițiunea gintei române. Estractul din registrele stării 
civile pentru anul 1872, publicat în Monitor, ne arată pentru 
Bucureşti 5.031. de nașteri în contra a 7.135 de morţi, o 
împuţinare de 2.104 suflete pe an, asupra unei populaţiuni 
care nu cred să treacă de 120.000 de locuitori, o scădere în 
populațiunea română de cel puţin 1,33% pe an; zic popu- 
laţiunea esclusiv română, căci această covirșire în mortali- 
tate nu există nici în populaţiunea germană, nici în cea izrae- 
lită a capitalei, care este dovedit că cresc, iar nu scad. 


VI 


Ştiinţa financiară a oamenilor care ne guvernă constă în 
cunoştinţa pe de rost a nomenelaturei tutulor felurilor de 
impozite care există sub soare, şi cind nu mai găsesc în lista 
lor nici o materie, care direct sau indirect să nu fie impusă 
de cite două şi trei ori, aleargă la spedientul cel mare, la emi- 
terea de bonuri de tezaur cu 12 şi cu 13%; înfiinţează o 
datorie flotantă, şi peste un an sau doi crisalida de insectă 
rozătoare se preface în datorie zisă consolidată; atunci se 
trece în buget trei sau patru milioane, daca nu și opt, pentru 
serviciul ei anual, dobinzi şi amortizaţie, fără a se ţine seamă 

nu voi zice de nemulţumirile poporului, dar cel puţin de 
secarea izvoarelor producţiunei şi a venitului naţional. 
Într-un singur an s-au suit dările cu 30 de milioane. 30 de 
milioane impozite noi!! O adăogire de 46% la dările exis- 
tente, și anume: 

16 sau 17 milioane cel puțin monopolul tutunului 
(deosebit de 8.010.000 fr. plata compa- 
niei către tezaur, consomatorul plătește 
cheltuelile companiii pentru percepţiune, 
dobinzile banilor ciştiului şi beneficiile 
antreprizei). 

6 pînă la 8 milioane cel puţin timbru şi înregistrare 
6 pînă la 8 milioane licenţiile beuturilor 
Total 28 sau 33 milioane franci sau lei noi 

Procedarea adoptată este simplă: într-un mesagiu mai 
mult sau mai puţin bine scris, dar totdauna pompos, se 
declară măreț înaintea reprezentaţiunei ţărei că toate merg 
găitan, că fericirea şi mulţumirea poporului este ajunsă la 
culme şi că finanţele au intrat, şi ele în regimul ordinei; se 
dă graţie Atotputernicului că a înzestrat ţara cu ministri 
cum n-a mai avut: sperimentaţi, plini de probitate, de ones- 
titate, de dreptate, de legalitate, de imparţialitate şi de 
patriotism, că în fine s-a echilibrat bugetul, s-a stins datoria 
îlotantă, că s-a închis pentru totdauna templul lui Mercur- 
împrumutătorul şi că aceste minuni s-au realizat fără de a 
fi trebuinţă de vreun impozit nou! După aceea, în tot timpul 
sesiunei, ministrii se sule care mai de care la tribună, cetind 
cite două-trei projecte de noi administraţiuni, de sporiri de 
împiegaţi, de îmbunătăţiri de lefuri, de concesiuni noi și de 
joneţiuni peste munţi şi peste riuri, toate pentru gloria 
şi mărirea națiunei. Cuvintele lor fac să bată inimi de 
român în piepturile deputaţilor și ale senatorilor, și mai ales 
să curgă în urne bile albe de entuziasm şi de devotament. 
Pe la sfirşitul sesiunilor soseşte acel cuart de oră al lui Rabe- 
lais, bugetul cu darea socotelilor; acolo ministrul finanţelor 
„îşi arată toată dibăcia: umilă cit poate ţifrele veniturilor 
peste constatările anilor trecuți, trece cit se poate mai jos 
țifrele cheltuielilor, asigurind, făgăduind şi luînd angaja- 
mente că va face economii însemnate în cursul anului asupra 
fiecărui capitol; cind i se face observaţiunea umilă și supusă 
că se vede un deficit de citeva milioane în bilantul anu- 

lui trecut, atunci vistierul se urcă ușurel ca un ied la tribună, 
cere două-trei impozite noi, împreună cu facultatea de a 
crea în cursul anului alte cîteva milioane de bonuri de tezaur, 
care să se transforme in sesiunea următoare în datorie cu 
amortizare; sesiunea este pe la sfirsit, deputaţi şi senatori 
sunt grăbiţi să facă Paşte, să are, să semene, să se scalde; 
se cere urgență, și în 24 de ore — uite popa, nu e popa — 
treaba s-a făcut. Daca vreun biet membru al Parlamentului 
ar îndrăzni să ridice glasul, să arate că țara este peste măsură 
împovărată cu dări, să observe că cheltuielile nesocotite au 
oprit de multe ori carul statului în drum, că au neliniștit şi 
au amărit totdauna şi pretutindeni viața şefului statului şi 
a compromis viitorul ţării; că darea de seamă a ministrului 
de finanţe s-a definit cu drept cuvînt: apel la popor făcut de 
un ministru al regelui în contra regelui dacă arată că agricul- 
tura sufere din cauza multelor impozite şi din lipsa de credit 
adusă de sorbirea banilor de către împrumuturile succesive 
şi necontenite ale statului; daca adaogă că sistema adoptată 
de guvernul nostru a dus la noi, ca și aiurea, dezafecțiunea 
poporului către guvern şi răsturnări şi espune ţara la tur- 
burări, atunci un ministru palid, cu ochii înecaţi în lacrămi, 
cu glas duios, şi un altul, roșu de minie şi de indignaţiune, 
cu voce de stentaur, cad cu invective asupra îndrăznețului 
preopinent, il tractează de perturbator, de demagog, de 
linguşitor al mulțimei proaste și ignorente, care nu iubeşte 
niciodată impozitele; îl acuză că voiește să creeze dificul- 
tăţi guvernului, să răstoarne; îl numește om rău, stricat, 
ambițios şi termină printr-o tiradă patetică adresată inimei, 
inteligenţei şi patriotismului majorităţii, arătîindu-i că 
obiecţiunile nu sunt nici la timpul, nici la locul lor, că ei, 
ministrii actuali, sunt martiri ai patriotismului şi ai devo- 
tamentului către tron, că duc în spinare o situaţiune grea şi 
uriţioasă, moştenită de la predecesorii lor, că ţara trebuie 
să facă onor angajamentelor contractate; că anuităţile Struss- 
berg, Offenheim şi C-ie trebuiesc plătite... Talentul parla- 
mentar a devenit la noi cualitatea cea mai esenţială; ţine 
loc de orce altă facultate, acoperă ignorenţa, slăbiciunea, 
erorile cele mai grave şi cele mai fatale; ministrii sunt 
aplaudaţi unul după altul, preopinentul este huiduit, se 
cere închiderea discuţiunei, se trece la vot și impozitul se 
pune pe orce s-apucă, direct sau indirect; cabinetul este 

declarat dibaci, compus tot de oameni mari de stat și de cei 
mai mari financiari. 

Ministrii noștri sunt din școala duhovnicului lui Ludovic 
XIV, care liniștea conştiinţa gloriosului său fiu sufletesc 
asigurindu- l că toată averea 'supuşilor este a regelui şi că el 
le dă cu generozitate tot ce nu le 1a prin impozite. Cu astfel 
de credinţe am ajuns astăzi la o datorie publică care absoarbe 
pentru serviciul dobînzilor şi anuităţilor 39.557.070 de 
franci pe tot anul din bugetul statului, țifră care în anul 
1876 are să se suie, fără dar şi poate, la cel puţin 50 de mi- 
lioane, admiţînd, se înţelege, că ne-am opri aci cu cheltuie- 
lile şi cu concesiunile. Pînă una-alta, însă, deficitul mărturi- 
sit este deocamdată de 34 de milioane şi va necesita la anul 
un impozit nou de trei sau patru milioane cel puţin. 

Se poate că în crearea cheltuielilor și înființarea noilor 
dări să nu fi prezidat nici rele intenţiuni, nici interese per- 
sonale, dar ceea ce nu se poate tăgădui este că a lipsit şi 
cunoştinţele ştiinţifice, şi studiul serios şi matur al trebuin- 
telor şi al mijloacelor naţiunei. Daca în dezvoltarea civili- 
zaţiunei trebuințele se înmulțesc pe toată ziua, nu trebuie 
însă să se piarză din vedere că trebuiesc satisfăcute numai 


"acelea la a căror împlinire putem ajunge prin activitatea 


de care suntem capabili; altfel, trecutul se soldează prin scă- 
derea puterilor fizice şi morale nu numai a generaţiunei 
actuale, dar şi a generaţiunilor viitoare, se pune ţara la dis- 
creţiunea aceluia care i-a înlesnit satisfacerea prematură a 
acelor trebuinţe, își alieneuză libertatea și rizică averea şi 
chiar esistența ei. Orce măsură legislativă care îngreunează 
viaţa materială aduce vătămare vieţei morale și naţiunei, 
fiindcă îndeplinirea trebuințelor neapărate ale vieţei sunt 
un obstacol culturei intelectuale și morale; de aceea găseşte 
cineva totdauna mai multă putere la naţiunile şi în clasele 
avute decit la cele sărace. Aceasta nu va să zică însă că ave- 
rea şi mai ales bogăţia, cînd este prea inegal repartizată, 
nu tinde a dezvolta unele vițiuri speciale; nici este cu pu- 
tinţă să admitem într-un mod general că virtutea este apa- 
nagiul mizeriei, și vițiul, tristul şi nedespărțitul tovarăş al 
averii. 

Trebuinţele omeneşti nu sunt o cătime fixă, imutabilă; 
nu sunt staţionare, ci sunt progresive prin chiar natura lor; 
hrana poporului în ţările înaintate nu mai este ceea ce era 

odinioară, locuinţa de ieri nu mai convine astăzi. Bogăția 
unui popor se măsoară după mărimea trebuințelor ce-și 
satisface. Adevăratul merit al omului de stat, al economistu- 
lui şi al financiarului este de a şti să satisfacă trebuințele 
naționale una după alta, în ordinul cel mai priincios și cel 
mai folositor dezvoltării politice şi economice a naţiunei. 
Împlinirea lor nu trebuie să fie nici rezultatul impunerilor 
dinafară, nici al prejudețelor şi impaciențelor dinintru. 

Dacă in timpii din urmă, graţie irmprejurărilor, in poli- 
tică am mers cu pași repezi, n-am putut insă păși tot cu ace- 
eaşi iuţeală și pe calea dezvoltării materiale, pentru că situa- 
ţiunea economică a unei țări nu depinde totdauna de cea 
politică. Oamenii noștri care au rămas mai mult timp la 
putere nu au știut să ție seama de dilerinţa ce există între 
mersul acestor două elemente şi au dat cheltuielilor tezauru- 
lui o întindere care trebuia să ne ducă fatalmente la starea 
deplorabilă la care am ajuns. Am trecut în mai puţin de 
patrusprezece ani de la un buget de 33 milioane, succesiv la 
55, la 75, şi astăzi am ajuns la 100 de milioane, zic o sută, 
fiindcă pe lingă suma de 87 de milioane care figurează la 
cheltuieli în cel din urmă buget votat de adunare, avem să 
mai trecem la anul viitor şi serviciul noii datorii flotante de 
31 de milioane, plus garanţia liniei de la Piteşti, plus 
ete., astfel că, chiar de am admite că oamenii nostri de la 
guvern, în zelul lor civilizator, s-ar opri aci, tot cifra chel- 
tuielilor la 1875 sau 1876, cel mai tirziu, are să ajungă la 
100 de milioane. Este dar un fapt că cheltuielile statului s-au 


întreit în timp de cincisprezece ani, o repeziciune în creşterea 


cheltuielilor care nu s-a văzut pină acum în nici o parte de 
lume, nici chiar în Italia, unde s-a dobindit independenţa şi 
unitatea dintr-o margine la cealaltă a peninsulei, vărsin- 
du-se aurul şi singele girlă; nu s-a văzut nici în Rusia, un 
imperiu care s-a luptat voiniceşte doi ani şi jumătate cu trei 
din puterile cele mai mari ale lumei, nici în Austria, care de 
la 1848 pînă la 1866 a fost în luptă continuă și în fermenta- 
ţiune internă şi a susţinut două războaie nenorocite, în 1859 
şi 186612; nu s-a văzut nici în Franţa, care a avut, în inter- 
valul de șaisprezece ani, rezbelul Crimeei, rezbelul cu Aus- 
tria în Italia, espediţiunea oneroasă a Mexicului şi care a 
suferit soarta nenorocită a învinşilor, apăsind în balanță 
mai greu decit spada lui Brennus. 

Noi am trecut orbește cu cheltuielile preste toate margi- 
nile şi, cind ne-am întîlnit cu deficite, nu ne-am sfiit de a 
alimenta tezaurul cu împrumuturi cu grele dobinzi şi cu 
bani proveniţi din vinzarea de bunuri ale statului, întocmai 
precum fac răsipitorii, fără de a trage foloase potrivite cu 
acele cheltuieli. 

Daca gradul de civilizaţiune al unui stat s-ar putea măsura 
prin raportul ce există între venitul anual al tezaurului şi 
datoria publică, noi am fi în fruntea țărilor celor mai înain- 
tate, căci ne găsim într-o linie cu statele cele mai înecate 
în datorii; întrecem cu mult pe Rusia, suntem într-un rang 
cu Belgia şi cu Bavaria, două state care au avut norocirea 
şi fericirea de a şti să se împrumute ca să se îmbogăţească. 

Anuitățile datoriei statului român se pot rezuma astfel: 

1. Pentru plata datoriii Stern, contractată la 1864, 
ratele platnice la 1 martie şi 1 septlembrie] 2.220.000 
2. Pentru împrumutul Oppenheim, contractat 
la 1866, ratele platnice la 1 genar și 1 iulție] 3.425.000 
3. Anuităţile podurilor de fier contractate 


la A864. esse ee aaa ia teaca a ae it 1.444.000 
4. Calea ferată Bucureşti-Giurgiu contractată 

la 1865. al aa aratata pă 2 gara da atata ez 2.010.000 
5. Calea ferată Suceava-Roman contractată la 

1869 i ceea tepi ln E ces KENE PERT N ra 3.500.000 
6. Calea ferată Roman-Piteşti ...........- 13.122.000 
7. Renta cuvenită spitalului Kișinov........ 185 
8. Renta cuvenită spitalului Nijna....,..... 185 
9. Rentele construcţiei căii ferate lași-Prut 

1872 sea te sea sil a op arti zi ea 9 a 452.425 
10. Anuitatea obligațiunilor domeniale 1872.. 8.000.000 
ti. Procentele datoriii flotante 1873........ 1.000.000 
12, Procentele la depozitele Casei de depuneri 

DDD — Dotat eta ata zl upon re a a la 750.075 
13. Pensii, recompense și indemnităţi........ 2.220.253 
14. Plata productelor date oștirilor streine. 150.000 
15. Plata obligaţiunelor judecătorești depozite 20.000 
16. Datoria emancipaţilor  ...... cc... 37.000 
17. Tributul către Poartă ..., cc... 928.000 
18. Datoria către Institutul elisabethan...... 370 
19. Embaticul la biserica Stejaru din Bucureşti 370 


20. Subvenţiunea către casa St. Spiridon din 


Tagi i rol e 00 ia Sat na d aie a acel da e 7.177 

21. Renta cuvenită municipalităţii din Ismail 2.177 
22. Renta cuvenită d-nei Marii Christescu. ... 253 
23. Sentinţele judecătorești ................ 667.000 
39.557.070 


Daca vom voi să ne servim de tabela cursului Londrii din 
31 octombrie 1868, calculat pe renta de 5%, ca să aprețiem 
o datorie al cărei serviciu anual cere în buget suma de 
39.557.070 franci pe an, găsim că ca ar îi de 316.456.460 
de franci. De vom calcula-o însă după cursul de astăzi al bonu- 
rilor domeniale, acea datorie reprezintă un electif de 450 
de milioane de franci, al cărei serviciu absoarbe 60% din 
producţiunea anuală a totalităţii contribuţiunilor și care, 
în anul 1876, va absorbi 75% dintr-acele contribuţiuni pe 
tot anul; căci va prezenta o valoare efectivă de 600 de mi- 
lioane de franci, 


Capitalul necesar pentru Conirihuţiunea, anuală 
Numele statelor dobindirea unei rente de 5 pentru serviciul datoriei, 
calculată pe cap de locuitor 
i 

Anglia 157 22 fr, 
Austria 52 13,07 
Bavaria â 6,91 
Belgia 111 t 1,08 
Danemarca 150 3/3 13 

Franţa 117 30 

Holanda 112 17,19 
Hungaria v 7,30 
Ital ia, BB t 17,64 
Prusia 103 1, 2,57 
Portugalia 63 7,81 
Romånia 40 8,79 
Rusia 89 4,50 
Spania 61 2/4 7,30 
Sviţera, » 1,20 
Statele Unite 18 » 

Suedia y 1,58 
Turcia 41 1/3 n 


Calculind datoria noastră astfel precum are să fie peste un 
an sau doi cel mult, avem trista consolaţiune a figura în in- 

tiile ranguri în tabela datoriei deosebitelor state în raport cu 
bugetele lor respective; ea este reprezintată prin raportul 
6,89 sau cel puţin 5,17, de nu vom adopta decit cifra datoriei 
de astăzi, adică 450 de milioane. 


Valoarea 
nominală a 
datoriei statului 


Raportul de datorii 
[ale] statului 
către buget 


Numirea statelor Bugetul 


| Milioanc franci 


Milioane franci 


Anglia 19.884 1.808 li 
Austria, 6.143 1.069 63L 
Bavaria 843 183 4,6 
Belgia 108 18 4,92 
Danemarca 376 65 5,78 
Franța 20.000 3.147 6,36 
Grecia 218 31 q 
Holanda 2.014 223 9 
Italia 5.500 998 5,5 
Norvegia, 40 28 1,42 
Portugalia 1.094 124 8,9 
Prusia, 1.597 648 2,46 
România 450 s. 600 87 5,17 s. 6,89 
Rusia, 8.000 1.830 4,36 
Saxonia 360 50 72 | 
lspania 5.209 493 19,5 
Statele Unite 12.239 2.847 4,15 
Svedia 118 55 2,14 
Sviţera 60 49 1,22 
Würtemberg 16 43 41 


Cei mai mulți ministri de finanţe care s-au succedat în 
timp de cincisprezece ani s-au aplicat, precum am spus-o, 
a așeza cifrele bugetului astfel ca nu cumva să poată cunoaște 
cineva starea adevărată a tezaurului; cred că meșteşugul 
financiar consta în gruparea cifrelor. La prezentarea buge- 
tului, în loc de a evalua, precum se cuvine în orce bună 
administraţiune, veniturile ceva mai jos decit probabilitățile 
încasărilor și a trece cheltuielile în toată mărimea lor, s-a 
făcut contrariul; s-a trecut cifrele venitului umflate, şi cînd 
nici așa n-au putut combina o echilibrare măcar aparentă, 

umpleau golul deficitului prin cifre de rămăşiţe imaginarii; 
astfel, în cursul anului, cheltuielile votate în buget efec- 
tuindu-se în toată întregimea lor impănate cu toate suple- 
mentariile şi straordinariile ce comportan Şi ce nu compor- 
tau, iar încasările neajungind mai niciodată cifra din buget, 
bilanțul anului lăsa un gol şi crea o datorie flotantă, care, după 
ce s-a plătit la 1864 cu împrumutul Stern printr-o anuitate 
de 2.120.000 franci, a reapărut la 1866 în cifra de şaptezeci 
de milioane de lei vechi și a necesitat imprumutul Oppen- 
heim?0, de 181/, milioane franci, cu o anuitate de 3.125.000 
franci pe an; după patru ani, la 1871, s-a ivit deodată de 
palru ori mai mare sub cifra de 75 de milioane de franci şi 
s-a soldat prin emiterea de obligaţiuni domaniale?, a căror 
serviciu anual absoarbe 8 milioane franci înscrişi pe tot 
anul în buget, afară de 121/, milioane franci incasaţi din 
vinzarea bunurilor statului, parte capitalul și parte dobinda 
de 6%; şi pe cind se cînta prin trimbiţile guvernului că 
datoria flotantă a murit pentru totdauna, deodată, fără 
veste, ministrul finanțelor ne spune ca un nou Prometeu că 
are să-i deic o nouă suflare??, este autorizat a emite bonuri 
de tezaur 10 milioane de franci, hirtia se preumblă pe piaţă, 
şi la iarnă vor mai fi şi alte 21 de milioane, daca nu cumva 
nu s-or vinde încă ceva moșii d-ale statului. 

Suma de 39 de milioane, sorbită pe tot anul de datoria 
publică, lasă d-abia 40 de milioane pentru întimpinarea 
deosebitelor servicii ale statului. 

Ferice de acei care ştiu să se imprumute! Este un adagiu 
economic, dar și vai de acei car: cheltuiesc fără folos bani 
îimprumutați !... 


VII 


Un sentiment natural gi lăudabil ne îmboldea, din în- 
tiia zi cînd am regăsit firul vieţei noastre politice, să cerem 
cu stăruință îmbunătățirea și sporirea puterei armate. Două 
secole de umilire şi temerile ce ne inspiră tendinţele cotro- 
pitoare ale puternicilor noştri vecini ne impunea obligaţiu- 
nea d-a fi cît mai curind în stare de a putea să ne apărăm 
căminurile în contra streinului, Am neglijat dezvoltarea 

celorlalte ramuri ale vieţei naţionale şi am dat armatei; 
i-am dat cît am putut, i-am dat mai mult decit am putut, 
fn cincisprezece ani i-am dat peste 200 milioane, şi este 
timpul să ne întrebăm serios daca ceea ce am dobindit co- 
respunde cu trebuinţele ţării și cu serviciile ce s-au impus 
contribuabililor. 

Nu sunt un entuziast al sistemului militar impus fatal- 
mente Europei, căci nu cred să fie el adevăratul mijloc de 
întărire națională; din contra, îl cred opus progresului și 
civilizaţiunei. Acei ce îl pronează sunt adoratorii princi- 
piului autoritar, care nu caută în miile de oameni ţinuţi în 
cazarme pe bere şi pe mincare decit numai niște susţiitori 
ai regimului ce le convine; pun pe naţiune să plătească pe 
acei care o silesc la cheltuieli. Statele militare au fost tot- 


„dauna despotice, dictatura şi mizeria a fost tovarăşe nedes- 


părţite ale războaielor. Cazarma este espresiunea sporirei 
impozitelor, fără de a da nici măcar ordinea materială. Li- 
bertatea, ordinea morală şi prosperitatea materială n-au 
putut esista decit în timp de pace. 

De un secol şi jumătate mai ales s-a mărit tendinţa rui- 
nătoare care a coprins pe toți suveranii de a căuta a se in- 
trece unii pe alţii, considerînd puterea şi gloria lor după 
numărul oamenilor îmbrăcaţi în uniforme, care mai de care, 
și armaţi cu puşti şi cu tunuri. Prusia a adoptat un regim 
care i-a permis să devie, deocamdată, întiia putere mili- 
tară în Europa; a umilit în mai puţin de cinei ani două din 
cele mai mari împărăţii din lume. Tot prusianul este un 
soldat esersat și disciplinat; îndată ajuns în etatea de două- 
zeci şi unu de ani, el este în cadrele armatei, şi nu se scoate 
dintr-acele registre decît mort sau căzătură ; și sistemul tot, 
n-a vann încă la apogeul său, căci copiii, femeile şi bătri- 

, deşi sunt scutiţi „pină acum de serviciul militar, dar 
a ia nu ne spune că perfecționările ce priimesc pe toată 
ziua, pușca cu ac, râniţa și înlesnirile transportului, nu-i 
vor da mijloace de a îndoi și împătri cadrele Landwehr-elor 
şi Landsturm-elor, nu e de mirare să trăim să vedem con- 
tingente de copii și rezerve de femei și de septuagenari; 
cite suflete, atiţia soldaţi! 

Omul principelui Bismarek şi al mareșalului Moltke nu 
este decit o ţintă pentru carabină, şi națiunea — un poli- 

gon de tras cu tunul. Tinărul destinat de Dumnezeu să de- 
vie un Goethe sau un Kant, un Humboldt sau un Kaulbach?? 
şi a face gloria secolului său este trimis ca automat dinain- 
tea mitraileozelor. Orice s-ar zice și oricît s-ar cînta laurii 
cîștigaţi de armele germane, sistemul adoptat nu este mai 
puţin vătămător civilizațiunei. Nu numai că nu este o ga- 
ranție pentru naţiune, dar este un pericol în permanenţă. 
Este destul ca un suveran să fie prea susceptibil, fatalist 
sau prezumţios, ca un ministru să fie imprudent sau com- 
plezent, pentru ca să tragă asupra ţării sale cele mai mari 
nenorociri 1... Noi, românii, am avut durerea să vedem o 
catastrofă din cele mai grozave din cite a înregistrat istoria 
de cînd e lumea. 

Bugetele armatelor au ajuns astăzi a sorbi cea mai mare 
parte a finanţelor țărilor. Aceasta este o stare care nu poate 
dura, şi peste puţin multe guverne se vor afla, vrind-ne- 
vrind, în alternativa sau de a reduce armatele şi a slăbi, în 
față cu alte state, organizaţiunea apărării naționale, sau a 
obliga poporul să trăiască cu arma în mînă, gata la hartă, 
ca în timpul năvălirilor. 

S-ar putea pune întrebarea daca Prusia, de cînd a devenit 
întiia putere militară din lume, este mai influentă decit, 
era; daca astăzi se află într-o stare politică mai prosperă 
şi mai independentă decit ieri, cînd nu conta decit între 
puterile de al doilea ordin. Modestă și prudentă, era consi- 
derată, respectală, consultată, ascultată şi mai ales iubită; 
avea glas preponderant în toate concertele europeane şi de 
multe ori ea dicta soluţiunea complieaţiunilor politice; 
Prusia formidabile și arogantă de astăzi poate fi pînă la 
un punt temută, dar este condamnată a deveni satelitul Ru- 
siei; şi-a creat inimicii implacabile, care a pus-o la discre- 
țiunea țarului şi o obligă a-i face ia timp toate concesiunele. 

Oricum ar fi şi orce s-ar putea zice, sistemul armărilor 
escesive, o dată admis de toată Europa, bun sau rău, noi 
nu putem face altfel decit a-l adopta, a ni-l impune; însă 
numai ca mizloc de apărare naţională și căutînd a-l face 


"cit s-ar putea mai puţin dispendios, mai puţin ruinător. 


Sunt la noi oameni care cred cu dinadinsul că înscriind 
în registrele militare pe toţi românii de la etatea de două- 

zeci şi unul de ani în sus şi numind ofiţeri de toate gradele 
pe ocoale, pe judeţe și pe circonscripțiuni, au întrodus sau 
întroduc sistemul acela care a dat Prusiei preponderența 
militară de care se bucură; uită că ceea ce face superiori- 
tatea lui nu este omul și puşca, ci principiile pe care este 
întemeiat. Escelenţa mecanismului este că tot prusianul 
trecut. de etatea de douăzeci și patru de ani, fie el în armata 
activă, în rezerve, Landwehr sau Landsturm, este un vechi 
soldat, care a trăit trei sau patru ani cel puţin viaţa de re- 
giment şi de cazarmă, care a priimit o educațiune şi o ins- 
trucțiune militară complectă. Toată clasa tinerilor de două- 
zeci și unul de ani este luată ca contingent în armata ac- 
tivă, ceea ce la noi nu se face, nici se poate face; căci din 
20 sau 25 de mii de tineri, care formează clasa fiecărui an, 
d-abia putem lua 4 sau 5 mii; ceilalți nu priimesc nici o 
educaţiune militară, afară numai de nu vom voi să dăm 
acest nume unor mișcări de mărşăluire şi vexaţiunilor de 
tot felul ce sufer de la instructorii Jor. 

În Prusia, precum am mai spus-o, nu este om de douăzeci 
şi patru de ani care să nu fi trăit viaţa de cazarmă şi de la- 
găr, din care nu iese decît ca să treacă în rezerve, unde gă- 
seşte pe superiorii lui firești, de care nu se mai desparte 
și care nu-l lasă să uite viaţa şi disciplina militară, şi 
aceasta fără de a-i jicni interesele şi fără de a vătăma produc- 
țiunea ţării. 

Astăzi armata noastră nu trece de 12 mii de oameni, con- 
tind și corpurile acelea care în nici o parte din lume nu sunt 
considerate ca putind să intre în rînduri de rezbel, precum 
sunt pompierii, jandarmii călări şi pe jos, şcoale militare, 
companiile sanitare etc. | 

Tabela următoare conţine specificarea trupelor noastre, 
cu numărul oamenilor care compune fiecare armă. În cele 
patru coloane dintii, partea Lit. A am însemnat cifrele, 
astfel precum figurează în registrele Ministerului de Rezbel, 
efectivul nominal cum am zice; în celelalte patru coloane, 
partea Lit. B, am însemnat efectivul real, adevăratul nu- 
măr ce există în fiinţă. 

TABELA 


| 


| 


No. oficial Lit. A 


Desemraţiunea 
urmelor „= 
a Laz 
Ž |E 
5ļ|ëēs 
Administrațiunea | — | 51 
Statele-majore 48 | 75 
Scoli 15 | 33 
5 scadroane | 15 | — 
Fan- 
zd, companii | 6 | — 
8 regimente |320 | 56 
iintan-]4 batal. 
terie (einätori 84 | 18 
1 comp. 
f discip. | 
Cavalerie 
2 regimente 56 | 20 
2 regi- 
mente Ga | 16 
Arti- [1 comp. 
lerie 4 ponton 4 | — 
1 comp. 
usTieri 
de artilerie 4] — 
Geniu 1 batalion | 21 | 4 
Ofiţeri de admi- 
nistraţie 84 
1 companie de 
uvrieri 4 | — 
1 companie 
sanitară 4 | — 
1 scadron de tren| 3| 2 
Serviciul spitale- 
jor ` — |83 
Flotila 14 | 16 
1 bat. în 2 
Pom- | Bucuresti |17! 5 
ieri 12 comp. în 
i | lasi j 6l 1 


Grade 
inferioare 


Numărul 
oamenilor 


Ofițeri 


de numărul tru pelor remâne la armele la care aparțin 


No. real Lit. B 


asimilați 


Civili şi 


| 


Grado 
interioare 
Numărul 
oamenilor 


— 51 

— 123 
240 288 
600 615 
200 206 
5.000| 5.376 
1.200| 1.300 
21 24 
100 116 
1.200| 1.280 
80 84 

2 6 

100 425 
— 84 
300 304 
326 330 
190 105 
— 82 
200 230 
600 622 
200 207 
12.519 

În tabela aceasta vedem că armata română, contînd ad- 
ministrațiune, şcoli, jandarmi, uvrieri, spitale şi pompieri, 
numără 18.600 de oameni, iar în realitate numărul lor nu 
trece de 12.000, cu pompieri cu jandarmi cu tot. 

Trecînd acum la materialul ce posedăm și la valoarea lui, 
putem zice că el este foarte puţin însemnător; o bătălie pier- 
dută, cît de mică, ne-ar pune la discreţiunea inimicului. 
Iată, după notele ce ne-am putut procura, din ce se compune 
acel material şi valorile lui corespunzătoare: 


Franci 
48 tunuri „Krupp“ de oțel ła 2 regimente de arii- 
lerie, cîte 598 taleri unul... cec... 103.665 
4 tunuri „Krupp“ de oțel la vaporul „Ştefan cel i 
Mare“, cite 578 taleri unul... cc... 8.670 
48 tunuri prusiane de bronz, cite 533 taleri. ..... 95.940 
36 tunuri franceze de bronz de 4 
de cîmp...... 120.000 
12 tunuri franceze de bronz de 12| 
24 tunuri franceze de 4 
de munte............ 100.000 


24 tunuri belgiane de 4 
25.000 puşti „Peabody“ cite 100 franci una...... 2.500.000 
20.000 puşti prusiane cu ac cite 90 fr[anci] una. . 1.800.000 
373 la f-iul regiment de roșiori 
358 la 2-lea regiment de roșiori 
342 la i-iul regiment de artilerie 
1969 cai 800.000 
447 la 2-lea regiment de artilerie 
312 la 5 scadroane de jandarmi 
170 la tren 
5.528.275 
Mai avem atelierul din Dealul Spirei, fabrica de praf de 
pușcă de la Tirşori, stabilimentul de pirotehnie din Bucu- 
reşti și fonderia de la Tîrgovişte, în care se ruginesc o mul- 
țime de magine fără de a se fi învirtit măcar o dată in timp 
de opt ani de cînd mănîncă cheltuieli de întreţinere, do- 
bînaă la banii datoriţi şi astăzi lui Godillot, cel puţin două 
sau trei sute de mii de franci pe an, de vom ţine cont şi de 
uzura capitalului. Critici aspre s-au auzit și asupra atelie- 
relor din București, în care reparaţiunile armelor și fabri- 

carea projectilelor costă pe stat prețuri neauzite; dar cel 
puţin acolo tot se vede ieșind citeodată fum pe coş și tot se 
mai aude bătaie de ciocane. 

De cercetăm viața materială a soldatului român, găsim 
că ea nu se poate compara cu a nici unui soldat din lumea 
civilizată. În cazarme, bietul om nu găseşte nici aerul ne- 
cesariu respiraţiunii, nici așternutul trebuincios odihnei; 
în nici o parte de lume proporţiunea bolnavilor şi morta- 
litatea nu sunt mai mari decit în armata noastră. De vei 
intra iarna într-o cazarmă, o să-ţi simţi inima strinsă de 
durere şi de rușine; cîte douăzeci şi treizeci de inși într-o 
odaie, dorm într-un pat pe scinduri, fără mindir, fără sal- 
tea și fără despărțiri unul de altul; respiră un aer infect şi 
viţiat; la trebuințe ies noaptea năduşiți şi dezbrăcați din 
duhoarea în care dorm gi se duc pe gerul de foc la distanţe 
de o sută și două de metri. La Văcărești şi la Mărgineni, 
vinovaţii sunt mai bine ţinuţi decit soldatul român, de 
aceea il vezi ofilit şi trist; el nu-şi redobindeşte culoarea şi 
vioiciunea lui naturale decit vara, sub cort, în lagăr; atunci 
răsuflă, atunci mai lasă cîteva locuri goale în spital. 

Armata noastră, astfel precum se află astăzi, atit în pri- 
vința numărului, cît şi a moralului soldatului și a mate- 
rialului, nu este o putere care să poată inspira îngrijiri ce- 
lor ce ar voi să ne atace, și, cu toate acestea, de citva timp 
se împrăștie în publie vorbe late, care, de nu ar fi o mano- 
peră cunoscută de mult, ar fi cel puţin o mare imprudenţă. 
Dar lumea ştie că guvernul nostru crede că se poate rădica 
din deconsideraţiunea în care se vede căzut, atribuindu-şi 
projecte măreţe ; poate vrea să mai capete vreo concesiune. 

Ca să ne putem face o idee daca starea armatei noastre co- 
respunde cu cheltuielile ce s-au făcut, voi aminti mai întii 
că observarea succesiunii evenimentelor dovedeşte că in- 
tervalul mediu la care o naţiune a avut nevoie a pune oști- 
rea sa în luptă pentru apărarea ţării ș-a onorului național 
a fost de douăzeci de ani; de aceea economistii caleulă cos- 
tul unui om în război prin cheltuielile absorbite de întreți- 
nerea unui soldat cu toate trebuincioasele şi cu tot mate- 
rialul pe timp de douăzeci de ani. Astfel de exemplu: An- 
glia, care întreţine o armată de mare şi de uscat de 497.000 
de oameni şi cheltuiește cu dînsa 7.336 de milioane în 20 de 

i, preţuieşte costul unui om la bătălie la 14.760 fr. Pe 

Rusia, un om dus la foc o ţine 9.539 franci; pe Franța, 
6.933; pe Prusia, 5.533; pe Bavaria, 3.862, şi pe Svedia, 1.147 
franci. Noi, românii, de vom calcula pe această bază şi de 
vom ţine în seamă că bugetul mediu al Ministerului de Rez- 
bel este de 15 milioane pe an sau 300 de milioane in două- 
zeci de ani, şi de vom admite cifrele nominale ale Minis- 
terului de Hezbel, un soldat dus la război ne-ar costa 16.123 
de franci; iar de vom eaicula pe cifrele cele adevărate ale 
efectivului, atunci costul soldatului se suie la 23.963 de 
franci, aproape de două ori cit costă soldatul voluntar cel 
mai bine plătit, cel mai bine hrănit, cel mai bine căutat 
şi cel mai bine echipat și mai luxos îmbrăcat din lume, care 
este soldatul englez; mai mult de două ori și jumătate de- 
cît costă soldatul rus, întreit cît soldatul francez, de patru 
ori cit cel prusian, de gese ori cit cel bavarez şi de do- 
uăzeci de ori cît cel svedez. În tabela următoare am înscris 
numărul oamenilor din care se compune armata permanentă 
în fiecare stat, cheltuielile întreţinerei ei în timp de două- 
zeci de ani şi costul unui om dus la război. 


Costul unui am 


5 Costul armatei N u 
Numele statelor r e | umarul 


în timp de 20 ani aòldaților dus în război 

Milioane frausi | Oameni | Franci 

Anglia 7.836 497.000 14.161 
Bavaria 602 157.000 3.834 
Franța 8.320 1.200.000 6.933 

t Prusia 340 909.000 5.583 
Romånia 300 13,000 23.000 
Rusia 9.300 977.000 9.539 
Svedia 268 210.000 1.447 
Sviţera 180 202,000 640 


În toţi anii am dat armatei o parte din ce în ce mai mare 
din bugetul ţării, întrecînd cu mult proporțiunile statelor 
celor mai mari și mai războinice, celor mai agresive şi mai 
ambiţioase. În tabela următoare am însemnat raportul ce 
esistă între bugete şi părțile aferinte la întreţinerea arma- 
telor respective. Acolo putem vedea că ocupăm unul din 
cele dintii ranguri. 

Numele statelor Faria da buset y Numele statelor Roia din biet 
Anglia 16,91% Prusia 23,82% 
Austria 18,23%, România 20,23% 25% 
Bavaria 16,45% Rusia 21,14% 
Belgia 21,39% Spania 15,47%% 
Danemarca 14,42% Svedia 21,35% 
Franța 20,9125 Sviţera 13,99% 
Italia 15,25% Ungaria Al i 
Nordregia 20,23% Würtemberg 22,29% | 
Portugalia 15,68%, | 


Statele cele mici nu trebuie să fie nici fanfaroane, nici 
nesocotite, defectele care se trec celor mari și puternici nu 
se iartă celor slabi și mici, modestia şi prudenţa le prinde 
mai bine, le conservă, le întăreşte și le asigură viitorul; 
organizarea lor armată nu trebuie să aibă alt scop decit a 
face pe puternici și pe ambiţioși a ști că daca vreodată ar 
cădea în ispită, ar găsi o rezistenţă înverşunată; a trece 
peste această margine ar fi a juca rolul de Don Quichotte 
sau acela de păcălit. 

În loc de a ţinti ochii maimuţind cînd pe ruși, cind pe 
francezi, precum am făcut-o, cînd pe prusiani, precum fa- 
cem astăzi, nu ar fi mai raţional, nu ar fi mai logic să stu- 
diem puţin conformaţiunea geografică a ţării, mijloacele 
ei de apărare şi tradiţiunele ei naționale, ca să găsim un 
sistem apropriat trebuinţelor şi aspirațiunilor românilor 
şi românismului? Corpuri de mehedinţeni, de gorjăni, de 
vrinceni exersate la apărare, cunoscind văile și vilcelile, 
potecile şi colnicele, dealurile şi munţii, ar putea oferi stră- 
inului o împotrivire mult mai eficace decit aceea ce i-ar 
putea opune regimentele instruite și esersate cu multă muncă 
şi cheltuială în lagăre şi în cazărmi. În rasă cimpie, cînd 
am fi chemaţi la o acţiune, am găsi totdauna pe inimic mai 
bine esersat, mai echipat, dispunind de puteri îndoite și 
împătrite, daca nu înzecite de cit acele ce i-am putea opune. 
Armata noastră, astfel cum este croită, nu poate servi de- 
cît ca corp auxiliar pe lingă o armată mare; şi aceasta ar fi 
o politică nenorocită, care ar servi ambiţiunea aliatului, 
dar care ar fi fatală României. 

Prin organizarea de corpuri locale pe judeţe sau pe pla- 
iuri întinse, ca o reţea asupra ţării întregi, pusă sub ofițeri 
capabili de a concepe și a executa combinaţiuni strategice 
după poziţiunea locurilor ce ar ocupa, şi prin reducerea ar- 
matei permanente sau active, cum se zice, numai la corpu- 
rile speciale, am putea ajunge la o armare generală. Sirăş- 
nicia în cheltuieli, simplitatea în îmbrăcăminte, stirpirea 
abuzurilor în furnituri ne-ar face să devenim în puţin timp 
ceea ce sunt helveţianii, ceea ce par că voiesc să devie ve- 
cinii noștri sirbi în privința puterei de apărare națională. 
Pandurii lui Vladimirescu şi lui Solomon, deşi nu cunoş- 
teau manoperile sapiente ale generalilor noştri de astăzi, 
fără de a fi esersaţi în taberi ca cele de la Floreşti și de la 
Furceni?, nici în campania ca cea de la Tirgovişte, au bătut 
şi au respins pe inimic la Calafat, la Băilești şi la Cireş. 
Plăieşii şi pandurii noştri au făcut, ceea ce nu puluse să facă 
nici trupele heroicului Kutusoi, nici combinaţiunile învă- 
țatului şi ingeniosului Geismar. 

Înarmarea ţării la noi nu a fost pînă acum bine studiată, 
am căutat să avem un corp, copiind cind pe ruși, cînd pe 
francezi, cînd pe nemți; dar să ne inchipuim pentru un mo- 
ment că am îi izbutit să avem 50 sau 60 de mii de soldaţi cu 
tot atiraliul trebuincios, tunuri, artificiari, geniu, stat-ma- 
jor, tren, ambulanţe, administraţiune, toate in păr, demni 
de a satisface pe cel mai minuţios general, organizați și exer- 
sați aidoma ca cel mai bun corp de prusieni; ar fi oare 
aceasta o garanție suficientă pentru apărarea ţării? Puterea 
noastră de apărare n-ar fi mult mai serioasă daca s-ar com- 
pune de corpuri separate, putind să cază asupra inimicului 
din toate părțile şi necontenit, ziua şi noaptea, fără de a 
putea îi urmărite în retranșamentele ce le-ar oferi cunoș- 
tinţa văilor şi munţilor noştri, împrăștiindu-se şi reformin- 
du-se neîncetat, fără a şti inimicul unde să-i găsească? Ar- 
mata maghiară bătuse sutele de mii de oştiri austriace, 
Viena ajunsese de mult la discreţiunea generalului Görgey, 
iar micile corpuri de români conduse de Iancu, de Assenthie 
şi de Butian n-au cedat nici o palmă de loc generalilor ce- 
lor mai vitezi ai Ungariei şi ai Poloniei.26 „Cette poignée d'ho- 

mmes me donne plus de mal que toute Parmee autrichienne“*, 
zicea generalul Bem lui Bălcescu, vorbind de românii din 
Torda, din Abrud şi din Zlatna. 

Sviţera, cu o populaţiune de 2.500.000 de locuitori, are 
totdauna gata 200.000 de teţiori bine înarmați şi binc exer- 
sați, gata a se arunca asupra oricui ar încerca să treacă 
graniţa, determinaţi să nu lase să se întoarcă în patria sa 
piciorul streinului care ar călca ca inimic pămîntul helve- 
tian; vecinii lor o ştiu aceasta şi nu le trece nici măcar 
prin gind să încerce. Aceşti 200.000 de apărători, gata în 
tot momentul , costă pe stalul federal 6.500.000 franci pe an 
sau 130 de milioane în douăzeci de ani, adică 640 de franci 
omul în război. Vecinii şi Europa întreagă au stimă și res- 
pect pentru acest mic stat, şi nu se gindesc nici a-l ataca, 
nici a-l cuceri. Este adevărat însă că nu poţi vedea pe stra- 
dele Bernei, ale Genevei sau ale Friburgului generali 
numai fir şi pinteni, alergind cu slapă cu pene în cap, în- 
ginind fraze belicoase din libretele lui Offenbach și uitin- 
du-se in oglindă, ca să vază cap de căpitan viteaz. Acolo 
chiar împiegaţii lui Pantelimonescu sunt mai modeşti, au o 
ţinută mai cuviincioasă şi austeră, inspiră mai puţină mirare, 
dar mai mult respect, 


VILE 


Sunt autori care au susținut că starea de civilizațiune a 
unui popor se poate măsura prin cătimea de sulfur (pucioasă) 
ce întrebuințează. Este adevărat că nu este fabricațiune în 
care acidul sulfuric (vitriolul) să nu intre ca ingredient sau 
ca reactit; dar descoperirile în ştiinţe, în arte și în meșteșu- 
guri merg aşa de repede, încit agenţii himici şi mecanici 
se schimbă şi se pot schimba dintr-o zi pină-ntr-alta; fie- 
rul şi cărbunele care pot da astăzi o idee, putem zice exactă, 
despre producţiunea unei țări mîne n-ar mai putea servi ca 
termen de comparațiune, cind s-ar găsi mijlocul de a se 
întrebuința altă putere motrice decit aburul. Cea insă ce a 
fost şi va fi totdauna un mijloc sigur de a măsura într-un 
mod necontestat starea morală și intelectuală a unei naţi- 


* Această mînă de oameni îmi dă mai mult de muncă decit toată 
armata austriacă (n.a.). 

une a fost şi va fi instrucţiunea publică şi literatura. Cu cit 
tezaurul adevărurilor morale, politice şi ştiinţifice va fi 
mai bogat, cu cit cunoştinţele în arte şi meşteşuguri vor fi 
mai intinse, cu cit vor fi mai mulți la număr acei care 
pot să le înțeleagă şi să le aplice, și cu cit simţul binelui 
şi al frumosului va fi mai dezvoltat, cu atit acel popor va fi 
mai înaintat în civilizaţiune. 

Cheltuielile cele mari ce am făcuL cu armata şi luxul în 
biurocraţie nu numai că nu ne-au permis să dăm instruc- 
țiunei publice ceea ce i se cuvenea, dar ne-a făcut să nu-i 
lăsăm nici ceea ce era al ei bună și dreaptă proprietate. 
l-am luat cea mai mare parte din veniturile moşiilor şi 
pădurilor consacrate de moşi-strămoşii noștri și le-am dat 
jandarmilor, vameşilor şi lingușitorilor. 

Din 22 de milioane franci (socotind pe lingă cele 20.224.819 
fr. arenzile anuale și venitul acelor vindute în sumă de 70 


de milioane de lei vechi), numai 8.182.942 franci se între- . 


buinţează oarecum la destinaţiunea donatorilor, la şcoală 
şi la biserică; iar celelalte 44 milioane servă a plăti anuită- 
tile barbelor de lină, căciulilor de păr de urs lipit, a îmbo- 
găţi pe cei care ne-au tratat de înșălători și necinstiți ina- 
intea Europei după ce ne-au luat banii din ladă, a plăti artişti 
electorali ş-a încuraja spionii și panegiristii dinîntru şi 
dinafară, 

Cheltuielile ce facem cu armata nu reprezintă puterea 


„noastră de apărare, sumele însă ce intrebuințăm pe tot anul 


pentru cler şi pentru instrucțiunea publică, comparate cu 
ale celorlalte națiuni, ne esplică foarte bine inferioritatea 
în care ne aflăm în privinţa morală şi intelectuală. 

Suma care figurează în bugetul Ministerului Cultelor şi 
Instrucţiunei Publice este la noi de 8.182.942 fr. și se împarte 
în modul următor: 


3.818.592 franci peniru clerul înalt şi administrațiune 
4,364,349 pentru instrucțiunea publică. 


» 


Această sumă din urmă este distribuită astfel: 


444.158 fr[anci] pentru universități 


376.049 și „învățătura specială 
162,506 i, „ gimnazii 
207.180 şcoalcle secondare de fete 


EL] n 

n atm a an d 50-a at Pia ea dn 


130.256 seminarii 
1,328.200 învăţămintul primar urban 
816.000 învățămîntul primar rural, 


1 Eki 


x» » 


Pentru învățămîntul populațiunei rurale, care este de 
aproape patru ori mai numeroasă do cit toate celelalte clase 
împreună, se dă numai 846.000 fr., la care, de vom adăoga 
şi contribuţiunea scolastică a comunelor rurale 1.500.000 
fr., ajungem la cifra de 2.316.000 fr. pe an pentru invăță- 
mintul primar a 700.000 de familii de plugari, sau cite 3 fr. 
32 de familie, sau 66 de bani de om. De vom adăoga şi 
acei 1.328.200 fr. acordați şeoalelor primare urbane, suma 
totală intrebuințată pentru învățătura primară urbană şi 
rurală a patru milioane şi jumătate de români este 3.644.200 
franci. 

Să comparăm acum această sumă cu acea destinată ace- 
luiaşi obiect într-alte ţări: 

În Statele Unite ale Americei serviciul învăţăturei publice 
este de 105 milioane franci pe an, la care sumă se adaogă 
și venitul de 20 de milioane de hectare; peste lot, 225 de 
milioane de franci, sumă de 65 de ori cit a noastră, şi țiind 
seama de numărul populaţiunei, care este de 38 milioane 
sau de opt ori cit a noastră, vedem că acolo se dă de nouă 
ori cit la noi: 6 franci de suflet, iar numărul copiilor care 
urmează acele şcoli fiind de 4.500.000 suflete, vine cite 
50 de franci de copil. 

În Prusia, unde organizaţiunea instrucțiunei poporului 
datează încă din secolul XVI, din timpul margravului Al- 
bert de Brandenburg”, statistica din 1867, pe cind popula- 
țiunea regatului afară de anexe era de 19.675.990 de suflete, 
sumele destinate învățăturei primare era de 30 de milioane 
de franci pentru piata a: 


30.805 institutori primari | 
2.815 institutrice la 25.056 şcoli primare 
şi 2.537 învăţători auxiliari 
1.200 învăţători la 510 şe. prim[are] super- 
[ioare] şi 
i 1.500 învăţătoare lii şe. nor[male] 


Din 30 de milioane de franci care se cheltuiesc acolo cu 
învățămîntul primar, statul dă numai suma de: 

k i 1.393.612 fr. pentru școalele primare 
2.723.159 din care (1329.547 ai alle nor- 
male] de inv[ățämint] 
iar ceilalți 27.276.841 de franci provin din contribuțiunile 
copiilor care urmează acele școli, plătind ceea ce se numeşte 
Schulegeid (banu de şcoală) 5 pînă la 7 centime pe săptămină. 
Deosebit de cele 25.634 de şcoli primare de mai sus, Pru- 
sia mai are: 
906 şcoli primare private cu 1.700 învățători 
600 pensionate pentru băieţi şi fete 
445 şcoli de dumineca 
şi 457 săli de azil. 
Numărul copiilor care urmează aceste deosebite şcoli este 
de 3.070.299, și anume: 
32.772 la 457 de şcoli de azil 
29.123 la 445 şcoli de duminecă 
8.421 la 205 pensionate de băieţi 
27.593 la 396 pensionate de fete 
1.427.191 băieţi 3 E, a 
1.398.131 fete } la 25.056 şcoli primare 


2 UC aon la 906 şcoli primare private 
43.731 băieți la 271 şcoli primare superioare 
47.324 fete la 239 şcoli primare superioare 
3.610 elevi la 68 de şcoli normale pentru învățători. 

Costul unui copil este de 10 franci pe an peniru invățä- 
tura primară, iar contribuțiunea pentru întreţinerea şcoli- 
lor primare, repărțită pe cap de locuitor, unul peste altul, 
este abia 1,50 franci. 

Pretutindeni în Germania plata învăţătorilor este foarte 
modestă, profesiunea de institutor primar este departe de a 
fi lucrativă. În Prusia, un institutor primar priimeşte: 

în Berlin 413 talere pe an sau 1.549 franci 

în orage 248 , » » „ 1.054 S 

în țară 181 » 2 » 3? 679 1 

Cu toate acestea, foarte rar se întîmplă ca un institutor 
să părăsească profesiunea sa pentru a imbrățișa altă carieră. 

De ne vom raporta la cifrele oficiale, numărul copiilor 
care urmează școalele primare la noi este de: 

i 55.985 în sşcoalele primare rurale 
82.145 din care [28:160 în şcoalele primare urbane 

Daca aceste cifre pe care le auzim sunind de zecimi de 
ani la toate solemnităţile scolastice printre cuvintele: „Prea- 
înălțate doamne, 70, 80, 90 de mii de tineri urmează şcolile 
noastre primare și binecuvintează strălucitul, graţiosul sau 
gloriosul nume al măriii-tale...“ daca, zic, aceste cifre ar fi 
adevărate, noi am putea da glorie cerului; am avea cel 
puţin 150.000 de plugari români care ar știa scri, a ceti și a 
socoti, care ar avea cunoştinţe de religia creştinească, de 
geografia şi de istoria ţării, care ar putea lua cunoștință în 
timp util de citaţiunile şi de hotăririle judecătorului de pace; 
dar, din nenorocire, toţi ştim că rar comună rurală în care 
să se găsească mai mult de doi sau trei locuitori care ştiu să-şi 
iscălească numele. 

Cifra pecuniară afectată la noi învăţăturei primare este 
în adevăr foarte mică şi solicitudinea guvernului, din neno- 
rocire, a fost şi mai mică. În tabela următoare, în care am 
însemnat cheltuielile învăţăturei primare în deosebite state 
ale Europei, contribuţiunea de mijloc de locuitor pentru între- 
ținerea acestor școale, costul anual al unui copil în școalele 
primare şi numărul copiilor care urmează în școale, calculat, 
pe mia de locuitori, să poate vedea că nici într-o ţară din 
Europa învățătura unui copil, în şcoalele primare, nu costă 
atit de mult ca la noi, unde această cheltuială se urcă ter- 
men de mijloc la 40,77 fr., adoptind cifra oficiale a numă- 
rutui copiilor; dar de vom lua cifra cea adevărată, acea în 
fiinţă, care nu poate fi nici pe jumătate, nici a treia parte a 
celei ce figurează în cuvintările ministrului, un copil costă 
peste 100 fr. pe an. În Prusia acest cost nu este mai mare de 
9,33 fr., şi ştim că acolo copiii învaţă. După statistica noas- 
tră oficială, numărul copiilor care urmează şcolile primare 
este de 17 la mia de locuitori, dar în realitate nu trece de 
7 sau 8. Dovada este că numărul tinerilor care ies din şcoa- 
lele primare știind să scrie și să citească este atît de mic în 
comparaţiune cu frebuinţele şi cu cererile serviciilor, incit 
toţi părăsesc plugăria, şi daca vreunul rămîne în sat, se 
face notar, logofăt, secretar de primărie, adică administra- 
tor al comunei, pozițiune în care găseşte o csistență lesne 
şi bănoasă ; abuzind de ignorența administraţilor, îi împi- 
lează, îi năpăstuieşte şi-i apasă fără temere de răspundere, 
nici de pedeapsă; destul să fie bun instrument în timp de 
alegeri şi stăruitor pînă la cruzime la împlinirea dărilor; 

iar marea majoritate aleargă in oraşe, cad pe numeroasele 
slujbe plătite de contribuabili în stat și în judeţe şi măresc 
„numărul postulanţilor. 


žo la a ii ae g i 
| Numele statelor Fiy 27 E Z aa 253 E ză fsi 
sea | esa | uE | E253 se Eli: 
SARAJ GES| sA EEA aa BSS 
| Mil a franci | franci Nr, franci | 
copiilor 
Anglia å7 | 1,60 | 18,80 !2.536,000 8.750.000 80 |] 
| Austria ae —- — |2.700.0900 918.000 84 i 
| Bavaria 8 | 1,79 | 13,38 600.351 950.000 | 130 
] Belzia 1,60 | 1481 545.000 2.464.000 | 109 
Franța 61,5 | 1,62 | 14,80 î 4.336.000 | 10.840.000 | 114 
Holanda 9 | 2,40 | 20,78 432.000 1.047.000 | 122 
Italia 14 | 0,66 | 14 1.257.090 784.000 | 60 
Nordvezia 2 | 8,18 | 14,50 — — 120 
| Prusia | 28 | 1,46 9,33 12.997.000 150.000 | 185 
România 3,5 | 0,80 | 40,77 22.145 2.134.000 17 
Rusia — — — 794.000 | 12.000.000 12 
Saxonia — — =- 410.000 300.000 184 
Spania 15,5 | 0,97 | 14,09 [1.102.000 1.100.000 10 
Svitizera 6 | 2,40 į 20 300.000 | 3.000.000 |  — 
Wiirtemberg | 3,5 | 203 | 15,36 | 231.000 233.000 | 182 


Nu pot termina aceste puţine consideraţiuni asupra învă- . 
ţăturei primare fără de a zice două cuvinte despre şcoalele 
primare numite kalf-time (jumătate timp), foarte răspîn- 
dite în Statele Unite şi pe care se grăbesc englezii și germanii 
a le introduce la ei. Şefii de ateliere sau societăţi indus- 
triale, croitorii, fierarii sau timplarii, de exemplu, înfiin- 
ţează pe lingă atelierul în care lucrează şi un internat de 
copii cu o şcoală primară, obligindu-se a-i învăţa, o dată 
cu meseria, și carte; copiii sau ucenicii ce priimesc în stabi- 
limentul lor lucrează la meşteşugul pe care voiesc să-l înveţe 
și la interval din două în două ore trec citeva minute, o 
jumătate de oră cel mult, în şcoala primară adecuată la 
stabiliment. Alternarea aceasta a lucrului cu învăţătura a 
luat numele de half-time, și este dovedită foarte folositoare 
corpului şi spiritului. Copiii găsesc în învățătura din şcoală 

un repaus pentru corp, şi în lucrarea atelierului, un repaus 
pentru spirit; este constatat că această trecere frecuentă de 
la ocupaţiune fizică la o ocupaţiune intelectuală și vice- 
versa profită copiilor, atît în privinţa învăţăturei meseriei, 
cît şi a învățăturei din școală, mai mult decît daca ar pe- 
trece tot timpul într-un atelier fără şcoală sau într-o școală 
fără atelier. Metoda aceasta începe a se introduce pretutindeni, 
se dau prime şi încurajări acelor care înființează internate cu 
şcoli primare în ateliere. 

Trăim într-un secol în care lucrătorul nu mai poate fi un 
automat, făcînd toată viața lui numai o minimă lucrare a 
gămăliilor de ac, nu mai poate fi un rutiniar, perpetuind din 
generaţiune în generațiune forma gi cualitatea obiectului 
ce produce ; astăzi uvricrul se cere să fie o maşină inteligentă, 
i se cere aptitudinea ș Şi capacitatea de a studia, de a perfec- 
ționa şi de a născoci; i se cere o mai mică întrebuințare a 
puterilor muschiulare, dar o mai mare aplicare a mijloacelor 
sale intelectuale, i se cere a şti să conducă cu inteligenţă şi 
dibăcie lucrarea "maşinelor de abur şi a instrumentelor com- 
plicate şi delicate întrebuințate in industrie. Astăzi, uvrie- 
rii oraşelor celor mari știu să facă şi să citească un desemn 
şi un plan, ştiu să dea un project complect privitor la mese- 
ria lor, au cunoștințe de geometrie, de fizică, de chimie și 
de mecanică. Dumineca şi seara, cind ies de la lucru, îi 
întilneşti prin sălile muzeelor, espoziţiunilor şi la geamu- 
rile magaziilor, cu ochii și cu gindul pironit la un obiect, 
admirindu-] cu craionul în mină și luind pe calpenul său 
însemnări de formă, desemn și substanță, ca să-l imiteze 
şi să-l perfecţioneze. 

Lipsa de școli face ca la noi lucrătorii dulgheri, zidari, 
cavafi, croitori să fie astăzi ceca ce erau acum 0 sută de 
ani, dulgherul leagă și astăzi căprioreala cu piroane, zidaru 
nu are nici o cunoștință despre proprietăţile deosebitelor 
feluri de var, tabacarul nu are nici cea mai mică idee de 
perfecţionările ce a luat, industria argăsitului pieilor; cu 
toate acestea, sunt oameni care par a crede că numai cu o 
lege sau un decret de protecţionism sau de prohibițiune am 
putea vedea înflorind industria românească. Avem cizmari, 
timplari, fierari, tapiţeri care rezistă concurenței streine, 
care cîştigă destul şi care s-au îmbogăţit chiar; dar, trebuie 
să o spunem, sunt mai toți francezi sau germani, care au 

dobindit în școalele din ţara lor cunoştinţele necesarii mese- 
riei ce esersează şi care au lucrat în ateliere sub direcți- 
unea de meşteri dibaci. Uvrierul european nu mai este ce 
era, o putere musculară, el este astăzi ceea ce a voit Dumne- 
zeu să-l facă, o putere inteligentă, trece de la starea de arti- 
zan la starea de artist. Ce facem noi, ce a făcut guvernul 
pentru uvrierul român alt decît a-l lua Ja mustră dumineca 
şi sărbătoarea şi a-i cere impozite în cursul săptămine?? 

Numărul tinerilor care urmează deosebitele noastre şcoli este, 
după tabelele statistice, de 88 pină la 99 de mii; în acele tabele 
el creşte pe tot anulcu5sau6 mii. Se împart în modul următor: 
51,727 băieţi] în 1.875 sc. primare rurale ) 1.831 institutori 
4.258 fete La 1.919 învăţători l) 78 institutrice 
10082 băieţi în 232 școli primare urbane 

224 băieţi în 3 şcoli reale Y 


979 elevi în 15 gimnazii 


1.487 „ 6 licee 
1.563 „ „ &seminare 
125 „n „ şcoala de medicină şi farmacie 
24 „ „ scoala macedono-română 


450 eleve în 5 şcoli secondare de fete 
187 elevi în 2 şcoli de comerț y 

2 şcoli normale 

2 universităţi 
57 „a » 2 şcoli de bele-arte 

2 şcoli de muzică. 
88.252 

După cele ce am văzut în deosebitele tabele ce am dat în 

privința numărului tinerilor care urmează şcolile primare, 
este o foarte mare deosebire dintr-o ţară la alta ale Europei 
civilizate; în privinţa însă a numărului elevilor din şcoalele 
secondare și superioare, de vom mărgini mai ales compara- 
iunea la Anglia, Franţa și Germania, diferințele sunt mult 
mai mici. În Germania putem zice că știința este mai răs- 
pindită, și în Franţa este mai concentrată; în Germania 
găseşti mai mulți oameni cu cunoștințe, în Franţa găsești 
mai mulţi învăţaţi (savants). llustrul și regretatul himic 
Liebig, esprimind anul trecut mîhnirea ce resimțea sufle- 
tul său din rumperea relaţiunilor dintre învățații Franţei 

cu acei ai Germaniei, zicea: „Francezii sunt dascălii noştri“. 
În adevăr, la care naţiune s-a văzut într-un singur secol un 
Lavoisier şi un Laplace care au creat ştiinţa himică, scoţin- 
du-o în ciţiva ani din feșele alchimiei; un Monge, care a 
dat geometriei o ramură nouă — geometria deseripiiwvă; un 
Arago, un Fresnel, un Dulong, un Gay-Lussac, care au ilus- 
trat ştiinţele fizice şi astronomia; un Bichat, un Cuvier, 
un Elie de Beaumont, un Dupuytren, un Magendie, un Claude 
Bernard, care au împins atit de departe investigaţiunile şi 
descoperirile în istoria naturală, în anatomie şi în fiziologie, 
aruncînd lumina acolo unde pină la finitul secolului trecut; 
era numai întuneric.28 

De cind ştiinţele s-au îmbogățit cu atitea descoperiri, 
învățămîntul a luat şi el mari prefaceri. Pină acum cîţiva 
ani, ceea ce se numea învățămîntul secondar nu avea înţe- 
lesul care-l are astăzi: copiii ieşiţi din şcoalele primare, 
daca voiau să urmeze înainte, nu găseau alte școli decit 
învățămîntul umanioarelor , care în adevăr convenea foarte 
bine tinerilor acelora care prin naştere, educaţiune şi avere 
puteau consacra viața lor studiilor filologice, teologiei, drep- 
tului, diplomaţiei sau medicinei; dar ce servea studiul lim- 
belor moarte, istoria grecilor şi a romanilor, filozofia lui 
Platon și a lui Aristot copiilor de burghezi care puneau un 
timp preţios la studiul lui Xenofon şi lui Oraţiu, studii 
care nu aveau nici o aplicare, nici un raport cu meseria la 
care erau destinaţi prin condiţiunea socială în care se aflau? ! 

Şcoalele primare sunt poarta prin care trebuie să treacă 
orice om care nu voiește să fie numai o putere muschiulară, 
dar de acolo tinerii se pot despărți pe două căi deosebite. 
Astăzi învățămîntul secondar se împarte în două ramuri, 
unii urmează studiile clasice, mijloacele lor le permite a sc 
consacra literelor şi filozofiei, a urma dreptul sau teologia; 
ceilalţi, copiii bvrghezilor, urmează şcoalele practice, ştiin- 
tele aplicate la arte şi meşteşuguri; aceste şcoli în Franţa 
poartă numele de şcoli secondare speciale, în Germania se 
numesc Heal-Schulen ; ele sunt precedate de niște școli inter- 
mediare, numite şcoli primare superioare, ceea ce germanii 
numesc Bürger- Schulen. 

Şcoalele secondare sunt înfiinţate cu un scop de utilitate: 
din ele ies tineri care, după ce au urmat colegiile, gimnaziele 
şi liceele, intră în facultăţile care formează universitatea, 

facultatea de teologie, de litere, de ştiinţe, de iură și de medi- 
cină; din ele ies tineri care, după ce au urmat şcoalele reale 
şi şcoalele speciale, merg în şcoalele de deosebite ramuri 
de inginerie, în şcoalele de arte și manufacturi, de bele-arte 
ete. Oamenii care au inventat şi au perfecţionat mașinele, 
au Înființat atelierurile care produc obiectele care fac admira- 
țiunea noastră în magaziile cele mari şi la espoziţiuni, oame- 
nii care au dirijat construcţiunile ingenioase şi lucrările 
gigantice care fac gloria secolului nostru au ieșit și ies din- 
ir-acele şcoli, 

Noi, deşi avem trei şcoli cu numele de școli reale, în 
care ni se spune că urmează 224 de tineri, și două şcoli de 
comerţ, cu 187 de elevi, dar, fără de a merge mai departe, 
găseşte daca poţi un maşinist la o bătătoare de griu sau un 
contabil într-o casă de comerț care să fi ieșit dintr-acele 
scoli; monopolul acestor impieguri este şi astăzi al nemți- 
lor, al grecilor şi al ovreilor. i 

Numărul tinerilor care urmează cele 15 gimnazii şi 6 li- 
cee este de 2.466, adică un elev de scoale secondare la două 
mii de locuitori; acest raport este în Europa de 25 la mia 
de suflete, ceea ce însemnează că învăţătura secondară este 
de 50 de ori mai răspindită în Germania, in Franţa, în 
Anglia şi în Italia decit la noi. În privinţa cheltuielilor, 
acest grad de învățămînt costă în Franța 64 milioane franci, 
din care 2.763.487 franci plătiţi de stat, 3.171.391, de ju- 
dețe şi 58.567.808, de familiele studenţilor; la noi, acest 
învăţămînt, costă pe stat 762.506 sau 350 fr. de elev, în vreme 
ce in Franța un elev din școalele secondare costă pe stat 
numai 19 franci, şi de vom conta și partea plătită de judeţe, 
costul unui elev se suie la 220 de franci. 

Trecind acum la gradul al treilea, la învățămîntul superior, 
ştiinţa în antichitate a fost atributul esclusiv al clerului; 
chiar în timpii de întuneric care au copleşit Franţa in urma 
invaziunilor barbarilor ştiinţele, filozofia şi literatura mai 
trăiau numai în monăstiri; clerul era sarsa poporului, şi 
în timpii din urmă în Europa învăţămintul superior era 
monopolul clerului, un Galileu era obligat să supuie legile 
mișcării corpurilor cereşti noţiunilor coprinse în Vechiul 
testament. Acum lucrurile s-au schimbat; un reverent doctor 
Buckland, un stîip al bisericii anglicane, căută a interpreta 
Scriptura ca s-o puie in armonie și în concordanţă cu desco- 

peririle geologice şi geogenice:?; filozofia şi ştiinţele s-au 
afrancat de teologie, învățămintul superior nu mai este al po- 
pilor; astăzi lumina derează din universităţi şi din academii. 
Cit despre sistemul învăţămîntului, sunt încă multe dez- 
bateri şi diverginţi de opiniuni. Englezii și americanii lasă. 
învățămintului secondar şi superior independenţa cea mai 
absolută. Statul nu se ocupă nici se preocupă de această ces- 
tiune, nici îi prescrie vreun program. La ei universitățile 
au fost ṣi sunt fondate de particulari prin donaţiuni; igi 
au statutele şi administraţiunea lor proprie; totul s-a făcut, 
şi se face după voinţa fondatorilor și administratorilor ins- 
tituiţi de fondatorii sau de proprietarii acelor stabilimente; 
singura participare a statului este că a admis ca universi- 
tățile să fie şi ele reprezentate în parlament. Venitul lor 
anual se suie la 25 de milioane de franci. 

În Franţa, gradul superior al învăţămîntului a trecut din 
minele clerului catolic în dependinţa unui corp laic cu nu- 
mele de universitate, căruia i s-a dat, monopolul acestui 
învățămînt şi puterea de a acorda, de a refuza și d-a regu- 
lamenta înfiinţarea oricărei scoale ş-a orcărui învăţător. 

Germanii au şi ei o organizaţiune administrativă superi- 
oară pentru instrucțiunea publică, au păstrat însă liberta- 
tea acţiunei intelectuale; la ei, învățămîntul elementar 
este lăsat în absoluta dispoziţiune a comunelor, iar învăţă- 
mintul secondar şi superior este dat corpurilor învăţătorilor ; 
sunt cîte doi şi trei profesori pentru o catedră; în universi- 
tăţi, elevul poate să aleagă liber profesorul care îi convine, 
astfel, profesorul are cel mai mare interes a face lecţiile sale 
bine, a se distinge ş-a place studenților, căci nu se poate 
impune auditorilor decît prin știință, capacitate şi prin 
îngrijirea ce are de elevi; nicăiri nu se găsește o pepinieră 
de profesori ca aceea ce posedă Germania cu instituţiunea 
de privat docentem. Orce doctor, implinind oarecare mici 
formalităţi, are dreptul a fi un privat docent. 

Tendinţa generală în Europa este către libertatea învă- 
țămîntului în toate gradele, Nu este nici bine, nici drept 
ca un om de geniu, un novator să nu poată proclama liber 
descoperirile și doctrinele sale fără permisiunea vreunei 
poliţii; o autoritate, fie ea a teologică, fie politică, nu poate 
să nu abuzeze. 

La noi, învățătura înaltă numără 571 de tineri în două 
universităţi; părinţii și tinerii judecă foarte aspru învăţă- 
mintul ce se dă în facultăţile noastre; toţi acei care au mij- 
loace se duc de urmează universităţile Germaniei și Franţei. 
Pină acum facultatea de jură singură a dat eiţiva elevi de 
merit. 

Multe ar fi de zis asupra învăţămîntului la noi! Dar ca- 


: drul acestei scrieri nu comportă o mai lungă critică și ter- 


min semnalind din nou injustiţia ṣi prejudițiul făcut nați- 


“unei, luîndu-se școalelor și bisericilor obolul dat de pioşii 


noștri bătrini, ca să plătească cu dinsul oamenii poliţiei şi 


: împiegalii de prisos ai administrațiunei; această avere tre- 
„buie să se restituie şcoalelor, precum s-a restituit a spitaluri- 
„lor. Cultura spiritului nu este mai puţin prețioasă decit 
sănătatea corpului. 


IX 


Trebuie să mă opresc aci, amici cititori, nu doar că-mi 
închipuiese că am studiat pină-n fund subiectul care figu- 
rează pe titlul acestui capitol, dar pentru că mă tem să nu 
abuzez peste măsură de paţienţa voastră. 

Intențiunea mea, cînd am apucat condeiul, a fost să vă 
împrospătez memoria asupra unor convorbiri politico-eco- 
nomice la care aţi asistat adesea, sunt sigur, prin adunări 
şi grădini, şi să dau un oarecare relief absurdităţilor ce 
ajunge a zice acela care uită acasă multă-puțină rațiune 
ce are; interesul personal și mai ales interesul momentului îi 
încalică, îi dă dezghinuri şi-l duce unde cu gîndul n-a gîndit. 

Am pornit voios prin grădini şi prin holde şi tot cu oa- 
meni importenți; dar din considerațiune în considerațiune 
m-am pomenit în mijlocul unui horizont atit de posomorit, 
încît, în loc de conversaţiuni naive şi vesele, v-am pus dina- 
inte un munte de cifre pline de cugetări triste. 

Vedeţi bine că alta am cugetat și alta a ieşit la vopsea; 
atit este de adevărat că nu este iertat omului a glumi cu 
nenorocirile publice. Cer dar iertare daca, în loc de a vă 
face să petreceţi o oră plăcută, am venit de v-am turburat 
liniştea şi nepăsarea în care trăim cu toţii. În loc de a da 
curs primei idei ce mi-a venil dinaintea căminului, într-un 
moment manuscriptul meu ar fi ieşit pe coș ca tot ce iese 

din focul cugetărilor omeneşti, am avut slăbiciunea de l-am 
lăsat să alunece sub teascurile tipogralului. Acum imi ră- 
mine numai consolaţiunea că mai curînd sau mai tirziu 
vă puteţi face deputaţi, senatori sau miniștri, g-atunci ci- 
frele pe care le-am găsit una cite una în paiele cancelarii- 
lor vă vor servi poate la votările de noi impozite, de creări 
de posturi, de recompense şi de concesiuni. 

România este o ţară mică în adevăr, dar împrejurările 
şi vicisitudinile prin care a trecut a făcut să răsară în mij- 
locul ei, şi deodată, cele mai mari cestiuni naţionale poli- 
tice, morale şi umanitare. Cea mai mică mişcare din loc 
aduce grămadă dinaintea observatorului atitea ticăloşii şi 
atitea nedreptăţi, atitea sfişieri, convulsiuni şi discordii, 
care nu pot să nu turbure sufletul şi să nu rădice în spirit o 
mulţime de probleme de cea mai mare gravitate. 

Espuind relele și semnalind consecințele, m-am crezut în 
drept a cere orcărui bun român citeva momente de atenţiune. 

Oare nu este de cel mai mare interes politic și moral a 
studia amestecul cel mai straordinar ce se poate vedea de 
independinţă şi de servilitate ce esistă în societatea română, 
de libertăţi proclamate, dar părăsite și de tiranii abolite 
şi cu toate acestea domnind în toată splendoarea şi vigoarea 
lor? Nu este un fenomen de cel mai mare interes a studia 
cum, într-o societate înzestrată cu o constituţiune din cele 
mai liberale, îngrădită de toate garanţiile, să vedem abuzul, 
nedreptatea, violenţa şi apăsarea dind piept voinicește cu 
dreptatea şi cu legea și îngenunchindu-le la pămînt? Igno- 
rența poporului, prejudeţele şi puterea căzută în minele 
oamenilor trecutului ne esplică ele îndestul starca lucruri- 
lor? Nu este oare timpul să ne întrebăm ce viitor își pregă- 
teşte națiunea română? Economistul, moralistul, omul de 
stat, profesorul, preotul pregătesc ei generațiunile cele noi 
la viaţa la care Europa a conviat România? Ce fac ei pen: 
tru a inspira poporului iubirea legalităţii și a dreptăţii, 
pentru a-i inspira ură şi dezgust în contra hatirului, abuzu- 
lui şi ciocoismului? Fac ei pentru întărirea religici, a fami- 
liei, pentru respectarea proprietăţii şi siguranța individului 
ceea ce a făcut Şincai, Petru Maior, Lazăr, Vladimirescu, 
Cimpinenii, Bălcescu şi boierii cei vechi pentru deșteptarea 
simțului național? Unde este propagarea prin grai, prin 
scris și prin faptă? Unde este sancţiunea morală, cînd ve- 

dem pe cei care practică imoralitatea și calcă legile în pi- 
cioare, temuţi, stimaţi şi onoraţi pretutindeni? | 

Daca într-aceste cîteva pagine am izbutit a vă face să 
urîți măcar un moment nedreptatea, daca am izbutit să vă 
fac să cugetați măcar un minut la greutăţile contribuabilu- 
lui, la starea lui nenorocită şi la ușurința cu care se aruncă 
banul muncit în cheltuieli zadarnice şi vătămătoare; daca 
am rădicat în sufletul vostru dorința de a aduce un remediu 
acestor rele, sunt cu prisos satisfăcut. Vie cei vrednici a 
străbate această cale, a o lumina şi a ne arăta Limanul. 


PARTEA A ŞAPTEA 


TREI ANI ÎN ROMÂNIA 
šau 


CORESPONDENŢA ONORABILULUI 
BOB DOWLEY 
1876 


19* 


Sunt vreo trei săptămîni de cind curierul îmi aruncă pe sub 
poartă un plic. Epistola ce conţinea era iscălită de amicul 
meu Dobson & Scrope, unul din cei mai renumiţi editori tipo- 
grali din Old Square W.E. Cuprinderea ei era următoarea: 

„Dear sir*, 

Prea onorabilul** Bob Dowley îmi propune editarea 
alăturatei scrieri. Condiţiunile sale sunt atit de generoase, 
încît mi-ar părea rău, foarte rău, să-mi scape din mină o 
afacere așa de grasă: îmi lasă tot beneficiul primei ediţiuni 
de cincizeci de mii de esemplare — un cîştig net de cinci 
sau șase mii de lire. Nu pot însă să nu am oarecare ezita- 
țiuni cînd văd că laurii lui Palgrave, lui Baker, lui sir 
John Franklin, ai lui David Livingstone şi mai cu seamă, 
acum în urmă, ai intrepidului Filias Fogg, de la Trawelers 
Club***, care, sub inteligintea direcţiune a domnului 
Jules Verne, a încungiurat pămîntul în mai puţin de opt- 
zeci de zile, oprese pe toţi compatrioţii mei d-a dormit. 
Numărul turiștilor sporește intr-o progresiune aşa de spăi- 
miîntătoare, incit ei au ostenit teascurile**** lui Murey şi 
Macmillien cu tipăririle relaţiunilor lor de călătorii. 


* Iubite domnule fn.a.). 

** The most honorable (preaonorabilul) este calificativul ce se dă 
acelor cari, prin drept de moştenire, au să devie într-o zi lorzi membri 
ai Camerei de sus (n.a.). 

*** Clubul călătoriilor (n.a.]. 
**** Murey şi Macmiilien sunt cei mari mari editori ai scrierilor 
de călătorii (n.a.]. 

Cartea ce mi se propune să editez tractează despre Româ- 
nia. Ca unul care ai ocupat acolo funcțiuni înalte, îmi 
închipuiesc că trebuie să cunoşti oamenii și lucrurile des- 
pre care este vorba. Aşadar, nainte de a mă decide să public, 
aş dori să ştiu daca aprecierile nobilului scriitor au vreo 
valoare şi daca o traducţiune în limba română ar avea 
trecere. Sunt dispus a plăti traducătorului, pentru întiia 
edițiune, cite trei pence* de esemplar. 

Primeşte etc. 

Iscălit, DOBSON & SCROPE“ 


Deși în ziua de astăzi nu este un cuvint dea cunoaşte 
țara fiindcă ai fost în trebile statului, dar, în consideraţiu- 
ne că citirea manuscriptului m-a făcut să aflu lucruri des- 
pre care nu aveam nici o idee, am răspuns amicului meu 
într-un mod favorabil şi îndemnător. . 

Cit pentru traducţiune, mi-am zis: pe timpii aceştia de 
abundanţă în dări şi de lipsă în recolte, cinsprezece mii de 
lei nu sunt de lepădat, și am luat asupră-mi de a traduce în 
româneşte scrierea  preaonorabilului turist, intitulată: 
Three yars in Rumania, adică Trei ani în România, 

Acum testul englez, precum şi traducţiunea în românește 
se află sub puternicile maşșine ale domnului Dobson & 
Scrope din Old Squar. W.E. și în curînd se va vedea la gea- 
murile librarilor două frumoase volume octavo, tipărite cu 
garmont, pe hirtie velină, edițiune de lus, ilustrată cu mai 
multe portrete d-ale oamenilor nostri politici. 

Știu că părintescul guvern sub care avem fericirea să 
trăim — Dumnezeu să ni-l ţie! — ne face nouă, bieţilor 
scriitori, o concurinţă crincenă cu înalta şi mult eleganta 
proză a doctului domn Lascar Catargiu și cu cuvintele 
pline de lealitate și de patriotism rostite pe la gare de 
viteazul şi mult vestitul în războaie general Florescu? 
— bucăţi de literatură pentru citirea cărora mulți sunt 
chiar generos răsplătiți cu [bani] din casa visteriei; știu 
asemenea că mulți sunt obligaţi, vrind-nevrind, să citească 
proza oficială şi oficioasă și, prin esecuţiuni de dorobanţi 
şi vătăşei, să facă plata abonamentelor. 


* Treizeci bani aproape (n.a.). 

De aceea, spre a nu vă amăgi cu maria ce voiese să vind, 
vă prevestesc că ea nu are nici aprobarea, nici simpatiile 
guvernului. Mărginindu-mă dar a vă da aici numai cîteva 
fragmente din opera lui Bob Dowley, vă promit că totul 
va fi conform cu proba aceasta, pentru care nu vă cer nici 
un ban mai mult de doi lei. 


II 


LORZIEI-SALE* VICECOMITELUI WINKLE 
London 
120 Park-Lane 


Bucureşti, 1875, 6/18 mai 


My lord, 

Nu mai rămîne îndoială: serviciul nostru postal a ajuns 
la perfecţiune. Onoare lordului Manners** ! Scrisoarea voas- 
tră din 24 iulu cu simpla inscripţiune To Dowley Esq., 
fără indicaţiune de continent, fără nume de ţară, fără nume 
de stradă, după ce s-a plimbat citeva zile prin biurourile 
postale ale Regatului Unit, priimind de la fiecare cite o 
mică notiţă pe plic, m-a dibuit în Bucureşti, capitala Româ- 
niei, la „Grand Hotel Brofit“, Calea Mogoşoaiei, Piaţa 
Teatrului Naţional, unde plătesc locuința, mîncarea, în- 
călzitul şi luminatul mult mai scump decit la „Clarendon 
hotel“***, 

Trăiesc, sunt sănătos şi, spre semn de recunoștință pen- 
tru buna suvenire ce-mi păstraţi, mă voi sili a satisface 
dorinţa ce aveţi de a cunoaşte oamenii cu cari trăiesc şi 
ţara în care ziceţi că m-am rătăcit, fără să las măcar un 
fir de mătase în minele vreunei Ariadne. 

Oraşul în care mă aflu nu seamănă cu cele ce aţi putut 
vizita în numeroasele voastre călătorii. Închipuiţi-vă o 
populaţiune de o sută cincizeci de mii de suflete răspîndită 


* To his Lordship (lorzivi-salc) se zice în seris si în vorbă cînd se 
adresează cineva călre vn lord membru al Cameri Lorzilor (n.a.). 

+t Ministri. poslelor care a adus cele mai insemnate îmbunătătiri 
servicivhii postal (n.a.). 

4: Olelul cel mai scump din Londra, froeventet pumai de 
aristocrația indigenă şi slrăină fn.a.j. 

pe o cîmpie în care lesne ar încăpea peste un milion de 
locuitori. Casele, împrăștiate fără nici o regulă, seamănă 
cu pietrile aruncate odinioară de vestitul Cadmus.3 Fi-va, 
oare, destinat acest oraş să devie într-o zi o capitală mare 
şi vestită în lume, de a coprins ea atîta mar de pămînt? 
Cine va trăi va vedea! Docamdată, Bucureştii au ceva 
rudimentar. Prin mahalale, casele cele mai multe sunt cu 
un singur rind; pe ici, pe colea se vede cite una mai înaltă, 
care-şi arată învelișul de tinichea albă printre frunzele 
copacilor, parc-ar fi ciocul unui pui care sparge găoacea 
ca să iasă la lumină. Ele sunt despărțite unele de altele 
prin maidanuri, colibi şi gropi. Ca să aveţi o mică idee, 
trebuie să vă spui că ciţiva pași mai sus de unde locuiesc 
este palatul princiar, care, cu grădina, cu curtea și cu garda 
domnească, coprinde in fața stradei principale ca la o sută 
de yardi* ; iară d-aci încolo se int nde un gol de o lungime 
cel puţin îndoită. O curte mare, de vreo zece acre**, în 
fundul căreia se află o casă ruinată, care se zice că acum ciţi- 
va ani ar îi fost casa unui boier foarte mare. 

Dupe ferestrele salonului meu, ochiul străbate, printre 
case şi dasupra streşinelor, pină la Cotroceni — cale de 
mai multe mile — o mănăstire cirpită și transformată în 
reşedinţă de varăt a principelui de Hohenzollern. Stradele 
sunt strimte şi întortocheate. Se vede că o să treacă încă 
mult timp fără ca ele să poată lua o direcţiune mai regu- 
lată și mai puţin neplăcută la vedere. 

— Ce să facem? îmi zicea deunăzi cineva. Nu este reme- 
diu la aceasta; fiindcă unul, sub pretext că-şi schimbă uşile 
şi ferestrele, işi rezidește bucată cu bucată casa care cădea, 
așezind-o tot pe temeliele cele vechi, deși aceasta este în 
contra prescripţiunilor foarte precise ale legei pentru ali- 
nierea și lărgirea stradelor. Poliţia vede şi tace pentru că 
proprietarul este deputat din majoritate și trebuie cruțat; 
altfel, d-sa se minie, şi te pomenești că votează în contra 
voințelor ministerului. Un altul, sub cuvînt că are să spo- 
iască şi Să zugrăvească, trage o perdea de scinduri, din do- 
sul căreia își face casă nouă. Municipalitatea vede şi tace. 
Ce să facă? Proprietarul este alegător şi, de nu i s-ar face 

* Aproape 50 de stinjeni (n.a.). 

** Peste opl pogoane (n-a.]. 

pe plac, te pomeneşti că la alegeri se duce de-şi dă votul 
candidatului opozițiunei. Altul, deşi zideşte din temelie, 
dar mai scoate o burtă în uliţă, căci el este rudă, amic, 
asociatul vreunui ministru sau al vreunui  camorist și 
cată să profite de imprejurări. 

Cu chipul acesta, stradele, în loc de ase mai lărgi şi a se 
îndrepta, se strimbează si se strimtează. 

Hărimea caselor este o împrejurare norocită, fiindcă, 
altfel, nu ştiu, zău, cum ar trăi bieţii creştiniadăpaţi cu 
apă din Dimboviţă şi răsullați cu aer din canal; intoxica- 
țiunea şi asfixia ar fi generale. 

Dasupra orașului, un cer transparent sticlă; trec luni 
întregi fără să vezi cel mai mie fulg de nor. În mizlocul bol- 
tei albastre stă toată ziua soarele, atirnat ca o lampă care 
te doporeşte şi te orbeste; noaptea, firmamentui pare bătut 
în cuie cu gămălie de briliant. În ţara noastră nu avem 
idee de un asemenea cer. Cînd vii din Anglia, ți se pare că 
intri într-o sală de bai. Vara, căldura te oboseşte şi te mole- 
şeşte, iarna frigul te amorţeşte și te ghemuiește. Locui- 
torii indigeni şi străini, cu mine dimpreună, pătimim rău 
de întinsul registru al temperaturelor care, pe termome- 
tru „Fahrenheit“, nu coprinde mai puţin de 120 de grade 
între maximă și minimă. Nu este rar ca, în interval de ct- 
teva minute numai, să fim espuşi la schimbări de tempera- 
tură de 15 şi de 20 de grade. La Calcuta nu am suferit de 
căldură cum am suferit aici vara trecută, nici la Spitzberg 
nu am simţit frigul ca astă-iarnă. În timpi de uscăciune, 
cari ţin luni întregi, soarele seacă lacurile și mlaştinele; 
atunci emanaţiunile amoniacale din descompunerile pu- 
tride ale miliardelor de reptile, de insecte și de plante acua- 
tice trec toate în plămînii bieţilor creştini. larna, frigul 
ține amorţit mustul arborilor șase şi șapte luni, fără ca o 
singură frunză să vie să mai soarbă din atmosferă gazurile 
deletere ce ies din fermentaţiunea necurăţeniilor aruncate 
pe maidanuri şi pe malurile Dimboviţei. Răsuflătorile cana- 
lulu: celui mare, cu fumul ce scot, seamănă cu nişte căţii cu 
mirodenii esalate din cutia Pandorei. Frigurile palustre 
domnese aici tot anul ca nicăiri aiurea, alternind cu văr- 
satul, cu angina, cu tifosul şi cu oftalmia egipţiană. Nu 
trece an să nu fim espuşi la două sau la trei dintr-aceste 
epidemii care lasă mai multe goluri în familii decit lăsa 


287 


odinioară vestita ciumă. Registrele stării civile ne arată 
pe tot anul un deficit de peste două mii de suflete, numai 
în Bucureşti; dar graţie ovreilor, nemților şi ungurilor 
cari se coboară de peste Carpaţi ca un rîu diluvian, nivelul 
populaţiunei nu numai că nu scade, dar se și suie din zi în 
zi. Numai fizionomia populaţiunei se schimbă. 

Rarcori poţi intilni aici o figură sănătoasă și rumenă. 
Ceea ce numim noi un John Bull” este o fiinţă cu totul 
necunoscută pe stradele Bucureştilor. Bărbaţii sunt în 
genere slabi şi smoliţi; au un umbiet legănat şi indolent; 
femeile sunt, cele mai multe, anemice şi bolnăvicioase; 
copiii, sarbezi şi buhăviţi. Cind un biet om iși permite a 
trece peste şasezeci de ani, este considerat ca indiscret, şi 
moștenitorilor prezumtivi li se recunoaște dreptul de legi- 
timă impacienţă. 

Pornirea pe lumea cealaltă se face aici cu jale și alai. 
Pe încetatul din viaţă il îmbracă cu haine de gală, îl aşează 
într-un cosciug roşu, cu capul pe perină cu vapeluri, îl 
încarcă într-un car negru, sub un catafale dasupra căruia 
stă în picioare moartea poleită cu coasa și cu clepsidra în 
mînă. De câtva timp este la modă carul cu o panoplie de 
cavaler cruciat. El pare a fi destinat cu preferință gradelor 
superioare ale armatei și înaltei nobilimi. Echipagiul, 
împodobit cu fel de fel de şireturi și de ciucuri şi cu fel de 
fel de figuri aurite, este tras de patru cai înveliți de sus 
pînă jos cu postav negru, minați de pe capră de un vizitiu 
cu un bici lung şi ținuți de şase scutieri cu torţe aprinse 
în mînă. Mortul dezvelit la chip, cu faţa în sus, cu o foaie 
de trandafir în gură, scuturat de pietrele pavelii, clatină 
mereu din cap, parc-ar protesta, sirmanul, în contra pro- 
fanaţiunei ce i se face. Astfel, plimbat în sunetul clopote- 
lor, prin tirg și prin stradele principale, precedat de o 
droaie de popi îmbrăcaţi în odăjdii, urmat de muzica mili- 
tară, care-l jăleşte în cadinţă din toba mare şi din timbane, 
ajunge la grădina Belului. În urma muzicei vin rudele și 
amicele repauzatului, cîte patru într-o birjă, imbrobodite 
cu zăbranic negru și cu ochii roșii. 


* John Bull (Lon Taurul) este espresiunea prin care englezii desem- 
nează pe un om rumen și bine hrănit, tip destul de numeros în Anglia, 
Anglia este patria lui John Bull însemnează că Anglia este patria 
oamenilor cari sunt în stare prosperă (n.a.). 

Patru jandarmi călări, în mare ținut, curat îmbrăcaţi, 
deschid marşa cortegiului împreună cu coliva, cu panerul 
cu lumînările și cu capacul cosciugului. 

Livrelele roase şi pătate, pălăriile scofilcite şi soioase, 
boifortele pline de noroi şi scălciate dă cioclilor un aer 
mai mult de comedianţi, rădicîndu-le toată gravitatea. 

Aflu că poliția ar fi oprit pe morți de a se mai plimba cu 
muzică prin tirg — aceasta ar fi o “adevărată îmbunătățire 
— dar tot s-a lăsat o latitudine acelor cu dare de mină. 
Plătind o mică taxă, bogaţii își pot procura plăcerea pos- 
tumă a unei muzici, silind astfel lumea să-i jălească vrind- 
nevrînd. 

La țară, rărimea populaţiei este şi mai aparentă decit in 
capitală. Întindere mare şi oameni puţini; nașteri puține 
şi morţi mai multe, condițiuni invidiate în Germania. Sunt 
județe unde mergi ore întregi fără să întilneşti o casă sau 
un arbore. Proprietăţi de cincisprezece şi de douăzeci de mit 
de pogoane de pămînt cultivabile, care nu au pe dinsele 
mai mult de zece sau cincisprezece familii, şi de la cari pro- 
prietarul d-abia prinde două mii de galbeni pe an. La 
munte sunt proprietăţi de o întindere de 50 şi de 100 de mii 
de pogoane. 

După măsurătoarea tăcută pe cele mai bune harte, intin- 
derea Principatului Român este, în ţitră rotundă, de 

12.100.000 hectare, 
din care Muntenia sau partea d-a dreapta Milcovului are 
6.820.000 hectare 
şi Moldova împreună cu partea din Basarabia retrocedată 
prin tractatul din 1856 are 
5.280.000 hectare. 

lar după cercetările statistice din anul 1859, coordonate 
de Marțian și de d. Jon Ionescu, întinderea României libere 
nu ar fi decit de: 

11.273.000 hectare 


din care Muntenia ............ 7.328.328 hectare 
şi Moldova de .......... keserse 4.045.432 
Acest pămint se împarte în: 
pămînt cultivabile ..,,......... ...6.280.000  , 
păduri oa ao eee 2.233.000, 
şi pămînt sterp cc... 2.860.000 » 

Munţii Carpaţi formează toată fruntaria nord şi vest 
despre Austria; vîriurile lor cele mai înalte sunt: în Mol- 
dova, Ceahlăul sau Pionul — 2.720 m, şi în România mare, 
Omul sau Caraimanul — 2.650 m dasupra mării. 

Oraşul cel mai jos este Ismailul, 14 metri dasupra mării, 
iar oraşul cel mai înalt este Iașii, 318 metri dasupra mării. 
Bucureștii sunt la 87 m dasupra nivelului Mării Negre. 

Celelalte părţi locuite de români, dar cari nu fac parte 
din Principat, sunt: 


1. În Rusia 


Partea din Basarabia rămasă în Imperiul rus dupe trac- 
tatul din Paris. 


Basarabia rusească ........anraaan. 3.400.000 hectare 
2. În Austria 

Transilvania ....c ceeace. 6.600.000 E 

Banatul ta ST a iau da pat d 2.700.000 E 

Maramureşul Omen. 1.600.000 P 

CEIA Ape a Asa ea aa a a ina aias 3.000.000 p 

Bucovina — „sec 1.400.000 


3. În Turcia 
Mai multe părţi sporadice în Macedonia și în Epir. 
Astfel că întinderea totale a părţilor locuite de români 
trece de 30.000.000 hectare. 
Pămintul cultivabil al României din Principat se im- 


IEI saut OG teiace aul artei du ESSES 156.090 hectare 
MI n Nero putinta e E A ea alea 83.000 Ă 
arÄtÜPI e e ga aci la eee e 2.340.000 t 
Mineață e O eu eee iata innear îs 983.000 K 
islaz ROD O aois var pe-a ză 
BÄTatUTI cote d ate atat iara asa es a 346.000 A 
paduri saa et ae e abate a de pă 2.233.000 A 
Total ...... 8.991.000 hectare 


Dintr-acest pămînt, aproape a traia parte este sau a fost 
proprietatea statului. El poseda la 1867: 
1.500.000 hectare pămint cultivabii 
2 759.000 „ păduri 
Total 2.259.000 pămint producător de venit, © 


” 

bogăţie de care se desface încet-încet din cauza cheltuieli- 
lor nesocoiite şi unei rele chibzuiri. 


HI 


TO SIR ALFRED TELWELL 
London 
Pail Mall Colton* 5... 


Pacureşti, 1975, 2/14 iunie 


Iubite Alfred, 

Mă întrebi cum trăiesc in mizlocul căpcăunilor de români 
şi, aducindu-ți aminte de nenorocitul Ovid, îmi zici cu 
dinsul: 

An mihi Barbaria vivendum semper in ista? 

In que Tomitana condar oportet humo 2** 
şi mă Jăleşti ca pe un pierdut. 

Este de mirare cum noi, cari suntem astăzi cei mai în- 
drăzneţi călători din lume, cum noi, cari esplorăm pămin- 
tul pină la toate marginile lui, cum noi, cari cunoaștem 
pe degete locuitorii Sudanului” şi p-ai lacului Nyanzas, 
suntem atit de rău informați despre ţări şi despre popoare 
de cari avem un interes imediat nu numai comercial, dar chiar 
politic! 

În general, credem că românii sunt un popor înapoiat, 
aproape sălbatic, de un temperament imposibil, turbură- 
tori, gikevitori, indomptabili, anevoie de condus. Eroare 
mare | Nu am văzut oameni mai blinzi şi supuşi, mai 
apatici şi mai piloşi decit dinșii; aş putea zice chiar că le-ar 
trebui niţel gaz oxidric la nas. Cind auzi de vreo gil- 
ceavă, de o violenţă, de o bătaie sau de un omor, regulă gene- 
rală: să nu cauţi pe făptuitori sau pe autori printre indi- 
geni, că nu-i găsești. Românii ies anevoie din apatia lor; 
dar, ca toate corpurile înzestrate cu o mare putere de iner- 
ție, porniţi din loc, cu greu îi mai poţi opri. Mulţi îi cred 
leneşi și slabi muncitori ; adevărul este că nu se pun voios 


* Clubul] cel mai aristocratic, clubul partidului Fory (n.a.). 
** Trebuie oare să trăiesc mereu în această țară barbară? 
i Şi să fiu înmormîntat în acest pëmtnt de la Tomi? 

la lucru; dar şi cînd au învins rezistența inerţiei, te minu- 
nezi de lucrarea ce poate face un român într-o zi. Bulga- 
rul, care trece aici de cel mai bun muncitor de pămînt, nu 
poate săpa sau secera într-o zi nici pe jumătate cit poate 
un român. Un român sapă într-o zi opt prăjini pogoneşti 
de porumb (33 are) şi seceră cinci pînă la șase clăi de griu. 

Româncele sunt graţioase şi plăcute. Au ochi negri cari 
scapără scîntei de foc, o căutătură care încălzeşte ca razele 
soarelui și pătrunde ca o săgeată. Dar, ca toate meridiona- 
lele, iau foc anevoie. Nu este rar să vezi oameni îmbătriîniți 
în oftări de speranţe înşelate, care se consolă de multe ori, 
nenorociţii, dindu-și aere de fericire. Cu toate acestea, dacă 
am crede cite se zic, cazurile de cădere dinaintea unei 
toalete de bal, unei loje la operă sau unei călătorii la băi 
de mare nu sunt rare. Bărbaţii cei buni şi blajini nu prea 
cercetează despre provenința bogatelor stofe în care se 
înfăşoară frumoasele şi elegantele lor soţii. 

Află dar, amice, că damele de aici poartă rochii de atlas, 
de fai şi de catifea epinglte, lipite de pulpe, ca pantalonii: 
husarilor, grămădite mototol dindărăt, şi cu coadă de doi 
coţi, botine cu toc înalt de o schioapă, potcovite cu alamă; 
pălării numai cît podul palmei, legate pe creștetul cocu- 
lui, şi cadogane de o oca aruncate pe spate; toate acestea 
aduse de porunceală assortis de la cele mai renumite mo- 
diste din Paris. Nu crede dar cînd ţi se spune că ele sunt 
îmbrăcate cu foi de viţă şi cu pene de cocoș. 

Caleasca de Viena, cu cai unguresti, cu vizitiu cu cocardă, 
cu şireturi de fir la pălărie şi la cusături, este supremul 
fericirei elegantelor. Este nobil şi de bun ton ca o damă să 
se învirtească pe gosea, cel puţin de două ori, de la bavuz 
pină la rondul cel mare, răsturnată pe un fund de mătase 
albastră, vînătă sau galbenă; apoi să se coboare, ca să-și 
tirască niţel coada rochiii prin praf, încungiurată de trei- 
patru eleganţi, urmată pas cu pas de mîndrul lacheu care-i 
duce manteluţa de cinci dramuri pe braţe. Și apoi, acasă... 
Dumnzeu ştie cum trăiește. Vezi dar că departe de a fi săl- 
batice, damele d-aici sunt civilizate, şi încă prea civilizate. 

n ceea ce se numește lumea mare, fiecare casă își are 
seara de priimire, o dată pe săptămînă cel puţin. Saloanele 
sunt bine mobilate, bine luminate, şi toaletele cu deosebire 
bogate; însă, daca lipseşte vioara care să facă pe mosafiri să 

sară în cadență, serata devine plicticoasă. Se formează citeva 
părechi prin colțuri, celelalte dame se așează pentru toată 
seara pe scaune şi pe canapele, trimbă, una lingă alta. 
Bărbaţii, tineri şi bătrini, se grămădesc într-o cameră, 
unde, după citeva minute de conversaţiune, poţi tăia fumul 
de tutun cu cuțitul, şi, după ce isprăvesc despre 'ale ploii 
şi ale soarelui, se împart primprejurul a două-trei mese 
de joc, urmează cu ochii neclintiţi cărțile cari cad din mînile 
jucătorilor și sfirşesc prin a admira şi critica ore întregi, 
fără să li se urască, 

Astfel, serile sunt toate prinse, ba încă săptămina nu 
are destule zile, căci unele sunt disputate. În serile multi- 
ple, oamenii de societate, cum se numesc, le cutreieră pe 
toate, dar cînd se apropie miezul nopţii, toate saloanele se 
golesc în profitul unui singur, cel mai luminat și decorat 
din toate, căci într-însul totdeauna este cadril, valţ, 
polca, supeu și cotilion. Stăpina casei, zveltă, alertă, 
grațioasă şi plină de prevenințe pentru toţi invitații, 
reuşeşte a ţine lumea în bună petrecere pină la trei şi pa- 
tru despre ziuă. Deosebit de primirile ordinare, mai sunt ba- 
luri mari la vilă şi la oraș; apoi revelionurile de la Anul nou, 
lăsata de sec, zilele de naștere şi onomastice ale boierului 
ş-ale cucoanei ete. Atunci porţile curții se închid, şi nici 
unul din invitaţi nu mai poate părăsi balul înainte de a 
doua zi, opt ore, cînd li se mai dă un mie ospăț. 

Deși oraşul este foarte întins, dar nu ştiu cum se face că 
pretutindeni întilnești aceeași lume. Viaţa aici e pe faţă, 


nimic nu rămîne necunoscut, și cu toate acestea domnește 


cea mai mare libertate de acţiune. Lasă lumea să latre, 
că te lasă să faci ce vrei, 

Vara, lumea mare, damele mai ales, pleacă în străină- 
tate, la Ems, la Spa, la Vichy, la Karlsbad etc. Se așteaptă 
cu nerăbdare şi cu neodihnă luna lui mai, ca să meargă să 
se îmbăieze. Mă opresc aci, cum zice povestea vorbii ita- 
lianului: „Ho spesse volte piu d'una lingua in bocca“*. 

După recensămîntul din anul 1859, populaţiunea prin- 
cipatului român s-ar urca d-abia la: 

2.400.852 dincoaci de Milcov 
3.864.848 de suflete f 1.463.996 dincolo de Milcov 


* Adesea în gura mea ge află mai nulte linbi, 

, 1.995.861 bărbați 
Din care f „868.987 femei 
Clasaţi pe religiuni sunt: 
3.652.968 creştini ortodoxi de ritul oriental 
100.880 creștini de diferite rituri 
109.000 israeliți 
2.000 mahometani. 
nsă cei mai mulţi din scriitorii cari s-au ocupat cu cer- 
cetări şi cu lucrări statistice arată o populaţiune mult mai 
mare. Unii merg pină a zice că trece de cinci milioane. 
Eu, deşi sunt dispus a crede că recensămîntul din 1859 
este greșit în minus, nu pot fi autorizat de nimic a spune 
că ţiira populaţiunei să poată trece mult peste patru mi- 
lioane. Cercetările asupra emigraţiunilor plugarilor români 
peste Dunăre şi asupra cărţilor stării civile fac a crede că, 
daca de ciţiva ani populațiunea se mănţine la acelaşi nivel, 
este numai prin mișcarea populaţiunilor de peste hotar, 
prin emigraţiunele dinafară. 


Pe tot anul intră în România,..... 105.000 streini 
din care ies numai ......srereorase 80.000 , 
iar ceilalți ..., cocon 25.000 


rămîn în țară, și numai prin ei se mănține nivelul populaţiu- 
nei. 

Dintr-acești 25.000 străini, ca la 8.000 sunt unguri şi 
români din Austria, vreo 2.000 de diferite naţionalităţi 
occidentale, germani cei mai mulţi, şi 15.000 sunt izraeliți, 
alungați din Ungaria, din Galiţia şi din Polonia. 

Deşi împrejurările politice, precum şi prejudeţele şi 
fanatismul religios al ovrailor fac ca o constatare esactă a 
populațiunei ovreieşti să fie foarte anevoie şi chiar imposi- 
bil, dar nu poate fi îndoială că astăzi numărul lor trece 
peste 400.000 suflete, fără a tăgădui sporirea continuă din 
an în an prin naşteri şi mai ales prin sosiri noi. 

Dar, aproposito de ovrei, am primit o scrisoare de la 
văru-meu Pady. Ştii că se însoară şi trece din felow al Uni- 
versităţii de Oxfori paroh la biserica de la Truro, o cură de 
o mie de lire, plus casă și grădină? În scrisoarea prin care 
imi face cunoscută această plăcută ştire, se crede dator, 
în calitatea sa cea nouă de impăciuitor al omenirei, să-mi 
dea să citesc cinci lungi pagine de bociri şi de tinguiri asu- 
pra nenorocirilor israeliților. Ai crede că cruzimile la cari 

faraonii supuneau pe acest păcătos neam erau nimica pe 
lingă ale românilor. Cetind scrisoarea lui, ai crede că aici 
li se scoate dinţii și măselile, mai rău de cum le făcea bunul 
nostru rege John; că sunt jăfuiţi, precum ti jăfuia Henric 
TII; că sunt jupuiţi şi spintecaţi ca în timpul lui Richard; 
că, în fine, îi ard, ca în Spania şi în Franţa în timpul lui 
Carol VI. După dinsul, Bucureştii şi laşii merită să fie 
tratate ca lerihonul şi Laisul şi că românii ar trebui risi- 
piţi şi spulberaţi ca seminţiile Samariei şi Sichemei?. 

Nimic din toate acestea. Ovreii nu sunt nici goniţi, nici 
jăfuiţi, nici imsultaţi, nici bătuţi, nici tăiaţi în bucăţi; 
din contra, pot zice că ei trăiesc aici mai bine decit în ori- 
care altă ţară. Dovada cea mai bună este că se înmulţesc, 
se îmbogăţesc şi că nu se duc din România. 

Aici e locul să zic împreună cu Metastas: 

Chi sta bene non si muove*. | 

Nu numai că nu se duc, dar vin, vin mereu cu duiumul, 
ca o undă, din ţările acelea a căror guverne se dau de pro- 
tectorii lor şi unde se vede că nu prea pot trăi, de vreme ce 
fug d-acolo. 

Să nu se mai îngrijească Europa și America, nici vărul 
Pady de soarta ovretlor din România. Sunt toţi în păr; 
nu lipseşte seara şi dimineaţa nici unul la apelul nominal; 
sunt sănătoși, mai sănătoşi decit românii, pentru că se 
hrănesc mai bine, au locuinţe mai bune şi pentru că mese- 
riile la cari se aplică nu sunt aşa de ostenitoare ca acele 
îmbrăţişate de români; mortalitatea este mai mică şi naş- 
terile mai numeroase decit la români. Se poate zice că tră- 
iesc ca în sînul lui Abraam. Vin aici săraci lipiţi, şi în 
cițiva ani se imbogăţesc. Toată bogăţia este în mina lor. 
Arendașul, plugarui şi meseriașul român a ajuns a munci 
numai și numai ca să sporească capitalul bănesc al ovreilor. 
Adevărul este că nu prea sunt iubiţi; dar aş voi să-mi 
arate vărul Pady o ţară în lume, fără a escepta pe Anglia, 
unde acest neam să se fi bucurat de o mare stimă şi de o 

. . . . - . i Cina: sas ză 
mai pronunţată afecțiune? Oare cuvintele juif, judeu, jud, 
iaudi, Juden au o accepţiune mai favorabilă şi mai puţin 
ireverenţioasă decit zicerea jidan? 


* Cine se simte bine, nu se mişcă, 

— Ce-aţi zice oare dumneavoastră, mă întreba odată un 
român, daca în iubita voastră Anglie, atit de civilizată 
și de dezbrăcată de prejudeţe, unde toleranța religioasă, 
politică, filozofică si chiar cea socială au ajuns la culme; 
ce aţi zice daca v-aţi pomeni în cîţiva ani cu cinci milioane 
de ovrei, de unde nu aveţi decit 46.000, adică, ca în loc 
de a avea 11/, la mie, aţi avea 150 la mie? ce aţi zice cînd, 
cu chipul acesta, a șasea parte a populaţiunei voastre ar 
aparține unei patrie străine? Ce aţi zice cînd numărul aces- 
tui neam, care nu vorbeşte nici limba voastră, nu are obi- 
ceiurile voastre, nici sentimentele, nici aspiraţiunile voas- 
tre, care nu are nici legături de ginte, nici de religiune, nici 
de istorie cu voi, care, fără cea mai mică afectiune, fără 
nici o umbră de devotament pentru patria voastră, ar creşte 
pe tot anul cu 3 sau 400.000 suflete? Ce aţi zice cind ag 
adăuga că acești venetici vă desprețuiesc limba, obiceiu- 
rile, naționalitatea; că ei se consideră aparținind unei na- 
ţiuni vecine, de care, cu cuvint sau fără cuvint, vă temeţi, 
ale cărei idei şi tendinţe, manifestate pe faţă şi în toate 
ocaziunile, v-au fost şi vă sunt ostile? Un neam care, în 
caz de vreun conflict național, ar deveni antegarda cuceri- 
rei? Ce aţi zice cînd ați avea o asemenea populaţiune care, 
în orce caz de dificultăți politice sau sociale, recurge la 
străini şi provoacă intervenirea lor în afacerile voastre; 
oameni fanatici, superstițioși, intoleranţi și răuvoitori, 
care prin tendinţele, prin obiceiurile ȘI prin aspiraţiunile 
lor devin samsarii și propagatorii tuturor corupțiunilor? 
Mai adaogă încă că aceşti oameni, esercitind numai pro- 
fesiurile care le permite să poată consuma, fără a produce, 
care caută să trăiască pe spinarea și munca bravilor englezi, 
prin tot felul de tentaţiuni şi şarlatanii? Te întreb încă o 
dată, ce aţi zice voi de acele cinci milioane de jidani, cînd 
ele ar amenința să devină zece milioane peste zece ani? 
Ce ar zice mai cu seamă oamenii de stat, umanitarii şi 
clergimanii voştri despre o asemenea spăimintătoare inva- 
ziune? 

Îţi mărturisesc că nu am găsit cuvinte cu cari să răspund, 
dar am scris vărului Pady şi aştept să-mi trimită arguminte. 

Înmulțirea ovreilor în România este atit de învederată, 
încît nu este trebuință a recurge nici la condicile stării 
civile, nici la recenziuni. Nu avem decit să trecem printr- 

același oraș sau mahala, la interval de un an sau doi, 
spre a vedea cum se întind ca pecinginea din zi în zi; cum, 
pe acolo pe unde, cu un an mai inainte, nu se pomenea de 
ovrei, prăvăliile româneşti au fost înlocuite cu dughene 
ovreieşti pline de marfă proastă şi mincinoasă; cum prin 
acele locuri nu mai poate trece creștinii fără a fi insultaţi 
de copiii ovreilor; cum îşi fae rugăciunile religioase în 
mijlocul stradei, oprind circulațiunea; cum toată ovreimea 
aruncă trecătorilor creştini căutături fioroase. 

Dinaintea acestei copleşiri, românii speriaţi stau înmăr- 
muriţi şi resemnaţi; toată apărarea lor se mărginește în a 
nu le acorda drepturi politice.? Eu mă întreb daca, în locul 
românilor, noi, englezii whigs și tory, radicali şi leniani?, cato- 
lici şi protestanți, patrioți şi cosmopoliţi, am concede la 
pretențiunile lor de a fi primari, alegători, deputaţi şi lorzi? 

Zău? mai că nu aş crede. 

Trebuie să-ţi spun insă că românii fac o mare distineţi- 
une între ovreii spanioli şi ovreii numiţi nemți şi lehi; nu 
se tem de cei dintii pentru că nu sunt prea numeroşi şi pen- 
tru că obiceiurile şi tendinţele lor difer de a celorlalţi, al 
căror număr sporeşte pe tot anul. 

Populaţiunea indigenă se împarte în: 

684.168 familii de plugari 


45.315 artizani 
30.447 ” O? neguțători 
25.000 » è  » funeţionari 
10.000 > ” preoți 
; 6.000 » » profesori și învățători 
300 >” medici 
320 = ” avocaţi 
200 ui ” moaşe 
150 > ” hirurgi 
95 ” ” farmacişti | 
74 » ” senatori 
153 » ” deputaţi 


302.192 familii plus 9.000 călugări şi călugăriţe, peste 
tot aproape de 4.020.000 suflete. 
Deosebit de acestea, mai sunt români: 


În Basarabia rusească. ........... 500.000 suflete 
» “Transilvania .......cccc.c. 2.115.000. ” 
2  Bueovina. caen. 543.000 ” 


ln: Banat „suo ge ra ee Sai a tă 1.200.000 suflete 

” po a P EENE 500.000 ” 

Aproape de 9.000.000 de români. Sunt autori cari fac 
numărul lor la 11.000.000. Ei au dreptate, daca țin seama 
de românii de pe malul drept al Dunărei, din Sirbia şi 
Bulgaria, unde trec necontenit, fiindcă găsesc pămînt mai 
ieftin și impozite mai uşoare, precum şi de cei din comita- 
tele ungurești. 

Românii sunt poporul cel mai îrugal ce am văzut. Un 
muncitor care sapă toată ziua, de dimineaţă pînă seara, se 
hrăneşte cu legume fierte în apă, cu două fire de ceapă şi 
cu o bucată de mămăligă uscată. Indienii şi arabii nu sunt 
mai sobri decit dinşii, Acei cari cad la patima beţiei nu pot 
rezista mai mult decit patru sau cinci ani, Clima nu com- 
portă o mincare mai substanţiale, nici băuturi prea tari. 
Cred însă că clasele muncitoare ar avea trebuință de o 
hrană mai substanțiale; sănătatea şi temperamentul lor s-ar 
resimte în bine. Biserica le impune aproape 200 de zile de 
post pe an, în care nu li se interzice numai carnea, dar și 
laptele, untul, ouăle şi chiar peştele. 

În anul 1871 s-a consumat în tot principatul român: 

149.000 boi, vaci şi bivoli 

9.500 viței 

78.000 oi, berbeci, capre şi ţapi 
282.000 miei 

61.000 porci. 

După starea de inferioritate a vitelor, nu se poate socoti 
mai mult de 30 pină la 40.000.000 kilograme*, cel mult, 
8 sau 10 kilograme de carne de fiecare om** și, de vom ţine 
seamă că cea mai multă carne se consumă la oraşe, putem 
zice cu certitudine că plugarul nu consumă nici douăzeci 
de kilograme de carne de familie. Cu cîţiva ani înainte, tot 
țăranul avea, dumineca cel puţin, oala cu găina la foc şi 
porcul gras la Crăciun; astăzi, impozitele, prea grele pentru 
dinsul, nu-i mai permit să hrănească puiul de găină, nici 
porcul pentru dînsul şi pentru copiii lui, ci este silit să-l 


* 600 090 pînă la 800 006 cîntare sau 66 000 000 pînă la 88 090 000 
funţi (n.a.). 
=* 16 sau 20 de funți (r.a.). 

ducă la tirg, căci perceptorul îl aşteaptă acasă cu putere de 
esecuţie. 

O să ţi se pară straniu cînd ţi-oi spune că poporul pe care 
îl erezi sălbatec și barbar eu îl consider, în generalitatea 
lui, deopotrivă cu popoarele cele mai deștepte şi mai lumi- 
nate din cîte am văzut. Este adevărat că românii nu au 
dat pină acum lumei un om de geniu, nu s-au distins prin 
vreun cap d-operă, sau cu vreo descoperire în arte, în şti- 
inţe sau în meşteşuguri; este adevărat asemenea că ei nu au 
răsunat în lume numele vreunui învăţat sau vreunui filo- 
zof, că nu au încă adevăraţi docţi, fiinţe de acelea cari con- 
sacră toată viaţa lor unui studiu arid, impingind cercetările 
şi investigaţiunele pină la cele mai din urmă limite; dar 
aceasta urmează să fie atribuită circumstanței că sunt un 
popor cu totul nou în viața intelectuale; că sunt puţini 
ani de cînd au început a urma universităţile şi școalele spe- 
ciale ale Europei; în fine, că, de scurt timp, au început a 
avea şcoli regulate. În general, sunt foarte inteliginți. Rar 
poţi găsi între dinşii, fie în orașe, fie la sate, ceea ce se 
numește un idiot, un stupid, un imbecil sau un prost. 

Cretini nu esistă între români; deși au gușaţi pe văile 
Rucărului şi ale Riului Doamnei, dar aceştia nu pot fi come 
paraţi cu cretinii din Valais şi din Aost. Gușaţii din Muscel 
îşi caută foarte bine singuri de afaceri și de daraveri. Glasul 
le este alterat, dar spiritul lor este liber.1€ 

În conversaţiune și la petreceri, românii sunt deştepţi 
şi plăcuţi. Cu puţină învățătură, devin foarte buni advocaţi; 
escelează in medicină şi chirurgie. Fără a voi să-i compar 
în ştiinţă cu medicii și cu chirurgii cei mari ai Europei, 
îndrăznesc a zice că le pot ţine piept în diagnoză şi în ope- 
rări din cele mai dificile și mai delicate. Acei cari s-au dat 
la studiile ingineriei au reuşit foarte bine, şi mulţi din- 
tr-înşii sunt căutaţi de concesionari și de întreprinzători de 
lucrări de drumuri-de-tier, de porturi şi de canaluri, deopo- 
trivă cu inginerii esperimentați aduşi din Franţa și din 
Anglia. | 

În general, românii au o mare înlesnire la vorbă. În Ca- 
mera lor am auzit oratori cari ar face onoare parlamentelor 
celor mai vechi. Cit pentru poporul de jos, o mai repet, nu 
cunosc ţăran plugar mai deștept şi mai lipsit de prejudeţe 
ca ţăranul român. Presiunile, jăfuirile şi maltratările prin 

cari au trecut şi trece nu au putut; să-l prostească; şi daca 
civilizațiunea s-ar cîntări după cătimea de inteliginţă răs- 
pindită asupra poporului întreg, nu aş sta la îndoială a 
proclama pe români unul din popoarele cele mai înaintate 
ale Europei. 


1V 


DOCTORULUI MURTON ESQ. 
Devon 
Eddistone Lighthouse 


Bucureşti, 4/16 august 1875 


Iubite doctore, 

Mă întrebi daca am intilnit p-aci pe bolnavul dumitale 
de la băile de la Elgoland; in adevăr, am adesea această 
norocire ; el, deși din provincie, dar vine foarte des în Bucu- 
reşti, unde se află chiar acum ; locuieşte într-un otel cu mine; 
îl intilnesc mai în toate zilele in sala de mincare. Ne salu- 
tăm, dar într-atît se mărginesc reluţiunile noastre. Trebuie 
să ştii că acest domn este o persoană importentă, unul din 
deputaţii cei mai influenți ai majorităţii, urechea cabine- 
tului, cum am zice; glasul său puternic acopere discuţi- 
unele și face să înceteze zgomotul. Cind strigă el: „Jos, co- 
piil“, toţi deputaţii majorităţii cad la pămînt, şi cind zbiară 
o dată: „Sus, copii!“, toți se scoală ca un om. Ministrul 
nu poate fără el. Este nedespărțit de amicul său baronul 
de Fluman, cu care îl vedeam la otelul „Turnul și elefantul“ 
cînd eram la Copenhaga. Acest baron, dupe cum am înţe- 
les, este un umanitar mare, a cărui vis favorit este de a 
face ca această țară să se civilizeze şi să se îmbogăţească 
într-o clipă. El esplica deputaţilor din majoritate teoria 
cum să împace interesele generale ale statului român cu 
interesele sale particulare, fără paguba nimănui și în cîștigul 
tutulor; şi pentru această invenţiune nu cere decit un mie 
comision, 

Nenorocire însă că are un antagonist, un concurent în 
marele financiar Gheşeistein, care propune unificarea tutulor 
datoriilor publice și private. 

— Aveţi fel de fel de datorii — zicea el mai deunăzi, la una 
din mesele de ja „Brofit“, unde se adună mai mulţi oameni 
politici — aveţi datoria Stern, datoria Oppenheim, podu- 
rile de fier, linia Giurgiu, domaniale, renta ete., ete., etc., 
fiecare datorie cu deosebit tip, aveţi de 6, de 7, 8, 9 şi chiar 
de 10%, pe an datorii pentru serviciul cărora bugetul a ajuns 
să fie încărcat cu aproape 50 de milioane pe fiecare an. Nu 
ar fi oare mult mai frumos să aveţi o singură datorie consoli- 
dată şi limpede, nu ar fi mai demn să aveţi un singur tip, 
nu ar fi o adevărată glorie să vedeţi în toate dimineţile în 
ziarele financiare cuvintele: aseară renta română s-a închis 
cu 52, cu 55 sau chiar cu 50, şi înscriind datoria într-o sin- 
gură carte mare a datoriei statului, aţi scăpa de o mie de 
încurcături? Pentru acest serviciu eu nu v-aş cere decit un 
mic comision de 2%, cu o juisantă de două sau trei luni. 

— Nu înţeleg — răspunde unul din convivi — nu înțe- 
leg care ar fi avantagiul unei asemenea operațiuni. Am spori 
capitalul, şi atîta tot. În loc de o datorie de 500 de milioane, 
am avea una de 1.000 de milioane sau de un miliard, şi în 
loc de a avea nişte datorii care, prin amortizare, au să înce- 
teze una cîte una la 1876, la 1880, la 1886, la 1890 sau la 
1894, am avea o datorie de două ori mai mare și care nu 
s-ar stinge niciodată. Eu numai atunci aş înţelege o conver- 
siune cînd statul ar găsi a se împrumuta cu o dobindă mai 
ieftină, cum s-a făcut şi în alte ţări, adică cînd statul ar 
plăti serviciul anual al datoriei publice 40 sau 45 de mili- 
oane, în loc de 50 de milioane, rămiîindu-i ctteva milioane 
pentru cumpărare de rentă, cu care s-ar micşora datoria. Con- 
versiunile numai atunci sunt bune cînd este pletoră de 
bani, iar nu cînd banii sunt rari și scumpi. 

— Aşa este — răspunse capitalistul — dar dumneata nu 
ţii seamă de lustral ce s-ar da creditului român în Europa 
şi de consideraţiunea ce ar cîştiga în lumea financiară. 

— Nu-ţi mai bate capul cu dumnealui! sirigară în cor 
ceilalţi oaspeţi. Este un om ruginit. Dar spune-ne, crezi că 
ar rămîne un beneficiu dintr-această transformațiune pentru 
grupul fundator şi la cît crezi că s-ar urca participarea fică- 
ruia din noi? 

— Daca treaba va fi bine condusă — răspunse financia- 
rul — trebuie să lase cel puţin 1% de repărțit ceea ce re- 
vine cam la opt sau nouă milioane. 

$ BIBL:OTECA 
A 
Vu soyang SĂ? 


Convivii se uitară unul la altul, se sculară şi, formaţi în 
grupuri, şoptiră încet, astfel ca să nu se poată auzi ce vor- 
beau. Tot ce pot spune este că nu vorbeau româneşte. 

La o altă masă, un domn gros, cu favorite albe lungi 
pină la briu, arăta unui alt grup de oaspeţi cum, măsurind 
din întîmplare marea în lung, în larg și în adincime, a des- 
coperit că nimic mai lesne decit a transporta Odesa, Tre- 
bizonda și Constantinopolea la Ibrianu!!, trăgindu-le ca 
pe rotile. Cu un craion de aur în mînă, peun petic de hir- 
tie, le demonstra, precum două şi cu două fac patru, că lu- 
crul se poate face numai cu un vot al Camerei și cu 100 de 
mii de acţiuni de cite douăzeci lire, garanţie 8%, şi amorti- 
zare îndestulătoare. În fine, le dovedea că ar rezulta peste 
zece milioane a se repărţi între tovarăşi și aprobatori, deo- 
sebit de avantapiele ce ar prezenta cestiunea de civilizaţi- 
une, de progres şi de glorie pentru ţară și pentru guvern. 

— Dar nu crezi dumneata, domnule — zise unul — că, 
în loc de a aduce pe odesani, pe trapezondiani şi pe ţarigră- 
deni la Ibrianu, ar fi mai lesne şi mai cuminte să căutăm a 
face mai multe înlesniri comerţului porturilor noastre după 
Dunăre? Să căutăm să facem din Turnu-Severin, din Giurgiu, 
din Galaţi niște intrepozite ale Europei şi ale Orientului, 
desființind vămile pe mărfuri și pe producte. 

Cei cari ascultaseră cu mai multă atenţiune şi cari se con- 
vinseseră de eficacitatea lucrului, de necesitatea politică 
ce le impunea poziţinnea geografică şi patriotismul lor cel 
luminat se sculară toţi ca un singur om, spre a se duce să 
vorbească la locurile competente în favorul măreței și patrio- 
ticii idei de port la Ibrianu. Rămaseră impietriţi cind un 
domn de la o altă masă, care ascultase toată conversaţiunea, 
se apropie de grup și le șopti la ureche că ar fi prea tirziu, 
căci împrejurările politice cer să se dea o altă direcţiune 
spiritelor, 

— Să cercetăm daca nu ər fi o combinaţiune mai bună, 
daca nu ar fi mai politic să le transportăm toate la Kius- 
tenge. 

— Bravo! strigară cu toţii. Vezi, asta idee! 

La „Grand Hotel Brofit“, fiecare mescioară de patru taci- 
muri îşi are specialitatea sa. 

Dar de citeva zile toată atențiunea este ţintită asupra 
unei mese cu cinci tacimuri, unde a apărut un om cu adevă- 

rat straordinar, un om de o mare concepţiune. Spiritul său 
coprinde, într-o singură dătătură de novod, toate operaţi- 
unile economice, sociale şi financiare ale unui stat. Vesti- 
ţii Godillot, Strussberg, Ambronn nu-i ajung nici la gleznă. 
E] cere un foarte mic comision; se îndatorează să găsească, 
trei zile după ratificarea Camerei, o companie care să ia 
asupră-i toţi munţii cu sare, esploatare, consumaţiune și 
esport, cu un mic adaos la gabelă. Priimește să se însărcineze 
cu vămile, import şi esport; făgăduieşte să aplice sistemul 
de regie la pescării și stuhării, la moşiile statului, cu păduri 
şi cu gerenţi cu tot; timbrul şi înregistrările ; postele şi tele- 
grafele ; în fine, făgăduieşte să ia asupră-i toate dările di- 
recte și indirecte cu visterie cu tot, oferind chiar un spor de 

5% pentru termen de 99 de ani. Pentru acest siirşii, ne 
obligă a depune şi cauţiune de un milion. 

— Şi de ce nu, mă rog?! zicea el unui deputat, om cu 
mare greutate in partidul democratico-liberalo-conserva- 
toro-dinastic, dar care tot mai avea oarecari nedomiriri şi 
ti făcea nişte mici obiecţiuni. De ce nu? N-ai văzut dumneata 
cum Compania Indiilor a stăpînit atitea mari de ani o sută 
douăzeci de milioane de suflete pe care i-a îmbogăţit, şi i-a 
procopsit? Nu ştii cum genovezii, un pumn de negustori, 
fără arme, fără nimic, au stăpinit atita vreme, numai prin 
contoare, Marea Joniană, Arhipelagul și Marea Neagră? 

Și mai adăoga: 

— Dar fără a merge aşa de departe, să ne oprim la otcup- 
ciii francezi, așa- numiţi fermieri generali.” Ce erau ei, mă 
rog, alt decit, pe un picior mai restrins, ceea ce propun eu 
astăzi pe o seară mai întinsă — 0 instituţiune de ordine şi 
de conservare în cel mai mare grad, o instituţiune emina- 
minte dinastică? Dovadă că a trebuit să vie anarhisti, pan- 
talonari, antidinastici, republicani ca s-o dărime! Au "dat-o 
jos, pentru că altfel nu ar fi putut să izbutească să răstoarne 
dinastia şi tronul Bourbonilor.. Dumneavoastră ați inau- 
gurat un regim nou, trebuie să-i dați baze bune, să-i puneţi 
proptelele pe care să se razime, trebuie, într-un cuvint, să 
căutaţi să aveţi pe toată lumea în mină, căci altfel cădeţi de 
vă rupeţi nasul. 

— Dar, domnule, mi se pare că suma de 5%, adică 4!/, 
milioane pe an, ar fi un folos neînsemnat pentru un privile- 
giu atit de lung, un veac intreg! 

La această observaţiune, unul din oaspeţi, sculindu-se in- 
dignat, zise marelui om care se gătea să-l facă să înţeleagă: 

— Lasă, domnule, nu-i mai răspunde. El nu înțelege ase- 
menea operaţiuni şi n-o să priceapă niciodată calculele inte- 
reselor compuse și cum statul beneficiază cu 616 milioane 
in timpul concesiunei. 

Toţi ceilalţi, sculîndu-se de la masă încintaţi și pătrunşi 
de veritatea espunerilor, se sfătuiră între dinşii citeva mi- 
nute într-un colț, apoi plecară să lucreze la realizarea planu- 
lui propus şi la întărirea tronului. 

Fericită ţară! Pe toată ziua sosesc industriali, concesio- 
nari şi capitalisti aducîndu-i canaluri, irigaţiuni, distribu- 
iuni de ape, fîntîni, luminări, drumuri-de-fier în dreapta 
şi în stînga, în sus şi în jos, pavele, bănci şi parabănci. Cu o 
asemenea afluință de generosi făcători de bine, România, 
trecînd din concesiuni în concesiuni, nu poate decit să de- 
vie în curînd un adevărat Eldorado, prin mizlocul căruia, 
în loc de Dimboviţă, să curgă Pactolul cu toate bogăţiile 
lumei. Acest riu daurit, adăpind pe setoşii guvernamentali 
de astăzi si de mâne, ordinea morale şi materiale va continua 
să domnească în România! 

Pe lingă acești argonauţi ai civilizațiunei, zbirniiese, 
ca pe lingă un roi, o mulțime de trintori ovreiași, trîntori 
coconași, trîntori samsaragi și gheșeităraşi, cari ies pe 
toată ziua la lumină, ca ciupercile pe gunoi. 

România este pămîntul făgăduinţei. Ceea ce se poves- 
teşte în O mie şi una de nopti aici este o curată realitate. 

Era, mai acu doi ani, un biet ovrei solos și zdrenţuros, 
care vindea locatarilor otelului jilete de flanelă, cașneuri 
şi tutun turcesc, Ne povestea adesea cum crahul de la Viena 
îi înghiţise milioanele numai cit te ştergi la ochi şi cum ve- 
nise să le caute în Bucureşti, dupe povața unui amic care 
i-a indicat România ca o ţară nouă, lesne de sploatat, o țară pe 
care gheșeitarii şi-au pus de mult ochiu, unde îşi aşează 
tabăra şi îşi întind laţii. Închipuiește-ţi mirarea mea cînd, 
mai deunăzi, întîlnesc pe jupin Buhor al meu într-un echi- 
pagiu strălucit, frizat și pomădat. Îndată ce m-a zărit, 
s-a dat jos din droscă şi mi-a dat mîna cu un aer de protec- 
tiune. Mi-a povestit dificultăţile şi vicisitudinele prin cari 
a trecut ca s-ajungă unde este astăzi; mi-a spus cum a 
alergat mai multe luni cu limba scoasă după o concesiune 

de furnituri pentru armată; cum făcea zimble cînd vedea 
cum îndrăzneţii concurenţi cari luau la licitaţie pari de 
ulm, pene de cocog, fasole, morcovi, cizme etc., cu trei- 
zeci şi patruzeci la sută mai jos decit ar fi putut el să si 
le procure, şi cum, cu toate acestea, o scoteau la capăt şi 
cum realizau beneficie însemnate. Mi-a povestit cum in- 
tr-o zi, aflindu-se la circiumă cu un alt ovrei, căruia, 
spunindu-i că îi este compatriot şi cam rudă cu renumitul 
Ștrul, s-a pomenit că îl ia şi-l duce de-l recomandă la un 
protector puternic. A doua zi, o minune! lua prin licitaţie 
mai toate furniturile. De unde să-i dea în gind mai înainte 
că mucavaua poate înlocui cu avantagiu talpa și tocurile 
de cizme şi că bravilor cai ai armatei române le place cu 
deosebire finu] muced şi orzul încolţit?! În două talii s-a 
impiciorogat. Acu are biurou în otelul „Brofft“, centrul 
afacerilor celor mari. Trăieşte ca un bancher; ţine apar- 
tament în strada mare, caretă, droșcă şi sanic, ziua şi noap- 
tea; se poartă galant, viața i-a devenit lesne şi plăcută. 
Dimineaţa nu se scoală înainte de zece; își bea cafeaua în 
aşternut pe tavă de argint. Toaleta şi două-trei vizite intime 
îi ocupă cel puţin o oră, două; dejună în toate zilele cu 
trei-patru amici, tineri de modă. Între orele două şi trei, 
acei amici îl părăsesc, se duc pe la biurourile lor respective, 
căci sunt mal toţi în slujbă; atunci îi rămine timpul d-a-și 
regula socotelile zilei şi d-a-şi face corespundința. Pe la 
cinci îşi regăseşte tovarăşii, face o plimbare la Şosea cind 
timpul este frumos, un wist sau un mic stos cînd plouă, 
pină la vremea mesei. Vara pe lună, la Băneasa, la Feres- 
treu, la Circ, la „Raşca“ sau la „Patzak“!3; iarna, la teatru: 
dupe aceea, supeu cu lăutari şi chef. Pe la două, pe la trei 
despre zi, intră, se culcă şi adoarme ca un fericit. A doua 
zi el învirtește aceeași roată a vieţei, 

Mai acu un an, un biet om, nu ştiu de era beat, nu știu de 
era ostenit, adormise pe o laviţă în grădina publică; cind, 
iată că trece norocul, nalt, mare şi chipeș. 

— Ce faci acolo? îl întreabă norocul, trintindu-i o bot- 
forţă în şale. 

— Dorm, îi răspunde omul cu un accent străin. 

— Sprehenzi daici? * îl întrebă norocul cu blindeţe. 


* Sprechen sie Deutsch? (Vorbiţi germana?) 


— Ia, Ecjelent, răspunde neamțul, scărpinîndu-se în cap. 
— Din ce parte a Daicilandei? îl intrebă norocul, tot pe 
mnemţeascu aleasă. 


— Von Magdeburg, Fcţelenţ; am fost cu Moltke la Wert, 
la Sedan și la Paris; era să fiu sergent, daca ştiam carte. 

— Ce meșteșug ai? 

— Nu am nici un meșteșug, Ecţelent. 

— Cum trăieşti fără meşteşug? 

— Foarte bine, Ecţelenţ! Tai lemne pe la boieri. 

— Va să zică, eşti forestier! Vino dupe mine, slugă bună 
şi credincioasă! Peste puţine ai fost, peste multe te voi 
pune. 

Astăzi bietul om, care nu ştia ce să-şi facă capului, are 
leafă bună, bere de ajuns, ba și-a procopsit şi rudele, 

Norocul! N-ai zice că s-a întors pe dos timpii lui Arun- 
al-Rasid? 

Dar cite și mai cite minuni d-astea! 

Doi tinţilomi, cari nu aveau cu ce să-și cumpere o cravată 
şi trăiau din mici espediente, s-au alăturat mai astă-vară 
pe lingă o concesiune mănoasă. În citeva săptămîni m-am 
pomenit cu dinșii cu buzunarele pline de lire. Le-a venit 
cite două mii partea fiecăruia. Ce-i drept, au gi munciti 
Afacerea a fost condusă cu un talent şi cu o inteliginţă 
cari le fac cel mai mare onor. Patria poate fi mindră de 
asemenea fii. 

La început, grupul era numai de trei, dar în urmă s-a 
complectat cu alţi patru tovarăşi și s-au făcut şapte: 

Sapte fraţi, 

Pe pungi încălecaţi, 
toţi oameni cu influinţă şi cu trecere. Au luat șapte birji 
ş-au alergat şapte săptămini. lată cum au procedat: Mai 
intii au dresat o listă lungă, tot de oameni aleși, pe care 
i-au împărţit in căprării tot de cîte șapte; după aceea 
au cîntărit conștiințele după datinele statistice ce aveau, 
plus comisionul, plus importanța  ipochimenului, după 
relaţiile sale în societate, după influinţa sa în sus și în 
jos, după agerimea condeiului ş-a limbei sale, nici chiar 
capacitatea musculară nu a fost neglijată. 

Campania a fost bine condusă şi succesul a fost strălucit, 

Acum eroii beau şi chiuiesc în sănătatea regelui Bacciş! 

Precum după o bătălie luptătorii-şi povestesc unii al- 
tora cu fală capcanele în cari au făcut să cază inamicul, 
marșurile și contramarşurile, îmbuscadele și stratagemele 
prin cari și-au asigurat biruinţa, asemenea şi eroii noştri 
povestesc cu ingimiare cum s-au tras pe sfoară unii pe al- 
ţii, cum au reușit a da mai puţin ca să le rămiie mai mult, 
căci tocmeala fusese cu topianul, cu ghiotura sau d forfait. 
În fine, tot între chemați se istorisea cum un cavaler, 
indignat de modicitatea recompensei, în loc să bage finul 
în cizme, l-a consacrat bătrinei sale achenee. 

A doua zi după regularisirea afacerei şi împărţirea re- 
compenselor oneste, premiaţii au pornit toţi cu toții într-o 
veselie şi s-au dus să-şi golească pungile la băi. Acum se 
intorc unul cîte unul din capitalele Europei, spălaţi și 
scuturaţi, 

Au petrecut împărăteşte la „Cafe Anglais“, la „Neuweld“ 
şi la „Cremorn“ şi intră în ţară cu garderoabele rennoite 
după cele din urmă mode, aprovizionaţi pentru mai mulți 
ani cu cămăşi, cu eravate, cu gulere, pomadă, coldcream 
şi velutină. 

Acum îi găsești iarăşi adunați în grupe împrejurul mes- 
cioarelor lui Broftt, așteptind cu nerăbdare noi ocaziuni 
spre a da dovezi şi mai strălucite de ştiinţă şi de patrio- 
tism. 

— Aşa se face și în Anglia! îmi zicea un deputat. Pen- 
tru fiecare concesiune figurează în condicele companiilor 
sute de mii de lire sub titlul de parlamentary expenses 
(cheltuieli parlamentare). 

A trebuit să-i esplie ce sunt acele cheltuieli, să-i spui 
că în Anglia nu se dă nici subvențiuni, nici garanţii către 
stat; că fiecare particular sau companie poate să facă orce 
speculă, de unde şi pînă unde îi place; că o poate esploata 
în folosul și rizicul său; însă cu oarecari condițiuni, cari 
nu sunt totdeauna lesne de îndeplinit din cauza marilor 
cheltuieli ce necesită, Fără îndeplinirea acelor condițiuni, 
Parlamentul nu poate da încuviințarea sa. Misiunea Par- 

lamentului se mărginește numai în cercetarea acelor condi- 
țiuni. 

Ele sunt: 

A nu atinge dreptul de proprietate a nimănui; 

A nu jigni interese sau drepturi ciștigate; 

A nu împiedica circulaţiunea pe strade, pe şosele, nici 
pe drumurile-de-fier esistente. 

Acel care cere încuviințarea Parlamentului nu este des- 
tul să se înfățişeze numai cu planuri bine studiate şi bine 
desemnate; îi mai trebuie să producă consimţimintul tutu- 
lor comunelor interesate, consimțimîntul tutulor proprie- 
tarilor de pămint sau de case pe unde are să treacă; să do- 
vedească, prin acte autentice, că s-a înţeles cu toţi intere- 
saţii asupra modului şi preţului espropriaţiunei; să arate 
că toate sunt dezbătute, hotărite și contractate. Cheltuie- 
lile pentru dobindirea acestor acte şi contracte sunt uneori 
foarte mari; şi fiindcă sunt, necesarii înainte chiar de a cere 
şi înainte de a se dobîndi consimţimintul Pariamentului, 
se. numesc cheltuieli parlamentare, iar nu pentru că ele 
servesc la cumpărarea conştiinţelor. 

Daca un membru al Camerei Comunelor sau al Camerei 
Lorzilor ar avea nenorocirea să-şi vinză votul, şi aceasta 
ar ajunge la auzul reginei sau al lordului cancelar, acel 
om ar merge drept la Millebank, de ar fi măcar de şapte 
palme în frunte. Guvernul care ar avea imprudinţa a nu 
lua măsuri în contra unei asemenea corupţiuni s-ar găsi 
în fața unui parlament care l-ar confunda cu culpabilul 
şi în faţa unui popor care i-ar arunca atita noroi, încit 
toată apa din Tamisa nu l-ar putea spăla. 

Lucrurile cari se petrec aici sunt atit de straordinare, 
incit bieţii români au ajuns a nu se mai mira de nimic; 
absolut nimic nu le mai face impresiune. O afacere care în 
orice ţară ar fi un scandal public aici trece, pot zice fără esa- 
geraţiune, nebăgată în seamă. Puţină vorbă, citeva articole 
în ziare, dar nimic mai mult. Lucrurile merg așa de iute, 
incit n-apucă să se isprăvească una, și vine pe tapet alta 
și mai groasă. Cea din urmă îneacă și face să se uite prede- 
cesoarele ei, 

Yy 


TO EDUARD BARRINGTON ESQ. 
i Boxburghe 
34, New Cumberland Street 


Bucureşli, 1% noicmbre 1875 


Scumpe amice, 

O scrisoare, pornită din orice punct al Angliei, soseşte 
în București în cinci zile. A ta, din septembre, a călătorit 
şaptezeci şi cinci de zile pînă să ajungă în mîinile porta- 
rului meu. Cauza înlirzierei a fost că în loc să scrii pe plic, 
cum trebuia: BUCAREST ` 

Roumanie, 
sau scurt: BUCAREST, 
ai scris: BOUKHARES 

Turkey 

Cu asemenea inscripțiune, bietul plic a trebuit să mă 
caute mai întii la Bukhara, în Turkestan; de acoio să se 
întoarcă la General post-office din Londra împodobită cu 
fel de fel de timbre și de notițe negative, şi de aci pe urmă 
să-şi ia drumul spre mine. 

Bucureştiu, amice, nu este în Turcia; toţi iîmpiegaţii 
postali şi telegrafici o ştiu, daca nu prin slaba predare a 
geografiei în școatele noastre, dar cel puţin din convenţiu- 
nile telegrațo-postale ce esistă între România şi deosebi- 
tele state ale Europei. Aşa cum ai scris pe adresă, epistola 
ta trebuia să facă negreșit colindul care m-a privat atita 
timp de plăcerea de a avea știri de la tine. Noi, englezii, 
afară de Turcia şi de Rusia, şi aceasta numai întrucît pri- 
veşte interesele și temerile noastre despre Indii, suntem 
într-o ignoranță clasică despre tot ce privește harta şi poli- 
tica Europei. Deşi cutreierăm pămîntul şi mările de la un 
pol la altul, deși cunoaştem hotarele domeniului rajahu- 
lui Beng-Kallang-Boenot şi toate increţiturile coastei Ma- 
labarului!i, suntem în cea mai mare neștiinţă despre ţări 
şi orașe importante chiar în Europa. Ţi-aduci aminte 
cît am căutat Sebastopolea pînă ce am găsit numai din în- 
timplare Camieșu? Generalii nostri o căutau pe la Eupa- 
toria. În privința României mai ales, mergem cu nedomi- 
rirea pînă a o considera ca vasală a Porții otomane, pe 

cînd ea este ţara cea mai independinte din lume. Ne inchi- 
puim că sultanul, care este astăzi potentatul cel mai ino- 
fensiv din lume, ar fi suveranul românilor. Dar să-ți spui 
de unde vine acest eres. 

A fost un timp cînd fioroșii terci spăimintaseră lumea in- 
treagă cu biruinţele şi cu cuceririle lor. Ei duseseră groaza 
pînă la porţile Vienei. 

Atunci domnii români, îngrijaţi pe de o parte de neno- 
rocirile cari apăsau ţările de peste Dunăre căzute sub ia- 
taganul turcesc, temindu-se pe de altă parte de cucerire, 
au căutat a preveni răul şi s-au învoit să cumpere de la 
sultan, printr-o dare bănească anuală, obligaţiunea Por- 
tei de a-i apăra de incursiunile turcilor de pe malul drept, 
de a-i ajuta în contra oricărui inamic dinafară și de a pro- 
tege comerțul românesc în Turcia; cu condiţiunea ca şi 
turcii să fie liberi a face comerţ în România, fără însă 
d-a se putea nici stabili, nici rădica geamii pentru cul- 
tul mahometan pe pămîntul acestei ţări. 

Românii plătesc Porţei acel tribut anual, precum multe 
state europene, şi din cele mai puternice, plăteau, chiar 
pînă în secolul în care trăim, deiului de Alger dări de bani, 
pentru ca să nu fie pavilionul lor espus la atacurile pira- 
teriei barbareștilor, precum și puternica Romă plătea, 
în timpii săi cei mai glorioși, lui Decebal protecțiunea ce 
dinsul acorda colonilor romani din Moesia şi din Panonia. 

Domnii români au încheiat cu sultanii tractate de felul 
acelora pe cari publiciştii noștri le numesc tractate de alianță 
inegale, prin care un stat mai mic recunoaşte pe un alt 
stat de mai mare și de mai puternic, fără însă ca prin aceasta 
să-şi înstrăineze suveranitatea sa. 

Cuvintele de capitulațiuni, de suzeran și de tributar, 
întrebuințate uneori în diplomaţie, au făcut pe unii să crează 
că conţin ideea de vasalitate şi de dependinţă. Aceasta 
este o eroare grosolană, fiindcă aceste espresiuni nu au mai 
multă însemnătate, nici mai multă preciziune, în cazul 
principatului român, decît are numirea de capitulaţie ce 
s-a dat tractatului încheiat între sultanul Soleiman şi 
Francisc I al Franţei, tractat care s-a întins mai în urmă 
şi la noi, ca la toate celelalte puteri europene, fără ca această 
numire să lase cuiva bănuiala că regele cel mai cava- 

lerese din lume și toate capetele încoronate ale Europei 
ar fi capitulat vreodată înaintea strălucitului sultan*. 

Aceste titluri şi numiri nu valorează mai mult decit ti- 
tlul de rege al Ierusalimului, al regilor Siciliei, titlu care, 
chiar trecut pe capul lui Victor Emanuel, nu-i dă vreun 
drept asupra orașului sînt și nu face nici mai mult, nici 
mai puţin decit titlurile pompoase ale episcopilor in partibus 
infidelium**. 

Este adevărat că românii, slăbiţi prin necontenitele lor 
lupte cu ungurii, cu lehii şi cu tătarii, nu au fost totdauna 
în stare să-şi apere cu eficacitate drepturile în contra turei- 
lor și să se opună uzurpărilor sultanilor. Adesea au tre- 
buit să sufere chiar ca principii lor să li se impună şi să li 
se trămită de la Constantinopole; dar niciodată nu au lăsat 
ca drepturile lor să cadă în disuetudine, împotrivindu-se 
necontenit cînd cu armele, cînd prin acțiunea diploma- 
tică 5 

Apărarea și revendicarea drepturilor călcate au fost cauza 
numeroaselor rezbele şi a alianțelor domnilor români cu 
Ungaria, cu Austria, cu Polonia şi mai în urmă cu Rusia. 
Concursul ce au dat românii armatelor țarilor, luptind ală- 
turi cu soldaţii lui Prosorowski, lui Kutusof, lui Dibici şi 
lui Geismar, în contra turcilor, pină la 1829, le-au dobîndit 
titluri neprescriptibile la recunoştinţa cabinetului de Pe- 
tersburg. De aceea, la orce încheiare de pace cu Poarta, 
Rusia nu a lipsit de a garanta drepturile românilor, drep- 
turi cari au fost menţionate în tractatul de la Adrianopole 
şi recunoscute mai în urmă în tractatul de Paris la 1856. 

În urma ocupaţiunei rusești de la 1829—1834, Rusia, 
în vederile sale asupra Orientului, încercind prin consulii 
săi a esercita un fel de protectorat asupra Principatelor, 
românii au protestat în contra ingerinţei acestei puteri 
printr-un şir de acte ale Obşteștilor Adunări şi în urmă 
prin revoluţiunea de la 1848; astfel incit se poate zice că, 
de la 1828 pină la 1856, Principatele au fost într-o stare 
anormale. Între aceste două date, românii au căutat prin 
toate mijloacele a face să li se recunoască și să li se confirme 
drepturile de către puterile Europei; căci unele dintr-in- 


* Soleiman cel Magnific f(n.a.). 
** În regiunile celor necredincioşi. 

sele se obicinuiseră a privi ţările române ca pe nişte pro- 
vincii turceşti, iar altele ca pe nişte provineii în afacerile 
cărora Rusia singură avea dreptul a se amesteca. 

La 1856, în urma rezbelului Crimeei, puterile beligerante 
împreună cu cele intervinătoare intrară într-o cercetare 
mai serioasă a pricinei. Voind să pună un capăt cauzelor de 
coliziune dintre Poartă şi Rusia, au căutat a regula situa- 
iunea ţărilor dintre aceste două puteri. Astfel, făcind să 
intre principatul român în dreptul european, i-a creat o 
pozițiune de neutralitate, punindu-l sub garanția colectivă 
a celor şapte puteri cari au semnat Tractatul de la Paris. 
Cu această ocaziune, vechile tractate ale lui Mircea, Vlad 
și Bogdan, al căror test s-a publicat de atitea ori, au fost 
analizate, discutate și recunoscute de toată Europa ca ne- 
lăsind nici o umbră de îndoială asupra drepturilor Romă- 
niei ca stat suveran și autonom. 

Pentru esecutarea articulelor privitoare la România“ s-a 
trămis la 1857, la lași și la Bucureşti, șapte comisari ai 
puterilor semnatare, cu misiune de a studia trebuinţele 
şi dorinţele românilor, Europa arogindu-şi un fel de tu- 
telă. Acea comisiune a convocat îndată două adunări, 
cu numele de Divanuri ad-hoc, în cari se aflau reprezintate 
toate clasele Principatelor. 

Comisarii, după ce au ascultat voinţele și dorinţele es- 
primate de acele adunări, au rezumat rezultatul investi- 
gațiunilor şi părerilor lor într-un memoriu colectiv cu data 
de 7 aprile (26 marte) 1858. Acea lucrare, deși iscălită de 
ei toţi, nu esprima însă opiniunea intimă a nici unuia din- 
tr- -inşii; era mai mult un compromis, prin care se înlătura 
sau mai bine se amina dezlegarea unor cestiuni și unor difi- 
cultăţi numai și numai ca să poată ajunge la o soluțiune, 
fie și provizorie. Testul acelui act a servit de bază con- 
VER ua) care s-a iscălit peste patru luni şi jumătate la 

7 (19) august 1858 de către cele şapte puteri și prin care se 
da Principatelor o organizaţiune interioară. 

Din raporturile individuale și confidenţiale ce fiecare 
din comisari au adresat guvernului lor respectiv, precum și 
din discuțiunile ce au avut loc în sînul conferinţelor se 
poate vedea cit de puţin simpatică era să fie Convenţiu- 


* Art. 23, 24 şi 25 din Ţractatul de Paris, 1856, marte 31 (n.a.), 

nea de la august fiecăruia din plenipotenţii cari au iscă- 
lit-o| 

Protocoalele în cari s-au consemnat toate dezbaterile în 
timpul conferinţei s-au publicat; insă raporturile confi- 
denţiale au rămas secrete. Unele dintr-însele ofer pentru ro- 
mâni un mare interes nu numai ca studiu istoric, dar şi ca 
studiu politic şi sociale; şi sub acest din urmă punct de 
vedere, mai cu seamă, opiniunile acestor oameni emininţi 
merită a fi studiate. 

Dintre toate aceste memorie, cel mai interesant, dar 
totdeodată şi cel mai original este raportul lordului Daling, 
comisarul englez, care pe atunci purta numele de sir Henry 
Bulwer. 

Dorinţele românilor, esprimate prin voturile Divanurilor 
ad-hoc din lași, se rezumau în patru puncte principali: 

1. Garanţia autonomiei şi a drepturilor internaţionale, 
stipulate în capitulaţiunile ţărei cu Înalta Poartă, precum 
şi neutralitatea ţărilor moido-române. 

2. Unirea principatelor Moldovei și României într-un 
singur stat. 

3. Un suveran, principe străin, cu drept de ereditate 
la tron, ales din una dintre dinastiile domnitoare din Eu-. 
ropa. 

4. Un guvern constituțional cu o singură adunare repre- 
zintativă, aşezat pe baze destul de largi, spre a putea re- 
prezinta interesele generali ale populațiunei române. 

Plenipotenţii acestor şapte puteri, adunaţi la Paris 
pentru a cerceta şi a se pronunța asupra acestor cereri, 
după mai multe dezbateri au încheiat Convenţiunea de la 
7 (19) august 1858. Ea a fost trămisă Principatelor, şi 
românii au primit-o nu pentru că prin aceasta voiau să 
dea un semn de înaltă considerațiune şi recunoştinţă că- 
tre puterile cari le-au arătat o atit de mare solicitudine. 
Bi își rezervau însă dreptul de a modifica acea convenţiune 
în punctele cari priveau afacerile lor interioare, după impre- 
jurări şi cuviinţe. 

În zisa convenţiune, punctul al treilea, adică principele 
străin luat din una dintre dinastiile domnitoare în Europa, 
era eliminat cu desăvirşire, 

Punctul al doilea, unirea Principatelor într-un singur 
stat, nu se putuse înlătura de tot din cauza stăruinţei 

plenipotentului Franţei; fusese numai eludat oarecum. 
Pe de o parte, acea convențiune prescria alegerea a doi 
domni, pe cînd pe de alta, instituia la Focșani, pe frunta- 
ria Principatelor, o comisiune centrale, compusă de 
16 membri, numiţi în număr egal de ambii domni şi de Adu- 
nările elective, cite patru fiecare. Misiunea acestei Comi- 
siuni centrale era de a apăra şi a mănţine unitatea în legi. 
Un alt element de unire în Convenţiune era instituirea 
unei singure Curți de casațiune pentru amindouă Princi- 
patele și a unui singur inspector general asupra armatei, 
funcționari numiţi prin bună înţelegere a domnilor de o 
parte şi de alta a Milcovului. 

Orcine putea înțelege că, deși combinațiunea era inge- 
nioasă, însă nu era practică, şi că aceste măsuri erau des- 
tinate a face ca unirea Principatelor să devină o necesitate 
în timpul cel mai scurt. 

Românii au înţeles din ziua dintii că acea convențiune 
era o operă care, în realitate, nu avea aprobarea sinceră 
a nici uneia dintre puterile semnătoare şi că, prin urmare, 
infracțiunile ce i s-ar face nu ar atinge susceptibilitatea 
tutulor puterilor deodată, astfel ca, din acordul cerut de 
tractat pentru o intervenţiune comună, să rezulte o im- 
punere forțată a Convenţiunei. Era dar natural ca românii 
să caute să profite de toate împrejurările și de toate lacu- 
nele spre a se apropia cit mai mult de realizarea dorințelor 
esprimate de Divanurile ad-hoc. Această carieră s-a deschis 
în ziua de 24 genariu (5 februariu) 1859. Adunarea elec- 
tivă din Bucureşti, cu ocaziunea alegerei domnului, unind 
toate suiragiele ei asupra lui Alesandru Cuza, pe care cu 
două săptămîni mai înainte, la 6 (18) genariu 1859, Aduna- 
rea electivă din lași îl alesese de domn al Moldovei, a 
dat Convenţiunei întiia lovire. Astfel, fără a proclama uni- 
rea îndată, precum se ceruse prin punctul al 2-lea al Diva- 

nurilor ad- "hoc, moldo-românii au început prin a face uni- 
rea personale, alegind în amindouă principatele un singur 
gi acelaşi domn, în loc de doi domni, precum era prescris 
în Convenţiune, 

După mai multe note schimbate între cele şapte cabi- 
nete ale Europei şi după mai multe conferinţe între ambasa- 
dorii acelor puteri, Europa şi Turcia au trebuit să recu- 
noască unirea personale, declarind însă, printr-un pro- 

tocol, că acea recunoaștere se făcea numai în persoana prin- 
cipelui Cuza şi că, la încetarea sa din domnie, românii 
vor avea să aleagă doi domni, conformîndu-se în această 
privinţă prescripţiunei Convenţiunei. Se mănţineau însă 
două ministere şi Comisiunea centrală, care devenea un corp 
cu totul dependinte de domn, căci acum el avea să numească 
opt membri din şasesprezece, ` 

Nu trecuseră bine doi ani, şi adunările din laşi și din 
Bucureşti fură convocate la București, unde proclamară 
unirea definitivă. Cu această ocaziune iarăşi, unele din 
puteri au stat posomorite citva timp; dară, după ce au con- 
certat şi conferit împreună, au trebuit să recunoască, 
printr-un al doilea protocol, unirea definitivă, însă tot 
cu restricţiunea ca să fie numai pe viața domnească a prin- 
cipelui Cuza, care, deşi împiedicase în mai multe rînduri 
tendințele pronunțate ale Camerilor pentru unire, dar, 
de voie, de nevoie, fusese silit să proclame unirea definitivă 
şi complectă. 

Îndeplinindu-se astfel principala dorință a românilor, 
dorinţă de cea mai înaltă importanță naţionale pentru din- 
sii, se da în acelaşi timp şi o putere mare principelui Cuza, 
căruia i se atribuie tot meritul. Acest om, puţin scrupulos 
și puţin identificat cu ideile constituţionale, a căutat să 
profite personalminte din situaţiunea ce se făcuse Româ- 
niei şi din neputința în care se alla Europa a lua măsuri 
în contra oricărei schimbări şi prefaceri interioare. Sub 
pavăza unei cestiuni sociale, care ocupa pe atunci toate 
spiritele, şi părindu-i-se momentul favorabil, a voit a se 
afranca de controlul Camerii la care-l supunea constituţiu- 
nea dată de Conferinţa de la Paris; credea că, oricare ar 
fi nemulțumirile ce ar aduce înîntru, nimeni nu ar cuteza 
să întreprinză o acţiune serioasă în contră-i — cei din- 
afară Qin nepăsare, cei dinîntru de temere de a nu pierde 
unirea mărginită în persoana sa numai. Dintr-o nenorocită 
inspiraţiune, principele Cuza, într-o bună dimineaţă, în 
ziua de 2/14 mai 1864, ordonă unei companii de soldaţi să 
înconjure sala Adunărei şi să dea pe deputaţi afară; apoi 
proclamă o nouă constituţiune, sub numele de Statut dez- 
voltător Convenţiunei, cu alte cuvinte, făcea o lovitură de 
stat în regulă. Această acţiune violinte nu a-ntîmpinat în 
ţară nici o împotrivire şi nu a esercitat asupra puterilor 

altă impresiune decit acea pe care o avusese îndoita alegere 
şi proclamarea unirei. Domnul a fost supus numai la o 
nouă călătorie la Constantinopole şi obligat să adopte nişte 
miei modificări făcute Statutului proclamat în ziua de 
2 mai. 

Toate aceste împrejurări dovedeau pînă la evidinţă că 
puterile, fiind în dizidință de opiniuni, nu se puteau pune 
în acord între dinsele şi, prin urmare, erau în imposibili- 
tate de a impune românilor, precum ar fi putut să o facă 
printr-o acţiune colectivă. Aşadar, orcare dintre dinsele 
ar fi voit să împingă lucrurile mai departe s-ar fi espus la 
o opunere şi poate chiar la un conflict. 

Statutul proclamat la 2/14 mai transforma regimul cons- 
tituţiona! al Convenţiunei de la Paris într-un regim cuasi 
personal, care nu putea fi tolerat de naţiune. 

Îndată ee partidele s-au putut esplica şi înţelege intre 
dinsele, au răsturnat pe vodă Cuza, au proclamat de dom- 
nitor mai întîi pe comitele de Flandra și apoi pe principele 
Carol de Hohenzollern și şi-au dat o altă constituţiune, 
emanată din propria și libera voinţă a națiunei. 

Astfel, românii realizau punctul al treilea al dorințelor 
esprimate de Divanurile ad-hoc atunci. 

Din nou conferințele s-au deschis îndată la Paris ca să 
cerceteze cestiunea și, după lungi dezbateri, prorogări şi 
redeschideri, s-a iscălit un protocol prin care proclamarea 
principelui Carol se considera de puterile semnatare ca 
atentatorie Convenţiunei de la 17/29 august 1858; în conse- 
cinţă, românii erau invitaţi a alege un domn pămîntean. 

Aceasta însă nu a oprit pe aceleași puteri ca, peste ci- 
teva luni în urmă, în octombre, să consilieze pe sultan 
a recunoaște pe Carol de Hohenzollern de domn al româ- 
nilor. 

Nu este îndoială că una din consideraţiunele care au 
militat mai mult la răsturnarea domnitorului Cuza a fost 
temerile românilor despre eventualităţile la care era să 
fie supusă țara lor în caz de un conflict între Turcia şi 
Rusia şi care nu putea fi înlăturat într-un mod sigur decit 
cu un principe luat dintr-o casă domnitoare care să-l ajute 
a nu lăsa ţara pradă convoatizei puterilor lacome de a-şi 
întinde domeniile peste fruntariile României!$, 

Ti-am făcut, amice, această mică espunere despre tribu- 
laţiunile şi zguduirile politice prin cari a trecut România 
în cei din urmă 20 de ani, pentru ca să nu mai comiţi altă- 
dată eroarea de a crede că aici suntem în Asia, că românii 
poartă cialma, că vorbesc turcește sau că-şi fac rugăciu- 
nile pe brinci în geamii. Românii sunt un popor indo- 
european din familia latină, de religiune creştină, ritul 
Răsăritului, vorbesc o limbă soră a limbelor spaniolă şi 
italiană, au o ţară liberă şi autonomă, cu o constituţiune 
din cele mai liberale. Nu le lipseşte decit voinţa de a face 

să se respecte legile şi drepturile lor. 
Vi 


TO ROBERT BIRCKERSTETH ESQ. 
London 
5, Faradey Street 


Becwesti, 15/27 februar 1876 


Seumpe amice, 

Voiesc să-ţi spui despre ce este gilceava şi de ce, de citva 
timp, ziarele Europei şi chiar ale noastre, cari totdeauna 
se deşteaptă mai tirziu, sunt pline de corespundinţe din 
București, de corespundinţe în cari şi miniștri şi oameni 
din opozițiune din România sunt trataţi ca vai de ei, 
dupe cum sunt şi inspirațiunile ce primesc acele ziare de 
la un partid sau de la altul. Mă mai întrebi să-ţi spui cine 
are dreptate şi esigi să răspund îndată întrebării tale. Nu 
ezit un moment a-ţi spune că această luptă provine din 
geloziile şi ambiţiunele care nasc într-o epocă de tran- 
ziţiune și că acele corespundinţe, cari aruncă cu tină în 
bărbaţii ce luptă pentru redobindirea și respectarea drep- 
turilor constituționale, sunt scump plătite din tezaurul 
statului. Voiesc să te pun în stare de a judeca lucrurile 
şi a-ți da seama de pozițiunea în care s-a aflat națiunea 
în momentul cind a încăput pe minile oamenilor cari sunt 
astăzi la putere. Voiesc să ştii care a fost purtarea acestor 
oameni faţă cu trebuinţele şi cu aspiraţiunele poporului, 
pentru ca să poți pronunţa singur verdictul în cunoștință 
de cauză şi să poţi intrevedea consecinţele ce va avea lupta 

dintre guvern şi opozițiune. Ei bine, nimic mai lesne cind 
vei cunoaşte cele ce urmează. 

Ideea primordiale care a condus în România toate eveni- 
mentele de la 1821 pină la 1866 a fost avîntul naţional. 
Preocupaţiunea cea mare a românilor a fost scăparea de 
sub jugul turcesc, de sub umilirea fanarioţilor și de sub 
protectoratul rusesc. Domni, boieri şi popor au luptat şi 
au lucrat totdeauna la aceasta, deşi pe căi diferite, dar in- 
tr-una şi aceeași cugetare, românism şi autonomie! Orga- 
nizaţiunea dinîntru, administraţiunea şi justiţia au fost pri- 
vite de ei mai mult ca niște ausiliare, ca nişte corolarie ale 
libertăţilor politice. Îndată însă ce esistinţa naţionale le-a 
fost asigurată prin garanția colectivă a marilor puteri ale 
Europei, au înțeles că lucrarea lor trebuia să ia un alt ca- 
racter. România trebuia să caute să devie o societate civi- 
lizată. Națiunea a simțit necesitatea de a avea un guvern 
drept, onest și liberal; a înţeles că în diversitatea claselor 
cari au trăit atiţia seculi cu privilegiuri, apăsînd una asu- 
pra allia, era imposibil să se poată împăca ecitatea în or- 
dinea sociale şi libertatea în ordinea politică cu respectul 
drepturilor personale şi de castă şi cu acţiunea naţiunii în 
afacerile sale. Aceste idei, cari la naţiunile tinere par înfă- 
şurate într-un văl, au străbătut răpede în toate clasele, ca 
soarele printre negurile dimineţei. 

Domnul ce s-a ales la 1859, bun român, dar nu şi la inăl- 
țimea misiunei sale, nu a voit sau nu a putut să înțeleagă 
că națiunea intra într-o perioadă nouă, că ea avea trebu- 
inţă de justiţie sociale, de respectul omului, de libertate 
în alegeri, în discuţiuni şi în publicitate; că avea, în fine, 
trebuință să facă să pătrunză şi să prevaleze libertatea in 
guvern şi ecitatea în condiţiunile sociale. Domnitorul Cuza, 
care n-a înțeles tendinţele şi aspiraţiunele poporului în 
capul căruia s-a găsit, a fost resturnat. În urma revoluţiu- 
nei de la 11/23 februarie 1866, românii au rădicat pe tron 
pe un principe german, pe un Hohenzollern, voind ca, prin 
înființarea unei dinastii ereditare, să puie "capăt ambiţiu- 
nelor meschine și rivalităţilor pentru domnie. Au adoptat 
monarhia constituţionale, pentru că această formă de gu- 
vern, cu un suveran leal şi înţelept, este domnirea legei şi a 
voinţei naţionale; pentru că regimul constituțional, aplicat 
cu sinceritate, face educaţiunea politică a poporului, dez- 

voltă spiritul de ordine şi de legalitate în clasele cele culte, 
obicinuieşte națiunea cu libertatea, o luminează prin dis- 
cuţiunea cestiunilor cari privesc interesele ei morali şi ma- 
teriali, rădică conștiința şi demnitatea personale, dă cetă- 
ţeanului curagiul civic şi mizloace pacinice de a apăra cu 
linişte şi energie libertatea și drepturile sale; îl pune, în 
fine, în stare de a-şi îndeplini datoriele către patrie şi a res- 
pecta drepturile fiecăruia. 

Deşi instigaţiuni din afară sfătuiră pe români să proclame 
republica, ei au adoptat sistemul monarhic constituţional, 
pentru că el apără ţara de zguduirile ce aduc cu dinsele 
schimbările de domnie, care, într-un stat mic, sunt supuse 
eventualităţilor şi influinţelor dinafară. L-au adoptat pen- 
tru ca națiunea să se folosească de tot binele ce poate re- 
vărsa asupră-i un suveran cu spirit înalt şi cu inimă gene- 
roasă. L-au adoptat pentru că în prevederea evenimentelor 
care au să se destăşure cu ocaziunea luptei viitoare pentru 
prefacerile de peste Dunăre, un domn dintr-o familie su- 
verană, o dinastie are să fie un scud în contra vederilor 
ambiţioase ale puterilor vecine care amerinţă esistenţa 
României. 

Era negresit de temut că adulatori tutulor domnilor şi 
chiar ai celui din urmă căzut raliindu-se la noua stare de 
lucruri, în unire şi într-un diapazon cu parveniţii și cu am- 
biţioşii, să nu caute și d-astă dată să desjoace speranţele 
naţiunei, împotrivindu-se adevăratelor tendințe ale ţărei 
și împiedicînd mersul regulat al lucrurilor în aplicarea sin- 
ceră a principiilor constituționale. Era de temut, zic, să 
nu încerce şi d-astă dată jocul uricios de sfaturi pernițioase 
cu care au încunjurat pe foştii domni. Un suveran chemat 
„de departe de o naţiune tînără, strein de tendinţele şi de 
patimile oamenilor din ţară, era să se ţie în lături de gelo- 
ziile, de urile şi de luptele partidelor şi să lase liberă mig- 
carea instituţiunelor; românii, pentru că un domn adus de 
departe fără inclinaţiune către nici una din partide nu poate 
deveni pavăza unora în contra altora şi că va fi afectuos 
către toţi, va domina toate și pe toţi prin imparţialitatea 
sa, neţiind seamă din înalta sa poziţiune decît de tendin- 
ţele şi de trebuinţele naţiunei; strein vechilor nenorociri 
trecute ale ţărei, un principe chemat şi aclamat cu atita 

iubire și entuziasm, crescut intr-o ţară liberă şi luminată, 
are să ştie să împace patimile şi linişti spiritele. 

Puterea guvernamentale are trebuinţă de sprijinul oa- 
menilor inteliginţi cari, prin educațiunea şi trecutul lor 
politic, sunt destinaţi a conduce afacerile publice. Este o 
eroare a crede că o societate modernă poate aspira la ordi- 
nea sociale fără a aspira în acelaşi timp şi la libertate, două 
condițiuni indispensabile pentru esistința sa. 

Acestea sunt adevăruri indiscutabile. Consiliarii tronu- 
lui urma să înţeleagă că conducerea afacerilor unui stat. 
trebuie să corespundă atit cu demnitatea şi cu libertatea 
sa de dezvoltare, cit și cu poziţiunea sa politică în raport 
cu a statelor cu cari se află în contact. Altul trebuie să fie 
sistemul şi atitudinea unui stat de întiia ordine, şi altul al 
celui de o ordine inferioară. Statele cele mici au un interes 
natural, care trebuie să le conducă într-un mod instinctiv, 
acela de a se feri, pe cit se poate, a se amesteca în afacerile 
altora şi a se pune la adăpost de preponderința puterilor 
celor tari şi ambiţioase. Statele cele mici, cari, prin situa- 
ţiunea lor, se află puse între puteri mari, sunt datoare a- și 
mănţine neutralitatea, fără a-şi aliena 'amiciţia vreuneia 
dintr-insele. Trebuie să se ferească mai cu seamă de o fală 
zadarnică şi nefolositoare, care le poate deveni periculoasă. 
Politica lor naționale trebuie să consiste în apărarea neu- 
tralității şi să aibă totdeauna de bază drepturile şi garan- 
țiile ţărei, iar de scop interesele sale legitime. 

Consiliarii tronului, cari, în loc de a se conduce de sim- 
ţul de egalitate înintru şi de moderaţiune în afară, s-ar arunca 
în aventuri; cari, in loc de a alege pe guvernanţi dintre băr- 
baţii ţărei cei mai capabili, cei mai onești, ar da ţara pe 
minile oamenilor nesocotiţi, violinţi şi risipitori; cari ar 
linguşi patimile domnitorului, ar măguli ambiţiunile şi 
vanităţile lui de glorie militară şi de absolutism ca să li se 
îngăduie lor călcarea legilor, violarea instituțiunilor, fal- 
sificarea şi batjocorirea constituţiunei jurate şi împovăra- 
rea naţiunii cu dări mai presus de puterile sale; cari ar seca 
toate izvoarele de producțiune, acei consiliari ar aduce ră- 
ceala şi neîncrederea între suveran şi popor, făcind pe unul 
să bănuiască pe toţi acei cari nu-l înşeală și nu-l lingușeac, 
să hu mai poată conta decit pe prerogativa scrisă a invio- 
labilităţii sale şi să nu se rezeme decit pe puşca soldatului; 

iar pe celalt, pe popor, să suspine după starea trecută şi să 
nu se mai gindească decit cum să-și recapete drepturile bat- 
jocorite şi răpite. 

A face din putere un instrument de corupţiune şi de stoar- 
cere, a pierde din vedere că numai progresul moral şi dez- 
voltarea completă a tutulor izvoarelor interioare poate să 
aducă mărirea și prosperitatea unui stat mic este a pregăti 
agitaţiuni, turburări, revoluțiuni, a micşora pe suveran în 
ochii naţiunei şi a mănţine o luptă din care nici suveranul, 
nici națiunea nu poate ieşi cu victorie. 

A se da ţara pe mîinile acelor cari, în ciocoismul şi scep- 
ticismul lor, îşi fac ris de sentimentele cele mari, cari trac- 
tează de eresuri ideile de patrie, de naţionalitate şi de li- 
bertate, negind orce credință politică şi religioasă; în mi- 
nile acelor cari nu au a da fraţilor lor decit sentimente de 
egoism, de invidie şi de ură şi cari se cred tari numai prin 
putere materială, prin sprijinul din afară, insultînd şi des- 
preţuind națiunea; cu un așa sistem, zic, s-or găsi aici, ca 
și pretutindeni, oameni slabi de înger cari se îngenunchie 
dinaintea unui astfel de guvern și camarilei lui spre a se 
pune la adăpostul persecuţiunilor la cari sunt espuşi acei 
ce-și respectă convicţiunile și-și păstrează independinţa; 
dar nu este mai puţin adevărat că persecuţiunile şi violința 
produc totdeauna oameni convinși şi hotăriți, oameni miş- 
caţi de sentimentul virtuţii și al patriotismului, gata a se 
devota şi a pune ţara mai presus de orce consideraţiune. 
Aceştia stau neclintiți la datoria lor de buni cetăţeni; în ei 
speră şi pe ei se reazămă națiunea cînd este desperată de 
puterea rătăcită a guvernului. 

Nu te mai mira dar, amice, de ce aci este gilceavă, fiindcă 
acum ai cuvintul enigmei. 

Carol I al românilor este un principe german din spiţa ca- 
tolică a familiei domnitoare în Prusia, fiu al alteţei-sale 
regale principelui Carol-Anton- Ioachim- Zephirin-Frederic- 
Mainrad principe de Hohenzollern, burgrav de Niirenberg, 
comite de Sigmaringen și Waringen, comite de Berg etc., 
etc. şi al principesei Josefina-Frederica-Luisa, fia princi- 
pesei Ştefania-Luisa-Adriana-Napoleona, viscontesă de Bo- 
harnais, care era fiică adoptivă a lui Napoleon I. 

Românii, în urma declinării comitelui de Flandra de a 
priimi coroana României, au ales de suveranul lor pe prin- 

cipele actual. Legăturile sale de rudenie şi de amicie cu fa- 
milia Bonaparte au contribuit mult la alegerea aceasta. 

Napoleon III a avut totdauna o afecţiune deosebită pen- 
tru ramul catolic al casei de Hohenzollern, fie din cauza 
rudeniei sale cu principesa Iosephina de Hohenzollern, cit 
şi pentru că avea ideea că principele Carol Anton putea să 
devie drapelul catolicismului în Germania, ca să contraba- 
lanţeze acţiunea protestantă a Prusiei. 

În cei dintii şase ani ai domniei sale, principele Carol a 
schimbat vreo zece ministere, făcînd să treacă pe sub ochii 
săi cincizeci de miniștri, încît a ajuns, putem zice, la căpă- 
tiiul registrului oamenilor politici de aici. Acum capul ca- 
binetului este un om care se bucură de reputaţiune, de pro- 
bitate, om de o înfăţişare francă şi leală, o figură care res- 
piră bunătatea şi inspiră încrederea, dar a cărui inimă și 
sentimente nu corespund nicidecum cu aparinţele, un faux 
bonhomme* în toată puterea cuvîntului; om fără nici o cul- 
tură, cutezător şi rău, a cărui ştiinţă guvernamentală constă 
în a-şi chivernisi partizanii şi amicii devotați și a-şi da aer 
de vizir. 

Noi, care suntem obicinuiţi ca oamenii de stat să fie 
speciali în serviciile ce li se încredinţează, care nu intrăm 
la un ceasornicar ca să-i cerem cizme, nici chemăm pe dul- 
gher să ne potcovească caii, care cerem ca croitorul să știe 
să taie şi să coasă, ca medicul să cunoască anatomia, pa- 
tologia şi terapeutica mai bine decit intriga şi linguşirea, care 
ne-am obicinuit cu ministri ca Pitt, un emul allui Byron, 
ca repauzatul Darby, un filolog de frunte, unul din cei mai 
buni comentatori ai lui Omer, ca Gladstone, filozof şi eco- 
nomist, ca Beaconsfield, un scriitor din cei mai în renume, 
ni se pare straniu şi neînțeles să vedem în capul trebilor 
unui stat pe unul din oamenii cei mai ignorenţi, pe un om 
care nu a putut ajunge încă a distinge semnificarea cuvin- 
telor celor mai elementare în limbajul ordinar, care con- 
fundă „alineat“ cu „alienat“, „perceptor“ cu „preceptor“, 
care de treizeci de ani repetă necontenit „sasistică“, în loc 
de „statistică“, care în vocabularul său nu are decit o sin- 
gură terminaţie: isiri — încît a ajuns a vorbi o limbă păsă- 


* Un fals om de treabă. 

rească zicînd „regularisire“, „specularisire“, „metahirisire“17 
etc. 

O gaminerie de stradă, urzită de o poliţie ocultă, care 
printr-un puternic al său agent escită tinerimea şcolară, 
perorînd pe treptele Universităţii în contra germanilor și a 
unui banchet ce se da într-o sală publică, într-un moment 
cînd în Camera deputaţilor cesiunea drumului-de-fer al 
vestitului Strusherg ajunsese într-o stare de discuțiune 
acută şi amerinţa a face să se urmărească de scrocherie niște 
persoane importente, a servit de pivot reacţiunei pentru a 
pune mina pe putere. Partidul triumfător, avind trebuinţă 
de un fel de monitor sau de merimac ca să-l puie înainte, 
ş-a luat de leader pe cel mai chipeș, ş-a dat numele de sal- 
vatori, negreşit fiindcă salvase pe Strusberg și pe tovară- 
şul său Ambron. 

lată acum cum acest partid ş-a îndeplinit misiunea. 

Ministerul Finanţelor s-a dat unui om fin, de un sterior 
blind și plăcut, gentleman în apucături și în maniere, dar a 
cărui capacitate financiară constă mai mult în chichiţe şi 
chiţibuşuri; a cărui ştiinţă economică şi financiară este în 
nomenclatura pe de rost a tutulor dărilor şi contribuţiuni- 
lor directe și indirecte în regie, în întrepriză sau în conce- 
siune, cîte s-au născocit, sub soare, de cînd lumea e lume, 
care în conștiință sau în neştiință cumpăneşte deficitele 
bugetare prin împrumuturi gi garantează plăţile cupoane- 
lor în valori de fond, un financiar în spiritul căruia cestiu- 
nele economice și sociale nu joacă nici un rol în materie de 
finanţe, maestru în arta de a umfla prevederile bugetare la 
venituri şi a le pitula la cheltuieli, ca să nu se priceapă de- 
ficitele, tare mai ales în arta de a grupa cifrele la aşterne- 
rea situaţiunelor financiare. 

Justiţia, fundamentul societăţilor, s-a dat pe mina unui 
tînăr nalt şi frumos, laureat, doctor îngimfat, căruia nici 
etatea, nici vreun serviciu adus ţărei nu-i da drept la po- 
ziţiunea înaltă la care îl suia înainte de timp vicisitudinile 
și animozităţile nenorocite ale vechilor luptători. Acest par- 
venit a făcut din puterea ce i s-a încredințat un instrument 
al urelor şi al pasiunelor sale personale în contra acelor care 
nu se pleacă destul de jos înaintea nașterei sale ilustre, care 
tratează poporul de canalie, crezind că cu aceasta suie în 
arhontologia cea veche a ţărei, pozează în Jupiter tunător! 

şi a făcut abstracţiune de toate preceptele ce a citit în cła- 
sicii cu care a fost hrănit în şcoli, şi a uitat că profesorii cei 
mari ce a avut norocirea a-i auzi i-au spus de o mie de ori 
că societăţile moderne nu pot înflori decit prin justiţie. 

Această triadă rezemată pe sabia unui om care, tot pu- 
indu-şi la ciucuri de fir şi la pene de cocoș, a ajuns a se crede 
un om de rezbel şi care a ostenit finanţele ţărei jucindu-se 
d-a generalul. 

Pe lingă aceste ilustrațiuni s-au adunat cițiva tineri cari 
de la un timp încoa aveau mare succes la ţară şi la oraș, pro- 
pagind idei cu totul necunoscute românilor, cei mai “mulţi 
tineri de modă, coconași poleiți, care printr- o argumenta- 
țiune amăgitoare prezintau acele idei sub o formă plăcută 
și elegantă și dovedeau spiritelor slabe şi puțin obicinuite 
a raţiona că omul este o ființă abominabilă, care nu se poate 
nici blama cind face răul, nici lăuda cind "face binele; ca o 
fiinţă fără liber-arbitru, condamnată instinctelor celor rele, 
care, cînd persecută, calomniază sau omoară, nu este mai 
culpabil decit şarpele cel veninat cind muşcă sau decit ti- 
gru care sfișie dobitoacele mai slabe decit dinsul ca să-i 
soarbă sîngele, care cînd face un bine nu are mai mult me- 
rit decit oaia care ne dă lina şi laptele ei sau decit albina 
de la care luăm miere şi ceară; că a încerca a face societă- 
pile omenești mai bune decit sunt, este a întrebuința un 
remediu mai rău decit răul ce esistă. 

Oameni îmbuibaţi de o filozofie periculoasă, ale cării pre- 
cepte sunt descrise cu o amărăciune plină de melancolie şi 
de vigoare de învățatul Schopenhauer, proiesor care a avut, 
în Germania o înrturire netăgăduită asupra caracterelor 
aplecate la pesimism; sistemă care chiar de ar fi adevărată 
din puntul de vedere speculativ, nu este mai puţin pericu- 
loasă din puntul de vedere practic, filozofie care trebuie 
respinsă de un popor care aspiră să devie şi el ceva într- 
această lume. Un popor tînăr, plin de vigoare şi de viitor 
nu trebuie să fie cu gindul împironit la nenorociri, la mize- 
rii și la noian; e! are trebuinţă să-şi dirigă mintea şi munca 
spre îmbunătăţirea stărei sale morale şi sociale; îi trebuie 
o filozofie care să-l facă să iubească viaţa, încunjurindu-o 
de toate frumuseţile şi iluziunile ei, iar nu să-i arate socie- 
tatea ca o colivie de fiară sălbatica, în care omul este în- 

chis ca să nu fie pe tot momentul între alternativa de a 
mînca pe semenii săi sau de a fi mîncat de dinşii. 

„Cum voieşti să nu fiu cu dînsul și pentru dinsul, nu vezi 
că ţara asta este a proştilor, că oamenii cu caracter, cu in- 
văţătură şi cu principii sunt uiduiți și persecutați?“ răspun- 
dea un adept al acestei doctrine unui amic care îi imputa 
devotamentul său către un om ca primul-ministru actual. 

Ministerul compus în noaptea de 11 martie s-a pus chiar 
din ziua dintii în faţa ţărei ca un minister de luptă; parti- 
zanii săi ş-au luat fiecare în miez de noapte locul şi rolul 
ce-i era desemnat de conjuraţi şi s-au aruncat ca sălbaticii 
asupra tutulor acelora care nu erau cu dinșii; ș-au împărțit 
tara pe judeţe și pe plăși şi au început goana persecutindu-i 
în averi, în poziţiune şi în onoare, tractindu-! cum tractau 
catolicii pe hughenoți. Într-o clipă au nimicit reprezenta- 
tiunea națională prin alegeri de porunceală, au făcut din 
deputați şi din senatori nişte votatori neconștiinţi, aduşi 
cei mai mulţi de poliţie după placul acelor pe care erau che- 


-maţi să-i controleze, au săpat fundamentele instituțiunilor 


municipale, reducind autorităţile comunale la starea de 
mașini electorale și făcînd din primarii şi din funcţionarii 
statului instrumente oarbe ale patimilor şi ale persecuțiu- 
nilor; au împovărat țara cu noi impozite de peste treizeci 
de milioane pe an, au îndoit dările şi au sporit datoria cu 
două sute de milioane, au ruinat finanțele gi au secat iz- 
voarele de producțiune. 

Poporul are conştiinţa de tot răul ce=i fac acești oameni 
violatori a tutulor drepturilor morale şi politice cari sunt 
astăzi sufletul societăţilor celor mici, ca şi al celor mari. 

Acest minister cu lingăii şi adepţii școalei sceptice a sus- 
pendat prin fraudă și prin violenţă acțiunea legei și prac- 
tica virtuţei, au introdus viciul şi nebunia în toate ramurile 
mecanismului guvernamental şi au sărăcit ţara. 

În timpii cei vechi corupțiunea era considerată aici ca 
un auxiliar străin guvernului, și nimeni nu îndrăznea să o 
cheme în ajutorul său; ministerul actual a învăţat pe lume 
să o considere ca parte civilă în stat, dindu-i drept de cetă- 
tenie. 

Astfel ş-a îndeplinit acest minister misiunea ce i s-a in- 
credințat pentru binele țărei. 

VII 


TO SIR JOHN WILLIAMS 


Bottalac Cornwall 
5 Kings crown Street 


Bucureşti, 5/17 mai 1876 


Epistola din 5 curent respiră îngrijirea în care te afli des- 
pre afacerile Orientului. Aici românii, deși foarte preocu- 
paţi de viitor, deşi se tem ca gilceava să nu se spargă in 
capul lor, deși unii merg cu gindul pină a crede că trebuie 
să se unească cu sirbii, cu bulgarii şi cu herţegovinii ca să 
alunge de îndată pe turcii din Europa; dar oameni cu minte 
cred că deznodămîntul şi transformarea Imperiului otoman 
are să urmeze un curs mai gradat şi că afrancarea popula- 
țiunelor creștine nu se poate face printr-o săritură într-un 
picior, ci printr-o dezvoltare treptată a popoarelor care 
locuiesc acest imperiu. 

Bucureştiul este un punt preţios pentru un observator, 
căci de aci, mai lesne decit de orunde aiurea, se pot vedea 
sforicile acţiunelor politice în Orient. Cu oleacă de perspi- 
cacitate, orcine poate descurca iţele şi vedea ce are să se 
întimple într-un viitor mai mult sau mai puţin apropiat; 
ceea ce face că mai toți românii de la mic pînă la mare se 
ocupă de politică. Cea dintii vorbă cind se întilnese doi ingi 
este a se intreba unul pe altul: „— Ce mai fac împărații? 
— Ce gind are Gortceakoii? — Ce zice Bismarck? — S-au 
înţeles sau nu cu Andrassy2“, astfel că toată lumea face sau 
cel puţin vorbeşte politică, care după cum să pricepe şi după 
cum îi vine mai bine la socoteală, care cu musealii, care cu 
turcii şi fiecare dupe aspiraţiunele şi temerile ce are. Tre- 
buie să convin însă că românii au ajuns în felul acesta la o 
agerime de spirit vrednică de mirare; ar putea da lecţii 
multora din politicii şi din publiciştii noştri cei mai de 
frunte. Cel mai infim gazetar despică în patru firul cel mai 
subțire şi cel mai încurcat al diplomaţiei. Acei care par a 
fi mai slabi în materie sunt miniştrii; ei nu văd mai departe 
decit virful nasului; cercetînd faptele lor, ai zice că nu-și 
dau nici măcar osteneala de a cugeta și a căuta să vadă con- 
secinţele ce vor avea încăierările care se pregătesc; se mul- 

ţumesc a urma orbeşte inspirațiunele care le vin cînd din- 
tr-o parte, cînd dintr-alta. Ceea însă ce mi se pare mai cert 
este că România, în evenimentele ce să prepară, are să urmeze 
politica ce va adopta Germania, orcare ar fi ea. 

Maestrul care ţine în mina sa sforile acestor umbre de 
miniştri ti îmbracă după cum îi vine la socoteală, cînd hu- 
săreşte, cînd căzăcește, și îi intoarce cum îi place; vintul 
politic, deşi se învirteşte citeodată, dar cocoşul după casă 
arată mai totdauna acelaşi punct cardinal. Ei nici nu văd 
că gilceava este pentru plapuma lor şi că independența cu 
care voiesc a se amăgi, de ar veni într-un moment intem- 
pestiv şi înainte ca naţiunele slave de peste Dunăre să fi 
dobindit conştiinţa esistenţei lor, ar fi un pericol mai mult 
sau mai puțin apropiat. Dependenţa de astăzi a acestei ţări 
este numai nominală, şi independinţa României nu ar pu- 
tea deveni reală şi de drept dintr-un moment într-altul fără 
a da noi lovituri Turciei şi fără a ajuta pe sirbi şi pe bulgari 
să cadă în ghearele Rusiei. 

Principele Bismarck, acest puternic Eol, nu este om care 
să umble pe două cărări sau să se oprească în drum cînd 
întilneşte o piedică; el dă cu pieioru barierelor şi trece ina- 
inte. Înzestrat de o mare perspicacitate și de o mare putere 
de concentraţiune de spirit, este totodată lipsit de orce seru- 
pul în politică; puţin îi pasă daca aduce sau nu lumea val- 
virtej, daca Dunărea, Sava sau Bojana or căra sute de mii 
de cadavre, daca s-or ruina ţări şi provincii, numai el să 
poată prinde cîţiva baboi în apa cea tulbure. 

Principele de Bismarck nu este un Cavour, în spiritul 
căruia unitatea italiană era un mijloc de a scăpa ţara de 
jugul streinului, ca să-i dea libertatea politică şi socială. 
Pentru cancelarul imperiului, unitatea este mijlocul de a 
pune pe toată Germania sub puterea prusiană; campania 
religioasă ce a întreprins cu atita vigoare nu are alt scop 
decit de a hrăpi germanilor libertatea politică şi de conşti- 
ință de care s-au bucurat pină acum, libertatea acea prin 
care acest neam s-a rădicat atit de sus în investigaţiunile 
transandante ale spiritului. Pentru dinsul, patria este o 
cazarmă, şi națiunea un roi de albine, făcută pentru a hrăni 
soldatul împărătesc; consideră ştiinţa politică ea un joc 
de cărţi în minele unui dibaci care trage la chit cind pe unul, 

cînd pe altul, într-o zi pe Napoleon III, arătindu-i Rinu, 
Luxemburgul. și Belgia, altă dată pe Franz Josef, arătiîn- 
du-i Herţegovina, acum pe Turcia cu Bulgaria, şi mine- 
poimine, daca Dumnezeu îi va da viaţă, pe împăratul 
Rusiei cu gurele Dunării şi cu Constantinopolul. Toate 
credinţele acestui erou al diplomaţiei de astăzi se rezumă 
în cuvintele: „Puterea primează dreptul“ — de aceea per- 
fecționează puştile, toarnă mereu la tunuri şi zideşte ce- 
tăți; ş-a așezat pioni în toate părţile, a împănat lumea cu 
emisari şi propagandist care încearcă conștiinţele, . mă- 
soară dealurile, ripele și girlile, cheamă pe toţi ghermanii 
din toate colţurile lumei a fi gata la luptă cînd va suna el 
din trimbiţă. Pangermanul este puternicul rădicător cu 
care noul Arhimed s-a servit şi se servă în contra Austriei 
şi în contra Franței. Uită insă că mai esistă și o altă putere 
în lume, o putere care acea este primordială, că se numeşte 
Dreptatea $ şi care nu admite, nici sufere mult timp triumful 
în contra libertăţii, măcar de ar sta marele cancelar ziua şi 
noaptea cu căciula de fier în cap şi cu fulgerul de oțel în 
mînă. Alsacia şi Lorena au devenit călciiul slab al acestui 
Ahil politic. Provinciile anesate, această podoabă a coroa- 
nei sale, îi fac slăbiciunea, căci îl pun. cu totul la discrețiu- 
nea vechiului său amic de la Stuttgart. Daca vreodată ar 
încerca să se mişte fără ştirea și fără voia cancelarului de la 
Petersburg, ar fi destul ca țarul să se prefacă că șoptește 
citeva minute ambasadorului Franţei, ca să-l facă să- -şi vie 
in fire. 

Noul împărat rivneşte negreșit la provinciile germane alo 
Austriei, dar cine poate spune pină unde va voi să meargă 
el cu sacrificiile şi pină unde i-ar permite Rusia să împingă 
lucrurile, daca îi convine să lase pe Austro-Ungaria să se 
întindă pe malul Adriaticei de la Cataro-Klek și Sotorina 
în jos spre Enos, in Marea Egee, sau să-i lase Dunărea, riul 
deja cucerit în fapt de puternica sa societate de navigaţiune, 
daca Rusia, care l-a susținut şi l-a secondat şi la 1866 în 
contra Austriei, şi la 1870 contra Franței, nu s-ar turbura 
în contra concesiunelor de asemenea natură. Cine poate 
şti daca poftele acestor trei capete incoronate nu s-ar ajunge 
la tirg cind o fi la adică, cum s-au mai ajuns și altădată. 
Aci stă cestiunea. 

Silinţele tutulor cabinetelor de a potoli focul aprins in- 
tr-un mod imprudent de puterea aceea care ar avea poate 
mai mult de pierdut dovedesc că înţelegerea este dificilă, 
daca nu imposibilă; pare că în zădar împărații vor alerga 
de la unul la altul, bucata e prea mare ca să se poată im- 
părți fără gilceavă. 

Este un secol şi mai bine de cînd esistă tot felul de pro- 
jecte asupra dezmembrării Turciei, nu este stat mai mult 
sau mai puţin vecin, mare sau mic, care să nu se fi gindit la. 
partea ce i-ar cuveni într-acea moştenire. Unul oftează după 
litoralul Adriaticei, altul voieşte gurile Dunării, celalalt 
pindeşte ocaziunea pentru a-și putea rotunzi hotarele, unul 
vede un tirg frumos pentru comerţul şi pentru industria sa. 
Cel mai generos din generoşi se mulţumeşte a visa numai 
frați de gintă şi nu se preocupă decit de coreligionaritate 
şi de conaţionalitate, niște simple cestiuni de umanitate, 
de geografie, de geologie și de antropologie. Ce frumoasă 
cetate ar forma în marginea Europei Carpaţii de o parte şi 
Balcanii de alta, cu Dunărea prin mijloc! 

Vintul suflă tare, schimbindu-se pe toată ziua cind des- 
pre agresiune, cînd despre moderaţiune, fără a ne lăsa să 
punem temei pe ziua de mine. Vintul se schimbă sau pentru 
că nu s-au înţeles încă peţitorii, sau pentru că nici unul 
nu crede momentul favorabil. Nu se poate pune nici un te: 
mei pe asigurările de pace ce ne vin astăzi de la împărați, 
precum nu se putea pune temei la 1772 pe asigurările satis- 
făcătoare date lordului Suffolk la Londra de către ambasa- 
dorii celor trei puteri ale Nordului în contra zgomotelor 
răspindite despre împărțeala Poloniei, atunci pe cind de 
paisprezece luni Frederic a! II-lea trimisese comitelui de 
Solons întregul project de împărțeală, astfel cum s-a pus 
în esecutare la 1775. 

Austria, după ce s-a arătat cea dintii pe scenă în comedia 
care se joacă, aruncind fitilul răscoalei în Bosnia şi Herţego- 
vina, acum, că magiarii au înţeles pericolul de care pot fi 
amerinţaţi daca s-ar mări prea mult elementul slav, comi- 
tele Andrassy aleargă cit poate să stingă focul aprins de gu- 
vernatorul Croaţiei, pe cînd principele Bismarck, rezemat 
pe un tun „Krupp“, priveşte la bunul și vechiul său amic 

de la Frankfort cum roade castanele trase de Austria şi cîntă 
mereu din fluier idila: „Germania nu are nici un interes 
în Orient“, mărginindu-se a veghea nu cumva să-i scape din 
mină cancelarul ţarului, căci atunci se înţelege că edificiul 
rădicat în 25 de ani cu atita muncă şi dibăcie ar cădea in- 
tr-o clipă, ea o mănăstire de cărţi. Poziţiunea principelui 
Bismarck are să devie din zi în zi mai dificilă din cauza 
stării în care a pus pe Franţa. Deşi spiritul de unitate ger- 
mană [e] foarte dezvoltat pretutindeni, a trebuit însă can- 
celarului o mare dibăcie ca să facă să tacă rivalităţile sta- 
telor de Ia sud şi să paralizeze acţiunea catolică; numai as- 
fel a putut duce trupele contopite ale Germaniei pe stradele 
Parisului; esigențile soldățimei i-a impus necesitatea să 
abuzeze de victoriile militare şi să impuie Franţei, deosebit 
de suma colosală de cinci miliarde, dezlipirea a două pro- 
vincii din cele mai împodobite, mai înflorite și mai patri- 
ote, și a creat astfel Prusiei o inimicie din partea Franţei, 
care nu se va potoli decit cu recuperarea Alsaciei şi Lore- 
nei. 

Daca principele Bismarck ar fi ştiut să se oprească la 
Sedan, Franța, care avea în istoria sa o glorie militară des- 
tul de mare, putea să uite Vertu, Reichshotfen şi Sedanu, 
precum a uitat Berezina şi Waterlou, şi Germania ar fi gä- 
sit în Franţa o putere amică și chiar o aliată, care ar fi aju- 
tat-o a deznoda toate cestiunele în folosul libertăţii şi a ci- 
vilizaţiunei, astfel cum se cuvine să o facă două naţiuni 
cele mai puternice și mai luminate din continentul euro- 
pean, în vreme ce acum împăratul Germaniei este împins 
fatalmente a fi tras de Rusia or încotro ar voi să-l ducă. 
Populaţiunele Orientului care s-ar fi așteptat să găsească 
în germanism o garanție şi un sprijin la soluțiunea ce le-ar 
cuveni nu văd decit un susțiitor al politicei de agitaţiune 
continuă condusă de agenți ruseşti, Germania pînă ieri 
avea o acțiune puternică în Orient, fiii ei erau consideraţi 
pretutindeni ca un element binefăcător şi civilizator, dovadă 
afecțiunea de care se bucurau înainte de 1870, comparată 
cu sentimentul de temere și de neîncredere ce le poartă as- 
tăzi românii. Sunt puşi pe aceeași linie cu ruşii în îngriji- 
rile popoarelor din Orient, devenind chiar antipatici mai 
ales slavilor. 

VIII 


TO SIR JAMES OSBORNE MORGRAW 


London 
75, Playfaire Street 


Bucureşti, 17/29 martie 1876 


Am citit in Monday revue din luna lui octombrie trecut 
frumoasa ta lucrare asupra producţiunei şi a bogăției agri- 
cole a Europei Orientale. Am admirat claritatea espunerei 
şi dispoziţiunile ingenioase a tabelelor tale; dar nu-ţi pot 
ascunde că am găsit lacune şi erori în cifrele privitoare la 
România; permite-mi a veni să-ți împlinesc una, sperînd 
că cifrele ce-ţi transmit îţi vor servi la edițiunea a doua a 
scrierei tale; poate că-ţi va merita chiar onorul de a fi ad- 
mis în societatea geografică din Bucureşti. 

Despre cele ce se poate zice despre populaţiune vine în 
întiia linie producţiunea; alăturatul tablou îţi poate da o 
idee despre producțiunea agricolă, vegetală și animală. 

Puţini dintre oamenii de stat români au început a se preo- 
cupa de starea financiară a ţărei, şi din nenorocire gi mai 
puţini încă se îngrijesc de starea economică și care înțeleg 
că una este strins legată de cealaltă. Cei mai mulți și cei mai 
în evidenţă cred că o situațiune ca aceea în care se află te- 
zaurul român se poate îndrepta cu niște cîrpeli la economii 
şi cu nişte reduceri în cheltuieli, cu un împrumut mai mult 
sau mai puţin greu, cu un spor la unele dări sau cu născoci- 
rea vreunui impozit nou. Preocupaţiunea merge cel mult 
pînă a căuta ca acele sporiri să nu lovească prea greu în 
influenţele electorale ale guvernului și uită că or pe ce şi or 
pe cine s-ar pune o dare, ea cade și se răstringe asupra tutu- 
lor locuitorilor. Şi foarte puţini sunt la număr acei care 
văd că cestiunea este mult mai gravă. 

În România nu esistă decît un singur izvor de bogăţie: 
plugăria cea mai simplă și mai primitivă. Toate celelalte 

industrii împreună nu pot conta nici pentru a zecea parte a 
producţiunei totale. Bogăția ţărei vine d-a dreptul de la 
pămint, care, întors şi stors necontenit, a ajuns a nu mai 
putea produce ceea ce producea pînă acum. Tot luindu-i pe 
tot anul, fără a-i da nimic, nu mai este în stare să producă 
fără ajutorul celorlalte industrii nici în cuantitate, nici în 
cualitate, într-atit că grinele noastre de 60 de livre au de- 
venit o raritate cu toată munca ce-și dau mulţi din cultiva- 
tori de a îmbunătăţi soiurile, aducind seminţe din alte ţări 
şi din cele mai renumite și mai căutate. Producţiunea în 
cuantitate scade pe tot anul într-un mod foarte simţitor, 
încît de unde acum şi cincisprezece ani producţiunea de 
mijloc era de 20 de hectolitri de hectar, astăzi nu se mai 
poate conta producțiunea medie mai mult de 15 hectolitri, 
o scădere de 25% în forţa productivă a pămîntului. Aceasta 


provine din împuţinarea vitelor şi din absenţa industriilor 


cu care se hrăneşte şi se îmbunătățește agricultura. 

Creşterea vitelor, păstoria, care acum ciţiva ani era una 
din bogăţiile cele mari ale țărei, astăzi a căzut mai cu totul. 
În cîmpiile cele mai întinse ale Ialomiţei, ale Buzăului și 
ale Prutului de jos aceasta a căzut din cauza lipsei și scum- 
petei capitalului, din cauza grelelor impozite şi sărăcirea 
populaţiunei agricole. 

Fabricaţiunile cele mai simple, chiar şi acele care sunt 
adecuate plugăriei, lipsesc cu totul, afară de citeva fabrici 
de spirt, care şi acelea se inchid una după alta și afară de 
două fabrici de zahăr în construcţiune, a căror soartă invi- 
diată nu se poate cunoaşte incă. Materia îngrășătoare d-a- 
bia poate indestula trebuințele grădinilor de legume din- 
prejurul oraşelor. 

În anul 1871, producţiunea agricolă propriu-zisă a 
fost, după tabelele statistice oficiale din Bucureşti, de 
319.740.813 franci, specificate în modul următor: 

Felul productului Hectolitri Cintare | Prețul Valoarea franci 
Griu 9.066.316 — 16 145.061.056 
Hrişcă 61.833 — 12 141.996 
Mei 103.780 — 8 „830.240 
Qrz 3.204.753 — 6 19.228.518 
Ovăz 971.403 — 5 4.851.016 
Porumb 14.686.500 — 8 1111.492.000 
Secară 1.210.063 — 11 13.310.693 
Rapiță 890.135 — 17 15.132.295 
Fasole 166.600 — 15 2.499.000 
Cinepă — 21.200 20 424.000 
In - 8.200 20 164.000 

30.361.383 29.400 319.740.813 

La această valoare se mai adaugă: 
Tutun 1.900.000 kilograme 0,50 950.000 
Cartofi 120.000 cintare 20 2.400.000 
Vin 5.500.000 decalitri 2 11.000.000 
Grădinele 15.000 hectare 500 1.500.009 


341.590.000 


Ca să complectăm, trebuie să adăogăm la suma de mai sus 
producţiunea animalelor, care, după datele biuroului sta- 
tistic ale aceluiaşi an 1871, se poate evalua din tabela nu- 
mărului vitelor esistente, care este de 8.250.000 capete 
mari cu mici, și anume: ai 


T 


Capete Armăsari, Iepe, Cai, Minzi 427.000 
Catiri, Măgari 6.600 


Tauri, Vaci,, Boi, Bivoli, 
Bivoliţe, Viţei, Malaci 1.900.000 


Berbeci, Oi, Miei, Țapi, 
Capre, Iezi 5.066.400 


Porci 850.000 


8.250.000 capete care 


dau o producţiune anuală de: 
50.000 cai, a căror valoare este de .,.. 4.000.000 fr. 


1.000 măgari şi catiri .,........., 50.000 ,„ 
380.000 boi... 19.000.000 
1.000.000 oi .ososracasccrissaricee 12.500.000 „ 
170.000 porci.. s.s cc .-- 4.250.000 „ 
39.800.000 fr. 


Și astfel avem; producpiunea vegetală 344.590.843 fr. 
producțiunea animală 39.800.000 , 


Total 381.390.813 ,„ 
sumă la care, de vom adăoga încă şi valoarea productelor 
animale, minerale şi altele, 
în sumă de ..,ccc cc. aa... 19.236.332 franci 
avem un total de .......c cc. 400.627.145 „p 


Trecind acum la partea comercială, iți voi spune că tra- 
ficul mediu al României cu deosebitele state, cum rezultă 
din tabelele statistice oficiale ale biuroului din Bucureşti 
pe anii 1871, 1872 şi 1873, a fost de: 


. esportul 167.270.206 fr. 
263.977.624 fr., din care {ia portul 96.707.445 , 


adică o balanţă în favor de... .......... „. 70.562.791 fr. 


Dintr-această sumă însă, care ar reprezenta balanța, tre- 
buie să scădem cel puţin 30.000.000 fr. sau şi 40.000.000 fr., 
banii ieşiţi din ţară pe tot anul pentru călătorii de agrement 
sau de afaceri în streinătate și pentru întreţinerea a mulți- 
mei de tineri care îşi fac educaţiunea şi studiile în oraşele 
universitare ale Europei, încât balanţa în favorul ţărei nu 
s-ar sui mai mult decit pînă la 30 sau 40.000.000 fr., sumă 
care mai toată trece tot în streinătate, şi încă cu prisos pen- 
tru plata ratelor datoriei publice. Şi putem zice că de mai 
malţi ani nu mai rămîn bani în ţară dintr-un an pină-ntr- 
altul. 

Ţările cu care România este în daraveri de comerţ, se cla- 
sează în privinţa esportalui în modul următor: 

Cercetînd schimburile cu aceste deosebite state, găsim că 
in anul 1872 ele au fost cele următoare și că au dat balanţele 
favorabile şi defavorabile insemnate cele dintii cu semnul +, 
cele de al doilea cu semnul —: 


I. Austria 


II. 


HI. 


IV. 


VI. 


Turcia 


Franța 


Anglia 


. Rusia 


Italia 


Esportul 
| Importul 
Balanța -- 
Esportul 
| Importul 
Balanța + 
Esportul 
| Importul 
Balanța — 
Esportul 
| Importul 
Balanța — 
Esportul 
| Importul 
Balanța — 
pm 


Importul 
Balanța + 


21.379.422 


31.638.388 
38.773.290 


42.915.098 


21.268.429 
17.727.085 | 


9.541.344 


14.696.603 
| 30.329.248 
15.632.645 


936.042 


14.132.375 
| 35.541.797 


7.247.047 


2.092.149 


3.830.580 
1.738.431 


| 5.999.729 


2.053.707 
| 2.532.365 
468 658 


1.575.049 


44.995.514 


| 120.461.673 fr. 


n 

Esportul 3.162.036 


Importul 7.376.581 
Balanța — 4.214.545 
Esportul 21.463.422 


VII. Germania | 40.538.647 tr. 


VIII. Alte state | 
| Importul 4.129.519 


Balanța + 17.333.903 


Din datele de mai sus se vede că in anul 1872 balanța 
comerțului României a fost favorabilă: 
Cu Austria beneficiind cu + 42.915.093 


25.592.941 ,„ 


„ Turcia E „ + 9.541.344 
„ Italia ȘI » + 1.575.049 
„ alte state i „ + 17.833.903 


+ 71.365.389 
lar ţările cu care balanţa a fost în deiavor sunt: 


Cu Franţa  pierzind — 936.042 
„ Anglia 5 — 7.247.047 
„ Rusia x — 1.738.439 
„ Germaniă , — 4.214.545 

— 14.136.065 


adică + 71.365.389 balanța favorabilă 
şi — 14.136.065 A defavorabilă 


+ 57.229.324 balanța generală favorabilă 


Aceste cifre, deşi adevărate în cit priveşte totalitatea 
traficului român, în special însă ele nu arată cu esactitate 
valoarele importului şi esportului cu fiecare ţară in speciai, 
fiindcă multe mărfuri şi producte care sunt considerate de 
biurourile vamale ca venind din sau ducindu-se in Austria, 
fiindcă se încarcă în sau se descarcă din corăbii cu pavilion 
austriac, în realitate ele însă vin sau se duc în alte ţări: în 
Franţa, Anglia sau Italia, şi în tabelele vamale româneşti 
figurează ca făcînd parte din traficul cu Austro-Ungaria. 

lată acum ciirele ce am putut estrage din tabelele statis- 
tice ale biuroului statistic al Ministerului de Interne pe anii 
1871, 1872 şi 1873: 

ESPORTUL GENERAL PE STATE 


Numele statelor Anul 18 t Anul 1672 A aul 187 3 
Austro-Ungaria 49.635.211 81.688.388 68.168.568 
Tureia 39.586.636 27.268.429 35.782.190 
Franța 31.951.541 14.696.603 14.056.884 
Anglia 27.395.260 14.132.875 16.349.411 
Rusia 3.415.634 2.092.149 3.810.537 
Italia 2.155.418 2.053.707 3.407.146 
Germania 1.588.598 3.162.036 444.566 
Celelalte state 21.954,418 21.463.422 14.891.431 


177.682.782 166.557.104 167.570.732 


După aceste tabele, valorile esportului pămîntului g-ale 
industriei se clasifică în modul următor: 


ESPORTUL GENERAL PE MATERII 


d 1871 Valoare în 1872 Valoare în 1873 Valoare în 
Felul productelor franei franci franci 


Cereale şi seminţe | 144.897.922 1253.613.504 119.006.845 


Animale 13.548.526 19.098.646 18.938.828 
Producte animale 12.870.189 14.442.472 11.977.044 
Materii minerale 1.910.537 2.202.714 2.867.238 
Diverse 4.455.606 5.199.768 4.180.777 


177.682.782 166.557.104 157.570.732 


Comerțul cerealelor României cu deosebitele state se cla- 
sează în modul următor: 


Romee atatao | 272 pg în | 2877 gre de | 2970 aee n 
Anglia 27.270.640 14.123.813 16.323.395 
Austria 25.551.213 50.415.170 41.547.095 
Franța 31.731.082 14,659,736 13.971.576 
Germania 1.557.330 8.130.611 442.755 
Italia 2.149.212 2.052.227 3.407.146 
Rusia 1.238.272 210.420 384.021 
Tureia 33.586.027 19.588.231 28.059.333 
Alte state 21.814.086 21.433.295 14.871.527 


144.897.922 125.613.505 119.006.845 


Importul pe acești ani 1874, 1872 și 1873 a fost cu: 


Numele statelor 1871 Valoare în 1872 Valoare în 1873 Valoare fa 
i franci i i 


franci Irauci 


Austria 31.028.629 38.113.290 39.348.143 


Anglia, 14.390.826 21.319.422 22.409.611 
Torcia 10.476.460 11.127.085 8.510.997 
Franţa 9.819.459 15.632.645 14.534.527 
Germania -5.569.767 7.876.581 6.433.129 
Rusia 3.267.273 3.830.580 2.918.499 
Italia 1.182.184 478.658 351.263 
Celelalte state 1.192.036 4.129.519 3.300.388 

82.927.228 109.327.780 97.867.167 


Esportul cerealelor a fost în anul 1872 de: 
2.917.340 hectolitri griu 
3.109.708 » porumb 
177.393 ÎI secară 
3.714.154 „3 orz 


9.919.154 hectolitri şi 7.041.296 oca făină, 
a căror valoare s-a putut sui la 135.613.504 franci. 

D-l Gioia, care a avut la dispozițiunea sa toată arhiva 
biuroului statistic din Bucureşti şi a putut compara tabelele 
importațiunei deosebitelor state, în raportul său adresat 
d-lui Mingheiti!? arată traficul României în anul 1871 deo. 
valoare de 159.000.000 pină la 172.500.000, clasîndu-i în 
modul următori 


Esportul 58.000.000 


Importul 5.000.000 | 


Balanța în "favoare + 53.000.000, ceea ce este o deosebire 
de aproape 50% la balanţă, iar ia trafic de 26%, cu ciirele 
oficiale ale guvernului român, care sunt pentru Turcia: 


Esportul 39.586.636 
Importul 10.470460 | 50.063.096 fr. 


Balanta + 29.110.176 


I. Turcia | 63.000.000 franci 


Esportul 33.250.000 
Importul 38.750.000 


Balanța + 5.500.000, pe cînd cifrele biu- 
roului statistic din București dau pentru traficul cu Austria 
în anul 1871: 


IL. Austria | | 72.000.000 fr. 


Esportul 49.635.217 
| 86.663.846 fr. 
Importul 39.028.629 


Balanța + 12.606.588 

Cifrele d-lui Gioia diferă de cele oficiale române, şi în 
traficul cu Franța și cel cu Anglia, ele dau balanța favorabilă 
României, 

D-l Petrescu, care s-a ocupat cu despoierea tabelelor 
statistice din anul 1866, rezumă traficul României la suma de 
194.841.696 fr., adică cu 69.135.901 fr. mai scăzut decit 
traficul oficial al anilor 1871, 1872 şi 1873, 

După d. Petrescu, traficul a fost în anul 1866: 


Esportul 124.704.675 


194.481.696 [fr.] 
Importul 73.140.021 


Balanța + 48.561.654 
Comparind cifrele anilor 1866 şi 1873, avem o sporire 
însemnată in trafic de mai mult de 50.000.000 franci. 


1866 1873 
Esportul 50.849.208 35.782.190 
I. Turcia | 
Importul 14.451.745 - 8.570.997 
Balanța + 36.397.463 | + 27.211.293 
Esportul 20.477.965 14.056 883 
II. Franța | 
Importu? 7.939.736 14.534.427 
Balanța + 12.588.229 + 477.644 


SAL 


Esportul 7.835.827 

III. Italia | 
Importul 282.123 
Balanța + 7.553.704 
Esportul 13.952.652 

IV. Anglia | 
Importul 9.012.697 


1866 


Balanța + 4.939.955 


1873 
3.407.146 


354.263 


$ 3.055.883 
16.349.461 


22.409.611 
— 6.060.200 
14.891.431 


3.300.388 
+ 11.591.043 
3.870.537 


2.018.499 
-+ 952.038 
68.768.568 


39.348.143 
+ 29.420.435 


-+ 66.331.995 


Esportul 5.952.240 

V. Alte state | 
Importul 969.569 
Balanța + 4.982.644 
Esportul 1.994.273 

VI. Rusia | 
Importul 3.023.502 
Balanța — 1.029.229 
Esportul 20.639.510 

VII. Austria | 
Importul 37.459.622 
Balanța — 16.820.112 

Balanța anului 1866 a fost: 

cu Turcia ....,,c.c.c.. + 36.397.463 
» Franţa .....,..,... + 12.538.229 
» Italia onenean + 7.553.704 
» Anglia pessan + 4.939.955 
„ diferite state ...... + 4.982.644 
» Rusia soro ata d aa — 1.029.463 
Austria esasen — 16.820.112 

Balanță generală în favoare 


— 17.849.341 


F 48.582.654 


Altău amic, B. DOWLEY 


IX 


TO SIR JAMES OSBORNE MORGAW 
London 
75, Playfaire Street 


Bucureşti, 4/16 april 1876 


Scumpe amice, 

Ca să completez noţiunele statistice cu care am inceput în 
epistola mea din săptămina trecută, trebuie să urmez acele 
ştiinţe, espuindu-ţi starea finanţelor acestii ţări. 

Sub puntul de vedere financiar, puţine state în Europa ar 
putea fi într-o stare mai prosperă decit România, şi bogăţia ei 
ar putea să crească pe tot anul cu 25%, din totalul traficului ; 
dar, din nenorocire, acest element de îmbogățire se află 
paralizat de anuităţile grele ce plătește în streinătate pentru 
datoriile contractate şi de suma ce iese pe tot anul din ţară 
pentru întreţinerea a mai mult de 700 de tineri care își fac 
studiile lor în colegiile şi universităţile Franţei, Germaniei 
şi Elveţiei, trăgind acolo şi pe mulţi din părinţii lor pe tot 
timpul cit durează studiile. 

Venitul statului român se compune: 

1. Din arenzile moșiilor Coroanii şi din vinzarea tăierii 
pădurilor după acele moșii ; bunuri pe care pioșii români le-au 
scos din partea de moștenirea ce se cuvenea urmaşilor lor 
şi le-au făcut partea sufletului, cum să zice, le-au consacrat 
dezvoltării şi îmbunătăţirei stării morale şi intelectuale 
a neamului românesc, pentru podoaba bisericei şi pentru 
îmbunătăţirea clerului, pentru seminare și pentru şcoli. 
Aceste venituri figurează în buget pe tot anul în cifra de 
21.095.542 fr., deosebit de 1.560.000 fr., care reprezintă 
venitul moşiilor vindute pe 26.000.000 îr.; în tot un venit 
care de la 22.655.542 fr. s-a redus a nu mai fi decit 
21.095.542 fr. 

2, Un alt izvor de venit sunt veniturile acelea care purtau 
odinioară numele de drepturi regaliane, precum sunt sarea 
şi postele, care dau 7.500.000 pe an. 

3. Celelalte impozite, producind 65.844.460 fr. pe an, 
care complectează veniturile statului, provin din percepţiunea 

dărilor directe şi indirecte puse asupra locuitorilor, impozite 
cu deosebite numiri. 

După bugetul votat acum în urmă pentru eserciţiul anului 
1876, venitul statului român este prevăzut la suma de 
98.000.000 fr. 

Acest venit se descompune în modul următor: 
10.043.464,51 impozitul personal 
3.377.894,61 impozitul şoselelor 

I. Impozite directe | 1.369.983,45 impozitul patentelor 

28.638.601 ,83 6.051.444,98 impozitul fundiar 
396.114,30 transmitere 
7.400.000,00 licențele cîrciumarilfor] 
dar aceste sume sunt mai toate umflate cu cel puţin 6 şi 7%. 

Deşi acest venit, în anul precedent 1875, a fost evaluat şi 
mai sus, căci era trecut drept 29.082.016 fr., dar el nu poate 
trece mult peste suma de 24.000.000 ir. 

Dintr-acest nenorocit sistem de a umfla cifrele la venituri 
şi d-a le pitula la cheltuieli a provenit grozavele deficite; 
lucrul este lesne de înţeles cînd la un singur capitol se trece 
o cifră care desigur are să lase un gol la venit de aproape 
5.000.000 fr. 

Contribuția personală constituie 22% din impozitul 
total, iar toate impozitele directe impreună dau 41% din 
venitul totalităţii contribuţiunelor; celelalte 59%, provin 
din impozitele indirecte: 

7.800.000 importul 
1.600.000 esportul 
15.000 tranzitul 


35.000 pășunatul Vămile 
29.000 plumbatul 
120.000 confiscatul 
II. Impoz. 3.400.000 consumaţ. sării 
indir, 1.500.000 sarea esportată | Salinele 
34.153.000 100.000 sarea de mare 


3.102.000 arenda băuturil[or} 
9.000 amenzile |amturile 
2.000 măsurile 
8.000.000 monopolul 
150.000 amenzile Tutunul 
5.000.000 timbrul și înregistrarea 

Aceste cifre, afară de tutun și de băuturile spirtoase, care 
sunt fixe fiindcă sunt date in întrepriză, sunt umflate cu 10%; 
cle nu se pot urca mai sus de 27.500.000 fr. şi trebuie să dea 
o lipsă de buget de cel puţin 4.000.000 fr. 


991.250 arenda domen. Brăila, Giurgiu 
şi Turnu 
15.616.078 arenzile moșiilor statului 
257.474 locaţiunea acaretelor şi viilor 
1.000.000 vinzări de păduri 
154.924 arenda pămiînturilor din Basa- 


rabia 
28.255 arenda bălților şi pescăriilor 
11]. Domeniile din Basarabia 
21.095.542 23.150 arenda stuhăriilor 


156.260 tasele trecerilor pe poduri 
59.900 şanalurile Dunării 
2.000.000 plata improprietărirei colo- 
niştilor 
9.250 cuponul obligaţiunelor rurale 
din Basarabia 
800.000 de la arendaşi pentru paznici 
În bugetul anului 1875 această sumă a figurat numai drept 
20.289.802, dar chiar şi această eitră era prea mare, căci 
acest venit nu se poate conta mai mult de 17.000.000 fr., 
adică cu 20%, mai jos. 
1.300.000 venitul postelor 
4.200.000 „ telegralului 
970.000 calea ferată Bucureşti-Giurgiu 
50.000 calea ferată Laşi-Ungheni 


IV. Poste, 124.395 controlul şi survg. [suprave- 
telegr. şi gherea] Societ. rom. Roman— 
dr, fier V irciorova 
8.812.282 17.887 controlul şi survg. Rom[an]— 

Botoșani 


150.000 iocaţiun(ea] vagoanelor 
5.000.000 escedentul drumurilor-de-fier 
Și această sumă este esagerată cu cel puţin î!/, milion 
sau 17% ; ea nu ar trebui să figureze în buget pe mai mult de 
7 milioane; în anul 1875 a fost trecută drept 3.540.000 fr. 

60.000 vinzarea de obiecte vechi 
500.000 procente de la debitorii statului 
748.000 subvenţiunea pentru pompieri 
24.444 de la Sf. Spiridon p. școala de fete 
20.000 de la elevii interni 

40.000 de la elevii școalei militare 
271.000 Imprimeria statului şi Monitorul 
30.000 lucrul arestanților 

4 000 agenţiile din streinătate 

4.000 diplomele de naturalizare 

3.000 inscripţiunele la facultăți 

V. Venituri 18.000 stabilimentul de artilerie 
diverse 22.000 şcoala de mașini 
3.769.102 8.000 bufetele şi grădinele 

5.000 Monitorul oastei şi imprimatele 
1.200 buletinul! Curţei de casaţiune 
18.000 bonificarea impruml[utului] Stern 
75.000 judecăţile cîştigate 
448.965 produsul penitenciar. Mărgineni 
150.000 amenzile judecătoreşti 
500.000 venituri întimplătoare 
500.000 escedentul Casei de depuneri 
312.500 comuna Bucureşti p. Godillot 

Această sumă este și mai umflată decit celelalte; ea nu se 
poate conta decit pină la 2.500.000 fr. , adică trebuie scăzută 
cu 35%. 

VI. Vinzarea ; 1.877.313 din ratele bunuril[or] vindute 
de bunuri 40.000 din embaticuri şi răscumpărări 
4.325.891 12.408.577 din vinzările după legea din 1873 

Sume care nici nu se cuvenea să fie trecute în bugetul 
veniturilor, căci provine din vinzări de fond. 

Toate aceste venituri evaluate la suma de 97.894.427 
nu pot da în realitate mai mult de .......... 81.000.000 
o diferență în minus de aproape .....,....c.. 17.000.000 
sau un gol anual de 18%, cu care creşte deficitul din an în an 
şi dă loc la o datorie flotantă, care la fiecare doi sau trei ani 
necesitează un nou împrumut cu amortizare sau consolidat, 

Afară de suma de 21.095.542 fr., productul arendării 
moșiilor statului, celelalte 76.798.885 trebuie să iasă din 
dări directe şi indirecte asupra locuitorilor. 

Daca la suma din urmă vom adăoga 49.480.534, provenită 
din contribuţiunele judeţene şi comunale, adică: 

Contribuţiuni judeţene .....,. 6.960.630 

» comunale urbane 23.524.025 49.480.531 fr. 
rurale 18.995.876 
avem 76.798.885 contribuţiunele către stat 
49.480.531 » judeţ[ene] şi comunale 

126.279.416 totalul dărilor care apasă pe locuitori, adică 
28 fr. de suflare sau 140 fr. de familie, dare foarte grea, 
pe care nu o poate duce și care nu lasă mijloace de a spori 
avuţia țărei; mai ales daca vom considera că clasa agricolă 
cea mai numeroasă, foştii clăcaşi, în număr de 400.000 de 
familii, mai plătesc incă o rată de 15.000.000 fr. pe an 
pentru răscumpărarea pămîntului, rata pe care au a o 
plăti încă trei ani de acum încolo şi care apasă cu 37 fr. 50 
asupra fiecării familii. Este dovedit că clasele agricole 
muncitoare nu pot rezista la toate aceste dări decit îndato- 
vindu-se și vînzindu-și şeptelul. 

Acum şi cîţiva ani, contribuţiunele indirecte se mărgineau 
mai toate într-un singur articol, acela al vămilor; sarea, 
deşi se plăteşte pe consumaţiune, dar într-o ţară unde nu 
esistă industrie si unde toată întrebuinţarea ei se mărginește 
ia alimentaţiune, , gabela aceasta constituie o cătime constantă 
pentru bogat, ca şi pentru sărac gi să poate clasa, precum 
am făcut, între veniturile regaliane sau între contribuţiunele 
personale. Mai nainte vreme consomaţiunea sării să da în 
intrepriză unei companii de concesionari; sistemul acela a 
încetat, el amăgea şi pe stat, şi pe public; statul nu ştia ce 
vinde, căci capitalul de avansat fiind prea mare ca să poată 
găsi mai mulţi concurenţi prin care să se poată stabili preţul 
cel adevărat, rămînea la discreţiunea acelor care se coalizau, 
se asociau și sileau minele guvernului; publicul nu știa ce 
plăteşte, precum nu ştie ce plătește astăzi pentru tutun; 
crede că contribuţiunea tutunului este de 10 milioane, pe 
cind în realitate ea este aproape îndoită, daca ţinem seama 
de cheltuielile de administraţiune, de 'sploataţiune şi de 
percepțiune, 

Bugetul anului 1876 s-a votat la 6 martie 1875 cu un deficit 
de 6.999.502 fr. Ministru G. Gr. Cantacuzino propunea să-l 
acopere cu reduceri în cheltuieli şi cu resurse noi: 

a. Reducerile in de la fabrica pe- 


cheltuieli ce pro- nitenciarului .. 448.965 
punea erau de .... 3.341.959 | de la paznici de 

b. Şi sporirile în hotare ........ 800.000 
venituri de ...... 3.657.543 


i | de la proprietăţi 
Total 6.999.502 vindute ..,... 2.408.577 


Aceste sume trebuie să fie iluzorii, căci trebuiau coborite 
la cel mult 5.909.574 fr., fiindcă 

sumele de ,......... 448.965 

şi cea de .....,.... 800.000 


1.248.965 nu au dat decit 159.037. 


Un alt ministru va aduce negreşit o situaţiune financiară 
care nu va semăna nici cu a unuia, nici cu a altuia. 

Obiceiul de a umfla cifrele la venituri a devenit atit de 
înveterat, încît trece ca moştenire de la un ministru a 
altul, fără ca evidenţa cifrelor să poată deschide ochii acelor 
care nu voiesc să vadă. 

În tabela următoare am însemnat pentru fiecare an, în 
față unele de altele, constatările și realizările, ca să se poală 
vedea enormele diferenţe ce esistă între dînsele. 

Pentru anul 1875 am tras trei coloane, puind în faţă 
previziunele bugetare cu constatările și cu realizările, ca să 
poată fi comparate mai lesne. (Vezi tab. din pag. 349 — 350.) 


SPORIREA IMPOZITELOR 


În cursul celor din urmă 5 ani, impozitele s-au sporit, 
într-un mod foarte însemnător, încît de vom compara suma 
incasată de tezaur prin adausul resurselor peste ceea ce ar fi 
luat daca dările ar fi rămas precum erau în anul 1870 şi vom 
adăoga şi împrumuturile contractate de atunci încoa, găsim 
o diferinţă în plus de 138.000.000 fr. în timp de 5 ani, adică 
impuneri not de 27.500.000 fr. termen meziu pe an. 

În tabela următoare am căutat a specifica acele creșteri 
pentru fiecare capitol în parte: 


Prin impczit s-a realizat un adaos 

fu ndiar pe anii 1871—1875 de 10.789.372 
„a monopolul 

tutunului n 4872—1875 , 27.617.500 
„ timbru 5 1872—4875 ,„ 16.146.876 
„ băuturile 

spirtoase » 1873—1875 ,„ 17.700.708 
„ fabricarea . 

monedei n 1873 » 500.000 
» venitul noilor 

linii ferfate] » 1873—1875 > 7.000.000 
» imprumuturi 5 1873—1875 » 58.000.000 
Totalul încasărilor 

în plus de la 4873—1875 M 137.763.356 


sau 27.500.000 pe an termen de mijloc, adică 30% din buget 
şi 45% din impozitele către stat. 


SPORIREA CHELTUIELILOR 


Trecind acum la sporirea cheltuielilor care au fost de 
neapărată necesitate a se face, găsim numai franci 56.865.126. 
în 1872 3.500.000 
Plata garanţiei] „ 1873 13.500.000 
liniilor de fier] .. 1874 noa 56.865.126 
„ 1875 22.914.201 


Iar suma de 82.000.000 s-a întrebuințat la cheltuieli care 
puteau foarte bine să nu se facă. 

Iată cum au urmat acele adaose la venituri în deosebitele 
capitole ale bugetului: 


1871 1.384.092 


Adaosele la 1872 2.344.684 
impozitul 1873 2.338.889 10.789.372 
fundiar 1874 2.379.599 
1875 2.342.108 | 

1872 3.337.500 
Monopolul 1873 010.00 
tutunului (5. 8.010.000 | 21.617.090 
1875 8.180.000 
| 1872 1.449.461 
187 3.997.715 
Timabrul 1874 6.000.000 | 16.146.876 
1875 5.000.000 
1873 3.300.000 | 
Spirtuoasele | 1874 7.000.000 } 17.700.708 
1875 7.000.000 | 
Fabricarea 
monedei 1875 500.000 500.000 
Venitul 1873 2.000.000 
drumurilor- | 1874 2.000.000 | 7.000.000 
de-fier 1875 3.000.000 
Din datoriile 
contractate 58.000.000 58.000.000 
Total 137.163.356 În. 
; l 1872 3.500.000 
Plățile anuităților |1873 13.500. 
drum-de-fier 1874 16.952.925 coama fr. 
1875 22.914.204 


Cheltuiţi fără utilitate aproape de 80.996.230 fr. 


Statul român posedă astăzi ca lucrări publice: 


1. 1.236 kilometri de drumuri-de-fier in esploatare 

2. 450 g y FĂ y „  construcțiune 
3. 4.5 x poduri de fier peste girle 

4, 5.821 i şosele în circulaţiune 

5. 507 sa š „  construcţiune 

6. 3.420 ȘI linii telegrafice 

7. 6.089 E lungime de fir telegrafic 


şi în special: 

919 kilom. Roman— Vircior[ova] şi Tec[uci] 


Birlad 

Lungimea 224 „  Roman—lţeani şi Romfan]— - 
drumurilor- Botoșani 
de-fier 214 „  laşi— Ungheni 

70 „ Bucureşti—Giurgiu—Smărda 
Şosele in 1.821 kilometri naţionale 
cireulațiune| - 4.000 S județene 
Şosele in 7 i naţionale 
i ct 500 E judeţene 


IZVORUL DEFICITELOR 


De vom trece acum la cheltuielile statului, găsim că bugetul 
rectificativ pe anul 1876, astfel cum s-a votat la 17/29 de- 
cembre 1875, este de 97.894.426 fr., şi anume: 


Consiliul Ministrilor. eee 42.848 
Ministerul de Interne ........cc cc. 8.351.675 
A JORLIIEL e aa n o r... 3.772.460 

E de Esterne „.........oc..... 729.188 

? 5 Cultelor și Instrucțiunei ..,. 7.910.690 
SI de REzbel, gerasias aie 16.550.991 

FA Lucrărilor Publice  ......., 5.119.781 

să de Finanţe „popoare aaa o 54.917.092 
Deschideri de credite ......ouunanuase 500.000 
97.894.427 


La sistemul adoptat de buget rectificatif, de credite suple- 
mentare şi de credite straordinare într-o ţară unde oamenii 
sunt încă puţin cumpătaţi, mai adăogindu-se evaluări 
umflate la venituri și pitulări la cheltuieli, au devenit cauza 
de ruină pentru finanţele acestii ţări. Astfel, în 6 ani, de la 
1871 pină la 1876, creditele sporite prin bugetul rectificatii 
ulterior şi prin cele suplimentare și straordinare au încărcat 
tezaurul cu suma de 83.708.874 fr. sau cu 14.000.000 termen 
de mijloc pe fiecare an, adică cu 17%. Tabela următoare 
îţi poate da o idee de aceste sporuri. 


Sporirea bugetului Credite suplimentare Totalul sporurilor bu- 


Anul prin rectificări şi straordinare getelor primitive 
1871 — 9.011.066 9.017.065 
1872 1.298.456 24.168.289 25.896.745 _ 
1873 18.515.360 5.017.036 23.532.397 
1874 2.101.528 3.166.761 5.868.285 
1875 767.876 6.452.560 1.220.438 
1876 3 12.673.944 12.673.944 


23.213.216 60.495.657 | 83.708.874 


sau 14.000.000 termen mediu pe an. 
Cei din urmă 6 ani au dat deficitele următoare: 


Ama | Petite | tapremurni | Petitie | Dei 
1870 » n 991.295 
1871 3.747.503 3.772.875 7.520.379 8.511.674 
1872 1.638.870 12.283.949 14.222.619 22.781.294 
1873 1.278.604 14.697.746 13.419.141 36.153.435 
1874 7.444.162 » 1.444.162 43.597.597 
1875 332,471 11.990.000 12.822.471 55.920.069 
1876 21.990.002 n 21.990.602 11.910.671 


Situaţiunele financiare înfățișate Camerilor sunt departe 
de a fi conforme cu realitatea; de esemplu, un ministru 
declară deficitul anilor 1875 şi 1876 astfel: 

Deficitul anului 1875 egal cu ........ 8.889.118 
1876 pp. „o 15.484.084 

Total 24.373.202 


Peste citeva săptămîni, succesorul său în situaţiunea 
înfăţişată la 16 fevruar 1876 vine și arată în Cameră cu totul 
alte cifre, mai grele. După acest din urmă: 


kè Lui 


Deficitul anului 1875 egal cu ....... „ 12.537. 894 
» a 1876 pp. .. 12.894.427 
Alte sarcini ....... erererunrrrarenan ... 3.243.105 


Total 28.675.426 


Cheltuieli pur ale admi- Cheltuielile 
Anii | nistraţiunei fără dotaţii a dministrative Diferinţa cu anul 1871 
şi pensii ale anului 1871 

1872 50.380.811 48.291.696 2.039.115 
1873 52.326.386 n 4.034.690 
1874 50.381.399 A 2.039.703 
1875 51.469.988 3 3.178.292 

| Totalul sporurilor de cheltuieli ...... 11.291.802 


DATORIA PUBLICĂ 


Pornit pe o asemenea cale, era natural ca datoria statului 
să meargă crescînd pe tot anul, astfel că lichidind deficitul 
esistent şi contractul Crawley, ea va ajunge la finele anului 
1876 la cifra rotundă de 600.000.000 fr., cu o anuitate de 
61.000.000 fr. 

Această datorie se împarte în două: 

1. 369.152.622 Împrumutul pentru lucrări publice cu o 

plată de anuitate de 30.872.474 fr. 

2. 227.447.474 Împrumuturi cu amortizare, împrumuturi 
consolidate şi datorie flotantă cu o anui- 
tate de 20.238.537 fr. dobinzi, amortizări 
şi rentă. 

Aceste datorii se descompun în modul următor: 

I. 22.889.437 fr. Valoarea nominală a datoriei con- 
tractată la 1 martie 1863 la Londra 
cu Banca otomană şi Stern Brothers, 
cu anuitate 9%, din care 7%, dobindă 
şi 2% amortizare, plus 1/2% comi- 
sion,cheltuieli de schimb şi de tragere. ` 
Acest împrumut a produs un efectiv 
de 17.851.851 fr. cu anuitate de: 

2.062.750 dobindă şi amortiz[arej 
2.121.196 10.303 comision de 12%, 
51.326 schimb şi tragere 

Dar crezi poate că aceasta este cifra cea adevărată! Dar nu 
este așa; oameni competinţi şi chiar mărturisirea acelor din 
lucrătorii din Ministerul de Finanţe convin că acest deficit 


se apropie de 40.000.000 fr., sumă la care se va mai adăoga 


încă 42.500.000 fr., plata linii-de-fier Ploieşti.— Predeal şi 
Adjud— Ocna. 

Cum vezi, într-aceşti din urmă 5 ani s-a produs aceste 
deficite năprasnice, deși veniturile s-au sporit prin dări 
noi succesive pînă la 25.000.000 pe an, incasindu-se într-acest, 
termen 80.266.442 fr. mai mult decit daca impozitele ar fi 
rămas ceea ce erau la 1870. 

D-l Erdmann Hahn, compariînd cifrele încasărilor contri- - 
buţiunelor adăogate şi împrumuturile contractate în cei din 
urmă 5 ani, scoate numai suma de.73.253.396 fr. Cifra 


aceasta este mai jos decit realitatea cu cel puţin 7.013.046 îr.2 


Iată cum a mers sporirea veniturilor prin adaose de impo- 
zite în comparaţie cu acele ale anului 1870: 


Anul dncasările T maiae | 
1871 66.768.407 61.697.027 5.071.380 
1872 71.000.992 n 9.303.965 
1873 78.151.312 PR 16.454.285 
1874 82.617.874 n ` 20.920.847 
1875 82.490.115 » 24.193.088 
385.028.702 ” 76.543.567 
Adăogind şi ceea ce s-a luat din vinzarea | 
de domenii „cecene eee 3.722.865 
Resursele anilor 1871—4875 peste a anului PI amam 
1870 e ae aaa ea ea mananeai 80.266.442 


Sporul cheltuielelor nu a urmat aceeaşi progresiune, ele 
nu s-a suit decit la 11.291.802 peste cheltuielile după tipul 
anului 1874, şi anume: 


356 


II. 


III. 


IV. 


y. 


VI. 248.130.000 fr. 


VII 


VIII. 


31.610.500 fr, 


3.138.441 


10.975.122 fr. 


12.027.285 fr. 


54.750.000 fr. 


3.770.245 fr. 


78.000.000 fr. 


Valoarea nominală a datoriei con- 
tractată la Paris, la 24 octombrie 1866, 
cu casele Oppenheim, S$. Sulzbach 
şi Oscar Planat, cu anuitate de 
3.138.441, statul român priimind 
efectif 18.500.000 fr., cu plata anuală 
des 
3.048.080 dobindă şi amortizare 
15.244 comisionul de 4/2% 
100.000 cheltuieli de schimb 


800 cheltuieli de tragere 
Valoarea nominală a datoriei con- 
tractată pentru construcțiunea dru- 
mului-de-fier Bucureşti— Giurgiu de 
către Compania Barkley și Stani- 
fosth, cu un serviciu anual de 
2.010.000 dobindă şi amortizare. 
Valoarea nominală a datoriei către 
Barkley gi Stanifosth, pentru podurile 
de fier, cu plata anuală de 1.443.274 
dobîndă şi amortizare. 
Valoarea nominală [a] datoriei către 
Compania Offenheim pentru drumul- 
de-fier Iţeani—laşi— Roman, cu ga- 
ranție de un venit curat de 3.857.025 
fr. pe an dobindă şi amortizare. 
Valoarea nominală a datoriei pentru 
linia Roman— Bucureşti —V irciorova 
şi Tecuci Birlad, cu garanţie de un 
venit curat anual de 18.609.750 fr. 
dobindă şi amortizare. 
Datoria valoare nominală pentru linia 
laşi— Ungheni, cu 452.425 anuitate 
dobîndă și amortizare. 
Valoarea nominală a împrumutului 
domanial contractat in anul 1871 cu 
8%, dobindă, cu emisiunea de 74, 
care a dat un efecţii de 57.720.000 fr. 
plătind anuitate de 8.000.000 fr. 
pe an. 

IX. 44.600.000 fr. Valoarea nominală a împrumutului 
cu rentă 5%, cu casa Fould Camondo, 
pe emisiunea de 62, care a dat un 
efectif de 28.990.000 fr. şi a cărui 
serviciu anual este de 2.250.000 fr. 


X. sumă 
necunoscută Obligațiunele judecătoreşti din Mol- 
dova, pentru stingerea cărora se trece 
pe tot anul în buget suma de 
20.000 fr. 
XI. sumă 
necunoscută Datoria către particulari pentru pro- 


ductele luate de oştirile ruseşti în 

anul 1853 şi 1854, pentru care se 

trece în buget 50.000 fr. pe an. 
XII. 9.985.320 fr. Datoria către Casa de depuneri gi 

consemnațiuni cu 7% dobindă, “a 

cării serviciu este de 748.900 fr- 
Total 519.680.206 fr., cu un serviciu anual care se suie 
ia 51.000.000 

“La finele anului, cînd se vor încheia deficitele care trebuie 
să fie de 40.000.000 fr., plus suma de vreo 15 sau 16 milioane 
pentru lucrările săvirşite de Crawley, datoria se va sui la 
676.700.000 tr. cifră rotundă, din care scăzindu-se partea 
stinsă 105.188.194, rămine 571.000.000, cu o anuitate de 
aproape 61.000.000 fr., iar la finele anului viitor 1877, 
adăogîndu-se încă 10 sau 12 milioane, deficitul bugetar al 
acelui an și cît va trebui pentru terminarea liniei Ploieşti- 
Predeal alţi 24.000.000 fr., datoria publică rămasă de stins 
se va sui la 605.000.000 fr., cu o anuitate de aproape 
64.000.000 fr. 

De vom lua drept bază a creditului statului român emisiu- 
nea de 62 gi renta de 5 a imprumutului din 1875, datoria 
nominală a României s-ar putea evalua la 1.020.000.000, 
consolidat cu un serviciu anual de 51.000.000 fr, pe an. 

De vom compara datoriile publice ale deosebitelor state 
între dinsele și cu raportul ce esistă între dinsele şi bugetul. 
statului, ele se clasifică în modul următor: 


Darea anuală pe Anuitatea datoriei, 
Numele statelor datoare isi, | auataa 
Franci % 
Anglia paiete a ara aa 21,73 30,1 
Austria „eee... 13,07 21,8 
Bavaria „cocos... 6,91 18,1 
Belgia a eeann iana 7,08 19,8 
Danemarca oss esoasrorus 13,00 33,7 
Franţa sirro naren pana a — — 
Italia- rerni prane iann ae 17,19 27,1 
Norvegia „cecene. 1,81 11,0 
Olanda cc. sta 17,19 27,1. 
Portugalia .....cc cc... 1,81 26,9 
Pruglă, space ta a taiga tienga 9,57 1,3 
România a. oseane 6,44 51,0 
Rusia. > siert enian mate a era 4,50 17,2 
Spania „cecene eee 1,30 16,6 
Suedia |... 1,58 10,3 
Sviţera .. ceea 1,20 6,4 
Ungaria arce poe ama aia ara arce 7,3 33,1 
Wirtemberg..., „cc... 8,00 30,2 

Cu toată această situațiune grea, România ar putea cu o 
„ chibzuinţă ca în mai puţin de 12 ani să-și plătească datoriile 
contractate pină astăzi şi să dispuie pe tot anul de cel puţin 
"50.000.000 fr. pentru trebuinţele guvernului, ale bisericei şi 
ale instrucțiunei, ar putea chiar cuteza să cumpere drumurile- 
` de-fier. 

De astăzi piuă la finele anului 1891 se răfuiesc de la sine 
datoriile următoare: 

1. La finitul anului 1880 se stinge datoria de 12.027.885 fr. 
contractată pentru construcțiunea podurilor de fier, pentru 
care se plăteşte o anuitate de 1.443.275 fr. 

2. La finitul anului 1882 se stinge împrumutul rural de 
106.987.000 fr., cu anvuitatea de 14.258.032, contractat 
pentru răscumpărarea pămînturilor concedate sătenilor 
plugari foști clăcași. 

3. La 1886 se răfuieşte datoria de 3.770.215 fr. cu anui- 
tatea de 452,425, împrumutul pentru facerea drumului-de- 
fier laşi Ungheni. 

4. La 1888 se stinge o altă datorie, aceea de 22.889.437, 
cu anuitatea de 2.121.196 către casa Stern. 

5. La 1889 se stinge împrumutul Oppenheim de 31.610.000, 
cu anuitatea de 3.138.441 fr. 

6. Și la 1891 se stinge împrumutul domanial de 
78.000.000 fr., pentru care tezaurul plăteşte o anuitate 
de 8.000.000 fr. 

Încât totalul datoriei răfuiiă pînă la acea epocă 1891 
se suie la 255.284.437 fr., a cărui serviciu scade din an în an: 


La 1880 cu 1.443.274 fr. pe an 
„1882 „ 14.258.032 „ „» 
1886 „ 3.770.215 ,„ 
„ 1888 „ 2.121.1% ,„ 
„ 1889 „ 3138441 „ „n 

4891 „ 8.000.000 ,„ 


Total 32.731.158 
Rămiind numai cele următoare: 


1. Datoria pentru drumurile-de-fier Strussberg şi Offen- 
heim de 299.880.000 fr., a cării serviciu este astăzi aproape 

17.000.000 fr. pe an garanţie, care pină atunci se va reduce 
fără îndoială la cel mult 10.000.000 fr. prin sporirea trafi- 
cului, care ar reprezenta o datorie de cel mult 150.000.000 fr. 

2. Datoria consolidată, renta ............ 44.600.000 fr. 
a cării serviciu de 5% este de 2.230.000 fr. pe an. 

3. Datoria către Casa de depuneri și 
consemnaţțiuni de „eco. 9.985.320 fr. 
pentru care statul plăteşte dobinda de 
748.900 fr. 

4. Datoria care s-ar contracta pentru 
plata deficitului esistent și al căii ferate 
Crawley, care se poate stima la .......... 80.000.000 fr. 
cu o anuitate de 8.000.000 fr. 

Peste tot o datorie de .......... .... 284.585.320 fr. 
cu un serviciu anual de 20.978.900 fr. 

Dar la această stare de lucruri nu se poate ajunge fără 
a se încărca țara cu dări noi şi fără de a vinde din averea 
sa decit printr-o bună administraţiune a finanţelor şi prin 
echilibrarea bugetelor. | 

Ca să poţi vedea posibilitatea lucrului, în epistola urmă- 
toare îţi voi vorbi despre starea economică a ţărei, 


Al tău amic, B. DOWLEY 
Urmarea epistolei precedente 


De vom trece acum la cheltuielile statului, găsim că buge- 
tul rectificativ pe anul 1876, astfel cum s-a votat la 17/29 
decembrie 1875, este de 97.894.427, bani 47, şi anume: 


Consiliul Ministrilor .. cc cs... 42.848 
Ministeru de Interne  .....ucc cca. 8.351.675,77 
ʻ Justiției patine pat adela e... 3.772.160 
s Esterne „eee. 729.188,75 
E Culte şi Instrucțțiune]  .... 7.910.690,10 
y de Rezbel...,...... ia 4 eat 16.550.991 
ds Lucrărilor Publice  .....,.. 4.119.781,50 
Finanţe şi datorie  ..,.....54.917.092,35 


Deschideri de credite „..asnuesenaneso cca 500.000 


97.894.427 ,47 


Ideea de buget rectificativ, de credite suplimentare şi 
'straordinare, întrebuințată fără cumpăt, cu evaluările 
“umflate la venituri, au fost cauza stării financiare. Astfel, 

în 6 ani, de la 1871 pînă la 1876, aceste credite au încărcat 
bugetul cu 93.708.874,b[ani] 10, sau cu 14.000.009 termen 
de mijloc pe fiecare an, sau cu 17%. 

Tabela de mai jos îţi poate da o idee de aceste sporuri: 


Sporirea bugetului prin | Creditele suplimentare Totalul sporirilor 
Anul reptilicare şi strmordinare bugetelor primitive 
1871 » 9.017.065 9.017.065 
1872 1.228.456,04 24.168.289,31 25.396.745,35 
1873 18.515.360,48 5.017.036,71 23.532.397,13 
1874 2.101.524,08 3.166.761,86 5.868.285,88 
1875 767.786,31 6.452.560,09 7.220.436,40 
1876 w 12.673.944 12.6783 944,34 
23.213,216,79 60,495.6517,31 83,708.,874,10 


sau 14.000.000 termen de mijloc pe fiecare an. 
Cei din urmă 6 ani au dat deficitele următoare: 


Deticitele Deficitele 


; Deticitale 
bugetare | Împrumuturi | anului 


Anul adevărata 


— — — 991.295,59 
1871 3.747.603,81] 8.772.875,28 | 7.520.379,09 | 8.511.674,68 
1872 1.638.870,86 | 12.283.949,19 | 14.222.619,55 |22.731.294,23 
1873 1.278.604,45 | 14.697.745,64 | 13.419.141,19 [36.153 .435,42 


1874 | 7.444.161,42 ai 7.444.162,43 148.5917.0917,85 
1875 332 411,64 | 11.990.000  /12.322.471,64 [55.920.069.49 
1876 | 21.990.002,08 F 21.990.602,08 |77,910.671,57 


SITUAȚIUNILE FINANCIARE 


Situațiunile financiare înfăţişate Camerilor sunt departe 
de a fi conforme cu realitatea; astfel, de esemplu, ministrul 

Gheorghe Cantacuzino declară deficitele anilor 1875 şi 1876 
în modul următor: 


Deficitul anului 1875 egal cu ...... 8.889.118,50 gi 


Deficitul ” 1876 2 »?” lan 15.484.084,40 
Total O ....., 24.373.202,90 


lar peste citeva săptămini succesorul său Strat, în situa- 
țiunea înfățișată la 16 fevruarie 1876, arată cu totul alte 
cifre, mult mai grele. El arată; 

Deficitul anului 1875 egal cu a... 12.537.894 

Deficitul # 1876 2 > uaa 12.894.427 ,47 

Alte sarcini... ui 3.243.105,70 


3.675.426 93 


Această sumă însă in realitate este mult mai mare, ea trece, 
sunt încredințat, peste 35.000.000 și trebuie să se apropie 
de 40.000.000, la care se mai adaogă suma de 42.500.000, 
plata liniei- de-fier Ploieşti— Predeal şi Agiud— Ocna. 

Într-aceşti 5 ani din urmă s-au produs aceste deficite 

monstruoase, deşi veniturile s-au sporit prin dări noi succesiv 
pînă la 25.000.000 pe an, încasindu-se într-acest termen 
76.543.567 ,04 mai mult daca impozitele ar fi rămas ceea ce a 
fost la 1870, 

D-l Erdmann Hahn, comparind cifrele încasărilor contri- 
buţinnelor adăogate pentru cei din urmă 5 ani, adăogindu-le 
şi imprumuturile contractate într-aceşti ani, arată suma de 
73.253.396 ; această sumă este preţuită prea jos de acel autor. 

lată cum a mers sporirea veniturilor prin adaose de impo- 
zite in comparațiune cu anul 1870; 


385.028.702,4 


în 1871 s-a luat din domenii. 


Resursele noi anilor 1871—75 


364 


Anii | Încasările | Îneasarea anuluj 1870 | Diferența în mai mult 
1871 66.168.407,63 61.697.027,14 5.071:380,49 
1872 71.000.992,87 S 9.303.965,73 
1873 78.151.312,67 h 16.454,285,53 
1874 82.611.874,41 tă 20.920.847,27 
1875 82.490.115,16 y 24.793 088,75 


76.543 567,04 
3.722.875,28 


80.266.442,32 


Sporul cheltuielilor nu a fost însă tot într-aceeaşi propor- 
țiune; el, după cum se poate vedea în tabela următoare, 
n-a fost decît de 11.291.802,16 peste cheltuielile după tipul 
anului 1871: 


Cheltuielile pur ale admi- 


Anii Satin tă dotaţii it pal alui Diferenta tu mii mult 
1872 50.330.881,77 4%.291.696,12 2.089.115,58 
1873 52.326.386,54 4.034.690,42 
1874 50.8381.399,75 2.039.703,63 
1875 51.469.988,65 3,178.292,53 
Totalul sporurilor în 4 ani 11.291.802,16 


Numărul împiegaţilor statului este foarte mare, el a crescut 
şi mai mult în acești din urmă 5 ani. El a fost: 


în 1866 de 5.337 funcționari şi 2.455 oameni de serviciu 
» 4875 ” 6.259 di ” 2.993 i ci 


Într-aceste cifre nu intră servitorii bisericilor, preoţi, 

cîntăreţi şi cler superior, nu intră nici pădurarii, nici paznicii 
de hotare. 
“Câţiva dintre oamenii de stat au început a se preocupa de 
"starea financiară; din nenorocire, însă, foarte puţini se in- 
grijesc de starea economică și care înţeleg că una este strins 
legată de cealaltă. Cei mai mulţi cred că o situațiune ca 
acea în care se află tezaurul român sepoate îndrepta cu niște 
cîrpeli la economii şi cu niște reduceri în cheltuieli, cu un 
imprumut mai mult sau mai puţin greu, cu un spor la unele 
dări sau cu născocirea vreunui impozit. Preocupaţiunea lor 
merge ce] mult pină a căuta ca acele sporiri să nu lovească 
d-a dreptul în clasa ţăranilor plugari, şi nu se gindesc că or 
pe ce şi or pe cine se pune o dare, ea cade sau se răsfringe şi 
apasă asupra tutulor locuitorilor. Foarte puţini la număr 
sunt acei care văd că cestiunea este mult mai gravă. 

În România nu esistă decit un singur izvor de bogăţie, 

plugăria, cea mai simplă şi mai primitivă; toate celelalte 
industrii împreună nu pot conta nici pentru a zecea parte a 
producţiunei totale. Bogăția țărei vine d-a dreptul de la 
“pămint, pămint care, întors și stors necontenit, a ajuns a 
nu mai produce ceea ce producea pină acum. Tot luînd pe 
“tot anul fără a-i da nimica, nu mai poate produce fără aju- 
torul celorlalte industrii, nici în cantitate, nici în calitate. 
Grinele de 60 de livre au devenit o raritate, cu toată munca 
ce-și dau mulţi din cultivatori de a îmbunătăţi soiurile, 
adueind sămiînţa din alte ţări și din cele mai renumite şi 
mai căutate. Producţiunea în cantitate scade pe tot anul 
într-un mod foarte simţitor; de unde acum şi cincisprezece 
ani producțiunea de mijloc era de 20 hectolitri de hectar, 
astăzi nu se poate conta mai sus de 15 hectolitri, o scădere 
de 25% in forţa productivă a pămîntului. Aceasta provine 
din împuţinarea vitelor și din absenţa industriilor cu care 
se hrăneşte și să îmbunătăţeşte agricultura. 
1 Creșterea vitelor şi păstoria, care acum și ciţiva ani era 
una din bogăţiile cele mari ale ţărei, a căzut mai cu totul 
în cîmpiile cele întinse ale Ialomiţii, ale Buzăului și ale 
Prutului de jos; aceasta din cauza lipsei şi scumpetei capi- 
talului, din cauza grelelor impozite și sărăcirea populaţiunei 
agricole. 

Fabricaţiunele cele mai simple, acelea care sunt adecua- 
tele plugiăriei, lipsesc cu totul, afară de citeva fabrici de 
spirt dincoaci de Milcov şi dincolo de Milcov, care se închid 
şi dispar din an în an, și afară de două fabrici de zahar în 
conslrucțiune, a căror soartă nu se poate cunoaște încă, Se 
poate zice că materia îngrăşătoare, gunoiul, d-abia poate 
îndestula trebuințele grădinilor de zarzavaturi dinprejurul 
oraşelor. | 

Şi, cu toate acestea, situațiunea României este atit de 
avantagivasă, încît se poate zice că, cu o bună chibzuinţă, 
în mai puţin de 12 ani statul român ar putea răfui datoriile 
ce a contractat; dispuind de un buget de cheltuieli de cel 

puţin de 50.000.000 fr. pe an, ar putea chiar răscumpăra 
drumurile-de-fier. 

De astăzi pînă la finele anului 1891 se răfuiesc datoriile 
următoare: 

1. La finitul anului 1880 se stinge împrumutul de 
12.027.285 fr., cu anuitatea de 1,443.274,20, contractat 
pentru construcţiunea podurilor de fier. 

2, La finitul anului 1882 se stinge împrumutul rural de 
106.987.000, cu anuitatea de 14.258.032, pentru răscumpă- 
rarea păminturilor concedate sătenilor plugari foşti clăcași. 

3. La 1886 se răfuieşte datoria de 3.770.215,41, cu anui- 
tatea de 452,425,85, împrumutul pentru facerea drumului- 
de-fier laşi-Ungheni, 

4. La 1888 se stinge împrumutul Stern Brothers de 
22.889,437,03, cu anuitatea de 2.121.196,86. 

5. La 4889 sc stinge împrumutul Oppenheim de 31.610.300, 
cu anuitatea de 3.138.441. 

6. La 1891'se stinge împrumutul domanial de 78.000.000, 
cu anuitatea de 8.000.000. 

Totalul capitalului amortizat pînă la acea epocă (1891) 
255,284.437, a cărui amortizare scade succesiv din an în an, 
și anume: 


La 1880 cu 1.443.274,20 
1882 „ 14.258.032 — 
1886 3.770.215,41 
1888 „ 2.121.196,86 l 
1889 3.498.441 — 
„1891 , 8.000.000 — 


Total 29.413.368 

Rămiind: 

1, Datoria pentru drumurile-de-fier Strussberg şi Offen- 
heim de 299.880.000, cu garanţia de 22.466.775, care fără 
îndoială la acea epocă se va reduce la 10.000.000 cel mult, 
prin sporirea traficului. 

2. Datoria consolidată rentă de 44.600.000, al cării ser- 
viciu de 5% este de 2.230.000. 

3. Datoria de 9.985.320 la Casa de depuneri, pentru care 
se plătește dobindă de 748.000. 

Şi datoria ce s-ar contracta pentru plata deficitului și a 
căii ferate Crawley, care se poate presupune la 80.000.000, 
cu o anuitate de 8.000.000. Adică o datorie totală de aproape 
400.000.000, cu un serviciu anual de 15 pînă la 16.000.000 

Se poate ajunge la această stare de lucruri la epoca pre~ 
cizată, fără de a se încărca ţara cu dări noi, fără de a vinde 
nimic din averea statului şi fără a se face alte reduceri decit 
acele absolut necesarii pentru echilibrarea bugetului.?! 


VISCOMITELUI MACDONALD 


la Londra 
107, Cronwell houses 
(Brompton) 


Bucureşti, 70/22 aprilie 1876 


Mă grăbesc a răspunde la epistola ce mi-ai adresat în 
privința convenţiunei încheiată acum în urmă cu Austro- 
Ungaria.22 

Voiești să știi daca acest act nu este vătămător intereselor 
engleze și daca nu atinge tractatele ce are Marea Britanie 
cu alte state? l 

În cit priveşte partea politică, te-ai putut convinge, cred, 
din epistola mea de la 30 noiembre 1875 către amicul nostru 
Eduard Barrington că România este un stat suveran, care se 
bucură de dreptul gintelor în toată puterea cuvîntului, un 
stat căruia nimeni nu-i poate tăgădui facultatea și capaci- 
tatea de a încheia tractate şi convențiuni comerciale și poli- 
tice. Astfel fiind, protestările Porții, interpelările lordului 
Strathedem and Campbell din Camera de sus și notele schim- 
bate între Paris, Londra, Viena şi Constantinopol nu au 
nici temei, nici rațiune. 

În cit priveşte însă interesele comerţului englez în Româ- 
nią, trebuie să-ți spui că ele au să fie lovite de moarte daca 
guvernul reginei nu se va grăbi să încheie la rindul său o 
convențiune comercială pe aceleaşi baze. A nu o face ar fi a 

abandona tirgu! a cinci milioane de consumatori și a-l lăsa 
în esploatarea esclusivă a industriei austro-ungare. lar daca 
cabinetul Marei Britanii ar face şi el ceea ce a făcut cabinetul 
Vienei şi ar dobindi pentru mărfurile engleze aceleași con- 
diţiuni, tot avantagiul ar fial Angliei, căci ea are o superiori- 
tate netăgăduită în cele mai multe din fabricatele între- 
buinţate în România ; mărfurile englezeşti conțin sub acelaşi 
volum și greutate o valoare mult mai mare decit cele austro- 
ungare. Fie stofe de lină, de bumbac sau de mătase, fierărie 
sau marchetărie, sub o greutate de o sută de kilograme, cele 
de fabrica engleză o să conţie totdauna o valoare cu 25 sau 
cu 50% mai mare decît similarele lor de fabrică austro-un- 
gară. 

Cu toate vorbele late ale miniştrilor, convențiunea aceasta 
nu corespunde la nici una din trebuințele României, nu sa- 
tisface nici trebuințele comerciale, nici pe cele industriale. 
La facerea ei nu a esistat din partea guvernului de aici nici 
o idee economică, pe cînd interesele austro-ungare au fost 
căutate şi îngrijite cu cea mai mare solicitudine. Guvernul 
de la Viena a căutat să înlesnească intrarea în Austro-Un- 
garia a productelor brute venite din România, acel guvern 
ştie că materiile brute sunt elementul care hrăneşte $ şi creşte 
prosperitatea popoarelor industriale şi că ieftinătatea. lor 
lasă o mai mare parte retribuţiunei lucrătorului, știe că sără- 
cia poporului industrial este cu atit mai mare cu cit munca 
este mai puţin retribuită din valoarea obiectelor, adică cu 
cît maleria brută este mai scumpă. Şi totodată acel guvern 
a căutat să pună obiectele fabricate în Austro-Ungaria în 
stare de a concura în România cu similarele lor indigene. 
Citeva esemple luate după acea convenţiune îţi vor arăta 
într-un mod pipăit sistemu! adoptat de Austro-Ungaria la 
încheierea acestei convenţiuni: 

Cerealele românești sunt scutite de vamă la intrarea lor 
în Austro-Ungaria; îndată însă ce ele au dobindit cea mai 
mică prefacere, transformate în făină, de esemplu, plăteşte 
in Austro-Ungaria 80 creiţari de centneru vamal, sau 4 franci 
de suta de kilograme (vezi tariful austro- ungar clasa IH, 
diviziunea 12), pe cînd făina austro-ungară întră in România 
fără plată de vamă (vezi articolul adițional al convenţiunei, 
alineatul no. 6). Astfel fiind, se poate foarte bine ca grîul 
românesc trecut în Austro- Ungaria, dus la Braşov sau la 

Cernăuţi, să vie de acolo la Botoșani sau la Ploieşti trans- 
format în făină şi să facă concurenţă făinei româneşti, vin- 
zindu-se pe 17 sau pe 18 franci hectolitru. 

Pastele şi fideaua, avind trebuinţă pentru fabricarea lor 
de mașini mai complicate şi mai scumpe, se află în condi- 
ţiuni şi mai grele; acele austro-ungare, ca şi făina, sunt scu- 
tite de taxă la intrarea lor în România, în vreme ce acele 
românești plătesc taxă la intrare în Austro-Ungaria 4 franci 
la suta de kilograme, și astfel fabricarea lor în România 
devine imposibilă, căci nu mai pot ţine concurenţă, de aceea 
şi stabilimentele care lucrau acest product au încetat îndată 
ce s-a iscălit acea convențiune. Dar chiar libera intrare a 
cerealelor în Austro-Ungaria, cu care se făleşte atit de mult, 
guvernul românesc, devine iluzorie, fiindcă guvernul împă- 
rătesc al Austro-Ungariei, rezervindu-şi dreptul, precum a 
făcut-o, de a sui tarifele pe drumurile sale de fier, ori de 
cîte ori ar crede-o de cuviinţă, este învederat că numai silită 
de necesitatea la care ar supune-o lipsa de recoltă şi mugetele 


flămînzilor ar face posibilă intrarea grinelor din România, 


cînd ar crede-o că ar putea jieni cîtuşi de puţin interesele 
agricultorilor săi. 

Trecînd la un alt articol, la spirtuoase, acesta era singurul 
obiect protejat într-această țară. Intrarea spirtuoaselor afară 
de romuri și coniacuri era proibită; iar după convenţiune 
(vezi tariful B, no. 3) ele acum pot intra, plătind drept va- 
mal de 25 franci de suta de kilograme, cu o taxă de 20 franci 
în lăzi, 25 franci în butoaie duble şi 15 franci în butoaie 
simple, taxă care se aplică tutulor spirtuoaselor indulcite 
sau neindulcite, astfel că rachrurile venite din Austro-Un- 
garia, care la hotar costă 40 pînă la 50 franci hectolitru, 
intrînd în România s-ar urca la 65 sau cel mult la 75 franci 
hectolitru şi pot ţine concurență rachiurilor românești în 
toate oraşele României. Iar spirtuoasole fabricate în Româ- 
nia plătesc în Austro-Ungaria îndoit și întreit, cele neîndul- 
cite, 9 fiorini argint centnera de vamă, adică 45 de franci 
suta de kilograme, şi cele îndulcite 15 fiorini centnerul 
vama! sau 75 de franci suta de kilograme. Într-aceste taxe 
intră și impozitul de consumaţiune care se percepe deodată 
cu drepturile vamale, taxe convenționale fixate prin tracta- 
tul de comerț cu Franţa, care este națiunea cea mai favori- 
zată, Aceleaşi observaţiuni se pot face pentru toate artico- 


370 


lile, căci a fost o unitate de idei din partea Austro-Ungariei, 
incit convenţiunea se poate rezuma astfel: 

Intrare liberă în Austro-Ungaria a productelor fabricate 
și concurență avantagioasă productelor fabricate austro-ungare 
în România, cu toate fabricatele similare indigene. 

Trimisul guvernului român nu a fost preocupat decit de 
onorul de a subscri alături cu cancelariul imperiului, crezind. 
că printr-aceasta dobindea un drept politic pentru ţara lui, 
drept care, fie zis în treacăt, nu era tăgăduit de nimeni, cu 
atit mai puţin că România il esersase în mai multe rînduri 
fără surle şi tobe. Dar aşa sunt ei oamenii statelor celor mici, 
se cred mari, făcîndu-se în imaginațiune mai mari decit ceea 
ce sunt. De aceea vedem România consumîndu-şi puterile în 
a se juca d-a soldatul, dind toată munca şi toată vlaga pe 
tunuri, pe puşti şi pe bombe, în loc de a căuta a-și dezvolta 
puterile intelectuale și industriale. Ía de la şcoală și dă cazar- 
miei, crezînd că batalioanele cele multe asigură esistența 
țărei, fără a-și da osteneală să vază că istoria ne arată că 
chiar statele cele mari atunci au fost mai espuse cînd s-au 
crezut mai bine armate, căci atunci au fost mai ispitite de 
a-şi încerca puterile şi a-şi realiza ambiţiunele. Cînd o na- 
"țiune își pune toate resursele, cum fac românii, în a-şi da 
numai tunuri şi soldaţi, este totdauna în poziţie de a-și pe- 
riclita esistenţa, chiar cînd devine victorioasă, pentru că 
oamenii ei, devenind numai soldaţi în loc de a deveni cetă- 
teni producători, nu mai sunt buni decît de bătălie. 

Dar să revenim la subiectul de la care m-am depărtat, la 
convențiune. 

Ca să poţi judeca însuşi de efectele ce are să aibă ea, îţi 
trimit un esemplar și îţi recomand cercetarea tabelelor A şi 
B și sper că te vei convinge despre dinsa şi despre neeficaci- 
tatea ei de a facilita crearea unei industrii naționale române. 
În tabela B vei găsi obiectul cel mai greu impus cu scop a 
pune pe România în stare de a-l produce ea însăși: postavul. 


Stofele austro-ungare de lină sunt supuse la intrarea lor 
în România la o dare vamală de 30 pînă la 58 de franci de 


suta de kilograme, ceea ce reprezintă o dare de 1214% pentru 
linăriile groase, cum sunt păturile cu păr, şi de 114%, pentru 
postavurile cele fine. | 

O pătură groasă cu păr trage 31/, kilograme și costă 8 franci 
una; așa fiind, un balot de 100 de kilograme conţine 30 de 

bucăţi, cu o valoare de 240 franci, pentru care se plăteşte 
vama 30 de franci sau 1214%,. 

Postavul civit ordinar, zis de Brașov, care trage 796 grame 
metru și costă ca la 6 franci metru, conţine 125 de metri 
într-o bucată de 100 de kilograme şi valorează 750 franci; 
supuindu-l la vama medie de 44 franci, plăteşte aproape 6%, 

„dreptul de intrare în România. 

Postavul negru fin de Viena trage 490 de grame metru și 
să vinde cu 17 pînă la 18 franci metru; astfel, o bucată de 
100 de kilograme, care conţine 204 metri şi valorează 3.570 
franci, plătind masimul tasei vamale de 58 fr., plăteşte mai 
puțin de î 444% (1 fr. 60%). 

Daca pe lingă sarcinile vamale de mai sus vom adăoga 
şi costul transporturilor la 200 de kilometri la postavurile 
ordinare aduse de la Braşov și de 1 500 de kilometri la cele 
fine aduse din Viena, sau de 214%, pentru cele dintii şi de 
4%, pentru cele de al doilea, vine a zice că postavurile austro- 
ungare, trecind fruntaria în România, se încarcă cele ordi- 
nare cu 814%, și cele fine cu 6%, la care de vom adăoga cel 
mult 3 sau 4%, deosebirea costului linei, mai scumpă în 
Austro-Ungaria decit în România, face un total de 10 pină 
la 13%, dări şi cheltuieli ce ar fi scutite la postavurile fabri- 
cate în România şi pe care postavurile austro-ungare venite 
în România au a le suferi peste costul fabricațiunei. 

Acum să trecem să considerăm și sumele cu care se încarcă 
postavurile care se fabrică în România și care. se pot clasa 
astfel: 

1. 25% plata lucrătorilor mai scumpă în România, din 
cauza lipsei de braţe, a neesperienţei şi a necesităţii de a 
aduce lucrători streini cu condițiuni grele, precum obliga- 
iunea de a le plăti cheltuielile de reimpatriere în caz de 
nemulțumire. 

2. 10% sau 15% deosebirea în plus în costul mașinelor și 
uneltelor trebuineioase, dificultățile  reparațiunelor, a 
transformărilor, a schimbului acelor stricate, uzate și pără- 
site, care toate găsesc întrebuințare şi, prin urmare, cumpă- 
rători acolo unde fabricile se ţin lanţ una de alta și se hră- 
nese unele prin altele şi unde rebutul şi rămăşiţele sunt toate 
întrebuințate în alte fabricaţiuni. 

3. 8 sau 10%, deosebirea in mai mult a dobinzii banilor. 

Total cel puțin 43 pină la 50% în defavorul fabricei ro- 
mâne. 

Putem zice că nici cu 30, nici cu 40% ad valorem, România 
nu ar putea lupta cu fabricile austro-ungare. 

Ca sistem protecţionist, această convențiune nu poate 
avea efectul ce cred unii că poate esersa asupra industriei 
naţionale care este de creat; dar și mai puţin seamănă a li- 
ber schimb, deși ministru, prezentîndu-o corpurilor legiui- 
toare, a intovărășit-o cu un fel de speech, în care arăta cu un 
ton doctoral că: „Principiul cel mai salutariu pentru crește- 
rea avuţiei unui stat este principiul liberutui schimb“, că: 
„El este ultimul cuvint al științei“ şi că: „Orce pas înainte 
pentru a se apropia deo stare de libertate absolută a comer- 
tului internaţional este un progres ete.“. 


Ministru, deşi, cum vezi, pare a avea oarecare noțiuni, |. 


dar este departe de a fi pătruns de acele principii economice 
şi de a se fi identificat cu dinsele, deşi a auzit sau a citit că 
acele ţări au devenit bogate care au respectat libertatea co- 
mercială, dar nu ştie că a se depărta de la un adevăr este a-l 
renega și a se înşela pe sine însuși, nu înţelege că legile şi 
regulamentele care împiedică relaţiunile dintre oameni sunt 
sau nefolositoare, sau vătămătoare şi că intervenţiunea pu- 
terei guvernamentale în schimb şi în tranzacțiuni nu poate 
aduce decit rele. Că schimbul se dezvoltează şi se moderează 
el prin sine însuși, prin propria sa forţă, că singur se opreşte 
atunci cînd ajunge a întimpina păgubi şi că numai el își 
poate determina marginea la care trebuie să se oprească. 
` Sistemul conţinut într-această convențiune nu se poate cali- 
fiea nici de pas înainte către liberul schimb, nici de sistem 
protector al industriei naţionale. 

Românii, deşi foarte inteligenți, deşi mai mulţi dintr- 
înșii și învățați, dar în privinţa ideilor economice sunt încă 
foarte inapoiaţi. Cei mai mulţi dintre oamenii lor de stat şi 
dintre publiciştii lor își închipuiesc că trebuie şi că poate să 
treacă prin fazele de protecţionism și de prohibitism prin 
care au trecut Franţa, Anglia, Germania şi Italia, atunci 
cind Filip II, dintr-o trăsătură de condei, poruncea aurului 
să nu treacă peste hotar, şi aurul ascultător se oprea la gra- 
niță, ca soarele lui Josue:?; cind Ludovic XIV putea să de- 
semne fiecăruia locuitor minearea, băutura, îmbrăcămintea 

şi chiar meseria de care trebuie să se apuce, să o urmeze din 
tată în fiu, fără a o putea părăsi sau schimba; pe cînd spirite 
înalte şi generoase ca Fénelon credeau că omul ar fi cu atit 
mai fericit cu cit viața i-ar fi mai bine regulată de guvern, 
ca în monarhia de la Salcuta, cînd împărații credeau că fac 
bine poporului oprind intrarea şi ieşirea productelor, puind: 
vămi şi bariere dintr-un judeţ la altul şi dintr-un oraş într- 
altul; lucruri care se puteau practica atunci cind omul nu 
gustase nici din fructul oprit al libertății, cînd nu esistau 
nici şosele, nici poduri, nici canaluri, nici vapoare, nici dru- 
muri-de-fier; cînd comunicaţiunile erau anevoioase şi între- 
rapte o mare parte a anului, căci atunci unui balot de marfă, 
ca să ajungă din Marsilia la Paris, îi trebuia două şi trei 
luni, timp în care capitalul sta închis; atunci cind scumpetea 
chiriei îngreuia cu 20 și cu 30%, costul mărfurilor aduse din 
streinătate, sumă la care de se mai adaogă și o tarifă vamală 
de alţi 15 sau 20%, concurenţa cu similarele indigene, scu- 
tite şi de vamă, şi de cheltuielile transportului, devenea 
imposibilă. Atunci se putea crea şi susține industria naţio- 
nală prin protecţionism. Cu înlesnirea însă a mijloacelor de 
transport, lucrul nu mai este cu putinţă. Nu la asemenea 
mijloace s-ar gindi astăzi Colbert, ca să dea Franţei o in- 
dustrie națională. Vămile nu mai pot fi astăzi altceva decit 
un sistem pur fiscal; un impozit indirect mai mult sau mai 
puţin bine combinat pus pe consumaţiune. Tractatul anglo- 
francez şi Zollverein*-ul o dovedesc într-un mod pipăit. 

Vapoarele și drumurile-de-fier au schimbat cu totul siste- 
mul industrial, Ți-aduci aminte cînd eram la Aidin, că se 
încărca pe o cămilă doi saci cu griu şi, cind ajungea la Smirna, 
unul din saci era al cămilarului pentru plata chiriei; 
transportul la distanţa de 40 de kilometri, care despărțea 
aceste două orașe, era de 1,20 franci de kilometru pentru un 
hectolitru sau 100%; astăzi, mulțumită drumului-de-fier, 
se plăteşte numai o centimă de kilometru pentru un hectolitru. 

Lucrurile sunt astăzi cu totul altfel după cum erau odi- 
nioară; mărfurile grele, ca griu și altele, nu costă pe dru- 
murile-de-fier nici 144% pe suta de kilometri, iar pe mare şi 
pe canaluri nu se suie nici la 20 de bani tona pe suta de kilo- 
metru. 


* Uniunea vamală.24* 

Nu sunt mai mult de 50 de ani, unei lăzi de marfă, ca să 
vie în București de la Viena sau de la Lipsca, îi trebuia cel 
puţin două luni ca să străbată cu car mocănese la pas prin 
pustele nisipoase ale Ungariei, cind nu erau devalizate cu 
car, cu cai cu tot de bandele lui Șubriht sau ale lui Roza” ; 
pe atunci numai mărfurilor celor scumpe, mătăsăriilor celor 
grele și postavurilor celor fine, care sub volum şi greutate 
mică conţineau valoare marc, le era permis să se lupte şi să 
rabde cheltuielile transportului, ale tasidului, cum se zicea, 
ş-ale comisionului; atunci în adevăr cu o dare vamală urcată 
se putea protege şi susține industria naționale; atunci chiar 
esistau de sine şi fără protecționism o mulţime de fabrici: 
abaua, postavul ordinar, șalăria, sticlăria se fabricau în 
țară ; fiecare colibă de sătean era un atelier de pinză de velinţe 
şi de cusături, boierii gi cocoanele purtau cămăși de pînză 
de in și de borangic, ţesute şi cusute în casă; nici la ţărani, 
nici la negustori nu se pomeneau cămăși, prosoape şi așter- 
nuturi de pinză streină; velinţele, covoarele chiar din casele 
boiereşti erau de lină toarsă, urzită şi ţesută în țară; mobilele 
din București erau de lemn de nuc lucrat de tîmplarii din 
ţară. Acum drumurile-de-fier și vapoarele ieftinind și înles- 
nind comunicaţiunele, prăvăliele din capitală și din orașele 
din provincie gem de marfă adusă din Viena, din Paris și 
din Londra; în casele cele mai modeste nu mai găseşti un 
scaun, un dulap, un cui sau o perdea care să nu fie aduse de 
peste hotar, înlesnirile şi ieftinătatea transporturilor au 
omorit industria indigenă. S-a intimplat în România ceea 
ce am văzut pretutindeni unde ţara a rămas înapoi, ceea ce 
se vede în Turcia, unde industria era foarte înaintată, unde 
se fabricau vestitele covoare de Uşac şi de Afion-G arahisar, 
stofele de lină și de mătase cele strălucite de Alep, de Selimia 
şi de Damas, cusăturile prețioase de Bagdad, pe care le cău- 
tau curțile domneşti și împărăteşti din toată Europa. 

Pretutindeni în Orient, unde a pătruns şoseaua, vaporul 
şi drumul-de-fier, fără să se fi introdus totodată și ştiinţele 
himice şi mecanice, fabricile indigene au îngenuncheat di- 
naintea loviturei ce le-a dat vaporul, roata și ieftinătatea 
capitalului din Europa. Acelor ţări, pină ce se vor rădica 
prin forța intelectuală la nivelul științei, nu le rămine altă 
resursă decît a se da la industriile acelca care nu cer nici ca- 
pital mare, nici unelte scumpe; unde dibăcia mînei şi gustul 

dau adevărata valoare obiectului lucrat, astfel sunt cusătu- 
rile fine şi delicate, la care femeile române au o așa de mare 
îndeminare, o industrie care cu ceasornicăria sunt unul din 
izvoarele principale ale bogăției Sviţerei; le rămîne arta, 
pictura și sculptura, care, prin geniu artistului, dă unei 
bucăţi de pinză valoare de sute de mii de franci; o industrie 
care astăzi dă Parisului pe tot anul 40 de milioane de franci 
de pe tablouri, statue, statuete şi basreliefuri de marmură 
şi de bronz vindute în străinătate. Dar să ferească Dumnezeu 
să zici că astăzi prohibiţiunea nu mai este posibilă nici chiar 
în ţările cele mai despotice și mai puternice sau să zici că 
chiar de s-ar admite că să se poată pune asupra unor măriuri 
streine dări vamale de 40 şi 50% ,toate acestea nu ar putea 
servi încurajărei industriei naţionale, că îți găsești beleaua. 
Să nu zici că un impozit vamal suit nu ar putea face alt decit 
de a obliga pe consomatori a plăti maria streină mai scumpă 
decit inainte, că îţi aprinzi paie în cap; treci de antipatriot, 
de apărător al intereselor streine şi cite şi mai cite, 
Cit pentru mine, orce s-ar zice, declar sus și tare că sunt 
"liber eșangist pentru toate țările în general şi mai cu deose- 
bire pentru România, care numai prin liberul schimb poate 
ajunge a avea într-o zi o industrie naţională, să ajungă a 
fabrica astfel că, fără protectionism și fără subvenţiune, să 
poată concura înîntru şi chiar în afară pentru obiecte cu 
fabricile streine. 
— Cum înţelegi dumneata liberul schimb? mă întreba 
mai deunăzi unul din oamenii de stat în renume de aici. 
— Îl înţeleg pur şi simplu — îi răspunsei — fără rezervă 
/şi fără reticenţă ; intrare liberă tutulor obiectelor şi tutulor 
i mărfurilor, or de unde ar veni, fie pe apă, fie pe uscat, vie 
„de la apus, vie de la răsărit, de la miazănoapte sau de la mia- 
| zăzi, desfiinţarea desăvirşită a serviciului vamal, cu supri- 
i marea celor 50 de vămi înşirate pe vîrful Carpaților şi pe 
malul Dunărei de la Mamorinţa pînă la Virciorova şi dela 
Turnu-Severin pină la Ibrianu și de la Ibrianu pină la Su- 
ceava, cu toți şefii, cu perceptori, cu controlori, verificatori, 
! tasatori, odăiași și rindași buni și răi, fără escepţie şi cru- 
" țare, Daca este un lucru care mă miră, este cum într-o țară 
“unde nu esistă nici o industrie manufactorială să susţine 
' ideea de protecţionism. Pe cine şi ce voieşte a protege? 

— Dar daca celelalte puteri nu ar voi să lase de la noi la 
ele şi de la ele la noi intrare şi ieşire liberă pentru productele 
noastre, spune-mi, ce facem atunci? 

— De ce vei să mă preocup de ceea ce fac sau vor să facă 
alții? Fiecare stat este liber să facă ceea ce crede că îi con- 
vine; oprească sau taseze scump intrarea unora sau tutulor 
obiectelor dacă le place; românii sunt și ei liberi să cerceteze 
sau să nu cerceteze ce iese şi ce intră în ţara lor, preocuparea 
lor trebuie să [ie a şti daca intrarea, șederea şi ieşirea liberă 
a mărfurilor și a productelor streine ar aduce vătămare sau 
folos românilor în general şi statului român în special. 

— Cum vei, domnule, să nu fie papubă statului român, 
cînd de la cea dîntii zi, fără dar și poate, tezaurul pierde 8 
milioane pe an, venitul ce are astăzi de la vămi import şi 
esport, tranzit, păşunatu! vitelor streine, plumbagiu şi ma- 
gazinaj, confiscări, amenzi etc., venit neted, care suprimin- 
du-se ar lăsa un gol simțitor şi o perturbaţiune în echilibra- 
rea bugetului? 

— Nu este de tăgăduit că, adoptindu-se liberul schimb, 
reducerile vămilor şi vameşilor, de care s-a vorbit, ar da o 
economie în buget numai de 1.257.660 fr., pe cind tezaurul 
s-ar lipsi, precum foarte bine aţi observat, de un venit care 
astăzi este de 7.803.229 fr. pe an sau un deficit bugetar de 
6.545.569 fr.; dar aceasta nici nu mă turbură, nici nu mă 
sperie, căci să ne suim împreună pînă la obiîrşie şi să cerce- 
tăm cum intră astăzi acești bani în visterie. 

Un negustor, de esemplu, aduce un balot de postav de 
1.000 de metri la Giurgiu; îndată ce îl bagă în prăvălie, 
scoate din pungă î.000 fr. și plăteşte vama. Aceşti bani sunt 
un avans făcut de negustor acelor care au să cumpere dintr-a- 
cea bucată de postav, bani pe care are să-i ia de la dinşii 
treptat cu vinzarea postavului, puindu-i atunci să-i plătească 
fiecare în proporțiune cu cantitatea de postav ce va lua. La 
costul cumpărătorii postavului, la cheltuielile de comision, 
de transport, la dobinzile de bani etc., negustorul va adăoga 
şi partea vămii plătite de dinsul, şi de unde ar îi dat metrul 
de postav cu 30 de franci, mai adăoga și francu plătit la 
metru vamă și pune pe cumpărător de-l plăteşte 31 fr. ; ast- 
fel, cînd îşi va fi vindut toată mia de metri de postav, ne- 
gustorul ş-a întors în pungă mia de franci ce a plătit la vamă. 
Vama dar o plătesc consumatorii, adică toată lumea. Aga 

fiind, toată cestiunea se reduce în a căuta şi a găsi un mijloc 
de a lua acele 615 milioane printr-un alt impozit, care să 
nu fie nici mai greu, nici mai supărător. 

— Şi poţi crede că în starea de lipsă şi de sărăcie în care 
se găseşte ţara ar fi cu putinţă a mai pune încă şi un alt im- 
pozit? 

— A pune un impozit nou nu cred că ar fi nici bine,nici 
posibil, dar a transforma o dare supărătoare şi costisitoare 
intr-o dare mai uşoară și mai puţin vesatorie o cred că se 
poate și prea se poate. Nu este vorba de a se pune o dare, ci 
de a se găsi un mod cum consumatorul să nu plătească mai 
mult decit înainte. Soluțiuni la acest problem s-ar găsi mul- 
te, dar nu voi cita decit una, care, deşi poate nu ar fi cea mai 
nimerită, dar nu va lăsa nici o îndoială despre posibilitatea 
lucrului, 

Negustorul care, precum am observat-o, la fiecare sosire 
de marfă este obligat a alerga astăzi pe la Filaret şi la gara 
Tirgoviştei, de la comisionari la vameși, de la vameşi la 
prețuitori, ca să scoată fel de fel de cărţulii, de conesemente, 
de bileturi şi de chitanţe, să i se răscolească marfa, să i se 
spargă, să i se strice şi să î se piarză o mulţime de lucruri, ar 
fi de o mie de ori mai mulţumit să plătească un drept pro- 
portional cu importenţa negoţului ce face şi să fie scutit de 
toate necazurile şi alergăturile, de toate cheltuielile şi pagu- 
bile ce-i pricinuieşte răiuirea drepturilor vamale. i 

— Să zicem pentru un moment și să convin şieu că s-ar 
găsi un mijloc ca statul să nu păgubească și că tezaurulsă 
găsească în alt impozit acele 614 milioane, dar tot nu văd 
adevărat folos decit pentru fabricile streine, fără ca noi, 
românii, să tragem vreun avantaj din liberul schimb al du- 
mitale. 

— La această din urmă obiecţiune vă răspund că consu- 
matorii ar plăti numai 6.545.569 franci în loc de 7.803.229 
fr. ce plătesc astăzi şi ar beneficia acei 1.257.660, cheltuielile 
administraţiunei și a percepţiunilor vamale. 

Prin urmare: 1. o ușurare de aproape 17%, contribuabililor 
la impozitul vămilor, 2. negustorul nu ar mai avea să adaoge 
la preţul mărfii păgubile şi străgănările ce are astăzi pentru 
îndeplinirea formalităţilor vamale alte citeva la sută. Dar 
iettinătatea mărfii streine cu 1 şi cu 2%, ar fi puţin lucru pe 
lîngă un alt avantaj mult mai însemnat şi mai important. 

România este una din trecătoarele importente din Occident, 
în Orient, şi liberul schimb, care ar da mărfurilor toată li- 
bertatea, ar face-o să devie răspîntia lumei, să devie ceea ce 
devenise odinioară Veneţia. Oraşele României ar deveni 
depozitele unde s-ar înmagazina în întrepozite şi docuri 
mărfurile care ar aştepta scurgerea lor în sus sau în jos; 
Lbriaaul s-ar face un port însemnat, și România ar deveni 
centrul unuia din cele mai insemnate comerțţuri din Europa, 
un punt la care s-ar grămădi capitaluri insemnate şi capita- 
lişti mari. 

— Poate în adevăr că, în cit priveşte comerţul, liberul 
schimb să fie un bine, mărfurile care vin din Germania, 
din Franţa, din Italia şi din Anglia ca să treacă în Orient 
şi viceversa, avind facultatea d-a intra şia ieşi libere, 
s-ar grămădi în Țurnul-Severin, în Giurgiu sau Galaţi şi 
ar aştepta acolo pină ce ar îi cerute într-o parte sau într- 
alta, şi aceasta ar putea să dea animaţiune oraşelor noastre 
după litoral, dar tot nu văd industria care este de mare 
trebuinţă a se crea în țara noastră. 

— Industria a fost şi este fiica comerțului. Liverpoolu 
a creat Birminghamu, Manchesterul și Shetieldu; Marsilia 
a creat Lionuly Amsterdamul,  Anversul şi Hamburgul au 
făcut bogăţia industrială a Holandei, a Belgiei şi a tutulor 
oraşelor anseatice. Veneţia şi Pisa au făcut bogăţia şi frumu- 
geţea orașelor Italiei. Un negustor, îmbogăţindu-se prin co- 
merţul unui obiect— al postavului, de esemplu— ar căuta 
să-şi mărească beneficiile, reducînd cit s-ar putea cheltuie- 
lile; ca să cîştige costul dusului linei şi a dusului postavului, 
ar aduce maşini de tors lina şi o ţesătoare de făcut postav, 
cu capitalurile lui ieftine ar înființa o fabrică de postav 
în condițiuni bune de aputea prospera. 

O industrie ar chema pe alta, şi în puţini ani am vedea 
liberul schimb realizind ceea ce sistemul protecţionist nu va 
putea crea niciodată. 


PARTEA A OPTA 


BUCUREŞTIUL INDUSTRIAL ȘI POLITIC 
1876 


I 
BUCUREŞTIUL LA ÎNCEPUT 


Nu vă pot spune cu certitudine daca capitala noastră a 
ieşit dintr-o colibă de cioban sau dintr-un palat domnesc; 
daca Bucur era Rad sau Îlar*, împărat, domn sau simplu 
muritor, dacă acest oraș datorește importanţa ce a dobindii 
lui Radu cel Frumos sau văilor care duc Colintina, Sabaru, 
Ciorogirla şi Ilfovu, cu Dimboviţa cu tot, în Argeș, formind 
în grindul lor un fel de pilnie în care se scurg productele 
şi mărfurile, impreună cu patimile bune şi rele ale populaţi- 
unilor ; în care inteligența, activitatea și virtutea dau piept 
cuprostia, cu lenea și cu viţiul ; o poziţiune geografică de acelea 
care fac oraşele cele mari şi capitalele de state. Se ştie însă că, 
încă de prin secolul al XVI-lea, acest oraş era locul de schimb 
al productelor între locuitorii 'Țărei-de-Sus și Ţărei-de-Jos; 
devenise o piaţă de comerţ, unde se stabilise mai mulţi 
neguţători streini; se făcuse o trecătoare, un gheced, cum îi 
zicea turcii. 

Pe la 1550 nu detronase de tot Tirgoviştea, dar domnii Îşi 
aveau aci reşedinţa lor de iarnă; fusese teatrul a o mul- 
time de evenimente politice. În București se petrecuse răs- 
coala boierilor Pirvulești, predarea episcopilor şi boierilor 
de Mircea Ciobanul pe minele turcilor și a arnăuţilor. Pe 
zidurile lui, Istoria înscrisese o mulţime de victorii: Mihai 


* Bucuri, Radi şi Ilari erau domni feodali, conți sau baroni ai 
României (n.a.). 

onise pe turci din cetatea Curtea-Veche, luînd-o din minele 
or cu asalt; în curtea lui, vistierul Dan trecuse sub sabia 
românească cele două mii de spahii ai emirului; Sfinta Tro- 
iţă, sau Radu-vodă de astăzi, sărise în aer cu ierbăria lui 
Sinan-paşa, urmărit de aproape de viteazul domn.! 


II 
BUCUREȘTII ACUM O SUTĂ DE ANI 


Daca un adormit din timpul lui Pasvantoglu sau al lui 
Hangerliu s-ar deștepta astăzi în grădina de la Sfintu Gheor- 
ghe sau în Piaţa Teatrului, anevoie ar putea spune în ce 
punct al globului se află. Și daca asupra acestui nenorocit 
oraş nu ar fi trecut şi petrecut de o sută de ori în sus și în jos 
sabia, focul, apa şi cutremurul, turci, tătari şi cirjalii, za- 
porojani, harvaţi şi litfeni, unguri, muscali şi nemți, şi mai 
ales domni vitrigi, cu miniştri şi favoriţi ca Veleli, Tzucala 
şi Lahana, el nu ar avea nimic de rivnit nici Vienei, nici 
Berlinului. Orage unde, cînd un Lichtenstein, un Schwar- 
tzenberg, un Wittgenstein au zidit o casă sau un palat, acel 
edificiu a trecut din tată-n fiu, străbătind secoli, atins numai 
de mina arhitectului ş-a artistului, mărindu-se și împodo- 
bindu-se pe dinîntru şi pe dinafară din generaţiune în gene- 
rațiune, ca să.deyie o carte impietrită pe care.se poate cati 
istoria familiii ş-a oraşului; în vreme ce în Bucureşti pala- 
turile doraneşti, mănăstirile şi casele boiereşti s-au prefăcut 
in cenuşe și în ruină de cite trei şi patru ori pe secol, fără să 
lase măcar urmă de esistenţa şi de mărimea lor. Unde se mai 
pomeneşte astăzi de palatul Curtea-Veche, de casele vistie- 
rului Dan, d-ale Văcăreştilor, d-ale Dudeștilor, de Palatul 
domnesc din Dealul Spirii, care, șase ani după terminarea 
lui, era prefăcut într-o măreaţă ruină cu numele de Curtea 
Arsă. Să dăm aci un specimen de guvernele de la noi acum 
vreo optzeci de ani: 

Pe la 1786, după un lung şir de domni arendași, sultanul 
miluise Ţară cu un fel de maniac, o fiară de mare, un grec 
din mica insulă Lipso de lingă Paros, ajuns pilot al flotei 
împărăteşti după ce fusese pirat; om fără altă învăţătură 
decit cunoştinţa stincilor și a bancelor de nisip din Arhipel, 
hidrografie studiată jătuind caicele și corăbiile care aveau 
imprudența d-a se încurca printre Sporade şi Ciclade. Sul- 

Baci a eiticăură 


tanul îl ştia om de acţiune și-l trimisese să domnească asupra 
Ţărei Românești, ca să stringă oştire de creștini să bată pe 
principele Coburg. Se mira singur de norocul ce-l găsise 
şi-şi făcea ris de domnie. Între alţii, adusese cu dinsul pe un 
tovarăș al său de meserie, pe un Sava din insula Patmos, 
celebru mai în urmă sub numele de Căminaru şi de Bimbașa 
Sava, jăfuia şi chinuia, era epoca apelpsiţilor ( îi ènoyh 7&v 
âzeirtoutvev), cum îi zicea chiar grecii. Cind nu mai 
găsea materie impozabilă ca să-şi potolească nesaţiul de 
bani, se trezea turbat din somn, trimitea de-i aducea pe cite 
un boier sau pe cite o cocoană bogată, îi primea cu toată 
cinstea, cu ciubuc gi calea, le vorbea cu blindețe ; dar pe cînd 
le lăuda meritele și serviţiile către țară, deodată începea să 
plingă şi să se bată cu pumnii în cap, spuindu-le că chiar în 
noaptea aceea visase un vis rău; le spunea că se făcea că-i 
vedea pe drumul Giurgiului mergind surghiun în Țara Tur- 
cească și că le confisca -averile. Cind bieţii creştini ajungeau 
în capul scării, vedea visul domnesc cu ochii, erau luaţipe 
sus de arnăuţii curţii și aruncaţi într-un car. Domnul făcea 
un haz nespus să scoată capu! pe fereastră cînd ieșea din 
curtea palatului şi să le strige: „xaiâv xarefdârov ăpxovra !“ 
(călătorie bună, boierule). A doua zi, o şaică se ineca în 
Dunăre sau zbarca la Rusciuk încă o familie de esilaţi. Fra- 
ţii Nicolae şi Manole Brincoveanu, Constantin şi Scarlat 
Ghica, Dumitrache Racoviţă, lenăchiţă Văcărescu cu fiu- 
său Alecu erau surghiuniți la Chio; Pană Filipescu, cu fiii 
lui Nicolae și Constantin, la Cipro, Lusandra Cimpineanu 
cu copiii era închisă în temniţa de la Edicule (Şapte Tur- 
nuri) din Constantinopol, familia lui Cantacuzino Măgu- 

reanu era trămisă la Novi în Bulgaria şi o mulţime de boieri 
tineri luaţi cu sila în armata turcească și trimişi să se bată 
cu nemţii cu coadă. 

După prinz, răsturnat într-o calească poleită, trasă de 
patru cerbi cu coarnele de aur, ieșea la preumblare înconju- 
rat de ciohodari cu fuste albe și cu ișlice rotunde de samur 
în cap, de arnăuțţi și de soitarii cu căciuli lungi de postav 
pestriţ, împodobite cu coade de vulpi și cu clopoței, care 
jucau chiocecurile pe lingă trăsura domnească, se strimbau 
la trecători şi insultau femeile cu vorbe şi cu gesturi neruși- 
nate. Cu astfel de alai mergea de-și bea cafeaua şi ciubucul 
lingă havuzu) din frumosul chiose de la Izvorul Tămăduirei, 

în sunetul surlelor şi tobelor, al meterhanelei și tumbelichiu- 
rilor. 

Dimineaţa în ziori de ziuă, călare pe tabla-başa, cal ară- 
pese pe care, după esemplu lui Caligula, 1! îmbrăcase caftan 
de clucer mare, cu picioarele goale în iminei roşii, cu mi- 
nicile suflecate pină la subţioară, alerga în fuga mare pe uli- 
tile Bucureştiului, strigind cît putea: „langin Vaaar!!“ (foc). 

Cind cite un boier îşi lua inima-n dinţi şi îndrăznea să-i 
vorbească de nenorocirile ţărei, să-i propuie vreo măsură 
pentru a-i mai alina durerile, el îi răspundea în batjocură 
să daca ar fi voit Dumnezeu cu ţara, nu-l trimetea pe dinsul 

OMN... 


n puțini ani secase toate izvoarele de bogăție. Domnea 
mai mult din Rusciuk, de unde se arunca ca un croncan 
asupra satelor şi orașelor, pustiindu-le şi jăfuindu-le or de 
cite ori putea să se strecoare printre punturile ocupate de 
oştirile austriace, pînă cînd Celebi Hassan, pașa Rusciuku- 
lui, a pus de i-a luat capul; atunci s-au liberat familiile sur- 
ghiuniţilor şi refugiații s-au întors la căminele lor. 

Mavrogeni adunase o avere însemnată, cu gind să facă 
cum a făcut mai tîrziu Caragea, să se ducă să trăiască în 
Italia, la adăpost de răfuiala turcească; dar lăcomia d-a mai 
strînge un cîștiu din dăjdii ș-a mai vinde încă o dată văcări- 
tul, oieritul, gostina, coșăritul, vinăriciul și celelalte husme- 
turi l-a făcut să dea zi după zi, pină ce a căzut în minele 
puternicului său inimic.? 

Românii au memoria scurtă, s-au obicinuit cu relele și 

„uită lesne pe acei care i-au asuprit. Un ministru ruinează 
finanţele, îneacă ţara în datorii, falsifică instituțiunile, 
violează constituțiunea, calcă legile în picioare, corumpe 
poporul și-l jăfuieşte, îi este destul să cedeze locul altuia, 
şi toate s-au iertat, toate s-au uitat; ceva mai mult, daca o 
striga cît de puţin în contra celui ce i-a urmat, [poate trece 
şi de bun patriot. Domnul cel mai hrăpitor, cel mai corupt 
şi mai cinic, cel mai slab și mai prost găsește totdauna cio- 
coi ca să-l serve, lingușitori să-l admire, poeţi să-l cinte și 
publicişti care să-i atribuie calități ce n-a avut, cugetări ce 
nu i-au trecut prin minte și simțimente cari niciodată nu 
s-au apropiat de inima lui. 

Un cugetător al secolului ne spune că sunt trei feluri de 

istorii: cea diîntiia istorie tipărită, pe care o invăţăra toți, 
6; 6ste scrisă, zice el, pentru cei simpli; nu seamănă nici cu 
lucrurile petrecute, nici cu oamenii care au trăit; cea dea 
doua este o istorie inedită, scrisă cum s-ar zice ad usum delp- 
hini, adică pentru acei care au să fie chemaţi să joace un 
rol în viaţa mulţimei ; şi cea de a treia, o istorie plină de cuge- 
tări triste pentru moralist, o istorie care nu este nici scrisă, 
nici tipărită, dar care singură este adevărată și pe care 
foarte puţini la număr sunt acei care © cunosc. 

După decapitarea lui Mavrogeni la Siştov, nevasta și co- 
piii lui s-au refugiat în România cu puţina avere sustrasă 
de la confiscarea turcească, şi nu sunt mulţi ani de cînd pe stra- 
dele Iaşului se arăta regulat in toate zilele, la ora Copoului, 
un bătrin zbirlit, cu barba cănită, giubea de pambriu por- 
tocalie îmblănită cu ris, ceacșiri roșii, meși și papuci gal- 
beni, legat cu şal alb la cap, trintit picior peste picior într-o 
calească deschisă în mizlocul a trei- -patru fete recrutate de 
prin Tătăreși şi din Taie-Babă pentru întreţinerea haremu- 
lui său. Acest specimen de sălbatec era Petrache Mavrogeni, 
demnul fiu al decapitatului domn. 

“ Din zidurile acestui zmeu se auzea noaptea țipete și vaiete; 
trecătorii care se apropiau de zaplazurile curţii erau bătuţi 
şi jăfuiți de ţiganii bezdadelii, trăsurile de pe strade erau 
oprite şi vizitate ca la vămile regiei, nu cumva să fi conținut 
în contrabandă vreuna din frumoasele sale pensionare. 

În zilele lui Mavrogeni, Bucureştii avea o întindere destul 
de mare. Într-un ocol care începea din capul suburbiei Obo- 
rul-Vechi, unde s-a serbat odinioară biruinţa lui Matei-vodă 
asupra lui Radu, venit cu oştiri din Moldova ca să-i ia tro- 
nul, trecînd pe din dosul Sfintei Vineri, răspundea la Beilic, 
pe la spatele jicniții; d-acolo pe lingă altarul Sfintului Spi- 
ridon, ocolind Dealul Mitropoliei, şi pe dinaintea Bisericii 
Albe, unde Mihai, banul Craiovii, trimis la moarte de Ale- 
sandru- voievod pentru că se zicea fiu al lui Pătraşcu, a dat 
în genuchi, făgăduind lui Dumnezeu o biserică daca îl va 
scăpa de osindă. Monastirea Mihai-vodă de sub Dealul Spirii 
este indeplinirea acelui vot sacru. De la Biserica Albă mar- 
ginea orașului trecea Podul Calicilor, d-a curmezișu, apuca 
pe dinaintea Antimului, se îndrepta spre Sfinții Apostoli, 
răspundea în Gorgan la Sfintul Ilie, de unde apoi se incovoia 

spre streaja Braşovului, care se împinsese pînă la Podu cu 
Zale, cam pe unde este astăzi Grădina Episcopiei; de acolo 
tot înainte pe la Icoană și pe la Popa Rusu se incheia lingă 
Biserica cu Sfinții, de unde am pornit cu ocolul; o întindere 
de şapte sau opt kilometri, zece sau douăsprezece kilometri 
pătraţi (2.000 pînă la 2.500 pogoane), care nu conţinea decit 
o populaţiune de douăzeci pină la douăzeci şi cinci de mii 
de suflete. 

Odinioară monăstirile Plumbuita, Mărcuţa, Radu-Vodă, 
Văcăreşti şi Cotrocenii formau o semilună de punturi întă- 
rite despre răsărit şi miazăzi, legindu-se toate cu cetatea 
Curtea-Veche. 

Spre patru părţi ale lumei se întindeau, ca labele unui 
polip, patru strade lungi și întortocheate: Podu Brașovului, 
care de la Constantin Brincoveanu începuse a se numi Podu 
Mogoşoaii, după moșia domnească, Podul Tirgului d-Afară, 
care mergea la Obor, Podul Beilicului şi Podul Calicilor, 
astăzi Calea Şerban- -Vodă şi Calea Craiovei, patru linii care 
se tăiau în cruce la Curtea-Veche, unde atunci, ca şi acum, 
era centrul capitalei. Aceste patru strade mari, cu ulița Tir- 
goviştei, cu ulița Ferestrăului, cu Podu de Pămint şi cu 
drumul Vitanului, lăsau între dinsele goluri ocupate de gră- 
dini, de livezi, de vii şi de maidanuri presărate pe ici, pe 
colea cu citeva colibi, bordeie şi căsuțe despărțite de gropi 
de nisip şi de baltace, printre care se rădicau mormanele de 
gunoi scoase de prin grajdurile boiereşti. 

| Priviţi din Dealul Mitropoliei, Bucureştii semăna mai 
ai mult o dumbravă decit un oraş: copaci înalți şi pletoși, prin- 
ftre care străluceau crucile poleite a o sută de biserici mari şi 
mici. Privind pe dasupra grămada verde, se ghiceau pe alo- 
curea cîteva ochiuri; acele spaţiuri desemnau in projecțiune 
locurile ocupate de hanurile cele mari şi de curțile boiereşti. 
Cătind din deal spre Crucea Slobozia din Calea Şerban- Vodă, 
monument rădicat în memoria bătăliei dintre Leon-vodă și 
boierii pribegi care hotăriseră să nu mai sufere pe grecit, și 
uitindu-se la stinga, răzind cu ochiul clopotnița de la Radu- 
vodă, se zărea, ascunsă printre copaci, biserica Sfintul Ata- 
!nasie, zisă Bucur, nemurire şi bucurie, două nume bine alese 
pentru a caracteriza un oraş renăscind de o sută de ori din 
oc, din apă şi din singe, şi pe nepăsătorii săi locuitori, tot- 
dauna veseli și voioşi, parc-ar înota tot în fericiri; acea bise- 

ricuță, cu turla ei rotundă ca o ciupercă, cu streagina ieșită, 
afundată intre arbori seculari, semăna ca un copil sub o um- 
brelă, rezemat la tulpina unui stejar stufos; mai la dreapta, 
printre crîngile copacilor, în virful unei turle de şindrilă 
neagră cu mușchi pe dinsa, se arăta crucea bisericii Olteni- 
lor, templu foarte modest, dar care ne aduce aminte lupta 
eroică? a celor douăzeci şi patru de tovarăşi ai lui Himariotu, 
căzind unul după altul, pînă la cei doi din urmă, care, făcîn- 
du-și drum cu iataganul printre două mii de turci, tătari şi 
zaporojani ai lui Tahir-aga, s-au dus să moară pentru libe- 
rarea patriei lor la Mesolonghi, lingă Byron. 

Urmînd cu ochiul tot la stinga peste jicniţă, trecînd de 
Sfînta Vineri spre Scaune, se vedea Foişorul de foc, un cap 
d-operă de dulgherie, un fel de scara pisicii, formată de o 
mulţime de birnii rezemate unele pe altele, printre care se 
vedea ca printr-un grătar Biserica cu Sfinţii, aşa numită 
pentru că pe dinafară, de jur imprejur, sunt zugrăviți învă- 
țaţii antichităţii şi sibilele; şi astăzi tot se mai citeşte nu- 
mele unora dintr-înșii: Filozoful Tales, Hermes Trismegistul, 
Aristot, Platon, Stoieul Zenon, Sibila Persica, Sibila Cumea 
şi Sibila Delphea; celelalte inscripțiuni nu se mai descifrează, 
nici chipurile nu se mai cunosc; dar sunt fără îndoială ale 
lui Socrat, Anasagora, Ampedoclu şi Heraclit. 

Poiche innalzai un poco piu le ciglia, 
Fidi il Maestro di color che sanno, 
Seder tra filosofica famiglia. 

Tutii lo miran, tutti enor li fanno.* 


Ei au propagat unitatea dumnezeirei și au dobindit gra- 
ţia Salvatorului care i-a tras din minele lui Pluton și i-a 
aşezat în loc deschis, luminos şi răcoros. 


Rispose: Jo era nuovo in questo stato, 
Quando ci cigi venire un possenie 
Can segno di viitoria coronnato.** 


* Cind rădicai ochii în sus, 
YVăzui pe învățătorul învăţaților 
Stind în mizlocul filozofilor. 
Toţi îl admirau, toţi îl onorau. 
+* Räspunse: eu eram nou venit pe această lume, 
Cind s-a văzut, venind un puternic 
Încoronat cu semnul biripţei. 

Traemmoci cosi dall’ un de 'canti 
În loco aperto luminoso ed alto.. 
Ca unii ce n-au avut darul botezului, n-au fost puşi la un 
loc cu părinții bisericei creştine. 


Ch'ei non peccaro; e s'elli hanno mercedi, 
Non basta, perche non ebber baltesmot*, 


Dar ca niște cariatide puternice poartă bolta locaşului 
sfint pe coroanele lor de nemurire. 

N-ar zice cineva că înalt preasfințitul chir Daniil, mitro- 
politul Ungro-Vlahiei, ctitorul acelui sfint locas”, ştia să 
interprete pe Aligheri, 

Urmind tot spre stinga cu vederea, peste turlele multe 
și uşoare ale bisericii Sfintul Gheorghe, ochiul se oprea cu 
admirare asupra celei mai înalte și mai tari zidiri, Turnu 
Colţii, care domina orașul şi-şi arăta falnic crenelele sale 
printre nori; astăzi, redus şi umilit, ne aduce aminte măriri- 
le căzute, ne vorbeşte de închisul de la Bender și ne spune că 
în lumea aceasta vană și trecătoare lucrurilor, ca și oameni- 
lor nu le este iertat a se rădica prea mult preste semenii lor, 
căci daca nu atrag focul cerului, se zguduie pămîntul şi le 
infringe trufia!, 

Pe linia medială a orașului, printre pomi şi printre turle, 
era hanurile cele mari: „Serban- -Vodä“, „Constantin-Vodă“, 
»Sftntu Gheorghe“t!,,. curți mari pătrate, cu ziduri nalte şi 
tari de jur împrejur, cu porţi groase de stejar căptușite cu 
fier, legate în piroane, şine şi lanţuri, cu clopotniţă dasupra 
gangului; în mijlocul curţii — biserica, ocolită de case tari 
de zid, compartimente unele lîngă altele, fiecare cu pimniţă 
adincă, cu magazie boltită, cu ugi de fier scoase pe o galerie, 
cu arcade pe coloane de piatră cu capiteluri dasupra, cu odăi 
toate cu ferestrele şi cu uşile pe un privor care ocolea banul 


* Traşi la o parte 
Într-un loc luminos și înalt., 


(Dante, Cîntul JP) 
(n.a.) 
** Deşi ei n-au păcătuit, deşi au dobindit iertare, nu este destul, 
fiindcă n-au avut darul botezului 
(Dante, Cinul IV) 
n.a.) 

dintr-un capăt pînă într-altul, comunicind cu două scări 
mari, acoperite față-n față una cu alta, totul stil italian, 
tipul adoptat pretutindeni în Arhipel şi în Marea Neagră, 
pe unde genovezii au avut cantoare. 

Într-acele ziduri se reiugiau creștinii, într-acele pimnițe 
şi bolte îşi închideau giuvaerurile, șalurile, argintăria gi 
banii în timp de răzmiriță, de băjanie, de foc și de sabie. 
Locuitorii Bucureștiului găseau scăpare pentru ei și averile 
lor la picioarele altarului şi la tăria zidurilor. 

Casele boierilor celor mari erau cele mai multe pe aproape 
de malul girlii; începînd din susul Dimboviţii, era casa lui 
Pană Filipescu, mai la vale venea căminul Cantacozineştilor 
pînă în casele Coliescului, pe ruinele cărora s-a rădicat mai 
în urmă casa logofătului Dinicu Golescu, Palatul domnesc 
de astăzii?; pe apă la vale, tot pe muchia dealului, crau ca- 
sele lui Constantin Creţulescu ș-ale fratelui său Istrate, mai 
în jos, casele banului Scarlat Ghica din Gorgan ; peste girlă, 
în dreptul Zlătarului, unde este prefectura de Ilfov, era casa 
Banului bătrin, nume sub care se deosebea banul Dumitra- 
che Ghica de fie-său, banul Scarlat; din jos de Siintu Ioan 
era casa Văcărescului, chiar în locul unde este casa baronu- 
lui Belu, mergea pînă în zidu bisericii Măgureanu; dincolo 
de Sfintu Spiridon era casa lui Manolache Brincoveanu, al 
căreia coprins se întindea de sub deal pînă în zidurile Sfintei 
Ecaterinei ș-ale Bălăceanului, iar pe malul girlii, pe unde 
este astăzi primăria, pînă la Podul Girlii de la Beilic. De 
vreo cincizeci de ani, acolo s-au succedat, oaspeţi de toate 
mărimile şi de toate neamurile; această casă a fost de zece 
ori una după alta palat, cazarmă, spital şi ruină, de zece ori 
zidită şi rezidită, pustiită, restaurată şi părăsită ; a adăpostit 
pe Caragea, cind a ars palatul domnesc din Dealul Spirii, 
acolo a tras Ipsilant, acolo a descălicat domnu Tudor cînd 
a intrat cu pandurii în Bucureşti; a fost reşedinţa ortalei 
turceşti în timpul lui Chehaia-beg şi a lui Gavanosoglu ; pre- 
făcută din ruină şi transformată de vodă Bibescu în palat 
domnesc, a servit de cuartir lui Omer-pașa, generalilor ruşi 
şi nemți, soldaţilor şi bolnavilor a tot felu! de oştiri; a fost 
locuinţa domnilor, cuartir general al comisarilor şi a coman- 
dirilor de ogtiri de toate invaziunele şi de toate operaţiunele. 
La stinga, spre răsărit, în partea tirgului, pimprejurul Colţii, 

erau casele Bărcănescului, ale Cindescului, ale Cimpineanu- 
lui, ale lui Racoviţă ş-ale Băleanului. 

Cînd, după Dealul Mitropoliei, într-o seară de denie, în 
liniştea melancolică a apusului începea toaca la o sută de 
biserici, cu milioanele de sunete pe toate tonurile, care se 
vărsau în aer din miile de clopote mari şi mici ale orașului, 
note care alergau din toate turlele ca să se confunde într-un 
huiet general gi se suiau împreună la cer, lățindu-și neîncetat 
vibrațiunile, aruncindu-se în cadență ca nişte talazuri îm- 
pinse unele peste altele către malul nevăzut, atmosfera in- 
treagă părea transformată într-un vîrtej de armonie, şi su- 
fletul, coprins de o senzaţiune plină de pietate, se simțea 
atras către rugă. În mijlocul acelei vijelii de sunete, precum 
ochiul distinge într-o mare înfuriată pinzele corăbiilor prin- 
tre spumegatul alb al jocului valurilor, asemenea, urechea 
deosebea în mijlocul huietului glasul plingător al Sfintului 
Gheorghe, repetind în cadență numele nenorocitului Brin- 
coveanu, sunetul jalnic şi mindru al Antimului, bătaia rară 
şi falnică a Sfintului Spiridon, înginindu-se cu Sărindaru 
şi cu Curtea-Veche, clopotul de serbare al Colţii, glasuri 
grave străbătute în toate părțile de timbrele ascuţite şi ar- 
gintii a o sută de clopote mai mici ale bisericilor din maha- 
lale. Acum gălăgia populaţiunei gi urletul a miilor de tră- 
guri care lovesc pietrile ascuţite ale caldarimului şi fluierile 
pgardiștilor taie tot farmecul acelei armonii sublime, toaca 
d-abia se mai aude și credincioşii nu se mai adună imprejurul 
altarelor. 


II 
CASELE BOIEREȘTI 


Casele boierești erau ziduri tari ca de cetate, în cite patru 
şi şase cărămizi, cu odăi multe și mari, cu pivnițe adinci 
şi boltite, cu beciuri şi un rînd de odăi dasupra, cu pod din 
streaşină pină-n streaşină ; grinzile erau ca urșşii de pod de 
groase ; la cheresteaua unei case mergea un parchet de pădure 
seculară intreg; pardoseala sălilor și a tinzilor era de cără- 
midă pusă pe muchi, învălitoarea de şindrilă bătută pe șapte 
şi pe nouă, înaltă aproape de două ori cit casa, ca să nu ţie 
zăpadă și ca să se poată scurge apa mai lesne. 

În zadar am căuta să mai descoperim pe surfaţa Bucu- 
reştiului vreuna dintr-acele zidiri de care am văzut atitea 
în copilăria noastră, case măreţe, bine împărţite, bine ae- 
rate, călduroase iarna și răcoroase vara. 

Corpul principal se compunea de o sală mare, decolo pină 
colo, cu odăi în dreapta şi în stînga, cu tinzi în cruci prin 
care se comunica cu celelalte părţi ale edificiului, case cu 
scosuri în toate părţile și cu sacnastu, fiecare odaie cu feres- 
tre spre trei părţi ale lumci, tavanurile erau de stejar, strea- 
şina scoasă de o jumătate de stînjin, ca să-i ţie vara umbră, 
s-o apere toamna și primăvara de ploi și iarna de viscol şi 
de zăpadă; curtea era încunjurată de zid bolovănit înalt şi 
gros, poarta cu boltă, cu două rinduri de uşi de stejar fere- 
cate, cu foişor dasupra, unde păzea ziua și noaptea arnăuţi; 
sub gang era o odaie pentru pazarghidean în timp de ciumă. 
Din pridvor, o galerie deschisă ducea la biserică, căci fiecare 
casă mare avea biserică în curte sau în corpul casei, la un 
colţ. Cel din urmă esemplar de această arhitectură a căzut 
acum vreo patru ani sub cazmaua speculantului care a trans- 
format curtea şi grădina într-o suburbie, cu mai multe strade 
şi cu un otel colosal în dreptul Bisericei Dintr-o Zi. 

În mijlocul oraşului, între Curtea-Veche și Colțea, era 
tîrgul cel mare. Șandramale lungi aruncate în toate direc- 
tiunele, precum vedem azi la bilciuri și în Piaţa Ghica pe 
lingă hală ; fiecare şir își avea numirea după felul mărfurilor 
ce conţineau şi a meseriilor ce adăpostea; se numeau Şelari, 
Cavat:, Cojocari, Işlicari, Covaci, Căldărari, Braşoveni, 
Gabroveni, Marchitani, Scaunele, Pescăriile; citeva căsuțe 
de zid cu cite două-trei odăi, cu uși şi cu obloane de fier, în 
uliţa care duce de la Şerban-Vodă spre Sfintu Gheorghe pur- 
tau numele de Î.ipscani, pentru că acolo se ţinea mărfurile 
streine, cele mai multe aduse de la Lipsca. 

Dincolo de tîrgul propriu-zis, prin Lucaci, pe la Udricani, 
în Batişte şi spre Vergu, în toate părţile livezi, grădini şi 
maidanuri, cîteva case cu cite două-trei odăi, a căror înăl- 
time cu înveliş eu tot nu trecea de doi stinjeni de la pămînt, 
cele mai multe de gard alicite sau în paiente, aruncate peste 
cimp fără nici o orinduială, fără nici o aliniere. Astăzi eta- 
jele au început a se sui unele peste altele; orice clădire nouă, 
orce zidire se preface, caută să întreacă în înălțime pe cea 
vecină, pare că ne lipsește aeru! şi căutăm răsuilarea şi să- 


2 393 


nătatea în nori. Grădina Breslii, Pitaru-Moşu, Livedea 
Gospod!3, grădina Deșşliului, curţile, finăriile şi grădinile 
monăstirești şi boiereşti s-au transformat în suburbii popu- 
loase, receptacole de necurăţenie, de îriguri, de vărsat, de 
angină şi de tifus în permanenţă. Apa curată şi dulce a Dim- 
boviţii s-a prefăcut într-o decocţiune de spurcăciune. Închi- 
puiţi- vă cițiva metri cubi de apă care intră curată pe la 
Belvedere şi iese pe la Vitan, luînd în disoluţiune şi în suspen- 
siune toate lăturile şi toate gunoaiele cuhnielur şi grajduri- 
lor, tot noroiul stradelor și canalurilor, toate mortăciunile, 

putreziciunile şi decompoziţiunele, toate infiltrațiunele de- 
puncrilor a unei populaţiuni de două sute de mii de locuitori; 
cum am zice, un pahar de apă în care s-ar arunca un pumn 
de otravă, şi vei avea o idee aprosimativă de lichidul cu care 
îşi potolesc setea acei care nu au un cal ș-o saca ca să-şi aducă 
apa de la Filaret, de la Fintina Brincoveanului sau de la Fe- 
restreu. Apa din Bucureşti, în loc de a fi un vehicul pentru 
digestiune, a devenit un purpatii din cele mai drastice, de 
aceea vedem bucureşteanul că preferă astăzi basamacu și 
berea lui Opler. Daca acel care bea apă din Dimboviţă nu 
se mai duce, este că își ia de tînăr domiciliul la grădina Belu. 

Copacii s-au limpezit, verdeaţa veselă a dispărut și s-a 
înlocuit cu caldarim, cu ziduri fără nici o aliniere şi cu învye- 
litori de tinichea şi de tablă de toate colorile, peste care do- 
mină sinagoga din strada Sfinta Vineri, Bărăţia, şi turlele 
ascuţite ale bisericilor luterane şi catolice. 

Bisericile noastre modeste, dar de un stil pur, sub cuvint 
de restaurare, s-au tencuit din nou, s-au spoit cu o vopsea 
mai mult sau mai puţin cafenie şi-au îmbrăcat turlele cu 
tinichea de sus pină jos şi şi-au pus în virf sub cruce alte 
trei-patru bășici de deosebite forme şi mărimi, unele peste 
altele, ca la Zlătar, ca să semene cu Kremlinu, precum sea- 
mănă Sfintul Spiridon din strada Șerban-Vodă cu Domul 
de la Milan; Antimul, un model de arhitectură bizantină, 
s-a resimţit şi el crud de îmbunătățirile cele rele de care sun- 
tem sătui. Ce nume s-ar putea da formei ce a dobîndit acum 
de curind Sărindarul, templul cel mai măreț al capitalei! 

Tot cea mai rămas neatins şi neperfecţionat este Sfintul 
Haralambie din fostul han „Stauropoleos“; graţie zidurilor 
care copleșeau din toate părţile acel paraclis ş-il ascundau 
ochilor profanilor, ca ghemul de pietricele în care se ascun- 

de prețiosul diamant, această bisericuță a scăpat, neatinsă 
pină acum de cazma și mistrie; astăzi însă, că zidurile de 
pînprejur au căzut și a pus sub ochii speculanţilor şi arhitec- 
ţilor formele ei graţioase și proporțiunele-i armonioase, 
teamă-mi este să nu escite ambițiunea de imortalitate a 
vreunui ministru sau setea de cîştiga vreunui concesionarif, 
s-o esploateze dîndu-ne în schimb ceva frumos, cum s-a făcut 
cu cişmeaua de la Filaret, rădicată bucată cu bucată, dusă 
nu se ştie unde, nici pentru ce, şi de pierderea căreia nu ne 
poate consola monumentala îîntină ce s-a rădicat ca o paro- 
die, în față cu locul unde artistul admira un monument sim- 
plu, modest, dar de bun-gust, care ne vorbea de virtuțile 
bătrinilor nostri, de luptele şi de suferinţele lor. 

Filaretul era pentru bucureştean un loc de pelerinagiu; 
acolo bătrinii conduceau copiii în plimbare și le povesteau 
luptele boierilor și prelaților nostri în contra domnilor fa- 
narioți şi în contra grecilor care cucerise ţările române de 
dincoaci de Carpaţi; le spunea sacrificiile cu care se susţi- 
neau drepturile ce mai rămăsese ţării, moartea tragică a lui 
Antim mitropolitul, înecat în Dunăre de zbirii domneşti, 
disparițiunea misterioasă a lui Alecu Văcărescu, jafurile 
zavergiilor, cruzimile lui Chehaia-beg; le spunea înșălăciu- 
nea cu care căpitan Olimpie a luat pe Vladimirescu de la 
Golești şi l-a trădat in minele asasinilor; acolo românii jurau 
mâînă-n mînă să scape ţara de greci şi de protecţie străină şi 
să-i redea drepturile strămoşeşti. 

Se dărimă și dispar monumentele cele vechi, pare că am 
voi să ştergem orcear putea să destepte conștiința naţională! 


IV 
RUGURBŞTIU INDUSTRIAL 


Apa din cişmeaua Filaretului era totodată un izvor de 
sănătate şi de bogăţie; vara, cimpia era acoperită de lucră- 
toare, fete şi neveste, meştere, calfe și ucenice care limpe- 
zeau testemeluri în fintină, după ce mai întii fisa culorile 
cele vii, muindu-le în piatră acră; le întindea la soare pe 
iarbă, cîntînd doinele noastre cele frumoase. Testemelul 
era podoaba capului cocoanelor și jupineselor românce. O 
roată de bumbac de zece parale se prefăcea intre degetele 
mahalagioaicilor din Bucureşti într-un tulpan subțire ca 

pinza Arahnei; şi cu două-trei tipare de lemn de tei, cu ct- 
teva buruieni colorante: băcan, șofran, paţachină şi scum- 
pie, adevărată polichromotipie, se da în comert un obiect- 
de o valoare însutiţă. Torcătoarele, ţesătoarele și vopsitoa- 
rele românce erau generos răsplătite de muncă şi de oste- 
neală prin vînzarea testemelurilor ieșite din minile lor. 

Testemelurile fabricate în București nu se lăsau mai jos 
de cele de "Țarigrad, şi această industrie bine condusă şi 
încurajată ar fi ajuns lesne să rivalizeze cu cele mai frumoase 
muselinuri. La un bal de gală la „Hôtel de Ville“ din Paris, 
acum nouă ani, marcheza de Lavalette, femeia ministrului 
de interne, fosta ambasadrice la Constantinopol, purta o 
rochie de testemeluri care făcea admiraţiunea tutulor ele- 
pantelor. 

Această industrie a dispărut cu totul de la noi, a cedat 
locul ei pălăriilor şi coifurilor d la Livezeanca, fabricate la 
Paris şi la Viena, pentru proşti {à V'usage des Principautes 
et de l'Amérique du Sud* ), cum zic modistele din Paris. 

Pe prispe, la umbra streașinelor, stau vara întinse mii 
de ghergheiuri de toate mărimile şi de toate formele; fetele 
coseau în relief (anevato) pe tulpan, pe pambriu, pe atlas 
şi pe catifea cu mătăsuri, cu linuri, cu bumbac, cu catife- 
luţe, cu fir, cu sirmă şi cu fluturi; cusăturile româncelor 
de atunci nu se ruşinau nici dinaintea celor de Sviţera, nici 
celor de Alep şi de Damas; gevrelele, sanguliile şi bibilurile 
lucrate de bucureştence erau căutate de damele celor mai 
mari haremuri din Constantinopol. 

Cusăturile făcute în casele boiereşti erau fala cocoanelor 
noastre; şi după cite am auzit despre sexul frumos de p-a- 
tunci, el deși nu se înfăşura ca astăzi în fai, șantili, malină 
şi alanson, deși nu purta o oca de păr mort pe cap, dar nu 
era nici ma! puţin plăcut, nici mai puţin grațios; încă, daca 
vom judeca după legende şi după cintece, s-ar putea crede 
că inimile pe atunci erau mai înfocate și că amorul nu era 
un samsar al negustoreselor de toalete. 

Primăvara, îndată ce da frunza, femeile cedau apartamen- 
tele lor gindacilor de mătase. Printre prinzurile de foi de 
dud, mahalagioaicele înfigeau ciţiva pari în grădină şi ur- 
zeau tortul dobindit iarna la lumina focului din vatră, unde 


* Pentru uzul Principatelor şi al Americii de Sud. 

se povesteau: istoria duioasă a lui Peneș împărat, basmele 
poetice cu „înșiră-te mărgărite“ şi plăcutele ghidușii ale 
lui Păcală şi Tindală, Pin luna lui iunie, maidanurile după 
malul girlii erau pline de femei adunate în pilcuri impre- 
jurul căldărilor din care trăgeau mătasea după gogoși; iar 
după ce depănau borangicul, intrau în argea, unde cu pa- 
tru drugi de lemn ciopliţi din topor, cu o spată şi o suvel- 
niţă cu totul primitive își întoemeau un război cu care par- 
veneau a face tot felul de ţesături în trei şi patru ițe. Roata 
de tors, acel instrument puternic de civilizaţiune şi de bo- 
găţie în Occident, începuse a se introduce prin casele bu- 
<ureştencilor, detronase furca şi fusul; astăzi, această 
unealtă binefăcătoare nu se mai vede decit pe teatru, în mt- 
nele Margăritelor sau a Desdemonelor domnului Franchetti, 

Cind bătea băltărețu, venea despre Broşteni un miros 
acru şi greu; o miilțime de tăbăcării se aşezase sub Radu- 
Vodă; nu numai că ele îndestulau trebuinţele consumaţiu- 
nei dinintru; dar pieile lucrate în Bucureşti erau căutate 
în Țara Nemţească şi în Țara Turcească și devenise obiec- 
tul unui însemnat comerţ, de esportațiune; este destul să 
amintim aci că populațiunea ocupată de această industrie 
era pină în zilele lui Cuza-vodă destul de numeroasă ca să 
inspire temere şi respect curţii şi boierilor. 

Pe lîngă argăsitul pieilor se mai crease o altă industrie, 
în care oraşul nostru ocupa cel întii rang în Europa: cojocă- 
ria, care ajunsese la o adevărată perfecţiune, era o lucrare 
de paţienţă şi de bun-gust; bucățele de blană foarte mici 
îmbinate şi cusute unele de altele cu o fineţă şi o inteligență 
artistică, formau un mozaic vrednic de admirare; samurii 
misadă, coade şi pacea, rișii, silvii, cacomii, singeapii, vul- 
pele negre, blanele cele mai frumoase şi mai scumpe din Ru- 
sia se lucrau la noi. Starostea de cojocari din Bucureşti 
era în corespondenţă zilnică cu seraiul sultanului. De acest 
meşteşug se ţinea işlicăria; lucrarea hărşiei brumării și 
formele deosebite ale işticarilor era o lucrare de artă cu care 
nu se poate compara fabricarea pălăriilor de mătase şi de 
pislă. Cusăturile cu fir şi ceaprazăria ocupa o mulțime de 
meşteri şi de calfe. 

Din toate aceste industrii însemnate și bănoase n-a mai 
rămas decit, numele scris pe tăblițe în răspiîntiile citorva 
strade, nume care nu mai au azi nici un raport cu ceea ce 

esistă. În strada Căldărarilor, ovreii vind haine gata, croite 
şi cusute în Viena și în Pesta, în Ceaprazari găsești turnuri 
şi velutină ; daca în Şălari mai vezi cîte o pereche de hamuri, 
fii sigur că ele vin de la Pesta sau de la Viena; ulița Ișlicari- 
lor s-a numit cîtva timp ulița Franțuzească şi astăzi poartă 
numele de strada Carol I, plină de marfă ovreiască. Livedea 
cu duzii s-a impodobit cu o mulţime de nume care mai de 
care; citeşti pe tăbliţele dup-in răspintii: „strada Sebasto- 
pol“, „strada Occidentului“, „înfundătura Emigratului“, 
porecliri gratuite, care nici una nu ne spune măcar că acolo 
să fi fost odinioară o adevărată pădure care producea mii de 
oca de mătase!6. Numirile care se dau azi de primăria noas- 
tră nu au nici un raport, ca altădată, cu obiceiurile şi cu 
ocupaţiunile locuitorilor, cu vreun fapt istoric sau cu vreun 
om celebru. Auzi „strada Numa Pompiliu“, „strada Apo- 
lodor“; dar unde este astronomul, chimistul? Nimeni, nici 
chiar primarul nu ne-o poate spune; avem strada Florilor, 
poate fiindcă te iei de nas cînd te apropii, strada Graţiilor, 
pentru că unele domnișoare se arată numai in cămaşă la 
fereastră, strada Zinelor, pentru că pe dinafară unele case 
seamănă chiar pensioane. 

Bucureștii a fost nu demult un adevărat centru manufac- 
torial, astăzi însă este un oraș esclusivamente de consoma- 
piune gi de petrecere ; prăvălie de prăvălie, cîrciumă de cîrciu- 
mă, grădină de grădină și complet de complet; se ţin lanţ, toa- 
te cu table cu litere de aur d-un cot: „La Ştefan cel Mare“, 
„La Napoleon“, „La Mihai Bravul“, „La Tudor“, „La Frant 
Iosef“, „La Horea“, „La Cloşca“, „La Cocoşu roşu“, „La Leut 
şi cîrnatul“, „La Cerbu“, „La Purcel“ ete., etc., toate pline 
de marfă străină şi de bere nemţească; var şi cărămidă, 
sticlă şi lemn, unt şi zarzavaturi ne vine de peste nouă mărt 
şi nouă ţări; în casa cea mai modestă, ca şi în palatul cel 
mai somptuos, de la vlădică pină la opincă, din duşumea 
pînă-n tavan, din tălpi pînă-n creştet nu poți găsi un pat, 
un pahar, un scaun, un şervet, o cizmă, o căciulă care să nu 
fie adusă gata din străinătate. În ţara ciînipei sacii gi sfoara 
le cumpărăm de la nemți! 

„Nenorocită ţară — striga Pestel, căzind din spinzură- 
toare cu frînghia ruptă de git — unde nu ştiu să facă nici 
măcar un ştreang|“i? 

Materia născută şi crescută în țara noastră se trimite 
brută și ni se întoarce peste un an sau doi curăţită şi lucrată, 
o plătim însutit pe cit am vindut-o, cu esportul, im- 
portul şi accizurile, transportul, dusul şi adusul, înmaga- 
zinările, comisionarii de tot felul şi tot şirul de traficanţi. 


v 
CENTRALIZAREA 


Bucureştiul devine un oraș mare; de la Unire mai ales el 
se împopulează neincetat; creşterea aceasta însă nu este 
efectul nici a dezvoltărei industriale, nici a dezvoltărei co- 
merţului, provine numai de la concentrarea unei populaţi- 
uni improductive; a devenit receptacolul funcţionarismu- 
lui, locul unde se îmbulzeşte sumedenia înspăimintătoare 
de postulanţi de toate treptele și de toate etăţile, un cancer 
care se întinde nencetat și soarbe tot sucul ţării. 

Sporirea capitalei vine esclusivamente de la tendința ne- 
noroeită către centralizare şi de la disprețul ce are guver- 
nul nostru pentru autonomia judeţeană şi comunală. 

Agează-te în orice punct al capitalei, la orice oră, fie ziua, 
fie noaptea, pe strade, grădini, la teatruri sau la cafenele, 
şi treci în revistă pe trecători și pe petrecători, cercetează 
numele şi profesiunea fiecăruia, și te vei convinge că marea 
majoritate, bărbaţi şi femei, tineri şi bătrini, trăiesc direct 
sau indirect din buget; nu întilneşti decit așa-ziși slujbași 
ai statului, civili şi militari, în activitate, în disponibilitate 
şi-n retragere, boieri halea și paia, cum se zicea odată, 
postulanți de funcțiuni, de concesiuni, de deputăţii, de 
senatorii, de primării și de consilierii veniţi cu miile de 
prin judeţe, ca să cerșească de la mila guvernului un 
decret sau o recomandaţie de alegere către prefect și 
benedicţiunea ministerială cînd, graţie eficacităţiii puter- 
nicului concurs al bătăuşilor, al intimidării și al corupțiu- 
nei guvernamentale, a avut norocirea să iasă din urna elec- 
torală cu mai multe voturi și chiar decit numărul alegători- 
lor. 

După chip și după umblet poţi cunoaște situațiunea de 
spirit a fiecăruia: Acel carea dobîndit în fine ceea ce-i do- 
rea sufletul, îndată ce şi-a putut zice cu parigorisitul lui 
Milu: „Sunt !“, se plimbă cu nasul în sus, nu mai salută de- 

cit pe ministri şi pe amicii lor; din plăcut, amabil gi bine- 
crescut ce părea pină ieri, a devenit mindru, necuviincios 
şi obraznic. Acel care speră, dar care tot mai are îndoială, 
începe colindele în frac din zi de dimineaţă, umblă cu capul 
greu de cugetări adinci, caută să mai dea și alte dovezi de 
devotament şi de dinastism; iar acel care de astă dată a 
lăsat orice speranţă şi e supus la noi încercări d-abia se 
mişcă pe strade, umblă cu nasul în jos, parc-ar fi plouat, este 
amabil, blind şi salută pe toată lumea, iși mănincă orele aş- 
teptind o ocaziune favorabilă ca să se afirme, inventează 
comploturi şi conspiraţiuni asupra cărora cheamă atenţiu- 
nea ministrului, ca să se arate cu slujbă și să dovedească 
că este om de ordine şi dinastic. 

Funcţionari și postulanţi, servitorii şi furnizorii lor, iată 
populaţiunea Bucureştiului; încolo, un oraş rău pavat, rău 
măturat, rău adăpat şi rău aerat. Infecțiune gi boală! Şi 
mici poate fi altfel, căci orașele întinse și. populate se intré- 
ţin cu cheltuieli foarte mari, pe care numai o mare bogăţie 
le poate purta. 

Cind întinderea și populaţiunea unui oraş creşte în progresi- 
une aritmetică, cheltuielile de întreținere cresc în progre- 
siune geometrică* şi numai atunci locuitorii pot purta sar- 
cinile ce necesită întreţinerea confortului şi a igienei, cînd 
dezvoltarea bogăției şi sporirea industriei şi a comerțului 
pot urma aceeași progresiune. 


* Bugetul Parisului a fost la 1863 de: 
197.579.869 fr. reţetele 
193.518.697 „ cheltuielile 


şi 248.809.000 „ datoria 

cheltuieli ordinare Ocna 81.237.043 fr. 
A straordinare .... cane. 44.665.154 p» 
i suplementare „cc... 16.000.000 „ 

serviciul datoriei O „ceeace. 9.997.555 „ 

fonduri speciale Oc. 48.616.500 


Parisul, cu o întindere de 113 kilometri pătrați (ca Ïa 23.000 
pogoane), cheliuieşte pe an 1.800.000 fr. pe kilometru pătrat (ca la 
10.000 fr. de pogon). Bucureştii, cu o întindere de 36 kilometre pătrate 
{ca la 7.000 pogoane), cheltuieşte pe an 100.000 fr. de kilometru 
pătrat (ca ia 800 fr. de pogon). 

La 1858, orasul Londrei a cheltuit peste 80.000.000 fr. pentru 
Tamisa, de a duce cu înlesnire în mare necurăţeniile ce adună în tre- 
cerea ei printr-acel mare oraș (n-a.). 

Oraşele cele mari ale Europei sunt cele mai multe situa- 
te pe malurile riurilor sau în apropicre de mare, au trebuinţă 
de apă multă şi adincă, ca să spele şi să mistuiască necură- 
țeniile și să inlesnească alimentarea. Viena, de cînd a 
luat un aviant nou, canalul de la Leopoldstadt şi apa Vienei 
nu o mai pot curăţi şi-o adăpa, şi este silită să facă mari 
sacrificii de buni ca să aducă Dunărea chiar in mijlocul: 
oraşului; la noi, cine se poate gindi să aducă măcar Argeșul 
în București Praful şi noroiul ne îneacă, apa ne otrăveşte, ca- 
nalul din strada Mogoşoaii a devenit o nouă cauză de infecţiune 
şi de boale, şi Dimboviţa se strimtează şi se astupă din zi în zi, 
făcîndu-şi ris de lucrările de îndreptare în amunte și în avale. 
Primăria a estenit pe locuitori cu dări mai presus de pu- 
terile lor, fără a le pulea aduce măcar un strop de apă curată. 
Acum toată speranţa este în împrumuturi și în bugetul sta- 
tului, să-i vie în ajutor; să se puie țara întreagă la contri- 
puţiune, pentru ca să curețe şi să adape capitala. 

În loc de a lăsa să se formeze pe suprafaţa României mai 
multe centruri de lumină şi de bogăţie, conservind orașelor 
de judeţ o individualitate, lăsindu-le talentele şi capacità- 
ţile locale; în loc de a oferi părinţilor din provincie mijloace 
de a da copiilor, sub ochii lor, educaţiunea şi instrucţiunea 
de care au trebuinţă ca să menţie strins legăturile şi afec- 
țiunile de familie; în loc de a lăsa să se formeze circonscrip- 
țiuni de industrii speciale, după poziţiunea şi natura loca- 
lităţilor, după înlesnirea și aptitudinea locuitorilor, 
permiţînd și înlesnind fiecărui oraş să-şi dezvolte activitatea 
în cercul său propriu, ca să poată aduce și primide la cen- 
trul cel mare un schimb de viaţă și de bogăţie, guvernul 
caută prin toate mijloacele a paraliza şi a stinge orce esis- 
tenţă proprie în judeţe, dezgrădind părticelele şi atră- 
gindu-le la centru, ca să poată face din români o asociaţiune 
forsată de stăpini şi de subordonați gata a băga voturi cu 
pumnul în urnele electorale, ca astfel reprezentațiunile 
naţionale, judeţene şi comunale să fie nişte instrumente 
oarbe ale autorităţii centrale; a făcut din capitala ţărei o 
fabrică mare de biurocraţi care pornesc necontenit de la 
centru, se răspîndesc în ţară ca nişte zmei şi escită prin vio- 
lenţele şi esacţiunile lor nemulțumirea și ura în contra gu- 
vernului, încît ţara şi-a pierdut cumpătul, nu mai are nici 
măsura adevărului, nici a dreptului. Un gemet se ridică din 

toate părţile, fiecare simte răul, nimeni nu-l poate conjura 
şi toţi așteaptă o schimbare, fără de a şti de unde are să vie; 
o așteaptă cu nerăbdare şi cu temere. 

Pentru un petic de șosea, pentru o fintină, pentru un fe- 
linar, cererea trebuie să meargă la Bucureşti; daca ai un pro- 
ces, il pierzi daca nu te asiguri i din vreme de concursul vreunui 
avocat din capitală, bine văzut de guvern, plătindu-i gras 
nu numai talentul şi ştiinţa, dar mai cu deosebire favoarea 
de care se bucură pe lingă puterea centrală și temerea ce 
inspiră bieţilor judecători, pe care îi poate permuta şi chiar 
destitui dintr-o incruntătură de sprinceană. Cind o locali- 
tate suferă de apăsarea sau de nedreptatea vreunui funețio- 
nar, de impovărare de dări, de lipsă de lumină, de apă sau 
de aer, nu poate aștepta indreptare decit de la Bucureştă, 
unde mai totdauna glasul i se pierde înăbușit de acei care 
profit la centru de abuzurile comise în provincii, privilegiu 
ce le este acordat în schimbul unui concurs imoral și inte- 
resat, În loc de o viaţă provincială, găsim numai monoto- 
nic şi prostraţiune în “toată Lara; cine a văzut un oras de 
judeţ, le-a văzut pe toate: obor vinerea şi marţea, grădina 
la „Raşca“, casin à la „Fialcovski“ și restaurant à la „Hu- 
gues“, 

Pe scara naturei, cu cit o ființă este mai imperfectă, cu 
atit părțile din care se compune se aseamănă mai mult 
unele cu altele şi fiecare seamănă cu totul; rimele, de esem- 
plu, sunt la coadă ca la cap, şi la cap ca "fa mizloc; tăin- 
du-le în bucăţi, fiecare parte trăieşte separat, formînd atitea 
individe cite bucăţi; din contra, cu cil o ființă este mai 
perfectă, cu atit părțile sale constitutive diferă intre din- 
sele. Capul omului nu seamănă nici cu minele, nici cu sto- 
mahul; picioarele nu seamănă nici cu gitul, nici cv pieptul; 
o parte nu poate trăi despărțită de celelalte: fiecare are 
funcțiunea sa specială în viaţa totului, sunt necesarii unele 
altora. Acest adevăr se observă și în viaţa socială. Învă- 
tatul profesor Kingsley ne zice că diversitatea oraşelor, în- 
tr-un stat, este un semn de civilizațiune: cu cit orașele, 
zice el, diferă mai mult în ocupaţiunile şi în producţiunile 
lor, cu atit lucrarea intelectuală a națiunei este mai puter- 
nică; diversitatea se arată cu atit mai mult cu cît socie- 
tatea se perfecţionează.!$ Individualitatea omului, adaogă 
el, şi mijloacele de a domina şi de a dirige puterile naturei 


402 


se dezvoltă cu diversitatea întrebuinţărilor ce poate găsi 
facultăţilor sale productive; puterea şi activitatea se mă- 
resc şi legăturile sociale se string, viața socială ia o dezvol- 
tare mai mare şi atracţiunea către centrul gencral devine 
mai puternică. Cu cit acele puteri sunt mai bine echili- 
brate, cu atît tendința către dezvoltarea individualităţilor 
locale şi intensitatea puterei de asociațiune în stat devin 
mai mari şi mai eficace. 

Pe cît este de necesariu ca într-un stat să esiste un centru 
care prin atracţiunea lui să ţie legate între dinsele deosebi- 
tele părți din care se compune statul, pe alit este de nece- 
sariu ca fiecare din acele părţi să aibă o esistenţă a sa pro- 
prie, ca să-şi poată manifesta şi esersa acea atracţiune. 
Diversitatea este una din condiţiunile cele mai esenţiale 
pentru sporirea capitalului naţional, a libertăţii şi a echi- 
tăţii, pentru sporirea a tot ce constituie pacea şi armonia 
în societate. Istoria vine şi confirmă aceste adevăruri prin 
esemple vii şi recente. Diversitatea comercială şi indus- 
trială a orașelor Italiei, care formau atilea centruri de lu- 
mină pe surfaţa acelei țări, făcea ca locuitorii ei, chiar în 
timpi de umilire națională în care au trăit atita timp, să 
fie consideraţi ca formind o naţiune, şi o naţiune mare şi 
civilizată, căreia îi lipsea numai ocaziunea ca să se închege 
într-un stat mare și puternic, precum îl vedem astăzi, Diver- 
sitatea în producţiuni a orașelor ca Birmingham, Leeds, 
Manchester, Newcastel şi legăturile lor cu Londra fac ca 
Anglia să fie statul cel mai producător şi mai bogat din 
lume şi totodată cel mai fără temere de comoţiuni interioare. 
Varietatea în esistența oraşelor şi necesitatea de un centru 
de gravilaţiune au dat Germaniei şi Berlinului mijloacele 
de a atinge gradul de mărire politică la care s-au înălţat, 
pe cînd pe de altă parte sistemul de absorbţiune a făcut să 
pericliteze de două ori într-o jumătate de secol esistenţa 
celui mai puternic stat din Europa. 

La noi, centralizarea nu se mărginește numai în acțiunea 
ei politică, dar şi-a dat mina cu centralizarea traficului 
şi a luat caracterul cel mai pernicios ce-și poate cineva 
închipui. 

Centralizarea politică este rezultatul dorinţei şefului sta- 
tului de a concentra puterea în minele sale, şi aceasta de 
cele mai multe ori numai pentru a-şi înlesni mijloacele de a 

impune taxe și de a le cheltui după voinţa și dorinţa sa; 
însă şeful statului nu poate să nu dorească ca lucrarea supu- 
şilor să devie cit s-ar putea mai producătoare, daca nu pen- 
tru iubirea sa pentru națiune, dar cel puţin pentru că 
puterea i se măreşte cu sporirea producţiunei, şi sub această 
privință se poate zice că interesele șetului sunt identice cu 
ale supușilor; de aceea şi vedem în unele state despotice pe 
suveran puindu-şi toate silințele pentru a inlesni şi a spori 
producțiunea şi a înfiinţa creditul, încurajind spiritul de 
asociaţiuni pacinice între supuși, în vreme ce obiectul prin- 
cipal şi esclusiv al centralizării traticului este de a opri pu- 
terea productivă, ceea ce în centralizarea politică nu este decit 
o consecinţă a urmărirei unui alt scop, în centralizarea traficu- 
lui este chiar scopul urmărit. 

Şeful statului are un adevărat interes în înmulţirea profe- 
siunilor, în dezvoltarea facultăţilor omenești, în sporirea 
bogăției naţionale şi în creșterea capitalului şi a creditului; 
pe cînd traticantul, el, care nu trăieşte decit din neactivi- 
tatea şi nedomirirea locuitorilor țărei în care şi-a înfipt 
ghiarele, caută a ţine pe oameni despărțiți unii de alţii, a 
înlătura şi a persecuta orce înțelegere, ca el să fie totdauna 
intermediarul indispensabil a orce tranzacțiuni și orce dara- 
veri, ca toate afacerile să treacă prin minele lui. Înălțarea 
facultăților omeneşti, înmulţirea protesiunilor, rădicarea 
creditului şi a valoarei proprietăţii slăbesc puterea lui, de 
aceea el caută a le combate şi a le opri; ca lupul care se 
bucură de viscole şi de vijelii, traficantul se bucură de răz- 
boaie, de invaziuni şi de mizeria poporului; domnirea lui 
este destrugerea valoarei muncei şi a pămîntului şi robia 
cea mai grozavă impusă țărei. 

Alianţa acestor două centralizări s-a manifestat la noi, 
mai cu deosebire, în cestiunea impozitului asupra tutunu- 
lui; în loc de a se adopta o dare asupra importatorilor şi a 
vinzătorilor sau chiar a se organiza o regie, tutunul s-a mo- 
nopolizat în mina traficanților, dindu-li-se toate mijloa- 
cele de a omori cultura acestui product, o cultură care înce- 
puse a lua un avint foarte mare şi care da agricultorilor 
țărei cele mai frumoase speranțe. O altă imprejurare, în 
care această alianţă s-a arătat şi mai inspăimintătoare, a 
fost legea supusă Camerei pentru concesiunea esploatării 
consomaţiunei și esportaţiunei sării. 

La noi, cultura pămîntului s-a lăţit și se lăţeşte pe toate 
zilele, Tii6ttrastăzi puţin pămînt rămîne necultivat sau nees- 
ploatat, pe tot anul pădurile se prefac în cimpii arabile şi 
din an în an brazda ostenită produce mai puțin; astăzi nu 
se mai pomenește ca altădată de două şi de trei chile de 
pogon (de nouă și de zece chile de falcie), deja proprietarul 
nu mai poate cultiva pe seama sa, precum făceau arendașii 
care se imbogăţeau odinioară; acum suntem reduși a închi- 
ria pămîntul pe dijmă sau pe resfet; sunt localităţi unde 
plugarii împroprietăriți, după ce au plătit anuitatea șapte 
şi opt ani, au părăsit pămintul, s-au făcut servitori şi ar- 
gați sau au trecut Dunărea. 

Pămintul la noi a ajuns a avea trebuință de o cultură 
mai înaintată ; dar o asemenea cultură nu poate esista decit 
acolo unde deja esistă industrie manufactorială, căci agri- 
cultura perfecționată are trebuință de concursul industriei, 
pe care traficantul o persecută din toate puterile sale. El 
combate mai cu deosebire asociaţiunile, pentru că ele sunt 
sufletul industriei, atrage descreşterea valoarei pămintu- 
lui şi ne azvirlă din zi în zi, unul după altul, într-un țare 
din care nu vom mai putea ieși, căci bogăţia nu poate creşte 
cu un sistem care, pe tot anul, osteneşte gi seacă puterea 
productivă a pămîntului. 

Ca toate societăţile înapoiate în viaţa economică, avem 
nenorocitul obicei să așteptăm tot binele de la mila guver- 
nului; pe cînd vedem bine că el, ameţit de laurii biruin- 
telor electorale, dă ţara pradă traficanţilor şi pe cind ştim 
bine că salvarea este numai în mîna noastră. 

Singurul mijloc de a conjura relele şi mai mari ce ni se 
pregătesc este de a deștepta în români spiritul de asocia- 
pani industriale. 

VI 
CASA DUDESCULUI 


O casă boierească era o adevărată cetate, un stat în stat; 
nici poliția, nici justiția domnească nu îndrăznea să treacă 
pragul porţii unui ban sau unui vornic, deși un asemenea drept 
nu era scris nicăiri; la trebuinţă, boierul putea să închiză 
porțile şi să trăiască luni întregi cu familia, cu slugile şi 

cu oamenii casei, optzeci şi o sută de suflete, fără să aibă 
cea mai mică trebuinţă de cei dinafară. Avea mălai și făină 
în ambare, cămara lui gemea de tot felul de băcănii şi de 
sărături, în ţigănie avea tranzelari, croitori, cizmari etc., 
la caz putea cu oamenii din curte să se apere în contra pu- 
terei domneşti, cind nu era sprijinită pe vreo poruncă de 
la Țarigrad. 

Partea casei despre scara cea mare, cu patru odăi în droapta 
g-in stinga sălii așternute cu macaturi şi perdele ţesute și 
cusute în casă, cu sofale, cu saltele în colțuri şi cu perne 
de jur imprejur, şi alte două sau trei odăi mai mici, pen- 
tru grămătic, cafegiu, ciubucciu și feciorul din casă, for- 
mau apartamentul boierului; partea cealaltă a casei de sus, 
cu sâgnasiu, cu cămara şi cu scara din grădină, erau ale 
cueoanei și ale cuconiților, cu jupinesele și cu fetele din 
casă, cinci-șase cusătoarese crescute de miei, fete de scutel- 
nici sau de boiernași. Copiii de sex bărbătesc locuiau în 
beciuri cu dascălul grec, lingă odaia preotului ş-a cîntăreți- 
lor, în rind cu sofragiria şi cu odăile stolnicului, vătafului 
și a chelăresei. În fundul curții era grajdurile de douăzeci- 
treizeci de cai, şoproanele de zece-cincisprezece trăsuri, 
care, căruțe, butei şi rădvane; în unghi cu odăile vizitii- 
lor şi ale rindaşilor incepea un alt, rind de odăi, unde tră- 
gea grămăticu Iordache, vătaiu Dinu, poleovnicu Ioniță, 
şătraru Grigore, logofătu Ştefanache ete., cînd erau scoşi 
din slujbă. Aceştia, îndată ce intra boierul în pine, zburau 
cu toţii în toate părţile, ca sameşi, condicari, zapeii, şi se 
întorceau iar la tainul boieresc, indată ce se mazilea stăpi- 
nul; aceștia erau vestiţii ciocoi boiereşti din tată-n fiu. 

La spatele odăiior logofeţilor era finăria, lomnăria și gră- 
dina, în care, deși nu se afla catalpe, polovnii şi ailanţi, 
nici begonii şi fuxii, dar găseai în abondenţă cireşi pietroase, 
caise cît pumnu, piersici roşii, struguri tămiioşi şi razachie, 
mere domnești gi pere bergamote; pe lingă grădină, o uli- 
cioară ducea în ţigănie, curte cu citeva odăi în care locuiau 
şapte opt familii de ţigani de vatră: potcovari, curelari, 
croitori, spălătorese etc. 

Pentru o asemenea populațiune, bucătăria urma să fie 
ceva măreț, şi în adevăr era o operă de arhitectură. Într-un 
colţ al curței se rădica un coș ca un obelisc, care se deschi- 

dea Jărgindu-se ca o pilnie întoarsă dasupra unei bolte care 
acoperea tot edificiul; in mijloc, sub deschiderea coșului, 
era cotlonul de doi stinjeni de lung, în care se mistuia lem- 
nele intregi, cum veneau de la pădure, netăiete, nespinte- 
cate, în care boul se putea pune întreg în irigare; de jur 
împrejur era mese, tarabe şi cotloane mai mici, mulțime, de 
toate mărimele şi de toate gradele; deosebit de bucătarul 
cel mare, mai erau șapte-opt rindaşi, care fiecare bucătărea 
pentru clasa la care era orinduit ; masa și bucatele boiereşti 
erau deosebite de ale slugilor, d- ale jupîneselor cu fetele din 
casă şi de ale logofeţilor. 

Coconaşii, daca erau căftăniţi sau edeelii la curtea dom- 
nească, îşi avea fiecare feciorul, vizitiul, armăsarul de alai, 
telegari şi calească, fiecare cuconiţă își avea fata din casă, 
cusătoarea și două-trei fete de ţigan ajutoare la gherghefuri 
şi la creşterea gîndacilor; fiecare logofăt îşi avea ţiganul 
care îl îmbrăca, ii da de spălat, îi mătura în odale şi îi 
făcea focul. 

Una din casele cele mai măreţe din Bucureşti era casa 
Dudesculiii, familie venită de peste Carpaţi, ca Văcăreştii, 
ca Goleştii, ea Sturdzeştii şi ca Cindeştii, familie bogată ş şi 
cu pretenţiuni feodale. P-atunci românii din Transilvania, 
daca dobindeau de la împăratul Austriei un titlu de baron 
sau de graf, se credeau unguri. Familia Dudescului era fără 
îndoială cea mai bogată din tară. Coprinsul lor în Bucureşti 
începea de lingă Siiinții Apostoli și mergea pină în Podu 
Caliţei, aproape de Antim; coprindea mai tot spaţiul dintre 
girlă şi Dealul Spirei, locul unde este astăzi vestita mahalaua 
Dudescului, dar unde nu mai găseşti cea mai mică urmă 
de acea mărime nici în zidire, nici în picior de om. Cel 
din urmă care a purtat acest nume a fost vornicul Niculae 
Dudescu, om de spirit şi învăţat, român înfocat şi inimic 
neimpăcat al domnitor greci șial fanarioţilor; era nepot al 
lui Antioh Cantemir şi unchi despre mumă poetului Tâhcu > 
Văcărescu. Trimis de boieri la Paris, ca să pledeze cauza 
românilor, a ştiut să capteze atențiunea generalului Bona- 
parte şi să-l intereseze de soarta ţărei noastre pînă a-l decide 
să trămiţă la Bucureşti pe generalul Sebastiani. Era generos 
şi mindru; a ospătat, de multe ori la masa lui pe întiiu; 
consul şi pe generalii Republicei; madame Recamier nu 

s-a rădicat niciodată de la masa lui fără să găsească sub 
şervet un diamant sau un rubin. Cu vornicul Niculae s-a 
stins şi numele, şi colosala avere a Dudeșştilor. 1° 


VII 
RĂDOVANCA 


Pînă acum vreo treizeci de ani tot se mai vedea în dreptul 
Podului Girlii, despre strada Apolodor de astăzi, bolta unei 
porți cu foişor dasupra, și mai la stînga nişte mari dără- 
mături fără învelitoare, fără uşi, fără ferestre, care cădeau 
cărămidă cu cărămidă; acelea fusese palatul Dudeștilor, 
într-acele ruine locuia vestita Rădovancă, femeie groasă, şi 
chipeşă, care descînta de șerpi şi de deochi, omora şăpicica 

“în lapte de cuc și argintul-viu în untură de ţinţar; plămă- 
dea şulimanurile şi dresurile cele mai sublimate, risticurile 
cele mai încondeiate, punea cuțitul, dacu cărțile, arunca 
cu bobii, căta la stele şi aducea luna pe cos; ştia tot felul 
de scăldături de dragoste, punea oala şi aducea pe tinărul 
cel mai frumos călare pe trestie, cale de zece poștii, la baba 
cea mai zbircită. Era vrăjitoare, fermecătoare și îndatori- 
toare. Să fi turnat din cer cu găleata, să fi fost nemeţi de 
zăpadă cît casa, scara, cum bătea meterhaneaua la vodă, 
la Hădovanca era bilei: căruţe, butci şi cocoane imbrobodite 
şi boieri tiptil; îndată ce înnopta, picior de ghindă întilnea 
pe dama de tobă aidoma cum Li se arătase în cărţi, cu dragoste 
şi cu drum de noapte; cînd ieșea cloşca pe cer, aducea zmeul 
printre crăpăturile zidului. Puterea ei înceta indată ce cînta 
cocoşul. 

Cine a putut crede vreodată că Rădovanca să fi murit?! 
Nimeni n-a auzit jălindu-o sau trăgindu-i clopotele, nici 
un medic nu-și aduce aminte s-o fi citit, nici un pantelimonese 
din vremea aceea să-i fi săpat groapa; atit. numâi se ştie, 
de la o vecină din mahala, că pe o noapte întunecoasă ca 
fundul de căldare ar fi văzut o pară de foc care a ieșit. din 
singurul coș care rămăsese în picioare dasupra dărămături- 
lor, că acea văpaie, după ce s-a încercat să se suie spre stele, 
a apucat-o spre apus şi a căzut în depărtare. 

Dintr-acea noapte, nimeni n-a mai văzut, nici n-a mai 
auzit de ştirea Hădovancei.”? 

VHI. 
STOIAN 


Călina, fata Rădovancei, nevasta lui Soare Potcovaru, 
tot stind noaptea la pîindă cu un arnăut de dindărătul caleg- 
tei unui coconaş care venea noaptea tiptil, şi-a lăsat tiganul 
şi s-a dus după voinicul cu tarabulus la cap și cu iatagan 
la briu. Chir Stoian, jupin Stoian sau căpitan Stoian, cum 
vei vrea să-i zici, fusese din ceata lui Pendedeca, om tre- 
cut prin ciur şi prin dirmon —cum am zice, prin pușcărie 
şi prin spinzurătoare — zavergiu d-acci care Jăfuia, d-acei 
care la Drăgășani cînta toată noaptea: 

éure nales râv EXAvuv*, 

dar care în ziua de luptă nu s-a văzut nicăiri; mai tirziu a 
apărut cu Bimbașa Sava în ordia lui Caravefzi, tăind şi 
puind în ţeape pe bieţii mavrofori care se ascundeau de 
goana turcilor. În ziua cînd a tăiat pe Sava, Stoian, deşi 
venit în suita lui, dar era printre turci cel mai înverșiunat ; 
l-au văzut oameni trăgind cu pistolul în nenorocitul Ghencea, 
cînd sărea pe fereastra de la casa Belului, cătind să scape 
de urgia lui Chehaia-beg; după aceea, devenit om de ordine, 
aci cîrciumar la drumul mare, aci hangiu la capul podului, 
gazdă de tot felul de oameni, prieten cu nelerii spătăriei, 
stringea la parale, În domnia lui Grigore-vodă era şi cu 
agia, şi cu boierii din Sibiu care umbla să răstoarne pe Ghica 
şi să aducă pe museali; era totodată spionul baş-beșli-aghii 
şi al Cirjaliului; la 1828, cînd a plecat lusuf-bei cu garni- 
zoana din Beilic, plingea cu lacrămile cît pumnulşia doua 
zi cînta cu cazacii de git: 


Davai hleba na soldat 
Za paido na Țarigrad, ** 


Vorbea turceşte şi rusește şi s-a alăturat ca dragoman pe 
lingă corpul lui Roth; scotea care pentru proviant din pă- 
mint, din iarbă verde numai cu sfircu girbaciului ; şi-a îmbu- 
nătăţit averea cumpărind pleașca de la soldaţi; a servit 
poliția lui Birzof, pe Pazarnicu şi pe căpitan Costache; bătea 
de snopea, fura, cum se zice, gaua de sub călăreț și oul de 


* Haideţi, fii ai elinilor. 
** Dă pîine soldatului 
Fiindcă se duce la Țarigrad, 

sub coţofană ; cînd săruta icoana la mir, îi răminea rubiaua 
de la gitul sfitei între dinţi; la 1848 se plimba cu ursu, 
cîntind pe „Duhaimă“ şi striga „Dreptate, frăție !“ A priimit 
pe Soleiman și pe Omer-paşa cu: „Să trăiască sultanul l“, 
pe Dubamel şi pe Liiders cu: „Să trăiască augustul nostru 
protector !“, a jăfuit casa lui Chehaia din Gorgan, a ars Re- 
gulamentul la Filaret şi a cărat la Cotroceni cu scortă de 
turci și de cazaci pe acei care luase parte în revoluţiune; a 
servit în tot felul pe Fuad și pe Halcinski; a fost cu muscalii 
la Olteniţa şi cu turcii la Calafat, a strigat în contra unirei 
pînă ce s-a împrietenit cu Libricht, a injurat pe 14 fevrua- 
rie şi pe 8 mai pină și-a găsit rostul; a servit toate regimele, 
toate ocupațiunele şi toate invaziunele ; a fost contra și 
pentru toate domniile şi toate căimăcămiile, totdauna pro- 
tejat, favorizat şi recompensat de guvern. 

Acuma Stoian are bani la dobindă şi moşii, este decorat, 
a fost şi căftănit.”! 


IX 
FIUL LUI STOIAN 


Fii-so, nepotul Rădovaneii, tinăr, deştept, premiant cu 
eminenţe în toate școalele și medaliat, învăţat în Paris, 
are trăsuri și armăsari, umblă cînd răsturnat în droșcă sau 
în carită, cînd călare pe cal de soi, cind miind armăsarii 
din faeton, ţine şi birjă eu luna; se schimbă în echipage 
după orele zilei; face parte din tinerimea elegantă şi influ- 
entă, se crede un stilp al ţărei, alb mai alb decit răposatul 
baş-boierul, vorbeşte cu lumea admirîndu-si obrăznicia în 
oglindă și mingiindu-și barba, votează impozite noi, cre- 
dite suplementare și estraordinare, core independenţă şi 
joncțiuni; se crede nobil, caută să ia fată de boier mare. 

Cind era în şcoală la „Sfintu Sava“, se împrietenise cu un 
băiat, fiul unui cojocar subţire, fecior de oameni, cum se 
zicea p-atunci. 

Acești doi copii era două naturi cu totul opuse: fecio- 
rul curcanului din coada caleștii, invidios, egoist, fudul și 
linguşitor; celălalt, simplu gi modest, cra plin de iubire și 
de devotament pentru camarazii săl; unul învăţa nu pentru 
că-i plăcea învăţătura, dar pentru ca s-ajungă mare, celă- 
lalt iubea învăţătura pentru învățătură ; în studiul istoriei, 

unul admira rangul și averea la care au ajuns oamenii cei 
mari, celălalt faptele strălucite şi serviciile aduse patriei. 
Unul nu vedea în studiu decit un mijloc de a parveni și de a 
se îmbogăţi; se întreba: la ce servă spiritul şi silința la 
învăţătură daca un prost, un leneș și un ignorent poate 
ajunge mai sus pe scara socială decit acel care s-a ostenit 
şi s-a cheltuit ca să dobindească titluri universitare? La ce 
servă gradul de licenţă sau de doctor daca nu-l va conduce a 
mînca, a bea mai bine ş-a cîştiga mai mult decit acel care 
nu învaţă? Urma legile la Şcoala de drept din Paris nu ca 
ştiinţă a dreptului, ci ca mijloc de a ciștiga procese drepte 
şi nedrepte. Paharnicu Stoian, amic intim din zaveră cu 
un avocat în renume care lua procese în parte, adică că împăr- 
tea fondul pe din două cu bietul client, daca ciștiga, îi indica 
după poveţele acelui amic materiile care putea să-i aducă 
mai mare folos, tinărul student asculta maicu deosebire pe 
avocaţi care la Palatul justiţiei susțineau cu dibăcie nedrep- 
tatea în contra dreptului şi pe acei care se luptau să dobin- 
dească achitarea furului şi asasinului făcîndu-l alb ca ză- 
pada. Celălalt, nu vedea în studiu decit cercetarea şi desco- 
perirea adevărului, lumina care gonește întunericul, legile 
naturei care iau locul eresurilor şi prejudeţelor, perfecti- 
bilitatea continuă a societăților omeneşti; iubea ştiinţa pen- 
tru ştiinţă, admira oameni ca Newton pentru aflarea legei 
celei mari a gravitațiunei, admira pe Lavoisier, care, prin 
descoperirea oxigenului, a gonit din ştiinţă teoriile de flo- 
gistic și cosmogoniile plutoiane și neptuniane, care, osin- 
. dit la moarte de pasiunile politice, cerea citeva zile de viață 
ca să termine o lucrare ştiinţifică? ; admira pe Franklin, care, 
ca un al doilea Prometeu, a pus mina pe fulger și pe trăsnet 
şi l-a dat oamenilor ca instrument de civilizaţiune și de 
progres, studia mecanica cerească a lui Laplace, lucrările 
lui Cuvier, care deschideau tinerimei studioase orizonturi 
noi de cercetări şi de descoperiri, alerga orunde putea să 
auză pe Arago, pe Elie de Beaumont şi pe Humboldt espuind 
milioanele de observaţiuni cu care îmbogăţeau pe toată 
ziua ştiinţele fizice şi naturale. 

n politică, simpatiile lui erau pentru oamenii care, goniţi 
din ţară şi persecutați pentru că luase parte activă în revo- 
luțiunea de la 1848, trăiau în neavere şi privațiuni și lu- 
erau prin toate mijloacele in deosebitele capitale ale Euro- 

pei pentru dezrobirea ţărei și redobîndirea drepturilor ei 
celor vechi, celălalt fugea de orce adunare românească, evita 
cu cea mai mare îngrijire societatea emigraților şi a proscrişi- 
lor, ca nu cumva să-şi compromită viitorul; sta însă cu ure- 
chea intinsă la orce se zicea și se petrecea între românii 
din Paris şi, cînd afla cite ceva cu care putea să se reco- 
mande puternicilor de atunci, înștiința îndată pe paharnicu 
care coiporta scrisorile lui la muscali şi la turci, la nemți 
şi la palat. 

Întorşi amindoi în ţară, locul fiecăruia era desemnat de 
mai înainte: unul imbrăţişat de guvern, pus îndată în slujbă, 
celălalt tractat de spirit răzvrătitor, de revoluţionar, de 
anarhist, pus sub privegherea poliţiei şi dat pe seama îluie- 
rătorilor de noapte. 

În timpul războiului Crimeei, fiul lui Stoian vedea că se 
schimbă vintul, dar nu înţelegea bine dincotro avea să bată; 
ceea ce i se părea limpede, după încheiarea păcii, era înce- 
tarea domniei lu? Ştirbei, al cărui termen după Convenţiu- 
nea de la Balta-Liman espira chiar în anul acela; iată-l 
din partizan zelos și înfocat şi din slugă prea plecată deve- 
nit detractor turbat şi calomniatorul acelui pe care il tămi- 
jase șase ani și jumătate; colinda pe la boierii care i se 
părea lui că miros a caimacami, îi linguşea și le oferea 
gratis serviciile talentului și activităţii sale. La încheierea 
Convenţiunii de la Paris, altă nedomerire în spiritul ambi- 
țiosului nostru  tinăr, guvernul era să treacă din minele 
principelui Alexandru Ghica intr-ale foștilor miniştri ai 
celui din urmă domn; spaima i-a fost mare, dar îndată ce a 
înțeles că triumvirii erau partizani declaraţi ai vechiului 
domn Bibescu, i s-a părut că s-a sfetit viitorul, şi iată-l 
devenit curierul cel mai sprinten şi agentul cel mai ne- 
obosit. al alegerilor Camerei elective din 1858. Operaţiunea, 
condusă cu multă îndrăzneală, cu ispravnici și cu dorobanţi, 
a încoronat silințele guvernului, dindu-i o majoritate după 
pofta inimii; işi poate închipui: fiecare cit de mare i-a fost 
decepţiunea cînd a văzut pe-toţi acei en care conlucrase şi 
biruise în alegeri că scriu pe buletinul ce băga în urna 
domnească numele alesului Moldovei şi pe unioniști mer- 
gind în corpore să mănince prinzul pregătit pentru o altă 
veselie. 

După ce a trăit citeva săptămîni cu speranţa că oştirile 
turceşti, ruseşti şi nemțeşti au să intre să gonească pe alesul 
românilor şi să puie în locu-i pe candidatul majorităţii, 
văzînd că realizarea acelui vis fugea neincetat, ca mirajul 
care se depărtează cu cit te apropii, a început a se introduce 
binişor și a se produce pe lingă o sumă de oameni care cre- 
deau că patriotismul consistă în a arunca invective, a calom- 
nia şi a injura pe toţi acei pe care îi credea sau se făcea că-i 
cred inimici sau puţin favorabili binelui şi progresului; şi-a 
pus la discrețiunea lor condeiul și limba, scria de porunceală 
în ziarele lor, batjocorea și calomnia pe acei asupra cărora 
îl asmuțea şi răspindea vrajba între români, pe care daca 
nu sentimentele, dar cel puţin necesităţile politice îi unise 
în chestiunele cele mai fundamentale; mai tirziu, în timpul 
coaliţiunei pentru apărarea constituţiunei, a devenit omul 
necesar al camarilei; ca corespondent al ziarelor străine 
stipendiate din fondurile secrete, calomnia Camera şi con- 
stituţinnea, cerind mînă de fier gi lovitură de stat; ca 
funcţionar administrativ şi judecătoresc, nu consulta decit, 
interesele și patimile favoriţilor palatului, fără cea mai mică 
consideraţiune pentru lege sau pentru dreptate, pină cind 
a dus pe şeful statului la noaptea de 11 fevruarie. 

În cele dintii zile ale revoluţiunei din 1866 s-a făcut, 
teacă de pămint; el, care se înmulţea în toate serile, încit 
îl găseai pretutindeni, nu se arăta nici măcar la fereastră; 
dar cind a văzut că izgonirea lui vodă Cuza şi depărtarea 
unor funcționari nu era efectul nici al urei, nici al răzbu- 
nării, ci numai necesitatea de a pune capăt abuzurilor, hati- 
rurilor, prevaricațiunilor și a conjura pericolele politice de 
care era ţara amenințată, şi că poporul înţelesese că modera- 
țiunea şi generozitatea era o condițiune indispensabilă pen- 
tru realizarea aspirațiunelor sale; după ce a aşteptat în 
van citeva săptămîni realizarea rodomontadelor cu care 
acei care împinsese pe domnitor în prăpastie voiau să sperie 
guvernul provizoriu, s-a alăturat încetișor pe lingă oamenii 
exagerați, strigînd şi cerînd cu dinșii măsuri aspre în contra 
acelor care avusese afacerile ţării în mină. În curtea Se- 
natutui era cu insultătorii, în curtea Mitropoliei, cu acei care 
cereau pe membrii consiliului comunei Bucureștiului şi pe 
primar. El, care ca jurnalist lăudase concesiunele Godillot 
şi Lemaitre, ca funcţionar conlucrase cu zel la redactarea 

actelor şi ca deputat le votase sau le consfinţise prin adresa 
din 1865, acum el striga mai tare în contra acestor lucrări, 
cerind confiscarea averilor ministrilor şi a membrilor pri- 
măriei Bucureşti ; alerga în toate adunările și critica moli- 
ciunea şi incapacitatea guvernulvi interimar. N-a trecut 
mult, şi a devenit omul indispensabil al partidului ordinei, 
după ce fusese soldatul cel mai disciplinat al comenzilor: 
„Sus, băieţi, jos, băieți !“ 

Fiul cojocarului urmase un drum cu totul opus, a lucrat 
din toate puterile lui la alegerea lui vodă Cuza, ca princi- 
piu al Unirei; dar cînd a văzut că acest domn se depărtează 
de la calea cea bună, s-a retras. La 11 februarie şi la 1 mai 
a votat domnul strein, ca un principiu de moralitate, de 
dreptate şi de stabilitate; acum însă, de cîțiva ani, trăieste 
retirat, privind cu durere la mersul lucrurilor. 

Deși acești doi oameni, necontenit în tabere politice opuse, 
însă acest din urmă păstrase vechiului său camarad o ade- 
vărată afecţiune ; deşi deplora depărtarea lui de la drumul cel 
adevărat al datoriei şi al demnităţii, dar își zieca că abaterile 
şi rătăcirile lui veneau mai mult de Ja viaţa de disipa- 
țiune ce apucase şi de la ambiţiunea de a parveni decit de 
la un suflet pervertit; că furia tinereţei îi întuneca judecata 
şi îi înăbuşea sentimentele, credea că cu înaintarea virstei 
şi cu potolirea poftelor un om inteligent şi de talent nu se 
poate să nu se deştepte şi să nu vază prăpastia în care se adin- 
ceşte, 

Într-o zi, zelosul şi devotatul conservator, om de ordine 
şi dinastic, cum se întitula in seris şi în vorbe, care nu-i 
călcase de trei ani în casă, bătu la uşa lui; fusese silit de 
necesitate să recurgă la îndatoritoarea bunăvoință a bunului 
şi generosului amic al copilăriei şi al juneței, care de mai 
multe ori îi venise în ajutor; se găsise într-o pozițiune cri- 
tică; era de trei luni fără slujbă, guvernul se aflase într-una 
dintr-acele situațiuni încurcate în care fusese silit, să sacri- 
fice cîțiva din amicii săi cei mai ageri și mai îndrăzneţi, 
precum aeronautul aruncă cu sacii de lest şi instrumentele 
cele mai preţioase ca să se poată ţinea încă citeva momente 
în văzduh; impreună cu leafa, îi tăiese toate subvențiunile 
şi gheşefturile, îi retrăsese protecțiunea, favoarea şi pulerea 
ce-i acordase pînă atunci pentru serviciile ce-i făcea. În- 
cercase să pledeze două procese luate pe din două cu cli- 

enţii, dar nemaiinspirind acea temere și frică judecătorilor, 
le pierduse. 

Aruncindu-se în braţele generosului său amic, cu ochii 
înecaţi în lacrămi, a început cu invective în contra ingra- 
titudinei miniștrilor, spuind cum a sacrificat toate afecţiu- 
nile sale, cum şi-a părăsit amicii cei buni, cum a impus tăcere 
inimel și conştiinţei şi cum a călcat în picioare toate dato- 
riile; esasperaţiunea lui era atit de mare şi atit părea de 
căit de purtarea sa trecută, încit amicul său a crezut momen- 
tul favorabil de a-l împinge spre pocăință, și iată conver- 
sațiunea dintre aceşti foști conşeolari. 


x 
DISCUŢȚIUNEA 


— De ce strigi şi te indignezi? Poziţiunea dificilă în care 
te afli și disereditul în care ai căzut nu sunt decit o conse- 
sință a purtării tale; drumul ce ai urmat trebuia să te ducă 
fatalmente, mai curind sau mai tîrziu, acolo unde ai ajuns. 
Este scris în înțelepciunea cea înaltă ca nimeni să nu se 
poată sustrage de la acţiunea legilor morale, precum nu se 
poate sustrage de la aceea a legilor fizice. Nimeni nu poate 
face o faptă, Lie chiar în secretul cel mai adînc, fără ca ea să 
nu poarte în sine răsplata ce merită: recompensă, daca fapte 
este bună, pedeapsă, dacă este rea. Cu cit acea răsplată este 
mai tirzie, cu atît este mai puternică; cu cît stă mai mult. 
timp înăbușită, cu atit izbucnește cu mai mare intensitate. 

— Ştiu că morala religioasă ne ordonă d-a nu face altuia 
ceea ce n-am voi să ne facă nouă alţii, d-a supune patimile 
şi poftele noastre, d-a sacrifica interesele pentru binele tutu- 
lor, d-a nu oprima pe aproapele nostru, pe care avem dato- 
ria a-l iubi şi a-l ajuta, d-a fi cu toţii drepţi și milostivi, 
știu că în lipsă de credinţe religioase, de ne vom adresa 
la rațiune, ne spune şi ea că trebuie să facem binele, iar nu 
răul, şi ne dovedeşte că interesul bine înțeles ne zice să 
facem fapte care ne onoră, să răspîindim lumina, să arătănı 
celui ce poate face răul că se espune la pericole şi la răzbu: 
nări şi că va fi urmărit zi și noapte de mustrarea cugetu: 
lui. Cunose toate aceste teorii și le admit pină la un punt, 
dar nu văd cum se pot aplica cle la un cm care a îndepli- 
nit cu credinţă şi cu devotament ordinile scrise şi verbale 

ce i s-au dat. Eu am urmat cu sfinţenie din punt în punt 
instrucţiunile ce am avut; şi mă pot făli sus şi tare că 
succesul a încoronat totdauna misiunile ce mi s-au încre- 
dinţat. Şi acum, după ce am făcut atitea servicii, împlinin- 
du-le pe toate cu zel şi inteligenţă, nu este trist să mă văd 
aruncat deodată în voia întimplărilor? Şi vei să nu strig la 
nedreptate, la lipsă de recunoştinţă și să nu caut să-mi răz- 
bun de omul cu care mă credeam în legături indisolubile 
prin serviciile ce i-am făcut! 

— Dreptatea şi recunoştinţa sunt două din sentimentele 
cele mai frumoase şi mai nobile ale sufletului, şinu pot avea 
nimic a face cu niște servicii de felul acelor cu care îndato- 
rați voi pe guvern; asemenea servicii se plătesc în bani și în 
gheşefturi şi nu pot da naştere la sentimente nobile, Cînd acel 
ce le-a făcut a priimit favorurile ce ai avut tu de la ministru, 
trebuie să se considere cu dosăvîrșire achitat, 

_— Cum! Cind un lucrător vine la finele zilei şi-ţi aduce 
lucrarea ce i-ai încredințat bine esecutată, şi tu, în loc de a-i 
arăta mulţumirea ta, dindu-i de lucru pentru a doua zi, te 
duci de dai comandele tale altuia, lăsindu-l pieritor de 
foame, nu numești aceasta ingratitudine şi nedreptate? 
Cind n-ai măcar nici scuza că acel altul va şti sau va putea 
face cel puţin tot așa de bine! La ochii mei aceasta este ceva 
şi mai mult decît o nedreptate: este o inepţie; şi un ministrv 
nu are dreptul să întrobuințeze fondurile statului fără de a 
avea certitudinea că serviciile ce va dobindi vor fi echiva- 
lente cu cheltuiala făcută ; a se espune la rezultate necerte este 
o risipă de bani publici. 

— Teoria ta asupra întrebuințării banilor statului şi echi- 
valența serviciilor dobindite este adevărată, cu un mic adaos: 
că acele servicii să fie recunoscute ca folositoare poporului 
şi țărei; să [ie dovedit că ele servă a îmbunătăţi starea morală 
şi intelectuală a poporului, a spori bogăția națională sau a 
măr: stima şi considerațiunea țărei; dar a plăti agenţi de 
_corupţiune dibaci merită calificarea de risipă de bani publici 
tot aşa de bine și cînd se dă la agenţi inepţi şi incapabili, 
cu deosebirea că răul este mai mare în cazul dintii decit în 
cel d-al doilea. Dar cum poţi compara lucrarea utilă, 
laborioasă şi conştiinţioasă a unui brav muncitor cu lucrarea 
unui agent ale cărui servicii nu se pot mărturisi şi la esecu- 
tarea cărora acel ce le face trebuie să-și stringă inima și să-și 

impuie tăcere conștiinței şi sentimentelor de demnitate și 
de echitate? Daca voieşti să ajungi prin raționament şi 
prin inducţiuni la concluziuni adevărate, compară lucruri 
de aceeaşi natură sau lucruri care să aibă, cel puţin, oarecare 
punturi de asemănare între dînsele; compară daca vei servi- 
ciile ce ai adus tu guvernului cu lucrarea unui lăcătuş care fa- 
brică o cheie destinată a servi la sustragerea unei averi streine. 

— Comparația ta nu este nici măgulitoare, nici dreaptă; 
meșterul ce-mi dai de esemplu nu s-ar putea să nu știe că 
cheia comandată e destinată la deschiderea unei case streine, 
pe cînd în ceea ce mă privește nu era treaba mea să cercetez 
daca ceea ce mi se ordona să fac era bine sau rău; dar chiar 
aşa să fie, totuși, între oameni de firma acelor de care vor- 
beşti esistă niște legături de gratitudine şi nişte obligaţiuni 
pentru serviciile ce și-au făcut unii altora, 

— Aşa este! Dar acea legătură, acea solidaritate nu este 
espresiunea unui sentiment de dreptate sau de recunoştinţă ; 
ei ţin unul cu altul prin complicitate şi prin temerea de de- 
punţare, nu ar răminea între ei decit ură şi dispreţ. Solida- 
ritatea care s-a născut în momentul cînd libertatea şi onorul 
unuia a rămas la discreţiunea celuilalt ar inceta daca teme- 
rea s-ar putea preface în securitate, precum a încetat intre” 
tine și ministrul tău, îndată ce el a ajuns a crede că poate face 
orce fără a avea a se teme de ceva. 

— Misiunile cu care am fost insărcinat îmi era ordonate 
de guvern şi nu puteam bănui că ele să nu fie pentru binele 
țărei, 

— Nu puteai şi nu trebuiai să crezi că servi tara, moralita- 
tea și dreptatea cînd îți puneai talentul şi activitatea în ser- 
viciul unor oameni care, ca să se menție la putere, nu se dau 
înapoi nici dinaintea violenţei, nici dinaintea fraudei, care 
calcă în picioare dreptatea și moralitatea, carc au lăsat îrîul 
pe giîtul funcţionarilor, dîndu-le voie să facă toate abuzurile 
şi toate necuviințile, cu singura obligațiune de a le da voturi 
în Cameră, în Senat și în consiliele judeţene şi comunale; 
cind scriai şi alergai făgăduind, corumpind şi amerințind, 
ştiai bine că faci ca şi lăcătuşul de care vorbeam. 

— Vorbeai adineaori de legile naturei morale şi fizice la 
care suntem supuși, dar instinelul de conservaţiune nu este 
el cea mai puternică manilestaţiune al uneia dintr-acele legi? 
Şi nu recunoşti tu fiecăruia dreptul de a apăra şi a conserva 

ceea ce este al său? Cum ai vrea ca miniștrii să se lase la 
discrețiunea partidelor şi a coaliţiunilor şi să nu întrebuin- 
teze puterea şi influenţa de care dispun ca să-şi facă o majori- 
tate cu care să poată guverna? Cuvintul este foarte simplu: 

într-o ţară constituţională nu poţi fi ministru decit avind ma- 
jorităţi şi guvernînd după placul şi ideile lor. Cind n-ai ma- 
Joritate, nu-ți poţi aplica ideile, nici face ceea ce voiești, 

căci contrariezi ideile şi voinţele majorităţii, întimpini impo- 
triviri şi nu poţi răminea ministru, de unde rezultă necesi- 
tatea absolută ca să cauţi cu orce preţ a avea o majoritate cu 
«care să poţi face ceea ce voieşti. Asemenea, şi şeful statului 
este silit să găsească miniştri care să nu aibă altă voință 
„decit pe a sa. 

— Ca să recunoşti miniştrilor dreptul de a se menţine la 
putere în virtutea principiului de legitimă apărare, ai fost 
silit să pornești de la un punt greşit, de la o idee eronată, 
să consideri guvernul ca o proprietate a cutărui sau cutărui 
ministru. Puterea ministerială este o delegațiune care în 
statele absolute se dă de suveran în minele unuia sau mai 
multor oameni de incredere, pentru paza și esecutarea legilor ; 
iar în statele constituţionale, precum este al nostru, deşi se dă 

* tot de suveran, dar se cere ca acei oameni să aibă "aprobarea 
şi increderea poporului, care își manifestă voinţa prin trimi- 
şii săi. Miniştrii sunt datori a servi cu sinceritate atit pe unul, 
cît şi pe celalt, şi pe suveran, și pe popor; să facă ca interesele 
unuia să coincidă cu ale celuilalt, să facă ca ele să fie identice. 
A întrebuința violența gi corupțiunea pentru a da poporu- 
lui alți reprezentanți decit pe acei pe care ar voi el să trimiță 
este a ține puterea prin fraudă şi a-şi face rîs de consimți- 
mintul și de aprobarea poporului, este ceva mai mult, este a 
înnegri poporul în ochii principelui şi a dărima încrederea ce 
trebuie să aibă el totdauna în supuşii săi, estea rădica ţărei 
bunăvoința acelui în minele căruia ea şi-a încredinţat fericirea 
şi soarta. Baronul de Goertz, ministru lui Carol XII al 
Suediei, a fost condamnat la moarte fiindcă calomniase 
națiunea şi făcuse pe rege să-și piarză încrederea într-însa”?. 
Te-am auzit odinioară cerînd, ca procuror, pedepsirea unui 
Diet vătaf pentru că regulase o daraveră de bani, servindu-se cu 
o procură stoarsă prin fraudă de la proprietarul care îi incredin- 
țaseadministrațiunea moșiei sale, deși falsul nu era făcut de acel 
ingrijitor, ci de un subordonat al său; imi aduc aminte cu 

cîtă stăruință cereai osindirea acelor doi păcătoşi! Ce de 
argumente frumoase ti-au ieșit atunci din gură ! Părea că vor- 
beşte Chrisostomul: „Moralitatea publică și privată, securita- 
tea averei, a onorului ş-a familiei și chiar esistenţa statului 
român — ziceai tu — vor îi de acum înainte în voia tilha- 
rilor daca nu se vor trimite acel vătat împreună cu logolătul 
său la ocnă.“ Acum găsești foarte natural ca miniștrii să dis- 
puie de banii publici cu încuviințarea unor oameni care se: 
prezintă cu procuri luate prin violenţă, prin corupţiune şi 
prin fraudă, precum era aceea în contra căreia tunai şi ful- 
gerai; găseşti natural ca, în loc de a lăsa poporul să trămiță 
oameni în care are încredere, miniştrii tăi să le impuie și. 
să le substituie alţii, pe care nu-i cunoaşte nici măcar din. 
auzite; și d-astă dată nu te îngrijești nici de securitatea. 
averei, a onorului ș-a familiei, nici de esistența statului 
român. Vezi justiţia dată după capriciul, mania, ura și 
afecțiunea ministrilor, pe magistrați consultind mai mult. 
patimile decit dosarele, opiniunea lucrată de o presă ieşită 
din condeie plătite din sudoarea muncitorului nu ca să-l lumi- 
neze și să-l moralizeze, dar ca să înjure şi să batjocorească 
pe oricine nu se închină acelor care se servă de putere ca să-l 
oprime, să-l jefuiască și să-i falsifice ideile. Nu numai nu te 
indignezi şi nu te îngrijeşti, dar încă ajuţi pe acei care suflă 
corupțiunea și jaful prin agenţii lor oficiali şi oficioşi pină 
în colibele cele mai depărtate şi înfăşură națiunea întreagă 
într-o negură din care nu mai poate vedea lumina şi care o: 
ineacă. Astăzi strigi şi amerinţi nu pentru că ai voi să oprești 
răul, dar pentru că ministrul nu mai voiește să se serve cu 
tine la realizarea scopurilor sale; te miri de inepţia lui, pe 
cînd nu ai decit să te pui în puntul său devedere ca să o tn- 
țelegi; te alungă, pentru că nu mat are trebuință de tine, 
sau pentru că te crede un instrument tocit, sau pentru că a. 
găsit un agent mai ager, mai sprinten, mai dibaci, poate că 
cu ceea ce-ţi plătea ţie a găsit doi agenţi în loc de unul; s-o: 
mai fi ieftenit marfa; cerinţe noi de satisfăcut, vreun prie- 
ten sau vreo rudă scăpătată de chivernisit ; căci nu e vorba de 
a servi ţara sau de a întrebuința banii contribuabililor într-un: 
mod. folositor demnităţii, securităţii şi bunului trai al po- 
porului, ci de a se menține la putere făcîndu-și cit mai mulți 
devotați și susțiitori. Pentru miniştrii noştri toate se re- 
dnce, cum ai zis, la a-și face cu orice preţ o majoritate. Cit. 

pentru dorința de a pune în practică ideile lor, chiar de 
s-ar putea admite legitimitatea acelor cugetări, o idee po- 
litică nu trebuie tradusă în fapt sau în lege pînă ce mai întîi 
nu va fi pătruns în spiritul poporului, căci altfel nu este decit 
o impunere pe care națiunea aşteaptă numai o ocaziune ca 
să o lepede. În Anglia, un ministru care ar voi să puie în 
practică o idee înainte de a se discuta de popor, ani intregi, 
în ziare, în pamflete, în scrieri voluminoase, în meetinguri 
şi chiar prin moţiuni repetite în Parlament, ar fi considerat; 
ca demn de trimis la Bedlam.2 Într-acea ţară conservatoare 
se zice că un ministru nu are dreptul a fi mai cu minte decit 
toată lumea. Miniștri ca Gladstone, cînd au o idee care, după 
credinţa lor, ar contribui la sporirea fericirei naționale, o 
pun înainte ca să se discute în public şi cind o cred destul de 
studiată de popor, fac apel la naţiune, care răspunde cum a 
răspuns anul trecut, trimilind o majoritate care îi obligă să se 
retragă și face pe suveran să cheme la putere pe un Disraeli, 
dovadă că ideea reformei nu a ajuns încă la maturitatea cu- 
venită. Gladstone astăzi scrie și se agită din toate puterile 
sale, așteptind ca ideea sa să pătrunză mai adînc în spiritul 
poporului englez, și cind ea îşi va face drumul cerut, ministrul, 
care va vedea că opinia se pronunţă peniru o idee ce nu împăr- 
tăşeşte, va consulta la rindul său ţara şi se va retrage, läsind 
realizarea ei pe răspunderea lui Gladstone sau acelui care îl 
va urma în credinţele sale; astiel a urmat miniştrii tory cu 
legea cerealelor, cînd națiunea le-a arătat că trebuia să cedeze 
locul lor lui sir Robert, Peel. Care ministru în Anglia si-ar 
putea permite să ia banii celor ce muncesc din zi pînă în noapte 
și să-i împartă la cei care îi oprimă şi-i corumpe sub pretest 
că voiește să realizeze nişte idei care nu au devenit încă ale 
naţiunei? 

— Tabloul ce faci de starea lucrurilor este esact; dar de 
ce să fii nedrept cu mine gi să crezi că şi eu nu văd cu mihnire 
cele ce se petrec și că n-aș dori să fie țara condusă astfel cum 
ar trebui să fie: pace, liniște şi frăție între oameni; probitate 
şi dreptate în administraţiune și în justiţie, economie în fi- 
nanţe, lumea ocupată a lucra și a progresa? Dar m-am gin- 
dit şi m-am răzgindit, am întors şi am învirtit în tot chipul 
de o mie de ori în capul meu și m-am convins că nu se poate. 
V-aţi numărat voi ăştia care voiţi, cum s-ar zice, binele pen- 
tru bine, ca să știți ciîţi sunteţi» Eu, după nişte observaţii ale 

mele, mai că n-aş crede să vă puteţi sui la cifra de zece sau de 
douăzeci, şi aceia dezuniți, pe cînd ceilalți sunt mulți, se 
numără cu miile; și ori de cite ori veţi rădica capul, ei vor fi 
destul de tari ca să vă lovească şi să vă supuie. Ei, ca să se în- 
țeleagă și să se unească, nu au trebuinţă, ca voi, să se adune, 
să discute, să facă profesiuni de credinţă, să numească comi- 
tete şi să propage ideile lor; ei sunt uniţi de fe?, nu au tre- 
buinţă nici de organizare, nici de programe, sunt solidari 
unii cu alţii; se conduc de instinctul de conservaţiune; 
ştiu că daca s-ar stabili o stare de lucruri cum voiţi voi şi 
cum ar trebui să fie, ei ar muri de foame. 

— Nu suntem nici zece, nici o mie; noinu suntem o clică, 
o gaşcă sau o camoră, nu suntem nici chiar un partit, ci sun- 
tem toţi românii care suferim şi simţim relele, suntem 
marea majoritate a țării, poporul care munceşte şi care plă- 
teşte; vă putem face să intraţi în noian orcind am voi să 
ne dăm mina pentru o răsturnare; dar nu voim răsturnări, 
pentru că nu ne importă schimbarea oamenilor, voim schim- 
barea lucrurilor, voim progresul în stabilitate. 

— Nu vă faceţi oare iluziuni cînd vă credeţi atit de puter- 
nici şi cînd vă închipuiţi că ţara este cu vol? Ş-apci în nu- 
măr constă puterea? Mulţi sunt creştinii din Imperiul oto- 
man, mulți sunt românii şi slavii din Ungaria, şi cu toate 
acestea îi conţine un pumn de turci şi de magiari; zi-mi cît 
vei voi că, de şi-ar da mîna, i-ar scoate şi pe unii şi pe alții 
din ţara lor numai cu cobilița, că eu văd că nu-şi dau mîna. 

— În ţările de care vorbeşti, cel după urmă ture îşi va da 
cea după urmă picătură de singe pentru a păstra cit va putea 
sultanului provinciile cucerite, precum ar face gi ungurul 
pentru a păstra coroanei sfintului Ştefan Banatul, Transil- 
vania, Voevodina, Slavonia şi Croaţia; dar la noi, slavă 
Domnului, nu avem nici neam domnitor strein poporului 
român, nici cler care să-și ia inspiraţiunile afară din ţară, 
nici armată compusă sau comandată de streini și de merce- 
nari. La noi, în toţi timpii, popor, cler şi armată au fost 
cu ţara şi pentru ţară 

— Aşa este, nu avem o gintă dominantă de neam strein, 
dar avem pe ciocoi. Afară de plugar, nu mai avem decit, o 
singură clasă: pe biurocrat, care, deși ieşit în mare parte din 
popor, dar, îndată ce a pus mina pe condei într-o cancelarie, 
încetează d-a mai simpatiza cu poporul; se desparte de 


421 


dinsul, precum se desparte catolicul de ţara lui cînd îmbracă 
haină de preot. Biurocratul ţine la noi locul unui neam dom- 
nitor; el este pentru român ceea ce este turcul în Rumelia şi 
magiarul în Transilvania; şi nu putem tăgădui că biuro- 
craţia este partea inteligentă și luminată a ţărei; plugarul 
se teme de el pentru că vede puterea în mina lui, îl ştie de 
frică și îl ascultă; el conduce poporul; dar imi vei zice că-l 
conduce rău, că-l impilează, că-l jătuieşte şi-l corumpe: se 
poate, dar nu este mai puţin adevărat că-l conduce şi face cu 
el orice voiește. El este statul, ţara este pe mina lui. 

— Acestea sunt ideile care predomnese în spiritul oameni- 
lor noştri de la guvern; ei cred că incurajind funcţionarismul 
şi sporind numărul posturilor, îşi măresc puterea, întăresc 
o clasă, crezind că le servă a conţine partea cea numeroasă a 
naţiunei ; se înșeală, pentru că fac să nască pe toată ziua ce- 
rinţe noi, care merg tot crescind şi pe care într-o zi o să le 
fie imposibil a le satisface, pentru că nu o să se poată urma 
în aceeaşi progresiune și cu crearea de posturi; guvernul 
îşi va face într-acea clasă activă şi inteligentă din ce în ce 
mai mulţi nemulțumiți și paraponisiţi. Ca să facă loc unuia 
şi să satisfacă o cerință nouă și urgentă, trebuie să mîhnească 
pe zece alţii care aşteaptă numiri şi înaintări. : 

-—- Convin şi eu că sunt prea mulți funcţionari inutili; 
dar care ministru ar îndrăzni să se atingă de vreunul, să-i 
lase fără leafă sau fără pensie? 

— Fără îndoială, este mai lesne a înființa posturi decit a 
suprima ; dar o bună chibzuire ne-ar arăta că suprimarea unui 
post supără numai pe un singur om, în vreme ce aceea ce se 
petrece, trecerea unui servițiu din mină-n mină, destituirile 
şi punerile în disponibilitate nemulţumesc de zece ori mai 
mulţi postulanţi şi aspiranți, şi paraponele merg înmulțin- 
du-se. 

— Nu se mai teme guvernul de nemulțumiri şi ameninţări; 
astăzi are o armată numeroasă şi bine disciplinată; să pof- 
tească dumnealor daca îndrăznesc: guvernul îi aşteaptă pe 
stradă ca să le dea o lecţiune, să-i înveţe minte ! 

~- Am auzit de mult și de multe ori această sfidare impru- 
dentă. Ar trebui să ştie că o armată nu este o adunătură de 
automaţi, ea își are aspiraţiunile şi ambiţiunile ei ; militarul își 
face o lume de idei in care trăieşte şi cu care se hrănește, 
idei cavalerești, patriotice şi măreţe, el este setos de glorie și 

de onoruri; numai atunci guvernul poate conta pe afecțiunea 
şi devotamentul lui, cînd o şti că nu i se va cere sîngele de- 
cît pentru apărarea ţărei în contra streinului; iar nu cînd i se 
va spune că este chemat să impuie tăcerea morţii nemulţu- 
mirilor legitime ale poporului g-a trage asupra fraţilor şi 
părinţilor săi, nici cînd se ţine ofiţerilor cuvinte ca acestea: 
„Ţara noastră are doi inimici: unul dinafară, de care răspund 
eu, celălalt dinîntru, pecare să-l zdrobiţi“. Armatele care 
ajung a se convinge că guvernul nu esistă decit printr-insele 
se string cu inima îndoioasă imprejurul drapelului, cer și 
voiesc ca acele guverne să esiste numai pentru dinsele şi 
printr-însele, devin armatele de pretoriani şi de ianiceri care 
au opres, au răsturnat și au pustiit; iar cînd o rază de patrio- 
tism încălzeşte inima lor, pedepsesc pe acel care cugetă a face 
dintr-insele instrumentul unei opresiuni şi al unei domina- 
țiuni nedemne. Nu avem trebuinţă să ne suim mult în cursul 
anilor, o aruncătură de ochi asupra secolului în care trăim ne 
va arăta numeroase esemple de la răsărit pină la apus, 

— Cu sistemul adoptat de ministerul acLual, am dobin- 
dit un rezultat important, am izbutit a avea un guvern care 
durează de patru ani, în vreme ce pină aci durata ministerie- 
lor se număra cu lunile. Cind ne-am mai învrednicit noi oare să 
vedem deschizindu-se a patra şi cea după urmă sesiune or- 
dinară a unei legislaturi? Fapt însemnat, care dovedește buna 
înțelegere ce domneşte între puterile statului, Astăzi țara a 
dobindit conştiinţa trebuințelor sale reale, înaintează cu ma- 
turitate în dezvoltarea morală şi economică; au trecut acele 
lupte înverşunate care opreau marga guvernului și avem, în 
fine, o stabilitate. 

— Stabilitatea răului, vrei să zici; aceea am avut-o tot- 
dauna în timpii domnilor fanarioți şi repulamentari; pe 
cînd miniștrii erau niște favoriţi ai domnului, ei guvernau 
în tot timpul duratei patronului lor şi se duceau în ţară o 
dată cu dinsul. Stabilitatea constă în durata suveranului 
şi a dinastiei, iar nu în durata ministrilor; schimbarea minis- 
trilor în sistemul constituţional, vie ea de la principe, vie 
ea de la popor, este o dovadă că și şeful statului, şi reprezen- 
taţiunea naţională caută să găsească oamenii care să poată 
identifica ideile şi interesele principelui cu ale poporului şi 
să aducă în stat acea armonie fără care nu se poate aştepta 
alt rezultat decit opresiune, corumpțiune şi turburări. 

— Cum vei tu caun popor incult şi ignorant, care nu știe 
nici ce-i trebuie, nici ce voiește, să fie lăsat în voia lui şi 
să nu fie condus de oamenii care se ocupă de fericirea lui? 
Poate că în teorie durata unui minister să nu fie o dovadă de 
bunătatea acelui guvern ; dar nu se poate contesta că este cel 
puţin o dovadă că el convine ţărei; națiunile au totdauna 
guvernele ce merită, şi omul de la cîirma statului este ade- 
văratul reflect al poporului, prototipul lui, oglinda moralită- 
ţii gi a instinctelor sale bune şi rele, barometrul stării lui 
de civilizaţiune: „Tels sont les peuples, tels sont les gouver- 
nements“* este un adagiu care datează încă dinainte de Ma- 
chiavel. Daca din întimplare o țară şi-ar da alt şef decit pe 
cel ce merită, din două una: sau că el se va transforma iden- 
tificindu-se cu starca morală a poporului, adică a oamenilor 
care conduc acel popor, şi va duce-o bine, sau că va stărui în 
ideile sale incompatibile cu ale acelor oameni şi va trebui să-şi 
ia ochi de fiară, să se ducă sau să întreprinză o luptă de toate 
zilele care, orcum se va întoarce, nu va putea avea decit rezul- 
tate rele pentru dinsul şi pentru ţară. Uite, noi avem o haită 
de oameni care au esploatat gi au compromis toate regimele, 
care s-au bucurat si au profitat de toate umilinţile şi de toate 
apăsările care au căzut pe dinsa, care au combătut, din toate 
puterile lor aspiraţiunile românești „care în tot timpul au 
împilat și au jefuit ţara, al căror caracter lingușitor și vil este 
cunoscut; lumea îi cunoaşte; poporul se indignează în contra 
faptelor lor; din vreme în vreme, îi urgiseşte, îi goneşte, nu 
mai voiește nici să-i vază, nici să-i auză ; atunci ei se fac teacă 
de pămînt, se ascund ca broasca de vreme rea, se fac nevăzuţi, 
intră în gaură de şarpe; dar, îndată ce lucrurile se potolesc, 
ies cite unul, unul, ca strigoii, se raliază la noua stare de 
lucruri în contra stabilirei căria au complotat, se introduc cu 
încetul prin lingușşiri, prin intrigi şi prin tot felul de mij- 
loace, se substituie celor chemaţi de popor gi reîncep a 
practica obiceiurile lor şi sistemul cel vechi. Dă-mi voie să 
crez că aceştia sunt espresiunea cea adevărată a ţărei și că 
voi sunteţi numai niște ideologi. | 

— A esplica cu asemenea esemple starea lucrurilor şi a 
susține cu astfel de argumente concursul culpabil ce “daţi 
tentativelor de restaurare a trecutului şi tendințelor cioco- 


* Guvernele sînt aşa cum sint popoarele. 

ieşti este a păcătui în contra raţiunei și în contra moralei 
politice și sociale. Daca guvernele ar fi fost totdauna ade- 
vărata espresiune a stării morale şi a cerinţelor poporului, 
nu am fi văzut în lume nici turburări, nici revoluţiuni, ci 
numai guverne trăind în perpetuă armonie cu popoarele; 
pe cind, din contra, gi istoria, și prezentul ni le arată în 
luptă continuă, tirînd şi impingind unele pe altele pe calea 
progresului sau a reacţiunei, inițiativa viind cînd de la unul, 
cind de la altul; aceasta este istoria revoluţiunilor de sus şi de 
jos, acţiunea dintr-o parte, cînd reacţiunea vinedin cealaltă ; 
lupte și răsturnări care n-au putut proveni decit din diver- 
ginţele de idei ce esistau între popoare şi guvernele lor, 
din incompatibilităţile dintre suverani şi subordinaţii lor, 
adică că guvernele nu erau ceea ce erau popoarele. Poţi tu 
crede că poporul francez, cu mulţi ani înaintea revoluțiunei 
de la 1789, era ceea ce era guvernele lui Calonne”? şi lui de 
Brienne, că era mulţumit de otcupuri, de concesiuni şi 
de monopoluri? Urgia cea grozavă carea durat șase ani 
nu-ți dovedeşte că de mult francezii nu mai aveau guvernul 
ce le convenea, că de mult ura sc grămădea peste ură, că 
guvernul lui Ludovic XVI nu cra ceea ce era poporul; că 
unul mersese inainte cu ideile, pe cînd cellalt rămăsese fna- 
poi şi că, dacă nu s-au despărţit de mai demult unul dealtul, 
este pentru că poporului îi lipsea sau puterea materială de a 
lupta, sau că nu ştia cu ce să înlocuiască ceea ce era? Voi 
luaţi cîte o frază care credeţi că vine în ajutorul sofismelor 
prin care scuzaţi ceea ce este, vă agățaţi de dinsa şi o tre- 
ceţi din gură în gură ca cuvînt de Fpangehe, fără a o supune 
faptelor istoriei, ca să vedeţi daca ea este conformă cu ade- 
vărul, Din norocire, altele sunt principiile care conduc socie- 
tăţile sănătoase şi civilizate. Ele sunt mai conforme cu pre- 
ceptele moralei şi mai consolatoare pentru omenire; acele 
principii fac fericirea şi mărirea statelor care le aplică cu 
sinceritate. Astăzi guvernele sunt ale popoarelor, iarnu popoa- 
rele ale guvernelor, şi au datorii de împlinit. Guvernul tre- 
buie să lumineze poporul, orcare àr fi credinţele politice ale 
oamenilor de la guvern și forma guvernului, el este dator să 
conducă poporul pe calea moralității, a justiţiii şi a progresu- 
lui; trebuie să se serve în îndeplinirea misiunei sale cu tot 
ce națiunea are mai capabil şi mai onorabil. Qamenii guver- 
nului trebuie să formeze o corporaţiune de probitate şi impar- 

țialitate; a se servi de oameni fără principii şi fără conștiință, 

de oameni pierduţi în opiniune şi fără moralitate este a 
irăda mandatul ce a priimit de la naţiune şia comite o crimă 
de les-naţiune. Lipsa de onor şi de justiţie nu este mai puţin 
blamabilă şi condamnabilă intr-un guvern despotic decit 
într-un guvern monarhic constituţional sau republican. 

Acestea sunt, dragul meu, ideile moraliştilor şi politicilor, 

iar nu de a scuza, cum faci tu, imoralitatea, abuzul şi injus- 
tiția prin fraze seci, fără înțeles, şi prin sofisme, Pentru edifi- 
carea ministrilor tăi, îţi voi cita citeva linii din Montes- 
quieu, autorul tău favorit de altădată: 

„Cel mai mare rău ce face un ministru fără probitate nu 
este de a deservi pe principe şi de a ruina poporul; la părerea 
mea este un akul, de o mie de ori mai "primejdios, este 
răul esemplu ce dă... 

Am văzut o națiune generoasă, prin natura ei, stricată 
(pervertită) de la cel mai de jos supus pină la cel mai mare, 
prin răul esemplu al unui ministru; am văzut un popor în- 
treg la care generozitatea, probitatea, candoarea şi buna- 
credință au fost, considerate totdauna ca nişte calităţi 
naturale, să devie deodată cel după urmă din popoare, răul co- 
municindu-se şi necruţind nici măcar pe membrii cei mai 
zdraveni; am văzut pe oamenii cei mai virtuosi făcînd lu- 
cruri nedemne și violind în toate împrejurările vieţei lor 
cele dintîi principii ale justiţiei, sub cuvintul van că şi a 
lor a fost violată. 

Cereau legi odioase ca să-i garanteze în contra acţiunilor 
celor mai nemernice şi numeau injustiţia și perfidia necesi- 
tate.. 

Am văzut să se nască deodată în toate inimile o sete ne- 
stinsă de bogății; am văzut formindu-se într-un moment, 
o uricioasă conjurațiune de îmbogățire, nu printr-o muncă 
onestă şi o generoasă industrie, dar prin ruina principelui, 
a statului şi a concetățenilor. 

Am văzut un onest cetăţean, într-acei timpi nenorociţi, 
zicindu-şi totdauna cînd se culca: «Azi am ruinat o familie, 
mine voi ruina alta». 

«Mă duc, zicea un altul, cu un om îmbrăcat în negru, cu 
călimări în mină şi cu condeiul la ureche, să asasinez pe toţi 
aceia care m-au obligat. » 

Un altul zicea; 

«Văd că-mi pui trebile la cale: este adevărat că acum trei 
zile, cînd mă duceam să plătesc nişte bani, lăsam o familie 
cu lacrimile pe obraz; risipeam zestrea a două fete cinstite, 
lăsam pe un biet băiat fără mijloace de a-și face educaţiunea; 
tatăl lor va muri de durere, muma moare de inimă rea; 
dar eu n-am făcut decit ceea ce-mi permite legea.» 

Care crimă mai mare decit aceea ce comite un ministru cînd 
corumpe moravurile unei naţiuni întregi, degradă inimile 
cele mai generoase, înnegreşte strălucirea demnităţilor, în- 
tunecă chiar virtutea şi cufundă cea mai înaltă naştere în dis- 
preţul universal. 

Ce va zice posteritatea cind va roşi de rușinea părinţilor 
ei? Ce va zicepoporulcare seva naşte cînd va compara fierul 
strămoșilor cu aurul acelora cărora le datorește d-a dreptul 
viața? Nu sunt la îndoială că cei nobili vor lepăda din spiţa 
neamului (leurs quartiers) o treaptă nedemnă de nobleţă 
care îi dezonoră şi că vor lăsa generaâţiunea prezentă în groza- 
vul noian în care s-a pus.“* 


* „Le plus grand mal que fait un ministre sans probite n'est pas de 
desser pir son prince et de ruiner so peuple; il y en a un auire, à mon 
avis, mille fois plus dangereux: cest le mauvais exemple qu'il donne... 

J'y ai pu une nation, naturellement góndreuse, pervertie en un instani, 
depuis le dernier des sujets jusqu' auz pius grands, pur les mauvais exent- 
pies d'un ministre; j'y ai pu iout un peuple, chta qut la générosité, ta pro- 
bité, la candeur et la bonne fois ont passé, de tout temps, pour des qualités 
naturelles, devenir tout à coup le dernier des peuples; le mal se communi- 
quer, n`épargner pas même les membres les plus sains; les hommes les 
plus vertueux faire des choses indignes et violer, dans toutes les occasions 
de leur pie, les premiers principes de la justice, sur ez vain prétexte gwon 
la leur avait violée. 

Tis appelaient des lais odieuses en garantie des actions les plus lâches, 
el nommatent nécessité D injustice et la perfidie. 

J'ai vu naitre soudain, dans tous les coeurs, une soif insatiable de 
richesses. J'ai vu se former, en un moment, une détestable conjuration 
de s'enrichir, non par un honnête travail et une généreuse industrie, 
mais par la ruine du prince, de létat et des concitoyens. 

J'ai pu un honnète citoyen, dans ces temps malheureux, ne se coucher 
qu'en disant: «J'ai ruine une famille aujourd'hui, j'en ruinerai une 
quire demaitt.» 

«Je vais, disait un autre, avcc un homme noir qui porte un dcritoire 
à la main et un fer pointu à l'oreille, assassiner tous ceur à qui j'ai de 
l'obligation.» 

Un autre disait: «Je çois que j'accomode mes affaires: il est orai que 
lorsque j'allai, il y a irois jours, faire un certain paiment, je laissais 
toutè une famille en larmes, que je dissipais la dât de deug honnêtes filles, 

— Guvernele pe care le condamna Montesquieu cu atita as- 
prime aveau puterea de a face ceea ce voiau; lor li se cuvenea 
prin urmare blamul cînd făceau răul, precum aveau şi lauda 
cînd făceau binele. Supușii lor nu aveau ca la noi astăzi cite 
trei şi patru voturi în fel de fel de colegii electorale. Acum 
ministrii nu mai fac ce vor, dar ceea ce le ordonă națiunea prin 
reprezentanții săi; sunt puşi sub privegherea continuă şi 
imediată a corpurilor legiuitoare și a consiliilor comunale 
ŞI judeţene ; nu au decit să-i lumineze, să-i oprească cind văd 
că fac rău, să le facă cunoscut voinţele şi trebuinţele poporu- 
lui ; este treaba lor să-i conducă gi să- i împingă pe calea pro- 
gresului ş şi a civilizațiunei. Trebuie să mărturisim că, sub acest 
punct de vedere, sistemul constituțional este foarte comod 
pentru guverne, le-a rădicat orce răspundere, dînd-o toată 
asupra poporului, şi a lăsat miniștrilor numai grija de a căuta 
să aibă pentru dînșii ţara legală, adică majorităţile. parla- 
mentelor. | 

— În adevăr, astfel îşi înțeleg miniştrii noștri misiunea; 
dar crezi tu că a-și combina Camere de complezenţi, de lingă: 
şi de ciocoi, care să nu aibă altă voință decit p-a guvernului, 
votînd tot ce le cere, şi a zice pe urmă că au aprobarea şi în- 
cuviinţarea țărei, nu este a- şi minţi lor înşile și a rădica suve- 
ranului mijloacele de a cunoaşte sentimentele şi trebuinţele 
supușilor săi? Nu este a face să asiste lumea, mai curînd sau 
mai tirziu, la straniul spectacol al unui popor desperat în fața 
unei reprezentaţiuni care trăieşte în cea mai perfectă ar- 
monie cu ministrii şi declară prin voturi şi prin adrese feri- 
cirea și satisfaețiunea națiunei? Nu este a espune pe şeful sta- 
tului să crează că domnește asupra unei ţări care îl adoră, 


que j'âtais éducation à un petit garçon. Le père en mourra de douleur. 
n mère pou de tristesse; mais je n`ai fait que ce qui est permis par la 
ot.» 

Quel plus grand crime que celui que commet un ministre, lorsqu’ il 
corrompt les moeurs de toute une nation, dégrade les âmes les ‘plus géné- 
reuses, ternit V'eclat des dignités, obscurcit la periu même et confond la 
plus haute naissance dans le mépris universel, 

Que dira la postérité lorsqw’il lui faudra rougir de la honte de ses 
pères? Que dira le peuple naissant lorsqu il comparera le fer de ses ayeuz, 
avec Vor de ceux à qui il doit immediatement le jour? Je ne doute pas 
gue les nobles ne retranchent de leurs quartiers un indigne degré de noblesse, 
qui les deshonoré, et ne laissent la génération présente dans Paffreuz 
neant où elle s'est mise.“ (n.a.) 

pe cind indignarea este la culme și revoluțiunea bate la ușă? 
Este a-l face să răspundă, în ignorenţa sa, de starea lucrurilor, 
cum răspundea bunul rege Ludovic- Philippe, cînd zicea ace- 
lor care, sau din iubire către regimul constituțional, sau de 
devotament pentru persoana și familia regală, credeau de 
datorie a-l preveni despre pericolul ce-l înconjura: „Am ţara 
legală cu mine, acei care cer reforma sunt orbi!“ Credea că 
majoritatea care îi adresa laude şi mulțumiri era espresiunea 
țărei, pe cînd ea nu reprezinta decit meșteșugurile ministri- 
lor. A doua zi, nenorocitul rege părăsea Tuileriile, şi busturile 
lui purtau pe ochi o bandă cu inscripţiunea: „Erai orb!“ Un 
rege înzestrat cu toate virtuțile, care putea să facă fericirea 
Franţei, a fost victima setei de putere a oamenilor în care igi 
pusese incredere. Istoria ne oferă esemple şi mai recente de 
asemenea natură. 

Nu este monstruos să faceți pe popor răspunzător de faptele 
voastre cînd întrebuinţați frauda, corupțiunea și violenţa, 
ca să aveţi reprezentanţi pe care el nici nu-i cunoaște, nici 
nu-i stimă? Vă pare grea răspunderea cheltuielilor nesoco- 
tite, a concesiunilor oneroase, a jafurilor şi a nedreptăţilor 
ce se comit şi căutaţi a o arunca asupra altora. 

— Dar alegătorii nu sînt ei nicidecum vinovaţi cînd se in- 
duplecă a face voința guvernului, unii de interes, alţii de 
frică sau de complezenţă, cediînd trebuinţelor și făgăduieli- 
lor, și alţii ascunzindu-se şi abţinindu-se, ca să nu se compro- 
mită? Nu crezi că daca ar fi mai geloşi de dreptul ce le dă 
legea, candidaturile oficiale, cu toate bitele şi cu toată acţiu- 
nea funcționarilor, nu ar avea atita succes? 

— lată-ne, în fine, de acord asupra unui punct. Sunt în 
adevăr mulţi care cred că şi-au făcut datoria cînd nu şi-au 
dat votul lor pentru candidatul guvernului, ca Pilat, care 
credea că se spală de singele nevinovat care era să se verse; 
nu înțeleg că, deşi nu dau răului ce se face un concurs fățiș, 
dar îi dau concursul slăbiciunei şi nepăsării lor; căci po cînd 
agenţii guvernului aleargă zi şi noaptea din casă în casă, în- 
şelind, amerinţind și corumpînd, ei lasă pe amicii și rudele 
lor prada acelor acțiuni; ; îşi ascund chiar votul lor propriu, ca 
să nu cumva să afle domnul prefect că nu au fost favorabili 
recomandatului și impusului domnului ministru. Daca pur- 
tarea guvernului în alegeri este culpabilă, indiferentis- 
mul şi inerția alegătorilor este şi mai culpabilă, căci ei, în 

timpul alegerilor, sunt chemaţi a-și manifesta voinţele, a-și 
arăta trebuinţele şi a se afirma prin omul căruia încredinţează 
mandatul de a reprezenta și a apăra interesele lor. A se abţine 
de la vot și a nu lua o parte activă în lupta electorală este 
cea mai mare greşeală ce poate comite un bun cetățean, pen- 
tru că pregătește țărei lui furtuni și vijelii care duc drept la 
revoluţiuni şi răsturnări. 

— Oamenii de la guvern trebuie înainte de toate să fie 
conservatori. A lăsa alegerile libere este a le da pe minele 
perturbatorilor şi a anarhiștilor şi a espune societatea la tot 
felul de pericole; libertatea este un cuvint magic, care ne 
poate entuziasma în anii juneţei noastre, este leagănul tur- 
burărilor şi revoluţiunilor, dar devine o minge pe care 
partidele şi-o aruncă una alteia, ca cărbunele din joc, pe care 
îl trecem vecinului indată ce punem mîna pe dinsul. Po- 
porul lăsat în voia lui nu ar avea nici pavagiu, nici canale, 
nici felinare pe strade; ar trăi în noroi, în paf şi în sălbă- 
ticie, fără şcoală şi fără biserică. Ea este negaţiunea progre- 
sului și a stabilităţii. Binele trebuie impus, şi omul politic, 
care are ambiţiunea de a lăsa un nume glorios, nu poale face 
altfel decit să opteze pentru progres; de aceea vedem tot- 
dauna că conservatorii de astăzi sunt liberalii de ieri, precum 
şi liberalii de astăzi sunt niște conservatori în perspectivă. 
Am avut şi eu odinioară veleități de liberalism, dar cind 
am văzut că chiar cei mai mari revoluționari, ca Robespierre 
şi ca Saint-Just, nu puteau să facă să se admită ideile şi crc- 
dinţele lor decit impuindu-le prin teroare, a trebuit să con- 
vin că libertatea nu poate da rezultatele ce promite. 

— Oamenii de care vorbeşti au plătit cu capul lor eroarea 
de a crede că ideile și credințele se pot impune prin putere 
şi prin teroare. Fi erau nişte republicani fanatici, care credeau 
că pot forma societatea franceză după tipul Bruţilor, Ca- 
tonilor şi al Grecilor*, şi voiau să inspire concetățenilor 
lor ura pentru monarhie și iubirea virtuţilor din alți timpi; 
nu ţineau seamă nici de spiritul secolului, nici de moravuri, 
nici de religiunea poporului, de aceea in loc de a crea, ca 
Washington și ca Jefferson, o societate liberă, au aruncat 
Franţa în braţele perlurbaţiunilorşi despotismului în care se 
dezbate de un secol. Oamenii estremi și esageraţi nu au fost 


* Grachilor. 

şi nici nu pot fi liberali, au fost pasionați și impațienți, și 
în loc de a servi libertatea, au compromis-o. Voind să impuie 
ideile lor cu forţa, au făcut trebile absolutismului. Liber- 
tatea este un drept natural al omului, o însușire a vieţei, 
ea esiată de sine și nu are trebuinţă să fie impusă. Nu numai 
că nu esclude progresul, dar îl trage după dinsa; progres 
şi libertate sunt două idei corelative, una este o consecință 
a celeilalte, sunt precursorul una alteia. Lucrările geniale 
şi acele care au înlesnit bunul trai al popoarelor şi dezvoltarea 
civilizațiunei s-au făcut și sefac sub egida libertăţii. Starea 
școatelor şi a bisericii în Statele Unite, unde domnește li- 
bertatea, lucrările care îmbunătăţesc starea igienică aduc 
confort şi înlesnire vieţei în orașe şi la sate, întrece tot ce 
esistă în continentele cele vechi. Pină acum Europa nu are 
nici o lucrare care să se poată compara cu drumul-de-fier al 
istmului sau cu canalul Erie, care uneşte lacul cu riul Hud- 
son, Nici o ţară din lume nu este mai conservatoare decit 
libera „Anglie; dar trebuie să o spunem, acolo oamenii politici, 
şi mai ales cei conservatori, au ideea că, pentru a păstra un 
lucru, trebuie să caute a face ca acel lucru, om sau institu- 
țiune, să fie plăcut, iubit şi stimat de toţi, ca să intereseze na- 
țiunea întreagă la esistența şi la conservarea lui, iar nu a-l 
face să fie odios, să fie pentru unii mumă și pentru alții ciu- 
mă și să fie considerat ca o pacoste căzută asupra ţărei. 
Acei oameni de stat conservatori au ideea că progresul, 
ordinea și stabilitatea nu pot [să] esiste fără libertate, pe 
cînd voi le declaraţi incompatibile și vă serviţi de dinsele 
ca să justificaţi cheltuieli nesocotite şi nelegitimate, vio- 
lări de lege şi tentative de restaurarea unui trecut nenorocit. 

Nu este de mirat că se găsesc şapte înşi care își pun egois- 
mul mai presus de orce sentimente şi de orce datorie; dar 
ceea ce este trist este a vedea oameni tineri, inteligenţi şi 
învăţaţi care le dau concursul lor şi îi ajută a-şi face ris de 
instituţiunile şi de interesele ţărei. 

— Aceasta provine din cauză că suntem declasaţi, aler- 
găm peste cimpi, impingindu- ne unii peste alții, care mai de 
care, să ajungem mai degrabă, nu mai ştim unde; într-o 
asemenea învălmăşeală, cum vei să lupt fără a căuta să 
răstorn pe acela care te împiedică în drum ca să treci înainte? 
Eşti silit să te închini la acel care te poate ajuta, să-l lin- 
guşeşti şi să te înjosești, nu mai ai timp să te mai uiţi îndă- 

răt, nici în lături, la acei care trăiesc într-un alt cere de idei, 
dar care nu te pot ajuta să te sui, și să ajungem treptat a ne 
dezbrăca de tot ce se numeşte bunăcredinţă, sacrificii, devo- 
tament, abnegațiune şi recunoștință, ca de niște prejudeţe 
de alte "secole, care ne-ar opri în drumul nostru, ne-ar goni 
din societatea în care ne-am obicinuit gi ne-ar condamna la 
izolare şi la mizerie. În lupta pentru esistenţă, fiecare are 
datoria să caute meseria care poate să-i procure traiul cel 
mai bun și mai lesne. Alergăm ia şcoala de drept pentru că 
ne deschide toate carierele. La noi, daca nu ai un caftan de 
doctor sau de licenţiat în drept, fie măcar de la Sadagura, nu 
ştii nimic, eşti un ignorent, chiardeaifi ca repauzatul Hum- 
boldt de procopsit. 

Ne facem avocaţi şi ziarişti şi adoptăm obiceiurile meseriei, 
căci ideile și credinţele ne sunt dictate mai totdauna de cer- 
cul în care trăim, unde domină acelea care se potrivesc mai 
bine cu interesele corporațiunei. 

— Legişti şi ziarişti ca Royer-Collard, ca Dupin, Thiers, 
Armand Carrel, Fox, Chattam’ Burke şi o sută de alţii care au 
adus servicii insemnate statului nu cugotau ca tine, ei au 
fost conduși de iubirea ţărei şi a adevărului, de dorinţa de 
a lumina opiniunea şi d-a apăra drepturile poporului ş şi ale 
națiunei; de aceea au devenit oratori mari, oameni de stat 
şi publicişti eminenți*. Acei care sunt, conduși de poftele și 
de aspirațiunile care împing la școala de drept pe unii din 
tinerii noştri careîn studiul legilor caută o meserie, iar nu 
ştiinţa dreptului și a binelui, pot deveni niște vorbitori și niște 
foliculari de talent, dar le va lipsi totdauna convicţiunile şi 
ideile mari și generoase, limba și pana lor vor fi totdauna a 
acelor care plătesc; pot deveni dibaci în mînuirea sofismei şi 
a minciunei, dar vor fi incapabili de a se ridica cu inima şi cu 
spiritul la înălțimea trebuințelor şi ale aspirațiunilor ţărei. 

— Puterea a căzut pe minile avocaţilor şi ziariştilor, şi 
ştii bine că azi puterea primează dreptul î în toate, şi mai ales 
în politică. Vei esemple? Îţi pot da o sută și o mie: 

Sunt acum douăzeci de ani, generalul Mencikot este tri- 
mis la Constantinopole ca să ceară de la Poartă drepturi pen- 
tru creștinii din Imperiul otoman ; doi ani întregi, Anglia și 
Franţa varsă girlă de singe şi cheltuiesc munţi de aur ca 
să-l oprească. “Ce fac după biruinţă? Ar fi crezut cineva că 
or să inlăture de dasupra Imperiului otoman înriuririle 

streine. Ei bine, nu, impun sultanului tocmai ceea ce cerea 
Muscalul. Gilceava nu era dară pentru drept, dar pentru cine 
să impuie voinţa sa. 

Înaintea acelui război nu se vorbea decît de voinţa şi de 
cugetările împăratului Nicolae; cînd se posomora, se cutre- 
mura Europa şi Asia, pentru că era cel mai puternic dintre 
toti suveranii, 

Îndată ce a căzut Sebastopolul, n-am mai auzit și n-am 
mai văzut pe scena politică decit, pe Napoleon III; în cuvin- 
tele lui de la Anul nou căutam să aflăm viitorul, "ziarele gi 
oamenii politici erau ocupați tot anul a le comenta şi a le in- 
terpreta. 

Pentru ce? Pentru că era suveranul cel mai puternic. 

Astăzi ne întrebăm ce zice, ce gindeşte cancelierul Im- 
periului, ce limbă învaţă ofiţerii prusiani, ce hartă este în- 
tinsă pe masa lui Moltke? Pentru ce? Pentru că astăzi acolo 
este puterea care primă dreptul. 

— Căderea acelor împărați chiar trebuia să-ţi dovedească 
că lumea n-a fost niciodată la discreţiunea unei singure 
puteri şi că suveranii care au jucat unul după altul cel dintii 
rol în politică au trebuit să fie espresiunea esigenţelor și 

trebuinţelor tutulor puterilor şi că, îndată ce a trecut 

peste acea margine, li s-a tăiat trufia. lată ce ne spune sfîr- 
şitul ce a avut Nicolae şi Napoleon, un siirșit care va fi şi 
al principelui Bismarck, dacă nu va şti să se ţie în marginile 
dreptăţii şi a respectului ce se datoreşte fiecărui stat, de la 
cel mai mare pină la cel mai mic, și de va avea nenorocirea 
că crează că Europa, care n-a voit să fie nici la discreţiunea 
Rusiei, nici la a Franţei, va consimţi să se supuie la voința 
Prusiei. Germanii sunt un popor mare și civilizat, care, prin 
geniul şi cultura lor, au şi vor avea asupra lumei o acțiune 
și o influență legitimă, pe care ar pierde-o îndată ce ar ins- 
pira temeri şi îngrijiri. 

— Bismarck nu vrea să ştie de germani, el a lucrat și lu- 
crează pentru egemonia Prusiei; gîndeşti că la Biaritz, „cînd 
propunea Franţei Luxemburgul cu fruntariile despre răsă- 
rit, cu părțile Sarei, cu Maianţa şi Belgia, numai ca să se mă- 
rească Prusia cu anexiunea Hanovrului şi cu principatele şi 
ducatele germane pînă în linia Mainului, era preocupat de 
unitatea germană?! Astăzi el are în miinile lui pușca „Mo- 
ser“, tunul „Krupp“, un milion de soldaţi pe jos şi călăr,i 

caporalismul adus la cea mai mare perfecțiune, ofițerii cei 
mai învăţaţi şi pe generalul Moltke; are o flotă puternică şi 
coastele mării căptuşite cu table de fier de două palme de. 
groase; nimeni nu-i poate sta impotrivă, poate merge la 
Petersburg şi la Copenhaga cind va voi, precum a fost la 
Paris şi precum putea să intre în Viena. 

— Aparenţele pot să ne inducă în eroare, dar cercetarea 
evenimentelor înregistrate de istorie vin şi ne dovedesccă 
statele militare niciodată nu sunt mai slabe şi mai aproape 
de cădere decit atunci cînd se cred mai tari, atunci ele deş- 
teaptă gelozii şi îngrijiri şi au pe toată lumea în contra lor. 
Campania din 1870 a fost prologul unei lungi drame singeroase; 
nenorocirile Franţei şi asprimea învingătorului au şters 
toate geloziile și toate temerile ce făcuse să nască atitudinea 
lui Napoleon HI. Astăzi Franța are simpatiile lumei întregi 
şi într-o conflagraţiune s-ar putea foarte bine să se întimple 
Prusiei ceea ce s-a întimplat ţarului în timpul războiului 
Crimeei, cînd toţi amicii şi aliaţii l-au părăsit, cînd chiar 
Austria și Prusia i-au întors spatele. 

— Provăa și eu în curînd o încăierare în Orient; lucrurile 
nu mai pot răminea cum sunt; Imperiul otoman nu se poate 
să nu cadă, şi trebuie să fim pregătiți ca să aducem şi noi 
contingentul nostru la această operă mare, ca să avem dreptul 
să protităm de desfacerea lui. Suntem siliți să mai sporim 
armata şi să obţinem îndependinţa. Împregiurările ne sunt 
favorabile ; chiar Austria şi Rusia ne-ar ajuta daca nu pe fă- 
ţiş, dar pe 'sub mină negreșit. 

— Ne-ar ajuta poate cum au ajutat pe epiroţi la Arta şi 
pe cretani la Arcadion??; dar ce profit am avea noi de la că- 
derea acestui imperiu și de la dobindirea independenței? 
Sunt state mari în Europa, imperii cu sute de mii de soldaţi 
care sunt mai dependinţi decit noi; ginditu-te-ai la inconve- 
nienţele la care am fi espuşi, înconjurați cum suntem de toate 
părțile de slavi și de două mari imperii, care, or de cite ori 
av putut, au rupt cite o bucată din ţara noastră, cind Banatul 
Craiovei şi Severinului, cînd Bucovina, cind Basarabia, şi care 
ar voi să ne soarbă într-un ziafet, precum au făcut-o cu Polo- 
nia? Independenţa nu ne-ar aduce decît un beneficiu iluzo- 
riu şi ar espune ţara la cele mai mari pericole; am face tre- 
bile grecilor şi bulgarilor, iată tot, 

— Cum, nu ai voi ca ţara noastră să fie independentă, 
să joace un rol în lume, să fim un regat, să avem şi noi 
ambasadori? Aceasta ar îi o glorie națională. Italia dato- 
reşte în mare parte poziținnea ce ocupă astăzi în Europa 
„acelui corp de zece mii de oameni trimişi ca contingent in 
Crimeea. 

— Gloria națională aș dori-o și eu, dar o înțeleg cu to- 
tul altfel; aş dori mai puţini soldaţi și mai multe şcoli; 
aş dori ca Europa să afle prin agenţii şi prin supușii ei că 
în ţară la noi administraţiunea este în realitate apărătorul 
averei, vieţii, familiei și a onorului tutulor locuitorilor, că 
este plină de solicitudine pentru moralitate şi progres, că 
justiția este totdauna pentru acel care are dreptate, că 
guvernul face o întrebuințare bună, judiţioasă şi morală 
cu banii publici; aş voi să știe că România produce cele 
mai bune grine, linurile şi mătăsurile cele mai fine, pieile 
cele mai trainice, ţesăturile şi cusăturile cele mai frumoase, 
lemnăria cea mai bine lucrată, vinurile cele mai căutate, 
caii cei mai ageri, vacile cele mai lăptoasc; aș vai ca şco- 
lile şi universităţile noastre să fie renumite în lume, ca 
francezi, englezi, germani şi italiani să vie să-și facă învă- 
tăturile la noi; să. se ducă vestea de ecrierile unui român, 
de desco operiri mari făcute de noi în științe şi în arte; să 
avem scriitori ca Buckle, compozitori ca Wagner, pictori 
ca Macquart?, să se vază în Londra, în Paris, în Viena şi 
în Berlin magazii pline cu marfă românească ; să ştie că 
munca, activitatea, probitatea gi benevolenţa sunt carac- 
teristicile românilor, şi aş lăsa să fim și fără agenţi cu pene 
şi gulere de fir pe lingă ministrii şi suveranii cei mari, 
care pe la sărbători îi întreabă de sănătatea României. 
Atunci cred că dacă am dori independinţa, am lua-o cu 
un drept meritat pentru serviciile aduse de noi civiliza- 
țiunei și am păstra-o, iar nu ea dată de o circonstanţă favo- 
rabilă la discrețiunea unei alte împregiurări care ne-ar 
fi defavorabilă. Crezi tu că suntem consideraţi în lumea 
civilizată pentru că invităm Europa să vie să vază pe ma- 
lurile Ialomiţei opisprezece mii de puşti bune fabricate la 
Providence, cîteva tunuri din turnăria de la Essen și opt- 
sprezece mii de flăcăi cu ochii vii și frumoși, îmbrăcați de 
sus pină jos cu postav nemţesc, în pînză de Braşov şi cu 

piele de Pesta, aruncînd în vint praf şi cartuşe aduse de la 
Paris? Crezi că suntem consideraţi cind se ştie pretutin- 
deni că pe copiii noștri, ca să înveţe cele dintii noțiuni de 
geografie, de istorie și de gramatică, trebuie să le aducem 
guvernori şi guvernante din străimătate sau să-i trimitem 
deparie de ochii şi de solicitudinea noastră la Paris, la 
Berlin, la Dresda și la Geneva; cind ştiu că numai în şco- 
lile din Paris avem opt sute de tineri pentru care plătim 
peste trei milioane de franci, pe cînd şcoala şi biserica ro- 
mână sunt înzestrate cu un venii anual curat în bunuri nemiş- 
căloare de douăzeci şi cinci de milioane de lei noi? Crezi că 
putem să [im respcetaţi în afară cînd streinii văd că inte- 
liginţa ţărei se consumă toată gi se toceşte în cancelarii şi 
în cazarme fără nici un folos, cînd văd că s-a fäcut din stat 
o maşină care vă face să trăiţi întriîndăvie din spinarea celor 
ce muncesc; că de cind s-a desființat robia şi claca şi s-a 
proclamat egalitatea, nemaiputînd pune pe om să vă mun- 
cească d-a dreptul, ca mai nainte, s-au inventat funcțiuni 
iluzorii și de prisos, ca să luaţi munca în bani, trecîndu-o 
prin vistieria statului, unii ca procurori şi ca judecători, 
lăsind pe furi şi pe prevaricatori neacuzaţi şi nepedepsiţi, 
alții ca inspectori financiari, lăsînd pe casieri să sfeteri- 
sească banii publici cu milioanele, alţii ca jurnalişti, in- 
jurînd şi calomniind pe acei care nu plac ministrilor, alţii 
luînd furnituri pentru armată și dînd marfa proastă şi 
tocuri de mucava? Crezi că putem fi consideraţi, cind ţăra- 
nul nu poate avea la uga lui un cal sau un bou färă săi se 
fure de corespondenţii şi asociaţii amicilor patentaţi de la 
Obor? Crezi tu că trăsurile aduse din Viena, caii de Ungaria, 
hamurile de Pesta, luminările de Triest, postavurile de 
Lipsca, mobilele de Breslau, vinurile, legumele și untul 
din Franţa și după Rin ne recomandă în ochii Europei 
altfel decit ca pe o ţară de esploatat? Sub această privinţă 
trebuie să convin că putem conta pe solicitudinea Austro- 
Ungariei mai cu deosebire. Voi credeți poate că agenţii 
puterilor streine sunt aici ca să petreacă la balurile, la 
seratele şi la prinzurile noastre, iar nu ca să ne observe şi să 
ne studieze? 
Aici o vizită indiscretă a întrerupt conversațiunea. 

Într-unul din comitetele instituite de amicii liberului 
vot pentru apărarea alegerilor, am întîlnit pe fiul lui 
Stoian; este unul din agenţii cei mai activi și mai devotați 
ai asotiaţiunei şi unul din redactorii cei mai ageri ai zia- 
rului Alegătorul liber”; este neobosit, ţine cuvinte în toate 
adunările; vorbeşte in contra influenţei guvernamentale, 
pledează la toate instanţele pentru înscrierea celor cu drept 
și pentru escluderea celor frauduloşi în listele electorale, 
aleargă din casă în casă, povăţuind şi îndemniînd pe cetă- 
teni să ia parte la adunările pregătitoare şi să meargă să 
voteze pentru omul pe care îl cred mai capabil şt mai demn. 
Unii atribuie această purtare setei de răzbunare în contra 
ministrului care l-a alungat, alţii cred că, prevăzind căde- 
rea ministerului, dorește să [ie de acum bine văzut de oa- 
meni probabili. Se poate! Dar noi, care nu suntem nici 
pesimişti, nici sceptici, credem într-o conversiune sinceră, 
pentru că credem în regenerarea morală a ţărei şi așteptăm 
domnirea lealităţii şi a dreptăţii. 


PRODUCȚIUNEA, CONSUMAȚIUNEA ȘI 
SCHIMBUL 

Pe ciți Temistocli gloria lui Miltiad nu i-a oprit din somn ! 
Costache nu era nici bătăios la fire, nici limbut la gură ca să 
aspire a juca un rol politic, dar avea stomac bun şi cerul 
gurii subțire; era om cu gust... la mîncare; aceasta cu atit 
mai mult cu cît cinsprezece ani, cit fusese pe la curţi boie- 
rești, deşi nu se culcase totdauna cu maţele chiorăind, 
grație iingirii de calabalic, dar fusese jindul iacniilor şi 
prăjiturilor care-i trecea pe sub nas, cînd le rădica de la 
masă ca să le ducă la madama nemţoaica, care îmbrăca pe 
coconiţa, sau la doica unguroaica, care dădăcea pe coco- 
nagu Bibi, guri cari nu lăsau nimic pe fundul farfuriei pen- 
tri bietele slugi indigene. 

Ilie Bulgaru, un amic al lui Costache, cu care fusese la 
un stăpîn in mai multe rînduri, dezgustat în sfirşit de slugă- 
rit, deschisese tarabă la Filaret, în locul unde era odinioară 
frumoasa fintină maurească pe care nemuritorul Godillot 
a rădicat-o piatră cu piatră şi a dus-o la dinsul acasă, Acel 
Ilie cu o sermaia de zece galbeni, tot preiăcindu-i cînd în 
cîrnaţi trandafir cu must, cind în chiabap şi caltaboşi, 
în bucătăria din piaţa mică de la Amza, îi înmulțise așa de 
bine, încit începuse a mirosi pe la secţia a treia, doar d-o 
dibui vreo moșioară chilipir. 

Iată gloria care nu lăsa pe bietul Costache să doarmă! 

Om cu imaginaţiune vie, el iși zicea adesea: 

„Unchiu-meu Niculeea din Mintuleasa e văduv, copii nu 
are, nici nepoți alții decit, pe mine. Să zicem o intimplare, 

o dambla, fereşte, Doamne, că prea s-a îngrăşat, de nu i se 
mai vede gitul. Nu e așa că mi-ar rămînea mie acea mii- 
şoară de galbeni pe care o tot învîrteşte cu polițe? Aş face 
şi eu ca Ilie, ba aş face ceva mai bine: că nu m-aș duce să 
încep tocmai de la barieră, nici n-aş alege tocmai Bucureş- 
tii, unde sunt mii și sute de birturi, de grădini şi de cornă- 
rii şi unde concurența a devenit prea mare, ci m-aş așeza 
într-un oraș de provincie, în vreun port cum e Brăila sau 
Galaţii, unde lumea n-a văzut încă ce va să zică un adevă- 
rat birt restaurant, m-aş așeza tocmai în centru, în piaţa 
cea mai nobilă: dejunuri, prinzuri şi supeuri.“ 

O minune! Într-o dimineaţă, pe cînd sorbea din cafeaua 
cu lapte a boierului, ca să vază dacă era potrivită, iată că 
intră repede un băiat, zicîndu-i: 

„Ai, nea Costache, că moare jupîn Niculcea!“ 

Costache lasă ibricul şi cratiţa pe seama rindaşului și 
aleargă într-un suflet la Mintuleasa. Cind colo, ce să vază! 
Nenorocita intimplare la care tot visaşe se realiza; un- 
chi-so sta lungit pe scinduri, cu ochii steliţi în tavan, trei 
lanţete ale lui chir Ştefan bărbieru nu scosese nici o pică- 
tură de singe. Apoplexia fusese fulgerătoare. A doua zi, o 
căruţă cu coviltir din Herasca ducea rămăşiţele repauzatu- 
lui. la Căldărușani, după cum lăsase cu limbă de moarte. 

Costache, pus de tribunal în posesiune pe toate polițele 
găsite în chimirul mortului, le realiza una după alta la 
scadenţe, tot în galbeni chesaro-crăiești,ferecaţi cu zimţi 
şi drepţi la cumpănă; şi pestetrei luni era instalat la Bră- 
ila, în strada Kisiloff, sub casele lui chir Leonida Spandoni 
din Samoiraca. 

Ca om de gust ce era, Costache voia ca birtul său să fie 
vestit, să-i fie bucătăria bucătărie și cămara plină. 

Jupineasa Stanca Moldoveanca, care fusese zece ani 
chelăreasă la vestitul hatmanul Măsea din Dorohoi, fu 
îndată orinduită cămărăşiţă, dindu-i-se deplină putere 
peste găini, rațe, curci, giște, porci şi purcei, cu drept de 
viaţă şi de moarte asupră-le, lăsînd pe seama lui Grigore 
bucătaru, fiul vestitului Balaur Acci-baş lui Ioniță Stur- 
za-vodă, numai coșnița, adică carnea de măcelar şi zarza- 
vaturile. 

Cu o asemenea orpanizaţiune, Costache, care acum nu 
mai era Costache, ci domnul Constantin Dobrotinescu, 

scoate o mie de galbeni din ladă și-i bagă in chirie de pră- 
vălie, cumpărători de tacimuri, farfurii, pahare, păhăruțe, 
tingiri şi tigăi; umple curtea de din dos cu fel de fel de 
pasări şi de rimători. 


Jupineasa Stanca, după ce îngrașă bine nevinovatele 
dobitoace cu fel de fel de boabe şi de nuci, intră cu cuțitul 
în mijlocul lor, ş-apoi să mai auzi vaiete şi țipete! Trei 
zile şi trei nopţi urla tîrgul de protestările şi de guiţă- 
turile victimelor. I-a fost destul Stanchei citeva zile ca să 
facă cămara domnului Dobrotinescu un adevărat muzeu de 
gastronomie. Dispoziţiunea era ceva artistic: 

În întiiul rînd, cum intrai pe uşă, figurau un şir de far- 
furii cu piftii de picioare de porc, de vițel şi de labe de 
pasări, cu usturoi şi fără usturoi; fiecare dintr-aceste răci- 
turi avea la spatele sale cite un rit de pore sau de purcel, 
cu urechile ciulite şi cu nările umflate, curăţite şi făcute 
dobă. În mijlocul cămării se rădica o piramidă mare de 
piepți de giscă, destinali a fi puşi la fum, ca să se facă pas- 
tramă; apoi, în toate părţile, festoane de cirnaţi mari şi 
mititei, inșirați unii de alții și atirnaţi de tavan şi de pereţi, 
că păreau fringhiile unei corăbii gata de plecare; în fund, o 
baterie de șunci sfidau mindru Yorku și Westfalia, 

Mezelicuri, mîncări și băuturi de tot felul avea domnul 
Dobrotinescu, numai un lucru îi lipsea: muşterii. Se plimba 
de dimineaţa pînă seara, d-a lungul şi d-a latul, printre 
toate aste frumuseți de lucruri gustoase, şi jalea îi era 
mare, căci le vedea veștejindu-se. În toate zilele arunca 
la cini cite cinci-şase bucăţi, pe cari nu le mai putea suferi 
vecinătatea. 

Cum să facă, cum să dreagă? ! Se uita in tavan și in AE 
mea şi nimic în gind nu-i venea. În zadar chema în ajutor 
pe zeița inspirațiunii, că nimeni nu-i răspundea; ar fi invo- 
cat-o ca Homer și ca Virgil, pe elinește sau pelatinește, dar 
n-avea norocirea să fie bacalaureat. Nici cea mai mică idee 
nu-i venea. 


O idee! 
Dar ce este o idee?! Ideea este fumul care iese din focul 
frămîntării creierilor şi pasiunilor, un fel de scinteie elec- 

trică care luminează spiritul, precum fulgerul arată noap- 
tea drumul călătorului rătăcit. O idee bună, cind îţi vine, 
te scapă de necazuri, îți dă avere, îţi dă glorie, te face nemu- 
ritor. lată un esemplu: 

Eram intr-o zi la amicul meu Henric Heine la Paris, 
cind intră servitorul aducindu-i o scrisoare și zicindu-i: 

— Omul cu scrisoarea nu ştie franţuzește şi cere să-ţi 
vorbească. 

— Faites entrer !* 

Şi intră în casă un neamț nalt, uscat și jigărit. Scrisoarea 
era de la vestitul Nestroe.! 

„Amice — îi scria acesta — îţi recomand pe aducătorul, 
om de ispravă care moare de foame, deşi ştie să facă cea 
mai bună pine. Fă ceva pentru bietul Franz.“ 

— Ce pot face pentru dumneata, mein Herr**? îl întrebă 
bunul Heine. Aicea ţi-ai găsit să vii să-ți găsești traiul? 
Dar știi dumneata ce este Parisul? Un Capernaum, adevă- 
rată vale a lui Iosafat; mii şi mii de suflări așteaptă la gura 
acestui rai”; imbulzeala e atit de mare, încît mai lesne ar fi 
cămilei să treacă prin urechile acului decit străinului să-şi 
găsească aici un rost. Ai noroc că cunosc pe colonelul Bour- 
let, directorele manutanţiunii pîinii pentru garnizoana Pari- 
sului, să te recomand lui. Mă tem numai de gelozia lucră- 
torilor francezi, că nu le place să vadă străini în atelierele 
lor. Pustia de luptă pentru esistenţă! 

— Eşti prea bun, gnădiger Herr*** — îi răspunde Franz 
— și îţi mulţumesc, dar eu nu știu să fac pine. 

— Cum? Glumeţul de Nestroe îmi scrie că ești brutar. 

— Sunt brutar, este adevărat, dar nu de pine soldăţească; 
sunt brutar subţire, lucrez numai făină picluită, floare de 
făină; chipiele, kaiser-semele, citeodată şi pumpernic pen- 
tru cafea cu lapte, ca la noi la Viena. 

— Apoi daca e aşa, dragul meu, mai bine du-te de unde 
ai venit și mă lasă în pace, că n-am ce-ţi face. Pe dracu 
l-ai căutat să vii la Paris? Întoarce-te la Viena, acolo tot 
poţi găsi să te bagi la vreo cornărie. Dar ia stăil... Ai zis: 
„Ca la noi la Viena“. O idee! Ceva parale ai? 


* Să între. 
** Domnul meu. 
*** Stimate domn, 

— Am un credit de o mie de franci. 

— Puțin, prea puţin, n-ajunge! Şi începe a borborosi 
din pură: Două mii chiria pe trei luni înainte; o mie cinci 
sute, cel puţin, instrumente şi material: albii, ' lopeți, sare, 
făină etc., vreo trei sute omului roşu pentru afişe; ; peste tot 
trei mii opt sute de franci... Ţi-ar mai trebui "două mii 
opt sute de franci... Ţi-i imprumut eu, îţi fac şi citeva ar- 
ticole reclame în Constitaţionalul. Vorwärts !* 

Nu trecuse zece zile de la acea vizită, şi în una din cele 
mai principale strade ale Parisului se citea pe o tablă nea- 
gră cu litere de aur: 


BOULANGERIE VIENNOISE** 


Nemţii din Paris făceau coadă la ușa prăvăliei, ca să 
apuce un corn sau un semel, şi francezii se luau după din- 
şii ca oile lui Păcală. 

După cinci ani, Franz cel jigărit devenise proprietar pe 
casele sub cari îşi aşezase brutăria, şi astăzi este milionar. 
Nu ştiu daca o fi plătit vreodată acei două mii opt sute de 
franci omului cu ideea, sau de s-o fi gindit să depuie o co- 
roană de recunoştinţă pe mormintul nemuritorului Heine. 
independința inimei este așa de comodă şi recunoștința 
aşa de apăsătoare! 


Dar să ne intoarcem la strada Kisiloff din Brăila, unde 
lui bietul Dobrotinescu i se albise ochii tot uitindu-zse pe 
fereastră, doar d-o zări vreun trecător apucind spre ușa 
birtului. Stanca zicea că era deochiat și că Schaft, otelierul 
de peste drum, îi făcuse farmece, şi-i tot descinta cu cărbune 
stins şi-l] stropea dimineaţa și seara cu apă neincepută. 

Întristarea birtașului era mare, mai ales seara, cind încheia 
bilanţul zilei şi vedea că se solda totdauna cu un galben sau 
doi deficit. 

Deși pripăşise cîţiva muşterii, dar mai toţi erau gazetari, 
tineri, cari plăteau mai mult in anunţuri şi reclame sterpe 
în ziarele lor respective. Veneau regulat la vremea mesei, 
mai mult ca să-și inspire penele în istorioarele ce le povestea 


* Înainte, 
+*+ Brutărie vie.eză, 

Costache despre cele ce știa, văzuse şi auzise cit fusese prin 
casele boiereşti — poveşti cari se prefăceau în articole 
de foc. 

Unul dintr-acești obicinuiți, Epaminondas Iscuzarogiu, 
cam în glumă, cam în serios, zice birtaşului într-o zi: 

— Ştii c-ai face bine, frate Costache, să mai schimbi 
bucatele, că ni s-a acrit tot cu borş și cu piftie. 

„ Poate ca să le schimb numele, răspunde birtașul cu 
lacrămile in ochi. Nu vezi că m-am spetit? Chesat mare, 
boierule ! 

— Ştii c-ar avea haz, zice Epaminondas, ideea nu e rea! 
Ai, zău, s-o facem! Şi, luind condeiul, scrie pe lista de 
bucate: 

„Aici e «Gura raiului», îţi pui patrihir de git, îţi armezi 
pălăria estudentina cu lingură şi furculiță; te așezi la 
desfătătoare şi te povățuieşti după alăturata spovedanie: 

Mila lui Dumnezeu de făină sau de mălai. 
Basma de nas de tocitoare. 

Raci albi umpluţi. 

Raci roșii fierți. 

Calif de Bagdad. 

Îngheţată de labe. 

Sămînţă de vorbă de Drăgăşani. 

Gilceava de la Marghiloman. : 

Palavră de Moca“ ete., fiecare cu preţurile lor. 

— Şi acum, nene Costache, lipeşte-o la geam, să se vadă 
de la uliţă. 

Din ziua aceea, birtul s-a umplut de mușterii, de nu mai 
găseai loc; boieri, negustori şi meseriași alergau din toate 
părţile la „Gura raiului“ să ia o transparentă, să măniînce 
rogi fierți și albi umpluţi, să bea săminţă de vorbă şi să 
soarbă palavră. | 

Din ziua cu ideea, de cind birtul „Gura raiului“ s-a făcut 
vestit, au trecut d-abia zece ani, şi astăzi domnul Constan- 
tin Dobrotinescu e alegător şi eligibil în colegiul intti de 
lifov; este om de patruzeci de mii de franci venit, ş-a cum- 
părat case și moșie, s-a retras din viaţa privată, se răsfață 
pe canapele de mătasă. Își scoate din capete pentru tot 
timpul cît a postit prin casele boierești ; de apă nici nu vrea 
să audă. 

Într-o zi aflindu-mă la Brăila și citind la fereastră în 
strada Kisiloff vestita listă de bucate, mi-a venit poftă să 
intru in „Gura raiului“ şi m-am aşezat acolo la o desfätä- 
toare liberă, cerînd în limbajul stabilimentului o gilceavă, 
dindu-mi timp să studiez spovedania zilei. 

Sala era plină, dar numai la o masă era gălăgie, numai 
la una era vorbă; patru ingi aşezaţi în cruce discutau aprins; 
ceilalți consumatori ascultau cu gurile căscate. Unul din 
cei patru, la trup mărunţel şi subțire ca un limbric, smead 
la faţă și uscat, vorba îi era de un fel de ovrei franţozit, cu 
ochelari la nas, esplica cum toate relele proveneau numai 
din lipsa de învăţătură populară. 

— Aseară tirziu a trecut p-aci — zicea el — domnul 
ministru; venea de la Botoşani şi de la Turnu-Severin, 
m-a chemat de-am lucrat împreună toată noaptea. Ce om! 
Ce om! Bre! Bre!! Bre!!! Este cu totul de părerea mea. 
Mi-a spus confidenţia! la ureche că es timp are să vie 
dinaintea corpurilor legiuitoare cu o groază de proiecte, 
ca să reorganizăm instrucțiunea și educațiunea din tălpi 
pînă în creştet, s-o facem piramidă, jos la bază copiii po- 
porului, sus la virf ministru. Bre! Ceom!! Ce om!!! Idee cu 
totul nouă şi măreaţă, necunoscută lumii. Drept să vă, 
spui, mi-a plăcut şi l-am aprobat. Sunt sigur c-o s-o adopte 
și ceilalți miniștri ai Europei cînd or afla-o. 

— Nu, mon cher, pardon, răsări vizaviul, tînăr cu mustaţa 
galbenă și lungă răsucită, patriot liber în credințele şi 
cugetările sale politice şi sociale, om fără prejudeţe cum 
s-ar zice, trecut de curînd de la un ziar ultraliberal la orga- 
nul unui grup de opoziţie, patronat şi întreţinut cu speze 
mari de doi foști miniștri paraponisiţi. Dumneata ești ideo- 
log, dar eu, care sunt pozitivist, te pot asigura că la noi 
toate relele ne vin dim lipsă de industrie. Dar o să mă intre- 
baţi, poate, că ce fel de mincare este industria |! Să v-o spui 
îndată. Industria este o manifestaţiune a activităţii ome- 
neşti, o cestiune mare a umanității. Ceea ce vă zic rezultă 
nu numai din etimologia cuvintului inde-strue, căci nu se 
poate defini decit prin sine însăși. Ca una ce conţine toto- 
dată și o parte abstractă, ne permite a o determina şi a 

o limita, Misiunea ei specială este fericirea omenească şi 
națională, adică înzestrarea ţării cu fabrici. Să iasă fum pe 
coşuri ca la Lyon și Manchester; în alte cuvinte, să confec- 
ţionăm noi, la noi, prin noi şi pentru noi obiectele de care 
ne servim; să cumpărăm numai de la noi, ca să ne păstrăm 
banii, iar nu să-i trimitem străinilor. Să ne îmbogățim, ca 
să devenim tari inlăuntru și respectaţi în afară. Astăzi, ca 
şi altădată, banul este totul. Sunt două mii de ani de cind 
marele orator şi patriot al Atenei striga cit putea în gura 
mare: „Bani! bani! și iar bani!“ De atunci lumea a rămas 
tot aceea, nu s-a schimbat. Dar ca să ne înţelegem mai bine 
la vorbă, să părăsim pentru un moment tărimul sintetic 
şi s-o dăm pe coarda investigaţiunilor; să luăm metoda 
analitică, păşind pe esemple, pe lucruri pipăite, altfel 
zise, naturale sau materiale, tangibile şi palpabile. Și să ne 
inchipuim, de esemplu, că am simţi trebuinţă de a îndulei 
lucrurile, că am voi zahăr, cum s-ar zice, pentru ceai, cafea, 
înghețate, vutci, cofeturi şi prăjituri. 

Ce ne-am zice, mă rog? Ne-am zice ceea ce ne-am zis 
cînd am înființat Chitila și Săscutu ; ne-am zice un ce foarte 
simplu: avem pămînt cu prisos; ai să-l semănăm cu sfeclă, 
sfecla s-o plămădim, s-o prefacem în zeamă dulce şi zeama 

- în zahăr, ca să facem noi, la noi și pentru noi substanța in- 
dulcitoare de care avem trebuință. Nu e așa că am nime- 
vit-o? Şică astăzi acele zece milioane cari se duceau pe zahăr 
nemțesc și franțuzesc rămin pe tot anul în punga ţării? 
Dar voiţi un alt esemplu? Să vă dau postavul. Ne-am zis: 
avem oi ; ai să le tundem, să le luăm lina şi s-o facem pos- 
tav; nimic mai lesne, şi iată că astăzi zece milioane cari se 
duceau în Anglia, în Germania şi în Franţa pe această mate- 

- rie rămine în ţară. Așa o să fie și cu fabrica de hirtie. De ce 

mă rog să aruncăm în gunoi zdrenţele, răzuiturile de lemn, 
foile de porumb şi coaja de copaci, şi să nu le stringem, să 
nu le topim în apă şi să nu le facem hîrtie de scris, de tutun, 
de măsline?... Şi o să vezi că și de acolo o să ne rămiie ci- 
teva milioane pe an. Ei bine! Ceea ce am făcut pentru zahăr, 
pentru postav şi pentru hirtie ai s-o facem şi pentru celealalte 
obiecte care ne vin din străinătate, să le fabricăm noi, la 
noi și pentru noi, ca să nu mai lăsăm să tot iasă banii din 
ară; să-i păstrăm la buzunarul nostru, să nu ne tot vie fel 

de fel de mărfuri de pe la Viena, de la Paris şi de la Londra. 
Sau dacă nu le putem opri de a intra, de vreme ce avem tra- 
tate, cel puţin să le supunem la niște dări vamale de-acelea 
cum erau odinioară în Europa, ca să nu mai poată ţinea 
piept la tirg cu ale noastre. Nu zic să le proibim, dar să 
îndoim şi să întreim tarifele, incai să se folosească tezaurul, 
că acum nu mai suntem parte integrantă din Imperiul oto- 
man, ca să ne impuie Turcul tarifele lui; suntem o fară 
independentă, un stat de sine stătător, un regat. 

Înţelegeţi bine, domnilor — nu e aşa? —că urmind 
sistemul meu, pe de o parte ar intra în ţară pe griu, secară, 
orz şi rapiţă ce trimitem în străinătate ca la două-trei sute 
de milioane de franci pe an, pe cînd pe de altă parte n-ar 
mai ieşi acele două sute cincizeci de milioane cari se due pe 
tot felul de secături ce ne trămite Europa. Vă puteţi inchi- 
pui ce ar deveni România în zece sau cinsprezece ani, cind 
s-ar grămădi cîte trei sute de milioane pe tot anul; ar ajunge 
să aibă în pungă șase-șapte miliarde; ş-atunci să poftească 
puterile să vie să stea la vorbă cu noi dacă le-ar da mina. 
Cum gindiţi că s-a îmbogăţit Englitera şi Franța, dar apoi 
America, de nu mai au unde-şi pune banii? După considera- 
țiunile ce avui onoarea a vă espune în cîteva cuvinte, indus- 
trie va să zică fabrici, manufactură, masini ca la Chitila, ca 
la Sascut, ca la Neamţ. 

Între rachiu şi fleică îriptă, tînărul ziarist a inşirat 
o mulțime de vorbe, cu o limbuţie de cinci sute de cuvinte 
pe minut, fără să uite pici pe Ludovic XIV cu Napoleon F 
și III, nici pe Colbert şi pe Turgot cu Fouché, nici porcela- 
nele de Sevra cu gobelinurile, dezvoltind cu o înlesnire 
rară şi pe nerăsuflate cugetările cele mai intime ale lui Bis- 
marck, Gladstone, Andrassy și Gambetta, şi a terminat. 
zicînd: 

— Am tratat această cestiune foarte E larg, în jie 
sale teoretice şi practice, în ziarul meu Înţelepciunea popoa- 
relor. Şi, intorcindu-se către mine, îmi zice: Poate că n-ai 
citit, domnule, articulii mei din Inţelepciunea popoarelor ; 
te sfătuiesc să-i studiezi cu băgare de seamă, că vei găsi 
acolo soluțiunea tuturor chestiunilor economico-socialis- 
tice cari preocupă lumea de la Lacul-Sărat pînă în fundul 
Irlandei şi în virful Uralilor. 

Rămăsesem uimit de atita limbuţie. Cum poate vorbi 
cineva ore întregi, fără idei şi fără rațiune, înşirind numai 
la vorbe? Cum un om fără învățătură şi fără esperienţă 
își poate permite a tracta cestiunile cele mai vitale ale 
unui popor? Şi cum bărbaţi maturi, cari se zic oameni de 
stat, părinţi ai poporului, foști miniştri, pun în: minile 
unor băieţi o armă aşa de puternică şi de periculoasă precum 
este un ziar, prin care se poate propaga eroarea și strecura 
prejudiţiele în spiritele a mii de inocenți cititori cari aşteaptă 
în toate dimineţile de la organul partidului să le spuie ce 
trebuie să cugete şi să facă în cestiunile zilei; şi aceasta 
într-o ţară unde nu este permis nimănui să prescrie măcar 
un grăunte de chinină fără de a se espune a vedea puşcăria 
dacă n-a studiat ştiinţa boalelor și arta de a le vindeca; 
într-o țară unde legea nu permite omului celui mai învăţat 
să zică măcar două cuvinte dinaintea unui judecător pen- 
tru. susţinerea dreptăţilor unui amic dacă n-a petrecut cel 
puțin zece ani în colegiu, în gimnaziu și în liceu, și alţi 
patru-cinci ani într-o facultate de drept, unde să fi dobin- 
dit titlul de doctor sau cel puţin de licenţiat. Numai zia- 
ristului să-i fie permis să tracteze păsurile şi suferințele 
sociale, fără de a avea cea mai mică ides despre mijloa- 
cele de a le uşura; acestuia să-i fie permis a scrie verzi şi 
uscate, a propaga eroarea şi a scurge venin în mii de suflete 
oneste, învăluind minciuna în injurii şi calomnii; să-i fie 
permis să puie impunit pana sa la discreţiunea şi la servi- 
ciul cînd a unuia, cind a altuia; a lăuda astăzi onorabili- 
tatea și patriotismul omului pe care l-a tratat ieri de pre- 
varicator, de concusionar şi de trădător; a batjocori pe 
bani în coloanele ziarului său. 

Este destul astăzi ca un tinăr să aibă fiere la inimă și 
niţică limbuţie de condei, ca să fie căutat pe plată bună la 
ziarele de partid, cu deplină libertate de a înjura şi a calom- 
nia. Cind cavalerul condeiului este vreun străin apelpisit 
sau: vreun ovrei- franţuzit, vreun scăpat de deportatie 
plata..și răsplata este îndoită. 

Dacă batjocoritul şi calomniatul ar îndrăzni să reclame 
în contra nedreptelor atacuri şi acuzări ce i se aduc, atunci 


450 


să se aştepte a auzi îndoindu-se înjurăturile; și dacă a avut 
norocul să aibă a facecuun folicular ceva mai blajin, i se 
răspunde prostindu-l cu fel de fel de învirtituri de condei, 
zicîndu-i-se că n-a ştiut- să citească, că nu înţelege cele scrise 
printre rînduri și că ziarului nici prin gind nu i-a trecut 
a pune la îndoială probitatea şi onorabilitatea reclamantului, 
O asemenea reparaţie trebuie să fie considerată ca un act de 
mare condescendenţă, căci nimic n-ar putea să silească pe 
autorul înjnrăturilor de a-i acorda nici măcar atita! Căci 
ce i s-ar putea face? Să-l tragă la judecată dinaintea juriului? 
Dar acolo poţi fi sigur că vei întilni zece avocaţi care mai 
de care gata şi voioși a-i trage fiecare cite o pură și mai şi 
decit înjurăturile în contra cărora a reclamat, aceste toate 
în numele şi în onoarea libertăţii de conştiinţă şi a liberei 
cugetări; fericit dacă părinţii repauzaţi ai reclamantului 
nu ar sughiţa în mormintele lor! Nimeni şi nimic nu este 
cruțat. Dacă se raportă cineva la presa noastră, nici un om 
din cei ieşiţi din rînduri nu merită nimic alta decit ocna, 
după unele ziare, sau decit apoteoza, dupe altele. Titlul 
de critic nu este decit o mască sub care se adăposteşte i invi- 
dia şi gheşeitul. Se pune preţ pe laude şi pe înjurături şi ţi 
se spune curat în ochi că, dacă nu plăteștipentru a fi lăudat, 
ai să fii înjurat pină vei îi dărămat. 

Cu toate acestea, zicem că legile ne garantează viața, 
onoarea şi averea; dar ce garanţie a vieţei ar fi accea cind 
asasinii s-ar primbla ziua în amiaza mare pe strade, cu cuţi- 
tele scoase asupra trecătorilor? Şi ce garanție a averii ar fi 
cind vagabonzii ar putea încasa liber şi impunit chiriele 
şi arenzile caselor și moșiilor? 

Știu că nu e lesne a scrie cu miez despre oameni și despre 
lucruri; ştiu că pentru aceasta trebuie studiu lung și cuge- 
tare sănătoasă ; ştiu că e lesne a scrie cum scriu ei şi că este 
anevoie a se puna în stare de a putea scrie cum trebuie. 

Să nu se crează din cite am zis că aş cere să se aducă vreo 
restricţiune cît de mică sau vreo piedică libertăţii cuge- 
tării, dar cred că ar îi de dorit ca presa să găsească ea insăşi 
corectivul şi încetarea scandalului la care asistăm. Aceasta 
nu prin legi de presă sau prin verdicte ale curților cu juraţi, 
dar chiar în libertatea de care se bucură și de care trebuie 
să se bucure. 

O instituţiune, ca şi un individ, îşi compromite poziţiu- 
nea şi consideraţiunea şi-şi pierde acțiunea morală dacă nu 
se respectă pe sine. Ce acțiune şi ce putere ar avea magis- 
tratura, baroul, armata dacă persoanele cari le compun nu 
ar inspira stimă și respect, daca între dinsele nu ar esista 
consideraţiunea aceea ce oamenii onorabili își datoresc unii 
altora și dacă nu ar fi geloşi unul pentru altul de reputațiu- 
nea lor? 

Între ziarişti, oricari ar fi opiniunile şi credințele indi- 
viduale, ar trebui să esiste un spirit de corp, o solidaritate 
de credinţe şi de idei în ceea ce privește onorabilitatea şi 
buna-credinţă; să fie o corporațiune de oameni respecta- 
bili şi respectaţi ; căci altfel, mă intreb, unde are să ajungă 
presa română, acest paladiu al garanţiilor şi al instituţiu- 
nilor liberale, dacă deservenţii ei ar persista pe calea pe 
care au apucat? Unde are s-o conducă nişte servitori cari se 
plătesc nu după ştiinţa şi seriozitatea investigaţiunilor şi a 
cugetărilor, ci după intensitatea invectivelor şi calomniilor 
ce sunt capabili să azvirle asupra acelor cari nu împărtă- 
şesc opiniunile și patimile patronilor lor şi cînd se plătesc 
cum se plătea odinioară pumnalul bravilor? Presa ziaris- 
tică, dacă nu va depărta de la dînsa asemenea servitori, va 
fi redusă a nu mai fi decit instrumentul paraponisiţilor şi 
refugiul sicarilor condeiului, şi impreună cu prestigiul va 
pierde acţiunea ce trebuie să esercite asupra moralității, va 
înceta de a mai fi apărătoarea libertăţilor publice şi a inte- 
reselor ţării. 

Remediul! răului nu se poate găsi decit în controlul mu- 
tual. Este ştiut că opiniunea oamenilor are mult mai mare 
acțiune asupra fiecărui membru decit asprimea legilor. 

Ziaristica noastră, preocupată mai mult cu politica mili. 
tantă, în care mai totdeauna personalităţile joacă rolul ce- 
dintii, a avut şi timp puţin și spaţiu restrins pentru stu- 
diul cestiunilor sociale cari interesează şi leagă viitorul 
ţării. Asemenea cestiuni au fost tratate mai totdeauna cu 
uşurinţă şi mai mult în treacăt. Dacă multe din problemele 
în faţa cărora ne-am găsit s-au rezolvat într-un mod pripit 
şi nu totdeauna bine nimerit, cauza a fost că ele n-au fost 
bine studiate; toate luminile ţării n-au fost chemate și con- 
sultate din vreme şi la îndelete; de cele mai multe ori cor- 

purile legiuitoare au fost surprinse, cînd mesagiul capului 
statului a venit să le ceară soluțiunea unei cestiuni impor- 
tante. Aceasta s-a făcut pentru că presa guvernamentală, 
în zelul și devotamentul său, nu găsea alta de făcut decit 
de a intona laude înțelepciunii şi prevederii oamenilor de 
la putere; iar presa opoziţiunii, care caută în orice vot un 
mijloc de a răsturna ministerul, să strige la inepţie, la 
incapacitate şi la trădare, încît publicul n-a putut participa 
la rezelvarea cestiunilor celor mari decit numai cu inima 
şi cu patriotismul, fără deaface şi partea raţiunii. Presa 
română a fost de multe ori atît de mult distrasă de la ade- 
văratele interese ale țărei, încît adesea presa străină a 
fost mai din vreme informată decit cea locală despre cele ce 
erau să se propună și despre intenţiunile guvernului nostru. 

Dar aud pe cititor cîrtind şi observindu-mi că la început, 
parcă promisesem să-i vorbesc de cu totul alte lucruri. 

Aşa este, dară ce să fac dacă aşa este natura cestiunilor 
economice şi sociale: ele se leagă şi se încilcesc aşa, incit 
nici una nu este străină alteia în mod absolut, 


Să revenim dar la obiectul cu care am inceput ! 

Înfocatul tinăr, văzindu-mă uimit în admirarea mea, mă 
apostrofează zicindu-mi: 

— Văd că taci, domnule, nu zici nimic; ce, doară, nu a- 
probi ideile mele? Eu sunt gata a lediscuta şi să teconving. 

— Mărturisese, domnul meu, că eu nu împărtăşesc cu 
totul felul dumneavoastră de a vedea lucrurile. 

— Va să zică nu ești patriot, nu-ți iubeşti ţara, nu ai 
voi s-o vezi fericită | 

— Sunt român, şi ca orice român doresc şi eu s-o văd 
prosperă şi glorioasă, dar nu cred că sistemul ce preconi- 
zaţi să fie drumul cel mai nimerit ca s-o ducă acolo unde 
dorim cu toţii. Ideile domniei-voastre nu sunt ale științei 
moderne; departe de a fi economice, ele sunt antieconomice 
şi chiar anti-sociale; sunt contrarii principiilor adoptate 
de mai toţi învățații cari s-au ocupat cu știința fericirei 
popoarelor. 

— Atit mai rău pentru dinşii, îi pling! 

Cu aceste cuvinte, tinărul ziarist se ridică repede de la 
masă și-și ia pălăria, zicînd: 

— Opt oare trecute! Mă așteaptă la consiliu! 

Acei cari s-au ocupat de fericirea popoarelor numai in 

mod superficial nu înţeleg bine mecanismul acelor două 
operaţiuni cari constituie viaţa socială şi de la cari depinde 
bunăstarea națională: producțiunea şi consumațiunea. 
- O ţară este bogată prin natura pămintului, prin clima ei, 
prin puterea vegetativă şi prin activitatea și inteligința 
ocnitorilor. Un pămînt produce cu puțină muncă ceea ce 
altul produce cu o muncă de două şi de trei ori mai mare. 
Şi astfel clima şi rodirea pămintului contribuie la fericirea 
poporului. 

Fertilitatea pămîntului a avut totdauna o mare înriurire 
asupra civilizaţiunii; mai ales în lumea cea veche a avut o 
acțiune însemnată asupra lucrării şi capacităţii muneito- 
rilor; raportul dintre pămînt şi om este un coeficient foarte 
important al bogăției sociale. Astăzi în Africa, în pustiul 
Sahara, dacă călătorul găsește un colţ de loc ospătos, cauza 
este că acolo s-a găsit apă şi s-a putut cultiva pămintul, de 
aceea s-au adunat oameni şi s-a înființat un suhat, un sat 
sau un oraș. 

Este în natura omului să nu-i placă munca, fiindcă mun- 
ca e ostenitoare. Cind cineva se pune pe muncă, o face cu 
siguranța sau cel puţin cu speranţa că prin acea osteneală, 
prin acea lucrare va dobindi sau lucruri de cari are trebuin- 
ță, sau lucruri pe cari să le poată schimba cu altele cu cari 
să-și îndestuleze nevoile şi mulţumirile. 

Producerea fiind ostenitoare şi consumațiunea fiind mul- 
ţumitoare, este natural ca fiecare să caute a munci cit s-ar 
putea mai puţin şi a se mulţumi cît s-ar putea mai mult. 
Aşa fiind, pentru a face pe om producător, trebuie mai 
întii de toate ca el să fie asigurat că ceea ce va dobindi prin 
muncă să fie al său, că numai el să aibă dreptul să se serve 
de productul acelei munci, sau că numai el să aibă dreptul 
să dispuie de acel product pentru a-l schimba cu obiecte de 
cari voieşte să se serve. 

Precum vedem, producțiunea este supusă consumațiunii, 
şi valoarea productelor caută să fie în raport cu trebuinţele 
sau cu dorinţa ce se simte de dinsele; așadară, activitatea 
consumaţiunii are o mare înriurire asupra producţiunii, 
căci nu putem consuma dacă nu producem. 

Tendinţa omului este de a-şi da mulțumiri cît de multe, 
de a se bucura de toate bunurile din lume; şi cu cît omul 
este mai cultivat, cu atit şi trebuinţele lui sunt mai mari 
şi mat variate; ele cresc şi se înmulțesc pe toată ziua, cu 
cit cultura lui se dezvoltă. Cu cit un popor este mai sus pe 
scara civilizaţiunii, cu atit trebuie să producă mai mult 
pentru întimpinarea multiplelor sale trebuinţe; astfel, con- 
sumaţiunea, fiind strins legată de producţiune, devine 
măsura cea mai adevărată a civilizaţiunii și a bunei stări a 
unui popor. Traiul bun, darea de mină sunt elemente esen- 
tiale ale fericirii unui popor;iar sărăcia, mizeria, neputinţa 
de a consuma sunt faze nenorocite ale esistenţei sale. 

Precum vedem, consumaţiunea, la rindul său, este subor- 
dinată producţiunii; prin urmare, pentru a mări consuma- 
ţiunea, nu esistă alt mijloc decit a activa producţiunea și a 
inlesni schimbul. 

n viaţa socială, toți oamenii sunt totodată și producători, 
şi consumatori, însă nimeni nu este în stare să producă el 
însuşi toate obiectele ce consumă, şi pe cele mai multe şi le 
procură prin schimburi — în practică, vinzind ceea ce 
producem şi cumpărind pe cele ce ne trebuie, cu preţul do- 
bindit după cele ce am produs. 

Dar fiindcă acei cari caută un obiect de care au trebu- 
inţă nu-l pot găsi totdauna la indemină, şi de multe ori 
ar fi siliţi să se ducă să-l aducă de peste mări şi de peste 
ţări, apare rolul intermediarului între producător și consu- 
mator, rolul comerciantului, a cărui lucrare nu este de a 
produce obiecte de consumat, ci numai de a le lua de unde 
se găsesc şi a le duce acolo unde se cer. 

Misiunea comerciantului este de a fi mijlocitorul schim- 
burilor între locuitorii deosebitelor localităţi şi ţări, de a 
duce productele pe apă sau peuscat la locurile unde se caută; 
el stabileşte, prin acțiunea sa, balanţa între valoarea obiec- 
telor ce caută consumatorul şi valoarea obiectelor ce oferă 
producătorul. 

Cu eit transportarea de la un loc la altul, de ia o ţară la 
alta va fi mai lesne și mai ieftină, cu cit s-ar înfiinţa mai 
multe şosele, canaluri, drumuri-de-fier, corăbii și vapoare 
care să poată înlesni şi reduce costul transportului, cu atit 
consumatorul, adecă toată lumea, va fi mai folosit; de aceea 
stabilirea şi perfecționarea mijloacelor de comunicaţiune 

şi de transport pe apă și pe uscat sunt considerate pretutin- 
deni ca cele mai principale lucrări de utilitate publică. Cu 
cit trecerea de la un loc la altul va fi mai liberă, cu atit 
poporul îşi va putea procura mai lesne și mai ieftin obiec- 
tele de consumaţiune. 

Consumaţiunea şi producţiunea sunt atit de legate între 
dinsele, încît una nu poate exista fără alta. Un import, 
mare trage după sine un export deopotrivă de mare, şi vice- 
versa; ele sunt două operaţiuni cari, vrind-nevrind, trebuie 
să se balanseze, Un popor care importă mult dovedeşte că 
consumă mult; cu cit importă mai puțin, cu atit este mai 
neavut, cu atît își procură mulțumiri mai puţine. Cu toate 
astea, tot mai sunt oameni cari cred, ca tînărul nostru din 
birt de la „Gura raiului“, că fericirea unui stat este de a 
avea o exportaţiune mare şi o importațiune cit s-ar putea 
mai mică. Cred că, impiedecind producţiunile străine de 
a intra în ţară, poporul îşi păstrează banii şi se îmbogăţegte. 
Nu vor să vază că valoarea importului nu poate întrece 
într-un mod constant valoarea exportului și că atunci cind 
se vede una ca aceasta şi se întimplă ca într-o serie de mai 
mulți ani să iasă mai mulți bani decit intră, că aceasta 
nu poate proveni decît din cauze escepționale și lesne de 
esplicat. La noi provine din cauza anuităţilor, dobinzi și 
amortizări pentru împrumuturi contractate in străinătate 
şi pentru cheltuielile întreţinerii de tineri la studii, cazuri 
cari amîndouă sunt o întrebuințare reproductivă a acelor 
bani, căci plata anuităţilor este pentru un capital intre- 
buinţat în lucrări reproducătoare: drumuri-de-fier, cana- 
luri, arme etc., iar banii trimiși tinerilor studenţi sunt 
un plasament care are să fructifice prin știința ce vor aduce 
în serviciul societăţii. 

Necesităţile tezaurului public şi unele exigenţe intere- 
sate au fost cauza înfiinţării a o mulţime de restricțiuni 
puse la trecerea obiectelor dintr-o ţară într-alta gi de mul- 
te ori chiar de la un oraş la altul al aceleiaşi ţări, restric- 
țiuni cu totul jignitoare consumaţiunii şi producţiunii. Din 
norocire însă, acele obstacole, dacă nu dispar, dar cel puțin 
işi pierd din zi în zi tăria, şi chiar multe dintr-insele nici 
nu mai esistă, au dispărut. 

Darea pusă asupra obiectelor de consumaţiune la frunta- 
ria unei țări sau a unui tirg era pur fiscală; mai tirziu însă 

plata asupra mărfurilor străine a fost ca o compensare a 
sarcinilor puse asupra productelor naţionale, patente și 
altele, dări pe cari nu le plătise mărfurile străine şi cari nu 
profitase statului [in] care au venit să fie întrebuințate. 
Dările asupra unor obiecte de consumațiune cari nu au 
semenele lor în producțiunea indigenă și cari nu se pot 
T înlocui, precum sunt colonialele, au fost considerate ca 
un mijloc de a supune poporațiunea la o dare ascunsă sau o 
dare indirectă lesne de priceput. 

În timpuri mai moderne însă, dările vamale au avut toto- 
dată și scopul de a favoriza industria naţională, de a o pune 
la adăpost, de a o apăra de concurenţa străină şi dea asigura 
mai mult sau mai puţin consumaţiunea productelor fabri- 
cate în ţară. 

După cum vedem, taxele vamale au avut şi au un scop fis- 
cal şi altui protecţionist şi se pot împărţi în trei categorii: 
pur fiscale, protecționiste și mizie sau fiscalo-protecționiste. 

Taxele fiscale, cari au de scop de a procura statului un 
venit, nu pot fi nici arbitrare, nici nelimitate, căci consecin- 
ţa neapărată a unei taxe fiind de a sui preţul obiectului cu 
cel puţin atit cit a plătit la intrare, micșorează consumaţiu- 
nea, și venitul statului nu este totdeauna proporționat cu 
mărirea taxei; adesea, dacă nu totdeauna, o taxă mai mică 
aduce statului un venit mai mare decit o taxă ureată, căci 
ieftinind obiectul, i se sporeşte consumaţiunea. 

Cercetarea minuțioasă şi raționată a intereselor generale 
a unei națiuni duce fără doar și poate la adoptarea principiu- 
lui liberului schimb (libre échange). Taxele vamale și pro- 
tecționismul sunt o piedică la dezvoltarea bunei stări şi a 
fericirii naţionale, căci, scumpind prețurile obiectelor, 
împuţinează numărul cumpărătorilor, micşorează consuma- 
iunea, prin urmare micşorează și impuţinează mulţumirile. 

Apărătorii protecţionismului, ca să justifice şi să susție 
teoria lor, zic că munca fiind bogăţia unei ţări, guvernul tre- 
buie să caute prin toate mijloacele să proteagă şi să încurajeze 
cit va putea industriile regnicole în contra concurenței stră- 
ine, ca astfel să asigure munca lucrătorilor indigeni. Ei mai 
adaogă că o ţară trebuie să-şi poată procura toate trebu- 

incioasele la dinsa, iar nu să depindă de alte țări. Unii merg 
cu acest raţionament pină a crede că tarifele protecţio- 
niste sunt foarte juste şi admit chiar prohibiţiunea, precum 
am văzut cele ce ziceau tinerii de la „Gura raiului“. 

Ceea ce a deşteptat mai mult spiritele în privinţa siste- 
mului vamal şi a dovedit pînă la evidenţă teoria libertăţii 
susținută de părinţii ştiinţei economice: Adam Smith, de 
Say, de Ricardo, de Bastiat, de Cobdent şi de urmaşii lor, 
a fost mai intii unitatea vamală germană, Zollverein, care 
a suprimat mai toate vămile de la un stat german la altul, 
mărginind vama la periferia în care se cuprind toate statele 
intrate în unirea vamală. 

O altă împrejurare a fost legea cerealelor în  Englitera. 
Englezii şi francezii credeau că nu s-ar putea permite intra- 
rea liberă a grinelor din Ungaria, din Rusia, din România 
şi din America fără de a da o lovitură de moarte agriculturei 
indigene; își ziceau că în ţările acelea cerealele se dobîn- 
dese cn mai puţină muncă şi cu o cheltuială mai mică decit 
în ţările lor şi că, de s-ar lăsa intrarea lor liberă, grinele 
indigene, a căror producțiune costă mai scump, n-ar mai 
putea ține concurență cu acele venite dintr-acele ţări, că 
cele indigene ar rămiînea nevindute şi agricultorii s-ar ruina. 

Sub influenţa acestor idei iată ce se făcea: ori de cite ori, 
din cauza unei recolte proaste în Englitera, se scumpea pinea 
într-atita încît poporul începea să cirtească, guvernul. con- 
voca pe agricultorii cei mari şi-i consulta; răspunsul lor era 
totdauna acelaşi şi cunoscut de mai nainte: „Să se menţie 
taxele“. 

Cind lucrul devenea prea grav, de mureau oamenii de 
foame cu miile, ca la 1841, agricultorii opinau, cu mare greu- 
tate, pentru o mică reducere, dar şi aceasta cu condiţiune ca 
acea scădere de taxă de import pentru cereale să nu aducă vă- 
tămare agriculturei indigene și să fie numai pină la recolta 
viitoare cel mult. Mai tirziu au consimţit cu mare greutate 
la sistemul numit „scara mobilă“, al cărui scop era de a men- 
ținea prețul griului pe pieţele Engliterei într-o stare nevari- 
abilă, ca astiel preţul pinei să fie totdauna același în anii de 
recoltă proastă, ca şi în acei de recoltă bună. Cu eft recolta 
era mai bună în Englitera, cu atit taxa asupra cerealelor 
străine se urca, și cu cit era mai slabă, cu atit taxa scădea. 
Acest sistem, ingenios în aparenţă, s-a dovedit nepractie și 

a ridicat reclamări dir -partea : -armatorilor și: negustorilor 
grinari, cari, necunoscind de mai inainte taxa la care era să 
fie supus griul lor la sosirea in Englitera, nu mai îndrăzneau 
să facă cumpărături de producte, căci astfel comerţul cerea- 
lelor devenea periculos, devenea un fel de joc la noroc, care 


putea da uneori beneficii foarte mari, dar alte dăți devenea 


ruinător. - 

În faţa lipsei și scumpetii de pine, care a costat în anii ne- 
norociți viaţa a sute de mii de oameni, opiniunea publică, 
avind în'capul ei pe vestitul Cobden şi strigind mereu in 
contra foametii, a silit pe guvern a suprima cu totul dările 
fiscale asupra cerealelor. Astăzi ele sunt admise în Anglia 
fără plată de taxă vamală. Și minune! Cultura pămintului 
nu a suferit cea măi mică sminteală. Cu toată spaima ce in- 
spira agricultorilor englezi grinele americane mai ales, pro- 
ducțiunea agricolă s-a dezvoltat şi mai mult, şi renta pămin- 
tului, în loc de a scădea, s-a suit. 

Un alt esemplu conchizător este ceea ces-a petrecut în 
Franţa cu fierul și cu cărbunele de pămînt. Se credea că dacă 
s-ar permite intrarea fierului și a cărbunelui de pămînt englez 
și belgian fără o taxă mare, lierul îrancez nu s-ar mai putea 
vinde şi exploatatorii indigeni s-ar ruiná. Guvernul francez 
întimpina cea mai mare împotrivire ori decite ori se încerca 
să scadă taxa asupra acestor două obiecte, și Franța rămăsese 
cu totul înapoi de Englitera și de Belgia în privința fabricării 
mașinilor mai cu deosebire. În ziua cind guvernul, trecînd 
peste consideraţiunile esploatatorilor de fier şi de cărbuni, a 
luat asupră-i de a reduce taxele, astfel că intrarea în Franța 
a cărbunelui şi a fontei (tuci) englezeşti și belgiane să devie 
posibilă, aceasta nu a ruinat nici cuptoarele de fier, nici 
minele de cărbune francez, şi toate industriile fierului, precum 
fabricile de mașini, de trăsuri, cuțităria, lăcătugerie, unel- 
te, dramūrile-de- fier şi sumă de alte fabricaţii s-au înfiinţat, 
s-au dezvoltat şi prosperă. 

Dacă am chema pe tabaci să-i întrebăm ce taxă le-ar con- 
veni să se puie asupra pieilor argăsite în străinătate, putem fi 
siguri că ei ar propune a se opri intrarea pieilor străine sau 
cel puțiwa li se pune o taxă aşa de mare, încit nici cizmarii, 
nici curelarii să nu mai poată să se serve de pieile străine in 


lucrările lor de încălţăminte şi de şelărie, ca astfel să fie si- " 


lită lumea să cumpere pieile tabacilor noştri şi să plătească 


459 


scump încălțăminte de calitate proastă. Dar totodată să între- 
băm şi părerea celorlalți români cari nu sunt tabaci, şi putem 
fi siguri că ea va fi cu totul alta, căci le-ar conveni mai bine 
să găsească în tirg încălțăminte, hamuri şi alte obiecte de 
piele, ieftine şi de calitate bună, fie ele de piele argăsită in 
țară sau in streinătate; părerea lor ar [i a se lăsa pielăriei 
străine libertatea de a veni în țară fără plată de taxă. 

Ceea ce zic aci pentru tabaci o putem repeta pentru toate 
celelalte meserii. 

Numai croitorilor le convine ca hainele venite din străi- 
nătate să fie greu impuse, iar toată cealaltă lume este inte- 
resată ca hainele să poată intra liber, fără taxă, ca să şi le 
poată procura mai ieftin. 

Fiecare corporaţiune cere taxe mari, dacă nu gi prohibi- 
ţiuni, pentru obiectele dinafară similare cu cele ce produce, 
cizmarii pentru cizme, croitorii pentru haine, lăcătuşii pen- 
tru fierărie, timplarii pentru mobile; dar totodată cere libe- 
ră intrare pentru toate celealalte obiecte; incit, dacă ne-am 
închipui populațiunea împărţită într-o mie de meserii de 
cîte o mle de membri în fiecare corporație, din toată popora- 
țiunea numai o mie de familii ar voi impozit asupra haine- 
lor venite din străinătate, căci numai o mie ar fi interesate 
să fie hainele scumpe, iar 'celelalte nouă sute de isnafuri sau 
nouă sute de mii de familii ar fi interesate să nu fie impuse, 
ca să le poată cumpăra cît mai ieftin. Asemenea pentru ciz- 
mari, asemenea pentru fierari, pentru timplari etc. Taxa 
vamală asupra hainelor este nu numai un impozit indirect 
asupra tuturor celor cari nu sunt croitori şi cari sunt de o 
mie de ori mai numeroși, dar este totodată un privilegiu, pen- 
tru că acel impozit profită numai croitorilor, cari, într-un 
mod indirect, încasează acel impozit prin scumpetea haine- 
lor. 

Adversarii sistemului protecţionist nu tăgăduiesc importan- 
ţa muncei ca factor al bogăției statului, dar ceea ce voiesc ei 
este ca ea să fie bine întrebuințată, întrebuințată cu spor, 
aplicînd-o la lucrările acelea pentru cari poporațiunea are 
mai multă aptitudine și pentru cari condiţiunile În cari se 
află sunt mai favorabile. Într-o ţară agricolă, de esemplu, care 
are păminturi întinse, păşunări bogate, ar fi o economie rău 
înțeleasă a fabrica postavuri şi mătăsării și a cumpăra din 
străinătate vite, unt, brinză şi ouă. 

Liberii schimbișşti cred că drepturile protectoare nu numai 
că nu aduc nici un folos producțiunii indigene, dar merg şi mai 
departe, cred că impiedecă dezvoltarea generală a industriei 
indigene, a comerţului şi a agriculturii şi că aduc adevărată 
vătămare dezvoltării şi înaintării bogăției publice. 

Ideile protecţioniste au avut mare trecere în secolul tre- 
cut, pe atunci pe cînd transportarea de la un loc la altul 
era scumpă, anevoioasă şi de multe ori imposibilă; dar de la 
începutul secolului a! XIX-lea, ştiinţa economică în Franţa, 
în Italia şi mai cu deosebire în Anglia s-a rădicat contra 
lor. Zollverein-ul le-a dat o lovitură de moarte, arătind într-un 
mod pipăit că, lăsînd trecerea liberă de la un stat german la 
altul, acele state nu numai că n-au suferit nici o pagubă, dar au 
simţit o ușurare, un bine, precum va fi un bine şi mai mare 
cînd se vor desfiinţa acele vămi dintre Germania şi Franţa, 
dintre Italia, Spania şi dintre toate statele mici și mari. 
Zollverein-ul a dovedit pină la evidenţă că buna-stare a po- 
poraţiunii se măreşte cu cit se întinde mai mult cercul liberei 
circulaţiuni a productelor. Suprimarea taxelor vamale dintre 
Piemonte și Toscana, dintre Toscana și Statele papale, din- 
tre acestea şi cele două Sicilii nu a adus pagubă nici unei din- 
tr-acele părţi ale Italiei, şi unirea a fost nu numai un bine 
politic, dar şi un bine economic. 

Ideile de liber schimb au făcut şi fac pe toată ziua proze- 
liţi, deși întîlnesc opunere foarte mare atit din partea guver- 
nanţilor, căci văd o dificultate a înlocui prin alte dări sutele 
de milioane ce figurează în bugete ca venit vamal, precum şi 
din partea celor interesaţi în unele fabricări în cari au anga- 
jat capitaluri foarte însemnate și cari s-ar simţi tare loviți, 
de nu şi ruinați, dacă ar fi abandonaţi liberei concurențe. 

Cu toate acestea, însă, nu este mai puţin adevărat că în 
țările cele mai industriale, chiar cele mai luminate, în 
Franţa, în Germania şi mai ales în Anglia, se procede trep- 
tat la realizarea acestei idei prin scăderea continuă a tarife- 
lor şi prin admiterea tuturor productelor. 

A respinge comerțul unei țări cu celealaite, dind avanta- 
jul, fie prin proibiţiuni, fie prin tarife, unor industrii a căror 
viaţă nu depinde decit numai de sacrificii naţionale, este 
a impiedica dezvoltarea bunei stări a poporului şi a precipita 
decadenţa economică a ţărei. Nu se ridică bogăţia naţională 
prin taxe vamale, ea se ridică printr-o aplicaţiune înţeleaptă 

şi stăruitoare a muncei, dînd protecțiunea legii industriilor 
cari pot prospera prin natura lucrurilor, prin climă, prin 
calitatea pămîntului, prin pozițiunea geografică şi prin in- 
deminarea locuitorilor, căci numai acele pot prospera pro- 
duciînd mult, bine și ieftin, şi numai acele pot realiza be- 
neficii adevărate; iar acelea cari nu pot prospera decit nu- 
mai prin ajutorul tarifelor asupra similarelor, nu fac alta 
decit să împuţineze relaţiunile de schimb, să izoleze naţiu- 
nea și să apese ca un impozit asupra ei. 

Este foarte de însemnat cum cad în contradicţiune cu ei 
înşişi acei cari cer protecțiunea industriei lor prin dări va- 
male! Fabricanţii de stofe de lină, de esemplu, cer ca sto- 
fele de lină similare streine să fie supuse la o dare cit s-ar 
putea mai mare, dar cer totodată ca lina streină să nu fie 
impusă ; o pretind şi o cer, cu toate că în sistemul lor libera 
intrare a linei ar împuţina beneficiile și ar aduce pagubă 
crescătorilor de oi prin scăderea prețului linei, De ac: lupta 
între aceste două industrii şi nedumirirea guvernului mare ! 
Cum să combine și să mulţumească pe amindouă grupările 
de interesaţi? Fabricanţii de fierărie cer pe de o parte ca fie- 
răria străină să fie oprită sau cel puţin greu impusă, şi pe 
de alta pretind ca fonta streină întrebuințată la fabricarea 
fierului, cu care se servă ei, să fie liberă de a intra fără taxă; 
producătorii de fontă cer ca fonta străină să fie impusă şi 
cărbunele de pămînt să intre fără taxă. Într-un cuvint, fie- 
care industrie cere protecţiune vamală pentru obiectele ce pro- 
duce și liberă intrare pentru cele cu cari se servă la fabri- 
carea productelor sale. 

Unele guverne, legănate între aceste două exigențe con- 
trazicătoare, au imaginat un slab paleativ: sistemul numit 
Draw-back, adică a înapoia fabricanţilor, cînd espoartă pro- 
ductele lor, părţile taxelor percepute asupra tuturor mate- 
riilor cu cari s-au servit la fabricare; sistem şi anevoie de prac- 
ticat, şi păgubitor fiscului totodată; sistem care s-a înlocuit 
prin altul tot atit de anevoie şi de complicat numit acguit 
å condition (plătit condiţional) și care constă întru a se admite 
intrarea liberă a unor materii, pe un timp determinat, cu 
condițiune ca în acel interval să se expoarte o cătime de 
articule la fabricarea cărora să fie servit o parte analogă de 
acele materii. 

Lumină se face din zi în zi mai mult asupra acestei ces- 
tiuni, şi lumea începe a înţelege că restricţiunile vamale, 
protecţionismul şi prohibiţiunile aduc vătămare producțiunii 
naţionale în loe de a folosi, şi că sistemul libertăţii îi prie- 
ste mult mai bine. Fiecare înţelege că adevărata prospe- 
ritate constă în înlesnirea de a-şi putea procura productele, 
că condiţiunea de căpetenie a prosperității este ca munca să 
poată da maximum posibil de producte de schimb şi că tre- 
buie aplicată mai cu deosebire la industriile acelea pen- 
tru cari poporaţiunea are mai multă îndeminare, mai multe 
înlesniri şi mai multe mijloace, iar nu la industriile cari nu 
pot trăi decit cu sacrificiile contribuabililor. 

Degi interese politice rău înţelese fac pe unii să creadă că 
se poate reveni la ideile cele vechi de protecţionism, dar 

“lumea merge pășind pe toată ziua cătră liberul schimb, căci 
legile rațiunii sunt mai presus de orice voinţă individuală, 
Un om puternic poate împiedeca sau întîrzia, pentru un timp, 
mersul natural al lucrurilor, dar a-l opri — niciodată! Mi- 
siunea omului de bine, a cugetătorului, este de a descoperi 
legile adevărate ale intereselor sociale, și misiunea omului 
politic este dea aplica acele legi, dea supune acestor legi toate 
voinţele individuale și de a opri pe oricine de a-i impune al- 


tele. Oamenii cari se bucură de încrederea poporului şi cari. 


îi voiesc binele, cînd nu ştiu sau nu înţeleg cum trebuie cum- 
pănite interesele generale acestui popor, fac uneori un rău 
mult mai mare decît cei rău cugetători, căci poporul, avind 
toată încrederea în patriotismul și în sentimentele lor de 
iubire, îi urmează orbeşte şi se face campionul ideilor celor 
mai greşite şi mai vătămătoare. 

A voi să se înfiinţeze o industrie naţională este o cugetare 
mare şi folositoare; dar a voi să se înfiinţeze prin protec- 
ţionism și prin subvenţiuni este un rău foarte mare, a cărui 
consecinţe sunt necalculabile. 

Regulamentele şi restricțiunile la cari comerţul a fost su- 
pus n-au făcut decit a aduce piedici dezvoltării industriale. 
Reformele operate într-această a doua jumătate a secolului 
prin tractatele și convenţiunile vamale n-au avut alt scop 
decit de a ridica comerţului unele din piedicele care-l în- 
curcau. Mai toate acele tractate au avut tendința de a face 
posibilă trecerea productelor dintr-o ţară într-alta. În ma- 
terie de schimb, ca şi în modul de a conduce toate celealaite 

interese sociale, ar fi de dorit ca guvernul să-şi concentreze 
acţiunea numai întru a mănţine ordinea publică, a opri pe 
ce! îndrăzneţi de a oprima pe cei slabi și de a îngriji de sănă- 
tatea generală. 

S-a zis de unii economişti că ar fi unele obiecte pe cari stră- 
inii, neputind să le găsească decit numai într-un singur loc, 
precum este guano, care nu se află în abundență decit în Peru, 
pucioasa, care nu se găseşte esploatabilă decit în Sicilia, 
ceaiul, care pină în anti din urmă nu se putea produce decit, 
în China; că s-ar putea să se puie la ieșirea acestor obiecte 
din ţara lor taxe foarte mari, pentru că străinii sunt siliţi 
să le cumpere oricît de scumpe ar fi, negăsindu-le aiurea. 
Poate îi aici o aparenţă de adevăr, dar este pozitiv că lucrul 
nu trebie împins prea departe, fiindcă atunci cei cari se ser- 
vesc cu acele producte au să caute toate mijloacele de a le 
înlocui cu altele, precum se face cu ceaiul, pe care englezii 
au început a-l cultiva cu mult succes în Indii, cu îngrăgă- 
rile artificiale, cu fulmicotonul şi cu dinamita, cari o să in- 
locuiască pucioasa ca material de război. 

Taxele asupra importului sunt pur fiscale, cind se pun a- 
supra productelor cari nu se pot produce într-acea țară, pre- 
cum sunt cele asupra ceaiului, puceoasei, cafelei şi aupra 
tuturor colonialelor şi asupra zahărului, în ţările unde nu 
se poate cultiva nici trestia, nici sfecla ; iar cind se pun asu- 
pra productelor cari au similare şi se pot produce în ţară, 
şi totodată acele produse inintru sunt sau scutite de tot, sau 
supuse la o taxă mai mică, atunci acele taxe au un caracter 
protector; astfel ar fi de exemplu taxa pusă asupra linei 
străine la intrare, pe cind lina indigenă ar fi scutită ; taxa asu- 
pra încălțămintelor aduse din străinătate, pe cind cele indi- 
gene ar îi scutite. În asemenea cazuri, consumatorii plătesc 
mai mult decit suma ce intră în casa statului pentru că acele 
taxe suie preţul și al linei străine, şi allinei indigene, şi 
al încălțămintelor străine, și al celor făcute în ţară. Casă 
precizez mai bine, voi pune cifre: Săne închipuim, de esem- 
plu, că într-o țară consumaţiunea linei ar fi de 10.000.000 
de kilograme și că din străinătate ar veni 5.000.000 kilograme, 
iar celealalte 5.000.000 ar fi lină indigenă; să zicem că lina 
străină ar costa la fruntarie un leu kilogramul și că i se 
pune o taxă de 10 la sută vamă la intrarea ei; guvernul ar 
percepe 500.000 lei vamă asupra linei străine, care nu s-ar 

putea vinde decit pe un leu și zece bani kilogramul, dacă nu 
şi mai mult. Lina indigenă s-ar vinde tot pe un leu şi zece 
bani, adică că publicul ar plăti 1.000.000 lei mai mult pe 
“lină decit dacă ar fi lipsit vama. Din acest milion de lei pe 
care îl plăteşte publicul peste ceea ce ar fi plătit dacă lina 
străină ar fi intrat fără vamă, numai 500.000- lei intră în 
casa statului, iar ceilalţi 500.000 lei se plătesc indirect pro- 
ducătorilor de lină; cu alte cuvinte, statul supune pe locui- 
tori a plăti cîtorva producători de lină un impozit de 500.000 
lei pe tot anul. S-a calculat că în Franţa poporul plătește o 
dare de 30.000.000 lei pentru cărbunele de pămînt, pe cînd 
din această sumă numai 2.000.000 lei întră în casa tezaurului 
de la taxa asupra cărbunelui venit din străinătate, iar cei- 
lalţi 28.000.000 sunt în favoarea exploatatorilor de cărbuni 
fără nici un folos pentru Franţa. 

Impozitele asupra obiectelor manufacturate venite din- 
afară au totdeauna un caracter mai mult protector decit fis- 
cal. Numai atunci se pot considera ca pur fiscale. Cînd pro- 
ductele similare naţionale ar îi supuse la o dare interioară 
echivalentă. 

Sistemul protecţionist este combătut pe faţă de toți acei 
cari ţin seamă de interesele generale mai mult decit de cele 
individuale sau de grupuri şi este combătut, într-un mod in- 
direct şi ascuns, de chiar acei cari sunt preocupaţi numai 
de interesele unui grup; şi iată cum: de vom considera mai 
cu seamă fabricatele, grupul care produce un obiect, instru- 
mente de fier de esemplu, pretinde şi stăruieşte a dobiîndi ca 
similarele venite din străinătate să fie cît s-ar putea mai 
impuse, dar totodată pretinde şi stăruie ca materialul cu 
care se servă el la fabricarea lor, precum sunt fonta, cărbu- 
nele etc., să fie admise fără taxă; ceea ce face că interesele 
se împung şi se contraluptă. În cazul citat aci, fabricanţii 
de obiecte de fier cer şi pretind ceva care, fiindu-le lor de 
folos, este păgubitor fabricanţilor de fontă şi esploatatori- 
lor de cărbune, Cele mai multe grupuri de fabricanți sunt 
într-acelaşi caz. 

Acest antagonism a avut un rezultat bun, a adus reduce- 
rea şi chiar suprimarea dărilor de intrare asupra celor mai 
multe materii brute şi a necesitat încheiarea a mai multor 
tratate de comerţ între state; a făcut că în statele civilizate 
sunt astăzi două tarife: unul general şi altul convenţional; 

cel dintii lăsat la discreţiunea- statului și celalalt special nu- 
mai pentru provenienţele din ţările cu cari esistă tractat. 

Sistemul tractatelor de comerţ este o păşire gradată cătră 
liberul schimb și o lovitură dată protecţionismului. 

Cind un principiu eronat este lovit, pe de-o parte, de ins- 
tituirea Zoliperein-ului, pe de altă parte, printr-o lege că legea 
cerealelor și prin tractatele de comerț, momentul dispariți- 
unii lui nu este departe. Chiar putem zice de acum că dările 
protectoare nu mai esistă în Englitera; venitul cel mai mare 
doganal al Marei Britanii provine mai în totalitate din 
dările asupra colonialelor de 464.000.000 lei, care e venitul 
vămilor de astăzi, darea asupra zahărului fiind suprimată. 


81.000.000 fr. provin din darea asupra ceaiului 


5.000.000 „ . „ de la cafea 
134.000.000 „ „ de la spirtuoase 
45.000.000 „ „ de pe vinuri 
183.000.009 „ „ dela tutun 
448.000.000 


Încît numai minima sumă de 16.000.000 provine de la pro- 
ducte fabricate, şi aceasta mai mult ca represalii în contra 
Franţei, care nu poate renunța la unele taxe puse asupra pro- 
veniențelor engleze. 

Cine n-a avut a face cu practica formalităţilor neplăcute 
a vămilor și n-a văzut de aproape pagubele simţitoare ce se 
pricinuiesc comerțului cu sistemul vamal nu-şi poate face o 
idee de o asemenea calamitate. Este adevărat că nu există, 
nici nu poate exista impozite plăcute cari să nu atingă mai 
mult sau mai puțin libertatea individuală; dar nu e mai pu- 
țin adevărat că nici unul nu se poate compara, în vexaţiuni, 
abuzuri și arbitrar, cu impozitele vamale. 

Oricine a comandat de-a dreptul obiecte din străinătate 
pentru trebuințele casei sale, furnituri din Viena, din Paris 
sau din Londra cunoaște numeroasele greutăţi şi neajunsuri 
ce întimpină cu vama și cu vameşii noştri. Deosebit de darea 
legiuită către stat, calculată de 'zelul prepuşilor serviciului 
foarte adesea pe o valoare mai mare decit cea reală, cind alte 
consideraţiuni nu fac să se preţuiască pe 50 sau pe 60 la sută 
mai jos de valoare — deosebit de descărcatulși reincărcatul 
la magaziile vămii — mai există pe ici, pe colea cite o mică 
vămuială în natură. Cui nu i-a lipsit o cămaşă sau şi două 

din duzină, mai multe șervete dintr-un asortiment de masă; 
dar păhare sparte, farfurii ştirbite, pălării turtite şi rochii 
gherhuite? Lăzile bine așezate și închise de la locul pornirii 
ajung neatinse la Brăila, ja Giurgiu, la gara Tirgoviştii sau 
la Filaret; acolo se deschid, se caută una cite una; după aceea 
'obiectelese aruncă unul peste altul în ladă, lada se închide în 
grabă, cum dă Dumnezeu, încît ajung la destinaţie într-o 
stăre ca vai de ele. Acei cari nu le ştiu acestea n-au decit 
să întrebe pe negustori, şi vor afla că ar fi mai bucuroşi să plă- 
tească 10 şi 10 la sută în loc de 7 14,0%, numai să nu li se 
pricinuiască neajunsurile şi pagubile ce încearcă din cauza 
revizuirilor la vămi. l 

Ni se va zice poate că de ce vătămaţii şi păgubagii nu re- 
clam şi nu cer îndreptare şi despăgubire? Cauzele tăcerii 
sunt multe şi multiple. Particularii tac fiindcă obiectele 
aduse de-a dreptul, fără intermediarul negustorilor și comisi- 
onarilor, sunt de-o valoare puţin însemnată și nu vor să-şi 
bată capul a-și procura dovezi, a alerga pe la procurori şi 
judecători şi a-şi face vrăjmași pentru cîțiva franci ce li 
s-au luat mai mult pentru citeva feligene sparte sau o pere- 
che de cizme furate. Negustorii şi comisionarii tac pentru 
că cei mai mulți au un interes major de a trăi în pace cu im- 
piegaţii vămii, cari-i au totdeauna la mină cu fel de fel de 
fraude şi contrabande, cu declaraţiuni închipuite şi cu fac- 
turi economicoase, acte cu cari în tot momentul ar putea 
să le cauzeze pagube însemnate. 

Comerciantul, precum am zis, este un agent necesar distri- 
buţiunii productelor, adică trecerii lor de la producător 
la consumator. Este dar drept şi echitabil ca el să fie remu- 
nerat potrivit cu serviciul ce aduce producătorului şi consu- 
matorului. Această remunerare se regulează singură, prin 
ea însăși, cind trecerea de la un oraş la altul, de la un sat la 
altul este liberă, căci atunci se stabileşte concurenţa între 
acei cari practică această industrie, gi remunerarea se reduce 
la aceea ce trebuie să fie. Aşa la costul productului în locul 
unde s-a produs și la cheltuielile de transport mai trebuie să 
se adauge şi remunerarea comerciantului pentru munca sa 
şi pentru rizicul capitaluiui ce întrebuințează. Dar alături 

cu comerciantul mai găsim adese între vinzător și cumpără- 
tor şi alţi agenţi ai schimbului, mai mult sau mai puţin ne- 
cesari, curtieri sau samsari, cari se întrepun, vrind-nevrind, 
ca mijlocitori între vinzător şi cumpărător. Aceşti agenţi 
nu riscă nimic, pentru că meseria lor nu cere nici un capi- 
tal, ceea ce face că de multe ori numărul acestor agenți ajunge 
a fi atit de mare, incit mai mult încarcă tranzacţiunile decit 
le înlesnesc; se înmulțesc atit de mult, încît devin un para- 
zit care soarbe o parte însemnată din valoarea productelor, 
fac pe producător şi pe comerciant să primească mai puţin 
decit adevărata valoare a obiectelor și pe consumator să 
le plătească mai mult decit valorează. 

Deși profesiunea de samsar sau de curtier nu trebuie să fie 
un privilegiu sau un monopol, nu este mai puţin adevărat 
că trebuie permisă numai celor cari ofer garanții de cunog- 
tință şi de experienţă, numai celor recunoscuți pentru ono- 
rabilitatea lor. La noi, pînă acum cel puțin, meseria de curti- 
er era practicată de ciţiva greci şi, în cea mai mare parte, 
de izraeliţi, cari aleargă pe la cumpărători, oferindu-le pro- 
ducte fără a fi însărcinaţi de vinzători, se duc la vinzători 
fără a fi trimeşi de cumpărători, incurcând, iar nu înlesnind 
tranzacțiunile, încât au devenit o adevărată plagă pentru 
trauzacţiunile noastre. 

Talentosul nostru pictor Grigorescu a espus, acum ciţiva 
ani, un tablou în care, cu penelul său maestru, reprezinta un 
iarmaroc (un bilci): mulțime de ţărani români, bărbaţi şi 
femei, vind cai, boi, oi, porci, păsări, ouă, unt, zarzavatari 
etc. şi numai ovrei se văd cumpărind, adevăr prins pe fapt. 
Ar zice cineva, la vederea acestui tablou, că în România nu- 
mai ovreiul cumpără, numai el este consumator? Eroarea 
ar fi mare. Ovreiul cumpără in adevăr, dar cumpără numai 
ca să vinză a doua zi, şi dacă pictorul nostru ar fi zugrăvit 
părechea (le pendent} acestui tablou am fi văzut, în Piaţa 
Sfinta Vineri, ovreiul vinzind românilor din oraș ceea ce 
cumpărase cu o zi mai inainte de la ţărani în iarmaroc. Ovre- 
iul, în genere, nu este nici producător, nici consumator, el 
este numai precupeţ: cumpără cînd găsește pe om la nevoie, 
ca să vindă scump. Hrana ovreiului este puțină, mămăligă 
cu două-trei fire de ceapă sau de usturoi; el nu are trebuință 
de hrană substanţială, fiindcă nu se osteneşte muncind, nu 
munceşte, nu cheltuieşte putere mușchiulară; nu cheltuieşte 

cu îmbrăcămintea, căci nu ţine la curăţenie, leapădă haina 
de pe dinsul şi cușma din cap numai cind cad bucățele. Ocu- 
paţiunea lui esclusivă este a se ţine la pindă, țintind chioriş 
la punga şi la necesităţile românului sărac sau cheliuitor: 
trăiește din sudoarea şi din nenorocirile românului muncitor, 
Puţini, foarte puţini ovrei sunt meseriași: croitori, zidari, 
dulgheri, timplari; mulţimea cea mare sunt cîrciumari, 
cămătari, zarafi şi samsari — nici unul plugar. 

Comerţul, astfel cum se practică la noi, în loc de a fi ser- 
vitorul supus al producţiunii și al consumaţiunii, s-a făcut 
stăpinul şi tiranul producătorului şi consumatorului, în- 
tr-atit incit agricultorul, producătorul nostru cel mai se- 
rios, munceşte numai şi numai ca să hrănească traficul ba- 
nului; trăieşte aşteptind cu groază momentul critic cind ni- 
meni nu-i va putea scoate biata moşie din ghearele cămătaru- 
lui. 

Oricine cunoaşte starea plugarului român poate spune că 
o mare parte din proprietăţile cedate acum optsprezece ani 
celor 800.000 de foşti clăcaşi sunt vindute, într-un mod mai 
mult sau mai puţin latent, circiumarilor, cămătarilor şi avo- 
caţilor stabiliţi prin prejurul judecătorilor de ocoale, acestor 
trei puternici și dibaci aliaţi ai comerţului ovreiese. Și de 
n-ar fi fost interdicțiunea legii de a vinde, interdicțiune 
care expiră peste doisprezece ani, putem fi siguri că a treia 
parte, dacă nu jumătate, dintr-acele pămînturi ar fi trecut 
în posesia acestor trei clase de lipitori. 

Să nu se crează că lucrurile se petrec altfel cu proprieta- 
rii cei mari. Luaţi de curiozitate o plasă și cercetaţi cine 
erau acum cincizeci de ani proprietarii moșiilor celor mari 
din acel ocol şi comparaţi acele nume cu ale proprietarilor 
lor de astăzi; veți găsi că trei pătrimi din ele au trecut în 
minile grecilor, bulgarilor și la ovrei deghizați și nedeghi- 
zaļi. Şi să nu ni se zică că toţi vechii proprietari români 
au fost incapabili, risipitori şi jucători; faptul este că pro- 
prietatea fonciară a fost persecutată în folosul capitalului 
bănesc, care a supus-o la niște condițiuni atit de aspre, incit 
ea n-a putut rezista. 

Una din cauzele acestei stări de lucruri a fost şi este că 
la noi, ca şi mai pretutindeni în Orient, trebuinţele consu- 
maţiunii au crescut mai repede decit putinţa și mijloacele 
de a produce; astfel, acei cari au avut un fond l-au risipit 


469 


treptat, consumind pe tot anul împreună cu venitul şi o 
parte din fond. Dar cauza cea puternică care a precipitat 
exproprierea vechilor proprietari români a fost, în Moldova 
mai ales, numeroșii cămătari şi samsari cari pe de-o parte 
înlesneau imprumuturile cu dobinzi mari şi cu clauze pe- 
nale nepomenite — condițiuni pe cari tribunalele le judeca 
într-un mod judaic — iar pe de alta deprecia productele 
pămîntului prin tot felul de născociri şi înșelătorii. 

Cei antici, cari aveau imaginaţiunea vie şi talentul de a 
personifica ideile cele mai abstracte și la cari comerţul se 
petrecea ca şi la noi, personificau în zeul Mercur trei atri- 
bute: Elocința, Comerţul şi Hoţia şi-l numeau Trismegistul 
(cel de trei ori mare). Acest zeu era atit de puternic, incit 
chiar lui Joe îi era teamă de dinsul. Tot el ducea și sufletele 
în iad. 

Un economist a comparat pe traficanţii de felul celor de 
la noi cu paianginul, acea insectă numai ochi și gheare, care 
își întinde pinzele ca o plasă prin locurile unde ştie că trec 
muștele, iar el, ascuns în cămaşa sa, se ţine la pindă şi, 
îndată ce simte reţeaua mişcindu-se, ştie că i-a sosit o 
victimă; întocmai astfel clopoţelul agăţat de uşa trafican- 
tului, zice economistul, îl vestește că i-a intrat în odaie un 
nenorocit de jumulit, o victimă. Traficantul, ca şi paiangi- 
nul, nu leapădă victima din ghearele sale decit după ce i-a 
supt toată viaţa. Circiumarii și cămătarii sunt, pentru bie- 
ţii ţăranii noştri mai ales, păiangini veninoşi; le sug punga 
şi le fac viaţa amară ca iadul. 

Un croitor, un cizmar cumpără stofe sau piei, le lucrează, 
le preface în haine şi în încălțăminte, le dă o valoare ce nu 
aveau mai înainte de a pune ei mina pe diusele și de-a le 
transforma. Prin munca şi ştiinţa lor adaugă o valoare nouă 
pe lingă cea primitivă a acelor materii; aceia sunt producă- 
tori cari sporesc avuţia ţării. Ei nu creează, pentru că numai 
Dumnezeu poate crea, dar măresc, crese valoarea lucrului. 
Acei oameni, fie ei români, greci, nemți sau ovrei, sunt 
oameni folositori; nu este tot astfel cu zaralul cămătar, cu 
samsarul sau cu cîrciumarul, traficanţi de bani, a căror 
stăruinţă este de a cumpăra astăzi pe preţ scăzut ceea ce 
valorează mult mai mult, și a vinde mine cu preţ suit 
ceea ce valorează mult mai puţin, provocind cu mijloace 
felurite şi meșteşugite, lipsite de conştiinţă, suirea și scă- 

derea preţurilor, ca să poată beneficia fără a munci; aceia 
nu suni producători, sunt trintori, cari trăiesc din munca 
altora. 

Aci nu e vorba de adevărații comercianţi şi de adevăra- 
ţii financiari, ci numai de traficanţi, zarali şi samsari. 

Am auzit zicîndu-se că averea se ţine cu muncă, cu econo- 
mie și cu bună chibzuiată și că, dacă proprietatea a trecut 
de la vechii proprietari în alte mini, cauza este că era foarte 
natural să treacă din mini necapabile în mini de oameni 
muncitori și ispitiţi. Dar oare toți vechii proprietari să fi fost 
trintori, incapabili gi risipitori, şi numai traficanții, rachi- 
erii gi zarafii să fi fost capabili gi muncitori? Şi condiţi- 
unea avantajoasă ce s-a făcut de cițiva ani, mai cu seamă, 
capitalului bănesc și traficului, în detrimentul proprietă- 
ţii agricole, să nu fi avut nici o înriurire asupra acestei 
mișcări a moșiilor? Dar cine n-a văzut cum s-a eclipsat, în 
puţini ani, strălucirea unora din foștii traficanţi, deveniți 
proprietari de moșii? Cine nu cunoaște starea de ruină în 
care i-au dus şi pe dinşii camăta, după ce din traficanţi de 
bani s-au făcut proprietari de moșii? Cum? Leneşi au fost 
frații X., d-l Y. şi d-l Z. și alţi mulți, tot oameni cunos- 
cuţi de harnici şi muncitori, cari au ştiut a aduna bani 
peste bani prin speculă şi comerţ, să devie milionari, şi 
cari s-au ruinat cînd și-au băgat capitalul în moșii? 

Să nu fie oare aici un rău care trebuie studiat, căutat și 
vindecat? 

Și cum putea să fie altfel cînd vedem că un comerciant 
cu un capital de citeva mii de lei deschide cantor, aruncă 
pe piaţă poliţe de o valoare de zece, de cincisprezece ori 
mai mare decit capitalul său metalic şi ridică bani pe 
simpla sa işcălitură cu 7 şi cu 8 la sută, bani pe care-i spe- 
culă cu 15 şi 20 la sută, imprumutindu-i i pe la proprietari 
şi pe la arendaşi, cari anevoie dobindesc din munca pămin- 
tului 4 sau 5 la sută? Cu modul acesta au toată posibili- 
tatea, dacă nu certitudinea, de a-şi indol capitalul în puțini 
ani; dobindesc acest rezultat cu un credit care nu este bazat 
pe nimic alta decit pe un capital fictiv şi imaginar, care nu 
constă decit în dibăcia de a esploata pe producător. Tot cei 
s-ar putea întimpla mai rău ar fi de a se scălda într-un fali- 
ment, mai mult sau mai puţin fraudulos, fără pagubă, dacă 
nu eu cîştig. Iar proprietarul de pământ, care are bine la 

soare (du bien au soleil), cum zice francezul, moşie de o 
sută de mii de lei, nu poate găsi credit decit pentru a treia 
parte, cel mult pentru jumătate valoarea proprietății sale 
— bani cari-l costă 10 şi 12 la sută, şi aceasta numai de 
la înfiinţarea Creditului fonciar, care a emis pînă acuma 
optzeci şi cinci de milioane şi jumătate de lei în scrisuri 
fonciare pe moșii ipotecate de o valoare de cel puţin 250 
de milioane — scrisuri cari s-au negociat de proprietari pe 
prețul mediu de 90, adică că proprietarii au dobindit un 
credit de aproape 76 de milioane; iar pe cealaltă valoare 
de 180 de milioane anevoie mai găsesc a se împrumuta cu a 
doua ipotecă. Şi unde se allă acele 85 de milioane de lei? 
Au trecut toate de-a dreptul în minile cămătarilor, cărora 
proprietarii le datorea cu ipotecă, cu polițe şi cu alte în- 
scrisuri chirografare. 

Pentru bunăstarea unui popor este necesar să esiste un 
echilibru între remunerarea ce se cuvine muncei şi acea ce 
se cuvine capitalului şi pămîntului. Numai din echilibrul 
acestor trei factori ai producţiunii poate rezulta o funcţio- 
nare regulată a mecanismului social. Cînd una dintr-insele 
ia o prea mare preponderanţă asupra celorlalte, revoluţi- 
unea este la uşă, socialismul și ideile subversive se arată 
spăimintătoare, societatea este în pericol. 

Unii din advocaţii noștri, şi din cei mai cu renume, s-au 
tăcut adesea protectorii şi chiar aliaţii capitaliştilor şi co- 
mercianţilor cămătari. Sprijinul ce au dat traficanţilor aceşti 
principi ai limbuţiei a fost foarte puternic; cu atit mai puter- 
nic cu cît la noi, pină acum cel puţin, ca în nici o altă ţară 
civilizată, baroul a avut şi are o adevărată superioritate 
asupra magistraturei, Profesiunea de advocat fiind lucra- 
tivă şi magistraţii rău retribuiti, legiştii cari s-au distins 
mai mult în studiile jurisprudenţei, acei cari au dobindit 
mai multă esperienţă în afacerile judecătoreşti au preferit 
şi prefer cariera de advocat. Advocaţii au mare putere nu 
numai înaintea tribunalelor, dar chiar și în corpurile legiu- 
itoare. Nu ştiu dacă mulţi îşi pot da titlul de apărător al 
văduvei şi al orfanului, dar sunt unii a căror ştiinţă şi elocu- 
enţă se pot făli că au ruinat familii întregi in beneficiul 
cămătarilor. 

Să comparăm puţin acţiunea justiției asupra capitalului 
cu acea asupra proprietăţii fonciare. 

Un vecin îţi calcă moşia, iți răpește o parte din venitul 
tău ani îndelungaţi, te duci la tribunal şi-i intentezi acţi- 
une. Cestiunea nefiind urgentă, precum ar fi acea a unei 
poliţe de bani, de esemplu, președintele tribunalului ci- 
tează părțile peste cîteva luni, citeodată trei sau patru, 
însă niciodală mai puţin de șase săptămini. 

La ziua desemnată pentru înfăţişare, te duci cu advocal 
şi cu sineturi ia tribunal în capitală sau la judeţ. Uşierul 
cheamă părţile, strigind în gura mare; partea adversă nu 
răspunde. Președintele ia dosarul în mină, îl răsioiește, cer- 
cetează procedura, şoptește cu colegii săi gi mai totdeauna 
declară o scăpare de formă — sunt atitea forme! — şi pro- 
clamă că citațiunea nefiind făcută în toată regula, pricina 
se amină peste trei, patru sau alte şase luni. Pentru aceasta 
e de multe ori de ajuns amicia sau complezenţa portărelului 
sau un mic dar servitorului portărelului. 

Se tac alte citaţiuni; iei toate măsurile ca nu cumva să 
rămiie vreo formalitate neîndepliniiă, stăruieşti, plăteşti 
taxele și călătoriile portăreilor. Soseşte ziua înfățişării; iar 
te duci cu toate sineturile, dosarele şi cu advocaţii; ușie- 
rul strigă părţile, partea protivnică nu răspunde; atunci, 
dacă nu se aplică art. 154, pricina se judecă în lipsă, şi ciş- 
tigi tot ce ai cerut, însă cu drept de opoziţie și apel. 

Cu puţină dibăcie şi cu un mic dar, un intimat poate 
foarte bine să reuşească a nu ajunge în minile sale, în mod 
oficial, hotărirea decit peste trei, patru sau șase luni; la 
ziua detiptă iar vii cu sineturile şi cu advocatul gata să-ţi 
arăţi dreptăţile. Eşti al 24-lea pe tabloul înfățişerilor; pe 
seară îţi vine rindul; dacă ai noroc să nu fie prea tirziu, 
se înfăţişează pricina, opoziţia se primește totdeauna; prin- 
cipiul adoptat de cei mai mulţi judecători este: opui pentru 
că opui, şi tribunalul intră în cercetarea fondului. Pledezi şi 
iar pledezi, replici şi esplici, şi judecătorii, după ce aud, 
hotărăsc mai totdeauna că avind nevoie de nouă lumini, 
pentru a se pronunţa în cunoștință de cauză, numesc pe d. 
membru A. ca împreună cu ingineri hotarnici, luați de 
părți, să meargă la fața locului şi să cerceteze cu martori; 
uneori impun hotărnicie în regulă, ş-atunci e treabă lungă, 
de ani mulţi, şi cheltuielile trec peste mijloacele reclaman- 
tului. Dar să zicem că ai avut noroc şi nu ţi s-a impus să-ți 
hotărniceşti moșia; ai alte chemări, cu toate formalitățile 

de portărei, pentru cercetarea la fața locului; a trecut cu 
această cercetare alte trei, patru sau șase luni. 

Au trecut astfel doi-trei ani, și încă n-ai dobindit dreptate. 

După cercetarea la fața locului, alte chemări, alte patru 
sau șase luni, pină ce te înfăţişezi și se judecă pricina, în 
cunoștință de cauză. 

Cunosc o pricină pentru care tribunalul, ca să se lumineze, 
a făcut patru cercetări la faţa locului. În sfirsit, după ce ai 
alergat și ai cheltuit mereu cinci-șase ani, cu advocaţi, cu 
ingineri şi cu călătorii, se judecă pricina în întiia instanţă 
şi dobîndeşti deplină dreptate. 

De aci încolo, apeluri la curţi cu alte aminări, cu alte 
opoziţiuni, dacă nu şi cu alte cercetări de membri la faţa 
locului, cu advocaţi şi ingineri hotarnici. Pină ce dobân- 
dești și de la Curtea de apel o sentință definitivă, a mai 
trecut un an, doi, dacă nu și trei. 

Mai adaogă încă un an cu cercetarea recursului în Casa- 
ţie, şi încă un an cu aducerea sentinţei la indeplinire, şi ai 
terminat, dacă nu s-au întimpinat împiedicări la esecutarea 
sentinţei, 

Pricinile de călcări de moşie ţin ani îndelungaţi, unele 
chiar trec moștenire din tată în fiu şi foarte puţine sc ter- 
mină în mai puţin de zece ani. 

Patru sau cinci cercetări la fața locului, cu advocaţi gi 
ingineri; cinci sau șase înfățișări la tribunalul de întiia 
instanță, alte două-trei la Curtea de apel, cel puţin două 
la Casaţie, ai cheltuit mai multe mii de franci cu călătorii 
şi cu plata oamenilor speciali; ai alergat zece ani, şi ţi se 
dă 300 de franci cheltuielile de judecată. 

Cu tot dreptul ce ai, limpede ca lumina soarelui, după 
zece ani de trăgăneli, dobindeşti o dreptate ciuntită. 

Dar ia să ai o poliţă sau un înscris de bani, precare ţi 
l-a preinnoit cinci sau șase ani de-a rindul, din trei în trei 
luni, plătind la fiecare trimestru cite 1 şi jum. sau 2 la sută 
pe lună, capetele rămînind tot capete, că lipitoarea de ca- 
mătar îți protestează poliţa, şi în cincisprezece zile are la 
mină kotărire definitivă, cu titlul esecutor; îţi pune secu- 
estru pe ce ai și, cit te ștergi la ochi, este plătit cu moşia 
pe care ţi-o vinde pe nimic, cu patul pe care te culci şi cu 
cărţile pe care citeşti. Îşi dobindeşte suma întreagă, fără 
cea mai mică scădere, plus toate cheltuielile de judecată, 

Proprietatea de pămînt, care este produsul activităţii omu- 
lui civilizat, nu este nici respectată, nici încurajată. Unii 
merg pînă a crede că proprietatea de pămint ar fi o uzur- 
paţiune asupra dreptului comun; nu înţeleg că proprietarul 
îmbogăţeşte societatea, că el împodobește țara, că istoria 
ne dovedeşte că numai acolo unde proprietatea este bine 
întemeiată şi protejată esistă libertate şi prosperitate, că 
numai acolo unde proprietatea este asigurată ţara este 
bogată. 

Cu toate că şi direct şi indirect tot ea alimentează tezau- 
rul public, însă fiscul o tratează în modul cel mai aspru; 
vine termenul plăţii impozitului fonciar, proprietarul nu a 
vindut încă nimic din productele anului, nu are cu ce plăti; 
perceptorul îi pune secvestrul pe toate bucatele, ii pecetlu- 
ieşte toate magaziile, fără a-l lăsa să vindă un bob măcar, 
fără a putea ridica şi trimite la schele cîtimea ce i-ar trebui, 
pentru ca să satisfacă cererea statului. Trebuie să-i vindă 
perceptorul cu toba; atunci se arată paiangenul, cu care 
de multe ori perceptorul sau casierul sunt aliaţi, şi ia 20 
sau 30 de chile de bucate, cu preţul jumătate. Perceptorui nu 
secvestrează niciodată proporţional din toate productele 
cari constituie venitul moșiei, ci numai acelea cari se pot 
vinde imediat: grîu şi porumb. 

Capitalul bănesc este cu totul la adăpost de aceste peri- 
peţii, el este nesezisabil. Oricite timbre s-ar cere pe polițe 
şi pe efecte, pe contracte, pe înregistrări și pe transmiteri, 
tot proprietatea fonciară le plăteşte. Cu cit s-ar căuta a se 
impune capitalul bănesc, cu atit se împovărează mai mult 
situațiunea proprietăţii funciare. 


VII 


Dar să revenim la industrie. O fabrică de zahăr, în care 
s-ar îi pus un capital de 500.000 lei in ziduri, maşini, vite, 
şi capital de rulment, nu poate să se lupte cu fabricile de 
zahăr din Galiţia, din Ungaria, din Franţa și din colonii.. 
Cind fabricantul român are trebuință de bani, trebuie să 
plătească 12 şi 18 la sută, pe cind cel austriac, cel francez 
plătește 5 sau 4 la sută; ar fi destul ca, într-un an, fabri- 
cantul nostru să aibă trebuinţă de 500.000 lei, ca aceasta 
să-l coste 60 sau 90 mii de lei dobindă, pe cînd pe austriac 

sau pe francez l-ar costa numai 15 sau 20 de mii, adică 45 
pînă la 70 de mii lei mai mult, osebit de alt atit, care costă 
capitalul fond; dar meşteri, mașinişti și lucrători cari o să-l 
coste îndoit şi întreit mai scump decit pe cel din Unga- 
ria sau din Galiţia; şi alte o mie şi o sută de eventualități, 
cînd are a face cu lucrători aduși din străinătate. Toate 
acestea împreună dau fabricantului de zahăr din Ungaria 
sau din Galiţia o superioritate de 2 şi 3 sute de mii de franci 
pe an asupra fabricantului de zahăr românesc, avantaj 
cu care poate invinge, trimiţindu-ne sau zahăr superior în 
calitate, sau vinzindu-l cu cîteva centime kilogramul mai 
ieftin decit ar putea să-l dea fabricantul nostru. 

Nu putem ști dacă capitaliştii cari au stabilit fabricile 
de la Chitila şi Sascut se pot felicita de intreprinderea lor 
ca de o bună afacere; dar, precum am mai zis-o, nu sc vede 
să se fi mai ridicat o altă fabrică de zahăr, cum vedem că 
se înmulţesc fabricile de rachiu din zi în zi, ceea ce dove- 
deşte că cele în fiinţă prosperă. 

Ceea ce am zis de fabricile de zahăr s-a văzut și cu fa- 
bricele de luminări de stearină, cari au încetat una după 
alta după încercări de doi-trei! ani, neputinăd lupta cu con- 
curenţa ce le fac luminările aduse de la Triest și de la Mar- 
silia. 

—Aşa este, domnule — îmi zicea tinărul de la „Gura 
raiului“ — dar tocmai de aceea guvernul nostru, dacă este 
un guvern părintesc şi patriot, trebuie să ajute industria 
națională şi să o susţie cu subvenţiuni și privilegiuri, căci 
ar fi o rușine ca noi, un stat independent, un regat, să min- 
căm zahăr nemtesc și să ardem luminări îranţuzeşti pe cînd 
avem în ţara noastră sfeclă și seu. 

— Dar fabricele de zahăr — îi răspundeam eu — sunt ca 
şi subvenţionate; deosebit de scutirea de vamă, care este un 
avantaj de 25 la sută, mai au și alte scutiri municipale, 
pentru răscumpărarea cărora este vorba de o indemnizare 
ca de un milion, adică un leu sau doi impunere pe fiecare 
familie de român pentru marea glorie de a zice că mănincă 
zahăr de sfeclă românească, fără a fi sigur măcar că de la 
espirarea privilegiului de scutiri acele fabrici vor mai putea 
urma. 

— Lucrul se esplică, imi răspundea tînărul. Încurajarea 
n-a fost suficientă, iată totul. Deci, să se puie impozit şi de 

trei şi de patru lei de familie, numai să ştim că mincăm 
zahăr românesc; şi adaogă: Apoi nu te gindești, domnule, 
că după cîţiva ani convenţiunile comerciale au să espire 
şi că atunci o să fim liberi de a opri intrarea zahărului străin, 
sau îl vom impune destul, ca să nu mai poată aduce pagubă 
fabricelor noastre? 

Nu înţelegea că inconvenientul ar fi tot același, că este 
a pune impozit pe români. O impunere mare ar avea efec- 
tul de a scumpi zahărul, ceea ce ar echivala cu un impozit 
in folosul fabricanţilor de zahăr, dacă folos ar fi, căci, oprind 
zahărul străin de-a intra în ţară sau impuindu-l cu 30 sau 
40 ìa sută, nu s-ar face alta decit a-l scumpi de la 1 leu 
kilogramul la 4 leu 40b., adică a supune pe român să plă- 
tească o dare de 40 bani fabricantului de zahăr românesc 
pentru fiecare kilogram ce se va consuma în ceai, în cafea 
sau dulceaţă. Unii, călări pe independență, nu vor să înţe- 
leagă că astăzi nu mai este posibil nici unui stat, cit de 
puternic ar fi, să puie dări vamale peste măsură, sau să inter- 
zică intrarea de producte străine. Barierele dintre state nu 
mai sunt posibile. Ei o ţin una și bună cu: „Uiţi, domnule, 
că suntem un regat, un stat de sine stătător şi că guvernul 
este dator să mănţie drepturile şi demnitatea ţării?“ 

Deși observăm că sunt cinci ani de cînd suntem indepen- 
denţi, de cînd nu mai avem suzeran și nu mai plătim tri- 
but nici unui sultan, de cînd avem miniștri plenipotenţiari 
la Viena, la Petersburg, la Londra, la Paris, la Berlin,la 
Constantinopol şi mai în toate capitalele Europei, şi cu 
toate aceste am înţeles, pe ici, pe colea, că nu prea ar fi 
bine şi cuminte de a face actede acele car: ar putea să ne 
alieneze amicia şi simpațiile celorlalte ţări. Statele cele 
mai mari și mai puternice au consideraţiuni unele pentru 
altele și chiar către cele mici. Puternicele state Franţa și 
Anglia caută pe cît pot să nu jicnească interesele micilor 
state Belgia și Elveţia. 

Dar chiar de am putea face tot ce am voi şi am impune 
mărturile străine cum am voi, tot nu cred că ar fi bine, 
nici drept, nu pentru străini, dar pentru noi ingine, de a lua 
dispoziţii de acele cari ar sili pe români să plătească cu 10 
şi cu 20 la sută obiectele de cari au trebuinţă mai scump 
decit ar putea să le cumpere aduse din străinătate. Credeţi 
că ar fi bine, că ar fi rațional să plătim 5 sau 6 lei pe an de 

familie ca să mincăm orez produs în ţară la noi; să mai 
plătim 10 sau 15 lei ca să ne fălim că purtăm mătăsării 
tesute în ţară la noi; alt atit pentru haine, pentru cizme 
etc., sumă la care ar "trebui să mai adăogăm şi golul lăsat 
în tezaur; ar fi a ne minca unii pe alții, ar fi istoria ursului 
care slăbește în vizuină, trăind iarna lingindu- și grăsimea 
din labe. Bogăția unei ţări nu consistă în natura și forma 
obiectelor ce produce, ci în cantitatea și valoarea lor. A 
pune taxe pentru a protege industriile cari n-au dat dovadă 
de prosperare este a lovi bogăţia naţională în sorgintea ei. 

Starea normală a comerțului internaţional a unei ţări, 
zice John Stuart Mill, este cind o ţară esportă pe ett im- 
portă, căci atunci esistă în comerţul e: un echilibru stabil, 
ca în mecanică ; iar natura și forma acelor obiecte este indi- 
ferentă. 


VIII 


Un mare: politic a zis că oamenii cu ginduri sincere şi cu 
cugetări oneste gi patriotice, cînd cugetările lor nu sunt 
întemeiate pe rațiune și pe știință, fac mai mult rău şi aduc 
ţării lor mai multă vătămare decit despoții cei mai aprigi; 
căci actele acestora pier cu tiranul, pe cînd ideile gre- 
şite, propagate de oameni oneşti şi stimaţi, cînd au pătruns 
o dată în spiritul poporului, anevoie se pot dezrădăcina. 

La noi astăzi multe inimi generoase și patriotice își au 
mintea aţintată către industrie. Văd că țara a mers şi merge 
cu paşi repezi inainte, că în puţini ani s-a suit la un grad 
insemnat pe scara politică şi că astăzi România se poate 
număra mândră între țările libere şi independente, dar că 
în privinţa economică a rămas și rămîne din zi în zi mai 
înapoi de celealalte state civilizate, constată că trebuin- 
tele aduse de dezvoltarea naţională şi de exigenţele progre- 
sului au crescut şi cresc mult mai repede decit sporirea 
producțiunii şi decit mijloacele de a le satisface, și că in- 
dustria manufacturală nu numai că nu a făcut nici un pas 
inainte, dar că, din contra, pierde zi cu zi și din concistele 
sale cele vechi. Văd aceasta şi se înspăimintă cu drept eu- 
vint, căci industria manufacturală nu este numai un ele- 
ment de îmbogăţire şi de bunăstare, dar este totodată şi 
un element de dezvoltare intelectuală şi politică; este man- 

tia în care se înfăşoară arta şi ştiinţa, leagănul în care au cres- 
cut şi s-au dezvoltat libertăţile şi drepturile omului. 

Esersarea unei industrii cere de la acei cari o practică 
cunoştinţe mai întinse, un spirit mai ager și mai deştept, 
mai ornat decit al celor cari țin de coarnele plugului. Bur- 
ghezia, care este statul-major al industriei manufacturaie, 
a fost pretutindeni păzitorul libertăţii, precum plugăria 
a fost pavăza patriotismului. Industria aparţine orașelor, 
precum plugăria aparţine satelor. Dacă moravurile sunt 
mai simple și mai curate Ja ţară, inteligența este mai dez- 
voltată la tirg. La țară, omul știe, de cum se naște, cum are 
să trăiască, jaloanele vieţii îi sunt puse mai dinainte: ca 
copil, are să păzească vitele la cimp și la pădure; ca flăcău, 
are să plivească, să sape, să secere și să culeagă; la două. 
zeci de ani are să se însoare, să facă copii mulţi, să ducă 
plugul pe brazdă și carul la tirg. La orașe, omul în copilă- 
ria lui, fie bărbat, fie femeie, nn știe de ce o să se apuce, 
nu ştie dacă mijloacele Îi vor permite vreodată să aibă fa- 
milie, casă şi masă. Copiii la casa orăşunului sunt cheltuială, 
precum la ţară sunt bogăție. În lupta pentru existenţă 
trebuie de mic să-și frăminte mintea ca să ghicească dru- 
mul ce trebuie să apuce, și astfel devine mai deștept decit 
cel de la ţară, mai puţin scrupulos de multe ori, dar mai 
ager, mai activ, mai iute Ja concepțiune. Plugarul pentru 
meseria lui nu are trebuinţă de cunoştinţe întinse; în vreme 
ce meşterului, comerciantului, speculatorului îi trebuie 
cunoştinţe de geografie, de statistică, de calcul, de fizică, 
de chimie, de mecanică, cunoștințe cari mai "toate sunt 
mai mult sau mai puţin în strînsă legătură cu toate mese- 
riile, cu toate ramurile industriei. De nu vom considera 
decit modesta meserie de dulgher sau de zidar, nu poate de- 
veni cineva bun meşter într-aceste ramuri fără noţiuni 
de geometrie descriptivă, de arhitectură, de tăierea pietre- 
lor, de chimie, de desen ete, 

În dorința binelui de a vedea înfiinţindu-se ramuri de 
industrie, unii cugetători împing șovinismul pînă a crede 
că s-ar putea dobindi orișice în ţară la noi şi că ne-am pu- 
tea scuti de a mai cumpăra ceva de la străini. 

Nu este îndoială că orice obiect se poate dobindi în orice 
Joc. Oricine, dindu-şi osteneală, poate face o masă sau un 
scaun ; dar aceasta nu va fi o producere folositoare, dacă 

obiectul dobindit ar costa îndoit şi întreit mai scump decit 
l-am putea avea cumpărindu-l de la timplar; in orice climă 
se pot produce ananași și portocale, dar această cultură 
nu poate fi remuneratoare dacă acele fructe ne-ar costa mai 
mult decit cele aduse din străinătate. 

Un general vestit ne arăta, acum vreo ciţiva ani, trei 
puşti fabricate în atelierul ministerului său ; dar făcindu-se 
socoteală, se dovedea că fiecare puşcă costa mai multe mii de 
franci. Fără indoială, acel ministru putea fi mulțumit de 
reușită, dar acea glorie nu era mai puţin păgubitoare pen- 
tru ţară. 

Un foarte bun patriot arăta cu mindrie acum ciţiva ani 
o bucată de fier, de foarte bună calitate, în adevăr, estras 
dintr-un mineral aflat, pe moşia Broşteni, şi adăoga că s-ar 
putea esploata tratindu-l prin metoda catalană, întrebuin- 
ţind la lucrarea acelui mineral întinsele păduri de pe acea 
moșie; bunul patriot îşi da această părere împins de un 
sentiment laudabil, dar cugetarea lui era lipsită şi de 
ştiinţă, şi de rațiune. Proprietarul de atunci, entuziasmat 
de buna calitate a fierului scos din pămîntul său, a chemat 
ingineri să-i cerceteze moşia în lung şi în larg. Citind rapor- 
tul acelor ingineri, ar crede cineva că pămîntul Broştenilor 
ar fi numai aur şi argint, moşia un Eldorado și apele ei un 
Pactol. Unii ingineri sunt şi ei ca unii advocaţi cari, cînd le 
spui o pricină, ţi-o declară dreaptă şi nu-ţi lasă îndoială 
că ţi-o cîştigă. Însă intendentul proprietarului actual, om 
practic şi cu bună chibzuială, a lăsat fierul, plumbul, aurul şi 
argintul să doarmă în pîntecele pămintului și s-a pusa es- 
ploata serios adevărata bogăţie a moşiei, pădurile; le es- 
ploatează sistematiceşte și cu inteligenţă şi trage un venit 
însemnat și asigurat pe veci, pe cînd sunt sigur că, dacă s-ar 
fi pus pe esploatarea fierului, ar fi făcut-o în pagubă. Acel 
intendent a știut ceea ce nu știa patriotui, a ştiut că fie- 
rul, metalul atît de necesar omului, se află răspîndit în 
abundență în toate formațiunile geologice, ca nici un alt 
metal; dar că Anglia, mai favorizată de natură într-aceasLă 
privinţă, posedă mineralele de fier in păminturile carboni- 
fere, amestecat cu cărbune și cu toate substanţele silicioase 
şi teroase necesare topirii, în proporțiuni aşa de potrivite, 
incit luind cu lopata acel amestec și aruncindu-l în cup- 
toarele cele mari (hauts fournauz), curge dintr-însele girlă 

de fier (tuci sau fonte), care pe urmă se transformă prin 
cuptoarele de pudlaj în fier ductibil. Asemenea condițiuni 
favorabile nu se află nicăieri aiurea, şi aceasta face că nici 
o ţară nu poate concura în privința fierului cu Anglia. 
Ar îi o nesocotință a căuta să esploatăm bogatele minerale 
de fier ce avem în multe părţi ale României, aducind căr- 
bune de pămînt din străinătate sau arzind pădurile. Na- 
tura ne-a refuzat cărbunele de påmint, în zadar îl căutăm, 
căci el nu se află în formațiunile terțiare şi cuaternare, 
cari domină în formațiunea noastră geologică. Este mult mai 
avantagios a produce ceea ce putem produce cu folos, iar 
fierul să-l cumpărăm de la Newcastle, unde îl putem găsi 
uneori pe trei livre (76 fr.) tona, pe cind noi nu l-am putea 
produce nici cu preţ inzecit.5 Aceasta însă nu va să zică 
că ştiinţa nu va găsi într-o zi mijloace de a estrage fierul 
din pirite şi din oxiduri, fără întrebuințarea cărbunelui, 
sau că nu s-or inventa cuptoare în cari lignitul să poată 
servi în asemenea lucrări. Alunci am gregi dacă n-am profita 
de acel mijloc. 

Nu este anevoie, zicea învățatul Combes, de a-şi face cine- 
va un cabinet de mineralogie cu mineralele aflate în orice 
țară; dar aceasta nu ar dovedi că s-ar putea esploata oriunde 
orice metal sau orice substanţă minerală.€ 

Orfila, chemat ca profesor de chimie legală la celebrul 
proces Lafarge, a dovedit că aparatul lui Marsh arăta esisten- 
tă de arsenic în orice mobilă veche, dar aceasta nu dovedeşte 
că mobilele cele vechi ar putea servi de mină de arsenic,” 

Răposatul Oteteleșanu, interesat într-o vreme de esploa- 
tarea salinelor noastre, îmi propune să-l întovărășesc in- 
tr-o călătorie la Qonele-Mari de la Rimnicul-Vilcei, cu 
scop de a impinge voiajul pînă la Cloșani; proprietarul mo- 
siei Baia-de-Aramă propunea companiei salinelor esploa- 
tarea metalului. Am petrecut la Clogani mai multe zile 
cercetind acea mină și m-am convins că vina de aramă 
(filonu) era foarte săracă, că nu conţinea nici a zecea parte 
de mineral de aramă cit se află în filoanele Cornwalii din 
Anglia. La minele de aramă, de plumb și de cositor de la 
Penzas, Truro și Botalac, după ce se estrage mineralul din 
piatra în care se află răspîndit (ganga), se încarcă pe mare 
şi se trimite la Swentze, unde cărbunele este abondent şi 
ieftin, acolo se preface în aramă roşie, plumb și cositor, 

Esploatarea unui filon ca cel de la Baia-de-Aramă nu ar 
avea alt rezultat decit destrugerea de păduri şi ruina com- 
` paniei care ar Încerca-o.8 

Nu este glorios, nici util de a fabrica obiecte de cari 
ne servim; glorie este atunci cînd prin ingeniul nostru 
aflăm mijloace de a le produce cu mai puţină cheltuială 
sau de calitate mai bună. 

Dorinţa care trebuie să ne preocupe in impulsiunea ce 
dorim să dăm industriei naţionale nu trebuie să fie de a ne 
procura orice obiect în ţară, împiedicind sau oprind produc- 
tele străine de-a pătrunde la noi, ci de a căuta şi dea găsi 
care din obiectele cerute de trebuințele noastre sociale, 
căutate de consumatorii noştri şi pe care ni le procură străi- 
nătatea, s-ar putea dobindi de fabricanţii noştri, folosind 
totodată pe producător, fără de a împovăra pe consumator 
sau a-l obliga în mod direct sau indirect a plăti acele obiecte 
mai scump decit dacă le-ar aduce din străinătate. 

Condus de această preocupaţiune, am parcurat tirgul, 
oprindu-mă, una după alta, dinaintea prăvăliilor care se 
ţin șir pe stradele Victoriei, Lipscani şi Braşoveni, cerce- 
tind obiectele espuse la vederea trecătorilor; după aceea am 
luat tabelele noastre vamale cele din urmă, din anul 4881, 
şi voiesc să înscriu aci reflexiunile ce mi-au sugerat acea 
cercetare. 


IX 


_ La pagina 12, no. 1 a tabelelor noastre vamale, la rubrica 
animale vii, se vede că cumpărăm din ţările vecine vite 
mari: cai, boi, bivoli, catiri de 5.014.164 fr. 

Deşi noi esportăm de aceste vite pentru o sumă mult mai 
mare, care se suie la cifra de 16.597.429 fr., aşa că balanța 
ne este în favoare cu 11.583.265 fr., dar nu este mai puţin 
de observat că foarte lesne ne-am putea scuti de a cumpăra 
de la străini, aducînd oarecare îngrijire în creşterea vitelor 
noastre. Sporind și înmulţind ergheliile şi tamazlicurile, 
am crea un izvor însemnat de bogăție; nu numai că am scădea 
cifra importului, dar am spori cu mult cifra esportului. 

Creşterea vitelor nu numai că nu a făcut nici un progres, 
dar de citva timp a dat foarte mult înapoi; soiurile noastre 
de cai și de boi s-au pipernicit; suntem departe de timpii cînd 

armata prusiană își făcea remonta de cai de cavalerie în 
erghelii din Moldova. 

Suma de i6 3⁄4 milioane este departe de a fi ceea ce ar 
putea deveni, daca am căuta să utilizăm întinsele şi ospă- 
toasele câmpii ce avem în Ialomița şi pe malul drept al 
Dunării. 

Cînd considerăm importaţiunea Angliei și Germaniei de 
carne şi de oi vii aduse de peste ţări şi mări, vedem că 
balanța noastră s-ar putea sui la multe milioane; şi în loe 
de a vedea sume însemnate în coloana importului, am ve- 
dea multe milioane adăogate la coloana esportulu: nostru. 

Cultura cerealelor a devenit şi devine din ce în ce mai difi- 
cilà pentru proprietarii cei mari din cauza lipsei de braţe; 
deja cei mai mulţi au renunțat de-a mai cultiva porumbul. 
Cultura cartofilor chiar este mărginită numai în ţinuturile 
de sus ale Moldovei; de sfeclă nici nu se pomeneşte, și 
fabricanţii de zahăr sunt obligaţi a-şi produce chiar ei 
sfecla de care au trebuinţă, şi aceasta în mare pagubă, 
De acum încolo adevărata esploatare a proprietăților celor 
întinse are să fie creșterea vitelor, o industrie care nu are 
trebuinţă de braţe multe, dar care cere capitaluri mari, 
pe cari numai proprietatea cea mare și le poate procura. 
Creșterea vitelor are totodată şi darul de a îmbunătăţi păa 
mintul, îngrășindu-l; îl face mai producător, pe cînd plugă- 
ria fără vite îl sărăceşte, îl seacă şi-l face neroditor. S-a 
observat de toţi agricultorii că, de ciţiva ani încoace, sporul 
pămîntului nostru scade din recoltă în recoltă ; acum două- 
zeci de ani producerea mijlocie se conta pe o chilă şi jumă- 
tate de pogon, astăzi sunt puţine păminturile cari dau mai 
mult de o chilă de pogon. A face agricultură fără creștere 
de vite este a seca rodirea pămîntului şi a sărăci pe cultiva- 
tor. Un proprietar roman, întrebind odinioară pe un agri- 
cultor esperimentat care este metoda cea mai bună de a cul- 
tiva pămîntul, acesta îi răspundea: „bene pascere“; întrebin- 
du-l care ar fi metoda preterabilă după aceasta, învă- 
tatul îi.răspundea „mediocriter pascere“, şi în fine, intre- 
bindu-l care ar fi cea de al treilea grad, iar îi răspunse „male 
pascere“, 


La pagina 12, rubrica Producte animale alimentare, no. 
II, găsim pentru cărnuri, pastramă, vinat, lapte, brinză, 

peşte, icre ete., un import de 2.993.125 fr., din care și noi 
vindem străinilor de 4.159.339 fr., ceea ce ne dă o balanţă 
favorabilă de 1.160.214 fr.; dar, afară de oarecari obiecte 
de o valoare minimă, precum, sunt fructele de mare, stridii, 
midii etc., pentru celelalte am putea dobindi o esportaţiune 
mult mai mare şi o importaţiune redusă la o valoare nein- 
semnată. 

Aceste trei articole de mai sus, cu o oarecare îngrijire 
în creșterea vitelor, ar putea să ne dea în foarte puţini ani 
un spor de venit de cel puţin 20 de milioane, spor care ar 
merge tot crescind şi s-ar sui treptat din an în an. 


Trecind la productele propriu-zise ale pămintului şi la 
derivatele lor, la no. IH, rubrica Materii făinoase și deriva- 
tele lor, vedem importate, din Austro-Ungaria mai cu seamă, 
cereale, făină, paste, pine şi pesmeţi de 5.377.459 fr. 

Deși esportăm în deosebitele părți ale Europei producte 
d-ale pămîntului de 157. 255, 797 fr., ceea ce ne lasă un fo- 
los bänese de 151. 878. 298. fr., dar cu puţină ingrijire Austro- 
Ungaria nu ne-ar mai putea lua nici acele cinci milioane 
ce-i dăm pe făinurile ei. 

Este adevărat că tractatul de comerţ din 1875 a înlesnit 
mult intrarea făinurilor şi pastelor, dar aceasta nu trebuia 
să ne descurajeze şi să ne facă să închidem şi puținele fa- 
brici ce mai aveam ; din contra, trebuia să ne facă să înţe- 
legem că este un avantaj mare a face făină și a petrece gri- 
nele noastre măcinate, precum fac ungurii, cari esportă 
în mare parte griul lor măcinat, făina fiind mai puţin espusă 
la avarii. Grinele noastre cele uşoare găsesc anevoie curnpă- 
rători și se vind fără preţ, pe cînd amestecind soiurile și 
măcinindu- le împreună, făina s-ar petrece mai lesne și cu 
mai mult folos. Griul american ajunge în Europa măcinat 
gata; puternicile maşini ale vapoarelor de transport servă 
a transforma griul în făină chiar pe bord, cînd timpul călă- 
toriei transatlantice o permite; pornesc de pe coasta Ame- 
ricci cu griu și ajung pe coasta Europei cu făină. Nu stau 
la îndoială că adoptind metoda de a amesteca calităţile 
grinelor noastre și a le transforma în făină, s-ar putea spori 
activul nostru cu zece sau donăzeci de milioane; în tot 
cazul, ne-am scuti de cele cinci milioane ce dăm Austro- 
Ungariei. 

În rubrica Fructe, legume etc., no. IV, vindem fructe de 
tot felul: struguri, prune uscate, legume proaspete şi uscate, 
seminţe, uleiuri, importate pentru suma de 900.685 fr., 
de cari vindem şi noi străinilor de 7. 658. 757 fr., prin urmare 
o balanţă in valoare cu 6. 758. 072 fr. ; dar cred că nu ar fi ane- 
voie să imităm fabricile de legume conservate din Marsilia. 

Zahărul figurează la pag. 58, 68, 70, 72 şi 86 cu 5.749.974 
fr., plătind drept de intrare 1.279.159 fr., aproape 22,3%, 
ad valorem, adică 20 fr. de suta de kilograme. Am fost tot- 
deauna de părere că fabricarea zahărului la noi nu poate 
fi, deocamdată, retribuitoare şi că vom merge din an în 
an plătind străinului sume din ce in ce mai mari pe acest 
product, Sfecla este o plantă anevoie de dobindit astăzi 
la noi, fiindcă cere și arătură adincă, pe care cu greu o 
putem dobiîndi cu vitele noastre, cere şi brațe multe la 
praşă şi la cules, încit nici proprietarii cei mari, nici pluga- 
rii nu o pot cultiva cu folos; acei cari au încercat nu au 
dobindit rezultate satisfăcătoare; țăranii prefer cultura po- 
rumbuiui, care se consumă în mare parte pe loc. 

Acum vro patru ani mă aflam într-un vagon cu contele 
Zichy, atunci ambasador la Constantinopol.* Trecind pe 
lingă Chitila, a voit să cunoască modul de esploatare al 
acelei fabrici; după ce i-am esplicat condiţiunile şi inda- 
toririle ce avea proprietarul cu fabricantul, mi-a zis că şi 
diînsul avea fabrici de zahăr, pe moşiile sale, că acele fa- 
brici îi aduceau venituri insemnate, dar că dacă ar îi obli- 
gat să cultive singur sfecla, le-ar părăsi, căci i-ar ficu pagubă; 
îmi spunea că găseşte să cumpere de la ţărani oricită 
sfeclă voiește, și astfel fabricele sale nu se ocupă decit cu 
estragerea materiei zaharine și cu îngrășatul vitelor şi al 
cîmpului. 


Plătim străinului 1.214.554 fr. pentru cumpărături de 
vinuri şi în schimb esportăm vin de 200.000 îr.; adecă c 
balanță defavorabilă de 1.000.000 fr., ceea ce este o mare 
pagubă pentru noi, fiindcă vinul ce trimitem astăzi fran- 
cezilor şi belgienilor îl dăm pe un preţ derizoriu, pe 2 și 
pe 3 fr. decalitru, pe cînd ei, prelucrindu-l, îi dau o vatoare 
întreită şi împătrită, trimițindu-ni-l chiar nouă cu etichete 

de vinuri fine de Bordeaux, folosindu-se numai ei de acea 
creştere a valorii. 

Prelucrarea vinurilor a devenit o industrie foarte lucra- 
tivă, mai ales de cind viile sunt bintuite de filoxeră. Pro- 
prietarii noştri vinicoli ar cîştiga milioane dacă ar imita 
in cultura viei şi in facerea vinului pe d-nii Simulescu, Bră- 
tianu, Ferekide, cari fără întrebuințare de procedee chimice, 
ci numai printr- o lucrare mai îngrijită, au dobindit rezultate 
foarte însemnate. Vinurile lor se vind cu preţ întreit şi 
impătrit decît al vecinilor podgoreni. 

Vorbim şi scriem toţi despre industrie, o chemăm în 
ajutor ca pe-o zeitate, precum cheamă femeile pe Maica 
Domnului în momente de durere; dar mi se pare că o che- 
măm cum se zice că cheamă femeile izraelite pe Maria, go- 
nind-o cu mătura, îndată după ce le-a trecut durerea: nu 
facem ceea ce este de făcut pentru a-i pregăti venirea și 
stabilirea ei. 

Una din cauzele părăsirii meseriilor a fost şi este admi- 
terea prea lesne în slujbele statului. Se cere o prea mică 
doză de învăţătură de la tinerii cari aspiră să fie admiși 
în cancelarii, încît inteligenţele cele mai mediocre pot să 
pretindă a dobiîndi poziţiunile cele mai înalte în stat. 
Aceasta distrage pe o mulţime de tineri de la meserii și de 
la profesiuni în cari ar găsi o viață mai folositoare lor și 
societăţii. Astăzi fiii croitorilor şi ai cizmarilor nu mai vor 
meseria părinţilor, ci visează funcțiuni şi influenţă politică. 

O altă cauză foarte de considerat este că nu avem profe- 
sori serioși de chimie, nu avem cursuri de tehnologie, de 
chimie aplicată la industria manufacturală. Am avut gi 
avem mai mulţi tineri în Şcoala centrală din Paris şi în 
Școala politehnică din Zurich; mulţi din ei au devenit in- 
gineri distinși; dar, conduși de ideea de a ocupa un loc în 
serviciul statului, mai toți s-au aplicat la construcțiuni; 
mai că nu cunosc pe nici unul care să fi trecut prin secţiu- 
nea mecaniştilor, a chimiştilor sau a mineralogiştilor, căci 
într-aceste ramuri, dacă vom escepta ocnele de sare, fabricarea 
tutunurilor și monetăria, nu suntiuncțiuni publice de dobindit. 


Scoatem pe bere 441.462 fr. şi esportăm numai de 14.273 
fr., pe cînd vedem că toţi acei cari au încercat fabricarea 
berei au făcut stări insemnate. 

Velniţele sau povernele, singurele noastre fabrici, putem 
zice, sunt într-o stare primitivă; mai toate sunt conduse 
de evrei empirici, astfel că, deși posedăm o mare cătime 
de boştină, de prune, livezi intinse de pometuri, cu toate 
acestea suntem tributari străinului cu 3.241.520 fr., pe 
cînd noi nu vindem decît de 34.838 fr., încit plătim o dare 
gratuită de 2.206.682 fr. 


De fabrici de săpun, de potasă şi de alte multe şi multe, 
nici pomeneală. 

Ceea ce ar trebui să pironească gindirea noastră ar tre- 
bui să fie de a căuta modul cum s-ar îmbunătăţi şi înmulţi 
ceea ce producem şi ceea ce putem produce. 


Scoatem pentru obiecte alimentare, legume, cărnuri us- 
cate, pe cari le putem foarte lesne produce, imitind proce- 
dările întrebuințate la Marsilia, suma de 6.306.432 fr. 


În rubrica Materii şi producte chimice, productele chimice 
figurează la import cu valoarea de 1.665.840 fr., deși multe 
dintr-aceste producte, precum acidul muriatic sau clorhidric, 
clorhidratul de amoniac (ţiperigul) etc. s-ar putea produce în 
ţară. Noi lăsăm mormanele de praf de sare să umple curţile 
ocnelor noastre fără folos nici pentru stat, nici pentru 
particulari, şi mergem de cumpărăm soda și acidul muriatic. 


La rubrica Materii tincturiale importăm chiar și cer- 
neală şi toate colorile cari se estrag din păcură; așa că im- 
portăm de 2.485.983 şi nu esportăm decit de 194.328. 


Rubrica Uleiuri şi grăsimi. Importăm 6.307.129, pe cînd 
nu esportăm decit 47.536. 

Aproape 3 14 mil., pe obiecte pe cari ar trebui să le pro- 
ducem în ţară, fără ajutor de subvenţiuni, de protecţiuni 
sau de prohibițiuni. 


La rubrica Piei și blănării, lăsînd blănăria la o parte 
şi considerind numai comerţul pieilor, acest articol cons- 
tituie un import de 36.500.119 fr., pe cind esportul nostru 
nu este decit de 1.825.013 tr.,o ieşire de bani de 34.775.106 
fr. Deşi nu cred că am putea produce deocamdată marochi- 

nauri şi alte piei fine, dar pieile cele groase s-ar putea foarte 
bine lucra la noi în țară, ceea ce ne-ar da o economie de mai 
multe milioane pe tot anul. 

Tăbăcăriile noastre cele primitive și înapoiate ar trebui 
să se transforme în stabilimente serioase, apropriindu-şi 
procedările indicate astăzi de ştiinţa chimică şi mecanică. 


Terminind aci cu obiectele trase direct sau indirect din 
pămînt, am văzut că dacă spiritul industrios s-ar deştepta 
şi s-ar dirige numai asupra unora dintr-insele, asupra ace- 
lor pe car: le-am indicat aci în treacăt, nu mă indoiesc 
că în foarte puţini ani ţara ar putea să aibă o sporire în pro- 
ducţiunea naţională de cel puţin șasezeci de milioane pen- 
tru satisfacerea consumaţiunii interioare, deosebit de avin- 
tul ce ar lua acele industrii cari ar putea întinde debitul 
lor și în afară din ţară. 

* 


La pagina 12, rubrica Materii textile şi industrii deri- 
vate, no. 16, conţine o mulţime de obiecte, dar nu ne vom 
ocupa decit de acelea a căror consumaţiune este neinsem- 
nată; mă voi mărgini a menționa pe acele cari ating mai 
greu punga consumatorilor noştri, sau cari pot deveni în- 
treprinderi fructuoase. 


Străinătatea, Austro-Ungaria mai cu seamă, ne trimite 
lină toarsă, ţesături groase de lină, pături cu păr lung, ţo- 
luri, abale, zeghii, dimii, pălării țărănești de pislă etc. 
de 3.280.315 fr. Deşi ar fi îndrăzneţ şi poate și păgubitor 
a încerca să concurăm cu Europa, fabricind postavuri fine, 
dar cel puţin am putea foarte bine a-i disputa aceste două 
milioane și jumătate. Postavurile fine importate figurează 
în tabelele noastre vamale cu suma de 35.032.204 fr. Pen- 
tru acest articul cred că suntem condemnaţi a îi încă mult 
timp tributari fabricelor străine. 


Ţesăturile de mătase, pe cari scoatem mai multe milioane 
pe tot anul, asemenea nu cred că le-am putea dobindi la 
noi, și avem să le aducem încă mulți ani din Franţa şi din 
Italia. Dar de ce să părăsim, precum am făcut, vechea, 
frumoasa şi bănoasa industrie a creşterii gîndacilor de mă- 

tasă. Cel puţin aveam de la duzi borangicul și mătasa ne- 
cesară femeilor de la ţară, 


Trec și asupra torturilor şi ţesăturilor de bumbac cari 
sunt însemnate în tabelele importaţiunii cu suma de 
35.295.541 fr., căci nu avem nici materia primă, nici mij- 
loacele colosale de fabricare de cari dispun englezii şi ame- 
ricanii; orice am încerca, foarte mic rezultat am dobiîndi; 
tot ce s-ar putea face ar fi introducerea unor războaie de 
țesut pinza groasă și a maşinelor de împletit, dar tortul 
l-am cumpăra tot din străinătate. Mulgeniile au omorit 
roata de tors, precum roata omorise furca. 


Acum cîţiva ani, inul şi cinepa erau toarse cu furca de 
jărancele noastre, şi toate pînzeturile necesare familiei 
ţăranilor se făcea în argea. Batistele şi pinzele de Olanda 
şi de Silezia ar fi anevoie de dobindit din cauza tortului 
mai ales, dar cordăriile şi fabricarea de pinză groasă ne-ar 
putea scuti de a scoate pe tot anul 7.084.294 fr. 

Dintr-aceste articule însemnate în cei patru paragrafi 
precedenţi am dobindi o producțiune națională de 10 sau 
de 15 milioane. 


Din veşminte confecţionate, străinătatea trage de la noi 
10.323.853. fr. Nu putem concura cu Viena în coniecţio- 
narea de haine, fiindcă acolo se găsesc lucrători mai ief- 
tini, aceasta însă nu trebuie să oprească încercările, De 
vreme ce avem croitori, de ce să nu căutăm a organiza aso- 
ciaţii, ca să putem face stabilimente mari, bine înzestrate 
cu instrumentele şi cu maşinile cele mai perfecte? Am pu- 
tea scădea citeva milioane din cele 8 ce plătim. 

Exemplul atitor modiste germane şi franceze, cari au 
făcut stări însemnate, ar trebui să stimuleze pe fetele ro- 
mânce atit de îndemînatice la lucrul cu acul, şi această sumă 
n-ar mai figura în coloana importaţiunilor. 


Hirtia, macavaua şi obiectele de carton ne costă 5.465.234 
fr. Fabricarea hirtiei mi se pare un ce hazardos, fiindcă un 
debit de 5 sau 6 milioane ne este destul de mare pentru între- 
ţinerea unei fabrici, şi fabricele cele mici nu pot lupta cu 
cele mari şi perfecționate, dar transformarea macavelei in 

cutii și alte obiecte de carton ar fi o lucrare potrivită minelor 
tinerelor fete cari au dovedit, în fabricele de tutun cit sunt 
de îndeminatice. 


La rubrica Lemne și industrii derivate, în coloana impor- 
tului, figurează suma de 13.912.270, deosebit de multe 
alte obiecte de lemn de artă ce importăm, pe cînd noi nu 
esportăm lemnărie decit de 5.162.466 fr., încit în privinţa 
acestui obiect, care ar trebui să ne dea o balanță cel puțin 
favorabilă, suntem tributari străinului, Austriei mai ales, 
cu 8.749.804 fr. Nepăsarea noastră în exploatarea pădurilor 
este atit de mare, incit mare parte din cheresteaua de brad 
întrebuințată in construcţiunile din București ne vine din 
Bucovina. 

Nu încape îndoială că exploatarea sistematică a pădurilor 
noastre și lucrarea lemnăriei ordinare ne-ar scuti de acele 
patrusprezece milioane ce scoatem și ar spori suma de cinci 
milioane de fr. a exportaţiei, 


Combustibili minerali, găsim că importăm de 4.793,418 
fr. cărbune de pămînt. Această sumă este mică şi este do- 
vadă de sărăcia noastră industrială. Consumaţiunea căr- 
bunelui este astăzi măsura cea mai bună şi mai exactă a 
stării de prosperitate industrială a unei țări. Sper că această 
cifră va merge sporind din an în an, iar nu scăzind. Deşi 
cărbunele de pămînt, houulle, este indispensabil lucrărilor 
industriale, dar lignitul, care se află în abondenţă în forma- 
țiunea geologică cărei aparține România, poate fi întrebuin- 
tat la multe, 

Ca putere mişcătoare, țara noastră este una din cele mai 
privilegiate prin izvoarele ei de apă atit de puternice şi de 
abondente. La munte mai cu seamă, prin descoperirile pu- 
terii electrice, electro-dinamice, puterea apelor are un mare 
viitor. Acea putere va înlocui poate în multe întrebuința- 
rea cărbunelui prin transmiterea puterii apei prin cable 
electrice, ducind-o la locurile unde are să fie aplicată. 
Acum de curînd un inginer, sir John Thomson, propunea 
a stabili mașini de abur în minele de cărbune de la New- 
castle și a duce puterea acelor mașini în Londra prin cabluri 
electrice, spre a o întrebuința la luminatul oraşului şi la 
fabrici, ceea ce ar Îi de un mare avantaj gi poate singura 


490 


tămăduire în contra negurilor cari bintuie o capitală de 
patru milioane.!? 

Parafina, unul din cele mai principale producte ale pä- 
curei, ar trebui să fie pentru noi un obiect care să aducă un 
venit însemnat; în loc de aceasta, plătim 856.243 fr. străi- 
nului, şi pentru luminări de stearine dăm 1.096.624 fr. 


Cumpărăm ipsos de 24.903 fr. şi pămintul nostru este bo- 
gat într-această materie. 

Îmi aduc aminte în tinereţe că un francez, anume Pe- 
tit, care se aşezase la Cimpina, zidise tot atelierul său de 
fierărie cu pereţi de platru, fără a întrebuința nici piatră, 
nici cărămidă. Acel francez lucrase mult în platrierile de 
la Montmartre şi-mi zicea că ipsosul de Cimpina este tot 
atit de bun ca acel din formațiunea terțiară a Parisului. 


Cumpărăm de la străini var, nisip şi humă, cărămidă, 
olărie groasă, sticlărie groasă, de aproape două milioane 
şi jumătate şi cari s-ar putea lesne găsi și produce la noi. 


Să sperăm că fabrica de chibrituri ne va scuti de cele 
2.939.787 fr. ce plătim străinătăţii. 


Adunind toate sumele ce am văzut că am putea scuti d-a 
trimite în străinătate, sau mai bine zicînd că am putea 
produce în ţară obiectele ce am însemnat într-această re- 
pede ochire asupra tabelelor noastre vamale, se vede că în 
puţin timp şi cu puțină osteneală am putea spori produc- 
ţiunea noastră cu cel puţin 50 sau 60 de milioane pe an, 
sumă care ar merge tot crescînd şi s-ar putea sui la 100 de 
milioane, mai ales dacă am suprima vămile şi am chema pe 
fabricanţii străini într-o ţară unde își pot depune măr- 
furile şi productele destinate ţărilor vecine. Încetul cu 
încetul şi unul după altul, fabricanţii cei mari ai Europei 
şi-ar transporta unele din fabricele lor la noi, ar stabili în 
România fabrici sucursale a marilor lor ateliere, ar aduce 
lucrători meşteri; libertatea de comerț ar atrage meşteri 
și fabricanți, precum odinioară revocarea Edictului de 
Nantes a gonit din Franţa pe lucrătorii cei buni, de cari 
s-a folosit Germania. 

Să nu se crează insă că acel spor în producţiune, oricît 
de mare ar îi, ar servi să sporească stocul nostru metalic; 
acele milioane ar spori bunul trai al românilor, servind 
țării a cumpăra o mai mare cătime de obiectele ce consu- 
măm sau am putea consuma r 

Ne lipsesc brațe, este adevärat, dar nu este mai puțin 
adevărat că brațele ce avem nu produc tot ce ar putea pro- 
duce. 


Mă rezum în modul următor: 

1. Desființarea vămilor în mod absolut. 

2. Admiterea în funcțiunile statului după o programă 
de cunoștințe care să nu fie accesibile inteligențeior or- 
dinare. 

3. Înmulțirea cursurilor de geometrie, de fizică, chimie, 
mecanică, aplicate la arte și meserii. 

4. Învățătura unei meserii în orice şcoală primară. 

5. Înlesnirea de capitaluri de stabilire a celor cari dau 
dovezi că le-ar întrebuința la înfiinţarea unui atelier pe 
baza băncilor scoțiene pentru agricultură, 


NOTE ȘI COMENTARII 


PREFAŢĂ 


A apărut pentru prima dată, fără titlu, în Broşura nr. 1, Convor- 
biri economice de Ion Ghica, „v. prezident al fostei Camere elective“, 
la Tipografia Stefan Racsidescu, 1865; s-a retipărit în ediţia din 1869 
a Convorbirilor economice. În ediţia a treia, Prefaţa adaugă textului 
pasaje dislocate din capitolul Munca, aşa cum a fost publicat acesta 
în versiunile anterioare. 

Broşura s-a difuzat în librării ła începutul verii anului 1865. 

Primind-o de la autor, Alecsandri îi scria din Mircești prietenului 
său, la 1 iulie: „Am citit-o şi mă grăbesc să-ţi fac sincerul meu compli- 
ment. Ai adoptat adevăratul fel de a populariza cunoştinţe folositoare 
și de a face să găseşti plăcere în citirea lucrurilor abstracte. Continuă 
cum ai început, şi vei aduce un foarte mare serviciu generaţiei actuale 
a României, generaţie inteligentă, dar foarte ignorantă și increzută, 
Am visat totdeauna pentru ţara mea o bibliotecă populară, scrisă 
într-un stil simplu şi deslușit şi cuprinzînd comorile ştiinţei omeneşti, 
pusă la îndemîna tuturor inteligențelor“ (Alecsandri, Corespondenţă, 
p. 83—84). 


Er 

1 Elogiul pe care Ghica îl aduce „literaturii“, acordînd noțiunii 
sensul ¢el mai cuprinzător, e aproape o traducere din Henry Thomas 
Buckle. Aici el nu citează sursa, dar în partea a cincea a Convorbirilor 
economice (Industria) transcrie întocmai pasajul respectiv, tradus 
dm Buckle, cu indicarea autorului. 

PARTEA ÎNTPIIA 


MUNCA 
1863 


A apărut în 1865, dar în cuprinsul broşurii nr. 2 din Convorbiri 
economice, pe care Ion Ghica o semnează ca „fost președinte al Con- 
siliului Miniștrilor“; s-a retipărit ca „partea întîia“ în edițiile din 
1869 şi 1879. 

La începutul broşurii din 1865, mai înainte de a trece la tratarea 
temei, autorul scria următoarele: 

„Mulţumind acelor cinci sute de români cu bunăvoință, care au 
avut răbdarea să piardă două ore din viața lor în cetirea broşuri 
întîia a convorbirilor mele economice, îi rog să priimească dedicarea 
acestii a doua broşuri, ca semn de recunoștință din parte-mi, 

Îmi veţi zice negreşit, domnii mei, şi cu tot cuvîntul, să vă spui 
mai dinainte despre ce are să tracteze această scriere, ce o să găsiți 
într-însa şi ce folos puteți trage din citirea ei. 

Dragi domni, de v-aş spune că am tractat ceea ce am voit să trac- 
tez, ar alerga românii cu mic, cu mare să şi-o procure; teascurile dom- 
nului Rassidescu, lucrînd zi şi noapte, nu ar putea îndestula cererile. 
Dar să vă spui ce am voil să tractez...“ În continuare se anunţă tema, 
care este munca, Aceste alineate introductive ne informează asupra 
tirajului primei broşuri: 500 de exemplare, un tiraj care ni se pare 
astăzi mic în comparaţie cu cifrele cu care ne-am obișnuit, dar care, 
desfăcut repede, marca în 1865 un succes, Între apariţia primei şi 
celei de a doua broşuri au trecut cam şase luni, Alecsandri primise şi 
citise Munca în primele zile ale anului 1866, astfel că la 10 ianuarie 
îi scria, tot din Mircești, lui Ghica: „Îţi mulţumesc pentru broşura 
ta şi pentru ora plăcută ce mi-a procurat. E drept că de multă vreme 
n-am mai citit în limba ţării mele o operă așa de cu meşteşug concepu- 

tă şi aşa de bine scrisă. Tu ai găsit mijlocul dea mă face să citesc 
pe ncrăsuflate 80 de pagini de chestii economice, pe mine, care băteam 
în retragere în faţa unei astfel de lucrări, şi ai ştiut ca să mă lipeşii de 
subiectul tău, încit mi-a părut rău că am ajuns prea repede la cea din 
urmă pagină. E o luerare limpede, precisă, logică, spirituală şi adc- 
vărată. A! cît sunt de fericit, scumpul meu prieten, că regăsese pe 
vechiul mew tovarăș de muncă de la Foata științifică mai stăpîn ca 
niciodată pe gindirea şi pe condeiul lui! 

“ără ca să mă ating de modu) savant şi spiritual cum tu pledezi 
pentru cauza sfintă a muncii, găsesc stilul tău curgător, armonios şi 
limpede pentru toate clasele societăţii. Acest limbagiu e mai potrivit 
şi mai lesne înțeles decît acela al publicității noastre... fistichii.* 
Viitorul autor al Dietonarului grotesc, adversar al pedantului -jiune, 
făcea, între laude, şi o obiecție critică: „Singura observare ce-mi per- 
mit a-ți face e relativ lu terminările în țiune, pe care le-ai fi putut 
înlocui prin are, ire, ere, aslfel: civilizațiune — civilizzre; organiza- 
țiune — organizare; administrațiune — administrare; constituțiune — 
constituire etc.“ Poetul repetă îndemnul adresat prietenului său de a 
continua lucrarea — „ea fiind din acelea care sunt menite a îndeplini 
o înrîurire priincioasă şi a rămine“ (De la cei ce nu mai sunt. Scrisori 
inedite. Vasile Alecsandri către Jon Ghica, în Literatură şi artă română, 
nr. 9, 25 iulie 1898, p. 546). 

O probiemă care trebuie pusă de la început, dar asupra căreia vorm 
fi obligaţi să mai revenim, este aceea a dalării diverselor „părţi“ din 
Convorbiri economice. Publicate în broşură, aceste părți nu sînt inso- 
tite de o dată, cu în ediţia definitivă. Astfel, precizarea anului 1863 
nu apare sub titlul broşurii nr. 2, Munca, din 1865. Ce va fi reprezen- 
tat pentru autor această dată? Ar putea să fie anul redactării. În reali- 
tate, nu este și nici nu poate fì. Cum se va vedea şi mai departe, cro- 
nologia unor evenimente personale sau istorice contrazice datarea de 
sub titlul părţilor, astfel că datarea aceasta trebuie considerată cu 
toată prudenţa, 


1 Berăria la „Tunel“ va fi ținută în 1893 de I.L. Caragiale. Grădina 
„Raşca“, aflată pe strada Academici, aparţinea unui ceh, Hrstka, al 
cărui nume greu de pronunţat fusese „românizat“ de către bucureșteni, 

2 Evident, modul în care Ghica defineşte „elementele“ ce compun 
o naţiune nu e acceptabil decît poate numai în sens metaforic, Perso- 
nalităţile politice şi culturale ilustre întruchipează într-un grad înalt 
însuşiri ale naţiunilor respective, dar activitatea lor este expresia, 

nu mobilul progresului social, economic şi politic. Preţuind în așa 
măsură munca productivă, Ghica avea ia îndemînă răspunsul just la 
întrebarea pe care şi-o punea: producătorii de bunuri, Argumentul 
extras din confruntarea numărului de locuitori e ials, ca şi acela con- 
stînd în citarea unor nume celebre. Din istoria Chinci, a Japoniei, a 
Indiei s-ar ti putut enumera nume tot atit de mari, pe care epoca în 
care scria Ghica era vinovată că nu le cunoştea. 

3 Ca şi lotzari, Caraisc (Caraiscaki) era aromân, În timpul lup- 
telor pentru eliberarea Greciei, a deținut funcţia de comandant suprem 
al unităţilor dinafara Peloponezului. 

1 Afirmația că marea cultură a Greciei antice i-a chemat la Mis- 
solonghi şi Navarin pe Byron, David D'Angers şi Chateaubriand tre- 
buie luată în sens propriu numai în ceea ce-l priveşte pe cel dintii, 
De altfel, întreaga frază capătă un înţeles figurat: Byron a murit la 
Missolonghi (1824), cu trei ani înainte de bătălia de la Navarin (1827). 
În 1824, Chateaubriand era ministru de externe al Franței şi considera 
cu simpatie lupta pentru eliberarea Greciei, El a vizitat Sparta şi 
Atena în cursul lungii călătorii pe care a întreprins-o în 1806—1807 
pînă în Orientul Apropiat și pe care a descris-o în volumul Ztindraire 
de Paris à Jerusalem (1828). Marele sculptor francez David IX Angers 
(1788—1856), căruia i se datorează frontonul Pantheonului din Paris, 
şi-a dat tributul de admiraţie faţă de arta greacă, prelind și valori- 
ficînd într-un mod personal tradițiile acesteia, Despre Stratford 
(Strafford) Canning, Ghica însuși scrie în Din timpul zaverii: „Bra un 
entuziast al cauzei grecilor, plin de suvenirurile nemuritoare ale cla- 
sicităţii şi antichităților eline“. Despre același, purtind în timpul 
războiului Crimeii numele de lord Redelif, a se vedea scrisoarea Căpi- 
tanu Laurent. 

5 Joseph Whitworth (1802—1887) a „însutit“ puterea Angliei nu 
namai prin contribuția sa în progresul tehnicii, ca James Watt, ci 
şi prin perfecționarea armamentului. De profesie meseriaş mecanic, 
a avut meritul de a firealizat primul sistem de unificare a pasurilor 
la şuruburi, În anii de după războiul Crimeii a creat tunurile de 
marină încărcate pe la culată. Faima lui de specialist avea să lie în 
curînd umbrită de avocatul Wiiliam-George Armstrong, pe care Ghica 
îl citează ceva mai departe şi carea introdus un procedeu nou de fabri- 
care a pieselor de artilerie. 

* Cu unele excepţii, personalitățile citate au început, într-adevăr, 
prin a practica munci manuale. Cazul lui Andrew Johnson (18085— 
41875) e, mai ales, cu totul deosebit. Orfan de tată, a lucrat ca ucenic 

într-o croitorie şi, abia după ce s-a căsătorit,a învăţat să scrie şi să 
socotească. Întiinţind o organizaţie politică muncitorească, şi-a des- 
chis drumul spre funcţii politice mereu mai importante. Cu sprijinul 
democraţilor, a ajuns deputat, senator, guvernator în Tennessee. 
În timpul războiului de secesiune, a fost general de brigadă. Ales vice- 
preşedinte al Statelor Unite, a devenit preşedinte la asasinarea lui 
Abraham Lincoln (1865). La rindul său, Lincoln a fost în tinereţe: 
tăietor de lemne şi plutaş pe Mississippi. Dar cînd i s-a încredințat, 
funcţia supremă în stat, practica avocatura. Oricum, aceste două 
nelimitate de afirmare a omului dotat în societatea burgheză. Cu atit 
mai puţin exemplul lui Peel. „Postăvarul“ englez era patron de manu- 
facturi, se numea sir Robert Peel (1750—1830) şi a fost membru al 
Camerei Comunelor, inaugurînd o dinastie de oameni politici marcanţi. 

Cine ar putea fi Brustelone? Citeodată, felul cum Ghica ortogra- 
fiază numele proprii face identificarea de-a dreptul impoşibilă. Să 
fie gravorul şi desenatorul venețian Giovanni-Batisla Brustoloni 
(sec, XVIII), sau sculptorul Andreea Brustolon (1662—1732)? 

? Chiar și în broşura din 1865, scriitorul notează că s-a îmbarcat. 
la Marsilia în ziua de 12 aprilie... 1866. E o eroare neobservată de 
autor şi preluată de toate reeditările. 

Prima scrisoare a prietenului său fictiv Dumitru poartă de ase- 
menca, în dată, anul 1866; în a doua, însă, apare anul 1860, Am co- 
recta greşeala, scriind peste tot 1860, dar la 12 aprilie 1860 Ion Ghica. 
nu putea să se afle pe cheiurile Marsiliei, fiindcă în acel moment era 
prim-ministru şi ministru de interne a! Țării Româneşti, funcție din 
care a demisionat abia la sfirsitul lui mai, în acelaşi an. Exact în 
aceeaşi perioadă a anului 1866 economistul va fi din nou prim-ministru 
şi ministru de interne. Imposibilă în primăvara anilor 1860 şi 1866, 
călătoria lui în Occident e fie imaginară, fie situată în 1862, cînd fiul 
său cel mai mare, Dimitrie, a fost instalat pentru studii în Anglia. 

8 În textul de bază, numele comandantului de vapor e Monthier, 
Avem a face cu o greşeală de tipar, pe care am corectat-o prin confrun- 
tare cu broşura din 1865: căpitanul Pouthier, supraviețuitor al nau- 
fragiului „Meduzei“, despre care Ghica serie în Căpitanu Laurent. 

* Imaginînd conversaţia cu francezul Dromant, Ghica îşi folosește: 
personajul nu numai pentru a-l pune să expună idei pe care el să le 
combată, Aici, Dramant rosteste aprecieri ce aparţineau de fapt memo- 
rialistuiui. Anularea constituţiei, intoarcerea la „guvernul bunuluj 
plac“, introducerea unui nou statut, întărit printr-un plebiscit dubios, 
toate acestea sini aluzii răuvuitoare la adresa lui Cuza. În alte pagini 

ale Convorbirilor economice, lon Ghica va relua într-o formulare 
directă, în aceiaşi termeni, critica la adresa dcu.niigrului detroret 
la 1866. 

10 Între numele unor războinici celebri, Ibraim ar putea îi Ibra- 
him-paşa, vicerege al Egiptului {1789—1848}. 

După aproape douăzeci de ani, Ghica reia în acest pasaj crilica 
impotriva istorici concepute ca o epopee a faptelor de arme, pe care 
a formulat-o pentru prima dată în memoriile sale asupra reorganizării 
învățământului (1844, 1847). 

1! Insulele Tonice au fost cedate de Anglia statului grec, căruia îi 
si aparţineau, în 1861. Faptul pe care-l salută Ghica era într-adevăr 
cu totul excepţional în epocă. Contestind afirmaţia conlocutoruiui 
său că în ultima vreme „colropirile s-ar fi făcut rari“, scriitorul avea 
perfectă dreptate. El ar fi putut oferi diplomatului francez un mă- 
nunchi de exemple din însăși politica externă foarte recentă a Franței: 
participarea, împreună cu Anglia, la cel de-al doilea „război al opiu- 
lui“ împotriva Chinei (1856—1860); campania din Indochina (1859— 
1862); intervenţia militară în Siria (1860—1861); folosirea forţei 
armate impotriva Mexicului — începînd din 1862 — și înscăunareu 
<a împărat acolo a lui Maximilian de Habsburg, în 1864. 

12 „Boharaii“ — de fapt, buharaii — sînt locuitorii vechiului 
hanat uzbec Buhara, asupra căruia guvernul țarist îşi revendica drep- 
tul de protectorat, pe care l-a obţinut la numai cîţiva ani după ce 
lon Ghica își redactase capitolul Munca, mai precis — în 1868. 

13 Jon Ghica dă noţiunii de „unire“ un sens foarte larg. Nici formarea 
primelor state feudale românești, nici încercările lui Stefan de a-şi 
asigura devotamentul domnilor munteni, nici prevederile comune ale 
Regulamentelor organice din Moldova şi Țara Românească nu pot fi 
considerate ca acţiuni conştiente în direcţia unirii tuturor românilor 
în cuprinsul aceleiaşi ţări, Constituirea statului naţional România, 
ca şi a altor state naţionale din Europa, e rezultatul unui proces de 
dezvoltare social-economică mult mai tirziu. În ceca ce-i priveşte 
pe Radu Negru şi pe Dragoş-vodă, asupra cărora Ghica formulează 
dubiul „realităţi sau legende“, se ştie că legendei îi aparţine numai cel 
dintii; Dragoş a fost o personalitate istorică reală. 

14 Kiustenge este vechiul nume turcesc al Constanţei. 

'5 Pasajul despre primirea vaselor în portul Sulina denunţă situa- 
ţia umilitoare şi păgubitoare materialiceşte ce se crease României 
prin înființarea Comisiei europene a Dunării, în urma hotăririi Con- 
ferinței de la Paris (1836). Principatele Unite aveau și ele în comisie 
“un reprezentant (în 1860, acest comisar a fost Dimitrie Bolintineanu), 

dar rolul principal in controlul navigaţiei avea să aparțină multă 
vreme, pină după 23 august 1944, marilor state capitaliste nerive- 
rane, Anglia, Franţa, Italia. 

1€ La Micale, grecii au obţinut o răsunătoare victorie asupra flotei 
perşilor în anul 479 f.e n. Regiunea respectivă, Ionia, situată în Asia 
Mică, e leagănul strălucitei culturi reprezentate de filozofia materia- 
listă groacă (şcoala ioniană), de realizări valoroase în poezie şi arhi- 
tectură. . 

17 Filozoful Bias, unu! din ce) „șapte înţelepţi“ ai Greciei antice, a 
trăit în secolul al VI-lea ben. 

18 Ghica stabileşte aici o paralelă intre eroismul grecilor vechi şi 
al celor moderni, în lupta lor pentru libertate. Locurile îi evocă în 
egală măsură victoriile obținute împotriva perşiior în secolul al V-lea 
i.e.n., ca şi pe acelea realizate în contra turcilor, la începutul secolu- 
lui al XIX-lea. 

Citatul din Eschil este extras din tragedia Perșii. 

19 Corect, conform mitologiei eline: Persefona şi Artemis. 

20 Cirus, regele perșilor, l-a invins pe Cresus, luînd în slăpinire 
Lidia; numele de „Medon“ rezultă dintr-o greșeală de tipar, pe care, 
in Fragment dintr-o scrisoare inedită către V. Alecsandri, Ghica a corec- 
tat-o: mezii. Spartanii Lysandru şi Agesilas au purtat lupte victorioase 
împotriva perșilor. Învingătorul Scipione Africanul şi învinsul Hani- 
bal, refugiat în aceste locuri, puteau într-adevăr convorbi prieteneste: 
ambii au fost obligaţi să plece în exil și au murit în același an: 183 
î.e.n. 

21 Evocind celebrele instituţii şi monumente ale vechiului Efes: 
gimnaziul, teatrul, stadiul, templul Dianei (de fapt, al Artemisci), 
ars de Herostrat în anul 356 i.e.n., Odeonul (altul decit cel mai vestit, 
căci acela se afla la Atena), Ghica imaginează gi explorarea unui 
„labirint“. Labirintul era însă în Creta, şi din text ar fi reieșit o con- 
fuzie. De accea, cînd a reluat descrierea călătarici, a înlocuit expresia 
„crăpăturile labirintului“ cu „crăpăturile stîncelor“. 

z: Călătoria imaginară pe care o înlreprinde prin Arhipelagul 
grecesc corespondentul fictiv al autorului evocă o călătorie reală 
făculă de acesta din urmă, cu unsprezece ani înainte, în mai 1855, 
pe cînd era hei de Samos. Atunci a vizitat Ghica în bună companie 
ruinele oraşelor vechii civilizaţiuni, la invitaţia lui Poulhier, coman- 
dantul corvetei franceze „Le Chaptal“. Scriitorul a exlras din Conpor- 
biri economice descrierea călătoriei, introducind unele modificări şi 
completiînd-o pentru a alcătui o scrisoare către V. Alecsandri. Textul, 
mai mare decit cel din Convorbiri economice numai cu o pagină, a fost. 

publicat după moartea poetului, cu titlui Fragment dintr-o scrisoare 
inedită către V. Alecsandri (Convorbiri literare, 1 martie 1892). 

În finalul pasajului, autorul citează din Apocalips (Descoperirea 
sfintului Ioan Teologul), cap. 2, par. 5. 

23 Jefferson Davis (1808—1889) a fost preşedinte al „statelor con- 
federate“ sclavagiste din Sud în timpul războiului de secesiune, 

24 „Cea din urmă expoziţie universală“ este aceea de la Londra, 
din 1862. Scriind despre această expoziţie ca unul care a vizitat-o, 
Ghica ne oferă în pasajul respectiv confirmarea ipotezei de mai sus 
că excursia lui în Occident a avut loc în primăvara anului 1862, De 
altfel, în ianuarie 1862, Alecsandri, care era agent ad-interim al Prin- 
cipatelor Unite la Paris, îi scria prietenului său: „Deci cu o foarte 
mare plăcere mă voi întilni cu tine primăvara viitoare în «Crystal 
Palace» la Londra. Vom vedea acolo multe lucruri frumoase gi între 
altele expoziţia română, care va străluci fără îndoială prin absența 
ei...“ (V. Alecsandri, Corespondenţă, p. 78). Lipsa Principatelor de la 
expoziţie este un fapt; concludent pentru atitudinea puterilor europene 
față de noul stat dunărean. V. Alecsandri obținuse de la organizatorii 
expoziţiei aprobarea ca ţările române să expună într-un pavilion pro- 
priu, nu în secţia rezervată Imperiului otoman. Ulterior, aprobarea a 
iost anulată, ceea ce a determinat guvernul român să renunţe la parti- 
ciparea la expoziţie. 

2 Cînd Ion Ghica scria aceste pagini, „căpitanul“ Claude-Etienne 
Mini€ (1804-4879) era... colonel, trecuse în retragere şi lucra într-ade- 
văr în industria de armament. Încă din 1849 inventase carabina şi 
glonțul ce-i purtau numele. După răstimpul cît a condus fabricarea 
de carabine ia Enfield, a fost angajat în calitate de controlor al produc- 
tiei de puşti de la Remington, în Statele Unite, 

3 Economiştii burghezi citați, ca şi Ion Ghica, de altfel, au elogiat 
mașinismul din unghiul de vedere al intereselor burgheze. Introducerea 
maşinilor a dus într-adevăr la creşterea productivităţii muncii, dar 
această creștere csle realmente profitabilă pentru oamenii muncii 
numai în statul socialist. În orînduirea capitalistă, utilizarea maşinilor 
a avut cunoscutele consecinţe sintetizate de Marx: prelungirea fără 
măsură a zilei de muncă, punerea în disponibilitate a muncitorilor 
înlocuiți de maşină, ceea ce a făcut să apară „o populaţie muncitorească 
ezcedentară, căreia capitalul îi dictează legile“. „De aci — adaugă 
Marx -- paradoxul economic că mijlocul cel mai uriaş de reducere a 
timpului de muncă se transformă într-un mijloc fără gres pentru trans- 
tormarea întregii perioade de viaţă a muncitorului și a familiei sale în 

timp de muncă disponibil pentru valorificarea capitalului“ (Capitalul, 
I, Editura P.M.R., 1948, ed. a Ii-a, p. 375—377). 

Să mai adăugăm că maşinile n-au transformat pe muncitorii exploa- 
taţi în oameni „odihniţi şi veseli“, cum notează Ghica, însă i-a deter- 
minat „a aspira la o viaţă mai înaltă“ într-un sens pe care economistul 
nostru nu-l descitrează: marile aglomerări muncitoreşti în întreprin- 
derile industriale moderne au favorizat procesul de cristalizare a con- 
ştiinţei de clasă şi de creare a organizațiilor revoluţionare. 

27 Criticînd aspectele orînduirii feudale din alte ţări, Ghica idi- 
lizează stările de lucruri din ţările românești, unde au existat, ca 
pretutindeni, „privilegiuri şi monopoluri“, scutiri de biruri, organi- 
zarea în bresle închise etc., menţionate de memorialistul însuşi în 
Întroducţiunea la Scrisorile către V. Alecsandri. 

22 Dogithei Filitti (1734--1826), mitropolit al Ungrovlahiei, a 
instituit prin testament o bursă destinată tinerilor săraci şi merituoși, 
constind din venitul unei moşii ce s-a cumpărat cu averea lăsată de el. 
Printre bursierii aşezămiîntului „Dosithei Filitti“ s-au numărat perso- 
nalităţi ca matematicianul Ludovic Mrazek, pictorul Steriade, bari- 
tonul Jean Atanasiu etc. Să notăm totuşi că, timp de vreo şase decenii, 
bursa a fost acordată mai ales unor tineri greci din Epir, locui de 
baştină al mitropolitului, 

2 Fără a nega dreptul statului român de a prelua averile mănăsti- 
rilor închinate (act îndeplinit, de altfel, în 1863), Ghica propune o 
explicație corectă a constituirii acestor averi, chiar dacă numai 
parţială. El nu menţionează însă consecinţele dezastruoase ale donaţiu- 
nilor făcute mănăstirilor greceşti, care, din administratoare ale bunu- 
rilor încredințate cu scopuri filantropice, s-au transformat în benefi- 
ciare, fapt condamnat, între alţii, de Nicolae Bălcescu, în Reforma 
socială la români (cap. XXVI, Chestia monastirilor închinate). 

30 Dintre călătorii celebri citați, Anatole Demidov şi-a legat 
numele de unele donaţiuni, Urmînd exemplul tatălui său, care, locuind 
în Flerenţa, a fondat acolo un azii, o scoală şi o galerie de tablouri, 
Anatole Demidov a întemeiat un azil şiun spital la Petersburg, pre” 
cum şi un muzeu napolecnian în casa lui Napoleon de pe insula Elba, 
casă pe care a cumpărat-o anume. În 1887, el a organizat o călătorie 
ştiinţifică în sudul Rusiei şi în ţările româneşti. După cum se știe, 
un fragment din relatarea asupra acestei călăicrii a fost tradus de 
M. Kogălniceanu şi publicat în Dacia literară. 

Hamburghezul Heinrich Barth (1821—1865) a întreprins expediţi 

în Africa, pe care le-a descris în volumul Călătorii şi descoperiri în 


Africa de Word şi Centrală. 
„Principele Napoleon“ este fiul lui Napoleon al III-lea. A călătorit 


în Africa de vest şi a fost ucis de zulugi (1856-1879). 

31 Fraza: „Ca oameni, interesul nostru este ca cei cu care trăim să 
fie mai avuţi; ca națiune suntem interesați ca naţiunele celeaite să 
fie cît mai bogate“ aminteşte izbitor paragrafe din studiul lui Băl- 
cescu, Despre împroprietărirea ţăranilor. Bălcescu susţine aceleaşi 
idei: popoarele sînt cu atit mai bogate şi mai puternice cu cît vecinele 
lor sint şi ele mai înstărite; în interior, sărăcia unor clase e spre paguba 
celorlalte (cf. N. Bălcescu, Opere, I, Editura Academiei R.P.R., 1953, 
p. 242—243). Afirmarea acestor idei comune urmărește însă, la cei 
doi fruntaşi ai generaţiei de la 1848, scopuri diametral opuse. Bălcescu 
susţine necesitatea unei bunăstări generale în ţările româneşti ca un 
argument pentru împroprieiărirea ţăranilor prin exproprierea bogă- 
taşiior. Dimpotrivă, Ghica formulează ideea arătată pentru a convinge 
că averea celor bogaţi trebuie respectată! 

32 Între ceilalţi economişti şi sociologi, penuliimul nu poate fi 
decit Jêrome Adolphe Blanqui (1798—1854), unul dintre reprezen- 
tanţii economiei polilice vulgare, elev al lui Jean-Baptiste Say (1767— 
1832). 

33 Ghica se declară adversar al balanței comerciale, care stabileste 
raportul dintre exportul și importul anual al unei țări, deoarece, 
conform concepției sale  liber-schimbiste, circulația mărfurilor în 
ambele sensuri nu trebuie supusă nici unui control, nici măcar statistic. 

34 În context, citarea „şcolii fiziocraţilor“, ca un curent perimat în 
economie, este cam nepotrivită, după exemplele date cu scopul de a 
demonstra creşterea avuţiei naţionale prin fertilizarea solului. Cilarea 
se explică totuşi prin aceea că Ghica nu impărtăşeşte teza liziocraţilor, 
conform căreia Sursa unică a avuţiei constă în producția agricolă. 

Caracteristică secolului al XIX-lea, scoala fiziocraţilor „trecuse“ 
într-adevăr de mult cînd economistul român își redacta scrierea. Bocia- 
lismul și comunismul se găseau însă în plină înflorire teoretică şi 
cunoșteau succese organizatorice răsunătoare, În 1864 se înființase 
la Londra Internaționala I, iar în 1867 avea să apară volumul I din 
opera fundamentală a lui Karl Marx, Capitalul. 

Cit priveşte balanţa comerţului, viitorul a infirmat de asemenea 
părerea autorului Convorbirilor economice. În statul socialist balanţa 
comercială s-a menţinut, devenind însă un instrument al planificării, 
cu ajutorul căruia se stabileşte corelaţia justă între import ṣi export. 

PARTEA A DOUA 


CREDITUL 
1864 


Fără titlu, constituie partea a II-a din Broșura nr. 1, apărută în 
1865; s-a retipărit în ediţiile din 1869 şi 1879, 

Şi de astă dată, anul 1864, înscris sub titlu, e dezminţit de text. 
Chiar în primul alineat, Mathieu de la Drôme este citat cu epitetul 
„răposatul“. Dar el a murit în 1865. 


1 Philippe-Antoine Mathieu de la Drôme inăscut în 1808) n-a fost 
un oarecare făcător de calendare. El a înființat la Romans-sur-Isâre 
{Drôme}, cunoscut centru al industriei franceze de pielărie, o asociaţie 
economică, repede suprimată de autorităţi. În 1848 a făcut parte din 
Adunarea Constituantă şi din Legislativă, unde a votat cu radicalii, 
După reinstaurarea reacţiunii, a emigrat în Belgia. Întors în Franţa 
abia în 1859, s-a menţinut în afara politicii. Dedicîndu-se cercetărilor 
meteorologice, a început să publice anual un almanah, care s-a bucurat . 
de o foarte mare răspîndire. 

2 Conversaţia dintre autor şi Manea a fost într-adevăr „peripate- 
tică“, în sensul propriu al cuvîntului, deoarece s-a desfășurat în cursul 
unei plimbări! Traseul promenadei lor, destul de scurt, a cuprins 
totuși centrui comercial al Bucureștiului de-atunci. 

„Maior Miga“, ale cărui case se aflau pe strada Doamnei, era maio- 
rul sîrh Mişa Anastasievici, administratorul averii principilor Kara- 
gheorghevici, exilat la Bucureşti. 

2 Problema creditului l-a interesat permanent pe Fon Ghica. ideile 
din această parte a II-a a Convorbirilor economice au mai fost expuse 
de el, cu aceleaşi exemple din diverse ţări străine, în articolul Depre- 
eierea valorii şi creditul, publicat în 1861, în Independinţa. Constatarea 
„la noi nu este credit“ se explică prin aceea că în ţara noastră nu exis- 
iau atunci instituţii bancare naţionale. Diversele operaţiuni bănești 
se aflau la dispoziţia zaratilor particulari şi a agenţilor unor bănci 
străine. Din dorinţa de a umple dintr-o dată lacuna existentă, Ghica 
propunea în articolul din 1861 constituirea unei bănci complexe: de 
scont şi de circulație, agricolă şi „casă de păstrat împreună“ (casă de 
depuneri, de economii). A şi publicat atunci (în două numere din 
Independinţa), Statutele Băncii române. Banca unică şi hibridă era, 
evident, irealizabilă, fapt asupra căruia Ion Ionescu de la Brad i-a 
şi atras atenția fostului său profesor, subliniind că între diferitele 
ectoare sint deosebiri foarte mari şi că „nu se poate uni ceea ce natura 

desparte“ (Un cuvint asupra băncei propuse de domnul Jon Ghica, în 
Țăranul român, 10 decembrie 1861, p. 36—37}. Instituţiile bancare 
românești, specializate, au luat fiinţă rînd pe rînd, Ghica particip ind 
la prima conducere a celor mai multe dintre ele. Printr-un decret 
semnat de Cuza la 24 noiemvrie/6 decembrie 1864, a fost întemaiată 
Casa de depuneri şi consemnaţiuni. Economistul nostru a ocupat 
atunci funcţia de preşedinte al „Comisiei de privighere“. Tot Cuza a 
instituit Banca României, prin concesionarea acordată pe treizeci de 
ani unor capitalişti englezi, francezi şi austrieci de a întreprinde ope- 
raţiuni de scont şi emisiune. Din cauza opoziției guvernului otoman» 
banca n-a putut bate monedă, iar numele ci, prea oficial, a fost trans” 
format în Bank of Roumania. Ca prim-preşedinte al consiliului de 
administraţie îl întîlnim din nou pe Ion Ghica. 

În 1865, cînd apăreau primele două broşuri din Convorbiri econo- 
mice, în Principate nu exista deci o monedă naţională, iar în circulaţie 
se aflau peste 70 de monede străine, ceca ce era în profitul zarafilor, 
dar reprezenta un serios impediment în tranzacţiuni. Peste doi ani, 
în primăvara anului 4867, a fost promulgată legea pentru înfiinţarea 
unui sistem monetar naţional, pus în practică la 1 ianuarie 1868. Cu 
mari greutăţi, întrîngîndu-se piedicile puse de Imperiul otoman și 
de Austro-Ungaria, monedele nu s-au putut realiza decit succesiv: în 
1867, cele de aramă; în 1870, cele de argint, apoi de aur. 

4 „Catastrofa“ comercială care a lovit Bucureştiul în 1859 nu se 
explică doar — şi nicidecum în primul rînd — prin imprudenţa res- 
pectivilor bancheri, cum afirmă Ghica. Ceea ce s-a întîmplat atunci 
a fost consecinţa crizei ciclice mondiale care zguduia Europa occiden- 
tală şi Statele Unite. Atunci, între 1858 şi 1860, Principatele Române 
au cunoscut prima criză comercială de tip capitalist, cu grele rezul- 
tate (scăderea preţurilor, falimente, deficite bugetare etc.). 

5 în „Pereir“, care cerea guvernului român, prin 1864, dreptul de 
monopol în emiterea de „bilete platnice a pista“ recunoaștem pe unul 
dintre frații Pâreire, financiari francezi, faimoși în epocă. Jacob- 
Emile şi Isaac Pereire deţineau o avere fantastică, controlau adminis” 
traţia celor mai mari companii de căi ferate franceze şi a cîtorva insti- 
tuţii bancare, în primul rînd Creditul mobiliar, fondat de ei în 1852, 
La Bucureşti, bancherii francezi acționau prin mijlocirea Băncii 
otomane, la capitalul căreia aveau o importantă participaţie. 

* Este interesant de amintit că despre „băncile hipotecare“ scrie 
pe larg şi Bălcescu, în Reforma socială la români, descriind mecanismul 
lor şi pledind pentru introducerea unor asemenea instituţii de credit 
în ţările româneşti (cf. Opere, I, ea. citată, p. 288 şi următoarele). 

PARTEA A TREIA 
ÎMPRUMUTURILE STATULUI 


A: apărut în Broșura nr. 1 (1865), constituind acolo capitolul III; 
s-a retipărit în ediţia din 1869 a Convorbirilor economice, în cadrul 
părţii a doua, Creditul; a devenit o parte de sine stătătoare, a treia, 
in ediţia detinitivă. 


1 Radu Anghel, Mihail Bonea şi Codiţoiu sînt cîțiva dintre ultimii 
haiduci ai secolului al XIX-lea. Amintirea celui dintii, originar din 
Muscel, a fost păstrată de cunoscuta baladă ce-i cîntă isprăvile şi 
sfîrşitul, culeasă şi publicată de Rădulescu-Codin, în volumul Din 
Muscel, cintece poporane (Bucureşti, 1896). Mihai, sau Mihale Bonea 
— „zece ani spaima a două judeţe“ — l-a jefuit pe Gheorghe Șeritul, 
fostul om de încredere al lui Marcu Botzari, la conacul său din Bălteni. 
Prins, haiducul a fost executat în Bucureşti, la Obor (cf. Dascăli greci 
şi dascăii români). În pasajul respectiv din scrisoarea către V. Alecsan- 
dri, împuşcarea lui Bonea este situată de memorialist în cuprinsul 
anului 1874, Deci, sau haiducul a mai fost prins o dată, prin 1864, 
şi scăpat, sau Ghica comite în textul din 1882 o eroare de cronologie. 

2 Subprefectul se referă la mişcările de trupe din timpul războiului 
Crimeii şi la comandanţi, despre care Ghica relatează în prima parte 
a epistolei Căpitanu Laurent. Generalul Paskevici (Paskievitz) s-a 
aflat atunci în fruntea armatelor ruse din țările române. 

2 Lista de personalităţi cuprinde nume din epoci foarte diferite, 
criteriul unic al alăturării constind în faptul că toţi cei citați s-au opus 
în practică sau teoretic împrumuturilor, Sully, baron de Rosny (1559— 
4641), amic şi ministru al lui Henric al IV-lea, a redresat finanțele 
statului printr-o severă politică de economii; a publicat lucrarea 
Oeconomies royales, Sebastien Le Prestre, marchiz de Vauban (1663— 
4707), celebrul inginer şi mareșal al Franţei, s-a afirmat şi ca economist, 
susținind, între altele, egalizarea impozitelor, fapt care i-a adus diz- 
graţia. Vărul său, Pierre de Boisguillebert {1646—1714}, a reprezen- 
tat, ca economist, o tendinţă înnoitoare, propuniînd libertatea muncii 
şi a comerţului. Tot istoriei Franţei îi aparţine Jean-Baptiste Colbert 


41619—1683), controlor general al finanţelor, cu care liber-schimbistul 
ion Ghica nu putea fi întru totul de acord, întrucit Colbert a luat 
măsuri protecţioniste şi a fost un adept al mercantilismului. Scriitorul 
nostru se întilneşte pe un plan de idei mai larg cu fiziocratul François 
Quesnay (1694—177%), cu David Hume (1711—1776), partizan al 
libertăţii comerţului, cu David Ricardo (1771—1823), economist 

englez, ultimul reprezentant al economiei clasice, cu John Ramsay 
Mac-Cultoch (1789—1864), vulgarizator al teoriilor celui dintii. În 
sfîrşit, William Ewart Gladstone (1809—1898), lider al partidului 
liberal englez, fost de mai multe ori prim-ministru, se bucură în mod 
firesc de aprecierea liberalului Ion Ghica. 

2 Sir Robert Walpole (1676—1745) a fost prim-ministru şi cancelar 
al trezoreriei Angliei, iar James Stanhope (1673—1724), general şi 
om de stat englez. 

5 Economistul şi matematicianul englez Robert Hamilton (1743— 
1829] este cel dintii specialist care şi-a propus să demonstreze că sis- 
temul anuiţăţilor este o falsă soluţie în eliberarea statului de povara 
unei datorii publice, E posibil ca Ghica să fi cunoscut prin intermediul 
traducerii lui Lassalle principala lucrare a lui Hamilton: An Ingquiry 
concerning... the national debt of Great-Britain and Irland (1813). 

8 Prin „cestiunea Egiptului“, Ghica înţelege intervenția Franţei 
pe lingă sultanul Abdul Medjid de a ajunge la înţelegere cu răzvră- 
titul Mohamed Ali. În urma acestei intervenţii, sultanul i-a recunos- 
cut lui Mohamed Ali, în t841, stăpinirea ereditară asupra Egiptului. 

„Măritişurile spaniole“ („les mariages espagnoles“) reprezintă o 
încercare nefericită a lui Ludovic-Filip de a stringe legăturile cu Spa- 
nia, După anevoioase stăruinţe, el a reuşit în 1846 să-şi însoare ulti- 
mul fiu, pe ducele de Montpensier, cu infanta Luisa, sora reginei 
Isabela, care, în aceeaşi zi, se mărita cu infantele Francesco d'Assis, 
tot ca o consecinţă a intervențiilor regelui Franţei. Guvernul englez 
a văzut în aceste „măritişuri spaniole“ o lovitură piezişă ce i se da, 
astfel că, de atunci inainte, a dus în Europa o politică externă conlra- 
rie intereselor Franţei. 

? Fără a se situa teoretic pe-poziţia absurdă a respingerii oricărui 
impozit, economistul s-a opus și în practică sporirii dărilor către 
stat, Astfel, cînd în 1863 s-au fixat noi impuneri asupra moșiilor, e] 
a refuzat să achite suma la care era obligat, astfel încît i s-a pus seches- 
tru pe proprietăţi. Era aici, din partea adversarului lui Cuza, şi a 
manifestare publică de ostilitate faţă de guvernul acestuia. În ceea ce 
priveşte problema propriu-zisă a impozitelor, vom menţiona că încă 
din 1860, împreună cu un grup de deputaţi, economistul depusese pe 
biroul Adunării un proiect de lege prin care se propunea o dare unică. 
Asupra acestei chestiuni a revenit într-o scrisoare trimisă din Gher- 
gani, la 20 noiembrie 1861, ziarului Țăranul român, care a publicat-o 
cu titlul Impozitul pe venit (la 3 decembrie 1864, p. 27). În scrisoare 
se formula părerea ca „impozitul personal şi al şoselelor, patentele, 

timbrul, contribuţia fonciară, aceea asupra băuturilor spirtoase şi 
toate, afară de conscripțiunea militară, să se contopească într-un 
singur impozit“. Acest impozit — „singurul... bun, drept şi firesc — 
este acela asupra venitului anual, proporţional sau progresif“, După 
opinia economistului, sistemul dării unice ar fi asigurat statului un 
venit mai mare, deși pentru cetăţeni ar fi fost „mai puţin împovără- 
tər“; totodată, ar fi simplificat mecanismul administrativ şi financiar. 


PARTEA A PATRA 
PROPRIETATEA 
1865 
Ca „partea a treia“ a apărut în ediţia a doua a Convorbirilor econa- 
nice; textul definitiv, în ediția din 1879. 


1 Aceentele patriotice ale pasajului despre ruinele Tirgoviştei 
amintesc poemele prapaşoptiste dedicate acestor monumente ce evocă 
un trecut glorios (Ruinurile Tirgoviştii de Vasile Cirlova, Adio, La 
Tirgovişte de Grigore Alexandrescu etc.), În 1865 şi sub pana unui 
scriitor realist, tema ruinelor se eliberează de orice ton elegiac şi de 
vechile reflecţii pe marginea caducităţii tuturor celor omeneşti. Pentru 
Ghica, gloria străbună e o temelie a noii întloriri a patriei. Pasajul 
îşi află un pandant semnificativ în scurtul imn pe care Bălcescu îl 
dedică Tirgoviştei în Istoria românilor sub Mihai-vodă Viteazul (cap. 
XXI din Cartea a doua), 

Turnul Chindiei, excelent conservat, desigur datorită unor repetate 
renovări, datează, probabil, din secolul al XV-lea, cînd se presupune 
că a fost ridicat din porunca lui Mircea cel Bătrin. Alte ipoteze situ- 
cază construirea Chindiei în secolul al XVI-lea (1583), cînd Petru 
Cercel a clădit noul palat domnesc din Tirgovişte, Turnurile „bise- 
ricei vechi“ — biserica domnească — i-l evocau lui Ghica pe Mircea; 
lăcaşul e mai nou decit credea scriitorul și se leagă tot de numele lui 
Petru Cercel, care l-a terminat o dată cu palatul domnesc. 

2 Este exagerat a se vorbi despre intenţia lui Ştefan cel Mare dea 
„uni principatele sub un singur sceptru“, Voievodul moldovean a fost 
călăuzit în intervenţiile sale repetate în Țara Românească nu de 
dorința de a realiza unirea celor două ţări sub conducerea sa, ci de 
planul de a crea un Îront antiotoman comun. Timp de opt ani (1473— 
1481), el a încercat în zadar să se asigure de devotamentul domnilor 
munteni; rind pe rind, aceştia l-au trădat, intrînd în legături cu turcii, 

2 Mănăstirea Dealu, după unii istorici existentă încă din timpu? 
hui Mircea cel Bătrin, în realitate însă datînd din timpul lui Radu cel 
Mare (1500), e numită de Ghica „mausoleu al unuia din cei mai puter- 
nici domni ai românilor“, fiindcă acolo se află capul lui Mihai Viteazul. 

+ Anticipiînd într-un anume sens politica lui Stefan cel Mare, 
Mircea cel Bătrin a fost preocupat de menţinerea unor relaţii priete- 
nesti cu țările vecine, cu scopul de a se asigura în lupta împotriva 
puterii otomane. În anul 1400, el i-a acordat sprijin militar lui Alexan- 
dru cel Bun, 'înlesnindu-i urcarea în scaun, prin alungarea lui Juga- 
vodă, Cu domnii moldoveni Petru I şi Roman I a menţinut, de ase- 
menea, strînse relații prietenești. 

5 Fraza despre „tendințele de cruzime ale lui Vlad“ califică injust 
o acţiune a lui Vlad Ţepeş, explicabilă prin circumstanţele politice 
ale vremii. La urcarea în scaun a lui Tepeṣ, boierimea feudală avea o 
situaţie aproape autonomă, care mina autoritatea domnească şi, deci, 
rezistenţa ţării împotriva încercărilor de subjugare întreprinse de 
turci. În decursul a cincizeci de ani, se succed nouă voievozi, unii 
dintre ei fiind detronați și înscăunați de citeva ori. Faptul acesta l-a 
şi reproşat Tepeş-vodă boierilor, pe care i-a convocat la un ospăț, 
chiar la începutul domniei sale. După ospăț a urmat o sancţiune teri- 
bilă: cinci sute de boieri au fost trasi în ţeapă. Oriciît de excesivă va fi 
fost această pedeapsă, boierii „decapitaţi“ — cum scrie Ghica — nu 
pot fi consideraţi niște „martiri ai apărării libertăţii“. 

Dar în pasajul asupra căruia stăruim există nu numai erori de apre- 
ciere, ci şi cronologice, Măcelui a avut loc în 1456, iar biserica Stelea 
din Tîrgovişte a fost ctitorită de Vasile Lupu peste aproape două sute 
de ani, în 1645! Să fie vorba de alt Vlad? Întrebarea este inutilă: 
ultimul domn din Țara Românească cu numele de Vlad e Vlad Vin- 
tilă din Slatina, care a domnit între 1582—1535. | 

8 Expresia „monstruoasa coaliție“, care-l irită pe Ghica, a fost 
folosită pentru prima dată, se pare, de Cezar Bolliac, în 1863, peniru 
a denunța alianța burgheziei cu moşierimea, pe o platformă reacţio- 
nară, după Unire. Însuşită numaidecit de presă, expresia a intrat în 
uzul general. i 

7 „Fernanbuc“ e statul brazilian Pernambuco, unde se cultivă 
multă trestie de zahăr, plantă din care erau probabil confecționate 
cozile periuțelor de la mesele de joc („bun-lemn“). 

8 Vorbind despre Englitera, care „şi-a băgat toate capitalurile 
în țara noastră cu podurile de fier“, ţinărul Fluturescu face aluzie la 
o convenție încheiată de guvernul român în 1864 cu englezii John 

Trevor Barklay şi John Staniforth — pe care Ghica îi va pomeni maj 
departe — pentru construirea a 19 poduri metalice peste rturile cele 
mai importante. 

* În anii de după Unire se luase obiceiul ca la realizarea unui act 
politic important să se expedieze domnitorului şi guvernului mesaje 
de mulţumire pe care iniţiatorii, reprezentind instituții de stat, colec- 
tive de muncă sau grupuri de particulari, adunau numeroase semnături, 
Asemenea mesaje fuseseră trimise din toate colțurile țării după vota- 
rea legii pentru secularizarea averilor mănăstirești, Cu acelaşi prilej, 
Consiliul municipal al Bucureştilor oferise în dar domnitorului o 
baterie de artilerie. „Adresa de admiraţiune şi recunoștință naţională“ 
şi lista de subscripție pe care tirgaviștenii le propun autorului spre 
semnare erau determinate de împroprietărirea clăcașilor, realizată 
prin legea din august 186%. Era, deci, firesc ca adversarul declarat 
al guvernului Kogălniceanu şi al lui Cuza să refuze a-şi depune semnă- 
tura. 

1 Pe locul actualei Grădini a Icoanei a existat pînă în 1870, cind 
a fost asanat, un lac din care, în secolul al XVI-lea, pornea girlița 
Bucureștioara, afluentă a Dimboviței. Grădina a fost realizată în 
1875, dar, cum reiese din textul lui Ghica, încă înainte de 1870 in 
jurul lacului se începuse construirea unui nou cartier. 

“1 Vintilă-vodă, presupusul strămoș al ridicelului personaj pum- 
nist, a fost fiul Mui Pătraşcu cel Bun şi a domnit în mai 1574, timp 
de patru zile! 

12 Un politician „mai meşter“ decit Blondin avea într-adevăr cali- 
tăți remarcabile! Căci Gravelet, zis Blondin, era pe la mijlocul seco- 
lului al XIX-lea un acrobat celebru. Abil şi temerar, uimise lumea 
întreagă trecînd peste cascada Niagara pe o îringhie. Repetarea spec- 
tacolului, la care se îmbulzeau privitori veniţi de pretutindeni, i-a 
adus o avere. Reîntors la Paris, şi-a întins frînghia peste Sena, conti- 
nuindu-şi seria succeselor, pînă cînd au apărut numeroși imitatori. 

13 Ghica, elogiind „ambiţiunea“ luată în sensul cel bun al cuvin- 
tului, parafrazează o replică a generalului atenian Temistocle, utili- 
zată mai tirziu ca o expresie a emulaţiei creatoare, Se spune că, după 
bătălia de la Maraton, ciștigată de alenieni datorită lui Miltiade, 
Temistocle era îngîndurat și trist. Întrebat de ce nu participă la bucu- 
ria generală, ar fi răspuns: „Pentru că laurii lui Miltiade mă împie- 
dică să dorm“. 

1 Datorită unei greşeli a lui Ion Ghica (sau a tipografului) Eugène 
Pelletan a devenit „Eugenie“. Om politic şi literat francez, Pelletan 


51 


(1813—1884) a publicat, între altele, un volum intitulat La femme au 
AIlĂ-e siècle (1869). 

15 După ce epuizează falsele argumente de ordin psihologic şi etic 
în apărarea ideii proprietăţii particulare, Ion Ghica aduce în discuţie 
şi o serie de argumente istorice privitoare la constituirea şi regimul 
proprietăţii asupra pămîntului în ţările româneşti. Toate aceste argu- 
mente istorice sînt extrase şi interpretate într-un mod de loc onorabil 
din lucrările lui Băicescu. Paginile respective sînt un trist model de 
cazuistică şi de sotistică. Scriind aceste pagini, economistul a avut în 
faţă Despre starea socială a muncitorilor plugari în Principatele Române 
în deosebite timpuri, cu hrisoavele anexe respective, precum şi Question 
économique des Principaules Danubiennes, pe care le-a utilizat în sensul 
contrar concluziilor lui Bălcescu. Şi nici măcar nu poate fi vorba aici 
de o lectură grăbită sau de vreo neînțelegere a studiilor fostului prie- 
ten de la 1848, pe care de altfel evită să-l numească. Dacă cea dintii 
lucrare îi era cunoscută din Magazinul istoric pentru Dacia, |l (1846), 
a doua i-a fost trimisă, în cinci exemplare, de către autor, îndată ce 
o scosese de sub teascurile tipografici pariziene, la 26 mai 1850. Mai 
mult chiar, Bălcescu îl ţinuse la curent cu redactarea broşurii şi cu 
scopul social-politic urmărit. Conform tratatului de la Balta-Liman, 
în octombrie 1849, fusese numită o comisie pentru problema agrară, 
care urma să decidă asupra chestiunii proprietăţii în țările românești. 
Comisia era formată în majoritate din boieri, iar Balcescu se temea, 
pe bună dreptate, că aceştia vor propune o soluționare nejustă a pro- 
blemei. De aceea îl și ruga pe Ghica, aflat atunci la Constantinopol, 
să înmiîneze broşura lui autorităţilor turcești şi ambasadorilor euro- 
peni. Desigur că fostul emisar al revoluţionarilor citise broşura, şi o 
citise cu atenție ! El găsise, fără îndoială, în capitolele ei confirmarea 
propoziției dintr-o scrisoare pe care Bălcescu i-o adresase la 16 mai: 
„am dat lovituri de bardă Regulamentului şi boierilor“ (N. Bălcescu, 
Opere, E, Editura Academiei R.P.R., 1953, p. 373—374). După un 
deceniu şi jumătate, „loviturile de bardă“ aplicate boierilor de către 
democratul revoluţionar erau transformate în justificări ale dreptului 
aceloraşi boieri de a-şi menţine proprietăţile... 

O paralelă între pledoaria lui Ghica şi textele lui Bălcescu e cît 
se poate de concludentă, dovedind că apărătorul proprietăţii asupra 
pămîntului nu a folosit aceste texte aşa cum se fixaseră în memoria 
lui, poate înşelătoare. Scriind paginile din Convorbiri economice, 
Ghica a avul textele lui Bălcescu în faţă, pe masa lui de lucru. Iată 
acum dovezile. Distincția tăcută între societăţile formate prin colo- 

nizare, respectiv prin cucerire, cu precizarea că țările româneşti se 
înscriu în prima categorie, e împrumutată direct din primul paragraf 
al studiului Despre starea socială. Tot din acelaşi studiu e transcris 
citatul din Istoria decăderii Imperiului roman de Gibbon. Toate refte- 
ririle la vechi documente şi pasajele din hrisoave sînt luate din Anezele 
publicate de Bălcescu la finele aceleiaşi lucrări. Astfel: despre românii 
fugiţi în Ardeal din cauza năvălirilor tătarilor (Matei Vitejescu, Vlad 
Socol etc.) e vorba în Act de la magistratul Sas-Sebeșului dat unor 
români din Țara Românească emigraţi în Transilvania, 1396; pasajul - 
din documentul numit de Ghica „hrisovul de la 1749" derivă din Aet 
pentru dezrobirea vecinilor în Moldova, 1749: fraza privitoare la situa: 
ţia proprietăţii, aşa cum a aflat-o Dragoş-vodă, ne duce la Anafora 
a Obşieştii Adunări a Moldovei pentru felul proprietății în țară in 
vechime, 1817. Să spunem doar în treacăt că, aşa cum i se întîmplă 
adesea, Ion Ghica transcrie greşit nume proprii (Dragomir Dorobăn- 
tescu și Lupul Sălăuţă din documentele publicate de Bălcescu devin 
Toma Dorobănţescu şi Lupu Săbăuţ!, că unele pasaje, deşi puse între 
semnele citării, sînt de fapt nişte parafrazări. În chestiunea care ne 
interesează aici nu aceste erori sint lucrul cel mai grav. Falsul se 
bizuie pe un echivoc introdus în dezbatere de Ja bun început. Bălcescu 
foloseşte vechile acte peniru a demonstra că ţăranii au dreptul de a fi 
stăpîni pe pămînturile pe care le lucrează, deoarece prin colonizare 
ci au fost proprietari liberi din cele mai îndepărtate timpuri, Ghica 
se referă la hrisoave cu scopul de a dovedi că proprietatea p existat şi 
a fost respectată întotdeauna | 

Mai departe, în disputa sa imaginară cu interlocutorii din salonul 
tîrgoviștean, economistul polemizează de fapt cu Bălcescu, mereu fără 
a-l numi. „Ei! d-apoi claca nu cra robie?“ — exclamă asa-numitul 
domn Oftescu în chiar termenii lui Bălcescu: „robia este a consecuenţă 
neapărată a sistemii de clecă“. Ghica răspunde, ocolind de fapt pro- 
blema, că proprietatea şi claca nu sint totuna, că, în realitate, claca a 
fast „foarte vătămătoare proprietarului“. Afirmația ar putea să apară 
de-a dreptul absurdă. Să ne reamintim însă că, apărind proprietatea 
asupra pămîntului, economistul se situeazăpe poziţia burgheziei, nu 
pe aceea a boierimii feudale. La 1865, claca, instituție feudală, nu 
putea fi decît condamnată de un reprezentant al clasei interesate fn 
eliberarea celor «e trebuiau să constituie rezervorul principal de mină 
de lucru. Ghica e de altfel explicit: claca „era în paguba generală a 
producțiunei ţării“. Prezentul este, în locul lui era ar fi exprimat încă 
mai precis ideea economistului. Polemica cu Bălcescu urmează în 


543 


termeni încă mai categoriei. Profesorul Vintilă zice: „Päminturile 
este ştiut că au fost ale țăranilor, boierii le-au luat de la ei. Sunt hri- 
soave domneşti care o dovedesc aceasta tot așa de limpede precum 
v-am dovedit şi eu că mă trag din Vintilă-vodă.“ Aluzia la hrisoavele 
publicate de Bălcescu este evidentă. Cu aceste documente în faţă, 
Ghica răspunde: „Nu există asemenea hrisoave și nici nu pot exista“. 
Deşi a acceptat teza că ,,în România populaţiunea s-a format prin 
colonizaţie, nu prin concuistă“, afirmă: „La noi, ca în toate ţările, 
pămînturile cucerite s-au împărțit la învingători“. O mare parte din 
pămîntul Daciei a rămas fără stăpîn sau a devenit proprietate a sta- 
tului; alte ținuturi au fost părăsite de către proprietari. Porţiuni din 
aceste terenuri pustii au fost dăruite de către domni foştilor oșteni. 
„Acestea — serie Ghica — au devenit moșii moşneneşti sau răză- 
şeşti, proprietatea mică“... Dar marea proprietate cum s-a constituit? 
După părerea autorului Convorbirilor economice, în modul cel mai 
firesc şi cel mai cinstit cu putință: „Daniile pe la căpitani şi pe la 
mănăstiri au format în România proprietatea cea mare, la care a venit 
de s-a adăugat necontenit, precum se va adăuga şi d-aci încolo, impre- 
unarea de părticele mici pe un singur cap, prin moştenire, căsătorii 
şi cumpărători“. Bălcescu nu ignora desigur daniile făcute de domni 
din ținuturile rămase pustii, dar consiâira că aceste ținuturi „au tre- 
buit să fie puţiiie la număr, căci curind vedem pe domni siliţi a cum: 
păra moşii de la moşneni spre a face danie vreunui boier sau a înzestra 
mănăstiri“. Faptul că domnii cumpărau pămînt e, pentru istoric, o 
dovadă că proprietăţile statului erau mici, Iată cum răstălmăceşte 
economistul același fapt: „Acest domn (Dragoș), ca şi Radu Negru, 
nevenind ca cotropitor, a trebuit să respecteze proprietăţile, şi asa a 
tăcut, cînd a voit mai în urmă să facă danii la mănăstiri, a cumpărat 
moşii cu bani“... Concluzia lui Bălcescu asupra constituirii marii 
proprietăţi e pe cit de cunoscută și de fundamentată, pe atît de opusă 
aceleia a lui Ghica: marea proprietate s-a format prin vinzarea silită 
de către ţăranii liberi a pămînturilor lor, ca și prin răpirea acestor 
pămiînturi de către stăpinilori și boieri. Nici Băicescu nu tratează 
problema proprietăţii dintr-un unghi de vedere socialist; cl denunță 
jefuirea țărănimii cu scopul de a întemeia dreptul acesteia de a fi 
împroprietărită prin răscumpărare. Ghica însă condamnă orice fel 
de atingere a „„principiului sacru al proprietăţii“. De comparat, în 
acest sens, următoarele pasaje: 

„Aşadar nu muncea, nici rodul ei, ci un şir de spoliaţii succesive sint 
originea proprietăţilor mari în ţările noastre, sînt titlurile stăpînito- 

rilor de azi ai pămîntului“ și: „Este oare după dreptate ca un popor 
întreg să geamă în sărăcie şi durere, ca el să robească pentru interesul 
şi buna plăcere a unui mic număr de individuri?“ (Reforma socială) 

„Chiar deam putea admite pentru un moment că origina proprie- 
tății de pămînt să îi fost o spoliațiune de către cei dintii proprietari, 
sau că să se fi cumpărat cu bani rău dobindiţi sau cistigaţi prin fraudă, 
abuzuri, violenţii, prevaricațiuni, concuziuni şi confiscaţiuni, cine 
poate fi în drept în secolul al XIX-lea să vie să puie mîna, după o 
prescripţiune de secoli, pe o avere cumpărată pe bună-crediaţă, cu 
bani munciţi şi bine ciştigaţi?“ (Convorbiri economice) 

Pasajele probează încă o dată că, în schimbul de replici cu nişte 
personaje fictive, lon Ghica respinge în 1865 tezele afirmate de Băl- 
cescu în 1846 şi 1850, avind înainte textul studiilor acestuia și răs- 
tălmăcindu-i argumentele istorice. Chiar la întrebarea retorică pusă 
în ultimul pasaj citat de noi mai sus din Convorbiri economice, Ghica 
dă o replică directă, într-o expresie stilistică identică, tot unui para- 
graf dintr-o lucrare a lui Bălcescu, şi anume, din Despre împroprietă- 
rirea ţăranilor. Bălcescu așeza pe același plan pe proprietarii prin 
moştenire şi pe cei prin cumpărare, scriind: „căci pentru ceea ce un 
posesor de ieri, de alaltăicri a cîştigat cu bună-credinţă, pretenţiile 
ţăranilor sînt oare mai puţin adevărate, mai puţin drepte şi lucrat-au 
ei mai puţin în folosul celorialţi fără plată, fără să tragă și ei cel mai 
mic folos, şi acest adevăr făcutu-s-a oare pentru aceasia o minciună? 
Nu, tot ce ar dovedi aceasta este că vechiul proprietar a vindut un 
lucru din care numai de o parte putea dispoza legitim“ {citat din 
N. Bălcescu, Opere, I, 1953, de unde am extras și celelalte pasaje). 

14 Împroprietărirea clăcaşilor, „fără a lua nimic de la nimeni“, 
prin repartizarea unor loturi din moşiile statului şi ale mănăstirilor, 
a fost o ideee îmbrățişală de proprietarii de latifundii. De aceea, 
reprezentanţii acestora în Cameră au și votat cu atita însufleţire 
legea pentru secularizarea averilor mănăstirești. Legea a întrunit un 
număr de bile albe cu totul neobisnuit în Camera de atunci, mereu 
obstrucționistă: 97 din 100. 

17 Proiectul de lege pentru „liberarea muncitorilor agricultori şi a 
proprietăţii pămîntului“, despre care Ghica afirmă în nota de subsol 
că a fost „trimis de ministru Comisiunei centrale în anul 1859“, este 
redactat chiar de el. De la 6 martie pînă la 30 aprilie 1859, fostul 
print de Samos, care nu reușise să se aleagă deputat, a ocupat demni- 
tatea de prim-ministru al guvernului din Moldova. În această calitate 
a conceput respectivul proiect de lege, al cărui text a scăpat din vedere, 

pare-se, autorului recentei monografii dedicate lui fon Ghica. Exis- 
tența proiectului € atestată în monografie doar printr-o mărturie a 
lui D. Bolintineanu (extrasă din lucrarea acestuia, Cuza-vodă și oamenii 
săi]. Definirea principiilor aşezate la baza proiectului se face indirect, 
prin incompleta și, în parte, greșita relaţiune a poetului (D. Păcu” 
rariu, Jon Ghica, Editura pentru literatură, 1965, p. 194). După cum 
se vede din textul proiectului, desfiinţarea clăcii urma să se facă prin 
răscumpărării de pămînt nu numai din domeniilestatului (Secţiunea F), 
ci şi din domeniile particulare (Secțiunea IT). În al doilea caz, clăcaşii 
şi proprietarii urmau să rezolve chestiunea prin bună învoială, fără 
nici o intervenţie a statului. Ca atare, Secţiunea TI a proiectului e pur 
utopică, deoarece nici un latifundiar nu ar fi acceptat să cedeze săte- 
nilor părţi din moşia sa, 


PARTEA A CINCEA 


INDUSTRIA 
1870 „g~ 


Cu tillul Convorbiri economice, broşura a Il-a, a apărul pentru 
prima dată în 14872, la Tipografia laboratorilor români. Conform nume- 
rotării părţilor din ediţia a Il-a a lucrării, Industria era de fapt bzo- 
gura a IV-a. Cu titlul definitiv, s-a retipărit în ediţia a treia, volumul |, 

Datată „1870“, broşura despre industrie n-a putut fi decit începută 
atunci, şi numai către sfîrşitul anului: în cursul expunerii, autorul 
citează cifre statistice din registrul stării civile pe anul 1870. Cum, 
din decembrie 1870 pînă la 10 martie 1871, Ion Ghica a fost prim- 
ministru și ministru de interne, avem motive să considerăm că, întra- 
devăr, redactarea completă datează din 1871. Cum vom vede, mai 
jos, există în text şi alte elemente care ne conduc spre această con- 
cluzie, 

În librării, broşura s-a aflat în primul trimestru al anului 1872, 
căci A.D, Xenopol o recenzează în numărul pe aprilie al revistei 
Convorbiri literare. Recenzia e în general pozitivă: „Prin astfel de 
argumentare practică și clară, autorul caută a răspindi idei priia- 
cioase în poporul nostru, a trezi în el spiritul de activitate“. Xenopol 
reţine critica binevenită impotriva preferinţei arătate de tineri func- 
țiuniloz de stat neproductive şi se arată de acord cu Ghica şi în ceea 
ce priveşte modul de a se replica prin muncă susținută concurentei 
străinilor. Ga partizan al protecţionismului, istoricul şi economistul 
egean nu acceptă argumentele în favoarea liberului schimb propuse 
da autorul Conparbirilor economice. De asemenea, referindu-se la dis- 

cațiile personajelor aduse in scenă, Xenopol constată „cu părere de 
rău cam prea multe aluziuni la politica actuală, tocmai lucrul de care 
cu drept bănuiește d-l Ghica pe alţii...“ (A.D. Xenopol, Convorbiri 
economice de Ion Ghica, în Convorbiri literare, 1 aprilie 1872, p. 
31—33). 


1 Această primă parte a celui de-al treilea alineat, în care sînt 
evocate „îndrăzneala şi abnegaţiunea“ tinerilor din generaţia de ia 
1848 şi detenţiunea lui Cimpineanu, Mitică Filipescu, Bălcescu, va 
îi transcrisă aproape întocmai de Ghica, peste zece ani, ca introdu- 


„cere la scrisoarea Liberalii de altădată. Dar chiar intfia frază a bro- 


gurii („Într-o societate bine echilibrată...“) va reapărea, modificată, 
în aceeaşi scrisoare. În Scrisori către V. Alecsandri, lon Ghica reia nu 
numai idei, ci şi î.aze, pasaje întregi din Convorbiri economice. 

2 Convorbirea dintre cei doi diplomaţi, contele englez de „Carlysle“, 
fost lord Morpeth, şi cavalerul Benzi n-a putut avea loc decit înainte 
de unirea Principatelor, iar expoziţia universală de la Paris, la care 
se referă cel dinții, trebuie să fie aceea de la 1855. Ion Ghica va fi 
fost martor al acestei convorbiri la Constantinopol. George Carlisles, 
al șaptelea conte de Morpeth (1802—1864), lucrase un timp în diplo- 


“maţia britanică, mai întii ca ambasador la Petersburg; cunoştea bine 


situaţia din Imperiul otoman şi din ţările aflate sub suzeranitatea 
acestuia. A publicat relatări de călătorie în Turcia şi în Grecia. Cava- 
lerul Benzi, căruia contele i se adresează cu formula „domnule comi- 
sar“, a putut aprecia direct starea economică a ţărilor românești. În 
aprilie 1857, el sosaa la Iaşi, unde, în calitatea sa de comisar al Bardi- 
niei, tară favorabilă unirii, i se făcea o primire foarte călduroasă 
(cf. Opiniunea, nr. 7, 7 mai 1857). 

3 Cine să fie misteriosul personaj despre care vorbesc în birt cei 
doi bătrîni? Replicile în care e adus în discuţie sînt neclare. Parcă ar 
lipsi ceva din text. Unul dintre bătrini întreabă: „Da' de ce să fi 
căzut ministezul, frate?“ Celălalt răspunde: „Ce, nu ştii? Vrea să dea 
pe vodă jos. Bine că i-a prins de veste, că ne duceam pe copcă!“ 
I-a prins de veste cui? Ministerului (adică guvernului)? Cei doi bătrini 
continuă, discuţia lor vizind acum o singură persoană: „Și nu i-a 
făcut nimenea nimica?“ „Ce să-i facă, că nu l-a putut prinde; daca 
punea mina pe dinstl, apoi atita îi era.“ Mai întii ne întrebăm despre 
ce guvern putea fi vorba. Acest guvern considerat ca ostil domnitoru- 
lui trebuie să fie insuşi guvernul Ghica, demisionat în martie 1871, 
după incidentele de la sala „Slătineanu“, cînd manifestaţia de stradă 
a avut un caracter nu numai antiprusian, ci şi ahtidinastic, Pe de 

altă parte, înainte de a fi numit prim-ministru, fon Ghica fusese 
bänuit că a participat la pregătirea acțiunii de detronare a domnito- 
rului, fapt pentru care se şi emisess un mandat de arestare împotriva 
lui. Dacă, deci, „ministerul“ despre care vorbesc cei doi bătrini e cel 
condus de economistul nostra, parsoana misterioasă pusă sub supra- 
vegherea poliţiei e fostul prim-ministru. La scurtă vreme după eve- 
nimentele care i-au adus multe necazuri şi au dezlănțuit o violentă 
campanie de presă împotrivă-i, Lon Ghica răspunde adversarilor săi 
indirect, într-o broşură economică, Arma pe care o folosește este iro- 
nia. Sənin, ca un om ce se ştie nevinovat, el se arată în lume, își 
așteaptă clientul într-un local public, iar acolo doi cetăţeni oarecare, 
dintrecare unul pretinde că l-a intilnit în ajun „pe pod“, discută despre 
complotisiul periculos care piere pe neaşteptate din ochii agenţilor 
de poliţie... 

Gă ibatificarea noastră nu e hazardată ne-o dovedesc şi alte 
amănunte ce apar în convorbirea celor doi bătrini, Se spune că res- 
pectivul adversar al prinţului a „băgat o bombă“ în luleaua lui Iancu 
Manu şi că a fost amestecat în complotul lui Bontilă. Ar fi curios ca 
cei doi interlocutori să reactualizeze în 1871 „comploturi“ vechi de 
mai binc de un deceniu. Dar Lon Ghica, procedînd prin reducerea la 
absurd, azlomsbrează aici acuzaţii reale, care i s-au şi adus, gi altele 
care ar sprijini ideea că a fost amostecat în toate acţiunile subversive. 
„Atentatul“ împotriva lui fancu Manu s-a produs în 1858, cînd Manu 
era caimacam. A fost atunci o înscenare, ridiculizată chiar de presa 
vremii: „Aşadară, o sticlă de cele rătunde de cerneală turcească, care 
se vinde pa la băcăniile noastre, umplută cu pietricele, astupată cu 
un dop de plută, prin care s-au pus un fitil, au închipuit bomba... O 
asemine sticlă se zice că s-au azvirlit pe o fereastră, care fusese stri- 
cată de cu ziuă înadins, chiar în camera unde excelentul caimacam își 
trăgea somnul de după masă“ (Curierul interior, București, 19 noiem- 
brie 1858, în Steaua Dunării, nr. 89, 2 decembrie 1858). Numele lui 
Ion Ghica n-a fost adus în discuție cu prilejul acestei înscenări. Dar, 
în ceea ce privește complotul lui Bontilă împotriva lui Cuza, s-a seris 
despre el ca despre unul dintre iniţiatori. Învinuirea e readusă în actua- 
litate chiar în 1870, de către C.D. Aricescu, în broşura Politica d-lui 
Jon Ghica (p. 160—161), 

Barbu Catargiu a fost asasinat la 8 iunie 1862. Era prim-ministru 
al unui guvern conservator care a încercat să torpileze rezolvarea 
problemei clăcaşilor. Înainte de a părăsi sala Adunării, protestase 
cu înverşunare impotriva comemorării zilei de 11 iunie 1848, hotărită 

de foşţii paşoptişti. Desigur că asasinatul fusese pus la cale mai di- 
nainte de către cineva scos din fire de îndirjirea reacționară si zgomo- 
toasă a premierului. Ascuns sub arcada porții Mitropoliei, atentato- 
rul nu şi-a greşit ţinta. De la primul glonte de pistol, Barbu Catargiu 
s-a prăbușit mort pe perna trăsurii cu care pleca. În ciuda cercetări. 
lor, atentatorul n-a fost descoperit. 

Tot spre economistul nostru ne duc şi cele spuse de cei doi bătrini 
din birt relativ la trecerea pe care o are personajul suspectat pe lingă 
guvernele europene şi mai ales afirmația: „sultanul nu icse din vorba 
lui să-l pici cu ceară“, În sfîrşit, mai reținem cuvintele: „cînd cu Beust, 
cind cu Andrassy“. Contele Friedrich-Ferdinand de Beust (1809 — 
1886), om de stat austriac, cancelar al Imperiului austro-ungar, a 
fost ministru de externe pînă în 1871, cînd demisionase, cedindu-şi 
funcția lui Gyula Andrassy (1823—1890). Cunoscîndu-l ca exponent 
al politicii expansioniste spre sud-est, opinia publică din Principatele 
Române nutrea o justificată suspiciune faţă de Andrassy. De aceea, 
cînd Ion Ghica l-a felicitat cu prilejul preluării funcției de prim-minis- 
tru al Ungariei, gestul a făcut o rea impresie în țară, iar presa nu i l-a 
iertat multă vreme. În broşura âmintită, C.D. Aricescu consideră 
felicitarea ca un „act nepolitic“. La rîndul său, B.P. Hasdeu aminteşte 
în repetate rînduri, în notele sale polemice la adresa lui Ghica, „epis- 
tola“ către Andrassy, caliticindu-l pe omul politic român ca „intim“ 
al acestuia (Buletin interior, în Columna lui Traian, nr. 42, 9 aprilie 
1870, p. 1; nr. 2, 11 ianuarie 1871 ete.). 

Încheind acest comentariu, vom mai adăuga cîteva lămuriri. Din 
discuţia comesenilor de la birt reținem fraza: „gindesti că nu oprea 
războiul de an cind s-a prăpădit o grămadă de lume“... Războiul „de 
an“, adică de acum un an, e războiul franco-prusian, încheiat la 
1 septembrie 1870, prin capitularea lui Napoleon III la Sedan. Iată o 
dovadă în plus că broşura Industria a fost scrisă, în orice caz conti- 
nuată şi terminată în 1871. 

Despre Tabaci, personajele vorbesc ca despre un cartier suspect 
pentru oamenii „de ordine“, Situat pe malu! Dimboviţei, în aval de 
biserica Radu-Vodă, acest vechi cartier bucureştean își luase numele 
de la profesiunea locuitorilor săi ce lucrau la numeroasele tăbăcării 
de pe chei. Este cunoscut rolul activ al tabacilor în timpul revoluției 
de la 4848. Dar şi mai tirziu, tabacii au fost nelipsiţi de la diversele 
mişcări populare. Nu cu mult înainte de anul în care scria Ghica. 
această broșură din Convorbiri economice, un poet din epocă, Gheorghe 
Tăutu, publica versurile satirice intitulate Tabacii (1862): 


519 


Noi, tabacii, 

YVirim dracii 

Cei turbaţi 

In ciocoii, 

În strigoii 

Bleslemați ! 
În ciocoii ce-n picioare 
Privilegiu încă ţin 
Si pe clasa muncitoare 
Vreau s-o zvirlă în alt chin. 

ete. 


4 Pe cit de nepotrivit e tonul savant al replicilor date de autor 
cîrciumarului din Pipăraţi, peatit de nejustificat apare citatul spiritua- 
list şi deist din Bastiat într-un context, ce afirmă, cu rigoare ştiinţi- 
țică, existenţa unor legi obiective care conduc viaţa socială şi econo- 
mică. Că [on Ghica recurge la Bastiat, fie şi într-un mod lipsit aici. 
de justificare, e explicabil. Francezul Frederic Bastiat (1801—1850), 
teoretician al economiei politice vulgare, a formulat concepţii care 
coincid total cu cele ale economistului romăn. Le sint comune teoria 
liber-schimbismul?ui, a colaborării armonioase dintre capital şi muncă, 
a realizării capitalului prin economii şi cumpătare, ideea că progresul 
industriei antrenează, prin creşterea productivităţii muncii, ridicarea 
bunăstării tuturor claselor sociale etc. 

ë Volumul din care Ghica citează fraza despre bogăţia pămîntului 
transilvan era o ediţie nouă din cartea lui Kâleseri de Keres-Eer 
(Samuelis): Auraria Romana- Dacica, una cum Valachiae Cis-Alutanae 
subteraneae descriptione Michaelis Schkendo, R.C. EQ. Vanderbed. Fte- 
rum edita curis Ioannis Seiveri, Posonii & Cassoviae (1870). Prima ediție 
a lucrării geografului, juristului şi teologului maghiar, Auraria Ro- 
mana- Dacica, a apărut la Sibiu, în 1747. 

s Aflată la începuturile ei în România, ştiinţa statisticii a făcut 
progrese datorită contribuţiei citorva specialişti, printre care cel mai 
de seamă a fost economistul Dionisie Pop Marțian (1829—1865). 
Paralel cu lucrările sale de economie politică, Marțian a înfiinţat la 
Bucureşti periodicul Analele statistice pentru cunoștința părței muntene 
din România (1850—1865). Celălalt statistician citat de Ghica, Dimi- 
trie Frunzescu, era prin 1870 funcționar la biroul statistic din capitală 
şi, în orele libere, se îngrijea de corectura ediţiei de Opere complete 
scoasă de Alecsandri la Socec. Autor al unui manual elementar de 
geografie fizică şi politică a României, Frunzescu a publicat în 1872 
un Dicţionar topografie şi statistic al României... precedat de geografia 
şi statistica tărei. În alt capitol al Caoncorbirilor economice, autorul 

utilizează şi cifre extrase din lucrările Jui Ion Ionescu (de la Brad), 
care a fost un timp director al Oficiului statistic din Iaşi. 

Unele contribuții economice şi statistice i se datoresc în aceeaşi 
vreme şi doctorului M. Obedenaru-Gheorghiade (1839—1885), pro- 
fesor la Universitatea din Bucureşti, dintre lucrările căruia Ghica 
pomenește studiul despre febra paludică, apărut în 1873, 

? Expoziţia universală de la Paris, din 1867, este cea dinţii mani- 
testare de acest pen, la care Principatele Române şi-au putut avea pavie 
lionul propriu, drept recunoscut de astă dată, dar cu destule dificul- 
tăți, Comisar al secţiunii româneşti a fost Alexandru Odobescu, care 
s-a îngrijit ca, printre produsele economice, de artă populară şi reli- 
gioasă, să fie prezentat și tezaurul de ia Pietroasa. Ion Ghica a vizitat 
expoziţia în vară. 

8 Cind Ghica redacta această parte a Convorbirilor economice, 
Canalul de Suez fusese terminat de curind, în 1869. Încă mai recentă 
(1871) era străpungerea masivului Cenis din Alpi, prin tunelul de 
12 kilometri care leagă Franţa detalia. Cum seştie, problema legăturii 
directe dintre Anglia și Franța peste sau pe sub Canalul Minecii pre- 
ocupă astăzi din nou pe specialişti, 

? Frangois-Xavier-Joseph Droz (1773—1850), moralist și istoric 
francez, adept al liberalismului, situaţ pe poziţiile filozofice creştine, 
spiritualiste, a publicat şi un Tratat de economie politică. 

10 Dintre cei patru Lacretelle pe care îi înregistrează istoria poli. 
tică şi culturală a Franţei, cel la cara face trimitere Ghica este Pierre. 
Louis Lacretelle (1751—1824), autor al unor lucrări despre necesi- 
tatea, obiectul şi avantajele învățămîntului. 

11 Arabii nu au ignorat filozofia, ci scriitorul nostru nu cunoştea 
contribuţia arabilor în filozofie ! De ia Bagdad la Cordoba, în secolele 
IX— XIII, a înfiorito mişcare filozofică extrem de interesantă, în 
care s-au înfruntat tendinţe contradictorii, materialiste și progresiste, 
idealiste şi reacționare. Paralel, diversele discipline ştiinţifice — 
matemaţicile, astronomia, chimia, biologia — s-au ridicat la un înalt 
nivel. Pe bună dreptate se poate spune că, în ansamblu, cultura arabă 
era cu mult superioară celei din Occidentul european. Afirmația, cu 
caracter idealist, a lui Ghica privitoare la cauzele decăderii arabilor, 
ca și a Imperiului otoman, este contrazisă, deci, de fapte, 

12 „Paraponisitul chivernisit* și „haimana oficial, trecător prin 
Monitor“ sint personajele celor două „cinticele comice“ ale lui V, Alec- 
sandri: Paraponisitul şi Haimana. Creatorul rolurilor a fost Matei 
Millo, 

19 Conchistadorul Hernando Cortez (1485—1547) şi oamenii săi au 
cucerit pentru coroana Spaniei Mexicul, ducînd timp de cîțiva ani, 
cu începere din 1519, o luptă crudă şi sînm>roasă împotriva aztecilor. 

4 Ca şi Palissy, Alexandre Brongniart (nu Brognard, cum serie 
Ghica) (1770—1847) era om de știință — geolog ṣi mineralog, A publi- 
cat, intre altele, un tratat despre arta ceramicii, 

ië Despre corporaţii (bresle) şi necesitatea desființării lor, Ghica 
va mai scrie şi cu alte prilejuri, de exemplu în scrisoarea Egalitatea. 
Pentru epoca sa, paralela pe care o face între monopolul corporațiilor 
și protecţionismul vamal e falsă. Breslele frinau într-adevăr libera 
dezvoltare a mașteşugurilor; de aceea au şi fost desființate în țările 
occidentale (în Franţa, printr-o hotărire luată în timpul revoluției 
din 1789), în ţările româneşti, curînd după ce economistul nostru scria 
aceste pagini în care le condamna, anume în anul 1473. 

Istoricul corporațiilor în ţările europene, aşa cum o schiţeaziă lon 
Ghica, cu precizarea faptului că organizaţiile meșteșugărești „contra- 
balanțau puterea aristocratică“, e corectă. Confuză şi superficială e 
însă prezentarea situaţiei din trecutul ţărilor româneşti, unde dezvol- 
tarea mult mai lentă a meseriilor, în general progresul economic ane- 
voios se datorează statutului politic intern şi extern, care a prelungit. 
excesiv supraviețuirea relațiilor feudale. 

Dintre adversarii sistemului corporațiilor, Turgot (1727—4781), 
cunoscutul ministru de finanţe al lui Ludovic al XVI-lea, a încercat 
fără succes să asigure libertatea meşteşugurilor şi comerțului prin 
desființarea aşa-numitelor „maitrises“ şi „jurandes“, 

16 Deşi cu nume german, Theodor Döhler (1814—1856) aparține 
istoriei muzicii italiene, căci compozitorul şi pianistul s-a născut şi a 
trăit în Italia. Cristina Trivulzio, prinţesă Belgiojoso (1808—1871) 
a fost nu numai o „femeie poetică“, ci şi o personalitate politică de o 
rară energie. Însutleţită de vii sentimente patriotice, a participat la 
lupta pentru eliberarea Italiei de sub dominaţia austriacă. Posesoare 
a unei mari averi, a sprijinit această luptă prin editarea la Paris, unde 
se refugiase, a publicațiilor Gazzette italiana şi Ausonia. Reîntoarsă là 
Milano în timpul mişcării din 1848, a înfiinţat un batalion pe care l-a 
echipat, înarmat şi întreținut pe spezele ei. Minuind un condei ager, 
prințesa Belgiojoso a publicat impresii de călătorie, cărţi despre 
patria sa şi a colaborat la diverse gazete pariziene, printre care Le 
National. Fon Ghica a cunoscut-o probabil la Paris, în timpul studen- 
tiei, în cercurile din jurul ziarului lui Armand Carrel, 

PARTEA A ŞASEA 


FINANȚELE 
1871 


În broşură separată, cu titlul Convorbiri economice. Broşura nr 5, 
Finanţele, a apărut pentru prima dată în 1873. A devenit „partea a 
şasea“ în ediția completă din 1879. 

Ca şi în cazul celorlalte părți, anul înscris sub titlu nu trebuie 
considerat ca dată a redactării întregului text. În Finanțele apar cifre 
bugetare privind anul 1873, de unde deducem că lucrarea a fost redac- 
tată definitiv în cuprinsul acestui an, nu mult înainte de a fi dată la 
tipar, spre toamnă. 

Deşi a reproșat din nou autorului aluziile politice, revista Convor- 
biri literare (nr. 7, 1 oct. 1873, p. 283—284) a recunoscut obiectivita- 
tea criticii privitoare la risipa banului public — „critică cu rațiune“, 

„0 critică sprijinilä pe cifre“ 

Polemica anticonservatoare a autorului Convorbirilor economice a 
primit însă și o replică indienată, în paginile gazetei Ziua, care a 
publicat critica și în broșură anonimă: Un răspuns „Convorbirilor eco- 
nomice“ de d, Ioan Ghica (Tip. Thiel & Weiss, 1873). „Dar ce credeţi 
că am găsit?“ se întreabă autorul broșurii, şi răspunde: „un izvor 
nesecabil de contradicţiuni, de aberaţiuni economice şi de prestidi- 
gitaţiuni aritmetice“. Ghica e acuzat de pesimism în ceea ce priveşte 
viitorul ţării, iar cauza pesimismului e descifrată în „orbirea şi amă- 
răciunea unui om căzut de la putere, a cărui sete de a se răzbuna face 
ca să calomnieze tot: guvern, societate şi junime“. Avocatul conserva- 
torilor ia apărarea guvernului Lascăr Catargiu şi, părtinitor, nu reu- 
şeşte de fapt să respingă întemeiat nici unul din capetele de acuzare 
ale economistului, deşi face efortul să-i descopere în text chiar şi gre- 
şeli de accentuare a unor cuvinte greceşti. Există totuşi in broşură 
o observaţie care-l va fi putul face pe Ion Ghica să mediteze cu mih- 
nire asupra propriei lui activităţi politice. Anume, se face remarca, 
de astă dată indroptăţită, că apriaul critic şi reformator nu-şi folosise 
nici una din guvernări pentru a pune în practică idei de a căror des- 
considerare acuza pe alţii. 

Dintre recenziile favorabile, evidenţiem pe aceea semnată de Aug. 
D. Laurian, care tăcea remarca amară că broşura „coprinde alitea 
adevăruri, n-ar mai fi fost să nu mai fie, cari ne singerează inima“. 
Rezumînd cuprinsul, A.D. Laurian adăuga: „Și noi protestăm contra 
nenorucirilor cari ne lovesc, dar protestarea d-lui I. Ghica are o greu- 

iata mai mare. Om cu avere, om cu cunoşiinţe, om care å fost de atitea 
ori în capul treburilor publice, d-nul 1.Ghica trebuie să fie ascultat.“ 
În încheiere, recenzentul îşi exprima speranţa că toţi cei ce vor citi 
lucrarea vor ajunge „Să urască măcar un moment nedreptatea“ (Tablete 
bibliografice, în Revista contimporană, nr. 8, octombrie 1873, p. 737.— 
739). 


1 Actuala biserică Schitu Măgureanu nu este aceea pe care o nota 
Ghica aici ca punct de reper. Vechea ctitorie din 1756 avea să fie înlo- 
cuită printr-o construcţie nouă, ridicată între 1881 şi 1884. 

2 Mica insulă din lacul Cismigiu, loc de plimbare al cochetelor 
bucureştene de altădată, „libere și independente“, e comparată cu 
oraşul antic Pafos din Cipru, deoarece în acel oraș se afla un templu 
al zeiţei amorului, , 

3 Pină către sfîrşitul secolului al XVIII-lea, lacul din mijlocul 
Bucureştiului se numea „lacul lui Dura Neguţătorul“. Se pare că i s-a 
spus „Cismigiu“, nume dat şi grădinii înconjurătoare, după titulatura 
populară a slujbaşului ce se îngrijea de cismelele din capitală. Cum 
se ştie din Ciocoii vechi și noi, grădina Cișmigiului era, în primele 
decenii ale secolului al XIX-lea, loc de petrecere la iarbă verde pentru 
tirgoveţii din isnaturi. Tot N. Filimon ne mai oferă, într-un articol, 
informaţii pitoreşti despre vechiul Cişmigiu. „Pe locul unde astăzi 
se află grădina Cişmigiul — scrie el — înainte de anul 1843 era o 
baltă nemărginită, ale căreia ape, încălzite neîncetat de razele soarelui 
şi putrezite din lipsa mijloacelor de scurgere și prefacere, nu serveau 
la nimica alt decît a face să crească o imensă vegetaţie de ierburi 
acuatice, printre care păşteau și creșteau acele milioane de broaște și 
reptile veninoase care, unind omoritoarea lor respirare cu aburii 
pestilențioși ai bălţei, infectau aerul şi pricinuiau locuitorilor capitalei 
multe epidemii periculoase.“ Cum reiese şi din paginile lui Ghica, 
lacul din Cişmigiu a rămas şi mai tirziu un focar de infecție, „Osebit 
de acest rău material — adaugă Filimon rindurilor de mai sus — loca- 
litatea Cișmigiului conţinea în sine şi un rău moral, În mijlocul bălţei, 
pe o insulă (viitorul ...Pafos descris de Ghica), înconjurată de toate 
părțile cu trestie și salcii plingătoare, era o cafenea în care se găseau 
adunate mai toate viciile ce degradează pe om, încît taverna tilharilor 
din Misterele Parisului rămînea un ce neînsemnătoriu pe lîngă dinsa. 
Aci se adunau masalagiii, pungașşii, jucătorii de cărţi şi chiar tilharii 
de drumuri şi jefuiau pe locuitorii capitalei, ziua prin jocuri de noroc 
de tot felul, iar noaptea prin spargeri de case fără a se teme cit de puţin 
de asprimeu legilor; căci de cîte ori voia poliţia să-i prindă, ei să 

refugeau în nocsirăbătutul stuf al bălței şi rideau de încercările ei“, 
( Buletinul orticol. Grădinile de peisage din Bucureşti, în Țăranul român, 
+ februarie 1862, p. 101—102). 

Către mijlocul secolului al XIX-lea, sub domnia lui Barbu Stirbei, 
arhitectul peisagist L. Mayer, chemat din Viena, a dat locurilor înfă- 
țişarea păstrată în linii mari şi astăzi. Adăpostul de altădată al celor 
«ertaţi cu legea a devenit loc de întilniri amoroase şi un forum pentru 
numeroşi pierde-vară bucureşteni. Cu această faună, Cișmigiul a 
pătruns în literatura satirică mult înainte de paginile pe care i le 
dedică Ion Ghica. În 1857, N.T. Orăşeanu a dat la tipar un fel de publi. 
caţie periodică, din care au apărut mai multe broşuri, cu titlul Tirgul 
de ideisau Buletinul Cişmigiului. Într-o precuvintare, muza îl îndeamnă 
pe umorist să observe „amestecul cel mare“. 

În grădina Cişmigiul, unde vin la preumblare 
Nobili, plebă, burghezie, d-orice sex, d-orice etate, 
Unde curge ca-ntr-o apă virtuți, fumuri şi păcate. 
„„„Ce-ntr-o zi culegi acolo, într-un an nu poți descrie. 


În broşurile lui Orăşeanu se perindă un lung convoi de tipuri 
aidoma acelora prezentate de Ghica, pe care umoristul le cataloghează 
după „mese“: Masa paraponisiților, Masa diplomaților, Masa avoca- 
ților, Masa industrială, Masa faliților etc., ete. 

Un paralelism izbitor cu paginile lui Ghica despre grădina bucu- 
reşteană prezintă și satira Cismegiul, publicată de Alexandru Sihleanu 
tot în 1857; 

Astăzi este randevuul unde vezi că se-ntilnesc 
Feluri-teluri de fiinţe ce s-amestec, se lovesc. 
Cişmegiul e plimbarea unde, fără nici o plată, 

Mii de oameni fără treabă merg cu gura tot căscată. 
Aci rochia de lină şi turbanul de tulpan 

Se atinge de mătasea de la doamna de Lanfan. 


Pe sub sălcii trec tot cîrduri de femei ce au de falà 

Să nu ştie decît numai cum bărbații se înşeală. 

Mai departe vezi faliţii care blestem cu amar 

Speculele ce-i lăsară fără sfant în pozunar. 

Tot aci vezi că s-adună boiernaşi de mahalaie 

Care judecă guvernul, care ţara pun la cale, 

Care scot şi pun în treabă pe ispravnici şi zapeii... 
etc, 


Referindu-ne acum la grădina propriu-zisă, vom adăuga că lucră- 
rile hidraulice, la care cugeta economistul prin 1870 ca la soluţii 
necesara pentru a se înlătura „umezeala cu miasmele, cu frigurile palu- 
deene, cu nevralgiile şi cu reumatismele“, aveau să se realizeze, sub 

aspectul principal, în deceniul următor. În 1880, s-a deschis gantierul 
pentru „rectilicarea“ şi canalizarea Dimboviţei. De-a lungul anilor, 
înălţarea cheiurilor s-a extins în ambele sensuri, pînă dincolo de 
punctele indicate de Ghica: Vitan și Morile Vlădichii, despre care 
precizăm că se aflau în apropierea vechii biserici Sfintul Elefterie. 

Bucureștenilor de astăzi citarea Vitanului ca punct de reper pentru. 
cursul Dimboviţei li se poate părea curioasă, pentru că între riu şi 
actuala cale Vitan se întinde un cartier întreg, cu numeroase străzi. 
Chiar şi acum, distanța nu e chiar așa de mare: cca 1 kilometru. 
Inainte de rectificare, Dimboviţa curgea probabil încă mai aproape. 
Pe de altă parte, în textul lui Ghica e vorba de cimpia Vitanului, deci 
de o suprafață întinsă, Gind se revărsa, Dimboviţa ducea pe această 
cîmpie „buturugile ilfovene, căpriorii de lu podurile şi de la casele 
bucureștene şi — de cite ori! — cite o albie de copil sau cite un coş 
în care o găină continua a cloci“ (Gion, Istoria Bucureştilor, p. 308). 

4 Repertoriul cîntecelor de lume, cunoscut de Ion Ghica, pare 
destul de restrins. Două din cîntecele citate aici sînt luate din Ciocoii 
vechi şi noi de N. Filimon şi se repetă în scrisoarea Scoala acum cincie 
zeci de ani. ; 

„Frumoasa Argira“ (Arghira), vestită curtezană bucureşteană din 
timpul lui vodă Caragea, apare de asemenea în romanul lui Filimon, 
ca invitată, împreună cu alți „papuci roşii“, Ja ospăţul dat de Dinu 
Păturică prietenilor săi. 

5 Creditul funciar român s-a și inființat în 1873. Ion Ghica a făcut 
parte din conducerea instituției, mai întîi ca membru al consiliului 
de administraţie, apoi, pină în 1875, ca director. 

è Principele Zamfir, străbunul tinărului Guliţă Dolofan, e bietu } 
dement oploşit pe lîngă banul Pană Filipescu, evocat de Ghica în 
scrisoarea Pălrărețu. 

? Frate de lapte al împăratului Napoleon al III-lea, Godiilot a 
incheiat în 1868 un contract cu guvernul român, pentru construirea 
halelor din Bucureşti, Craiova şi lași, 

8 Strimtoarea Sund, între Suedia gi Seeland, leagă Marea Baltică 
cu Marea Nordului, Beltul Mare şi Beltul Mic sînt de asemenea două 
strîmtori care fac comunicaţia între aceleaşi mări, prin Kattegat şi 
Skagerrak. 

9 În tirada de politică externă a comicului personaj, etimologia 
cuvintului diplomaţie e fantezistă. La originea cuvîntului stă elinul 
diploma, act, document. 

19 Ca şi Cayenne (în Guyana Franceză), Botany-Bay (în Austra- 
lia, aproape de Sydney) şi Nouka-Hiva (insula principală din Arhipe- 

lagul Marchizelor) au fost multă vreme locuri de deportare a deţinu. 
ţilor. ă 

1 Pentru Ghica, scriitorii francezi Frédéric Soulié (1800—1847), 
romancier şi dramaturg, și Emile Gaboriau (1835—1873), considerat. 
ca întemeietor al romanului poliţist şi judiciar, erau literați nu numa; 
de o valoare redusă, ci şi frivoli pe care doar „junii corupți“ îi puteau 
citi, 

12 La scriitorul nostru, care, în critica antipoliticianistă din Seri- 
sori către V. Alecsandri, nu va mai face distincţie, între cele două 
partide de guvernămint, filipica din 1871 împotriva conservatorilor 
se remarcă printr-o violenţă neinfrinată. Această violenţă se explică 
şi prin adincirea adversităţii faţă de partidul concurent instalat la 
putere după demisia forţată a guvernului Ion Ghiea, în martie 1871, 
Considerind partidul conservator în bloc, fruntaşul liberal evită pre- 
cizarea că „petițiunea din 1871“ aparţinea de fapt grupării junimiste, 
Așa-numita „petiţie-program“, semnată, între alţii, de Petre Carp, 
Titu Maiorescu, Iacob Negruzzi, N. Pogor, era într-adevăr foarte 
vulnerabilă prin propunerile făcute Camerâi şi Senatului şi prin prin- 
cipiile conservatoare, retrograde afirmate de semnatari: trecerea delic- 
telor de presă de la jurați la tribunalele corecţionale (ceea ce egala cu 
o restringere a libertăţii presei), restringerea dreptului de vot şi regim 
electoral preferenţial pentru marii proprietari etc. {Textul integral 
al „petiţiei de la Iaşi“ e publicat de Constantin Bacalbaşa în Bueu- 
reştii de altădată, vol. I, 1927, p, 23—31). 

13 Babic a fost un „faimos“ brutar bucureştean, cu prăvălia pe 
undeva pe lîngă Bărăţie. Iată cum explică G. Ionescu-Gion expresia 
„cultuc de: la Babic“, folosită de personajul lui Ghica: „Locuţiunea 
bucureșteană coltuc de la Babic de la acest brutar vine. Babic făcea 
coltucele de ptine renumite pentru albeața şi gustul lor. Erau cerute 
de toți boierii şi se vindeau la minut. Totdeauna, Babic nu mai avea; 
de aci: coliuc de la Babie, adică nimic“ (Istoria Bucureștilor, p 216). 

34 Vestitul“ Lowell Edgeworth (1744—1817) este inginerul care 
a construit şi pus în funcţiune primul aparat telegrafic din Anglia. 

14 [deea aducerii unor „coloni germani“ în România a provocat 
proteste vii în epocă. În Convorbiri economice, Ghica respinge de repe, 
tate ori această idee, formulată de junimişti în aceeaşi petiție de la 
Iaşi: „Noi socotim că ar fi foarte de folos pentru sătenii noștri români 
să aibe sub ochii lor exemplul salutar ce le-ar da citeva colonii ger, 
mane“. Trebuie să spunem că ideea nu era nouă. Un număr de vreo 
2.500 de familii de plugari germani se stabiliseră în ţară în 1858—1859. 

În 4860, se încercase organizarea operaţiei de „colonizare“ prin lege. * 


Cu acel prilej, D.P. Marțian a publicat broşura Coloniștii germani şi 
România, în care s-aridicat impotriva proiectului, de altfel nerealizat.. i 
La 1871, adversarii conservatorilor au tras o nouă ediţie a broşurii l 
lui Marțian, ca o replică la petiția junimiştilor, acuzați că reprezin- ' 
tă o „doctrină cosmopolită“ şi un sistem economic antinaţional. 

i» Pentru că în tabelele statistice din Convorbiri economice revin 
o serie de nume de state din epocă, ni se pare util să facem citeva pre- 
cizări. Leitha este un afluent al Dunării, pe malul drept al căruia se 
înalţă muntele cu acelaşi nume, unde se afla vechea graniţă dintre 
Austria şi Ungaria. De aici: „Austria Cisleitană“ şi „Austria Translei- 
tană“. Bavaria, Prusia, Saxonia şi Wirtemberg apar ca state sepa- 
rate, deoarece statisticile aflate la îndemina economistului nostru 
datau dinainte de 1871, cînd s-a constiluit Imperiul german, 

17 Cititorul a mai întîlnit numele diferiților concesionari străini 
de căi ferate din România şi în alte pagini ale Convorbirilor economice. 
Le cunoaşte și din diverse opere literare, printre care Serisori către 
V. Alecsandri, Cum însă de aci inainte Ion Ghica va stărui asupra 
rețelei de căi ferate, cu referiri speciale la diversele ei porţiuni și 
ramuri, la datoriile contractate de stat prin concesiuni etc., ni se 
pare util să schiţăm un istoric al chestiunii. 

Preocuparea de a se înzestra teritoriul românesc cu drumuri-de- 
` fier datează dinainte de 1848, Evenimentele au întirziat însă cu aproape 
două decenii primele realizări practice. În acest răstimp, diverse per- 
sonalități au insistat asupra necesităţii modernizării mijloacelor de 
transport din ţară. Printre ele, la loc de frunte se află şi Ion Ghica. 
În 1862—1863, economistul a publicat studii despre drumurile-de-fier 
în Revista română pentru științe, litere şi arte şi în Țăranul român. În 
aceeaşi vreme, mai exact în ianuarie 1863, ela alcătuit un raport deta- 
liat asupra cheltuielilor şi profiturilor unei linii ferate între București 
şi Giurgiu, pe care l-a citit la o adunare de capitaliști români ce pro- 
iectau injghebarea unei societăți pentru construirea acestei linii (Ci, 
Țăranul român, 20 ianuarie 1863). Proiectul a eșuat. 

Ion Ghica aprecia căile ferate atit din unghiul de vedere economic, 
cit și din acela al răspindirii ideilor şi civilizaţiei, prin stringerea 
legăturilor dintre popoare, În articolul din Țăranul român scria: 
„Drumurile-de-iier influenţează asupra societăţilor, nu numai mărind 
întreprinderile comerciale prin inlesnirile aduse transporturilor, dar 
au o misie şi mai mare, au o acţiune morală şi politică asupra socie- 
tăților acelora în care au străbătut: ele an devenit agentul cel mai 

puternic al civilizaţiei și libertăţii, ducînd şi împlintind ideile şi 
spiritul unui neam la celelalte...“ În termeni similari a pledat pentru 
avantajele căilor ferate şi Alecsandri, în „comedia cu cintice“ Drumul- 
de-fier (1869—1870), în care personajul Radu rostește următoarele: 

„Dar ! drumuri-de-fier care ne vor pune în relaţie cu lumea întreagă; 
drumuri-de-fier care vor înlesni transportul roadelor muncii noastre; 
drumuri-de-fier care ne vor înzeci şi înrnii averile; drumuri-de-tier 
care, la caz de boală, ne vor da mijlocul de a ne procura ajutorul ştiin- 
tei medicale; drumuri-de-fier care ne vor scăpa de ruină și de moarte; 
dar! drumuri-de-fier, domnilor, adică înflorirea, întinerirea, reinvie- 
rea patriei noastre. 


n. ..caeanananvneeaeeaesaneas 


Drumul-de-tier uneşte. n zbor 
Orice popor cu alt popor, 
S-aprinde-amor duios, frăţesc 
În orice suflet omenesc.‘ 


Din 1865 au inceput să se succeadă diversele concesiuni străine, 
au izbucnit scandaluri, a ieșit la iveală venalitatea oamenilor politici, 
Prima concesiune, pentru calea ferată București-Giurgiu, afost acor- 
dată la 1/13 septembrie 1865 englezilor Barkiay şi Stanistorth, cei 
care construiseră podurile de fier. Anulat după detronarea lui Cuza, 
contractul cu cei doi capitalisti britanici a fost reînnoit în 1866 de 
guvernul Ion Ghica. Cea dintii cale ferată din România a fost dată 
oficial în exploatare în octombrie 1869. Între timp, guvernul român 
a concesionat construirea și exploatarea pe 90 de ani a liniei Ițcani- 
Roman, cu ramificaţiile Paşcani-luşi şi Vereşti-Botoșani. Respectivul 
consorţiu anglo-austriac, reprezentat prin Offenheim (a nu se confunda 
cu Oppenheim), a terminat porțiunile indicate, în ordine, în decem- 
brie 1869, iunie 1870, noiembrie 1871. Cu Offenheim, datorită inter- 
vențiilor, se pare interesate, ale lui P. Mavrogheni, fruntaş conserva- 
tor, se stabilise în prealabil o înțelegere provizorie privind construirea 
întregii legături feroviare din Moldova la Bucureşti, Înțelegerea a 
fost anulată, deoarece au intervenit alte aranjamente, în care era 
amestecat însuși domnitorul Carcl. Cu aceasta ajungem la faimoasa 
afacere Strussberg. 

Dr. Strussberg (sau: Strousberg) reprezenta un consorţiu prusian, 
din conducerea căruia mai făceau parte un prinţ, un duce şi un conte. 
Concesiunea se referea la construirea şi exploatarea pe 90 de ani a 
unui total de 914,800 kilometri de cale ferată, repartizați pe distan- 
tele: Roman-Tecuci- Galaţi; Tecuci-Birlad; Galaţi-Brăila-Buzău-Plo- 
ieşti-București;  Bucureşti-Piteşti-Craiova-Turnu-Severin-Vîrciorova. 
Pentru confruntare, indicăm că, dacă pentru linia Bucureşti-Giurgiu 

se plătiseră 196.500 franci kilometrul, lui Strussberg i s-au acordat ` 
270.000 franci de kilometru, Era o diferenţă considerabilă, dar regimul 
preferenţial față de consorțiul prusian nu se reduce numai la atit. 
S-a stabilit ca plata sumelor ce i se datorau să se facă prin emiterea 
unor obligaţiuni, cu dobinda de 7!/,% garantate de statul român. 
Pentru a controla emiterea de obligaţiuni, guvernul de la Bucureşti 
îşi asigurase dreptul de a numi un comisar al său. Aici apare un nou 
moment al scandalului: funcția nu s-a dat unui cetățean român, ci 
unui anume Arabronn, prusian şi el, amic al iui Strussberg şi sambelan 
al lui Carol-Anton de Hohenzollern-Sigmaringen, tatăl prinţului 
Carol I! Aşadar, pisica fusese pusă să păzească oala cu smîntînă, 
Evident, Ambronn nu s-a îngrijit nici un moment să apere interesele 
statului român. El a permis consorțiului să emită obligaţiuni reprezen- 
tind o valoare aproape dublă față de cea legală. Strussberg a mers 
mai departe și, în 1870, şi-a cerut drepturile pentru o lungime de cale 
ferată cu 19 kilometri mai mare decit aceea care se construise. Incorec- 
titudinea lui Ambronn fiind dovedită, i s-a cerut comisarului să demi- 
sioneze. Insul, apărat de Carol, a făcut-o cu întirziere şi abia după ce 
înzăduise concernului noi afaceri veroase. În şiirşit, la 27 decembrie 
1870/8 ianuarie 1821 pe calea ferată Roman-Tecuci-Galaţi-Brăila- 
Buzău-Pioiești-Bucureşti a circulat primul tren. Lucrarea nu era defi- 
nitivă. Totuşi, Strussberg a pretins achitarea dobinzilor la obligaţiu- 
nile respective. Guvernul român n-a dat urmare cererii. Să reamintim 
că în acea perioadă prim-ministru era lon Ghica. Acum iţele afacerii 
Strussbarg se împletesc fatal cu mişcarea antidinastică din România. 
Pentru a-și servi conaţionalii, Carol a incercat să forţeze mina guvernului 
şia deputaţilor. Consiliat de consulul prusian la Bucureşti, von Rado- 
witz, şi de acord cu conducerea partidului conservator, a publicat în 
Augsburger Allgemeine Zeitung o scrisoare către un oarecare prieten 
fictiv, Auerbach, căruia îi relata nemulțumirile sale şi dorinţa de a 
abdica, Scrisoarea, injurioasă faţă de poporul şi statul român, a fost 
reprodusă şi în presa din ţară, Amenințarea cu abdicarea era doar o 
manevră prin care Carol spera să-i sperie pe liberalii ce-i erau ostili, 
pe preşedintele de consiliu Ion Ghica, a cărui adversitate îi era cunos- 
cută. Deşi opinia publică clocotea de indignare după ce luase cuno- 
ştință de conținutul scrisorii către Auorbach, Adunarea a votat o 
moţiune de devotament faţă de dinastie. Deputaţii nu au ținut însă 
seamă de interesele domnitorului în afacerea Strussberg. Cu numai 
citeva zile înainte de incidentele de la sala „Slătineanu“, preşedintele 
comisiei de anchetă a afacerii şi-a prezentat raportul în faţa Adunării, 
dezvăluind vinovăția lui Carol şi a unora dintre foştii miniștri. S-a 

făcut atunci propunerea ca Strussberg, Ambronn şi toţi miniştrii 
români implicaţi să fie deteriţi justiţiei. Evenimentele ce au urmat 
imediat — demiterea lui Ion Ghica şi înscăunarea guvernului Lascăr 
Catargiu — au împiedicat luarea acestor măsuri. Concernul Strus- 
sberg n-a putut fi totuşi salvat, a dat faliment. 

În lumea afacerilor capitaliste, vulturii de leşuri sînt foarte prompti, 
uneori sub penajul lor se ascunde un fel de pasăre fenix. După ce în 
octombrie 1871 concesiunea Strussberg a fost anulată, alţi doi capita- 
işti pruşieni, Bleichrâder şi Hansemann, au cumpărat obligaţiunile 
devalorizate ale conaţionalilor lor, au înfiinţat, Societatea drumurilor- 
de-fier din România şi au încheiat o înţelegere cu guvernul de la Bucu- 
reşti, prin care își asumau drepturile şi datoriile consorţiului falit. 
Şi noua pereche de capitalişti se bucura de un sprijin solid, în persoana 
cancelarului Bismarck. Convenţia s-a semnat la 2/14 februarie 1872; 
la 1/13 septembrie același an se lua act în mod oficial de încheierea 
definitivă a lucrărilor pe şantierul căii ferate Roman-Galaţi-Bucu- 
reşti-Piteşti. Cealaltă ramură, de la Pitești la Vîrciorova, era termi- 
nată la 24 decembrie 1874/5 ianuarie 1875. Această ramură fusese 
transferată de prusieni unor oameni de afaceri austrieci ce conduceau 
societatea pe care Ion Ghica o numește în Convorbiri economice: Staats- 
bahn, şi a cărei denumire întreagă era Staatsbahngeselischafi. 

În continuarea acestui istoric al construirii căilor ferate din Româ- 
nia, constatăm că o singură linie, cea mai scurtă (de 21 km), anume 
Iaşi-Ungheni, a fost încredinţată unui antreprenor român, Grigore 
Heliad, care a construit-o în 1873—1874. Acelaşi Heliad şi alţi pose- 
sori de capital români au cerut și concesionarea căilor ferate Adjud- 
Tîrgu Ocna şi Ploieşti-Predeal. Şi de data aceasta s-au pus în mişcare 
alte interese. Capitaliştii români erau liberali (I.C. Brătianu, 
D.A. Sturdza ctc.), iar guvernul şi majoritatea în Adunare aparţineau 
conservatorilor. Deputaţii majoritari, printre ei unii cointeresați mate- 
rialicește, au fost favorabili altei cereri, aceea a englezului Crawley. 
Raportorul proiectului de lege pentru concesiunea Crawley a fost atunci 
deputatul V., Alecsandri, care, complet străin de dedesubturile urite 
ale afacerii, a sprijinit-o prin cuvîntul său, convins că face un act 
salutar, cu atit mai mult cu cit ştia de presiunile exercitate de partida 
adversă, care manevra în folosul unei societăţi germane. „Sunt — 
scrie poetul la 20 iunie 1875 — mulți personagi mari şi chiar cucoane 
cari au primit făgăduințe de prezenturi băneşti în sume colosale, dacă 
or izbuti a se da linia Ploieşti-Predeal şi Adjud-Ocna şoacăţilor“ 
(Scrisori, p. 26%). Crawley a primit concesiunea, dar în decembrie 

1875 a întrerupt lucrările, astfel că linia Ploieşti-Predeal a fost con- 
struită în condițiuni mult mai avantajoase de francezul Gouillour.* 

Încheind agitata ctapă care ne interesează din construirea rețelei 
de căi ferate pe teritoriul României, vom mai da cuvîntul lui Ion 
Ghica. Anume, vom reproduce citeva texte, absente din ediţia noastră, 
în care memorialistul şi-a formulat opiniile şi criticile în legătură cu 
afacerea Strussberg, la a cărei lichidare, după cum s-a văzul, şi-a 
adus contribuţia. Textele ne oferă amănunte interesante; pe alocuri, 
cititorul va intilni unele cifre puţin diferite de cele indicate de noi 
mai sus, 

„Pe la anu! 1868, răposatul doctor Strussberg**, cunoscut în toată 
Europa pentru fecunditatea sa genială în materie de combinaţiuni şi 
grupări de cifre, cere de la guvernul român și i se acordă concesiunea 
construcţiunii, împreună cu esploatarea, unui drum-de-fier în Romà- 
nia. Ace! drum-de-fier avea să fie cu totul conform dispozițiunilor 
convenite la Dresda la ti şi 16 septembrie 1855 între direcțiunile socie. 
tăţilor de drum-de-fier germane. 

Consorţiul Strussberg se obligă a construi liniile care duc: 1. de 
la Roman prin Tecuci da Galaţi, cu ramura de la Galaţi prin Brăila, 
Buzău, Ploieşti la Bucureşti; 2. de la Bucureşti la Piteşti, Slatina, 
Craiova la Turnu-Severin şi Virciorova ; şi 3. de la Buzău prin Focsani 
la Adjud, această din urmă linie fiind facultativă pentru guvern. 

La lungimea acestor linii se mai adaugă 10 la sută pentru liniile 
de garaj, în total o lungime de 908 kilometre, cu un material rulant 
de 110 locomotive (sau o locomotivă de fiecare 9 kilometre) şi de 500 
vagoane (cite un vagon de persoane şi trei de mărfuri de fiecare 2 
Kilometre). 

Linia Roman prin Tecuci la Galaţi şi ramura Tecuci-Birlad să fie 
terminate în trei ani; linia de la Galaţi prin Brăila, Buzău, Ploiești 
la București să fie terminată în doi ani şi jumătate, şi cea de la Piteşti, 
Slatina, Craiova, Turnu-Severin la YVirciorova, în trei ani. 

Capitalul pentru înfiinţarea acelor linii se fixa la suma de 270,000 
franci de fiecare kilometru, sumă în care erau cuprinse toate: espro- 
pierea păminturilor, costul construcțiunii și materialului, cheltuielile 
generale toate şi plata dobinzilor pe tot Limpu! cit dura construcţiunea. 
Statul român garanta capitalului o dobindă de 7 și jumătate la sută 
şi o amortizare de 1 la sută pe an, sau 20.520 franci pe an de fiecare 


* Pentru detalii tehnice, cronologie, implicații politice am folosii /atoria 
României, vol. IV, Editura Academiei R.P.R. 
.* Henry Bethel Strussberg a trăit între 1823 şi 1884. 

kilometru. Plata acestor anuiiăţi avind a începe a se plăti de stat dia 
ziua terminării liniilor sus citate. 

Capitalul necesar se forma prin obligaţiuni subscrise de statul 
român şi de concesionar, însă confecţionate si emise de acest din 
urmă şi pe contul său. Capitalul era garantat în întregul fond al dru- 
mului-de-fier şi în anuitatea de 18.637.880 franci, plătitoare pe tot 
anul, pe o durată de 90 de ani, socotiti din ziua terminării liniilor, 
adică de la anul 1871 pînă la 1961. 

(ioncesionarului i se da dreptul să negocieze și să emită obliga- 
țiunile după cum îi va conveni, sau treptat, sau deodată, cu singura 
îndatorire de a depune valoarea lor într-o ladă de fier a căreia una din 
chei era în păstrarea unui delegat al guvernului român, concesionarul 
avind facultatea de a scoate sumele necesare pentru lucrări, cumpără- 
turi de material și plăţi de cupoane pe singura arătare a impiegaților 
săi. 

Printr-această combinațiune, deşi linia se esecuta cu bani după 
efecte iscălite şi garantate de statul român, totuşi, se da concesiona- 
rului drept de stăpin absolut pe acele linii pe timp de 90 de ani, asi- 
gurindu-i un venit curat de cel puţin 18.657.880 franci pe tot anul. 

Ceva mai curios! 

După tabelele de amortizare 1 la sută pe an, calculată cu dobindă 
de 7 şi jumătate la sută, se plăteşte capitalul în mai puțin de 60 de 
ani, astfel că anuitatea de 18.657.880 franci pe an plătea regulat 
dobinda de ? şi jumătate la sută şi stinga și capitalul pînă în anul 
1931; cu toate acestea, se acorda consorţiului Strussberg dreptul de 
a urma a percepe pe tot anul cel puţin 18 milioane, şi de la anul 1931 
înainte, încă 30 de ani, pînă la 1961. Astfel, peste beneficiile ce con- 
cesionarii erau să realizeze din construcţiune, primind un preţ nomi- 
nal de 270.000 franci de kilometru, lucrare care nu valorează în efec- 
tiv nici 100.000 franci, li se mai acorda în vărsări anuale, succesive, 
mai mult de o jumătate miliard (559.736.400 franci), sume cari, calcu- 
late cu dobinzile lor de 7 şi jumătate la sută, de ła anul 1931 pînă la 
4961, se suiau la mai mult de 2 miliarde. O frumoasă avere în perspec- 
tivă pentru urmaşii nepoți şi strănepoți ai doctorului Strussberg şi 
consorţiu, 

Concesinnea aceasta era ceva cu totul nou şi nepomenit în analele 
economice şi financiare, şi prin urmare era peste putinţă să nu aducă 
complicațiuni şi perturbări. 

La decembre 1870, lucrările nu erau incă sfirşite nici a opta parte, 
şi obligaţiunile iscălite de statul român dispăruse mai toate din iada 

de fier şi fusese înlocuite cu efecte străine, a căror valoare era proble- 
matică; într-atit încît, la finele anului 1870, doctorul Sirussberg nu 
găsea cu ce să plătească cuponul scăzut, şi neputinţa plăţii era afişată 
la bursa Berlinului, Scandalul era prea mare ca să mai poată fi tăi- 
nuit, şi guvernul român, care pină atunci tot tăgăduia starea lucru- 
rilor, a fost silit să o dea pe faţă. 

Era neputinţă materială de a mai merge înainte, lucrările incetase 
cu totul şi toate cugetările erau în căutarea unei soluțiuni, 

Pentru guvernul român soluţiunea indicată era rezilierea conce- 
siunii. Convenţiunea conţinea un caz de reziliare, unul singur în ade- 
văr, acel caz era: cînd linia Galaţi, Brăila, Buzău, Ploieşti, pînă la 
Bucureşti nu ar îi terminată pină în doi ani şi jumătate; şi era impo- 
sibilitate materială de a se îndeplini această condiţiune, atit pentru 
că timpul ce răminea pină la noiembrie 1871 era scurt, cit şi pentru 
că concesionarul nu putea găsi banii necesari pe efectele cu care inio- 
cuise obliguțiunile luate din lada de fier. Guvernul român nu avea 
decit să astepte scadența termenului care sosea peste citeva luni; şi 
la noiemvre 1871 era să fie în tot dreptul de a rezilia şi de a lua asu- 
pră-i, conform conveaţiunii, toate lucrările făcute, după o estimațiune 
dreaptă, şi era să fie liber sau să continue lucrarea în regie, sau să o 
conceadă Ja o companie do constructori. Dar în loc de a adopta această 
cale, a preferit a trece concesiunea unei societăți anonime, patronate 
de bancherul Bleichrăder. Şi iată condiţiunile în care s-a format acea 
societate şi care a fost mecanismul operaţiunilor sale: 

1. Obligaţiunile concesiunii Strussberg fiind foarte căzute, ele 
s-au putut cumpăra de societatea formată; și-i convenea să le retragă 
și să le înlocuiască cu acţiuni de ale sale, de o valoare egală capita- 
tului primitiv, şi a le înlocui cu acţiuni pe care le-a numit acțiuni 
primitive, l 

2. La valoarea primitivă de 245.260.000 franci, mai adaugă achi- 
uni noue ale societăţii, de o valoare de 48.300.000 franci, numite 
acţiuni de prioritate, cu dobinda de 8 la sută. 

3. Mai emitea obligaţiuni, tot de ale nouei societăţi, pentru suma 
de 47.500.000 franci, cu dobindă de 6 la sută. 

4. Primea şi un avans de 9.520.000 franci de la stat, bani pe cari 
statul îi lua cu împrumutare de la Casa de depuneri. 

Printr-aceste adause însemnate, capitalul în răspunderea statului 
român se suia la 354.032.573 franci, de unde nu fusese decit de 
245.260.000 franci, adică o răspundere nouă de 1038.772.573 franci, 

Societatea formată pe aceste baze a putut lesne conceda terminarea 
lucrărilor companiei franeo-austriace Staatsbahn, societatea acționa- 
rilor rezervîndu-şi numai operaţiunile financiare. 

La anul 1880, deşi liniile erau de mai mulţi ani în deplină esploa. 
tare, deşi statul român plătea regulat şi cu esactilate deficitul în tot 
anul, completind cu bani din visterie diferenţa dintre venitul curat 
al drumului-de-fier și anuitatea de 18.657.880 franci convenită, cu 
toate acestea acțiunile primitive erau atit de căzute, ca și oblipaţiunile 
Strussborg, încît se puteau cumpăra prea ieftin, sau poate că nici nu 
jeşise multe din lăzile comitetului. Astfel, socielatea a găsit un avan“ 
taj însemnat a propune guvernului român conversiunea inturor acţiu- 
nilor, atît a celor primitive, cit şi a celor de prioritate, îndatorindu-se 
a procura guvernului de la început: 

1. cel puţin jumătate din totalitatea acţiunilor primitive, schim- 
bindu-le cu obligaţiuni de ale statului român pe 60 franci suta nomi- 
nală şi dobîndă de 6 la sută; 

2. a-i mai procura cel puţin jumătate din totalitatea acţiunilor de 
prioritate pe preţ de 133 1/, franci suta nominală, schimbindu-le tot 
m obligaţiuni de ale statului român, purtînd dobînda de 6 la sută, ca 
şi celcalalte; 

3. atit obligaţiunile societăţii, 47.500.000 franci, cît şi 9.520.000 
franci de la Casa de depuneri rămînînd în sarcina statului, 

Combinaţiunea aceasta avea un avantaj însemnat, dînd guvernului 
român o putere mare asupra drumurilor-de-fier; căci după legea pru- 
siană voturile în adunările generale se contează după numărul acțiu- 
nilor, încît guvernu! dobiîndea astfel chiar în ziua dintti majoritatea; 
dobindea direcţiunea şi supravegherea liniilor şi, după toată proba- 
bilitatea, chiar putinţa de a transforma scaunul societăţii de la Berlin 
la București. 

Admiţind, cum era probabil, că toate acţiunile erau să vie la con- 
versiune, guvernul putea, cu o emisiune de obligaţiuni de 271.000.000 
franci pe 6 la sută, amortizabilă în 44 de ani, să devie desävîrşit 
proprietar pe toate liniiie de la Roman pînă la Virciorova. 

Convenţiunea propusă mai adaugă la cele 217 milioane încă 
20.000.000 franci, destinaţi a pune liniile în cea mai bună stare. Şi 
astfel răscumpărarea se făcea deplină cu 237.500.000 franci, sumă 
în care se afla cuprins şi comisionul bancherilor însărcinaţi cu conver- 
siunea, 

În consecința acestei convenţiuni, care a fost o combinaţie neno- 
racită pentru România, suma rămasă astăzi de plătit este de 236 

milioane 115.000 franci, în loc de 248.712.673 franci Qin concesiunea 
Strussberg de la 1868, și de 354.032.573 franci din tranzacțiunea Blei- 
chrăder de la 1872, Oscbit de această însemnată scădere, numărul 
anilor de plată a anuităţilor s-a redus de la 90 la 65, adică cu 25 de 
ani, pînă la 1924. 

Această soluţiune a fost foarte avantajoasă, atit pentru societatea 
acţionarilor, cit şi pentru guvernul român, deşi a plătit 245 de milioane 
o lucrare care n-a costat decît 90 de milioane“ f Scrisori către V. A lecsan- 
dri, Serisoarea XVIII). 

Referirile mi Ion Ghica la afacerea Strussberg l-au indispus pe 
generalul Gh. Manu, care i-a dal scriitorului o violentă replică. Ghica 
a răspuns şi el. Răspunsul reprodus ca notă de subsol la „Scrisoarea 
XFIII, din care am citat, e următorul: 

„Epistola aceasta a zbirlit aşa de mult pe generalul Manu, încît, 
ca să-și răcorească veninul, a luat înjurături şi mi-a azvirlit cu lopata, 
voind să mă turtească, şi mai mulle nu; apoi, nemulţumit pe atit, 
după ce m-a văzut culcat la pămînt, a încălicat pe domnul Pană Pen- 
covici, şi dă-i dejghinuri, lovind nemilos în dreapta și în stînga. Ce 
vrei, un om care a fost la bătălii, un viteaz, nu are the soft phrase of 
peace, cum zice un autor mare («nu are vorba cioplită»). 

Tu mărturisesc că laurii acestui general nu mi-au turburat nici- 
odată somnul şi că, scriind acea epistolă, nu mi-a venit în minte un 
minut măcar nici persoana numitului general, nici accea a vreunnia 
din coreligionarii săi politici; ba şi uitasem cu totul că fusese nașul 
convenţiunii liniei ferate din 1871; toată preocupaţiunea mea fiind 
de a deserie în mod eft mai simplu peripeţiile prin cari a trecut cesti- 
unea liniilor de drum-de-fier Roman-Viîreiorova de la anul 1868, 
cînd s-au concedat consorțiului Strussberg pentru întîiaşi dată, pînă 
la anu! 1880, cînd s-a răscumpărat de stat; fără să cuget a face poli- 
tică sau polemică, fără să caut a lăuda nici blama pe nimeni, credinţa 
mea fiind că fiecare a făcut cum a putut şi cum a crezut că cra mai 
bine. 

De ce, dar, s-ar supăra generalul, al cărui nume nici nu e pomenit? 
Și vine de ne spune că este tare în ştiinţa x-rilor! Şi cine i-a contestat 
acest merit, un Mera care nu e de mirat la un ofiţer de artilerie trecut 
prin şcoli bune? Permită-mi, însă, a-i spune că, pentru dezlegarea 
celui mai mic problem de calcul, nn este destul o cunoștință întinsă 
a manipulării x-rilor, dar că trebuie şi un dram de logică, de dreaptă 
judecată, cum zice românul. Pentru edificare îi voi spune că marele 
Newton, care în știința x-rilor nu era învăţat nici cît un bacalaureat 

din zilele noastre, şi cu toate acestea x-rile sale conduse şi luminate 
de o logică genială au străbătut prin înălțimile cerurilor, pe cind ale 
învățatului general Manu dau în gropi, poticnindu-se la tot pasul pe 
a cale obositoare de opt coloane de ziar mare. 

În cazul de față nu trebuie carte multă; cestiunea de clucidat era 
simplă, şi generalul Manu nu avea decit să-şi puie intrebarea: «Cum 
capitalul care în 1868, cind s-a dat concesiunea, era ca 245.000.000 
de franci, sumă transformată la anul 1871 în acțiuni numite acțiuni 
primitive (care, după spusa generalului Manu chiar, nu valora la 1880 
decit 20 franci suta, adică ca la 49.000.000 franci), pe care statul 
român le-a răscumpărat pe 60 franci suta, cu obligaţii de stat 6%, 
adică cu 147.000.000 franci, cum să face, zic, că în tabela datoriei 
publice să figureze suma de 236.115.000 franci, adică cam 89.000.000 
franci mai mult, dacă nu s-ar îi sporit la 1871?» Şi generalul Manu şi-ar 
fi răspuns şieşi că la 1871, deosebit de capitalul primitiv, devenit, 
acțiuni primitive, s-a mai acordat Socielăţii anonime, ce s-a format, 
Iacultatea de a emite cu rizicul şi pericolul său acţiuni şi priorităţi 
Suplementare pentru cheltuielile necesare la construcțiunea căilor 
ferate Piteşti-Virciorova.,, 

Iată cum glăsuieşte $ 5-lea de la art, 11, din convenţiunea încheială 
la 1871 în puterea legii, al cărei naș a fost generalul Manu: 

«La societé a le droit d'émettre à ses risques el périls des actions et deg 
priorités supplémentaires pour les dépenses nécessaires d la construction 
des lignes ferrées Pitegti-Vircioropa {frontiċre), à la jonction des gares de 
Bucarest et l'achèvement complet et la réparation des lignes spécifiées à 
Vart. d.»* 

Aceste emisiuni sunt peste acele primitive despre cari se vorbeşle 
la §14 alart. îi, carc se determină la suma de 245.160.000 franci. 

În pulcrea acestui art. 11, conform legii al căreia gencralul ne 
spune că a fosi naş, Societatea anonimă a emis: i 

i. Acţiuni 8% pentru suma de 48.300.000 franci cu numirea de 
acțiuni de prioritate, pe care statul a trebuit să le răscumpere cu obli- 
gațiuni 6% pe 133 t/a franci suta, adică cu 64.698.390 franci, 

2, Tot în puterea acestei legi din 1871 şi în virtutea art. 414 al 
convenției de atunci, Societatea anonimă a mai emis obligaţiuni d-ale 
sale 6% pentru 47.500.000 franci, 


* „Societatea are dreptul de a a emite pe riscul şi răspunderea sa acţiuni şi 
priorităţi suplimentare pentru cheltuielile necesare la construirea liniilor fe- 
rate Piteşti-Virciorova (frontieră), la joncţiunea gărilor din Bucureşti şi la ter- 
minarea şi repararea liniilor specificate în art. 4“, 

3. I s-a mai dat, în fine, şi 9.520.050 franci din Casa de depuneri 
şi consemnaţiuni,. 

Adunînd aceste trei sume şi adăogîndu-le la valoarea acţiunilor 
primitive de 147.000.000 franci, din care tolal scăzind apoi cele 
20.000.000 franci oprite pentru punsrea liniei în bună stare, generalul 
Manu ar fi rezolvat problema fără mulţi x-ri, căci ar fi găsit suma care 
figurează în tabela datoriei publice, circa 236.000,000 franci. 

Generalul Manu face un haz nespus de ignoranța mea de calcul, 
cînd susțiu că, după convenţia din 1868, capitalul era să fic cu desă- 
virşire amortizat la finele anului 1931 prin anuitatea de 7.501% 
(7 1/2% dobiînzi şi 1 la mie amortizare), şi cu toate acestea consorțiul 
urina a mai primi cîte 18 1/2 milioane pe fiecare an încă 30 de ani 
înainte, pînă la leatul 1961, Eu, ca tot prostul, am crezut şi cred că un 
biet om care astăzi şi-ar răfui toută datoria ce are către un altul, d-aci 
încolo nu-i mai datorește nimica. Dar generalul Manu crede altfel, 
sănătate bună! ' 

Termin cu speranța că aceste citeva linii ar fi luminat pe generalul 
Manu, ca să pot zice ca poctul Suţu: 

Köcpog uâtatos xal radvos 
Tò xaSahafev xel-o Maăvoc 

Citind răspunsul dat de Ghica generalului, Alecsandri îi scria 
a 8/20 decembrie 1884 prietenului său: „Da, am citit cele cîteva frag- 
mente din Maniada, pocmă într-o singură scrisoare asupra mîniei lui 
Ahile Mano, dar nu am să-ţi spun despre asta decit un singur lucru: 
Nu pierde poziţia, mare ban, lomerul Ahţinerii nu a izbutit să te 
dărime, și tu rămii acelaşi, bine înfipt pe picioarele tale și bătindu-ţi 
joc cu haz de aceia care îţi caută ceartă“ (V. Alecsandri, Scrisori, insem- 
nări, p. 80),** 

Cum reiese şi din textul lui Ghica, reprodus mai sus, statul romăn 
a răscumpărat, cu cheltuieli mari, căile forate, începind din 1880. 

18 Tînărul care refuza propunerea lui chir Dobre de a deveni epislat 
prefcriud un loc la „regia asta nouă a tutunurilor“, îşi făcea iluzii în 
legătură cu salariul şi alte avantaje. Noua regie a tutunului a fost o 


+ Lumea-i deșartă şi-nșelătoare, 
Asta a-nţeles-o şi Manu. 
+% Publictnd epistola iui Alecsandri, editorul culegerii Scrisori. Însemnări 
nota (la p. 8t); „Această scrisoare a lui Ion Ghica despre generalul Manu nu ne 
este cunoscută şi nici nu se poate preciza în ce consta supărarea acestuia...” Pre- 
cum se vede, avem a face cu un minus de informaţie. 

altă tranzacţie a ministrului de finanţe conservator P. Mavrogheni și 
s-a încheiat, în 1872, prin concesionarea acordată Băncii franco-ungare 
din Budapesta. Ghiar în vara aceluiaşi an, noua conducere a micşorat 
salariile muncitorilor, care, împreună cu debilanţii, au declarat grevă 
şi au manifestat în Piaţa Si. Gheorghe. 

19 Războiul de „doi ani şi jumătate“ purtat de Rusia este războiul 
Crimeii; cele două războaie „nenorocite“ ale Austriei, din 1859 şi 
1866, sînt cele cu Italia şi Franţa, respectiv cu Prusia, în urma cărora 
statul austriac a pierdut regiunile italiene şi germane. 

2% Împrumutul Oppenheim este adus în discuţie de mai mulle ori 
în paginile Convorbirilor economice. Fiindcă aici aulorul subliniază 
necesitatea lui, ca urmare a datoriei Stern, este locul să dăm unele 
lămuriri, cu atît mai mult cu cît acest împrumut i-a provocat, ca om 
politic, multe necazuri. El însuşi a calificat cele două împrumuturi — 
Stern şi Oppenheim — drept „cele mai grele şi mai oneroase“. lată ce 
scrie despre amindouă în Scrisoarea XVII, din care am mai citat: 
„După date, figurează în înțiiul rînd imprumutul zis Stern*, contrac- 
tat la 1864; o datorie de 22,730.370 de franci, cu dobindă de ? la sută 
şi 2 la sută amortizare, sau 9 la sută anuitate, pe timp de 23 de ani. 
Acest împrumut s-a luat ferm de chiar împrumulătorii cu 88. Apoi, 
țţiindu-se în seamă clauzele consemnate la art. 4, 7, 10, 44 şi 16 ale 
convenţiunii, prin care statul se îndatorește să plălcască: 1, 24.605 
lire sterling pentru rizicul alteraţiunii schimbului monedei; 2. alţi 
47.000 lire sterling pentru ca scoutul să fie în sarcina îrprumutătoru- 
lui; 3, comisionul de 5 la sută ce sc acordă împrumutătorilor; 4. 
jumătate la sulă asupra serviciului plăţilor cupoanelor; 5. încă 1 la 
gută, cel puţin, pentru diferenţa agiului aurului între Bucureşti și 
Londra, eleclivul acestui împrumut s-a redus la suma de 17.830.630 
de franci pentru suma de 22.730.370 de franci ce a iscălil; astfel că 
de vom calcula dobinda la suma efectivă, acca dobindă este de 10 şi 
jumătate ia sută, iar nu de ? la sută, precum s-ar putea crede, încîţ 
bancherii împrumutători au realizat un beneficiu de mui mult de 
8 milioane...“ 

„După împrumutul Stern, în ordine cronologică vine imprumutul 
Oppenheim. Acesta e şi mai oneros. Împrumulul Oppenheim s-a con- 
tractal în anul 1866, tot pe termen de 23 de ani, care expiră la 12 
noiembre 1889. Valoarea nominală a acestui împrumut a fost de 


* Contractat cu banca londoneză „Stern Brotuers“, 

31.610.500 franci, pentru care statul român a primit efectiv numai 
18.500.000 franci, Dobinda s-a socotit 8 la sută asupra capitalului 
nominal, şi amortizarea s-a calculat pe dobinda de 8 la sulă, după 
tabelele de amortizare, în timp de 23 de ani. Comisionul de jumătate 
la sută, cheltuielile de schimb, socotite toate impreună cu annilatea, 
figurează în buget cu cifra de 3,187.938 franci, 50 centime pe an, plat- 
nici pînă la 1889, Cind acca datorie va fi stinsă cu totul, beneficiul 
realizat de împrumutători trece de 10 milioane.“ 

La cifrele date de Ghica, să mai adăugăm că respeclivul comision 
de 0,5% şi cheltuielile de schimb au însumat 368.989 franci, care s-au 
scăzut la predarea imprumutului de către bancă. Din valoarea nomi- 
nală a împrumutului, guvernul român a primit efectiv numai 
17.167.858 franci, adică numai cu cova mai mult de jumătate ! Se pare 
că de acceptarea acestor condiţii cămătăreşti s-a tăcut vinovat agen- 
tul Românici la Paris, care a semnat contractul. Cînd împrumulul a 
veni! spre ratificare în fața Adunării, cu o majoritate conservatoare, 
s-au ridicat proteste îndreptăţite. Deputaţii au cerut trimiterea în 
judecată a agentului şi respingerea contractului, Preşedintele Gonsi- 
Hului de Miniştri, Lon Ghica, nu a negat că împrumutul e „ruinător“, 
dar a cerut totuşi deputaţilor să-l voleze, deoarece anularea lui ar îi 
dus la discredilarea țării pe piața externă. Argumentul avea, din 
nenorocire, greutate. De asemonea, trebuia să se ţină scama şi de lap- 
tul că noul împrumut urma să fie folosit pentru onorarea celui mai 
vechi, contractat cu Stern. 'Ținind scama de toale acestea, Camera a 
ratificat în cele din urmă contractul cu Oppenheim., Peste cinci săptă- 
mini, aceeaşi Cameră a obligat guvernul Ghica să demisioneze, 

Deşi obținuse acoperirea legală pentru împovărătorul împrumut, 
omul politic n-a fost scutit de învinuiri limp de cîțiva ani. Printre acu- 
zatori se numără şi C.D. Aricescu (Politica d-lui Jon Ghica, 1870), apoi 
marele și inverşunatul adversar al lui Ion Ghica, B.P. Hasdeu. Acesta, 
într-o scrisoare deschisă adresată mi Nicolae Ionescu, în 1871, reamin- 
tea şedinţa din martie 1868, cînd Gainera discutase „scabroasa afacere“ 
a celor 600.000 lei „dăruiţi pe sub mînă lui Scheier-Oppenhoim de 
administraţiunea d-lui Ion Ghica“ (A doua epistolă deschisă cătră 
d. Nicolae Ionescu, în Columna lui Traian, nr. 2 [64], 11 ianuarie 1871, 
p. 5—6), După cum se vede, afacerea nu era uitată, deşi între timp 
fostul prim-ministru se disculpase într-un mod convingător, și nu 
numai o dată. Astfel, în 3 noiembrie 1869, gazela Pressa insorase 
într-un articol fraza: „... Acel bei este vestitul samsar al împrumutului 
Oppenheim, care din greşeala lui i-a adus în lăzile sale particulare o 

bagaţilă de 600.000 franci“. Mihnit, dar pe tonul calm al omului sigur 
de dreptatea sa, Ion Ghica a răspuns că încă din 1867 exista un vot al 
Camerei care obliga guvernul să urmărească recuperarea sumei incri- 
minate. În continuare scria: „Repet, domnule redactore, că m-am dat 
şi mă dau răspunzător pentru acei 600.000 franci nu numai în cazul 
cînd acea sumă ar fi fost, precum ziceti, vărsată în lăzile mele particu- 
lare, dar chiar cînd paguba s-ar fi pricinuit tezaurului din inepţie sau 
din greșeală şi cer cu stăruință a se da cursul legal votului Camerei“. 
Pentru a se putea obține toate mărturiile posibile, fostul prim-minis- 
tru dezlega pe orice funcţionar şi nefuncţionar „de orice secret către 
mine și îl declar liber dea face orice relaţiuni“ (scrisoare către jurnalul 
Pressa, reprodusă în Opiniunea constituţională, nr. 58, 13 noierabrie 
1869, p. 4). Afacerea s-a slins fără nici o urmare. Vina de a se ti accep- 
tat un împrumut în condiţii grele pentru ţară nu putea fi așezată pe 
umerii unui singur om; aparţinea întregului sistem financiar-econo- 
mic, În ceea ce-l priveste pe on Ghica, B.P. Hasdeu declara, chiar 
în legătură cu împrumutul Oppenheim, că a fost și „este un om foarta 
onorabil“ (art. cit.) 

21 Obligaţiunile domeniale au fost emise în urma împrumutului 
intern din 871. Împrumntul s-a numit „domenial“, deoarece era garan- 
tat prin domeniile statului. 

22 Aluzia se referă la plămădirea omului de către Prometeu; 
la rugămintea acestuia, zeiţa Venus a conferit omului rațiune, suflind 
asupră-i. 

23 Alături de un poet, un filozof și un om de știință, Ghica așază, 
pentru a completa galeria, un artist plastic. Wilhelm von Kaulbach 
(1804 —1874) este un pictor german, autor de compoziţii istorice, pic- 
turi murale, ilustrații. 

24 „Catastrofa“ deplinsă de autorul Convorbirilor economice e capi- 
tularea lui Napoleon III la Sedan. 

25 Tabăra militară de la Florești reprezintă un episod imporlant 
din istoria armatei române. A fost organizată de Cuza la cîteva luni 
după alegerea sa, în vara anului 1859, cu scopul de a crea un mediu 
prielnic pentru unificarea celor două oştiri, din Țara Româncască şi 
Moldova. Totodată, domnitorul își propunca să pregătească o forţă 
armată capabilă să se opună vreunei intervenţii militare austriace 
sau otomane, 

La rîndu-i, tabăra militară de la Furceni a constituit un centru al 
mișcării antidinastice din august 1870. Ofițerii unităţilor aflate în 

tabără au aderat la conspirația împotriva lui Carol I, dar, ezitanţi, au 
cerut amînarea acțiunii pînă cînd se va vedea de partea cui avea să 
se încline balanţa victoriei în războiul franco-prusian. 

28 Generalul Gârgey, comandant al unei armate şi ministru de 
război fn guverul revoluţionar maghiar din 1848—1849, a avut o 
atitudine oscilantă, s-a aflat într-o continuă divergență de opinii cu 
Kossuth, păgubind astfel revoluției. 

Dintro cci trei conducători ai revoluţionarilor români, „Assenthie“ 
este Toan Sever Axente (1824—1906), iar „Butian“ (cum îi spune şi 
Bălcescu, în corespondenţa cu Ion Ghica), lan Buteanu (1821—1849), 
Cel dintii a jucat un rol însemnat în timpul revoluţiei, dar a sfirsit 
prin a adopta o atitudine prohabsburgică; al doilea, partizan al alian- 
tei dinlre forţele revoluționare românești şi maghiare, a fost prins de 
armata nemeșilor la Abrud și spinzurat, 

27 Albort, (Albrecht) von Brandenburg a devenit duce al vechii 
Prusii, sub suzeranitate polonă, după ce fusese mare maestru al cava- 
Jerilor teutoni. În timpul său s-a fondat Universitatea din Königs- 
berg, în 1544. 

28 Epitetul cu care e citat chimistul german Justus von Liebig 
(născut în 1803) — „regretatul“ — ne oferă un argument în plus că 
broşura Finanţele a fost redactată, în mare parte, în cuprinsul anului 
1873, căci în acest an a murit creatorul industriei de îngrăşăminte 
chimice din Germania. Pasajul reţine nume ce-au ilustrat domeniile 
ştiinţifice care l-au interesat întotdeauna pe Ion Ghica: Gaspard 
Monge (1746—4818), creatorul geometriei descriptive; Augustin Jean 
Fresnel (1783—1855), fizician, autor al unor importante descoperiri 
în domeniul opticii; Piorre-Lonis Dulong (1785—1838), fizician cu 
un aport valoros în studiul căldurii; Francois Xavier Bichat (1771— 
1802), medic, prețuit ca unul dintre întemeietorii anatomiei generale, 
ai histologiei și embriologiei; Guillaume Dupuytren (1777-1835); 
chirurg celebru; François Magendie (1783—1855), fiziolog şi patolog, 
cercetător al sistemului nervos, unul dintre părinții metodei experi- 
mentale în medicină și fiziologie. 

29 Reverendul englez Wiltiam Buckland (1784—1856) era geolog; 
încercările sale de a pune de acord legendele biblice asupra genezei 
cu concluziile cercetărilor ştiinţifice contemporane nu puteau duce, 
evident, la nici un rezultat convingător; în naivitatea lor, aceste 
încercări iluslrează însă presiunea crescîndă exercitată de progresul 
științei împotriva obscurantismutui mistic. 

PARTEA A ŞAPTEA 


TREI ANI ÎN ROMÂNIA 
sau 
CORESPONDENŢA ONORABILULUI BOB DOWLEY 
1876 


A apărut pentru prima dată în cuprinsul ediţiei a treia din Conger- 
biri economice. ă 

Cunoseînd bine Franţa, Ghica nu s-a simţit totuşi ispitit să facă 
dintr-un francez autorul corespondenţei fictive despre stările de lucruri 
din România. Cind, în 1812, îl vestea pe Alecsandri, care se afla la 
Paris, că s-a hotărit să-l înscrie pe fiul său cel mai mare la o univer- 
sitate londoneză, poetul îl aproba, notind că institutele franceze dădu- 
seră României „avocaţi şi jurnalişti“ și că: „E timpul să încercăm 
pentru copiii noştri un sistem de educaţie mai practic şi mai potrivit 
cu nevoile unei ţări ca a noastră“ (V. Alecsandri, Corespondenţă, p. 78). 
Şi economistului nostru, un călător englez, înzestrat cu spirit practic, 
preocupat de activitățile productive, i se va fi părut mai potrivit sco- 
“purilor sale, decit unul francez, fie el chiar savant, ca aceia citați în 
capitolele anterioare, Pe de altă parte, Ghica ajunsese să cunoască 
bine Anglia și pe englezi, Avea prieteni englezi încă din timpul stu- 
denţiei la Paris şi, maì ales, din vremea cînd se aflase la Constantino- 
pol. Din 1862, se ducea din cind în cind la Londra, să-şi viziteze fiii 
(tot la un colegiu londonez și-a înscris şi un al doilea băiat). Chiar în 
toamna lui 1876, an în care a început redactarea părții a şaptea din 
Convorbiri economice, îndeplinise la Londra o însărcinare oficială, 
semnind convenția de comerț încheiată între România și Anglia. 


1 Cu excepţia lui Philias Fogg, eroul romanului Ocolul pămintului 
în optzeci de zile de Jules Verne, ceilalţi călători sint persoane reale, 
ale căror expediţii alimentau copios rubricile ziarelor din Occident. 
Cel mai cunoscut, englezul David Livingstone (1813—1873), murise 
de curind, doborit de friguri, în Africa, pe care o explorase timp de 
mai bine de un sfert de veac. Tot regiunile necunoscute ale Africii 
erau cercetate şi de sir Samuel Baker [(41821-—1893). John Franklin 
(1786—1847) cutreierase mările Nordului pînă în Arctica. 

Cind fon Ghica scria aceste pagini, William Gifford Palgrave 
(1826--1888) activa în cadrul diplomației engleze. Pină atunci, avu- 
sese o viaţă deosebit de aventuroasă. Făcuse parte din armata brita- 
nică dislocată in India, o părăsise ca să devină preot catolic la Madras, 
îndeplinise în Arabia diverse însărcinări primite de la Napoleon al 

III-lea, călătorise, trimis de guvernul englez, în Abisinia, unde reu- 
şise să obțină de la negusul Theodoros punerea în libertate a unor 
prizonieri, fusese consul în diverse centre din sudul Europei etc. 
Membru al Societăţii de geografie cin Londra, Palgrave publicase 
cîteva cărți de călătorie, care-l făcuseră cunoscut şi apreciat. 

? Gitarea ironică a lui Lascăr Catargiu şi a generalului Ion. Em. 
Florescu, cel dintii ca preşedinte a! guvernului, în care al doilea era 
ministru de război, ne determină să fixăm redactarea Corespondenţei 
lui Bob Dowley cel mai tirziu în primele luni ale anului 1876, deoarece 
cabinetul conservator a demisionat la 30 martie/141 aprilie din acel 
an. Presupunem chiar că redactarea s-a făcut începînd din 1875 şi că, 
în acest caz, datele scrisorilor lui Dowley sînt reale. Ultima scrisoare 
e din 10/22 aprilie 1876, 

În intreducerea suitei de epistole, direct, şi în cuprinsul acestora, 
indirect, Ior Ghica se năpusteşte din nou asupra lui Lascăr Catargiu 
şi a membrilor guvernului său. Preşedintele conservator e denunţat 
ca incitator al incidentelor din martie 1871 și ca salvator al lui Struss- 
berg şi Ambronn. Oricit de subiectiv putea fi economistul, învinuirile 
nu sînt lipsite de temei. Aşa cum am arătat în evocarea afacerii Struss- 
berg, fruntașii conservatori au fost puşi la curent de Carol cu intenția 
lui de a publica scrisoarea către Auerbach, gest de provocare făcut 
tocmai cu scopul de a aduce la putere un guvern conservalor autoritar. 
Domnitorul se temea de liberali, după mișcarea republicană din vara 
anului 1870, ia conducerea căreia se aflaseră cîţiva liberali marcanţi. 
Dacă îi încredinţase totuşi guvernul lui Jon Ghica, o făcuse peniru că 
şl considera mai puţin decis în intenţia de a lichida dinastia. Colabo- 
rarea nu putea dura multă vreme. Trebuia scos din impas şi consorțiul 
Sirussberg, iar cabinetul Ghica nu constituia instrumentul potrivit 
pentru aşa ceva. De aceea a urmat a dona provocare — incidentele 
de la sala „Slătineanu“. Lui Ion Ghica i-a urmat atunci guvernul 
Lascăr Catargiu — o „creaţie a palatului“ (Istoria României, IV, 
p. 559—568). 

Fiindcă „Bob Dowley“ citează, mai adesea nenumindu-i, pe unii 
dintre miniştrii conservatori, vom da, pentru identificare, componenţa 
guvernului Lascăr Catargiu şi succesivele remanicri, Datele scrisorilor 
lui Dowley îngăduie cititorului recunoaşterea fiecăruia. În prima 
formulă (martie 1871), cabinetul era constituit astfel: Lascăr Catargiu 
— Preşedinţia şi Afacerile Interne; P. Mavrogheni — Finanţele; 
Nicolae Kreţulescu — Justiţia şi Lucrările Publice; Christian Tell — 
Cultele, Instrucţiunea Publică şi interimatul Ministerului de Război; 
Gh. Costaforu — Externele. Peste numai două zile, la Război a fost 

numit generalul Ion Em. Florescu, pe care Ion Ghica îl tratează pe 
un ton batjocoritor, dar care are merite în organizarea armatei române 
moderne după unire. Lăsat deoparte la 4877, generalul a fost foarte 
afectat. Cu acel prilej, Alecsandri, care-l număra printre prietenii săi, 
a scris cunoscuta poezie Epistolă generalului Florescu, încadrată: sem. 
nifieativ în ciclul Ostaşii noștri. În aprilie 1873, Costaforu a fost înlo- 
cuit la Externe cu Vasile Boerescu; în decembrie același an, Gh. Gr. 
Cantacuzino a preluat portofoliul lui N. Kreţulescu ; în ianuarie 1874, 
Titu Maiorescu a venit la Culte şi Instrucţiunea Publică în locul lui 
Tell. După cum se vede, P. Mavrogheni a rămas în guvern mai mult 
decit; colegii săi. Era un financiar competent şi abil, În ianuarie 1875 
a trebuit să demisioneze şi el, deoarece s-au formulat împotriva lui, 
în Adunare, acuzații de fraudă, în afacerea Offenheim. Adunarea l-a 
scos de sub acuzaţie. Si-a cedat totuși locul lui Gh. Gr. Cantacuzino, 
Ministerul Lucrărilor Publice fiind trecut junimistului Theodor 
Rosetti. Spre stirşitul guvernării, Lascăr Catargiu s-a văzut părăsit 
de Gh. Gr. Cantacuzino şi de Titu Maiorescu, astfel că la 30 ianuarie/ 
14 februarie 1876, l-a adus la Finanţe pe Ion Strat, la Externe, pe Ion 
Bălăceanu, şi la Culte și Instrucţiunea Publică, pe P.P. Carp. 

Mai ales începînd din 1875, campania anticonservatoare a libe- 
ralilor a căpătat un caracter de-a dreptul înverşunat. Atunci s-a con- 
stituit cunoscuta „coaliţie de la Mazar-paşa“. La masa lui de scris, 
Ion Ghica, şi din motive personale, îşi muia peniţa în acelaşi venin 
cu care ge tipărea presa opoziţiei liberale. După demisia lui Lascăr 
Catargiu, autorul Concorbirilor economice s-a aflat pentru ultima dată 
în apropierea unui portofoliu ministerial. Gheorghe Vernescu, însăr“ 
cinat cu formarea unui nou guvern, a propus domnitorului o listă în 
care figurau Ion Ghica şi I.C. Brătianu. Carol a făcut obiecţii, astfel 
că Vernescu şi-a depus mandatul, În legislatura care a urmât, eco” 
nomistul a fost ales vicepreşedinte al Senatului. 

3 Pentru a sugera dezordinea edilitară a vechiului Bucureşti, 
asemuirea caselor construite la intimplare cu „pietrele aruncate cindva 
de Cadmus“ e sugestivă, dar trebuie corectată cu precizarea că legen- 
darul întemeietor al Tebei a azvirlit pe pămînt colții unui balaur ucis 
de el, nu pietre. Pietre, care s-au prefăcut în oameni, au aruncat Deu- 
calion şi Pira, 

4 Mănăstirea Cotroceni a fost folosită de domnitori ca loc de odihnă 
şi de refugiu încă din timpul lui Şerban Cantacuzino, Alexandru loan 
Cuza îşi făcuse din ea reşedinţa de vară. Frumoasa construcţie, unde 
este instalat astăzi Palatul pionierilor, a fost clădită în 1898, după 

planurile arhitectului Paul Gottereau, refăcută şi completată în anii 
urmätori de arhitectul Grigore Cerchez, 

5 „Bob Dowley“ comunica date greşite despre geografia României, 
coniunâînd culmea Caraimanului cu virful Omul şi exagerind înălţi- 
mea munţilor! Greşelile nu se datoresc lui Ghica, ci... nivelului geo- 
grafiei din acea vreme, Ceahlăul nu arc 2.720 metri, ci numai 1.904 
metri (vîrful Toaca), Omul, 2.507, iar Caraimanul 2.432 (nu 2.650) 
metri, Cifra de 87 metri pentru altitudinea Bucureştilor față de nive- 
lul mării e aproximativă; cea reală e de 70—80 metri. Mai notăm că 
prin „România (Valahia) mare“ se înţelegea în secolul al XIX-lea 
Muntenia, spre deosebire de „România (Valahia) mică“, Oltenia. 

* Lacul Nyanza (Alberi-Nyanza) din Africa Ecuatorială fusese 
Gescoperit nu demult de sir Samuel Baker, exploratorul pomenit mai 
sus. . 

? Ierihonul, Laisul (Laiṣ), Samaria şi Sichemul sint cetăţi şi 
regiuni biblice trecute prin foc şi sabie. Cea dintți cetate întiinită în 
drum de către poporul evreu la intrarea sa în „pămîntul făgăduinţii“, 
lerihorzl, a fost înconjurat de șapte ori și, la strigătul mulţimii, 
ziduile lui sau prăbușit. Cetatea Laiş a fost atacată de şase sute de 
răzloinici, care i-au ucis locuitorii şi au ars-0. Situată între Galileea 
şi Iudeea, regiunea palestiniană Samaria a fost locuită o vreme de 
popoare care se închinau idolilor. Legenda biblică enumeră pedepsele 
ce s-au abătut asupra idolatrilor: au apărut lei care-i omorau, capiştile 
au fost dărimate, preoţii ucişi, iar oasele lor arse pe jertfelnice. În 
Sfirşit, locuitorii nelegiuiţi ai Sichemului, „oraş de scăpare“, ridicat 
pe muntele Efraim, au fost ucişi pînă la unul; cetatea a fost rasă de 
pe suprafaţa pămîntului, şi pe locul ei s-a presărat sare. 

€ Paginile în care Ion Ghica discută aşa-numita „chestiune izrae- 
lită“ exprimă punctul de vedere al burgheziei, care vedea în evre 
concurenţi nedoriți pe planul comerțului şi al meșteşugurilor. Se 
ştie că economistul şi memorialistul a afirmat în repetate rinduri altă 
părere: „cel care munceşte, produce, scrie, traduce, ridică o fabrică, 
o casă de comerţ, zideşte o școală, o biserică, fie el creştin, mahome- 
dan sau izraelit, ortodox sau papist... este bun român, fiindcă prin 
faptele sale contribuie la înaintarea şi dezvoltarea României, şi 
pentru aceasta merită stima şi consideraţiunea ţării“ (Libertatea, 
1881). Dacă totuşi, cu puţin înainte de a aşterne fraza citată, Ghica 
tratează problema evreiască de pe o poziţie șovină, aceasta se dato- 
pează şi faptului că în vremea în care redacta corespondenţa lui Bob 
Dowley se ducea, în ţară și peste hotare, o violentă polemică în legă- 
tură cu revizuirea articolului 7 din Constituţia României. Atmosfera 

era înveninată şi de agitația întreținută de unele cercuri ale burghe- 
ziei evreieşti din Europa. Ziarele românești şi cele străine, mai ales 
din Austro-Ungaria, au formulat grave acuzaţii reciproce. În cele 
din urmă, însă, corpurile legiuitoare din România au votat, în toamna 
anului 1879, revizuirea articolului 7, acordind drepturi politice evrei- 
lor. 

2 Dacă whigs şi tory (liberalii, respectiv conservatorii) reprezentau 
principalele partide politice engleze şi, în ciuda deosebirilor, slujeau 
interesele imperiului, fenianii duceau o vie activitate separatistă în 
favoarea unei Irlande independente. Constituită în 1858, organizația 
revoluționară a micii burghezii irlandeze avea adepţi și peste hotare, 
mai ales în Statele Unite, unde se găseau mulți emigranţi. Fenianii, 
au pus la cale diferite comploturi, iar în 1867 au organizat o răscoală 
împotriva administraţiei engleze de pe teritoriul irlandez. Lipsită 
de adeziunea maselor, răscoala a fost reprimată. Abia peste mai bine 
de patru decenii, în decembrie 1920, irlanda (Hire) a devenit indepen- 
dentă, dar nu în întregime, căci, cum se ştie, partea de nord a rămas 
încorporată în fruntariile engleze. 

19 În cantonui elveţian Valais, pe cursul superior al Ronului, și 
în Val d'Aoste, vale aparținînd Piemontului, regiune de un rar pito- 
resc, dar foarte săracă, cretinismul e o consecinţă a guşei endemice, 
maladie specifică regiunilor submontane. La noi în ţară, datorită 
acţiunii medicale foarte intense inițiate după 23 uugust 1944, boala e 
în continuu regres atit în Muscel, cit şi în alte părți. 

1t Ibrianu este vechiul nume turcesc al Brăilei. 

12 Sub monarhie, „fermierii generali“ erau, în Franța, concesio- 
nari ai încasării impozitelor. 

13 Situat pe fosta stradă Carol (astăzi strada 30 Decembrie), loca- 
lul „Patzak“ era un „cafe-șantan“ cu cîntăreţe germane şi cupletişti, 
pe care Ion Ghica nu-i frecventa desigur, dar unde fratele său, Pantazi, 
trona seară de seară, înconjurat de amici. 

14 Malabar este o îngustă regiune de şes pe coasta sud-vestică a 
Indiei. 

15 Pînă în ajunul războiului de independenţă din 1877—1878, 
Principatele Române făcuseră paşi buni în direcţia emancipării de 
sub suzeranitatea otomană. Dar modul în care Ghica pune problema 
raporturilor dintre ţările româneşti şi Imperiul otoman, pentru vea- 
curile trecute, prin analogiile stabilite cu relaţiile dintre Poartă şi 
Franţa lui Francisc I, respectiv cu drepturile fictive ale regelui Italiei 
asupra Ierusalimului, idilizează opresiunea otomană. Francisc I, 
incheind un tratat de alianţă cu Soliman I Magnificu) împotriva 

Habsburgilor, în 1535, a obținut privilegii pentru neguţătorii francezi 
în cuprinsul Imperiului otoman. Cum s-ar putea însă compara aceste 
„capitulaţii“, încheiate de cele două mari puteri, cu drepturile pe 
care şi le-a asumat Sublima Poartă în micile ţări dunărene? 

18 Comentariile privind domnia lui Cuza nu pot surprinde, sub 
pana unuia din adversarii fostului domnitor, Reţinem totuși aici 
cîteva acuzaţii injuste aduse domnului ales în 1859, Cuza este învinuit 
că s-ar fi opus „unirii definitive“ cerute în repetate rinduri de Camere 
şi că a folosit „pavăza unei cestiuni sociale“ — e vorba de problema 
emancipării clăcașilor — pentru a se elibera de controlul parlamen- 
tar. În realitate, lucrurile stau, cum se ştie, tocmai invers. Cuza a 
avut de luptat cu tendinţele separatiste ale politicienilor, iar împro- 
prietărirea a fost obiectivul, nu paravanul, pavăza hotăririi care a 
dus la lovitura de stat. „Această acţiune violenţe — scrie Ghica — 
nu a întimpinat în ţară nici o împotrivire.“ Coreet era să recunoască 
mai mult, anume, că acţiunea a întimpinat în ţară aprobarea majori- 
tăţii populaţiei, 

17 Într-un portret pe care i-l face în volumul I din Oameni cari 
au fost, N. Iorga relevă calitatea de „bun gospodar“, a lui Lascăr Galar- 
giu, dar, ca şi Ion Ghica, nu-i trece cu vederea lipsa de cultură — frun- 
ţazul conservator nu citea, n-a scris niciodată nimic, vorbea rău. În 
comparație cu el, oamenii politici englezi menţionaţi de autorul Con- 
porbirilor economice erau nişte cărturari remarcabili. „Darby“ este 
Edward-(Geofiroy, lord Derby (1799—4869), şet al partidului conser- 
vator, cunoscut elenist, iar Beaconsfield, omul de stat Benjamin 
Disraeli (1804 —1881), nuvelist şi romancier. 

18 Comentariul de politică externă al lui Ion Ghica ne introduce 
în marile frămiîntări ce agitau opinia publică europeană încă din 
primele zile ale anului 1876. Se vorbea mereu mai intens de răzbvi, 
în special de o campanie decisivă împotriva Imperiului otoman, 
măcinat fatal de mişcări interne — răscoala din Bosnia şi Herţego_ 
vina, războiul sirbo-ture. Economistul afirmă punctul lui de vedere 
cunoscut: ţările balcanice încă nu sînt pregătite pentru independență, 
eliberarea lor nu trebuie forţată, Imperiul otoman se va dezmembra 
de la sine etc. Pentru a-şi susține aceste opinii, nu de tot singulare (ii 
aparțineau, între alţii, şi lui Dimitrie Sturdza), va publica și brosura 
anonimă O cugetare politică. Opinia publică şi majoritatea oamenilor 
politici nu acceptau însă pasivitatea. Împotriva curentului aproape 
general, Ghica cere, în broşură, o politică de neutralitate şi protes- 
stează împotriva „impacienţii copilăreşti“, El îşi exprimă teama că 
România ar putea deveni teatru de război; pentru a împiedica această 

nenorocire, armata română trebuia să fie trimisă la graniţă, ca să se 
opună oricui va încerca să pătrundă pe teritoriul naţional. Explicația 
acestor păreri, ca în general a atitudinii lui Ghica faţă de Imperiul 
otoman, trebuie căutată nu în filo-turcism, ci în teama de totdeauna 
a omului politic faţă de „panslavism“. În O cugetare politică, demon- 
straţia e construită pe această idee. Pentru Ghica, prelungirea vieții 
Imperiului otoman era o necesitate, căci Poarta constituia o piedică 
în calca politicii expansioniste țariste. După victoriosul război de 
independență, care l-a contrazis, memorialistul a avut meritul de a 
preţui si elogia evenimentul. 

1 În anii de după unire şi mai ales în deceniul al optulea, statul 
român atrăgea interesul puterilor europene ca un posibil partener 
comercial. Marco Minghetti (1818—1886), om politic şi economist 
italian, era între 1873 şi 1876 prim-ministru al guvernului italian, 
în care deţinea și portofoliul Finanţelor. Emisarul său, Edoardo 
Gioia, căruia guvernul român i-a pus la dispoziţie arhiva biroului 
statistic, pentru a-i da posibilitatea să extragă date asupra comerțului 
exterior al României, şi-a publicat raportul la Roma, în 1875, cu 
titlul Lettera all onorevole Marco Minghetti, presidente del Consiglio 
dei ministri del Re d'Italia sulle convenzioni commerciali colla Rume- 
nia. În acelaşi an, tot la Roma, lucrarea a apărut şi în traducere 
îranceză, 

20 Erdmann von Hahn este pseudonimul sub care D.A. Sturdza a 
publicat în ziarul praghez Politik, în 1875, articolul Germania, Romă- 
nia şi principele de Hohenzollern, tormulind critici împotriva conven- 
iei cu Austro-Ungaria, de care va fi vorba mai departe. 

22 Din motive inexplicabile, în a IX-a scrisoare a lui Bob Dowley 
către „viscontele Macdonald“ se repetă pasaje din scrisoarea a VIll-a, 
iar în a doua parte a aceleiaşi scrisori a IX-a, pasaje şi tabele din 
partea intti, uneori la interval de numai citeva pagini. Nu se poate 
presupune o greşeală a zeţarilor, care să îi cules și paginat textul de 
două ori, deoarece în text apar modificări constind uneori, mai rar, 
în reformularea unor fraze. Bănuim mai curind că economistul şi-a 
încurcat filele manuscrisului şi a dat pachetul de foi la tipar, fără a 
le reciti. Nu le va fi citit nici măcar la corectură, cînd repeliţiile, 
absolut inutile, nu puteau să-i treacă neobservate? 

22 Convenţia comercială cu Austro-Ungaria, unul din ultimele 
acte importante ale guvernului Lascăr Catargiu, a fost încheiată după 
votul Adunării, obţinut la 29 iunie/11 iulie 1875, în ciuda opoziției 
deputaţilor liberali. La 1 iulie, gazeta Românul a apărut cu chenar 
de doliu şi cu un articol redactat în stilul gazetăresc patetic al vremii; 

„Ieri, 29 iunie, s-a înfipt cuțitul pînă în mîner în pîntecele României: 
corpul ei, paipilind încă, fu îmbrincit la picioarele contelui Andrassy... 
Camera a votat actul prin care se dă d-lui Andrassy în posesiune comer- 
ul ţării şi industria ţării, Dunărea cu țărmurile ei, orașele cu satele 
țării, vămile şi chiar dreptul ţării d-a legifera.“ Editorialul exagera. 
Consecințele politice ale convenției nu au fost aşa de grave. În linii 
mari, această convenție prevedea scutirea de vamă la graniţa Austro- 
Ungariei pentru cerealele și vitele exportate din România şi, ca o 
compensație, pătrunderea fără taxe în România a unei serii de pro- 
duse industriale. Din chiar acest enunţ succint, reiese că înțelegerea 
satisfăcea interesele moşierimii şi lovea în cele ale burgheziei. De aici 
agravarea conflictului dintre conservatori şi liberali, Aşa cum remarcă 
Ghica, semnatarii români ai convenției considerau înţelegerea drept 
o manifestare de independenţă faţă de Imperiul otoman. În realitate, 
ei iniţiau înlocuirea unei vasalilăţi economice cu alta, aceea faţă de 
Austro-Ungaria şi Germania. Economistul nosiru are dreptate cind 
denunţă consecinţele păgubitoare ale convenției din 1875, care-i 
apare ca o frină în calca dezvoltării industriei naționale. Cum rămîne 
însă cu crezul său liber-schimbist? În faţa unui caz concret de destiin- 
tare a „prejudeţelor vamale“, pare a uita de el. O dovadă în plus că, 
în epocă, politica protocționistă se impunea cu necesitate, 

23 În legenda biblică, Josua (Iisus Navi) a fost conducătorul izrae- 
liţilor după moartea lui Moise. Pentru a încheia nimicirea amoreilor 
vrăjmaşi, Josua a cerut soarehii şi lunii să se oprească pe cer, deasupra 
văii pe care se dădea lupta, jar „soarele a stătut în mijlocul cerului și 
nu s-a grăbit spre asfințit aproape toată ziva“, 

24 Deutscher Zollverein, uniunea vamală încheiată între princi- 
patele germane în î834, a premers unitatea politică a Germaniti, 
dăinuind pînă în 1871, cînd s-a realizat această unitate. 

25 Evocind primejdiile care pindeau cîndva chervanele în pusta 
maghiară, Ghiea îl aminteşte pe „Roza“, vestitul Rosza Sándor, hai- 
ducul, din care Moricz Zsigmond a făcut eroul romanului Faiducul 
îşi joacă murgul. 

PARTEA A OPTA 


BUCUREŞTIUL INDUSTRIAL ȘI POLITIC 
1876 


Cu titlul Convorbiri economice. Broşura nr. 6. Bucureștiul industrial 
şi politie, a apărut pentru prima dată în 1875, la editura Tipografiei 
laboratorilor români; o singură relipărire, în ediţia a II-a a Convor- 

birilor economice, unde devine partea a opta. După apariţia în volum, 
textul a fost publicat în limba franceză (Bucarest industriel et poli- 
tique) de gazeta bucureşteană L'Indépendance roumaine, în numerele 
1.996—1,998, 2,002, 2.012, 2.024, 2,027, 2.035, mai-iulie 1884. 

Datarea „1876“ s-a adăugat ulterior. Broşura a apărut pe la sfir- 
şitul anului 1875. După ce a citit-o, Alecsandri îi scria, la 22 ianuarie 
1875, lui Iacob Negruzzi: „În una din zilele nefaste, cînd eram indem- 
nat la strănutarca neîntreruptă de care ţi-am vorbit, mi-a căzut la 
mînă cea de pe urmă broşură a lui Ion Ghica, și am avut o mare mul- 
țumire cetind descrierea Bucureştilor de-acum o sută de ani. Tabloul 
e viu, bine colorat, original şi, deci, m-em gindit că ar putea fcarte 
bine figura în Cenvorbiri...; dacă ai împărtăşi ideea mea, m-aş însăr- 
cina să-ţi trimit un extract din acea broşură întovărăşit de-o mică 
introducere“ (V. Alecsandri, Scrisori, I, p. 84). În ciuda călduroasei 
recomandări a poetului, extractul n-a apărut în revista ieşeană. 
Momentul! era cu totul nepotrivit pentru o colaborare, cînd în guver- 
nul Lascăr Catargiu, obiectul diatribelor lui Ghica, intraseră şi cîţiva 
junimişti, printre care Titu Maiorescu. Pentru cunoaşterea modului 
în care au evoluat relaţiile dintre autorul Convorbirilor economice şi 
gruparea politică de la Iași, este interesant de notat că înainte de inci- 
dentele din martie 1871 şi venirea la putere a lui Lascăr Catargiu 
junimiştii erau dispuşi să accepte portofolii într-un minister Ion 
Ghica. În aprilie 1870, referindu-se la persoana indirectă atunci 
pentru a deveni preşedinte de consiliu, Titu Maiorescu era de părere 
că acea persoană „cumsecade“ şi capabilă „teimai prin numele său“ 
a prelua „asupră-şi răspunderea“ putea fi Ion Ghica, junimistii urmînd 
să rămînă în guvernul acestuia „atita timp cît merg lucrurile cinstit“ 
(Titu Maiorescu, Însemnări zilnice, Socec, I, p. 429—130). £e poate 
deduce că raporturile junimiştilor cu fruntaşul liberal s-au înveninat 
ca urmare a ostilităţilor deschise de Ion Ghica împotriva lui Lascăr 
Catargiu. 


1 După cum te stie, prima menţiune decumentară a Bucureștiului 
datcază din 1459. Așezarea este însă mult mai veche. Cercetările 
arheologice au scos la iveală numeroase dovezi că pe lecul pe care se 
întinde oraşul de astăzi au trăit oemeni în vremuri foarte îndepărtate. 
Ipoteza scriitorului că „poziţiunea gecgrafică“ a fost un factor impor- 
tant în dezvoltarea localităţii este întemeiată. Așezat pe drumul 
comercial ce lega Braşovul de Giurgiu, vechiul sat s-a mărit mereu şi 
a devenit oraş. Fapiul că oraşul acestia a ajuns şi capitală a țării se 
datorează imixtiunii otomane în treburile Ţării Rewâneşti. Mutarea 

reședinței domneşti de la Tîrgovişte la Bucureşti (în Moldova, de la 
Suceava la Iași) a fost cerută de Poartă pentru o mai înlesnitţă supra- 
veghere. S-a întimplat chiar, înainte de mutarea definitivă, ca țara 
să aibă două capitale, ca, de pildă, în 1525, cind la Tirgovişte domnea 
Radu de la Afumaţi, iar la Bucureşti, Vladislav III, înscăunat cu 
ajutorul otomanilor. Așa cum observă și Ion Ghica, „detronarea“ 
Tirgoviştei nu s-a făcut dintr-o dată, o serie de domni îngrijindu-se 
cînd de unul, cînd de celălalt oraş. 

„Pirvuleştii“, nume colectiv derivat din acela al banului Pirvu, 
e un cognomen al familiei Basarab, puternică dinastie de mari boieri 
olteni. În conflict cu Mihnea-vodă cel Rău, au reuşit — cum scrie 
Bălcescu — „prin ajutorul turcilor, a-l depărta, ba incă a-l şi ucide 
în Ardeal“ (Istoria românilor sub Mihai-vodă Viteazul, în Opere, Ul, 
ed. cit., p. 17. Cf. şi nuvela lui Odobescu, Mihnea-podă cel Rău). 

Mircea Ciobanul i-a dat pe boieri şi episcopi „pe minele turcilor 
şi a arnăuţilor“ în 1558, în a treia lui domnie. Cum o va face şi Alexan- 
dru Lăpuşneanu numai peste cîţiva ani, domnul muntean i-a poftit 
la un ospăț pe boieri şi icrarhi, poruncind să fie ucişi. Măcelul a fost 
încă mai cumplit decit cel din Moldova: au căzut, se spune, două sute 
de persoane. 

Celelalte evenimente istorice, petrecute la Bucureşti în timpul 
Aui Mihai Viteazul, au fost extrase de Ghica, probabil, din lucrarea 

‘Jui N. Bălcescu. Sint, mai întîi, primele acţiuni de mînă forte ale dom- 
nitorului muntean; convocarea tuturor turcilor din capitală la casa 
vistierului Dan, care a fost incendiată şi bombardată cu tunurile; 
nimicirea ostașilor emirului trimis de sultan să-l prindă prin viclenie 
pe domnul hain. 

Casa vistierului Dan era aşezată în mahalaua Stelea, a cărei amin- 
tire e păstrată de actuala stradă Stelea. 

Mănăstirea Sfînta Troiță a fost transformată în cetate de către 
Sinan-paşa la intrarea trupelor sale în Bucureşti, după bătălia de la 
Călugăreni. „Această mînăstire mare, hramul Sfintei Troițe, fu zidită 
în jos de Bucureşti de Alcxandru-vodă al II-lea, feciorul Mircii-vodă 
al INI-lea, la 1573; stricîndu-se apoi de turci, cum vom vedea mai la 
vale, ea se rezidi din nou, întocmai cum se află astăzi, de Radu-vodă, 
feciorul Mihnei-vodă Turcitul şi nepotul lui Alexandru-vodă al II- 
lea, şi de atunci se cheamă Minăstirea lui Radu-vodă“ (Istoria romă- 
nilor sub Mihai-vodă Viteazul, ed. cit, p. 98). Ailind că rămînerea sa 
în Bucureşti e pîndită de primejdii, Sinan-pasa porunci — la 20 
octombrie 1595 — „să pună în pivnițele acelei mînăstiri o mulţime 
de praf de puşcă pe care-l acoperi cu paie, așezind un fitil lung care să 

ardă cu încetul, lăsînd şi oameni spre a-i da foc, ca astfel, cînd vor 
intra creştinii în acel loc, minăstirea deodată să fie zvirlită în aer 
cu o mare putere și dînşii să piară ca vai de ei supt acele ruine“ (ibid., 
p. 119). Cetatea şi Bucureştiul au ars în noaptea imediat următoare, 
Sinan-paşa fugind spre Giurgiu. 

2 Despre purtările stranii ale lui Mavrogheni, Ion Ghica va maj 
vorbi în scrisoarea Băltăreţu si în discursul Joan Cimpineanu. În ultima 
lucrare, memorialistul va trece cu unele modificări frazele din Con- 
vorbiri economice privitoare la telul cum obișnuia Mavrogheni să tri- 
mită în surghiun pe cei cărora intenţiona să le ia averile. 

3 Lupta dintre Matei Basarab şi domnul moldovean Radu s-a dat 
între Dudeşti și Mănăstirea Mărcuţa, la 4 noiembrie 1632. 

4 Punctele de reper indicate de Ghica dăinuie şi astăzi, purtind 
în majoritate aceleaşi denumiri. Spre clarificare, sînt totuşi utile ci- 
teva precizări. În clădirea Mănăstirii Mihai-vodă sînt instalate de 
multă vreme Arhivele statului; Podul Caliţei este actuala Cale a 
Rahovei; streaja Braşovului, adică limita, bariera oraşului spre nord, 
marcată de Podu (?) cu Zale, sc situa cam între curtea de azi a Pala- 
tului Republicii și grădina Ateneului (fostă „Grădina Episcopiei“). 
„Podu“ cu zale trebuie să fie o eroare a memorialistului sau a tipogra- 
fului, în loc de „Puţu cu zale“, singura fîntină bucureşteană din seco- 
lul al XIX-lea care avea găleata legată cu lanţ. 

ê Reamintim că: Podul Tirgului d-Afară = Calea Moșilor; uliţa, 
Tirgoviştei = Calea Griviței; ulița Feresträului = Calea Doroban- 
tilor; Podu de Pămînt = Calea Plevnei. 

——"e Amintita „Crice Slobozia“, aflată în curtea bisericii Slobozia de 
pe Calea Şerban-Vodă, a fost aşezată de Leon-vodă, în 1632, pe mor- 
mintuł ostaşilor săi morţi în lupta victorioasă dată în 1631 împotriva 
lui Matei-aga, viitorul domnitor Matei Basarab, ajuns în scaun la 
numai citeva luni după ridicarea monumentului, 

7 Lupta dintre oștirea represivă a lui Tahir-aga şi micul grup de 
eterişti baricadat în biserica Oltenilor a avut loc în ziua de 17 august 
18241, Dărimată şi arsă cu acel prilej, biserica a fost ulterior recon- 
struită, 

3 Foisorul de Foc de pe la 1800 nu e cel de azi; construit din lemn, 
era situat, la Sfintul Gheorghe. De aceea se și putea vedea printre bir- 
nele lui Biscrica cu Sfinţi, aflată în apropiere, pe Calea Moșilor. 

? În realitate, mitropolitul Daniil a renovat, nu clădit, Biserica 
cu Sfinţi, în 1728. Ctitoria, datînd de la sfîrşitul secolului al XVII-lea, 
aparține monahului Filotei (popa Fierea). 

3 „Închisul de ia Bender“ e Carol al XII-lea al Suediei. Tradiţia 
atestă că Turnul Colţii a fost clădit în 1715, de ostaşii regelui suedez, 
după întrîngerca de la Poltava. În 1875, turnul era „redus şi umilit“, 
fiindcă fusese ruinat de cutremurul din toamna anului 1802. 

1 Hanul Şerban-Vodă a fost clădit de domnitorul care i-a dat 
numele în secolul al XVII-lea şi ocupa o suprafaţă foarte întinsă, de 
la clădirea Băncii Naţionale de astăzi şi strada Lipscani pină la stră- 
zile Smîrdan şi Doamnei, pînă către Calea Victorici, Hanul Constan- 
tin-Vodă era situat în apropiere, cam pe terenul Palatului poştelor, 
În sfîrşit, hanul Sf. Gheorghe se afla lingă biserica cu acelaşi nume. 

12 Casa lui Dinicu Golescu, respectiv palatul domnesc, se înălța 
pe terenul actualului Palat al Republicii. 

13 Vechea mahala Livedea Gospod a devenit mahalaua Prundului, 
apoi Domnița Bălașa din Prund. Era situată pe malul drept al Dimbovi- 
ţei, pe la începutul actualei Căi a Rahovei, între Dealul Patriarhiei 
şi Podul Şerban-Vodă. Un alt punct de orientare: biserica Domnița 
Bălaşa. 

14 Biserica Sfintul Haralambie, numită şi Stavropoleos, siluată în 
apropierea Palatului poştelor, a fest construită cu cheltuiala unui 
- călugăr grec, în 1724. E, într-adevăr, o bijuterie. Teama lui Lon Ghica, 
altminteri întemeiată, nu s-a confirmat în cazul acestei capodopere de 
veche arhitectură bisericească. Briul de pe faţadă şi turla au fost 
totuşi refăcute în 1899, dar de un mare arhitect, care şi-a pus şi aici 
pecetia talentului său, ton Mincu. 

3 Italianul Benedetti Franchetti a fost timp de mulţi ani im- 
presarul trupelor de operă ce dădeau spectacole pe scena Teatrului 
Naţional din București. Venise în ţară la 1852, ca profesor de canto; 
a murit aici, în 1894. 

16 Livada cu duzi ocupa într-adevăr suprafaţa unei păduri, întin- 
zîindu-se de-a lungul Dimboviţei, cam de pe la clădirea Teatrului de 
stat de opereti (strada Emigraiului își păstrează şi astăzi numele) 
pină către Abator. Amintirea acestei uriaşe livezi domnești e păstrată 
de strada Livada cu duzi şi de intrările Livada cu duzi şi Livada mică 
cu duzi, din preajma Abatorului. 

Străzile Apolodor şi Zinelor își menţin numele; sînt situate în 
sectorul 6 şi, respectiv, 5. 

37 Pastel, Pavel Ivanovici (n. 1793), era colonel şi a făcut parte din 
conducerea decembriştilor. A fost spinzurat în 1826. 

18 Literat, profesor de istorie modernă la Cambridge, Charles King- 
sley (1819—1875) a fost un adept al ideilor socialismului creştin, pe 

care le-a apărat nu numai în broşuri şi cărţi teoretice, ci şi in citeva 
romane. R 

12 Pentru misiunea încredințată de boieri lui Nicolae Dudescu şi 
pentru risipirea averii acestuia, a se vedea scrisoarea Bălzărețu, ` 

20 Nu ştim dacă Rădovanca va fi existat în realitate. Doftoroaiele 
şi vrăjitoarele erau însă tipuri caracteristice nu numai la sate, ci şi 
în Bucureștiul de altădată. Unele au fost vestite, ca, de pildă, roaba 
lui lenăchiţă Văcărescu, Pitulicea ţiganca — „bufon femeiesc ce 
alerga pe alunci prin casele boiereşti, propunind tuturor serviciile 
sale iînlesnitoare“ (Al. I. Odobescu, Poeți: Văcărești), sau chera Anas- 
tasia (Gion, Istoria Bucureştilor] - i 

Alecsandri, Bolintineanu și alţii au fixat tipul şi în literatură. 

Civintul „pantelimonesc“ e derivat din numele șefului jandarmi- 
lor, Pantelimonescu. Cum reiese și din prima scrisoare a lui Bob 
Dowley, jandarmii făceau uneori în epocă serviciul de ciocli şi, se 
pare, de gropari. 

zi Stoian este, evident, un personaj fictiv, nu însă şi evenimentele 
la care Ghica îi semnalează participarea şi pe care cititorul şi le reamin- 
teşte din scrisorile Din timpul zaverii, Birzof etc. Între personalităţile 
românești şi străine cunoscute, în „Libricht“ îl recunoaştem pe Lie- 
brecht, unul din sfetnicii intimi ai lui Cuza. 

22 „Flogisticul“ pe care Lavoisier l-a gonit din chimie este acel 
inexistent fluid care, după o veche teorie, explica arderea. Tragicul 
sfîrşit al savantului francez constituie o eroare pe care, spre paguba 
ştiinţei, Convenţiunea Naţională n-a ştiut s-o evite. Lavoisier practica 
convingeri democratice şi se pusese în serviciul revoluţiei, încă Qin 
primele ei zile, îndeplinind diverse însăreinări: comisar al Trezore- 
riei, adjunct al comisiei monedelor şi al comisiei salubrității, delegat 
să se ocupe cu respectarea regulilor de igienă în spitale etc. Condam- 
narea ce s-a rostit împotrivă-i n-a fost una personală. Arestarea lui s-a 
produs în urma unui decret al Convenţiunii, din noiembrie t793, 
prin care erau puși sub acuzare toţi foștii fermieri generali 
Lavoisier deținuse şi el multă vreme această funcțiune. Ceea ce este 
regretabil e că nu s-au luat în considerare meritele omului de ştiinţă, 
pe care el s-a străduit să şi le reamintească în apărare. Lucrarea ştiin- 
țitică pe care a cerut atunci să fie lăsat să şi-o continue și pe care o 
aminteşte Ghica consta în contribuţia sa la activitatea comisiei de 
măsuri și greutăţi, Exceptarea, oricit de întemeiată, nu s-a făcut. 
Lavoisier a fost condamnat ia moarte, impreună cu ceilalţi fermieri 
generali, la 8 mai 1794 şi executat în aceeaşi zi. 


23 Originar din Holstein, G.M. Goertz, prim-ministru al Suediei 
sub Carol al XII-lea, a devenit după 1715 exponentul celui mai excesiv 
absolutism. El îl va fi făcut pe rege, cum afirmă Ghica, să-și piardă 
încrederea în națiune, dar prin jefuirea acesteia i-a pus la dispoziţie 
mijloacele financiare pentru o nouă campanie, aceea din Norvegia. 

24 „Bedlam“ e spitalul de alienați din Londra. 

25 Charles Alexandre de Calonne (1734—1802) a fost controlor gene- 
ra! al finanţelor Franţei începînd din 1785. Dizgraţiat, a plecat în 
Anglia. 

z Din lista de „legiști şi ziarişti“, reținem pe: Pierre-Paul Royer- 
Collard (1763—1845), filozof spiritualist şi orator francez; Andrė 
Dupin (1783—1865), om politic şi magistrat; Charles James Fox 
(1749—1806), politician englez. 

27 În oraşele greceşti Arta şi Arcadia s-au dat bătălii grele în timpul 
luptelor pentru eliberarea Greciei. Arcadia a fost aproape în întregime 
distrusă de către armata otomană. După asediile din 1821, Arta a 
redevenit tealru de război în 1854, cînd orașul s-a răsculat împotriva 
Porții, ale cărei forţe erau angajate în războiul Crimeii. Lipsiţi de 
ajutorul aşteptat, locuitorii bravului oraş au rezistat totuşi citeva 
luni, după care au lrebuit să cedeze. Abia în 1881, Arta a fost alipită 
Grecici , ca urmare a tratatului de la Berlin. 

% Ghica scrie cu ortografie franceză numele pictorului vienez 
“Vans Makart (1840—1884), dintre ale cărui tablouri se remarcă o 
Vinătoare a Dianei. 

29 Gazeta Alrgiătorul liber a existat în realitate, apărind timp de 
un an, cu incepere din ianuarie 1875, ca organ al coaliţiei de la Mazar- 
paşa. Administratorul gazetei era Grigore Serurie; din comitetul de 
redacţie făcea parte, între alţi fruntaşi ai liberalilor, Ion Ghica, iar 
ca „girant responsabil“ figura tînărul I.L. Caragiale, În preajma pre- 
luării guvernului de către liberali, Alegătorul liber şi-a încetat apari- 
ţia. Cu acel prilej „veşnicul opozant“ Caragiale, a cărui colaborare la 
gazetă se pare că s-a redus la unele anecdote publicate în rubrica res- 
pectivă, şi-a afirmat caracteristicu-i spirit de independenţă, îndepăr- 
tîndu-se de cercurile conducătoare ale partidului liberal. 


PRODUCȚIUNEA, CONSUMAȚIUNEA ȘI SCHIMBUL 


A apărut mai întîi în Convorbiri literare, 1882, nr. 5, 1 august, 
p. 165—173; nr. 6, 1 septembrie, p. 234 —243; nr. 7, 4 octombrie, p. 
273.280; nr. $8, 1 noiembrie, p. 297—304 şi 1883, nr. 10, 1 ianuarie, 

p. 392—401 ; s-a retipărit în broşură, ca al treilea volum din Convorbiri 
econamice (1884). 

Cel puţin parţial, această ultimă lucrare din seria Convorbirilor 
economice a fost scrisă la sfirşilul anului 1881 — începutul anului 
1882. În 14 februarie 1882, Alecsandri era, la Mircești, în posesia 
celor dintii capitole și i le trimetea lui Iacob Negruzzi: „Primesc din 
Londra începutul unei lucrări importante asupra unor chestiuni care 
interesează ţara şi bogăţia ei. Cunoști autorul şi nu mă îndoiesc că 
scrisoarea lui va fi primită de foaia Convorbirilor. Ti-o comunic dar 
fără întîrziere, însă cu condiţia ca numele lui să nu fie publicat, Pozi- 
ţia lui actuală nu-i permite să-şi moaie pana în altă cerneală decit în 
aceea diplomatică. Vei însemna dar numele autorului cu litera X și 
vei păstra manuscrisul, ca să mi-l înapoiezi cînd nu o mai fi trebuinţă 
şi de el“ (V. Alecsandri, Serisori, |, p. 126). 

Ion Ghica cra ministru plenipotenţiar la Londra. Articolele au 
fost totuşi semnate cu inițialele lui, nu cu X. Fiindcă prietenul său 
se indoia de ospitalitatea Convorbirilor literare, Alcesandri îl liniştea 
la 21 mai 1882, asigurindu-l că lucrarea va fi publicată (Serisori. 
Însemnări, p. 51). Tot din Mircești poetul îi trimitea lui 1, Negruzzi, 
la 1 iulie acelaşi an, continuarea manuscrisului — „cu încredere că 
lucrarea aceasta va găsi loc în coloanele Convorbirilor, ca una ce esle 
bine cugetată, bine scrisă şi demnă de a găsi adăpost în o foaie de 
valoare“ (ibid., p. 127). Abia acum, redactorul Concorbirilor literare 
a început să dea scrierea la tipar. La 25 septembrie Alecsandri expedia 
ultima parte din Producțiunea, consumaţiunea şi schimbul. Iacob 
Negruzzi și junimiştii ceilalți au acceptat publicarea lucrării cu ezitări 
şi rezerve, atit din cauza mai vechilor atacuri împotriva conservato- 
rilor, cuprinse în primele două volume din Convorbiri economice, cit 
şi din pricina teoriilor economice liber-schimbiste ale lui Ion Ghica. 
Ca răspuns la toate acestea, Alecsandri insistă la 25 septembrie: 
„Această lucrare serioasă mi-a părut, bine făcută, şi pentru meritele 
sale am recomandat-o Convorbirilor. Dacă însă opiniile exprimate de 
autor nu sînt conforme cu acele susținute de foaia «Junimiis, se va 
găsi poate vreun membru al «Junimii» care să serie un contraarticol 
serios, bine cugetat și demn de un adversar ca I. Ghica. Nu ştiu ca 
foaia Convorbirilor să fie exclusivă ca o foaie politică de o culoare 
absolută. Coloanele ti au fost totdauna ospitaliere pentru tot ce e 
bine scris, deşi chiar citeodată prea puţin înţeles, precum Teoria fata- 
lismului şi alte ondulaţiuni ejusdem farinae“ (ibid., p. 128). Alecsandri 
face aluzie la studiile lui Vasile Conta, Teoria fatalismului şi Teoria 
ondulaţiunei universale. Privitor la divergența de opinii dintre juni- 

mişti şi Ion Ghica, vom nota că cei dintii, mai ales prin contribuțiile 
lui A.D, Xanopol, susţinsau protecţionismul vamal şi combăteau stă- 
ruitor libor-sehimbismul, Ghiar în timp ce Iacob Negruzzi păstra în 
sertar prima parte a studiului lui Lon Ghica, Convorbirile literare publi- 
cau sub samnătura lui P.Th. Missir o lungă şi elogioasă recenzie a 
cărţii lui P.S. Aurelian, Cum se poate fonda industria în Romdnia. 
Recenzentul saluta măsurile propuse de Aurelian, printre care frina- 
rea concurenţei străine prin aplicarea unor taxe vamale la produsele 
de import. Este evident că scrierea lui Ghica nu a pătruns în coloanele 
revistei ieşene decit ca urmare a presiunii exercitate de Alecsandri, 
De altiel, poetul a ţinut să vorbească despre Convorbiri economice şi la 
Academie, în sesiunea 1883—1884. Din păcate, darea de seamă asupra 
şedinţei rezumă prea sumar raportul: „Se dă cuvintul d-lui V. Alecsan- 
dri, carele, în asistența unui public numeros, dă o relaţiune despre 
ultimele două publicaţiuani ale d-lui Ton Ghica: tom. H (?) din Congor- 
biri economice şi Scrisori adresate domniei-sale. Arată descrierile ce 
le face autorul despre starea ţării şi moravurile române în prima jumă- 
tate a secolului şi relevă importanţa lor pentru istorie şi pentru îna- 
intarea progresivă a culturei şi civilizaţiunii noastre. Conferinţa 
durează două ore şi este ascultată cu mult interes şi atenţiune. | 

D-l preşedinte (G. Bariț, n.n.), mulțămind conferenţiarului pentru 
această plăcută şedinţă, comolimeatează pe d-l Ion Ghica pentru fru- 
moasele şi instructivale lucrări cari le publică la etatea respectabilă 
în cara se găseşte“ (Analele Acalemiei Române, seria II, tom. VI, 
1883—188%. Secțiunsa I. Partea administrativă şi dezbaterile. 1884» 
p. 58). 


1 Amicul din Paris al lui Ghica este poetul Heinrich Heine. În 
„vestitul Nestro=* îl identitieăm pa Johann Nepomuk Nestroy (1801 — 
1862), actor comic, dramaturg, autor de parodii şi director de teatru 
vienez, 

2 După legenda evanghelică, Capernaum, situat pe malul Mării 
Galileii, a fost oraşul de reşedinţă al tui Isus Cristos. Valea Iosafat, 
dintre Ierusalim şi Muntele Măslinilor, e în mitologia creştină locul 
unde se va desfăşura judecata din urmă a morţilor. 

3 Nu ştim dacă va fi existat vreun Costache Dobrotinescu, palron 
de birt la Brăila, care să fi tăcut avere datorită ideii de a-şi boteza 
umoristic bucatele oferite clienţilor. S-ar putea ca Ion Ghica să para- 
frazeze „ideea“ lui N.T. Ocășanu, despre care citim în memoriile lui 
C. Bacalbaşa: „Marea vilyă a restaurantului acestuia (o şandrama de 
pe strada Covaci, n.n.), care avea bucătăria curat românească, a înce- 

put din ziua cînd umoristul Nae Orășeanu a compus nostima lui listă 
de bucate care, în parte, a rămas pînă la noi şi se va perpetua. Iată, 
atit cît îmi amintesc, o parte din poreclele lui N.T. Orăşanu. Piinea 
era numită o abondență. Gheaţa: cremă de Siberia. Scobitoarea: o 
baionetă. Tacimul: un regulament. Țuica: o idee, Socoteala: protocolul. 
Cirnaţii mici: mititei. Cirnaţii mari: patricieni. Un ardei roşu! o tor- 
pilă. Varza acră: origină de Belgrad, Sticluţa de vin: o pricină. Ocaua 
de vin cu borviz la răcitoare: o baterie. Apa: o naturală. Paharele 
pentru vin: semiplutoane, Cafeaua neagră turcească: un taifas etc., etc. 
Restaurantul dobindise supranumele de «La idees* (Bucureştii de 
altădată, I, p. 62). Pasajul ne indică amuzanta origine a cuvintelor 
devenite de atunci uzuale: mititei, patricieni, baterie. Digresiunea lui 
Ghica despre „idec“ pare sugerată de porecla restaurantului bucureş- 
tean, Din lista de bucate a birtaşului Costache, „palavra de Moca“ e 
analoagă cu „taifasul“, 

t Economistul englez Richard Cobden (1804 ---1865) a fost un parti- 
zan al liberului schimb, 

$ Pledoaria liber-schimbistă a lui Ion Ghica, referindu-se aici la 
unele exploatări miniere, poate să pară curioasă. Un inginer de mine 
care pledează împotriva exploatării bogățiilor minerale ale ţării! 
Să observăm loiuşi că punctul său de vedere privind rentabilitatea 
unei exploatări minicre ca factor decisiv este perfect just. Pe de altă 
parte, să nu uităm că, înainte de 1900, datele ce puteau fi luate în 
discuţie în legătură cu dezvoltarea industriei românești nu erau iden- 
tice cu cele de azi, deoarece numeroase regiuni de extracţie a mine- 
reului de fier şi a cărbunelui se aflau în afara hotarelor de atunci ale 
țării. Cit priveşte extragerea de cupru de la Baia-de-Aramă, conclu- 
ziile autorului, după o expertiză probabil sumară, nu au fost eronate . 
În prezent, economia ținutului Baia-de-Aramă se bizuie pe exploa- 
tarea pădurilor şi prelucrarea lemnului, ca şi pe creşterea oilor, 

ê Cu numai trei ani înainte de sosirea tinărului Ghica la Paris, 
pentru studii, Pierre-Cnarles-Mathieu Combes (1801—1872) fusese 
numit la Scoala de mine, ca profesor de exploatarea minelor şi meca- 
nică. Studentul român l-a cunoscut deci pe savantul inginer, pe care 
Academia de ştiinţe avea să-l aleagă printre membrii săi, mai ales 
datorită vestitului său curs, multă vreme lucrare clasică în speciali- 
tate: Traité d'ezploatation des mines (1841—1845). 

7 După mai bine de patruzeci de ani, autorul Convorbirilor econo- 
mice îşi aminteşte de un proces care făcuse vilvă la Paris în timpul 
studenţiei sale. O tinără pariziană, Marie Capelle Pouch (1816—1852),. 
aparținînd unci familii înstărite, se căsătorise cu un ins necunoscut, 

pretins nobil de provincie, Lafarge. După cîteva luni de petreceri şi 
cheltuieli exagerate, soțul şi-a dus mireasa scuturată de franci pe 
„domeniul“ lui din Glandier. Acolo, excrocheria a ieşit la iveală: 
Lafarge nu era altcineva decit fierarul satului. Plecat pentru treburi 
la Paris, el a primit de acasă o cutie de prăjituri, a mîncat una şi s-a 
îmbolnăvit grav. Reîntors la Glandier, a răposat după o lună de la 
consumarea fatalei prăjituri. Bineînţeles, bănuieliie au căzut numai- 
decit asupra parizienei, mai ales după ce s-a aflat că ca tirguise de la 
farmacistul satului o cantitate considerabilă de arsenic, În timpul 
procesului la juraţi, s-au ordonat repetate expertize medicale. Rezulta- 
tele au fost negative: în corpul decedatului nu s-au găsit urme de arsen- 
nic. Opinia publică din Franţa și de peste hotare, informată amănunțit 
de presă despre desfăşurarea procesului care a durat citeva săptămîni» 
s-a împărţit în două tabere, pentru şi contra acuzalei. Cum era totusi 
convins de vinovăția acesteia, preşedintele completului de judecală 
a făcut apel la Orfila. Medic şi chimist, Mathieu Orfila (1787—1853) 
era decanul Facuităţii de medicină din Paris și se făcuse cunoscut prin 
cercetările sale asupra substanţelor toxice, Cu ajutorul aparatului 
inventat de chimistul englez James Marsh (1789-1846), excelent 
instrument pus la dispoziţia medicilor legişti pentru a detecta pre- 
zenţa arsenicului în organism, Orfila a răsturnat concluziile colegilor 
săi, comunicind că a descoperit arsenic în cadavrul lui Lafarge. Nu el, 
cum spune Ion Ghica, ci altcineva a afirmat la proces că arsenic există 
şi în... mobilele vechi, Această mărturie a venit însă orea tirziu, după 
ce sentința de condamnare la muncă silnică pe viaţă fusese rostită 
împotriva doamnei Lafarge. Avocaţii apărării îl chemascră în instanţă 
ce un alt chimist celebru al vremii, François Raspail (1794—4878), 
cunoscut şi ca om politie progresist, participant la revoluțiile din 1830 
Și 1848. Raspail a ajuns la tribunal în clipa cînd şedinţa se încheia. 
I s-a îngăduit totuşi să-și facă depoziţia, iar depoziţia lui i-a uluit pe 
onorabilii burghezi care alcătuiau juriul. Chimistul a declarat că se 
face forte a proba că şi în fotoliile preşedintelui şi ale juraţilor există 
arsenic. Avea probabil dreptate. Totuși, soarta doamnei Lafarge fusese 
pecetluită, căci sentința era definitivă. Închisă la Montpellier, deţinuta 
a anticipat pe unii gangsteri moderni, care-şi fac un business din 
odioasa lor celebritate, şi şi-a scris Memoriile. Imensul succes de libră- 
rie al volumului a stimulat-o să mai compună o carte, Heures de 
prison, apărută însă postum. Graţiată după doisprezece ani de închi- 
soare, eroina procesului din 1840 a murit în primele zile de libertate. 


580 


m A = Lane CO a OE 


e mamam 


3 Ortografierea numelui localităţilor engleze e aproximativă. 
Avem a face cu Penzance și Truro, oraşe portuare in Cornwalles, şi 
Swansea, în Walles, 

? Contele maghiar cu care economistul nostru discuta în tren, 
prin 1878, despre rentabilitatea induştriei de zahăr, era Ferenc Zichy, 
fost ambasador la Constantinopol între 1874 şi 1880, fratele lui Eugen 
Zichy, pe care generalul revoluționar Gârgey îl condamna la moarte 
în 1849, sub acuzaţia că a trădat cauza din devotament faţă de curtea 
imperială de la Viena, 

w Fizicianul englez sir Joseph-John Thomson (1857—1940) era, 
în 1884, încă tinăr, dar se făcuse cunoscut prin lucrările sale privind 
iluminatul electric al străzilor. Devenit mai tirziu profesor de fizică 
experimentală la Cambridge, Thomson va întreprinde preţioase 
lucrări asupra condurtibilităţii electrice în gaze şi asupra razelor 
catodice, lucrări pentru care în 1905 i s-a acordat Premiul Nobel. 

aceiz — impozit care se plătea odinioară pentru unele obiecte de 
consum la intrarea într-o localitate. 

acheror — cumpărător, 

«franca — a clibera. 

agio — ridicarea cursului biletelor de bancă sau a hirtiilor de valoare 
peste costul lor nominal. 

agiotagiu — trafic de efecte publice. 

ailant — plantă exotică. 

alanson — dantelă lucrată în oraşul Alençon. 

alici — a întări tencuiala, amestecind-o cu mici bucățele de ţiglă. 

aloidul — în leudalism, proprietatea ereditară liberă de orice servituţi, 

amadriadă — driadă, nimtă a pădurii, care, după credinţele vechilor 
greci, se năștea și murea o dată cu copacul în care era închisă, 

amunte — amonte, partea de unde coboară un curs de apă. 

anseutie (hanseatic) — care aparținea Ligii hanseatice, uniune a mai 
multor porturi și oraşe comerciale din Germania. 

anuitate — plată anuală prin care un debitor îşi achită o datorie 
într-un anumit număr de ani. 

apalt — dreptul de vinzare a unor produse, acordat anumitor negus- 
tori. 

apelpisit — ajuns la marginile răbdării; smintit, nebun. 

aprantisagiu — Uecenicle, 

-aFhitravă)— element de construcţie (caracteristic arhitecturii clasice) 
care se sprijină pe capitelul coloanei şi susține friza. 

arhontologie — condică a familiilor boiereşti. 

artemont — catargul din spate al unei corăbii. 

asignat — hirtie-monedă, bancnotă. 

atiraliu — cele necesare pentru război. 

a vista — la vedere. 


B 
baltac — băltoacă. 


bastingage — şir de chescane de lemn sau de fier, aşezate de-a lungu? 
bordului unui vas de război şi în care se păstrează în timpul zilei 
hamacele; pe timp de furtună serveşte ca parapet de apărare, 

bertă — mică pelerină brodată, ce se purta peste decolteul unei rochii. 

bogasier — negustor care vindea dif=rite articole de manufactură, 
în special bogasiu (stofă sau pînud scumpă, în culori şi cu lustru, 
care se importa din Orient şi se întrebuința mai ales la căptu- 
şitul hainelor). 

bon de tezaur — în orinduirea capitalistă, obligaţie emisă de Minis- 
terul Finanţelor, reprezentind un împrumut pe termen scurt, 
cu dobindă. 

botfort (botfor) — cizmă cu turetci tari şi încreţite. 

braniște — aici, moşie domnească. 

brocatelă — stofă care imită brocartui; marmură cu mai multe culori. 

brulot — corabie de război încărcată cu materii inflamabile. 


c 


cacom — hermină. 

cadogan — panglică pe care se stringe părul, 

calem — cancelarie, administraţie publică, 

calemgiu — funcţionar de cancelarie; copist, pisar. 

ealpen — carnet pe care se iau note. 

camoră — asociaţie secretă, cu scopuri criminale. 

cantor — birou., 

capanliu — furnizor al magaziilor de aprovizionare a Imperiului 
otoman; negustor turc care venea în țările româneşti ca să achi- 
ziționeze provizii pentru Poartă. 

casimir — stofă de lină subțire. 

catalp — plantă cu flori albe, stropite cu purpuriu, originară din 
nordul Americii. 

catihisi — a preda catehismul; a instrui. 

caue — acoperămint de cap, înalt, rotund, făcut din pislă, purtat în 
trecut de boieri și de cei care îi slujeau, 

cavalerie — decorație, ordin. 

căvăfie — pantofărie, cizmărie (cavaf — cizmar, negustor de încăl- 
țăminte), 

ceacșiri — pantaloni turceşti largi. 

ceniner — veche unilate germană de greutate egală cu 50 de kilo- 
grame. 

efitui — a încheia o socoteală. 

chesai — lipsă de vinzare, lipsă de bani, criză comercială. 

chiocec — aans turcesc. 

chirografar — autentificat prin semnătură particulară, nelegalizată, 

ecihodar (ctohodar) — slujbaş cu diferite atribuţii pe lîngă domnitoriă 
români, 

einovnie — funcționar de stat. 

ciupag — partea iei de la briw în sus; pieptar. 

civit — albastru-închis. 

cirjaliu — persoană fără teamă şi fără ruşine; hoţoman, tîlhar. 

clepsidră — orologiu cu apă sau nisip, în antichitate. 

compossessio — drept de stăpinire exercitat de două sau mai mulie 
puteri asupra unei posesiuni teritoriale. 

concusionar — jefuitor al bunului public. 

condominium — drept de suveranitate exercitat in comun de două sau 
măi multe puteri asupra unei ţări. 

conesemeni — declarație conținînd lista mărfurilor încărcate pe o 
corabie. 

eonfratriae — corporație de meşteșugari în evul mediu. 

controbonț — contrabandă. 

convia — a invita. 

concoatiză — lăcomie. 

cordaj — îringhii; totalitalea frînghiilor, sforilor şi purimelor uneb 
corăbii. 

corderie — fabricarea şi vînzarea fringhiilor. 

cotină — locul unde cotește brusc o vale. 

copaci — ficrar, 

curtier — în sistemul economie capilalist, mijlocitor de profesie 
între vinzător şi cumpărător, pentru realizarea unei tranzacții 
comerciale la bursă. 

D 

defipt — fixat, stabilit. 

deleter — vălămător sănătății şi vieții. 

derează — iradiară. 

derebei (derebeg) — mic principe turc, cu puteri cespotice. 

dezghin — lovilură cu triul sau cu piutenii dată calului ca să se ridice 
in două picioare. 

dinăuntru — din străinătate. 

discolie - neînțelegere. 

disipaţiune — risipă. 

dispensies — care provoacă multe cheltuieli. 

doganal — venit vamal. 


drawback — plata drepturilor de vamă cuvenite pentru materiile 
prime raspective ia ieşirea din ţară a produselor fabricate. 


E 


edecliu — slujitor la curtea domnească. 
embatie — arendarea pe termen lung; arendă, 
epinglee — calilea. 


episiat — vätaf, vechil, intendent; subcomisar. 
estudentină — studenţească. 
F 

fai {faille} — tafta de mălase. 

fione (fiong) — tundă. 

flotantă (datorie ~ ) — parte a datoriei publice neconsolidate, sus- 
ceptibilă să crească sau să scadă în fiecare zi. 

focie — pînză triunghiulară care se aşază în partea din faţă a corăbiei. 

folicular — jurnalist fără valoare. 

fonderie — turnătorie. 

forfait — înţelegere pe baza căreia una din părţi se obligă să facă sau 
să procure un lucru oarecare pe un preţ anumit, cu cistig sau 
cu pagubă, 

fundiar — funciar. 


G 

gabelă — impozit pe sare. 

gabrovean — meşter şi vinzător de cuţile. 

garmond — caractere tipografice, corp 10. 

genterie — nobilime fără titlu, 

geogenic — privitor la geogenie (studiul originii formării pămîntului), 

geremea — amendă, 

gerent — girant, administrator, 

gevrea — batistă de mătase sau de pinză brodată cu mătăsuri, cu fir 
şi fiuturaşi. 

gheced (ghecet) — vad, trecătoare. 

girandolă — candelabru cu mai multe braţe. 

giubea — haină largă de postav, adesea căptușită cu blană, purtată 
în trecut de boieri peste anteriu. 

giiptotecă — colecție de pietre gravate; muzeu de sculptură, 

gostină — impozit pe oi şi porci. 

grifon — aici, vultur, pasăre răpitoare. 

grop — sac de bani sigilat ce se trimite dintr-un loc în altul. 

gueldoniae — corporație de meseriaşi în evul mediu. 


H 


halea — în funcțiune. 

harvat — ostaş ungur, în trecut. 

härşie (birșie) — piele fină de miel sau de alte animale, 
hurmuz — mărgăritar fals, de sticlă. 

husmet — venit al ţării, care se vindea la mezat. 

iminei — pantofi de marochin negru, roşu sau galben, purtaţi de 
„boieri, 
impieg — meserie. 
indompiabil — nestăpinit. 
ires — ères. 
istoo (de ~~) — cu totul, complet. 
iurandă — în evul mediu, funcția celor însărcinați să vegheze asupra 
intereselor corporațiilor. ` 
tură — drept, 
î 
întăietoare (materie me ) — primă, 


J 


jienijă (jitniţă] — grinar, hambar de griu. 
juisantă — libera folosință sau posesiune a unui lucru. 


M 


madapolan — pinză de bumbac, groasă şi grea, 

mal — de sex bărbătesc. 

malină — dantelă de preţ, lucrată mai ales în orașul Malines din 
Belgia. 

manea — cîntec turcesc, 

marehitan — negustor de mărunţișuri, 

mavrofor — ostaş din batalionul sacru al Eteriei. 

mefitic — cu miros supărător. 

mehmendar — comisar turc. 

megi — odinioară cizmuliţe din piele fină, lungi pină lu glezne. 

meterhanea — orchestră turcească. 

metrise — asociaţia maiștrilor, în evul mediu, 

miologie — studiul muschilor, 

misenă — catargul din faţă. 

mol — dig, 

mulgenie — maşină de tras lină şi bumbac. 


N 


naht — pesin. 

nart — preț fixat, tarif oficial. 
nazar — hatir, favoare. 

nefer — soldat. 


0 


ocină — proprietate de pămînt moştenită. 
-odivai — pedestraş, 

orta — ceată. 

oicupeiu — arendas al unui venit al statului. 


P 


pacea — bläniță din picioare de samur. 

paia — scos din functiune. 

paladiu — garanţie. 

pambriu — stofă fină din lină merinos. 

palachină — cruşin, roibă (plantă). 

pazarghidean — comisionar folosit pentru tirguieli de piine, de carne, 
şi de zarzavaluri, în timp de molimă. 

picluită (făină ~ ) — cernută. 

pilos — răbdător, rezistent. 

platrieră — carieră de unde se obține ipsosul. 


platru — ipsos. 
palovnie — arbore ornamental, originar din Japonia. 


poturi — pantaloni largi, cu partea de jos strinsă pe pulpe, 

prejudeţ — prejudecată, 

prigorisit — dogorit, ars. 

prodigalitate — risipă. 

prona — a lăuda. 

proviant — provizii. i 

pudlaj — operaţie prin care fonta este transformată în fier sau oțel. 
pumperic — pîine neagră din secară. 


R 
regnical — indigen. 
repicagiu — în text, netezirca pielii, 
retranşament — lucrare de apărare, întărită. 
rodomoniadă — fanfaronadă. 
rubia — mică monedă turcească. 


ruliu — oscilație alternativă a vasului spre dreapta și spre stinga. 
rural — îmbrăcăminte cu elemente de costum național. 


S 


sacnasiu (scos) — un fel de balcon închis cu geamuri, prelungit dea- 
Siipra uliței. 

sameş — casier, administrator financiar, 

sangulie — lişie de pinză cusută cu fir. 

săricică — arsenic. 

scabin — judecător. 

scumpie — arbust cu flori verzi-gălbui, a cărui scoarță era întrebuin= 
tată la tăbăcitul pieilor. 

sermaia — capital. 

sfeti — a (se) arăta, a (se) da la iveală, 
singeap — blană cenușie, uşoară,.de jder. 
slapă (sleapă) — pălărie tricorn. 

steli — a clipi, a scinteia, 

străfui — a amenda, 


ş 


şantili — dantelă lucrată în oraşul Chantilly din Franța. 


T 

tabla-başa — cal de paradă, bogat împodobit, primit de domnul now 
înscăunat din partea sultanului, 

talie — timpul cît durează împărțirea cărţilor de joc la o partidă. 

tamazlic — cireadă de vite. 

tarabulus — şal întăşurat în jurul capului, la orientali. 

tasid — călătorie făcută de negustori în străinătate, pentru a aduce 
marfă. | 

tengagiu (tengage] — mişcarea oscilalorie a unui vas din faţă spre- 
înapoi, 

ticăi — a väita, 

tiriachiu — ameţit, beat. 

tombateră — acoperămînt al capului sau îmbrăcăminte purtată pe 
la începutul veacului trecut; denumeşte pe ruginiţi, retrograzi.. 

traent — emiţător (de hirtie de valoare). 

tumbeleehiu — la turci, tobă mică de aramă, de formă semisterică, 

iuzluci — un fel de cizme de dimie, cu carimbi înalţi. 


U 
ughi — veche moneaă maghiară de aur. 


Y 


vană — stăvilar. 

vapelă — un fel de broderie, 

varantă — recipisa unei mării depusă în docuri sau magazii speciale 
negociabilă ca o hirtie de schimb, în sistemul capitalist. 

velutină — stotă păroasă de mătase, de lînă sau de bumbac. 

verge — barele care țin pînzele corăbiilor. 

perzișor — ostaș din cavalerie. ` 

vidimare — certificarea unui act ca fiind conform cu originalul. 

vil — abject, vrednic de dispreţ. 

voinie — liber. 

